Eleganta și zvăpăiata Phoebe Somerville, o newyor- 
keză de treizeci și trei de ani care şi-a împărțit exis- 
tenţa între barurile cosmopolite și galeriile de artă din 
Manhattan, moștenește pe neaşteptate o echipă din 
liga profesionistă. 

Echipa i-a lăsat-o tatăl ei, Bert, un tip dur care n-ar 
fi reușit niciodată să-i facă loc în viaţa lui ocupată de 
afaceri, fotbal şi iubite recrutate de pe scenele cluburi- 
lor din Las Vegas. Primită la început cu ostilitate și neîn- 
credere, Phoebe descoperă că are o ambiţie de care nu 
era conștientă: aceea de a-i demonstra tatălui ei, pe lu- 
mea cealaltă, că îşi poate croi singură un drum în viaţă. 
De parcă lucrurile n-ar fi destul de complicate, antre- 
norul principal al echipei, Dan Calebow, exercită asupra 
lui Phoebe o atracţie irezistibilă. După o viaţă plină de 
aventuri atât profesionale, cât și erotice, Dan nu visează 
decât să se însoare cu o femeie blândă, care să-i facă o 
liotă de copii și să-i ofere o atmosferă caldă, iubitoare. 
Phoebe cea sexy, care se afișează în ținutele cele mai 
scandaloase în cele mai inoportune momente, de pildă 
in vestiarul jucătorilor înainte de un meci foarte impor- 
tant, nu pare deloc femeia potrivită. Dar dragostea are 
propriile căi de a-și găsi implinirea... 

SUSAN ELIZABETH PHILLIPS 
Trebuia să fii tu 


Traducere din limba engleză 
Dara Vargan 


Lui Steven Axelrod, care a fost alături de mine de 
la început, cu o minte limpede, un umăr prietenesc și o 
mare capacitate de a suporta scriitori nebuni. Această 
carte nu putea fi dedicată altcuiva. 


dragi cititori, 


Totul a început cu această carte. Ani în şir m-am 
întrebat amuzată cum ar fi ca o femeie care nu cunoaş- 
te nimic despre sporturi să se trezească moştenitoarea 
unei echipe profesionale de fotbal american. Când am 
început să scriu Trebuia să fii tu, nu m-am gândit că va 
fi începutul unei serii de cărți. (Vă rog să nu spuneţi 
nimănui, dar nu sunt înnebunită după sport.) Seria în- 
cepe cu Trebuia să fii tu şi se încheie cu Inimă neimblân- 
zită, unde este vorba de Molly Somerville, pe care o veţi 
întâlni pentru prima dată aici. 

Sper să vă placă această primă întâlnire cu familia 
Chicago Stars. Deşi fiecare volum este de sine stătă- 
tor, unii preferă să le citească în ordine. Dacă doriţi să 
aflați mai multe despre toate cărţile mele, vă rog să vizi- 
taţi site-ul www.susanphillips.com sau îmi puteți scrie la 
adresa de mai jos. 

Lectură plăcută! 


Susan Elizabeth Phillips 
c/o Avon Books 

10 East 53"! Street 

New York, New York 10022 


capitolul 1 


Phoebe Somerville revoltă pe toată lumea aducând 
un pudel şi un amant ungur la funeraliile tatălui ei. Stă- 
tea lângă groapă ca un star de cinema din anii '50, cu 
micul căţel ghemuit în poală și o pereche de ochelari de 
soare rotunzi, cu rama bătută cu strasuri. Participanţilor 
la ceremonie le era greu să se hotărască cine părea mai 
deplasat - pudelul perfect tuns şi decorat cu fundiţe de 
mătase pe fiecare ureche, ungurul incredibil de arătos, 
cu părul lung strâns în coadă de cal, sau Phoebe însăşi. 

Părul ei blond-nisipiu, atent îmbogăţit cu nuanţe de 
platină, îi cobora pe un ochi ca lui Marilyn Monroe, în 
filmul Sapte ani de căsnicie. ţi ţinea întredeschise buze- 
le umede şi pline, colorate într-o delicioasă nuanţă de 
roz bujor, în timp ce contempla sicriul negru lucios ce 
adăpostea rămăşiţele pământeşti ale lui Bert Somerville. 
Purta haine de culoarea fildeșului, cu o jachetă de mă- 
tase matlasată, însă bustiera aurie de sub aceasta ar fi 
fost mai potrivită la un concert rock. lar fusta strâmtă, 
legată cu o centură din inele aurii, dintre care unul avea 
apăţată o frunză de viţă, era despicată exact pe mijlocul 
coapsei perfecte. 

Era pentru prima dată când revenea la Chicago, 
după ce fugise din oraş la vârsta de optsprezece ani, iar 
majoritatea invitaţilor de la trista ceremonie nu făcu- 
seră niciodată cunoştinţă cu fiica risipitoare a lui Bert 
Somerville. Cu toate acestea, din poveștile auzite, de- 
cizia tatălui ei de a o exclude de la succesiune nu sur- 
prinsese pe nimeni. Ce părinte ar fi fost dispus să-și lase 
averea unei fete care umbla cu un bărbat cu patruzeci de 
ani mai în vârstă decât ea, chiar dacă acesta era un cu- 
noscut pictor spaniol, Arturo Flores? Fără a mai discuta 
despre jena provocată de tablouri. Pentru cineva ca Bert 

Somerville, imaginile cu femei dezbrăcate nu erau altce- 
va decât pornografie, iar nudurile înfățişând-o pe Phoe- 
be ce împodobeau zidurile muzeelor din lumea întreagă 
nu erau de natură să-l facă mai înţelepător. 

Phoebe avea talia îngustă şi picioare lungi, subțiri, 
dar sânii şi şoldurile îi erau pline, bine conturate, o re- 
miniscenţă a epocii în care femeile arătau ca niște femei. 
Avea un trup de fată rea, genul de tipe care şi la treizeci 
şi trei de ani pot fi oricând expuse în tablouri, prinse cu 
un cârlig la mijloc, pe peretele unui muzeu. Trupul de 
piţipoancă era comandat de un creier deosebit de inte- 
ligent, însă Phoebe era aproape întotdeauna judecată 
după aparenţe. 

Chipul ei era la fel de neconvențional ca trupul. Tră- 
săturile erau dispuse într-o anumită dizarmonie, deşi era 
greu de spus ce anume nu funcţiona, deoarece avea nasul 
drept, pura bine conturată şi maxilarul puternic. Poate 
că de vină era aluniţa revoltător de sexy de pe obraz, sau 
poate că erau ochii. Cei care apucaseră să-i vadă înainte de 
a fi acoperiţi de ochelari observaseră că erau alungiți spre 
colţuri, cumva prea exotici, nepotriviţi pentru o față clasi- 
că. Arturo Flores îi exaperase voit aceşti ochi migdalați în 
tablouri, pictându-i câteodată mai mari decât șoldurile, 
alteori supraimprimându-i pe pieptul superb al femeii. 

Pe durata ceremoniei funerare, Phoebe menţinu o 
atitudine rece și politicoasă, deşi aerul umed de iulie 
era apăsător. Nici măcar apele râului DuPage, ce stră- 
bate suburbiile vestice ale oraşului Chicago, nu reuşeau 
să răcorească atmosfera. O prelată grea, neagră, ferea de 
soare atât mormântul, cât şi cele câteva rânduri de scau- 
ne pentru personalităţi ce formau un semicerc în jurul 
sicriului, dar nu oferea umbră tuturor invitaţilor, care 
se clătinau pe picioare sub atacul căldurii nemiloase şi 
al mirosului emis de sutele de buchete şi aranjamente 
florale. Din fericire, ceremonia fusese scurtă, și, nefiind 
urmată de o recepţie, participanţii se putuseră retrage în 
locuri răcoroase, unde jubilau la pândul că fusese rân- 
dul lui Bert Somerville să dea ortul popii, şi nu al lor. 

Coşciugul negru strălucitor se odihnea pe un covor 
verde întins chiar în fața lui Phoebe, plasată între sora 
ei vitregă de cincisprezece ani, Molly, şi vărul ei, Reed 
Chandler. Pe capacul lustruit se afla un aranjament flo- 
ral în formă de stea din trandafiri albi, legaţi cu panglici 
bleumarin şi aurii, culorile echipei Chicago Stars, fran- 
ciza din Liga Naţională de Fotbal American cumpărată 
de Bert cu zece ani înainte. 

La final, Phoebe luă pudelul în braţe şi se ridică în 
picioare, păşind în lumina soarelui ce făcea strasurile de 
pe ramele ochelarilor să arunce sclipiri violente de jur 
împrejur. Efectul era inutil de dramatic pentru o apari- 
ție atât de impresionantă. 

Reed Chandler, nepotul de treizeci şi cinci de ani 
al lui Bert, se ridică de pe scaun şi depuse o floare pe 
sicriu. Sora vitregă a lui Phoebe, Molly, îl urmă consti- 
incioasă. Reed se străduia din răsputeri să pară atins de 
tristeţe, deși nu era un secret pentru nimeni că urma să 
moștenească echipa de fotbal a răposatului. Phoebe aşe- 
ză fără mare ceremonie o floare pe coşciug, refuzând să 
simtă vreo părere de rău. La ce bun? Nu reuşise să câşti- 
ge iubirea tatălui ei pe când acesta trăia, iar acum putea, 
în sfârșit, să renunţe la orice efort. Se aplecă pentru a-şi 
reconforta sora vitregă, care-i era complet străină, însă 
Molly se retrase încordată, așa cum făcea de fiecare dată 
când încerca să se apropie de ea. 

Reed veni lângă ea, şi fu rândul lui Phoebe să se fe- 
rească instinctiv. In pofida fundațiilor de caritate pe 
care le prezida în prezent, nu putea să uite cât de brutal 
se purtase cu ea în copilărie. li întoarse spatele şi, cu o 
voce aspră ce se potrivea de minune cu trupul ei atrăgă- 
tor, li se adresă celor din jur. 

-Vă mulţumesc tuturor că aţi fost alături de noi, 
mai ales pe căldura asta. Viktor, dragule, vrei tu să-l iei 
pe Pooh? 

li întinse micul pudel alb lui Viktor Szabo, care le în- 
nebunea pe femei nu doar prin frumuseţea exotică, ci și 
prin aspectul vag familiar. Unele dintre ele îl identificară 

corect cu modelul care poza cu părul în vânt, cu muş- 
chii umflaţi unşi cu ulei și cu șliţul desfăcut într-o recla- 
mă la blugi. 

- Sigur, draga mea, răspunse el luând delicat cățelul. 
Accentul lui, deşi sesizabil, era mai puţin pronunţat de- 
cât cel al oricăreia dintre surorile Gabor, care trăiseră 
mult mai mult decât el în Statele Unite. 

- Animăluţul meu, susură ea nu către Pooh, ci la 
adresa lui Viktor. 

In sinea lui, considera că întinsese prea mult coarda, 
dar, ca orice ungur, avea o fire pesimistă, așa că îi făcu o be- 
zea şi o privi lung în timp ce strângea pudelul la piept şi-şi 
orienta trupul sculptural, astfel încât fiecare muşchi să fie 
pus în evidenţă. Din când în când își muta capul așa încât 
sclipirile aruncate de ochelarii lui Phoebe să fie proiec- 
tate pe coada groasă și neagră ce-i atârna între omoplaţi. 

Ea întinse o mână fină şi lungă, cu unghii roz pictate 
cu mici semiluni albe, către senatorul care se apropia 
de ea, privindu-l ca pe o friptură de vită deosebit de 
apetisantă. 

- Ah, domnule senator, vă mulţumesc atât de mult că 
ați venit. Imi închipui cât sunteţi de ocupat. 

Soţia grasă şi căruntă a politicianului îi aruncă o pri- 
vire suspicioasă, dar fu surprinsă de zâmbetul deschis şi 
prietenos de pe chipul lui Phoebe. Curios, din partea 
unei asemenea bombe sexuale, dar, până la urmă, în- 
treaga familie era ciudată. 

Bert Somerville trecuse printr-o serie de căsătorii cu 
actriţe din Las Vegas. Prima dintre ele, mama lui Phoe- 
be, murise încercând să aducă pe lume fiul pe care Bert 
şi-l dorise cu orice preţ. A treia, mama lui Molly, își 
pierduse viaţa într-un accident de avion, cu treisprezece 
ani înainte, în drum către Aspen, unde urma să serbeze 
divorţul. Numai cea de-a doua soţie a lui Bert era încă 
în viață, însă aceasta nici n-ar fi trecut strada ca să asiste 
la funeraliile fostului consort, aşadar nici gând să vină 
tocmai de la Reno. 

Tully Archer, venerabilul antrenor al apărării echi- 
pei Chicago Stars, plecă de lângă Reed şi se apropie de 
Phoebe. Cu părul alb, sprâncenele răvăşite şi nasul roşu, 
părea ca un Moş Crăciun fără barbă. 

- Teribilă tragedie, domnişoară Somerville, teribilă. 
Îşi clăti gâtul cu o tuse ritmică. Nu cred că am făcut 
cunoștință. E ciudat să nu fi întâlnit una dintre fiicele 
lui Bert, cu care am lucrat mulţi ani şi care îmi va lipsi. 
Asta nu înseamnă că ne înţelegeam întotdeauna. Putea 
fi îngrozitor de încăpățânat. 

Continuă să-i scuture mâna şi să bată câmpii pe ace- 
eași temă, fără a o privi nici o clipă în ochi. Un ne- 
cunoscător în ale fotbalului s-ar fi întrebat cum putea 
un astfel de individ la limita senilităţii să antreneze o 
echipă profesională, dar cei care-l văzuseră la lucru n-ar 
fi făcut niciodată greșeala de a-i subestima calitățile 
de antrenor. i 

Cu toate acestea, îi plăcea să se audă vorbind. In cele 
din urmă, Phoebe luă iniţiativa şi-l întrerupse. 

-Ce drăguţ din partea dumitale să-mi spui toate as- 
tea, dragă domnule Archer. Eşti dulce ca o bomboană. 

In lunga sa viaţă, Tully Archer fusese numit în fel şi 
chip, dar niciodată bomboană, drept care rămase fără repli- 
că. Probabil că asta şi urmărise tânăra femeie, care profită 
pentru a se întoarce și a da piept cu un regiment de băr- 
baţi monstruoși ce-și aşteptau rândul la condoleanţe. 

In pantofi de mărimea unor prese hidraulice, îşi mu- 
tau anevoios greutatea de pe un picior pe celălalt. Mii 
de kilograme de carne pe picioare, cu pulpe groase ca 
berbecii de asediu şi gâturi groase, monstruoase, înfipte 
în umeri supradimensionaţi. Mâinile le erau împreuna- 
te în față, de parcă așteptau intonarea imnului naţional, 
iar trupurile lor gigantice era înfipte în sacouri bleuma- 
rin cu pantaloni gri. Broboanele de transpiraţie provo- 
cate de căldura amiezii le străluceau pe chipurile cu nuanţe 
ce treceau de la negrul de abanos la albul bronzat. Ca 
sclavii de pe plantație, jucătorii de la clubul Chicago 

Stars, membru al Ligii Naţionale de Fotbal, veniseră să 
prezinte un ultim omagiu celui care-i deținuse. 

Un bărbat cu ochi îngușşti şi lipsit de gât, ce părea mai 
potrivit în rolul de lider al unei revolte a puşcăriaşilor, 
făcu un pas în față. Îşi ţinea ochii fixaţi pe chipul lui 
Phoebe, silindu-se să nu-i lase să alunece în jos, către 
decolteul ei spectaculos. i 

- Sunt Elvis Crenshaw, apărător central. Imi pare rău 
pentru pierderea dumneavoastră. 

Phoebe îi acceptă condoleanţele, iar colosul se miş- 
că greoi în lateral, aruncându-i o privire curioasă lui 
Viktor Szabo. 

Acesta din urmă, fără a se dezlipi de tânăra femeie, 
îşi compusese o atitudine de Rambo care nu-i ieşea prea 
bine cu canișul în braţe. Cu toate acestea, continua să 
atragă privirile tuturor femeilor, deşi în sinea lui nu-și 
dorea nimic mai mult decât să se facă remarcat de crea- 
tura masculină cu un fund perfect care ajunsese la rând 
în faţa lui Phoebe. 

- Doamnă Somerville, permiteţi-mi să mă prezint. 
Sunt Dan Calebow, antrenorul principal al echipei Chi- 
cago Stars. 

- Vă saluuuut, domnule Calebow, răspunse Phoebe 
pe o voce ce parcă le imita pe Bette Midler și pe Bette 
Davis la un loc, în opinia lui Viktor. Dar, până la urmă, 
el nu era decât un ungur ignorant. 

Fiica magnatului era prietena lui cea mai bună și ar fi 
făcut orice pentru ea. Ca dovadă, se supunea acestei șa- 
rade macabre unde fusese distribuit în rolul de amant. 
Acum însă, instinctele lui îi dictau să o apere de pericol. 
Nu părea să înțeleagă că se juca cu focul flirtând cu acel 
tânăr focos. Sau poate că, din contră, înțelegea foarte 
bine. Phoebe putea ridica o întreagă armată care s-o ape- 
re dacă se simţea ameninţată vreo secundă. 

Dan Calebow nu catadicsise să-i arunce vreo privire 
lui Viktor, deci acestuia îi era imposibil să ghicească dacă 
făcea parte din cateporia aceea exasperantă de bărbaţi 
ce respingeau până şi ideea unui stil de viaţă alternativ. 

Era păcat, dar natura pesimistă şi blândă a lui Viktor îl 
ajuta să nu pună la suflet. 

Deşi era foarte probabil ca Phoebe să nu-l fi recunos- 
cut pe Dan Calebow, partenerul ei de înmormântare 
urmărea campionatul de fotbal american şi ştia că jucă- 
torul fusese unul dintre cei mai violenți şi mai comen- 
taţi mijlocași ofensivi până când se retrăsese, cu vreo 
cinci ani în urmă, şi se apucase să antreneze. La mijlocul 
sezonului sportiv anterior, Bert îl concediase pe fostul 
antrenor și-l angajase pe Dan, care până atunci pregătise 
echipa rivală, Chicago Bears. 

Calebow era un tip înalt și leonin, care se impunea 
ca o ființă lipsită de slăbiciuni. Puțin mai înalt decât 
Viktor, era și mai musculos ca majoritatea mijlocaşilor 
ofensivi profesionişti. Avea o frunte înaltă, lată şi un nas 
lung, coroiat. Buza inferioară îi era puțin mai groasă de- 
cât cea de sus, și o mică cicatrice albă marca spaţiul din- 
tre gură și bărbie. Dar nu gura era cea mai spectaculoasă 
trăsătură a sportivului, nici părul său des şi dezordonat, 
și nici cicatricele de macho, ci ochii de un verde ultra- 
marin, ce aruncau săgeți de pasăre de pradă. In prezent, 
aceste faruri hipnotice erau concentrate asupra bietei 
Phoebe cu o asemenea intensitate încât Viktor se temea 
că fata îşi va pierde stăpânirea de sine. 

- [mi pare foarte rău pentru Bert, spuse Calebow, cu 
un accent de puștan din Alabama. Ne va lipsi tuturor. 

- O, cât de drăguţ din partea dumneavoastră, domnule! 

În vocea lui Phoebe se ascunsese, pentru urechile an- 
trenate, o ușoară cadență exotică, iar Viktor îşi dădu 
seama că repertoriul ei de nuanţe sexy se ameliorase. 
De obicei nu se străduia atât de tare, ceea ce arăta că era 
mișcată, fără a lăsa să se vadă nimic la exterior. 

Atenţia lui Viktor reveni la antrenorul principal al 
echipei. Işi aminti că, în presă, acesta era poreclit Ice!, 
pentru lipsa de milă și de scrupule. N-o putea judeca prea 
aspru pe Phoebe, omul era cu adevărat remarcabil. 


! Gheaţă, în limba engleză, în original (n.red.) 

- Bert iubea sportul şi era o plăcere să lucrezi pentru 
el, continuă Calebow. 

- Cu siguranță aşa era, răspunse ea. Din glas îi răzbă- 
teau promisiuni de dezmăţ erotic despre care Viktor știa 
că nu se vor împlini niciodată. 

Fotomodelul nu înţelese cât de încordată este decât 
atunci când Phoebe se întoarse către el și-i ceru, prin 
gesturi, căţeluşa înapoi, ca modalitate de a-și ocupa 
mâinile cu ceva. Viktor păşi înainte şi i-o întinse, însă 
chiar în acel moment, pocnetul motorului unui cami- 
on de catering sperie la culme micul patruped. Cu un 
scheunat îngrozit, Pooh sări din mâinile lor. Fusese ți- 
nută prea mult în braţe, iar acum începuse să latre şi să 
alerge veselă prin mulţime, cu coada ca un pompon flu- 
turând victorios. 

- Pooh! strigă Phoebe, repezindu-se s-o prindă în 
timp ce trecea pe sub suporturile de metal ce susțineau 
un aranjament grandios de gladiole. 

Tânăra femeie nu era prea rapidă nici în condiţii nor- 
male. Acum, încurcată de fusta strâmtă, nu avu nici o 
şansă să prindă animalul înainte de declanşarea dezas- 
trului. Florile se clătinară spre spate şi căzură antrenând 
coroana adiacentă care, la rândul ei, se răspândi într-o 
ploaie spectaculoasă de dalii multicolore. Aranjamente- 
le florale erau atât de înghesuite, încât nu puteai atinge 
unul fără a antrena căderea celorlalte. Participanţii care 
stăteau în apropiere săriră care încotro pentru a-și prote- 
ja hainele de polen, deranjând şi mai multe omagii flo- 
rale. Ca dominourile, ghivecele, vazele şi buchetele se 
răsturnau în ceea ce era probabil coşmarul florăreselor. 

- Stai, Pooh! Opreşte-te! Viktor, fă ceva! Phoebe își sco- 
sese ochelarii de soare dezvăluindu-și ochii migedalaţi. 

Viktor nu stătea degeaba. Se repezise în capătul opus 
al coşciugului, dar, în graba lui, lovise un alt rând de sca- 
une, care se răsturnaseră peste alte aranjamente florale 
declanşând o nouă reacţie în lanţ. O cunoştinţă de pe 
coasta australiană, care se pretindea un fel de expertă 
în căţei de când avusese un shiatsu, încercă să apuce 

animalul doar pentru a se retrage speriată când canișul 
îi arătă un şir de colţi ascuţiţi şi imaculaţi, cu mârâitul 
de rigoare, ca un Terminator canin. Cu toate că Pooh 
era cel mai cuminte dintre căţei, nefericita avea ghinio- 
nul de a mirosi a Calvin Klein Eternity, parfum pe care 
cățeluşa îl detesta de pe vremea când o prietenă a stăpâ- 
nei sale, stropită din belşug cu aceeaşi marcă, o numise 
câine prost şi-i dăduse un şut pe sub masă. 

- Pooh, vino aici, Pooh! striga Phoebe cu pulpa dez- 
golită până sus, spre amuzamentul celor doi apărători 
de linie între care se afla. 

Molly Somerville, mortificată de spectacolul ridicol 
provocat de sora ei vitrepă, încerca să se ascundă în mul- 
time. Phoebe evită un scaun cu o mișcare rapidă, însă 
masiva frunză de viță-de-vie ce-i atârna la centură se blocă 
acolo unde se presupunea că ar fi trebuit să se afle din 
timpuri biblice. Disperată, o apucă cu mâna dreaptă și 
făcu câţiva paşi în spate, într-o băltoacă plină de frunze 
strivite. Pantofii cu talpă de piele o trădară instantaneu, 
astfel că, icnind pierdută, căzu în fund. La vederea acestei 
scene, Pooh uită de parfumul detestat şi se repezi veselă la 
stăpâna ei, crezând că era vorba de o invitaţie la joacă. 

Phoebe încerca disperată să revină în poziţia bipedă, 
oferind atât primarului orașului Chicago, cât şi echipei 
de fotbal rivale peisajul copios al lenjeriei sale intime. 
Pooh se repezi printre picioarele unui prezentator spor- 
tiv deosebit de plicticos şi se ascunse sub scaunele de pe 
marginea gropii în timp ce Viktor se îndrepta spre ea 
din partea opusă, decis să o prindă. Incercă să scape, dar 
se trezi blocată de câteva coşuri de flori răsturnate şi de 
taluzul de pământ reavăn ce urma să acopere sicriul - 
barieră de netrecut pentru orice căţel care detesta să se 
murdărească pe lăbuţe. Simţindu-se încolţită, sări pe un 
scaun pliant şi de acolo pe o suprafaţă lucioasă şi nete- 
dă. Din mulţime se auzi un geamăt oripilat când tran- 
dafirii albi şi panglicile în culorile bleumarin şi auriu ale 
echipei începură să zboare în toate părţile. Apoi, la fel 
de brusc, se așternu tăcerea. Phoebe, care abia reuşise 

să se ridice, îngheţă pe loc. Viktor începu să înjure prin- 
tre dinţi în ungureşte. 

Pooh, întotdeauna atentă la sentimentele celor care o 
iubeau, își înclină capul într-o parte ca şi cum ar fi încer- 
cat să înțeleagă de ce o privea toată lumea aşa. Simţind 
totuși că făcuse ceva greşit, începu să tremure. Phoebe 
înțelegea prea bine de ce cățeluşa nu trebuia stresată. 

- Pooh, nu, te rop! 

Din păcate, era prea târziu. Tremurând ca o piftie, 
canișul se lăsă uşor pe labele din spate şi dădu drumul 
unul fir de urină pe sicriul Bert Somerville, cu o expre- 
sie de vinovăţie neputincioasă pe chipul mic şi blănos. 


Reşedinţa omului de afaceri fusese construită în anii 
'50, pe un teren de patru hectare aflat în suburbia bo- 
pată Hinsdale, în inima ținutului DuPage. La începutul 
secolului XX era o zonă rurală, dar, odată cu trecerea 
deceniilor, micile oraşe crescuseră şi se uniseră până la 
formarea unui complex uriaş pentru corporatiştii ce că- 
lătoreau în fiecare dimineață cu trenul până în centrul 
de afaceri al orașului, numit Bucla, şi pentru inginerii 
din companiile high-tech ce se dezvoltaseră de-a lungul 
autostrăzii Est-Vest. Cu timpul, zidul de cărămidă ce 
împrejmuise iniţial proprietatea fusese înconjurat, la 
rândul lui, de străduţe rezidenţiale umbroase. 

Phoebe nu-și petrecuse decât o mică parte din copilă- 
rie în reşedinţa impozantă în stil Tudor ce se ascundea 
printre stejarii, arțarii şi nucii din suburbia de vest. Bert 
o ţinea la o școală privată cu internat până la sosirea 
verii, când o trimitea într-o tabără de fete exclusivistă. În 
timpul rarelor vizite, casa i se păruse întunecată şi apăsă- 
toare, impresie care i se accentuă după înmormântare, 
când urcă scara curbată ce ducea la etaj. 

Ochii mustrători ai elefantului ucis ilegal în timpul 
unui safari se holbau la ea de pe tapetul maroniu al 
peretelui din capătul scării. Pete verzi de iarbă îi murdă- 
reau costumul de culoarea fildeşului, iar dresurile fine 
ce-i puseseră în valoare picioarele erau acum distruse. 

Părul îi stătea vâlvoi în creştetul capului, iar rujul de 
buze rozaliu şi-l linsese de mult. 

Chipul sculptural al antrenorului echipei Chicago 
Stars îi reveni în minte. El era cel care o culesese pe Pooh 
de pe sicriu şi i-o întinsese ţinând-o de ceafă, cu acei 
ochi verzi mustrători. Phoebe oftă copleşită. Imbrân- 
ceala de la cimitir fusese încă un dezastru personal, în- 
tr-o viaţă mult prea plină de catastrofe. Nu dorise decât 
să le arate tuturor că nu-i păsa câtuşi de puţin că Bert 
o dezmoştenise, dar, ca de obicei, dusese demonstraţia 
prea departe şi situaţia se întorsese contra ei. 

Se opri o clipă la capătul scărilor, întrebându-se ce 
viață ar fi dus dacă mama ei ar fi trăit. Nu se gândea 
prea mult la tânăra actriţă pe care nu și-o amintea aproa- 
pe deloc, însă, ca orice copil orfan, imaginase scenarii 
elaborate în care mama ei apărea ca o femeie frumoasă, 
tandră şi iubitoare, capabilă să-i ofere toată dragostea 
refuzată de tată. 

Se întrebă dacă Bert iubise cu adevărat pe cineva 
vreodată. Oricum se plictisea repede de femei, cu atât mai 
mult de o mucoasă neîndemânatică și grăsună, care 
mai era şi cam arogantă. De când şi-l amintea, tatăl ei 
avusese grijă să-i repete că era o fiinţă inutilă, iar acum 
parcă începea să-i dea dreptate. 

La treizeci şi trei de ani, nu avea un loc de muncă şi 
era aproape falită. In cei doi ani ce trecuseră de la moar- 
tea lui Arturo se ocupase cu organizarea de expoziţii 
itinerante ale operelor lui, dar după ce colecția intrase 
în expoziţia permanentă a muzeului Orsay de la Paris, 
se mutase în Manhattan. Banii lăsaţi de Arturo i se 
scurseseră printre degete, cea mai mare parte acoperind 
facturile medicale ale unor prieteni bolnavi de SIDA. 
Nu-i părea rău după bani. Ani întregi lucrase într-o mică 
palerie de artă exclusivistă din West Side, specializată 
în avangardişti. Săptămâna trecută însă, bătrânul pro- 
prietar al galeriei trăsese obloanele pentru ultima dată, 
lăsând-o fără direcţie în viaţă. 

li trecu prin minte că se plictisise să scandalizeze înal- 
ta societate, dar era prea obosită pentru exerciţii de in- 
trospecţie, aşa că parcurse distanţa până la uşa surorii 
sale și bătu. 

- Molly, eu sunt. Pot să intru? Neprimind răspuns, 
insistă: Molly, ești acolo, pot intra? 

- Aşa cred, se auzi o voce morocănoasă după alte câ- 
teva secunde bune. 

Iși adună curajul ca să apese pe clanţă şi păși în dor- 
mitorul care-i aparținuse în copilărie. În puţinele săp- 
tămâni cât locuia la reşedinţă în fiecare an, camera se 
umplea de cărți, resturi de mâncare, haine şi casete audio 
cu muzica ei preferată. Acum, era la fel de curată şi or- 
donată ca noua ei ocupantă. Molly Somerville, sora de 
numai cincisprezece ani, pe care Phoebe n-o cunoştea 
aproape deloc, stătea pe un scaun în dreptul ferestrei. 
Incă purta rochia maro lălâie în care participase la cere- 
monia funerară. Avea o constituţie filiformă, iar părul ei 
negru, tuns la nivelul maxilarului, avea mare nevoie de 
un coafor. Mai mult, era banală, cu o piele palidă, lipsită 
de orice nuanţă, ca și cum n-ar fi văzut niciodată soarele, şi 
trăsături ce nu rețineau prin nimic atenţia. 

- Ce mai faci, Molly? 

- Bine, mulțumesc, răspunse fata fără a ridica ochii 
din cartea deschisă pe care o ţinea în poală. 

Phoebe își reținu un oftat. Sora ei vitregă nu-şi ascun- 
dea ura pe care i-o purta, dar la cât de puţin se cunoş- 
teau, sentimentul părea cu totul nelalocul lui. Când se 
întorsese în America, după moartea lui Arturo, făcuse 
câteva vizite în Connecticut, ca să o viziteze pe Molly 
la școală, dar aceasta se dovedise atât de necomunicati- 
vă, încât se lăsase păgubașă, renunțând la vizite. Totuși, 
continuase să-i trimită cadouri de Crăciun şi câte o scri- 
soare, din când în când, la care nu primise niciodată 
răspuns. Era o ironie a sorții că Bert nu-i lăsase nimic, 
cu excepţia a ceea ce ar fi trebuit să fie principala lui 
responsabilitate. 

- Pot să te ajut cu ceva? Vrei să-ţi aduc de mâncare? 


Trebuia să fii tu 19 


Molly scutură absentă din cap, şi o tăcere apăsătoare 
se instală între ele. i 

- Știu că a fost penibil. Imi pare rău. 

Fata ridică din umeri. 

- Molly, trebuie să discutăm, şi ar fi mai simplu dacă 
te-ai uita la mine. 

Adolescenta ridică o privire răbdătoare şi lipsită de 
expresie din carte, dându-i sentimentul neliniștitor că 
rolurile erau inversate, că ea era copilul şi sora ei, adul- 
tul. Simţea atât de puternic nevoia unei ţigări, încât își 
dorea să nu se fi lăsat definitiv de fumat. 

- Ştii că eu sunt tutorele tău acum, da? 

- Da, aşa mi-a spus domnul Hibbard. 

- Aşadar, trebuie să discutăm despre viitorul tău. 

- Nu avem nimic de discutat. 

- Molly, nu trebuie să te întorci în tabără, dacă nu 
vrei. Mâine putem pleca împreună la New York, unde 
vom rămâne tot restul verii. Am subînchiriat aparta- 
mentul unui prieten plecat în Europa. E superb plasat. 

- Vreau înapoi în tabără, repetă copila cu încăpățânare. 

- Eşti absolut sigură? 

- Sigur că sunt sigură. N-ai dreptul să mă reţii cu forța. 

În pofida ostilităţii cu care se confrunta şi a durerii 
de cap ce începea să-i dea târcoale, Phoebe nu era gata 
să capituleze, aşa că încercă o nouă abordare. 

- Ce citeşti? 

- Dostoievski. Până la toamnă trebuie să termin un 
eseu despre el. 

- Sunt impresionată. Este o lectură destul de dificilă, 
mai ales la vârsta ta. 

- Nu-mi pune nici o problemă. Cred că sunt destul 
de deşteaptă. 

Phoebe dădu să zâmbească, dar se abţinu. 

- Aşa este, te descurci bine la școală, nu? 

- Am un coeficient de inteligență excepţional. 

- A fi mai inteligent decât ceilalți poate fi o binecu- 
vântare, dar şi un blestem. Phoebe își aminti traumele 
propriilor ani de şcoală, când se dovedise mai deşteaptă 

decât majoritatea colegilor ei. Încă un factor ce o înde- 
părtase iremediabil de ceilalți. 

- Eu sunt mulţumită aşa. Majoritatea fetelor din cla- 
sa mea sunt reduse mintal, zise copila fără a-şi schimba 
expresia. 

Deşi comportamentul surorii ei era de o obrăznicie 
exasperantă, Phoebe se strădui să nu o judece. Doar ştia 
cel mai bine că fiicele lui Bert Somerville erau obligate 
să-și croiască singure un drum în viaţă. In adolescenţă, 
ea își ascunsese slăbiciunile sub stratul de grăsime, după 
care adoptase un mod de trai scandalos. Molly îşi folo- 
sea creierul ca pavăză. 

- Acum, te rog să mă scuzi, Phoebe! Am ajuns la un 
capitol deosebit de interesant şi aş dori să mă întorc la el. 

Alese să ignore faptul că era pur şi simplu dată afară 
şi mai făcu o încercare de a o convinge să vină cu ea în 
Manhattan. Dar copila refuză să se răzpândească, aşa că 
fu obligată să-și recunoască înfrângerea. 

- Mă suni dacă ai nevoie de ceva, da? mai spuse Phoe- 
be pe când părăsea încăperea. 

Molly aprobă din cap, dar era limpede că ar fi prefe- 
rat să mănânce otravă de șobolani decât să-şi sune sora 
mai mare. 

In timp ce cobora elaborata scară interioară, încercă 
să-şi alunge depresia. Il auzi pe Viktor, care vorbea la 
telefonul din salon cu agentul lui. Simţea nevoia unui 
moment de singurătate, aşa că alese să se strecoare în 
biroul tatălui ei, unde o găsi pe Pooh dormind pe un 
fotoliu, în faţa vitrinei cu arme de colecţie. Capul câr- 
lionţat al pudelului se ridică brusc. Sări din fotoliu și 
se repezi către stăpâna ei, cu pămătuful din vârful cozii 
fluturând vesel. 

- Hei, fetiţo, chiar ai făcut-o lată astăzi, îi spuse aple- 
cându-se să o mângâie. 

Pooh o linse pentru a-i cere iertare. Phoebe se apucă 
să-i refacă fundiţele roz de la urechi, care atârnau jal- 
Nic, dar mâinile îi tremurau îngrozitor, așa că renunţă. 
Oricum, Pooh și le-ar fi desfăcut din nou în scurt timp. 

Câinele era o jignire pentru demnitatea rasei sale. De- 
testa fundițele şi zpărzile cu strasuri, refuza să doarmă în 
patul ei și ar fi mâncat absolut orice. Nu suporta baia, 
peria de pieptănat sau tunsul şi refuza cu îndărătnicie 
să poarte bluzița cu monogramă pe care i-o făcuse ca- 
dou Viktor. Nu era bună nici măcar de câine de pază. 
Cu un an în urmă, când Phoebe fusese jefuită în pli- 
nă zi, în Upper West Side, căţeluşa nu găsise ceva mai 
bun de făcut decât să se frece de picioarele hoţului, 
cerşind mângâieri. 

- Cu tot pedigriul tău pompos, nu eşti decât un biet 
căţel, nu-i așa? Ceva cedă în interiorul ei şi începu să 
suspine pe înfundate. Un căţel oarecare, atât și nimic 
mai mult, în blana unui pudel francez. 

Viktor intră şi, cu mai mult tact decât demonstra de 
obicei, se prefăcu a nu-i observa lacrimile. 

- Phoebe, iubito, îi spuse tandru, avocatul tatălui tău 
e aici şi ar vrea să staţi de vorbă. 

- Nu vreau să văd pe nimeni, se smiorcăi ea căutând 
zadarnic un şerveţel. 

Viktor extrase o batistă de culoarea prunei coapte 
din buzunarul de la piept al sacoului gri de mătase și 
i-o întinse. 

- Tot va trebui să discuţi cu el, mai devreme sau mai 
târziu. 

- Am discutat deja. Mi-a telefonat ca să-mi încredin- 
teze custodia lui Molly în ziua când a murit Bert. 

- Poate că e ceva legat de averea tatălui tău. 

- Nu mă interesează. Își suflă nasul cu zgomot. Íntot- 
deauna pretinsese că dezmoștenirea n-o afecta câtuşi de 
puţin, dar, în sinea ei, resimțea puternic durerea unei 
asemenea dovezi, clare şi publice, a dispreţului pe care 
tatăl ei i-l purtase. 

- Tipul e foarte insistent, adăugă Viktor. li ridică po- 
şeta de pe fotoliul unde dormise Pooh şi o deschise. Era 
o Judith Lieber, puţin folosită, pe care o găsise într-un 
magazin de bunuri amanetate din East Village. Pe fun- 
dul poşetei văzu un baton de ciocolată Milky Way, ceea 

ce-l făcu să-i arunce o privire plină de reproş. Împingând 
cu dispreț bomba calorică, scoase un pieptăn şi începu 
să-i aranjeze părul. Apoi îi extrase pudriera şi rujul, iar 
Phoebe începu să se aranjeze. Profită de răgaz ca s-o ad- 
mire în tăcere. Viktor găsea că trăsăturile ei puţin deze- 
chilibrate, care îl fascinaseră și pe Arturo Flores, erau 
mult mai atrăgătoare decât perfecțiunea artificială a 
anorexicelor sale colege de podium. Mai erau şi alţii care 
o remarcaseră, precum celebrul fotograf Asha Belchoir, 
care tocmai încheiase o sesiune foto cu ea. 

- Scoate-ți dresurile astea rupte. Arăţi de parcă ai face 
parte din corul operei Les Misérables. 

Îşi ridică fusta şi scăpă de ciorapii distruși în timp ce 
bărbatul îi punea lucrurile la loc în geantă. La sfârșit 
îşi îndreptă frunza de viță-de-vie prinsă de centură și se 
îndreptă către ușă. 

- Nu vreau să mă întâlnesc cu nimeni, Viktor! 

- Prea târziu, nu mai poţi da înapoi acum. 

- Dar nu ştiu cât mai pot pretinde că nu s-a întâmplat 
nimic. Panica i se citea în ochi. 

- Atunci de ce nu renunti? S-ar putea ca oamenii să 
nu râdă de tine pe la spate, aşa cum îţi imaginezi. 

- Nu suport nici să fiu compătimită de străini. 

- Ai prefera să te deteste? 

- Fac față cu uşurinţă dispreţului, însă detest mila, 
răspunse Phoebe încercând să schiţeze un zâmbet 
superior. 

- Biata de tine, când vei înceta să te tot reinventezi? 

- Când îmi va ieși aşa cum vreau, răspunse ea în şoaptă. 


capitolul 2 


Brian Hibbard își răsfoi hârtiile din poală. 

- [mi cer iertare că dau buzna atât de repede după 
înmormântare, domnişoară Somerville, dar adminis- 
tratorul reședinței m-a informat că mâine-seară doriţi 

să plecaţi înapoi la New York. Nu mi-am dat seama că 
ne veţi părăsi atât de curând. 

Avocatul era mic şi îndesat, cu o piele arămie și păr 
grizonant. Costumul de culoarea cărbunelui, bine croit, 
nu reușea să-i ascundă începutul de burtă. Phoebe se 
așeză în faţa lui, pe unul dintre foroliile de lângă șemi- 
neul masiv ce domina camera. Intotdeauna detestase 
această încăpere întunecoasă, lambrisată, cu păsări îm- 
păiate, capete de animale sălbatice montate pe pereţi 
şi o scrumieră improvizată cu cruzime în copita unei 
girafe. Când îşi încrucişă picioarele, frunza de viță-de-vie 
reflectă o rază de lumină pe care Hibbard se prefăcu că 
nu o vede, deși o văzuse. 

- Nu am de ce să rămân mai mult, domnule Hibbard. 
Molly se întoarce în tabără mâine după-amiază, iar zbo- 
rul meu e programat la numai câteva ore după al ei. 

Tatăl ei o informase despre conţinutul testamentului 
înainte să i se declanşeze cancerul de pancreas, cu șase 
luni în urmă. In consecinţă, Phoebe ştia că exista un 
fond de economii constituit pentru Molly şi că Reed 
urma să preia echipa de fotbal. 

- Ştiaţi că tatăl dumneavoastră a avut unele probleme 
financiare în ultimii ani? 

- Nu în detaliu. Nu vorbeam prea des. 

Se purtaseră ca nişte străini timp de aproape un dece- 
niu, adică de când ea împlinise optsprezece ani şi până 
când se întorsese în Statele Unite, după moartea lui Ar- 
turo. Apoi obișnuiau să se întâlnească din când în când, 
cu ocazia deplasărilor lui de afaceri în Manhattan, însă 
ea nu mai era o puştoaică timidă şi supraponderală, iar 
discuţiile lor se transformaseră în certuri amarnice. 

Tatăl ei avusese o copilărie săracă şi, cu toate că între- 
ținea amante şi se căsătorea cu artiste de cabaret, în sinea 
lui nu-și dorea nimic mai mult decât respectabilitatea 
burgheză. Așadar, stilul de viaţă al fiicei sale îl oripila 
la culme. Era un homofob violent și nu înţelegea abso- 
lut nimic din artă. Detesta articolele despre ea ce apă- 
reau câteodată în revistele glossy şi spunea că asocierile 

ei cu „devianțţii“ îl ruşinau în faţa partenerilor de afaceri. 
li ordonase în repetate rânduri să se întoarcă la Chi- 
cago şi să se ocupe de reşedinţă, ca un fel de majordom 
neremunerat. Dacă i-ar fi propus acest lucru din iubire, 
poate că ar fi acceptat, dar Bert nu dorea altceva decât 
să O controleze, aşa cum îi controla pe toți. Rămăsese 
ferm pe poziţii până la sfârşit, folosindu-și chiar boala 
incurabilă pentru a-i aminti cât de mult îl dezamăgise 
în viață. Nu o lăsase nici măcar să vină pe la Chicago în 
ultimele lui zile, spunându-i că nu avea nevoie de o bo- 
citoare. In ultima lor conversaţie telefonică avusese grijă 
s-o informeze că reprezenta singurul proiect ratat din 
viaţa lui. Clipind des, pentru a-și reține lacrimile ce i 
se adunau sub pleoape, îşi dădu seama că domnul Hib- 
bard continua să vorbească. 

-... în consecință, domeniul tatălui dumneavoastră 
nu mai este la fel de întins cum era odată, în anii '80. 
A lăsat instrucţiuni pentru vânzarea acestei case, ba- 
nii urmând să intre în contul surorii dumneavoastră, 
Molly. Pe de altă parte, apartamentul rămâne la dispozi- 
tia ei sau a dumneavoastră pentru încă un an, când va fi 
scos, de asemenea, la vânzare. 

- Un apartament? Habar n-aveam că deţine aşa ceva. 

- Da. Este situat în apropiere de complexul echipei 
Chicago Stars. Il păstra pentru... cum să spun?... uzul 
său privat... 

- Pentru amante, aruncă Phoebe pe un ton rece. 

- Da. Ei bine, a fost liber în ultimele şase luni, de la de- 
clanşarea bolii. Din păcate, acesta este singurul patrimo- 
niu imobiliar care nu are de-a face cu echipa. Ceea ce nu 
înseamnă că situaţia financiară ar fi întru totul negativă. 

- Nici eu nu cred, clubul sportiv probabil că valorea- 
ză milioane. 

- Are o anumită valoare, într-adevăr, deşi se confrun- 
tă şi cu probleme financiare. Ceva din atitudinea ei o 
trădase probabil, căci avocatul simţi nevoia s-o întrebe: 
Nu vă place fotbalul, nu? 

- Nu, nu-mi place. Pusese prea multă patimă în acele 
cuvinte, iar acum bărbatul o privea de parcă era nebună. 
Dădu nonşalant din mână. Domnule Hibbard, eu sunt 
genul care alege un restaurant scump din centru şi apoi 
se duce la un spectacol de teatru modern, experimental. 
Eu mănânc tofu, domnule Hibbard. Era mândră de re- 
plica ei spirituală, însă avocatul părea complet lipsit de 
simțul umorului. 

- E preu să crezi că o fiică a lui Bert Somerville nu 
iubește fotbalul. 

- Ştiu, e scandalos! se răsti ea. Dar aşa stau lucrurile. 
Sunt alerpică la transpiraţie, a mea sau a oricui altcuiva. 
Din fericire, preasfântul meu văr, Reed, transpiră abun- 
dent, deci echipa e pe mâini bune şi dinastia fotbalistică 
poate continua. 

- Mi-e teamă că lucrurile sunt mai complicate, oftă 
avocatul. 

- Ce vreţi să spuneți? 

- Cu câteva luni înainte de deces, tatăl dumneavoas- 
tră a redactat un nou testament. Vărul dumneavoastră, 
Reed, a fost eliminat de la succesiune, cel puţin pe ter- 
men scurt. 

Rotiţele începură să i se învârtă prin cap pe măsură 
ce absorbea informaţia nouă. Işi aminti cât de calm, de 
relaxat, părea vărul ei la înmormântare. 

- Evident, Reed nu ştie nimic despre asta. 

- L-am implorat pe Bert să-i spună, dar m-a refuzat. 
Asociatul meu şi cu mine avem sarcina neplăcută de a-l 
informa în seara asta, când avem programată o întâlni- 
re. Nu va fi prea fericit să afle că Bert a trecut clubul de 
fotbal, temporar, pe numele fiicei sale. 

- Fiicei sale? Lui Phoebe îi apăru în faţa ochilor ima- 
ginea fetiţei morocănoase care citea Dostoievski la etaj. 
Cu siguranţă, sora ei avea să lase o urmă de neșters în 
fotbalul profesional. 

- Mi-e teamă că nu vă înţeleg... 

- Câte fete de cincisprezece ani mai conduc o echipă 
profesionistă din Liga Naţională de Fotbal? 

- Îmi cer scuze, domnişoară Somerville, zise avocatul 
complet pierdut, a fost o zi obositoare şi mi-e teamă că nu 
m-am exprimat destul de limpede. Tatăl dumneavoastră 
nu i-a lăsat echipa tinerei domnișoare Molly. 

- Nu? 

- Nu. V-a lăsat-o chiar dumneavoastră! 

- Ce a făcut? 

- V-a lăsat echipa, domnişoară Somerville. Sunteţi 
fericita posesoare a clubului Chicago Stars. 


În acea noapte, pe când se plimba prin casa urâtă a 
tatălui ei, Phoebe încercă să spună o rugăciune pentru 
bietele animale agăţate pe pereţi ca trofee. Incercă să 
o spună şi pentru sufletul ei, deoarece începuse să se 
teamă că se va transforma într-unul dintre acei oameni 
cinici care-şi cultivau o veche amărăciune ca pe un os 
nepreţuit ce putea fi lins tot restul vieţii. „De ce mi-ai 
făcut asta, Bert? Atât de mult îți doreai să mă con- 
trolezi, încât ai inventat o modalitate s-o faci şi de pe 
lumea cealaltă?“ 

Când Brian Hibbard o anunţase că moştenea echipa, 
în prima secundă simţise o asemenea bucurie incredi- 
bilă, încât rămăsese fără grai. Nu se gândise la bani, la 
putere sau măcar la faptul că ura fotbalul. Pur și simplu 
se bucurase că, după atâţia ani de animozităţi, tatăl ei îi 
dovedea că ţinuse la ea. şi amintea cum rămăsese com- 
plet blocată când avocatul îi explicase detaliile. 

- Ca să fiu cinstit, domnişoară Somerville, nu sunt de 
acord cu modalitatea în care tatăl dumneavoastră a redac- 
tat partea de testament legată de Chicago Stars. Partene- 
rul meu și cu mine am încercat în zadar să-i schimbăm 
opinia, bătrânul refuza să ne asculte. Imi pare rău. Cum 
însă nu avem nici o dovadă că n-ar fi fost în totalitatea 
capacităţilor mintale, nici dumneavoastră şi nici Reed 
nu aveţi vreo şansă să atacați cu succes testamentul. 

- Cum adică, la ce prevederi vă referiţi? 

- V-am spus doar că moştenirea este temporară. 

- Cum poate fi o moștenire temporară! 

- Lăsând la o parte jargonul juridic, ideea e destul 
de simplă. Pentru a vă menţine dreptul de proprietate, 
echipa trebuie să câştige campionatul AFC în luna ia- 
nuarie a acestui an, ceea ce este puţin probabil. Dacă 
pierde, vei obţine o sută de mii de dolari, și clubul va 
reveni în proprietatea lui Reed. 

Nici chiar perspectiva unei asemenea sume de bani 
nu-i putea alunga tristețea. Cu inima grea, înţelese că 
avea de-a face cu încă o manipulare josnică din partea 
tatălui ei. 

- Vrei să spui că voi avea echipa numai până în ia- 
nuarie, după care aceasta îi va reveni lui Reed? 

- Cu excepţia cazului în care câştigă campionatul, 
când v-ar rămâne dumneavoastră. 

- Dar eu nu cunosc nimic despre fotbal, ce înseamnă 
campionatul, este ceva ca Super Bowl? 

Spre onoarea lui, Hibbard se lansă într-o explicaţie 
lungă și răbdătoare. 

- E doar la un pas distanţă. Liga Naţională de Fotbal 
(NFL) se împarte în două asociaţii, Asociaţia America- 
nă de Fotbal, AFC!, şi Asociaţia Naţională de Fotbal, 
NFC?. Cele mai bune echipe din cele două asociaţii 
joacă pentru titlul respectiv, iar câştigătorii acestora se 
întâlnesc la Super Bowl. 

- Ca să fiu sigură că am înţeles, echipa mea, Chicago 
Stars, ar trebui să câştige titlul AFC? 

- Corect, domnişoară Somerville, însă şansele lor de 
a se apropia măcar de primul loc sunt nule. E o echipă 
bună, dar jucătorii sunt încă prea tineri. In doi sau trei 
ani, ar avea o şansă, dar nu în sezonul actual, mă tem. În 
prezent, clasamentul este dominat de San Diego Char- 
gers, de Miami Dolphins şi, desigur, de campionii de 
anul trecut, Portland Sabers. 

- Bert ştia că echipa lui nu avea nici o şansă! 

- Impresia mea este că da. Testamentul mai preve- 
de că nu veţi primi cei o sută de mii de dolari dacă 

nu vă prezentaţi în fiecare zi la muncă, fireşte, atât timp 
cât sunteţi în posesia clubului. Va trebui, desigur, să vă 
mutaţi la Chicago, dar nu trebuie să vă faceţi cu ade- 
vărat griji legate de conducerea unui club profesionist. 
Carl Pogue, directorul general, va face toată treaba. 

- Cu alte cuvinte, nu voi fi decât o fațadă. O durere 
surdă începuse să i se răspândească prin piept. 

- Nu este chiar aşa. Carl nu are drept de semnătură, 
care aparține exclusiv proprietarului. 

- De ce ar fi făcut Bert aşa ceva? întrebă tânăra femeie 
fără a-şi putea ascunde durerea din glas. 

In loc de răspuns, Hibbard îi întinse scrisoarea. 


Dragă Phoebe, 


După cum ştii, te consider singurul meu eșec. Ani 
întregi m-ai umilit public însoțindu-te cu tot felul de po- 
ponari şi de ciudaţi, dar acum voi pune capăt sfidării 
tale. O dată în viaţă, vei face ceea ce-ţi spun. Sper că 
această experienţă te va învăța ceva despre responsabi- 
litate şi disciplină. 

Fotbalul face din băieţi bărbaţi. Să vedem dacă din 
tine poate face o femeie. 

Nu-ţi bate joc și de data asta! 


Bert 


Citi scurta notă de trei ori, sub ochii avocatului, iar de 
fiecare dată nodul dureros din gât parcă mai crescu pu- 
țin. Bert era hotărât s-o controleze chiar şi din mormânt. 
Luând-o din mediul Manhattanului spera s-o poată mo- 
dela după chipul şi asemănarea lui. Tatălui ei îi plăcuseră 
întotdeauna pariurile şi, probabil, îşi făcuse socoteala că 
Phoebe nu-i putea distruge complet preţioasa echipă în 
numai câteva luni. Incerca să obțină exact ceea ce-şi dori- 
se toată viața: Reed avea să se ocupe de club, în timp ce 
ea avea să danseze după cum i se cânta. 

Ar fi vrut să poată crede că motivațiile tatălui ei erau 
iubirea și grija, dar îl cunoştea prea bine ca să nu ştie 

că Bert nu cunoştea sensul cuvântului iubire, că pentru 
el numai puterea asupra celorlalți avea sens. Așadar, în 
acea noapte se plimbă pe lungile coridoare lugubre ale 
reşedinţei, spunând rugăciuni pentru sufletele anima- 
lelor moarte şi ale fetițelor neiubite de părinţi şi numă- 
rând orele ce-i mai rămâneau de petrecut în acest loc ce 
nu-i adusese decât nefericire. 

Peg Kowalski, care fusese menajera lui Bert în ultimii 
opt ani, lăsase o singură lumină aprinsă, în imensa ca- 
meră de zi. Phoebe se îndreptă spre ferestrele ce dădeau 
spre domeniu şi încercă să identifice bătrânul arțar ce-i 
servise atât de bine drept ascunzătoare când era mică. 

De obicei, evita să se gândească la copilărie, însă în 
această noapte, stând și holbându-se în beznă, epoca 
aceea nu mai părea atât de îndepărtată. Se simţea atrasă 
în vârtejul trecutului, spre acel arțar bătrân, şi i se părea 
că aude sunetul temut al vocii agresorului... 


— Ah, te-am găsit, măi, burtică. Vino încoace, am ceva pen- 
tru tine. 

Phoebe simţi cum i se întoarse stomacul pe dos odată cu 
intruziunea brutală a vocii vărului ei, Reed. A doua zi trebuia 
să plece în tabăra de vară și până în acel moment reușise să 
evite să rămână singură cu el, dar astăzi lăsase garda jos. In 
loc să rămână în bucătărie sau s-o ajute pe Addie să curețe 
băile, evadase în solitudinea pădurii. 

— Nu am nevoie de cadoul tău. 

- Vino încoace, altfel o să-ţi pară rău. 

Reed nu lansa ameninţări gratuite, iar ea aflase deja că 
nimeni și nimic n-o putea apăra. Când se plânsese că vărul 
ei o tachina sau o lovea, tatăl ei se enervase, reproşându-i că 
n-avea coloană vertebrală și că nu era capabilă să-și ducă sin- 
gură bătăliile. Dar, la doisprezece ani, Reed era cu doi ani mai 
mare și mult mai puternic, deci rezistenta fizică era inutilă. 
Nu putea înţelege de ce o ura atât de mult. Într-adevăr, ea era 
bogată, iar el sărac, dar mama lui nu murise și el nu fusese 
trimis la o școală cu internat. După ce tatăl lui îi abandonase, 
Reed și mama lui, mătușa Ruth, locuiseră într-un apartament 

sărăcăcios, aflat la vreo cinci kilometri de reședință. Bert plă- 
tea chiria și o ajuta cu bani pe sora lui, Ruth, dar o făcea fără 
nici o plăcere. Dar îi plăcea de Reed, pentru că Reed era băiat 
şi, pe deasupra, era bun la fotbal. 

Stia că Reed avea să urce după ea în arțar dacă-l provoca, 
așa că se decise să coboare singură, simțindu-se mai capabi- 
lă să-i țină piept pe sol. Cu un sentiment acut de panică, o 
luă în jos, pulpele ei grăsuțe frecându-se între ele cu un foșnet 
urât. Spera că nu i se uita iarăși sub fustă. Incerca tot timpul 
să vadă ce avea acolo, s-o atingă sau să spună lucruri urâte 
despre fundul ei. Se lăsă să cadă neîndemânatic la poalele 
copacului, gâfâind din cauza coborârii dificile. 

Reed nu era mai înalt decât ceilalți băieţi de vârsta lui, 
însă era solid, cu picioare scurte și puternice, umeri laţi şi un 
piept bombat. Bratele și picioarele îi erau permanent pline de 
vânătăi și julituri produse de activităţile sportive și de bătăile 
cu alți băieţi. Lui Bert îi făcea mare plăcere să admire aces- 
te semne. Spunea că Reed era „un băiat adevărat“. Ea, din 
contră, era plinuţă și timidă, mai interesată de cărţi decât de 
sport. Bert o striga în batjocură Mămăligă și spunea că toate 
notele bune pe care le obținea la școală nu aveau s-o ajute cu 
nimic în viaţă dacă nu reușea să stea dreaptă şi să-i privească 
pe ceilalți în ochi. Reed avea note proaste, dar pentru Bert 
asta nu conta, deoarece băiatul era vedeta echipei de fotbal 
de juniori a şcolii. 

Vărul ei era îmbrăcat cu un tricou portocaliu jerpelit, pan- 
taloni scurţi și bascheți uzati, exact genul de haine pe care i-ar 
fi plăcut și ei să le poarte, dacă ar fi lăsat-o administratoarea 
reședinței. Doamna Mertz îi cumpăra toate hainele dintr-un 
magazin scump pentru copii, iar în acea zi alesese să o îmbra- 
ce cu un șort alb ce-i punea în evidență pântecul rotund și o 
bluziţă de bumbac fără mâneci decorată cu o căpșună mare 
pe piept, care o jena la subsuori. 

- Să nu spui că n-am făcut niciodată ceva frumos pentru tine, 
zise Reed ridicând o bucată de hârtie groasă, albă, putin mai 
mare decât coperta unei cărţi de buzunar. Ghici ce am aici? 

-Nu ştiu, răspunse Phoebe precaută, gata să evite orice 
capcană. 

- Am o fotografie cu mama ta. 

— Nu te cred, murmură ea, simțind că inima i se oprise 
pentru o fracțiune de secundă. 

Băiatul întoarse încet hârtia, astfel încât ea putu văzu că 
era într-adevăr o fotografie, fără a putea distinge totuși ceva 
mai mult decât chipul unei femei frumoase. 

— Am găsit-o în fundul sertarului cu vechituri al mamei 
mele, îi explică el înlăturându-și cu un gest nervos latele de păr 
ce-i atârnau tot timpul peste frunte. 

Fata simțea cum i se înmuiau picioarele. Nusi dorise nicio- 
dată ceva cu intensitatea cu care ar fi vrut acea fotografie. 

- De unde ştii că ea este? 

— Simplu, am întrebat-o pe mama. E o poză frumoasă, nu-i 
aşa? Reed întoarse imaginea tinând în podul palmei. 

Inima îi bătea să-i spargă pieptul. Se temea că băiatul ar 
fi putut să-i vadă zbuciumul lăuntric. Ar fi dat orice ca să-i 
poată smulge bucăţica de hârtie din mână, dar se abţinu, 
pentru că știa pe propria piele ce ar fi urmat. 

Nu avea decât o singură fotografie cu mama ei, făcută de 
la o asemenea distanţă, încât nici nu i se distingea chipul. 
Tatăl lui Phoebe nu vorbea aproape deloc despre ea, cu excep- 
tia momentelor în care o descria ca pe o blondă proastă care 
arăta bine în chiloţi tanga, adăugând că ar fi fost minunat 
dacă Phoebe îi moștenea trupul, nu şi creierul. Cooki, fosta ei 
mamă vitregă, de care Bert divorțase cu un an înainte, după 
ce femeia pierduse încă o sarcină, îi spusese că mama ei nu 
fusese probabil chiar aşa o catastrofă, însă Bert era un bărbat 
greu de suportat. li plăcuse de Cooki, care îi picta unghiile de 
la picioare cu ojă roz şi-i citea povești incitante inspirate din 
viața reală, din revista True Confessions. 

— Ce-mi dai pe ea? întrebă Reed. 

~ Am deja o mulţime de fotografii cu mama, așa că de ce 
să-ți dau ceva? 

Nu voia să arate cât și-o dorea de mult. 

- Bine, atunci o voi rupe, zise Reed ridicând-o deasupra 
capului. 

— Nu! ţipă ea repezindu-se către el într-un gest pe cât de 
disperat, pe atât de inutil. 

Ochii lui negri se îngustară triumfători, iar ea simţi că toc- 
mai intrase într-o capcană de oţel. 

— Cât de tare o vrei? 

- Te rog, dă-mi-o! Incepuse să tremure de nervi. 

- Dă-ţi jos pantalonii, şi e a ta. 

- Nu! 

— Atunci, o rup. Prinse fotografia între degete de la cele 
două mâini ca și cum se pregătea să o distrugă. 

- N-o rupe! Vocea îi tremura. Se strădui să nu plângă, dar 
ochii i se umpleau iremediabil de lacrimi. Tu n-ai ce face cu 
ea, Reed, te rog, dă-mi-o! 

- Tiam spus ce ai de făcut, grăsano. 

— Nu, o să-i spun tatei. 

— lar eu o să-i spun că iarăși minţi. Oare pe cine va crede? 

Amândoi cunoșteau răspunsul la această întrebare. Intot- 
deauna, Bert îl credea pe Reed. 

- Te rog... O lacrimă i se desprinse din colțul ochiului şi 
desenă o amibă pe căpșuna de pe bluză. 

— Dă-ţi jos pantalonii, sau o rup. 

- Nu. 

Făcu o mică ruptură în partea de sus a fotografiei, ceea ce-i 
provocă fetei un nou suspin de disperare. 

— Dă-i jos! 

— Te rog, te rog! 

— Nu mai încetezi odată cu miorlăiala? 

Continuă să sfâşie încet poza. 

— Bine, gata! Opreşte-te, şi o voi face. 

Reed lăsă în jos fotografia, iar printre lacrimi Phoebe văzu 
că o rupsese puţin în colt. 

Ochii băiatului coborâră spre locul acela misterios dintre 
picioarele ei, unde abia începuseră să-i mijească câteva fivicele 
de păr blond. 

- Mai repede, până nu vine cineva. i 

Un gust oribil de vomă i se ridica în gât. Incepu să-și desfa- 
că nasturele şi fermoarul lateral ce-i ţinea pantalonii. 

- Nu mă forţa să fac asta, te rog. Doar dă-mi fotografia, 
făcu ea o ultimă încercare. 

- Parcă ţi-am spus să te grăbești. Ochii lui nu se mai des- 
prindeau din locul acela. 

Gustul rău i se accentua pe măsură ce-și cobora pantalonii 
şi-i lăsa să cadă la pământ, unde i se încurcară pe glezne în 
forma unei cifre opt strâmbe. Tremura de ruşine în fata lui, 
acoperită numai de chiloțeii albi cu mici trandafiri galbeni. 

— Acum dă-mi-o, te rog! 

— Întâi, dă-ţi jos chiloţii. 

Incercă să se gândească la altceva şi să facă ce-i ordona 
băiatul, însă mâinile n-o ascultau. Rămase blocată în fata 
lui, cu lacrimile scurgându-i-se pe obraji şi cu pantalonii scurti 
infășuraţi pe glezne, știind că nu-l putea lăsa să se uite acolo. 

- Nu pot, șopti printre suspine. 

- Fă-o! Ochii lui mici erau întunecaţi de furie. 

Tremurând, clătină din cap. 

Cu o strâmbătură de dezgust, Reed rupse pretioasa fotogra- 
fie în patru părţi aproximativ egale, aruncă bucățile la pă. 
mânt şi le zdrobi sub călcâi. Apoi o luă la goană spre casă. 

Clătinându-se și impiedicându-se în pantalonii scurți, Phoe- 
he se repezi orbește asupra pozei distruse. Căzând în genunchi, 
văzu o pereche de ochi nefiresc de spaţiaţi și migdalaţi, exact 
ca ai ei. Cu o ridicare din umeri, îşi spuse că totul va fi în 
regulă după ce va aranja fotografia şi o va lipi cu bandă ade- 
zivă. Adună bucăţile cu grijă și le reasamblă ca pe un puzzle, 
intâi partea de sus, apoi cea de jos. Abia când termină văzu 
ultimul act de răutate al lui Reed. Buza de sus a mamei ei 
fusese acoperită cu o mustață groasă, neagră. 


Trecuseră douăzeci şi trei de ani de la această întâm- 
plare, dar Phoebe tot simţi un gol în stomac atunci când 
o rememoră de la fereastra prin care vedea domeniul. 
Copilăria trăită în lux nu reușea să compenseze câtuși 
de puțin cruzimea lui Reed şi disprețul cu care o trata- 
se Bert. Simţi o atingere pe picior şi o văzu pe Pooh, 
care o privea cu ochii măriţi de adoraţie. Se aplecă, luă 
cățeluşa în braţe şi se aşeză cu ea pe canapea, unde în- 
cepu să-i mângâie blana pufoasă şi albă. Pendula tică- 
ia într-un colț. Pe când avea optsprezece ani, orologiul 

acela se găsea în biroul tatălui ei. Îşi adânci unghiile 
lăcuite cu roz în blana de pe ceafa pudelului şi își aminti 
acea noapte de august sinistră, când întreg universul ei 
se prăbuşise. 

Mama ei vitregă, Lara, plecase împreună cu micuța 
Molly, în vârstă de două luni la vremea aceea, în vizită 
la bunici, în Cleveland. Phoebe, care avea optsprezece 
ani, era acasă şi-şi făcea bagajele pentru primul ei an 
la colegiul Mount Holyoke, din Massachusetts. In mod 
normal n-ar fi fost invitată la petrecerea echipei de fot- 
bal Northwest Illinois, însă cum Bert găzduia evenimen- 
tul la reşedinţă, fusese inclusă automat pe listă. Tatăl ei 
nu cumpărase încă franciza Stars, aşadar era obsedat de 
Northwest Illinois. Reed, care făcea parte din echipă, 
avea un statut privilegiat, datorită contribuţiilor gene- 
roase ale lui Bert la bugetul clubului. 

Îşi petrecuse toată ziua visând la petrecere cu un 
amestec de nerăbdare şi de teamă. Cu toate că cea mai 
mare parte din grăsimea copilăriei dispăruse, era conşti- 
entă de neajunsurile trupului său, mai ales sânii grei, pe 
care le ascundea sub haine ample. Experienţa cu Reed 
şi cu tatăl ei o făcuse suspicioasă faţă de bărbaţi, dar nu 
se putea împiedica să spere că va fi remarcată de unul 
dintre sportivii populari. 

Îşi petrecuse prima parte a serii stând pe margine, 
încercând să nu atragă atenţia. Când Craig Jenkins, cel 
mai bun prieten al lui Reed, venise s-o invite la dans, nu 
reuşise decât să accepte supusă. Brunet și arătos, Craig 
era starul echipei şi n-ar fi îndrăznit să-și imagineze că o 
va băga în seamă nici în visurile ei cele mai sălbatice, cu 
atât mai puţin că o va lua pe după umeri la încheierea 
primei melodii. Dansară din nou, flirtară puţin, ea râse 
amuzată de glumele lui. 

Apoi totul luă o întorsătură urâtă. Tânărul băuse 
prea mult şi insista să-i pipăie sânii, în pofida protes- 
telor ei. Era tot mai agresiv, până când o furtună iscată 
din senin obligase pe toată lumea să se adăpostească. 

Phoebe fugise către o magazie metalică din apropierea 
piscinei. Acolo o găsise şi o violase Craig. 

Ulterior, făcuse greşeala pe care o fac multe victime 
ale violurilor. Confuză şi plină de sânge, se târâse la to- 
aletă, unde vomitase şi făcuse un duş fierbinte. O oră 
mai târziu, îl încolțea pe Bert în biroul lui, unde bărba- 
tul venise să-şi caute alt trabuc cubanez. Avea încă viu 
în faţa ochilor chipul lui neîncrezător şi modul nervos în 
care îşi trecea mâna prin părul grizonant, tuns scurt. 
Nu se simţise niciodată atât de vulnerabilă ca în clipa 
aceea, stând în picioare în faţa lui îmbrăcată cu halatul 
de baie. 

- Vrei să spui că un băiat precum Craig Jenkins era 
atât de disperat după o femeie încât n-a găsit altceva mai 
bun de făcut decât să te violeze pe tine? 

- E purul adevăr, reuşise ea să îngaime. 

Fumul de trabuc i se încolăcea în jurul capului ca un 
şarpe. Sprâncenele sare şi piper ale bărbatului se apro- 
piaseră ameninţător. 

- Asta e încă o manevră jalnică prin care încerci să-mi 
câştigi simpatia, nu-i aşa? Crezi că voi ruina cariera strălu- 
cită a acestui băiat numai pentru că tu cerșești atenţie? 

- Nu, e adevărat, m-a violat! 

Bert plescăise scârbit, deschisese uşa și trimisese pe 
cineva să-l aducă pe Craig, care sosise câteva minute 
mai târziu, însoţit de Reed. In zadar îl rugase Phoebe 
pe tatăl ei să nu-i permită acestuia din urmă să asiste 
la discuție; Reed se aşezase pe un fotoliu, cu o bere în 
mână, şi-i ascultase relatarea febrilă. 

Craig îi respinsese cu atâta hotărâre toate acuzaţiile, 
încât ar fi făcut-o să creadă şi pe ea că minţea. Nu avu- 
sese nevoie să se uite la tatăl ei ca să ştie că pierduse, iar 
când Bert îi ordonase să nu mai pomenească niciodată, 
în faţa nimănui, această poveste ridicolă, simţise că mu- 
rise ceva în sufletul ei. 

A doua zi fupise de acasă, încercând să scape de rușine. 
Contul ei, alimentat cu taxa pentru colegiu, îi permise- 
se să ajungă până la Paris, unde îl cunoscuse pe pictorul 

Arturo Flores, iar viaţa ei se schimbase pentru totdeau- 
na. Slugile tatălui ei o vizitaseră de câteva ori de-a lun- 
gul timpului, ca să-i transmită ordinele acestuia de a se 
întoarce acasă și amenințările cu dezmoştenirea. Fusese 
decăzută din drepturile succesorale în secunda în care 
primul tablou nud cu ea apăruse într-o expoziție publică. 

Îşi sprijini capul de spătarul canapelei şi trase cățelul 
mai aproape. Bert o supusese voinţei lui până la urmă. 
Dacă nu făcea așa cum îi dicta el, urma să nu primească 
cele o sută de mii de dolari, bani de care avea nevoie 
pentru a-și deschide o mică galerie de artă. 

„lu ești singurul meu eșec, Phoebe. Singurul meu 
eșec nenorocit.“ 

Aşa să fie, se gândi ea încleştându-şi maxilarul cu ho- 
tărâre. Tatăl ei, echipa de fotbal şi cei o sută de mii de 
dolari n-aveau decât să se ducă dracului. Avea să păseas- 
că o altă modalitate de a face rost de bani pentru galerie. 
Bert fixase regulile jocului, însă ea nu era obligată să-l 
joace. Se decise să accepte invitaţia lui Viktor de a petre- 
ce câteva zile la casa lui de vacanță de lângă Montauk. 
Acolo, pe malul oceanului, avea să scape, în sfârşit, de 
fantomele trecutului. 


capitolul 3 


- Nu prea avem ce să facem, Ice, îi spuse Tully Archer 
lui Dan Calebow vorbind din colțul gurii, de parcă ar 
fi fost spioni aliaţi ce schimbau secrete militare într-un 
parc din Berlin. Iţi place sau nu, puicuţa blondă e pe 
locul cocoșului. 

- Cred că Brent îşi ţinea mintea-n fund în ultima par- 
te a vieţii. Dan se strâmbă la chelnerul care se apropia 
cu o nouă frapieră de şampanie, iar omul făcu repede 
stânga-mprejur. Nu detesta nimic mai mult ca şampa- 
nia, decât poate ideea că pițipoanca blondă și sexy avea 
să conducă echipa lui de fotbal. li displăceau nu doar 
gustul nesincer al băuturii, ci și paharele acelea ridicole, 

pe care nu le putea ţine cum trebuie în labele lui bătă- 
torite de cicatrice. 

Cei doi antrenori se aflau pe spaţioasa terasă din tur- 
nul Sears, închis în acea seară pentru gala United Negro 
College Fund. Peretele de sticlă de sus până jos reflecta 
straturi de flori, grupate în jurul unor arcade din nuiele 
împletite, în timp ce un cvintet de suflători de la Chica- 
go Symphony interpreta o piesă de Debussy. Reprezen- 
tanţi ai tuturor cluburilor sportive din regiune socializau 
cu presa locală, cu politicieni şi cu cele câteva staruri de 
cinema prezente la serată. Pe lângă şampanie, Dan ura și 
evenimentele în care era necesar să poarte frac, dar când 
cauza era nobilă se străduia să-și facă datoria. 

Incă de pe vremea când îşi începuse cariera de mijlo- 
caş ofensiv la echipa Universităţii din Alabama, Crim- 
son Tide, realizările lui Calebow, atât pe teren, cât şi în 
afara lui, deveniseră celebre. Ca fotbalist profesionist, 
se transformase într-un barbar însetat de sânge. Era 
genul de mijlocaş muncitor, nu de vedetă, şi nici cel 
mai bun apărător nu-l putea intimida, pentru simplul 
fapt că Dan se simţea mai puternic sau mai deştept de- 
cât el. Oricum, era hotărât să învingă. In afara terenu- 
lui se purta la fel de agresiv. Avusese câteva probleme 
minore cu legea, inclusiv, în tinereţe, posesia unei sub- 
stanţe interzise. 

Vârsta și maturitatea sportivă îl făcuseră mai înţelept 
în unele domenii, dar nu în toate, așa că se surprinse 
studiind intens o membră a Congresului din Illinois, 
care se păsea într-un cerc de oameni îmbrăcaţi elegant 
din spatele lui Tully. Purta o rochie de seară ce părea 
banală, dar costase probabil mai mult decât un set nou 
de crose de golf Pings. Părul ei şaten-deschis îi era ţinut 
pe curbura cefei cu o fundă de catifea. Era frumoasă şi 
sofisticată. Atrăgea atenţia, şi Dan nu se putu împiedica 
să nu observe că el se număra printre bărbaţii pe care 
politiciana nu-i salutase. In schimb, o brunetă minionă, 
îmbrăcată cu o rochie strălucitoare, se îndrepta direct 
spre el. Intorcându-i spatele lui Tully, îl privi pe Dan 

prin niște pleoape atât de încărcate cu rimel, încât era o 
minune că nu i se închideau ochii. 

- Singurel, singurel? Fata se linse pe buzele unsuroa- 
se. Te-am văzut jucând contra celor de la Cowboys, chiar 
înainte să te retragi. Tare sălbatic mai erai atunci. 

- Sunt la fel de sălbatic şi acum, drăguțo. 

- Aşa se spune. 

Dan îi simți mâna strecurându-i-se în buzunarul hai- 
nei și știu că tocmai primise numărul ei de telefon. In- 
cercă să-și amintească dacă nu cumva mai avea şi alte 
chestii pe acolo, rămase de la ultima recepţie caritabilă, 
dar renunţă. Cu o privire languroasă, plină de promisi- 
uni umede, fata se îndepărtă. 

Tully era atât de obişnuit cu conversațiile întrerupte 
de femei de pradă, încât continuă fără ezitare de unde 
rămăsese, ca și cum nimic nu s-ar fi întâmplat. 

- Şi totuși, povestea mă intrigă. Cum a putut Bert să 
facă aşa ceva? 

Ideea că Phoebe Somerville urma să conducă echipa 
de fotbal îl enerva atât de tare pe Dan, încât prefera să 
se gândească la altceva, dacă nu avea prin preajmă un 
obiect pe care să-l distrugă sau vreun adversar redutabil. 
Işi mută atenţia către superba parlamentară, care toc- 
mai făcea conversaţie cu un consilier local. Trăsăturile 
ei aristocratice erau perfecte, gesturile, reținute şi ele- 
gante. Avea clasă din cap până în picioare, nu era genul 
pe care să ţi-o imaginezi cu făină pe nas și cu un copil în 
braţe. Se uită în altă parte cu regret. La vârsta lui, avea 
nevoie exact de contrariul, adică de o femeie care să stea 
în bucătărie şi să-i facă copii. 

După o viaţă întreagă de sport şi de scandal şi după o 
căsătorie ce se dovedise a fi o uriaşă greşeală, Dan Cale- 
bow era într-o etapă de aşezare. Avea treizeci şi şapte de 
ani, îşi dorea copii, cât mai mulți, şi o femeie mai pricepu- 
tă la schimbat scutece decât la tranzacţii bursiere. Era pe 
punctul de a întoarce pagina. Adio femeilor de carieră, 
bombelor sexy şi modelelor nefericite. Căuta o femeie 
de casă, genul pentru care vizita la coafor se întâmpla 

o dată pe an şi moda însemna o pereche de blugi şi un 
tricou de-al lui mai vechi. O femeie pentru care n-ar fi 
trebuit să se bată cu alți masculi. Odată ce-o găsea, zilele 
lui de dezmăţ aveau să ia sfârșit. De leneș ce era, nu-și 
înşelase niciodată femeile, şi nu avea de gând să înceapă 
chiar cu mama copiilor lui. Lângă el, Tully Archer tot 
nu lăsa baltă tema Phoebe Somerville. 

- Ştii că nu-mi place să vorbesc urât despre nimeni, 
cu atât mai puţin când e vorba de sexul frumos, dar 
blondina m-a numit bomboană la înmormântare. La nai- 
ba, Ice, o astfel de persoană nu poate deţine o echipă de 
fotbal american! 

- Aici ai dreptate, bătrâne. 

Chipul de Moş Crăciun al lui Tully se înroşi ca un 
fund de bebeluș. 

- Are până şi un caniș, Dan! Amândoi știm că riva- 
lii noştri, antrenorii de la Chicago Bears, nu se înțeleg 
deloc cu Mike McCaskey, dar, la naiba, ei nu lucrează 
pentru o femeie care cară în braţe un pudel francez. 
Incerc să-i evit încă de la înmormântare, vor muri de râs 
când vor auzi ce ni s-a întâmplat. 

Tully era greu de oprit, odată lansat, așa că atacă fără 
pauză de respiraţie subiectul următor. Dan reveni la ob- 
sesia lui pentru parlamentara care tocmai se îndrepta 
spre ieşire, înconjurată de asistenţi şi de admiratori. 
Aruncă o privire la ceas, întrebându-se dacă nu era ca- 
zul să plece şi el. 

- Pentru noi, anul acesta trebuia să fie unul de tran- 
zitie, Ice. Bert l-a dat afară pe Brewster anul trecut, în 
noiembrie, şi te-a luat pe tine ca antrenor principal. Am 
avut noroc cu planul B, a funcţionat peste așteptări, 
chiar am câştigat două meciuri, dar cine s-ar fi așteptat 
la plecarea lui Carl Pogue, care ne-a lăsat cu Ronald res- 
ponsabil cu operaţiunile? 

Un muşchi se încordă pe falca lui Dan Calebow. 

- Phoebe Somerville şi Ronald McDermitt, iată noul 
proprietar și noul director general ai echipei, îşi conti- 
nuă Tully litania. Îţi spun, Ice, până şi Vince Lombardi 

râde de noi de acolo din mormânt, unde s-a dus de mul- 
tă vreme. 

Cum gândurile le erau la fel de deprimante, între cei 
doi se așternu un moment de tăcere. De şase săptămâni, 
adică de la înmormântarea lui Bert, Phoebe dispăruse 
complet, aşa că activitatea clubului îngheţase, pentru că 
nimeni altcineva nu avea dreptul să semneze contracte. 
In consecinţă, după lungi încercări de a-i da de urmă, 
Carl Pogue părăsise frustrat funcţia de director general. 
Locul lui era ocupat de un asistent pe nume Ronald 
McDermitt, care întregea imaginea dezastrului. 

Prevederile testamentului lui Bert Somerville fusese- 
ră sifonate către presă şi-i lăsaseră pe toți fără replică. 
Ca toată lumea, Dan crezuse că bătrânul va trece echipa pe 
numele nepotului său imediat, nu la finalul sezonu- 
lui. Cu toate că Reed Chandler avea o reputaţie bună, 
Dan îl considerase întotdeauna cam neserios, nedorin- 
du-și să lucreze pentru el. Acum însă, ar fi dat orice ca 
să-l vadă pe Reed în fotoliul proprietarului. 

- Howie mi-a spus că vrei să vorbeşti cu Ray Hardesty. 
Sper că nu te simți vinovat pentru că ai acceptat să-l 
dau afară? 

- Trebuie s-o facem, nu avem încotro, zise Dan clăti- 
nând trist din cap. 

- Chiar așa. Avea mai multe absenţe decât antrena- 
mente, şi nu cred că ar fi putut trece un test antidrog. 

- Sunt conștient de asta. 

Moartea lui Lyle Alzado din cauza unei supradoze de 
steroizi nu le băgase băieților minţile în cap. Dan ştia 
foarte bine că Tully avea dreptate când insista să sca- 
pe de Ray, ceea ce ar fi trebuit făcut mai demult, când 
acesta încasase o a doua suspendare pentru consum de 
substanţe stupefiante. In loc să-l dea afară, preferase 
să amâne, dându-i apărătorului veteran al echipei mai 
multe șanse să-şi revină decât ar fi dat oricui altcuiva. 
Hardesty fusese un jucător excelent până la momentul 
în care drogurile și băutura deveniseră principala lui 
preocupare, iar Dan făcuse tot posibilul pentru a-l ajuta. 

Îl dusese la dezintoxicare și-l implorase să vină la antre- 
namente şi să se prefacă măcar că respectă regulile, însă 
Ray nu mai asculta de nimeni, cu excepţia furnizorului 
personal de droguri. 

- Ştiai că Ronald m-a luat deoparte la câteva zile după 
plecarea lui Carl şi mi-a sugerat să pun presiune pe tine 
ca să-l dai afară pe Ray? îl întrebă Tully lărgindu-și nodul 
cravatei, ca şi cum subiectul l-ar fi împiedicat să respire 
in vole. 

- De ce n-a venit să discute direct cu mine? Dan ura 
să vorbească despre directorul general provizoriu aproa- 
pe la fel de mult ca despre noua proprietară a clubului. 

- Se teme de tine de când l-ai încuiat în vestiar. 

- El a căutat-o, m-a făcut să-mi pierd cumpătul. 

- Ronald n-a fost niciodată altceva decât sluga lui 
Carl, spuse Tully clătinând critic din cap. Toată lumea 
ştie că a obţinut slujba numai pentru că Bert avea o da- 
torie morală faţă de tatăl lui. Sunt sigur că bătrânul n-ar 
fi lăsat echipa pe mâna fiicei sale dacă ar fi ştiut de ple- 
carea lui Carl. Ronald nu e bun de nimic, Ice. Ți-am po- 
vestit despre Bobby Tom, care se amuza la sfârşitul unui 
antrenament sezonul trecut? Ei bine, tocmai atunci se 
trezise şi Ronald să intre pe teren. Ştii cum e Bobby, 
întotdeauna pus pe şotii, îi strigă: „Hei, șefule, căutăm 
un nou atacant“ şi-i aruncă mingea uşor, de la nu mai 
mult de cinci metri. Ronald o prinde aiurea, îşi luxează 
un deget şi începe să-şi scuture mâna de parcă i-ar fi 
rupt-o cineva, în timp ce Bobby se tăvălește pe jos de râs. 
Ei bine, cum poţi respecta un astfel de director, care nu 
poate nici măcar să prindă o minge lobată lejer? 

Monologul lui Tully fu întrerupt de unul dintre îm- 
pricinaţi, Bobby Tom Denton în persoană, care juca pe 
post de aripă. Tânărul dezvoltase o pasiune pentru ţinu- 
tele elepante, iar fracul lui negru, impecabil, era asortat 
cu o cămaşă albă, un papion argintiu strălucitor, pantofi 
din piele de crocodil şi o pălărie Stetson, tot neagră. 

Toată lumea ştia că Bobby se despărţea de pălărie nu- 
mai când trebuia să-şi pună casca de joc. Una dintre 

prietenele sale mărturisise într-un interviu pentru Na- 
tional Enquirer că nu şi-o dădea jos nici când făcea 
dragoste. Pe de altă parte, cuvântul ei nu avea prea mul- 
tă credibilitate, din moment ce mai afirmase şi că Bobby 
ar fi fost fiul nelegitim al lui Roy Orbison, ceea ce nu 
făcuse decât să o supere pe mama fotbalistului, deoa- 
rece oricine îl auzise vreodată cântând ştia că era o min- 
ciună gogonată. 

- Domnilor antrenori, îi salută el înclinând din cap 
pe cei doi bărbaţi așezați la masă. 

- Salut, Bobby Tom, răspunse Dan. 

- Hei, Tully, gagica roşcată de la masa de alături mi-a 
spus că toate prietenele ei mă consideră cel mai arătos 
atacant din ligă. Ce părere ai, arăt mai bine din profil 
decât Tom Waddle? 

Antrenorul îl examină atent, ca şi cum ar fi analizat 
în profunzime situaţia. 

- Ce să zic, Bobby, nasul lui Waddle pare mai drept 
decât al tău. 

- Aşa să fie? replică tânărul atacant pe un ton război- 
nic. Să ştiţi că fetele mi-au spus că semăn cu un actor cele- 
bru - cum îl cheamă? Christian Slater. Aţi auzit de el? 

Cum răspunsul întârzia, Bobby Tom era tot mai con- 
fuz. Luă un pahar de șampanie de pe tava chelnerului ce 
tocmai trecea pe acolo şi rânji către cei doi. 

- Atunci, o să vă povestesc despre el. E un tip al nai- 
bii de arătos. 

Toți trei izbucniră în râs. Lui Dan îi plăcea de bă- 
iat mai mult pe teren decât în afara lui. Era un atacant 
lateral de excepţie, curajos, inteligent şi cu priză sigu- 
ră. Problema lui era contractul, încă nesemnat, motiv 
pentru care antrenorii ar fi sugrumat cu mâinile goale 
o anume arătare sexy și blondă. Bert murise chiar îna- 
inte de încheierea negocierilor, deosebit de complexe, 
cu lacomul manager al jucătorului. Acum, cu excepţia 
lui Phoebe Somerville, nimeni din clubul Chicago Stars 
nu avea drept de semnătură, iar ea plecase în vacanţă 
într-un loc şi pentru o perioadă necunoscute. Situaţia 

lui Bobby nu era, din păcate, singulară. La fel stăteau 
lucrurile şi cu talonerul ofensiv Darnell Pruitt, atât de 
talentat încât îi speria până și pe colegi, şi cu un tânăr 
apărător recrutat de la o echipă adversă. Nici unul din- 
tre ei nu putea participa la meciul de preselecție contra 
echipei Jets ce urma să aibă loc la sfârșitul săptămânii, 
la Meadowlands. lar dacă lucrurile nu se rezolvau, nici 
unul dintre ei nu putea juca în deschiderea sezonului, 
programată peste două săptămâni. 

Graţie piţipoancei dispărute, Dan Calebow era pe 
punctul să piardă trei dintre cei mai promiţători jucători. 
Inţelepea foarte bine funcţionarea NFL şi ştia că o duzină 
de alte cluburi, cu carnetele de cecuri deschise și deja sem- 
nate, abia aşteptau ca toți cei trei să se sature să aştepte un 
răspuns de la o echipă ce începea să semene cu o glumă 
proastă. Dan învățase de la o vârstă fragedă că în viață 
tot ce conta era să învinpi. Fusese întotdeauna un sportiv 
agresiv, capabil să răpună pe oricine i-ar fi stat în faţă, așa 
că nu-i luă mult timp să decidă că blonda neserioasă me- 
rita să primească o lecţie de neuitat din mâinile lui. 

- Bună ziua, domnule antrenor, eu sunt Melanie. 

Privirea lui Bobby Tom scană rapid creatura perfect 
plăsmuită ce nu avea ochi decât pentru Dan. 

- Să fiu al naibii, ai mai mult succes la femei decât 
mine. 

- Am început mai devreme, băiete. Dar nu-ţi face 
griji, ai timp să recuperezi. 


Dan auzi sirena exact când ajunsese la intersecţia 
dintre Eisenhower Expressway şi East West Tollway. O 
abandonase pe Melanie la petrecere, cu o oră în urmă, 
şi când aruncă o privire în oglinda retrovizoare se felicită 
încă o dată pentru că se lăsase de băut. Trase pe dreapta 
Ferrariul 512 TR roşu. Maşina era prea înghesuită pen- 
tru el, dar se resemnase cu lipsa spaţiului pentru picioa- 
re, deoarece nimic nu se compara cu conducerea unei 
Testarossa. Cu toate acestea, să dai două sute de mii de 
dolari pe o maşină i se păruse cumva obscen într-un 

oraş unde mulţi oameni dormeau pe străzi, astfel că-și 
îimpăcase conştiinţa semnând un cec gras pe numele 
unei fundaţii caritabile. Coborâse fereastra laterală îna- 
inte ca polițistul, care remarcase plăcuţa de înmatriculare 
inscripționată „ICE11“, să ajungă în dreptul lui. Acesta 
își sprijini braţul pe capotă și se aplecă în interior. 

- Bună seara, domnule antrenor. Presupun că vă 
grăbiţi. 

-Cu cât m-aţi prins de data asta? 

- Aveaţi o sută patruzeci de kilometri pe oră pe lângă 
stația Mannheim. 

Dan lovi volanul cu o mină resemnată. 

- Dumnezeule, ador maşina asta. De fapt, mergeam 
foarte atent. Noaptea e plin de nebuni pe străzi. 

- Puteţi s-o mai spuneţi o dată, comentă amuzat po- 
liţistul. Credeţi că vă descurcaţi contra celor de la Jets, 
în weekend? 

- Vom face tot posibilul. 

- Bobby Tom a semnat cu voi? 

- Nu încă. 

- Păcat! Oricum, baftă! Lăsaţi mai ușor pedala, că am 
niște colegi care încă nu v-au iertat eșecul de anul trecut 
cu cei de la Browns. 

- Mulţumesc pentru avertisment. 

leşi înapoi în autostradă abia pe la unu dimineaţa, 
când traficul era lejer. Îşi dăduse sacoul jos şi se străduia 
să scape și de papion în timp ce trecea pe banda de vite- 
ză. In ciuda problemelor avute cu legea, îi simpatiza pe 
polițiști. Avuseseră prijă de el încă de când îl prinseseră, 
pe la doisprezece ani, furând bere dintr-un magazin. Po- 
liţiştii din Tuscaloosa făcuseră mai mult pentru el decât 
propriul tată, pe vremea când juca la Tide. Intr-o noap- 
te, unul dintre ei chiar reuşise să-l convingă de utilitatea 
liceului, după ce-l scosese dintr-o încăierare cu un tip 
din înalta societate, la barul numit Wooden Dick. 

- Ştii, puştiule, ai ceva în cap numit creier. Când o să 
începi să-l foloseşti? 

Polițistul îi vorbise aproape până în zori, făcându-l 
cumva să se gândească la propriul viitor. Fotbalul pro- 
fesionist era singura lui şansă de a scăpa de sărăcie, dar 
omul legii îi explicase că nu era suficient, că nu va putea 
alerga pe teren toată viața. Drept urmare, în următoare- 
le trimestre alesese cursurile de management, matema- 
tică şi finanţe, în locul celor de educaţie fizică şi de artă 
industrială. Reuşise să se descurce onorabil cu orarul 
extrem de încărcat până în clasa a unsprezecea, în ciuda 
nopţilor pierdute. Cea mai mare satisfacţie pe care i-o 
adusese şcoala fusese să descopere că avea şi minte, nu 
doar un talent la sport. 

leşi de pe Cermak Road în periferia bogată Oak 
Brook şi rătăci pe străzi până văzu o băcănie pe dreapta. 
Parcă, opri motorul şi ieşi din maşina mică şi agilă. In 
magazin erau cinci oameni, dintre care două femei. O 
elimină rapid pe prima, vopsită într-un roşcat violent. 
Cealaltă părea prea tânără ca să se afle într-un magazin 
non-stop la ora aceea. Stătea lângă raionul de dulciuri 
mestecând gumă şi admirând nişte prăjituri rulate cu 
frişcă şi ciocolată. Avea bretonul ciufulit şi restul părului 
prins în vârful capului cu o clemă argintie. Deşi vremea 
era caldă şi umedă, îşi ţinea mâinile adânc înfipte în bu- 
zunarele unui hanorac pe care scria, în dreptul sânului 
stâng, „Varsity Cheerleader“. 

Maxilarul i se opri din mestecat la vederea lui. O ro- 
chie scurtă şi mulată din spandex atârna de sub geaca de 
colegiu. Avea picioarele subțiri înfipte într-o pereche 
de bascheți negri şi nu purta ciorapi. Oprindu-se în 
fața ei, constată că era prea strident machiată, cum era 
moda în rândul fetelor tinere. 

- Ştiu cine sunteți, spuse ea. 

- Chiar aşa? 

- Sigur că da. Nervoasă, mestecă rapid de trei ori. 
Sunteţi antrenorul echipei Chicago Stars. Dan - adică, 
domnul Calebow. 

- Corect. 

- Pe mine mă cheamă Tiffany. Te-am văzut la televi- 
zor de multe ori. 

- Câţi ani ai, drăguţo? 

- Şaisprezece, răspunse fata, dând ochii peste cap cu o 
maturitate ce contrasta cu aspectul ei. Sunteţi simpatic. 

- Nici tu nu arăţi rău pentru vârsta ta. 

- Ştiu. Părinţii mei sunt plecaţi din oraş, vreţi să mer- 
gem la mine acasă, domnule Calebow? întrebă fata repe- 
de admirându-și vârful bascheţilor. 

- Şi ce să facem! 

- Parcă nu ştii, să facem sex. 

- Nu crezi că eşti cam fragedă pentru un boşorog 
ca mine? 

- M-am plictisit de puştani. Vreau să o fac cu un băr- 
bat adevărat. 

O mașină de jocuri mecanice piui undeva în magazin. 

- Prefer femeile mai coapte. 

Fata scoase încet mâna din buzunar şi se apropie de 
el, începând să-l mângâie în interiorul coapsei. Gesturi- 
le ei erau tot mai curajoase. 

-O să mă port frumos cu tine. Te las să-mi faci tot 
ce vreli. 

- Mi-e greu să refuz, păpușă, începu el să cedeze. 

Își retrase mâna ca și cum ar fi fost şocată de propria 
îndrăzneală şi scoase un set de chei. 

- Conduc mașina lui taică-meu, vino după mine! 

Conduse pe străzile înguste ale cartierului rezidenţial 
fără a scăpa din ochi poziţiile Mercedesului model mai 
vechi în care se suise tânăra. Casa impozantă, din cără- 
midă albă, cu două etaje, se afla în mijlocul unui teren 
împădurit. Intrând pe alee, Dan remarcă, prin geamuri- 
le mate ale ușii principale, lumina palidă a unui cande- 
labru elegant de cristal. În lateral se vedeau trei garaje, 
iar Mercedesul se strecură fără zgomot în primul din 
stânga. Parcă la rândul lui și cobori din mașină. In acel 
moment, fata apăsă butonul ce acţiona ușa automată. 

Mica rochie de spandex îi punea în evidenţă fundul 
perfect în timp ce urca scările către interiorul casei. 

- Vrei o bere? îl întrebă când intrară într-o bucătărie 
albă cu aparatură de ultimă generaţie și un frigider mare 
cât pentru un restaurant. 

Dan refuză din cap. Lumina cădea blând pe chipul 
prea machiat al fetei. Fără să-și dea jos hanoracul, îşi 
băgă o mână între picioare şi, cu un gest îndelung exer- 
sat, scoase o pereche de chiloţi albaştri pe care-i aruncă 
pe gresie. 

- Poate vrei nişte nachos cu sos picant, ori o gumă 
de mestecat? 

- Da, bine. Dă-mi ceva de ronțăit! 

Pentru câteva secunde, fata rămase complet nemiş- 
cată. Apoi îl conduse într-un living spaţios, cu mobilă 
din lemn masiv alb, tapiţată în culori vesele. Pe pereţii 
îmbrăcaţi în marmură falsă atârnau tablouri originale, 
iar nişte piedestaluri aparent antice susțineau o serie 
de sculpturi. 

- Ai un tătic bogat. 

- Suntem italieni. Tata e mafiot, dar nimeni nu tre- 
buie să ştie asta. Vrei să-ţi arăt colecţia lui de arme? 

- Poate altă dată. 

Dădu din umeri şi-l conduse într-o altă cameră, unde 
aprinse o mică veioză plasată pe un birou negru îngust. 
Lumina dezvălui că fata alesese biblioteca în locul dor- 
mitorului. Şi aici, pereţii erau decoraţi cu opere de artă, 
iar ferestrele erau acoperite cu obloane din lemn. Se 
opri între o canapea castaniu-roşcat din piele şi fotoliul 
din acelaşi set. 

- Sunteţi sigur că nu vreţi ceva de băut, domnule 
Calebow! 

- Foarte sigur. 

Îl privi intens un moment, apoi degetele ei îndemâ- 
natice începură să umble la nasturii bluzei albe. 

- Ce-ai zice să arunci guma aia de mestecat? 

Se îndreptă către birou cu o expresie îmbufnată şi 
scoase din gură guma roz. Întinzându-se peste un teanc 
de hârtii, o aruncă într-o scrumieră din alabastru. 

Nu purta sutien şi, în lumina difuză, Dan îi putu zări 
areolele mici ale sânilor. 

- Aşază-te pe birou, iubito. 

Rochia de spandex i se ridică sus pe pulpe când îşi 
aşeză fesele pe marginea mesei de lucru şi-şi deschise 
picioarele, sprijinindu-le pe vârfuri în mocheta moale. 
Dan se îndreptă spre ea, desfăcându-și centura. 

- Eşti o puștoaică obraznică, nu-i aşa? 

- Ihî, tot timpul dau de necaz. 

- Sunt convins. Îşi strecură mâinile sub hanoracul cu 
însemnele liceului, apoi sub bluză. Mâna lui enormă îi 
masă şira spinării, apoi sânii mici şi tari, insistând asu- 
pra sfârcurilor cu degetele mari. Mâna i se îndreptă apoi 
către propriul fermoar. Fata rămase nemișcată o clipă, 
apoi fu străbătută de un fior. 

- Spune-mi ce vrei să fac. 

- Mi se pare că te descurci foarte bine şi singură. 

- Te rog, dă-mi ordine! 

- Bine, atunci deschide-mi şlițul. 

- Aşa? 

- Chiar aşa. 

- Și acum? 

- Acum bagă mâna acolo şi vezi dacă găseşti ceva 
interesant. 

Respirația lui se acceleră în timp ce adolescenta îi 
urma instrucţiunile cu atenţie. 

-Ce mare o ai! Mi-e teamă de ea. li apucă mădula- 
rul în mâini şi-şi arcui spatele ca să-şi înfigă şi mai bine 
sânii în palmele lui. 

- Stai liniştită, te voi poseda încetişor. 

- Sigur? 

- Îţi promit. 

- Nu e rău dacă doare puţin. 

- Nu vreau în nici un caz să te doară. 

- E OK, crede-mă. 

- Bine, atunci hai s-o facem. Respirația ei încă miro- 
sea a gumă de mestecat cu căpşune. O apucă de picioare 
la nivelul genunchilor şi-i aşeză tălpile pe birou. Rochia 

îi ajunsese pe burtă. Se lipi de coapsele ei deschise şi-i 
băgă un deget în vagin. Te doare? 

- Ah, da, da! Ce vrei să-mi faci? 

li spuse fără menajamente. Explicit. 

Fata înghiţi în sec şi respiraţia i se acceleră. Trupul 
ei emana valuri de căldură. Dan îi dădu la o parte ha- 
noracul cu emblema liceului şi îşi plasă palmele sub 
fesele ei, ridicând-o uşor. Ea îşi încolăci picioarele în 
jurul şoldurilor lui şi îşi lipi sânii de pieptul cămăşii 
bărbatului, care o purtă fără efort către canapea. Se 
aşeză primul şi îi desfăcu picioarele astfel încât ea să 
se aşeze ca într-o şa, perpendicular pe bazinul lui. Bluza 
ei atârna deschisă, oferindu-i acces la sânii umflaţi. Picioa- 
rele ei despărțite lăsau să se vadă părul intim. Incepu să 
o trapă în jos, pentru a o înfige în erecţia lui furioasă, dar 
fata rezista. 

- Nu vrei să mă baţi la fund înainte? 

Dan gemu. 

- Nu vrei? 

- Ai făcut ceva rău? o întrebă el resemnat. Era excitat 
şi nu prea avea chef de jocuri erotice semiviolente. 

- Nu trebuia să primesc pe nimeni în casă în lipsa 
părinţilor mei. 

- Ei bine, va trebui să-ţi administrez o corecție. 

- Nu, te rog! Ochii i se închiseră în anticiparea plăcerii. 

Hotărându-se să rezolve cât mai repede, o întoarse şi 
o plasă în poala lui, cu fundul la vedere, apoi o lovi de 
câteva ori cu palma. Era un bărbat şi un sportiv puter- 
nic, aşa că-şi doză cu atenţie efortul, făcând-o să simtă 
doar puţin mai mult decât se așteptase ea. Fata gemea 
şi se zvârcolea sub loviturile lui, pierzându-și tot mai 
mult controlul. Pe când fesele puștoaicei se înroşeau ca 
ardeii praşi, el îşi aminti de toate necazurile pe care i 
le provoca fosta nevastă. Telefoanele după miezul nop- 
tii, care-l scoteau din sărite, hărţuiala juridică, interviul 
din presă. 

- Auuu! Asta chiar a durut! 

- Promiţi să fii cuminte? continuă el jocul, pe când 
palma lua încă o dată contact cu pielea fierbinte a 
feselor. 

- Da, promit! 

- Cât de cuminte? 

- Gata, mă doare! 

- Spune-mi cât de cuminte vei fi. 

- Foarte cuminte! 

- Gata cu declaraţiile de presă. O lovi din nou. 

- Gata, opreşte-te! 

- Nu mă mai suni noaptea. 

- Opreşte-te, strici tot efectul! 

- Nu cred, îi răspunse el strecurându-i mâna între pi- 
cioare și ridicând-o ca pe o jucărie. 

Fata se înfipse în el fără a se lăsa invitată. 

- Eşti un mare ticălos. 

- Așa este, păpușă, sunt un mare ticălos, îi răspunse 
el pătrunzând-o până în cervix. 

Il călărea cu furie. Telefonul se puse pe sunat, dar îl 
ienorară. Gura ei se deschidea în gemete aspre în timp 
ce se agăța cu mâinile de părul lui blond. Ca să nu ră- 
mână mai prejos, el îşi afundă faţa între sânii ei şi îi 
înfipse degetele puternice în carnea martirizată a fese- 
lor. Soneria se opri, şi robotul telefonic automat intră 
în funcțiune. Fata se arcui în spate şi strigă prelung pe 
când trupul lui tremura spasmodic. 

„Aţi sunat la Valerie Calebow. Nu vă pot răspunde 
acum. Lăsaţi mesaj după semnalul sonor şi vă voi con- 
tacta cât de rapid posibil.“ 

Maşinăria scoase un piuit, apoi se auzi vocea unui 
bărbat: 

- Doamnă parlamentar, numele meu este Stu Blake. 
Regret că vă sun la ora asta, dar... 

Vocea continuă pe un ton monoton. Cu un răget de 
satisfacție, Dan îşi deşertă sămânţa în tânăra adolescen- 
tă care se lăsă să cadă peste el, concomitent cu sfârşitul 
mesajului. 


Biiip. 


Trebuia să fti tu 51 


capitolul 4 


Dan deschise frigiderul, apucă o cutie cu lapte şi-i de- 
şurubă capacul. O auzi în spatele lui pe Valerie intrând 
în bucătărie şi, ştiind că ea nu suporta asta, ridică cutia 
la gură și luă o înghiţitură zdravănă. 

- Pentru numele lui Dumnezeu, Dan, foloseşte un 
pahar! exclamă femeia cu vocea aceea nazală pe care el 
o detesta. 

Mai luă o gură, sfidător, apoi înşurubă capacul şi 
puse cutia la locul ei în frigider. Sprijinindu-și umărul 
de ușă, o privi lung. Îşi curățase machiajul gros, dând 
la iveală o față osoasă și ascuţită, cu un nas puţin prea 
lung, dar bine echilibrat de o frunte înaltă şi netedă. 
Părul castaniu-deschis, eliberat de cordeluța argintie, îi 
cădea pe umeri, iar hainele de puştoaică fuseseră înlo- 
cuite de un halat de noapte bleumarin, cu margini de 
mătase neagră. 

- De unde ai făcut rost de geaca de colegiu? 

- De la fiica secretarei mele. l-am spus că mă duc la 
un bal mascat, răspunse ea aprinzându-şi ostentativ o 
țigară, deși știa foarte bine că Dan, ca sportiv, nu ura 
nimic mai mult decât tutunul. 

- Escapada din seara asta a fost cu totul ieşită din 
comun. De când aveam doisprezece ani n-am mai fost 
excitat de minore. 

- A fost ceva diferit, atâta tot, spuse Valerie ridicând 
din umeri şi suflând fumul în sus. 

„Mă rog, nu chiar atât de diferit“, îi replică în sinea 
lui. Intr-un fel, toate fanteziile ei sexuale ajungeau la 
dominarea de către bărbat. Foarte amuzant pentru cei 
care ştiau că Valerie era o dominatoare de prima mână. 
Din păcate, singura persoană cu care se putea amuza 
de această glumă era chiar Valerie, iar Dan o cunoștea 
suficient de bine ca să ştie că n-ar fi găsit nimic vesel în 
constatarea lui amară. Mai mult, se enerva dacă-şi bătea 
joc de scenariile ei bizare, și aveau deja suficiente motive 
de ceartă. 

- Nu trebuia să mă loveşti aşa de tare, spuse ea frecân- 
du-se pe fund prin materialul moale al halatului. 

- lubito, să știi că mă abţineam. 

Putea ghici după expresia ei că se întreba dacă să-și 
înfigă dinţii în el sau nu. Din fericire, păru să se răzeân- 
dească şi se îndreptă către măsuţa din bucătărie ca să 
frunzărească o agendă. 

- Ce faci în weekend? Pot lipsi din Washington în 
următoarele săptămâni. 

- Voi fi la Meadowlands, jucăm cu Jets. Se îndepăr- 
tă de frigider și luă o banană dintr-un coş de fructe 
din oţel inoxidabil ce arăta ca un terminal de pe aero- 
portul Dulles. 

- Ce părere ai de joi seară, inainte să pleci? întrebă ea 
punându-și ochelarii și stingând ţigara într-o scrumieră 
de sticlă neagră. 

- Am o şedinţă, dar vineri sunt liber. 

- Vineri va fi în oraș vicepreşedintele şi am încă o 
recepţie. 

- Miercuri noaptea, dacă terminăm până la miezul 
nopții. 

- Pare fezabil, dar - închise agenda cu zgomot - voi fi 
la ciclu. Asta n-ar trebui să ne încurce, vom găsi o solu- 
ție, ca în alte dăți. 

- Suntem divorțați de aproape un an, Val. N-ar fi mo- 
mentul să discutăm cum punem capăt acestei relații? 

- De ce să-i punem capăt? Ne-am înţeles să continuăm 
aşa până când unul din noi își va găsi pe cineva stabil. 

- Sau până ne omorâm unul pe celălalt, indiferent 
de ordine. 

- Pur și simplu nu-mi dau seama cum aş putea trăi 
fără tine. Sunt atrasă iremediabil de bărbaţii puternici. 
Cum aș putea să-i spun unui astfel de bărbat că nu mă 
culc cu el până nu-i văd analizele de sânge complete? 
zise ea pe acel ton vulnerabil care întotdeauna îl făcea 
să cedeze. 

- Sexul în anii nouăzeci, aşa se explică partenerii ciu- 
dați, spuse Dan aruncând coaja de banană în chiuvetă. 

- Nimeni nu ar trebui să fie obligat să i-o tragă fos- 
tei neveste doar pentru că fosta nevastă se întâmplă să 
fie seronegativă. | 

- Că bine zici. li displăcea aranjamentul mai mult 
decât ei, dar, de câte ori încerca să-i pună capăt, Valerie 
reușea să-l facă să se răzpândească. Se hotărî că avea să 
termine această relaţie blestemată imediat ce-şi găsea o 
nevastă care să vrea copil. 

- Suntem amândoi prea inteligenţi ca să jucăm ruleta 
rusească în sfera sexuală. 

- lar tu eşti înnebunită după trupul meu. 

Nu prea avea umor, iar gluma lui nevinovată o făcu 
să-i sară ţandăra. Nările îi fremătau furios, şi de aici nu 
lipsea decât un pas până la acuzaţiile de nesimţire, lipsă 
de scrupule, obsesie pentru fotbal şi şantaj emoţional. 

Cum era deja pornită, alese să o ignore în timp ce-şi 
cojea tacticos o banană. Dacă era cinstit, trebuia să 
admită că problemele ei erau mult mai mari decât ale 
lui, iar mila pe care o resimțea era unul dintre moti- 
vele pentru care accepta acest tip de aranjament per- 
vers. Ca membră a Congresului american, era judecată 
după standarde morale mult mai stricte decât colegii ei 
bărbaţi. Electoratul putea accepta ca un congresmen să 
mai calce pe alături din când în când, însă ar fi înghiţit 
cu mare dificultate acelaşi lucru din partea unei femei 
parlamentar. Pentru cineva atât de ahtiat după sex ca 
Valerie, absenţa unui soț sau a unui bărbat de care să-i 
pese cu sinceritate era o problemă serioasă. Mai mult, 
considera că era datoria lui patriotică să se ocupe de bu- 
năstarea sexuală a unuia dintre puţinii legiuitori cinstiţi 
din Washington. 

Relaţia îi aducea şi lui unele beneficii, fără îndoială. 
Făcuse atât de mult sex la întâmplare pe vremea când 
juca la echipă, încât îşi pierduse gustul pentru promis- 
cuitate. De asemenea, nefiind prost deloc, nu-şi asuma 
nici un risc cu grupul de suportere fanatice ale echipei. 
Cu toate acestea, în pofida micilor jocuri picante ale 

fostei lui soții, de multă vreme sexul nu-l mai distra 
prea tare. 

Acum ştia că fuseseră incompatibili încă de la înce- 
put, dar tensiunea senzuală dintre ei era atât de intensă, 
încât nu-şi dăduseră seama ce prostie făceau căsătorin- 
du-se. Iniţial, pe Valerie o fascinaseră sălbăticia și forța 
lui neîmblânzită, adică exact calităţile pe care ajunsese 
să le deteste mai târziu. Pe de altă parte, eleganța și sofis- 
ticarea ei se dovediseră irezistibile pentru băiatul crescut 
în sărăcie, în fundul statului Alabama. Descoperise însă 
rapid că femeia nu avea deloc umor şi nici nu-și dorea 
viața aşezată de familie la care visa el. 

Tirada la care era supus începea să se epuizeze de la 
sine când decise că era momentul să plaseze şi el o lovi- 
tură de încercare. 

- În timp ce te ascultam lamentându-te, Valerie, 
mi-am amintit că am şi eu ceva să-ți reproșez. Dacă mai 
dai interviuri precum cel de săptămâna trecută, avocatul 
tău va primi un telefon de la avocatul meu, iar divorțul 
nostru nu va mai fi la fel de agreabil. 

- Am greşit, răspunse ea ferindu-și privirea. 

- Ştii cum le spun jucătorilor din echipă: nu există 
greşeli, există numai lipsă de prevedere. Se obișnuise 
în asemenea măsură să-i intimideze fizic pe cei din jur, 
încât fără să-şi dea seama se apropie ameninţător de 
ea. Nu-mi plac confesiunile publice despre despărţirea 
noastră şi nu suport să mă numească cineva psihopat 
violent, cu excepţia jurnaliştilor de sport. 

- Am spus-o în afara interviului, reporterul n-ar fi trebu- 
it s-o scrie, îngăimă ea jucându-se cu șnurul neglijeului. 

- N-ar fi trebuit să spui asta, în primul rând. De acum 
înainte, ori de câte ori vei fi întrebată despre divorț, te 
vei limita la cele două cuvinte pe care le folosesc și eu: 
„diferenţe ireconciliabile“. i 

- Vorbeşti ca și cum m-ai ameninţa. Incerca să ia ini- 
țiativa, dar nu reuşea să fie convingătoare, ceea ce-i de- 
monstra limpede vinovăția. 

-Nu fac decât să-ţi amintesc că mulţi bărbaţi din 
oraşul acesta ar alege pe oricine altcineva în locul unei 
femei care vorbește așa despre fostul ei soţ, întâmplător 
cel care a reușit douăzeci şi nouă de pase împotriva apă- 
rării celor de la San Francisco 49ers. 

- Bine, îmi pare rău! Tocmai vorbisem cu tine la tele- 
fon şi mă enervaseși la culme. 

- Eu te irit tot timpul, aşa că nu folosi asta drept scuză 
ca să-mi sari la jugulară. 

Valerie avu înțelepciunea să schimbe subiectul. 

- Am auzit că înmormântarea lui Bert a fost foar- 
te distractivă. Ce păcat că bătrânele lui amante n-au 
fost acolo, să vadă cum i se pişa câinele ăla pe sicriu. 
Există totuşi un Dumnezeu, adăugă ea cu un zâmbet 
subţire, răutăcios. 

Dan nu avea nici un chef să intre într-o dispută des- 
pre Bert, mai ales că se ştia pe teren nesigur. Bărbaţii îl 
plăceau pe bătrânul patron, spre deosebire de femei. Fu- 
sese prea fustangiu și prea spurcat la gură. Era normal 
ca femeile ca Valerie să nu-l suporte. In realitate, nici lui 
Dan nu-i plăceau întotdeauna lucrurile astea, dar şeful 
era şef, aşa că fusese obligat să-și ţină părerile pentru el. 

- N-a fost deloc amuzant, Val. Omul a murit, iar pro- 
pria lui fiică i-a transformat ceremonia funerară într-un 
circ îngrozitor. 

- Am auzit despre ea. Cum e? 

- Arată ca o târfă de lux, dar nu e la fel de inteligentă, 
din păcate. Ca să fiu sincer, nu-mi amintesc să fi cunos- 
cut vreodată o persoană atât de inutilă. 

- A fost ani în şir amanta lui Arturo Flores, trebuie să 
aibă unele calități ascunse. 

- Cu excepţia celor vizibile şi bombate pe piept, eu al- 
tele n-am observat. Bert mi-a vorbit despre ea de câteva 
ori. Il enerva la culme ideea că nudul fiicei lui decora 
pereţii tuturor muzeelor din ţară. 

- Flores a fost un mare artist. Nu crezi că atitudinea lui 
Bert era cam provincială? Adu-ţi aminte că voia să atârne 
ciucuri aurii între picioarele majoretelor de la echipă. 

- Nu erau fiicele lui, iar vânzarea biletelor mergea prost. 

- Acest tip de sexism nu este deloc amuzant. 

- A fost o glumă, Val, relaxează-te şi tu, oftă Dan. 

- Eşti absolut dezgustător. Tot ce este legat de sex nu 
e decât o uriașă glumă pentru tine, nu-i așa? 

- Eu sunt dezpustător!? Iti amintesc că nu eu visez la 
toate aceste scenarii sexuale bizare, mai ales ultimul, care 
se apropia periculos de pedofilie. Și am refuzat eu vreo- 
dată să-ți încinge fundul, atunci când mi-ai cerut-o, deși 
bătutul femeilor nu e primul afrodiziac din lista mea? 

- Nu despre asta vorbeam, zise Valerie crispată, dar, 
ca de obicei, ai ales să interpretezi greşit. Vorbesc despre 
atitudinea ta față de femei în general. Ai primit atât de 
mult sex gratis în ultimii ani, încât ai uitat că o femeie 
mai este și altceva decât un cur și două ţâțe. 

- Ah, cât de mult îmi place când vorbeşti ca o adevă- 
rată reprezentantă a conducerii Statelor Unite! 

- Tu eşti cel care refuză să-şi discute sentimentele, 
care-și ascunde emoțiile. 

li stătea pe limbă să-i răspundă că de câte ori încercase 
să-şi deschidă inima, ea transformase discuţia într-o ju- 
decată interminabilă despre tot ce era în neregulă cu el. 

- lar femeile îţi permit să te porți așa, asta este ceea ce 
mă revoltă. Te lasă să le tratezi așa pentru că... n-are im- 
portanță. Oricum îmi răcesc gura de pomană cu tine. 

- Nu te opri, Valerie, termină ce ai început, te rog! 
Dacă sunt îngrozitor, atunci de ce umblă femeile 
după mine? 

- Pentru că eşti bogat și arăţi bine, răspunse ea repede. 

- Nu asta voiai să spui. Chiar tu mă baţi la cap că ar 
trebui să comunic mai sincer, poate ar trebui să încerci 
Şi tu din când în când chestia asta. 

- Te lasă să te porţi aşa pentru că ai prea multă încre- 
dere în tine. Nu pari să suferi de dubiile de care suferim 
cu toții. Până și celor mai puternice femei le place să 
simtă un astfel de bărbat în spatele lor. 

Deși un altul i-ar fi luat cuvintele ca pe un compli- 
ment, Dan se simţi cuprins de un val de furie fierbinte, 


Trebuia să fii tu 57 


venită din adânc, din locul unde se ascundea un băiat 
pentru care prea multă emoție însemna o vizită la maga- 
zia din pădure şi o corecție dură din partea tatălui său. 

- Voi, femeile, chiar sunteţi extraordinare, să ştii! 
Când o să vă intre în cap că Dumnezeu a creat două sexe 
cu un rost precis? Nu poţi fi puţin din amândouă. Un 
bărbat e bărbat, sau nu e nimic. Nu poţi să iei un război- 
nic înnăscut, să-l pui să se tolănească pe canapea și să-ţi 
povestească viaţa lui, adică să se poarte ca o muiere. 

- leşi afară! 

- Cu plăcere! Işi smulse cheile şi se îndreptă spre ușă, 
dar, înainte de a pleca, nu se putu abţine de la o ultimă 
remarcă: Ştiu care e problema ta, Valerie. Nu te mai 
încape lenjeria intimă, şi asta te scoate din minţi. Data 
viitoare când te duci la cumpărături, fă întregii lumi un 
serviciu şi cumpără-ţi nişte chiloţi mai mari. 

El ieşi furios din casă şi se urcă în maşină. Înfipse 
în casetofon o casetă cu Hank Jr. şi dădu volumul la 
maximum. Când se simţea atât de deprimat, nimic nu 
funcţiona mai bine decât o muzică și mai deprimantă. 

Meciul de pregătire de duminică după-amiază, contra 
celor de la Jets, fusese un dezastru. Dacă s-ar fi confrun- 
tat cu o echipă respectabilă poate că n-ar fi fost chiar 
atât de umilitor, dar să mănânci bătaie cu 25 la 10 de 
la fraierii aceia, chiar în afara sezonului oficial, era mai 
mult decât putea înghiţi Dan, mai ales când se gândea 
la cei trei jucători fără contract, care probabil se amuza- 
seră copios urmărind meciul la televizor dintr-o cadă cu 
apă fierbinte, cu un pahar de șampanie în mână. 

Jim Biederot, mijlocaşul ofensiv, se accidentase la 
un antrenament, iar rezerva lui îşi întinsese un mușchi 
cu o săptămână înainte, așa că Dan trebuise să se mul- 
tumească cu C.J. Brown, un veteran care juca de aproa- 
pe cincisprezece ani şi avea genunchii lipiţi cu adeziv 
pentru avioane. Dacă ar fi jucat, Bobby Tom ar fi reușit 
să se desprindă, astfel încât C.]. să-i poată pasa, dar Bobby 
Tom nu juca. 

Ca şi cum nu le mergea deja destul de rău, noua 
proprietară a clubului părea că se întorsese din vacan- 
tă, însă nu răspundea la telefon. Dan făcuse o gaură cu 
pumnul în vestiarul vizitatorilor când aflase acest deta- 
liu de la Ronald McDermitt, ceea ce nu rezolvase nimic. 
Până la intrarea lui Phoebe Somerville în viaţa lui nu-şi 
imaginase că putea detesta ceva mai mult decât pierde- 
rea meciurilor. Una peste alta, fusese o săptămână in- 
fectă, de care ar fi preferat să uite cât mai repede. Ray 
Hardesty, fostul apărător pe care Dan îl dăduse afară 
la începutul lui august, condusese beat pentru ultima 
dată în viață, intrând cu viteză într-un parapet de pe au- 
tostrada Calumet. Murise pe loc, alături de o pasageră 
aflată pe locul din dreapta, în vârstă de numai optspre- 
zece ani. La înmormântare, privind chipurile încărcate 
de suferință ale părinţilor puştiului, Dan se întrebase 
dacă l-ar fi putut salva. Rațiunea îi spunea că nu, dar 
durerea rămânea la fel de acută. 

Singurul moment frumos din toată săptămâna fuse- 
se participarea la filmarea unui spot de interes public 
pentru United Way!, la grădiniţa comitatului DuPage. 
Primul lucru pe care-l văzuse când intrase pe uşa cla- 
sei fusese o educatoare roșcată, cu chip de zână, ce stă- 
tea grațios pe covor în mijlocul ţâncilor de patru ani. 
O coardă tandră vibrase intens în sufletul lui când ob- 
servase nasul pistruiat şi urmele de degete cu vopsea ver- 
de de pe pantalonii fetei. După filmare, o invitase la o 
cafea. Pe nume Sharon Anderson, se comportase tăcut 
şi sfios, o diferenţă bine-venită în comparaţie cu femeile 
voluntare şi îndrăzneţe cu care era el obişnuit. Deşi era 
prea devreme pentru a trage o concluzie, se întreba dacă 
nu cumva găsise în sfârşit femeia simplă, de casă, la care 
visa de ceva vreme. 

Dar rămășițele luminoase ale întâlnirii cu Sharon 
păliseră complet în ziua meciului cu Jets, pe care o pe- 
trecuse într-o stare de furie mocnită. Izbucni violent, 


! Fundaţie caritabilă globală înfiinţată în 1887 la Denver (n.tr.) 


Trebuia Să fii tu 59 


nemaiputându-se abţine, pe pista aeroportului, aştep- 
tând charterul ce urma să-i ducă înapoi acasă. 

- Lua-o-ar mama dracului de viaţă! 

Coti atât de brusc încât se izbi de Ronald McDermitt, 
care se dezechilibră şi scăpă din mână cartea pe care și-o 
luase pentru avion. „Nici nu merită altceva acest handi- 
capat din naştere“, își spuse în sinea lui cu răutate. Fără 
a fi înalt, Ronald arăta bine, dar era prea bine-crescut, 
prea politicos şi prea tânăr pentru a conduce Chicago 
Stars. La echipele profesionale, managerul general de- 
cidea totul, inclusiv politica de angajări și concedieri, 
aşadar, teoretic, Dan lucra pentru Ronald. Dar acesta 
din urmă era atât de speriat de impetuosul antrenor, 
încât nu avea nici un pic de autoritate în faţa lui. 

Directorul general îşi adună cartea de pe asfalt şi-i 
aruncă o privire speriată care avu darul să-l scoată și mai 
tare din sărite. 

- Scuze! 

- Dar eu am dat peste tine, pentru numele lui 
Dumnezeu! 

- Da, dar n-are nimic... 

- Găseşte pe cineva să-mi lase lucrurile acasă, eu vin 
cu zborul de linie următor, îl întrerupse Dan punându-i 
în braţe geanta lui de voiaj. 

- Dar unde te duci? întrebă Ronald îngrijorat. 

- N-am încotro, şefule, mă duc să fac treaba pentru 
care tu eşti plătit. 

- lartă-mă, dar nu înţeleg ce vrei să spui. 

- Vreau să spun că mă duc să o caut pe noua noas- 
tră proprietară şi, când o voi găsi, îi voi explica unele 
lucruri despre cum e viaţa în jungla numită Liga Naţio- 
nală de Fotbal. 

- S-ar putea să nu fie o idee prea bună. Am impresia 
că nu vrea să fie deranjată cu problemele echipei, bom- 
băni Ronald. 

- Atunci, are ghinion. Va fi deranjată aşa cum n-a 
mai fost în viaţa ei, spuse Dan peste umăr, după care se 
întoarse la aeroport. 


60 Susan Elizabeth Phillips 


capitolul 5 


Traversau Fifth Avenue, imediat după Metropolitan, 
când Pooh se lăsă distrasă de un dalmaţian. Phoebe tra- 
se de lesă. 

- N-avem timp de flirt, bestie lubrică. Ne aşteaptă Viktor. 

-Ce norocos e Viktor, comentă stăpânul dalmația- 
nului rânjind. 

Phoebe îl scrută prin ochelarii de soare Annie Sul- 
livan și își dădu seama că avea de-a face cu un yuppie 
inofensiv. La rândul lui, o examină atent de sus până 
jos, iar când ajunse la despicătura adâncă a rochiei verzi, 
efectiv îi căzu fața. 

- Nu cumva eşti Madonna? 

- Săptămâna asta, nu. 

Phoebe își văzu de drum înţepată. Abia după ce coti, 
își scoase ochelarii de soare ca să evite viitoarele confu- 
zii. „Dumnezeule... să fiu luată drept Madonna, în ce 
hal am ajuns! Intr-o zi va trebui să încerc să mă îmbrac 
ca o femeie respectabilă.“ Dar prietena ei Simone, care 
croise rochia special pentru ea, urma să participe la pe- 
trecerea la care o invitase Viktor, şi ţinea neapărat să o 
încurajeze. Lăsară în urmă Fifth Avenue şi se angajară 
pe străzile perpendiculare mai liniştite. La urechi avea 
cercei rotunzi supradimensionaţi, la ambele încheieturi 
îi zdrăngăneau brățări de aur masiv, sandalele cu toc 
ascuţit băteau ritmul pașilor pe trotuar; toți bărbaţii în- 
torceau capul după șoldurile plinuţe ce păreau că dețin 
un limbaj propriu, uşor de înţeles: 


Hot cha cha 
Hot cha cha 
Hot hot 

Cha cha cha. 


Era sâmbătă seară, iar newyorkezii bogaţi, costumaţi 
pentru spectacole şi dineuri, ieşeau de prin imobi- 
lele scumpe, cărămizii, ce mărgineau străzile înguste. 

Se apropia de Madison Avenue şi începuseră să apară 
clădirile gri, de culoarea granitului, în care se afla şi 
apartamentul pentru care îi plătea o chirie infimă unui 
prieten al lui Viktor. Cu trei zile înainte, când se în- 
torsese de la Montauk, păsise zeci de mesaje telefoni- 
ce. Majoritatea erau de la biroul echipei Chicago Stars, 
prin urmare le ignorase. Din păcate, nici unul nu era de 
la Molly, care să-i spună că din tabără nu se mai ducea 
direct la internat. Se încruntă amintindu-și convorbiri- 
le lor telefonice săptămânale, caracterizate de tăceri și 
schimburi de replici politicoase. Orice ar fi încercat, 
nu putea străpungea zidul de ostilitate ridicat de sora 
el vitregă. 

- Bună seara, domnişoară Somerville. Bună, Pooh. 

- Salut, Tony. li adresă un zâmbet poznaș portarului 
şi intră în holul clădirii. 

- L-am lăsat pe oaspetele dumneavoastră înăuntru, 
aşa cum aţi cerut, zise el aplecându-se să mângâie cățelușa. 

- Mulţumesc, eşti un adevărat gentleman. 

- Nu pot să cred ce tip drăguţ este, auzi vocea porta- 
rului din spatele ei. 

- Sigur că e drăguţ. 

- Îmi pare rău pentru toate insultele pe care i le-am 
adresat. 

__ Phoebe se încordă în timp ce o urma pe Pooh în lift. 
li plăcea de Tony, dar așa ceva nu putea lăsa nepedepsit. 

- Chiar trebuie să-ți pară rău. Faptul că un bărbat 
este homosexual nu înseamnă că nu este o fiinţă uma- 
nă, demnă de tot respectul nostru, ca orice alt om. 

- E homo? o întrebă Tony șocat. 

Uşile liftului se închiseră cu un pocnet scurt. 

Vârful piciorului îi bătea nervos în podeaua de oţel 
în timp ce ascensorul urca. Viktor îi tot repetase să nu 
mai facă pe cruciata homosexualilor, dar prea mulţi din- 
tre prietenii ei se găseau în această situaţie, şi nu suporta 
să întoarcă privirea în faţa discriminării generalizate și 
sistematice pe care o aveau de suferit. Se gândi la Arturo 
şi la tot ce făcuse omul acela pentru ea. Anii petrecuți 

cu el la Sevilla reușiseră să-i refacă, măcar parţial, cre- 
dinţa în bunătatea fundamentală a fiinţei umane. Îşi 
aminti cum trupul lui scurt şi diform se îndrepta în faţa 
şevaletului în timp ce-şi trecea neatent cu mâna o dâră 
de vopsea peste chelia lucioasă şi o striga tandru: „Phoe- 
be, querida, vino te rog să-mi spui ce părere ai“. 

Arturo fusese un bărbat grațios şi elegant, un aris- 
tocrat cum nu se mai nasc acum, al cărui respect acut 
pentru intimitate îl făcea să se revolte la ideea că lumea 
ar fi putut afla despre aplecările lui homosexuale. Deşi 
nu discutaseră niciodată despre asta, era limpede că-i 
plăcea să lase să se înțeleagă, în public, că ar fi fost îm- 
preună, iar ea era mulţumită să-l răsplătească, deşi cu 
atât de puţin, pentru tot binele pe care i-l făcuse. 

Uşile liftului se deschiseră. Traversă holul mochetat 
şi deschise uşa apartamentului în timp ce încerca s-o 
controleze pe Pooh, cuprinsă de un val de entuziasm. 
Se aplecă să dezlege canişul. 

- Prepgăteşte-te, Viktor! Terminator abia aşteaptă să 
te vadă. 

Pooh o zbughi la fugă, iar ea îşi trecu mâinile prin păr 
pentru a-l ciufuli puţin. Nu-l uscase special după ce fă- 
cuse baie, ca să se usuce natural şi să se muleze în şuvițe 
pe umeri, aşa cum cerea designul rochiei scandalos de 
indecente pe care i-o croise Simone. 

Tunetul unei voci cu totul nefamiliare o surprinse 
din sufragerie: 

- Jos! La naiba cu tine, potaie! Jos! 

Scoase un mic țipăt şi se repezi pe coridor, cu tălpile 
sandalelor abia atingând podeaua de marmură lustruită 
în timp ce lua curba spre salon. Reuşi să se oprească 
brusc și în faţa ochilor ei îşi făcu apariţia Dan Calebow, 
înfipt solid în mijlocul salonului. Il recunoscu imediat, 
deşi nu vorbiseră decât o dată, foarte puţin, la înmor- 
mântarea tatălui ei. Pe de altă parte, nu era genul de om 
pe care să-l uiţi uşor, iar chipul lui îi revenise în minte 
de mai multe ori în ultima vreme. 

Blond, arătos şi extrem de bine făcut, emana pericol 
prin toţi porii. În loc de cămaşa strânsă pe trup şi panta- 
lonii lejeri, ar fi trebuit să poarte un costum alb ponosit 
și să conducă un Cadillac vechi pe vreun drumeag pră- 
fuit din sud, aruncând cutii goale de bere peste capotă. 
Sau să se relaxeze pe gazonul din faţa unei vile antebe- 
lice, cu ochii ațintiţi spre luna plină şi cu o Elizabeth 
Taylor tânără aşteptându-l cuminte la etaj, în patul cu 
ornamente de bronz. 

Se simțea la fel de nesigură ca la prima lor întâlnire. 
Deși nu semăna câtuşi de puţin cu jucătorul de fotbal 
care-şi bătuse joc de ea cu ani în urmă, resimțea o tea- 
mă instinctivă în apropierea bărbaţilor puternici. La 
înmormântare reuşise să-şi ascundă stânjeneala sub pă- 
lăvrăgeala obişnuită, o metodă de apărare la care se per- 
fecţionase de-a lungul timpului. Dar la înmormântare 
nu erau numai ei doi. 

Pooh, care lua întotdeauna respingerile ca pe o pro- 
vocare personală, îi dădea târcoale cu limba atârnând, 
pe când ciuful din vârful cozii transmitea frenetic: iu- 
beşte-mă, iubeşte-mă, iubește-mă! 

- Dacă se pișă pe mine, o jupoi de vie, zise Dan în loc 
de salut, cu ochii la căţelușă. 

- Ce cauţi aici? Cum ai intrat! strigă Phoebe la rândul 
ei, luând căţelușa în braţe. 

Bărbatul îi cercetă chipul, nu curbele trupului, ceea 
ce îl făcea cu atât mai interesant. 

- Portarul tău e un mare fan. Băiat de treabă. Sunt sigur 
că i-au plăcut poveştile mele despre întâlnirile cu L.T. 

Phoebe nu avea nici cea mai vagă idee cine era L.T., 
dar îi reveniră instrucțiunile bizare pe care i le lăsa- 
se portarului, Tony, când ieşise la plimbare cu Pooh: 
„Am o întâlnire galantă cu un bărbat, lasă-l să intre, te 
rog. Această scurtă conversaţie tocmai căpătase o nouă 
amploare. 

- Cine este L.T.? întrebă, în timp ce încerca să calme- 
ze căţelușşa care să străduia să-i sară din braţe. 

Dan o privi ca și cum tocmai s-ar fi teleportat de pe 
altă planetă. Infigându-și degetele mari în pantaloni, îi 
răspunse exagerat de calm: 

- Doamnă, cu astfel de întrebări veţi avea mari neca- 
zuri la reuniunea proprietarilor de cluburi de fotbal. 

- Nu particip la nici o întâlnire a proprietarilor, 
aşa că nu va fi o problemă, răspunse ea pe un ton atât 
de dulce, încât ar fi revoltat Asociaţia Specialiştilor 
în Nutriție. 

- Chiar aşa? Ei bine, doamnă, Lawrence Taylor a fost 
capelanul echipei New York Giants. Un domn extrem 
de manierat, care ne ghida rugăciunile înainte de me- 
ciuri. Zâmbetul de băiat de la ţară pe care-l afişa acum 
contrasta puternic cu răceala din ochii lui. 

Phoebe înţelegea că nu vedea imaginea de ansamblu, 
dar nu avea de gând să meargă mai departe. Intruziunea 
lui în intimitatea ei o speriase, şi ar fi vrut să scape cât 
mai repede din această situaţie jenantă. 

- Domnule Calebow, oricât de mult aş aprecia vizite- 
le neanunţate care mă sperie, mi-e teamă că timpul nu 
ne permite continuarea acestei discuții. 

- Nu va dura mult. 

- Aveţi cinci minute, dar mai întâi trebuie să scap de 
animal, îi zise pe cel mai plictisit şi resemnat ton pe 
care-l putea compune, înțelegând că omul nu avea 
de gând să se urnească până ce nu-și livra mesajul cu 
care venise. Se îndreptă spre bucătărie, unde închise 
cățeluşa care-i aruncă o privire mustrătoare. 

Se întoarse către vizitatorul nepoftit, care începuse să 
studieze curios amenajarea interioară, făcută după ulti- 
mele tendinţe. Scaune metalice contorsionate, aparent 
fragile, alături de canapele supradimensionate, tapițate 
cu pânză de culoarea cenușii. Pereţii lăcuiţi şi podeaua 
acoperită cu plăci de ardezie evidenţiau liniile moderne, 
puternice, ale încăperii. Propria ei mobilă, mai confor- 
tabilă şi cu siguranță mai ieftină, se afla într-un depozit, 
cu excepţia tabloului uriaş ce decora singurul perete în- 
treg din cameră. 

Nudul languros era prima pictură pentru care îi poza- 
se lui Arturo. Nu se putuse despărți niciodată de el, deşi 
valora probabil o mică avere. Stătea pe un pat simplu, 
din lemn, la ferma pictorului, cu părul blond răspândit 
pe pernă și privirea înainte. Soarele, ce intra printr-o 
singură fereastră aflată sus, în peretele alb de stuc, îi 
scălda trupul gol cu razele sale. 

Nu plasase tabloul în singurul spaţiu public din apar- 
tament numai din vanitate, ci şi pentru că lumina na- 
turală puternică, furnizată de ferestrele largi, îl punea 
cel mai bine în evidență. Portretul era mai realist decât 
reprezentările ulterioare pe care avea să le realizeze Ar- 
turo, iar analiza curbelor blânde şi a umbrelor îi dădea 
întotdeauna un sentiment de pace interioară. Un punct 
de culoarea coralului îi sublinia vârful sânului, o bandă 
luminoasă galben citron îi contura umflătura șoldului, 
iar umbre delicate de lavandă erau întreţesute în părul 
pubian. Rareori considera că imaginea o reprezenta, 
preferând s-o vadă ca pe aceea a unei femei a cărei sexu- 
alitate nu fusese furată mișelește. Dan, pe de altă parte, 
stătea cu spatele la ea şi studia portretul, într-un fel ce 
nu lăsa nici un dubiu c-o identificase pe protagonistă. 

- Foarte drăguţ, comentă el îndreptându-se către un 
fotoliu. Oare mă ţine? 

- Dacă se rupe, ştiu unde să trimit factura. 

Pe când se așeza, observă că privirea bărbatului era 
iremediabil atrasă de crăpătura insolentă a rochiei con- 
cepute de Simone, ceea ce o făcu să se simtă mai sigură 
pe ea, ca şi cum ar fi intrat pe un teritoriu cunoscut. 
Zâmbi, își încrucișă braţele peste piept şi-l lăsă să se hol- 
beze cât avea chef. Descoperise cu ani în urmă că putea 
controla mai bine relaţiile cu bărbaţii heterosexuali dacă 
juca rolul sirenei sexy și nu pe acela de ingenuă. Atitu- 
dinea agresivă o punea în avantaj, îi oferea posibilitatea 
să stabilească ea regulile jocului, în locul bărbatului, iar 
atunci când era trimis la plimbare, acesta îşi imagina că 
nu se ridicase la înălțimea nenumăraţilor alţi bărbaţi 

din viaţa ei. Nici unul nu reuşise să înţeleagă că era ceva 
profund în neregulă cu ea. 

-Ce doriţi de la mine, domnule Calebow, în afară 
de ceea ce este evident? îl întrebă, adăugând o notă de 
Kathleen Turner în vocea mieroasă. 

- Evident? 

- Fotbalul, desigur. Nu-mi pot imagina că un bărbat 
ca dumneavoastră s-ar putea gândi la altceva. Tatăl meu 
cu siguranţă n-ar fi putut. 

- Aţi fi foarte surprinsă să aflaţi la ce se gândeşte un 
bărbat ca mine. 

Privirea lui fierbinte ca nopţile de vară îi scana acum 
tot corpul, declanșându-i semnale de alarmă în cascadă. 
Îşi înfipse, aparent fără să vrea, șoldul în marginea me- 
talică a micii console nichelate din apropiere, făcând să 
i se ridice şi mai mult rochia strâmtă pe pulpă. Lăsând 
să-i atârne o sanda pe vârful piciorului aflat în aer, lansă 
pe tonul cel mai firesc din lume minciuna obișnuită: 

- [mi pare foarte rău, domnule Calebow, dar am deja 
prea multe perechi de suspensoare atârnate de tăblia 
patului... 

- Aşa să fie? 

- Sportivii sunt atât de obositori, încât m-am reorien- 
tat către bărbaţii care preferă boxeri. 

- Genul celor de pe Wall Street? 

- Nu. Parlamentari. 

- Începe să-mi pară rău că m-am cumințit, râse Dan. 

- Păcat. Aţi descoperit brusc religia? 

- Nu, ceva mai puţin palpitant. Se presupune că an- 
trenorii sunt şi modele de viaţă. 

- Plicticoasă treabă... 

- Este valabil şi pentru proprietarii de echipe. 

- Ah, Doamne, de ce simt că urmează o lecţie de 
morală? Îşi dădu ochii peste cap şi se aşeză încă şi mai 
provocator, lăsând să i se vadă mai bine sânii impozanţi, 
strânşi sub bretelele aurii încrucişate ale rochiei. 

- Poate pentru că ştiţi că o meritaţi? 

Acum, ar fi dat orice să se poată cuibări la adăpostul 
halatului ei de baie preferat, cel mai gros. În loc de asta, 
limba i se plimbă languros pe buzele cărnoase. 

- Vă rog, orice numai să nu ridicaţi glasul. 

- Doamnă, constat că nu vă lipseşte tupeul. Am toate 
motivele să ridic glasul, când mă gândesc cum îmi du- 
ceți de râpă echipa de fotbal. 

- Echipa dumneavoastră, domnule Calebow? Credeam 
că îmi aparține mie. 

- Acum, mieluşică dulce, e ca şi cum n-ar aparţine 
nimănui! 

In ochi i se citea o umbră de furie combinată cu 
dezgust. Sări atât de brusc în picioare, încât o forță să 
se retragă instinctiv. Phoebe încercă să se recompună 
pretinzând că tocmai se aşeza mai bine. Rochia verde 
mulată, cu bretele aurii, nu mai era decât un pretext, aşa 
că îşi încrucișă picioarele cu pulpele aproape complet 
dezvelite, într-o încercare supremă de a prelua conduce- 
rea. Gestul nu avu nici un efect asupra bărbatului, care 
începu să patruleze prin cameră ca un leu în cușcă. 

- Nu ai nici cea mai vagă idee în ce situaţie disperată 
este echipa. Tatăl tău a murit, Carl Pogue a demisionat, 
iar directorul general provizoriu este incompetent. Ai 
jucători care aşteaptă să primească contractul, ai facturi 
neplătite şi contractul pentru stadion ce trebuie reîn- 
noit. Pe scurt, eşti singura persoană care nu înţelege că 
echipa se prăbușește sub propria greutate. 

-Nu ştiu mai nimic despre fotbalul american, 
domnule Calebow, aşa că aveţi noroc că vă las să vă 
descurcați cum ştiţi. Incepu să se joace cu una dintre 
bretelele ce-i acopereau sfârcurile, dar fotbalistul nu păru 
impresionat. 

- Nu poţi să abandonezi, pur şi simplu, o echipă de 
nivelul Ligii Naţionale de Fotbal. 

- De ce? 

- Daţi-mi voie să vă povestesc despre unul dintre cele 
mai mari talente native pe care le-am văzut - un puşti 
numit Bobby Tom Denton. Bert l-a adus de la echipa 

Universităţii Texas acum trei ani, iar alegerea s-a dovedit 
inspirată, Bobby Tom e pe cale să devină unul dintre cei 
mai buni jucători. 

- Și de ce ar trebui să mă intereseze asta? 

- Pentru că, doamnă Somerville, Bobby Tom e din 
Telarosa, Texas, şi a-l obliga să trăiască în Illinois chiar 
numai câteva luni pe an nu coincide cu ideea lui despre 
masculinitate. Tatăl dumneavoastră a înțeles asta, așa 
că s-a apucat să renegocieze contractul lui Bobby Tom 
înainte ca pușştiului să-i vină ideea că ar putea locui la 
Dallas un an întreg. Negocierile s-au încheiat chiar îna- 
inte de decesul lui Bert. Își trecu mâna prin părul cas- 
taniu-deschis. Acum sunteţi proprietara lui Bobby Tom 
Denton, ca și a unui atacant promițător, numit Darnell 
Pruitt, ca şi a unui apărător ofensiv al cărui joc favorit e 
să-i facă pe duri să-şi iasă din minţi. Ştiţi cumva de ce nu 
joacă toţi băieţii ăștia? Pentru că sunteţi prea ocupată cu 
chiloţii bărbaţilor și n-aveţi timp să le semnaţi contrac- 
tele alea nenorocite. 

Fu rândul ei să sară în picioare, cu o flacără de furie 
în ochi. 

- Tocmai am înțeles mai bine povestea asta, domnu- 
le Calebow. Din câte ştiu, nu sunt doar proprietara lui 
Bobby Tom, ci şi şefa dumneavoastră, nu-i aşa? 

- Este corect, doamnă. 

- Atunci, sunteţi concediat! 

Dan îi aruncă o privire lungă, salută milităreşte din 
cap şi, fără o vorbă, făcu stânga-împrejur, îndreptându-se 
către ușa apartamentului. Furia lui Phoebe se risipi pe 
cât de repede se instalase, înlocuită de teamă. Ce naiba 
făcuse? Până şi un nebun şi-ar fi dat seama că, dacă nu 
te pricepi deloc la fotbal, nu este tocmai o idee bună 
să-ţi dai afară antrenorul principal al echipei. Era exact 
genul de comportament impulsiv asupra căruia o aver- 
tizase Viktor. li auzea deja pașii fermi și grei pe coridor 
când se hotărî să fugă după el. 

- Domnule Calebow, aş dori să... 

- Cele cinci minute au expirat, doamnă, îi răspunse 
el întorcându-se cu o lentoare ce picura precum otrava. 

- Dar eu... 

- Dumneavoastră ați stabilit limita de timp. 

Exact în clipa în care întindea mâna spre mânerul 
sferic al uşii, din exterior se auzi cum o cheie era in- 
trodusă în broască şi se învârtea cu un scrâșnet greu. 
In prag stătea Viktor, îmbrăcat într-un tricou negru de 
mătase fină şi mulat pe corp, pantaloni de camuflaj, 
bretele portocalii din piele şi cizme de motociclist. Părul 
negru şi bogat îi atârna pe umeri, iar în mâini ţinea un 
sac de hârtie maro pătat de grăsime. Era frumos şi ți- 
nea la ea, aşa că Phoebe încercă să-şi aducă aminte când 
se bucurase ultima dată atât de mult la vederea cuiva. 
Intr-o fracțiune de secundă Viktor păru că înţelesese toa- 
tă scena, de la expresia ei de groază la chipul împietrit 
de hotărâre al antrenorului. Le aruncă un zâmbet şar- 
mant amândurora. 

- Facem o petrecere, ce idee bună! V-am adus turtiţe 
de orez și varză kimchi, iar pentru mine chapchae şi pul 
gogi. Imi închipui că mâncarea va fi oribilă la recepţia 
de diseară, aşa că m-am gândit că ar fi bine să luăm o 
gustare înainte. Vă place mâncarea coreeană, domnule 
antrenor Calebow? 

- Nu cred că am încercat vreodată. Vă rog să-mi per- 
miteţi să ies... 

- Vă rog, chiar trebuie să insist. Cel mai bun restau- 
rant coreean din New York e la trei blocuri de aici, zise 
fotomodelul înfigându-se în faţa lui Dan, ceea ce puţini 
bărbaţi din lume ar fi îndrăznit. Numele meu este Vik- 
tor Szabo, cred că ne-am văzut la înmormântare, dar nu 
ştiu dacă am făcut cunoştinţă, continuă el întinzându-i 
mâna prietenos. Sunt un mare fan de fotbal, dar încă 
învăţ, aşa că aș da orice ca să aud opiniile unui adevărat 
specialist. Tactica Blitz, de exemplu... Phoebe, adu nişte 
bere! Bărbaţii americani beau bere când vorbesc despre 
fotbal, nu-i aşa? Miller time, parcă așa ziceţi! 

Încetul cu încetul, pas cu pas, Viktor îl împinsese 
înapoi în apartament, dar, ajuns la capătul răbdării, an- 
trenorul îşi înfipse solid picioarele în podea. 

- Mulţumesc pentru invitație, Viktor, însă mă văd 
nevoit să te refuz. Doamna Somerville tocmai m-a con- 
cediat, şi nu sunt dornic de companie. 

- Trebuie să înveţi când s-o bagi în seamă pe Phoebe 
și când s-o ignori. Este ceea ce voi, americanii, numiţi O 
pacoste, răspunse Viktor râzând, după care aruncă pun- 
ga de hârtie în braţele femeii. 

- Viktor, cum îţi permiţi!? 

El se aplecă ceremonios şi o sărută cast pe frunte. 

- Hai, spune-i domnului antrenor că n-ai vrut să-l 
dai afară. 

- Ba chiar asta am vrut. 

- Ajunge! Vreau să aud adevărul, insistă Viktor cu un 
plescăit nemultumit al limbii. 

- Am vrut să-l concediez, dar probabil că n-ar fi trebu- 
it s-o fac. Îmi pare rău pentru firea mea prea explozivă, 
domnule Calebow, deşi m-aţi provocat. Consideraţi-vă 
reangajat. 

Era tot ce reuşise să găsească în timp ce se agăța cu 
disperare de ultimele rămăşiţe de mândrie. Intr-o zi avea 
să-l omoare pe Viktor pentru umilinţa asta. i 

Sportivul se întoarse complet şi o privi în față. Incer- 
că să-i susţină privirea, dar efluviile picante ale mâncării 
coreene îi făceau ochii să lăcrimeze, așa că efectul nu 
putea fi impresionant. 

- Nu prea mă mai interesează. 

- Mai sunt detalii de discutat, înțeleg, oftă Viktor 
deznădăjduit. Nu pot gestiona mai mult de o persoa- 
nă încăpăţânată simultan, domnule Calebow. Sigur nu 
vreți să mâncaţi cu noi? 

- Nu. 

- Vă rog. Pentru binele superior al fotbalului şi pen- 
tru viitorul luminos al echipei Chicago Stars. 

- Bine, acceptă Dan fără să se grăbească. 

Viktor exulta mândru ca un tată de copiii lui. Li ciufu- 
li puţin părul lui Phoebe, apoi o mână spre bucătărie. 

- Fă-ţi treaba, femeie! Bărbaţilor le este foame. 

Deschise pura să protesteze, dar se hotări să o în- 
chidă la loc. Viktor nu numai că era cel mai bun prieten 
al ei, dar se pricepea şi la oameni, şi ea avea încredere în 
el. Se îndreptă demnă spre bucătărie, legănând şi mai 
abitir nişte fese pe care antrenorul nu avea nici o șansă 
să pună mâna vreodată. 

Bărbaţii o urmară, ceea ce o făcu pe Pooh să-și iasă 
din minţi, dar, cum îşi concentra atenţia asupra antre- 
norului, nu simţi câtuşi de puţin nevoia să intervină și 
să-l salveze. Zece minute mai târziu, cei trei stăteau în 
jurul mesei, pe scaune metalice de cafenea, asortate 
cu măsuța de bistrou aflată între ei. Le servi mâncarea 
coreeană din farfurii albe de porțelan, pictate fiecare 
cu un crap regal albastru ce se potrivea, la rândul lui, cu 
servetele tesute. Numai faptul că lăsase berea în sticle, 
pentru ca Viktor să-şi poată duce la îndeplinire ritualul 
macho, strica armonia combinației de albastru cu alb. 

- Pulgogi este varianta coreeană de friptură, explică 
Viktor la încheierea unei discuţii incomprehensibile 
despre tactica Blitz. Luă încă o bucată de carne marinată 
cu susan în furculiţă. Lui Phoebe nu-i place, dar eu sunt 
complet dependent. Ce părere ai? 

- Mă bucur că McDonalds n-o să dea faliment prea 
curând, dar nu e rea. 

Phoebe îl urmărea pe ascuns, încercând în zadar să 
detecteze cea mai mică urmă de homofobie, care i-ar 
fi oferit un nou pretext să scape de el. Îi studie atent 
chipul. Viktor avea şi prieteni mai arătoși, fără îndoială. 
Remarcă nasul spart şi sudat aiurea, precum şi cicatricea 
albă din bărbie. Cu toate acestea, n-avea sens să se min- 
tă singură, era un bărbat teribil de atrăgător. Câteodată, 
când se străduia, putea fi chiar șarmant; se forță să nu 
râdă la glumele lui, ce ar fi putut părea jignitoare în 
alte circumstanțe. 

- Acum, Dan, poate îmi explici și mie raţiunea neîn- 
ţelegerii tale cu Phoebe, spuse Viktor lăsând furculița 
jos şi ştergându-se la gură cu un şerveţel. Te asigur că 
este o persoană extrem de drăguță. 

-Cred că trebuie să te obișnuieşti cu gustul, ca la 
friptura coreeană. 

- Ah, Dan, oftă Viktor, această abordare nu funcţio- 
nează. Este o fiinţă sensibilă, dacă vreți să lucraţi împre- 
ună, trebuie să ajungeţi la o formulă de înţelegere. 

Ea încercă din nou să vorbească, să-i explice lui 
Viktor că tot efortul lui era inutil, însă mâna lui pu- 
ternică o strângea deja nemilos de coapsă, pe sub faţa 
de masă. 

- Vorbind serios, Viktor, problema este că Phoebe 
a ta nu vrea să se ocupe deloc de echipa ei de fotbal. 

- Pe de altă parte, se poate spune că ai noroc că te lasă 
pe tine să te ocupi. Este evident că nu se pricepe câtuşi 
de puţin, răspunse fără ezitare Viktor, după care o bătu 
încetişor cu mâna pe antebraţ ca pentru a o calma. 

Aerul din jur mirosea atât de tare a bărbaţi care fă- 
ceau pe deștepţii încât abia mai puteai respira, dar se 
abținu din nou, cu și mai mare dificultate. 

Dan scutură căţeluşa care-i călărea piciorul drept, iar 
aceasta se repezi pe cel stâng. 

- Nu ştie nimic despre sport în general. Nu are altce- 
va de făcut decât să-l concedieze pe directorul general 
actual, să angajeze pe cineva cu mai multă experienţă 
şi să semneze hârtiile când îi sunt trimise. Expuse apoi, 
pe scurt, toate problemele cu care se confrunta clubul 
Chicago Stars de la decesul lui Bert. 

Viktor, care se pricepea la afaceri şi era celebru pen- 
tru atenţia cu care-și gestiona veniturile, se încruntă. 

- Phoebe, draga mea, cred că omul are dreptate. 

- Cunoşti foarte bine condiţiile din testamentul tată- 
lui meu. Mi-a lăsat echipa doar ca să-mi dea o lecţie. Nu 
vreau să intru în jocul lui. 

- Mi-e teamă, domnişoară Somerville, că din unele 
jocuri nu poţi ieşi fără să faci rău unor oameni. 

- Nu-mi voi pierde somnul pentru că o mână de băr- 
baţi în toată firea plâng cu nasurile în bere că nu mai 
câştigă la fotbal. 

- Dar cum rămâne cu oamenii din administraţie ca- 
re-şi vor pierde locurile de muncă? Vânzarea de bilete este 
mult sub nivelul de anul trecut, iar asta se traduce prin 
concedieri. Cum rămâne cu familiile lor, domnişoară 
Somerville, nici pentru ei nu v-aţi pierde somnul? 

O făcea să se simtă egoistă. Se închistase atât de adânc 
în vârtejul propriilor sentimente, încât nu se gândise la 
efectele pe care abandonarea echipei le putea avea asu- 
pra altora. Dacă ar fi putut găsi o cale de a-și rămâne 
fidelă ei înseși fără a răni pe altcineva. Lăsă să treacă 
câteva secunde pentru a părea că analizează toate opţiu- 
nile, apoi spuse: 

- Bine, domnule Calebow, m-aţi convins, sunt foarte 
impresionată. Nu voi merge la Chicago, dar dacă îmi 
trimiteţi documentele aici, le voi semna. 

- Mi-e teamă că nu este suficient, doamnă. Vă rea- 
mintesc că m-aţi concediat, iar dacă doriţi să revin, am 
câteva condiţii. 

- Ce condiţii! îl întrebă ea surprinsă. 

Se lăsă pe spate în scaun, ca șeful familiei după 
o masă cu şapte feluri, cu excepţia faptului că arăta 
ca un atlet cu muşchi perfect conturaţi și un zâmbet 
carnasier. 

- E foarte simplu. Vreau să fiți la birourile echipei 
marţi la amiază cel târziu, pentru a semna cele trei con- 
tracte despre care am discutat. Apoi vom sta de vorbă 
cu Steve Kovak, directorul de personal, şi vom anali- 
za opţiunile pentru un director general demn de acest 
nume. Veţi angaja unul până la sfârşitul săptămânii. 
După aceea, echipa nu va mai fi treaba dumneavoastră. 
Trebuie doar să vă prezentaţi la birou ca toată lumea și 
să semnaţi documentele ce vă sunt prezentate de con- 
ducerea clubului. 

Numai privirea încordată a lui Viktor o făcu să nu 
verse restul de pulgogi în poala antrenorului. Simțind 

cum plasa întinsă de tatăl ei se strângea tot mai tare, îşi 
aminti de zilele petrecute la casa de vacanţă din Mon- 
tauk, unde se plimbase ore în şir pe plajă, încercând 
să readucă pacea în viaţa ei. Dar, cum putea fi liniştită 
atunci când zeci de oameni nevinovaţi ar fi urmat să 
sufere din cauza mândriei ei prosteșşti? Se gândi apoi la 
suta de mii de dolari promisă. In lumina celor explicate 
de Dan Calebow, nu mai avea impresia că erau bani 
murdari, obținuți prin mijloace dubioase. Nu trebuia 
decât să îndure programul schiţat de antrenor în urmă- 
toarele trei sau patru luni, şi banii ar fi fost ai ei. După 
aceea și-ar fi putut deschide, cu inima senină, galeria de 
artă mult visată. 

- M-aţi convins, domnule Calebow. Dar, vă aver- 
tizez încă de la început, nu voi călca niciodată pe sta- 
dion la vreun meci, anunţă ea cu o voce stinsă, aparent 
obosită. 

- Nimeni nu v-ar putea obliga să o faceti. 

- Așa, vedeți ce simplu este atunci când până şi oa- 
menii cei mai încăpăţânaţi acceptă să discute rațional, 
exultă Viktor cu brațele larg deschise spre o îmbrăţişa- 
re comună. 

Inainte ca Phoebe să poată răspunde, se auzi tele- 
fonul. Deși ar fi putut răspunde la derivaţia din bu- 
cătărie, alese să profite de întrerupere pentru a se 
retrage în sufragerie, astfel că se scuză. Pooh o urmă, 
încurcându-i-se printre picioare. Când uşa se închise 
în spatele ei, cei doi bărbați se priviră îndelung. Viktor 
vorbi primul. 

- Trebuie să-mi promiteţi, domnule antrenor, că nu 
O veţi răni. 

- Vă promit. 

- Aţi răspuns cam repede, nu pot să vă cred. 

- Imi ţin întotdeauna promisiunile şi promit că nu-i 
voi produce suferințe. Când mă hotărăsc să o elimin, 
o voi face rapid, n-o să simtă nimic, continuă sportivul 
flexându-și palmele puternice. 

- Exact de asta mă temeam, oftă Viktor din nou. 

- Am ajuns, domnişoară Somerville. 

Limuzina Buick Park Avenue ieși de pe autostradă 
pentru a se înscrie pe o alee cu două sensuri, marcată 
cu un semn în alb şi albastru pe care scria Stars Drive. 
Annette Miles, şoferița care o culesese la aeroportul 
O'Hare, fusese timp de mai mulţi ani secretara lui Bert. 
Avea aproape cincizeci de ani, părul alb, tuns scurt, 
şi era supraponderală. O tratase politicos, dar nu era 
foarte comunicativă, aşadar conversaţia fusese exclusă 
din start. 

Phoebe fusese obligată să se trezească devreme pentru 
a prinde avionul, prin urmare era obosită şi tensionată, 
neștiind ce o aştepta în continuare. Încercând să se re- 
laxeze, își lăsă privirea să mângâie peisajul împădurit ce 
se derula dincolo de geam. Pâlcuri de stejari, arțari și 
pini străjuiau ambele laturi ale drumului, iar printr-o 
spărtură din perdeaua de copaci reuși să întrezărească 
un gard înalt și solid din plasă de oţel. 

- Ce e acolo? 

- Un teren de antrenament de dimensiuni regula- 
mentare şi unul de șaptezeci de yarzi. Copacii protejează 
de curioşi. Tatăl dumneavoastră a cumpărat terenul de 
la Biserica Catolică în 1980. Iniţial fusese o mănăstire. 
Complexul nu este spectaculos, precum cele pe care le 
au Cowboys sau Forty-Niners, însă este funcțional și 
aproape de Midwest Sports Dome. A fost mare scandal 
când s-a construit stadionul, dar a adus bani frumoși 
comitatului DuPage. 

Drumul cotea la dreapta şi în sus, către o clădire ba- 
nală cu două etaje, făcută din oțel şi sticlă gri. Singurul 
hatâr făcut esteticii era reflexia copacilor din jur în pere- 
ţii de sticlă, care mai umaniza aspectul utilitar. Annette 
îi arătă un loc de parcare marcat. 

- Am adus maşina tatălui dumneavoastră, așa cum 
ați cerut. E parcată la intrarea laterală, pe care o folosim 

de obicei din comoditate. Azi, am vrut să vă prezint par- 
tea oficială. 

Parcă pe spaţiul rezervat vizitatorilor, cât mai aproape 
de intrarea principală, şi opri motorul. Phoebe cobori. 
Apropiindu-se de clădire își dori să fi luat cu ea cățe- 
lușa, ca pe o păturică protectoare, în loc s-o fi lăsat în 
grija lui Viktor. Se văzu rapid în uşile duble din sticlă. 
Costumul gri-perlat pe care-l alesese era tot ce avea cât 
de cât apropiat de o ţinută business. Sub sacoul gri pur- 
ta o bluză indigo de mătase și sandale de aceeași cu- 
loare ce se închideau cu lănţişoare aurii în formă de T. 
Părul îi stătea în bucle cuminţi, aliniate pe lângă obraji. 
Singura frivolitate pe care și-o permisese era o broşă cu 
un ursuleț panda, dacă nu punea la socoteală şi ochela- 
rii de soare cu strasuri. 

Annette îi deschise ușile grele din sticlă. Fiecare era 
decorată cu logoul echipei, format din trei stele aurii su- 
prapuse parţial, într-un cerc bleu. Ridicându-şi ochelarii 
de soare pe frunte, Phoebe păşi în lumea tatălui ei. 

Sala de primire semicirculară, dotată, după cum era 
de aşteptat, cu o mochetă bleu, adăpostea fotolii de 
vinilin aurii şi un birou circular alb, cu dungi aurii şi 
albastre. In celălalt capăt al încăperii se afla o vitrină 
de trofee, înconjurată de citate, postere şi un panou cu 
diferitele logouri ale echipelor din Liga Naţională de 
Fotbal. Annette îi făcu semn către unul dintre fotoliile 
ţipătoare. 

- Vreţi să aşteptaţi aici puţin? 

- Desigur. Phoebe îşi scoase ochelarii și îi puse în po- 
şetă. Nu trecu însă nici un minut şi un bărbat apăru de 
pe culoarul din dreapta. 

- Domnișoară Somerville, bine aţi venit! 

| privi cu atenţie. Era o versiune mai scundă de Tom 
Cruise, cu o expresie prietenoasă, deferentă, care o făcu 
să se simtă ceva mai sigură pe ea. Deşi aveau probabil 
vârste apropiate, bărbatul arăta aproape ca un adoles- 
cent. Luă mâna care-i fusese întinsă şi se afundă în ochii 
perfect albaștri aflaţi la exact acelaşi nivel cu ai ei. 

- Presupun că sunteţi obosită după zbor. Avea cele 
mai dese gene pe care le văzuse vreodată la un bărbat. 
Regret că nu v-aţi putut odihni puţin înainte de a veni 
la birou. 

Vocea lui era atât de rafinată, manierele atât de curte- 
nitoare, încât simţi o primă rază de speranţă de la şan- 
tajul la care o supusese Dan Calebow. „Poate că nu va fi 
aşa de rău, până la urmă“, se gândi. 

- Sunt bine, îi zise. 

- Sunteţi sigură? Ştiu că o mulțime de oameni abia 
aşteaptă să vă întâlnească, dar aș putea să vă câștig un 
răgaz, dacă doriți. 

Îşi dorea să-i pună o fundă roz şi să-l așeze sub bradul 
de Crăciun. Radarul intern nu-i transmitea nici un sem- 
nal de alarmă, așa că nu simţi nevoia să facă pe vampa 
cu el, aşa cum proceda când se simțea intimidată de 
bărbaţi arătoși. Statura mică și atitudinea prietenoasă o 
făceau să nu se simtă deloc ameninţată. 

- De ce nu rămâneţi pe lângă mine, mai bine? Am 
impresia că voi avea nevoie de un prieten, îi strecură pe 
o voce aproape inaudibilă. 

- Cu mare plăcere. 

Schimbară zâmbete largi și simţi că avea o legătură 
profundă cu acest om, ca și cum s-ar fi cunoscut de ani 
in șir. 

O conduse pe sub o boltă în zona de birouri, deco- 
rată cu suvenire sportive, drapele şi căni cu emblema 
echipei pline de pixuri şi creioane. O prezentă din mers 
bărbaților prezenţi, care purtau aproape toți tricourile 
echipei şi păreau să aibă fiecare un titlu anume: direc- 
tor, manager, asistent. 

Spre deosebire de colegii îmbrăcaţi cât se poate 
de neprotocolar, noul ei aliat purta un costum elegant de 
culoarea antracitului, cu dungulițe fine, albe, o cămașă 
albă cu butoni, cravată bordo şi pantofi cu găurele din 
piele de Cordoba ce străluceau perfect. 

- Nu mi-aţi spus cum vă numiţi. 

- Dumnezeule, cât de neatent sunt, exclamă el lovin- 
duse cu palma peste frunte. Sunt Ron McDermitt, dom- 
nișoară Somerville, emoția m-a împiedicat să mă prezint. 

- Poţi să-mi spui Phoebe, Ron. 

- Mulţumesc. Sunt onorat. 

Păşiră într-o zonă cu birouri mai mici, separate prin 
panouri, apoi virară într-o altă aripă a clădirii, decorată 
cu aceeaşi tristă lipsă de imaginaţie: mochetă bleu, pe- 
reți albi acoperiţi cu postere și fotografii în rame simple, 
cromate. 

- Suntem aşteptaţi la Steve Kovak, spuse Ron arun- 
când o privire preocupată la ceas. Este directorul de 
personal şi vrea să obţină cât mai rapid semnătura ta pe 
contractele alea. 

- Antrenorul principal, Calebow, mi le-a prezentat ca 
pe o problemă de viață şi de moarte. 

- Chiar așa sunt, Phoebe. Pentru echipa noastră, în 
orice caz. În ultimul sezon am înregistrat unele dintre 
cele mai proaste rezultate din istoria ligii. Fanii încep să 
ne abandoneze, stadionul nu se mai umple nici pe ju- 
mătate. Dacă-l pierdem și pe Bobby Tom Denton, doar 
familiile şi prietenii vor mai urmări meciurile noastre. 
Se opri în faţa unei uși pe care o plăcută de bronz anun- 
ţa biroul directorului de personal. 

- Vrei să spui că aș face bine să semnez, altfel... 

- A, nu, departe de mine gândul să te influenţez. Tu 
ești proprietarul. Eu pot, cel mult, să-ți dau nişte sfaturi, 
dar decizia finală îți aparţine. 

Vorbise atât de frumos, încât Phoebe simţi nevoia 
să-și arunce brațele în jurul gâtului lui şi să-i dea un 
sărut apăsat pe guriţa lui delicată chiar acolo, în faţa 
biroului. In loc de asta, intră pe ușa pe care el i-o ținea 
deschisă galant. 

Steve Kovak era un veteran încercat al războiului din 
ligă. In cămașă, cu mânecile suflecate, avea părul rar, 
maxilarul proeminent şi o piele închisă, aspră. Phoebe 
îl găsi de-a dreptul înspăimântător şi, pe când se făceau 
prezentările, își dori să fi ales o fustă în locul pantalonilor 

drepţi. Cum nu-şi putea expune picioarele, aruncă sa- 
coul pe spătarul fotoliului şi se aşeză în așa fel încât să-i 
iasă în evidență decolteul. 

- Înţeleg că trebuie să semnez nişte contracte. 

- Corect. Bărbatul își dezlipi ochii de la pieptul ei şi-i 
împinse în faţă un teanc de hârtii. 

Scoase din poșetă o pereche de ochelari de lectură 
cu rame în model leopard şi începu să citească. În mo 
mentul în care auzi ușa deschizându-se în spatele ei, se 
încordă. Nu avea nevoie să se întoarcă pentru a şti cine 
tocmai intra. Poate era din cauza mirosului subtil de 
lămâiţă pe care-l simţise în apartament sau poate din ca- 
uza furtunii energetice produse de atâția hormoni mas- 
culini. Speriată de gândul că-și putea aminti mirosul lui 
lăsă să i se vadă şi mai mult din decolteu. 

- Mă bucur că aţi putut veni, domnişoară Somerville. 
Sub accentul lui de Alabama se simțea clar mușcătura 
sarcasmului. Până acum, accentele din sud nu i se păru- 
seră niciodată interesante. De când îl cunoscuse însă pe 
Dan, se vedea obligată să admită că aceste vocale alungi- 
te aveau, categoric, ceva seducător. 

- Fiţi cuminte, domnule Calebow, sau o asmut pe 
Pooh pe dumneavoastră. Inainte ca el să poată răspun- 
de, ochii i se opriră asupra sumei trecute în contrac- 
tul lui Bobby Tom Denton. Opt milioane de dolari? 
Îi dăm acestui băiat opt milioane de dolari ca să prin- 
dă o minge? Credeam că echipa asta are mari probleme 
financiare! 

Dan se sprijini de zidul din stânga ei şi își încrucişă 
braţele pe pieptul tricoului Chicago Stars pe care-l pur- 
ta cu o pereche de pantaloni gri. 

- O aripă ofensivă bună nu este ieftină, domnișoa- 
ră Somerville. lar contractul este pe patru ani, vă rog 
să observați. 

- Este o sumă obscenă, reuşi ea să îngaime când își 
recăpătă suflul. 

- Face fiecare cent, interveni Steve Kovak. Apropo, 
tatăl dumneavoastră a fost de acord cu contractul. 

- Înainte, sau după ce a murit? 

Dan zâmbi. Instinctiv, Phoebe îi ceru din priviri 
singurului bărbat din cameră în care avea încredere 
confirmarea că tatăl ei știuse despre această tranzacție 
revoltătoare. Ron dădu din cap aprobator. 

- Ştiai că tipii de la Colts i-au plătit lui Johnny Uni- 
tas doar zece mii de dolari pe an? lar asta după ce i-a 
făcut să câștige două campionate, spuse Kovak întor- 
cându-se cu scaunul către Dan şi eliminând-o astfel din 
conversaţie. 

Bărbaţii aceştia erau, fără îndoială, nebuni de legat, 
așa că se decise să reprezinte vocea rațiunii. 

- Atunci de ce nu-l lăsaţi baltă pe Bobby Tom Den- 
ton şi nu-l luaţi pe acest Unitas? Aţi putea tripla suma 
oferită de Colts şi tot aţi economisi câteva milioane 
de dolari. 

Dan Calebow izbucni în râs. Cu capul aplecat în față, 
pieptul i se zguduia necontrolat sub antebrațele mus- 
culoase. Steve Kovak o privi cu o expresie între şoc şi 
groază pură. 

- Am spus ceva greşit! îl întrebă pe Ron, care râdea și 
el, dar mai reţinut. 

- Johnny Unitas e de multă vreme la pensie. Are vreo 
şaizeci de ani şi era mijlocaș ofensiv, îi şopti bărbatul 
bătând-o ușor pe braţ. 

- Oh. Înţeleg. 

- Dar, dacă ar mai juca şi dacă ar fi - cum să spun? - 
mult mai tânăr, ar reprezenta o alegere excelentă, desigur. 

- Îţi mulțumesc, răspunse ea cu toată demnitatea pe 
care o putea mobiliza. 

- Johnny Unitas, Dumnezeule... Dan îşi ştergea lacri- 
mile cu palmele, încercând să se oprească din râs. 

Simţindu-se mai nervoasă ca niciodată, își încrucişă 
din nou picioarele într-o mișcare agresivă către el, își 
scoase ochelarii şi-i aruncă pe teancul de contracte. 

- Aţi câștigat vreodată atâţia bani pe vremea când 
jucaţi? 

- Mijlocaşii ofensivi scot chiar ceva mai mult de atât, 
dacă acumulează puţină experiență, îi răspunse el pri- 
vind-o cu ochii încă umezi. 

- Peste opt milioane? 

- Da. 

- Bine, atunci de ce nu semnezi chiar dumneata? 
Trânti hârtiile pe birou, se ridică brusc în picioare şi ieşi 
ca o furtună din încăpere. 

Ajunsese deja pe la jumătatea culoarului când își dădu 
seama că nu ştia unde să se ducă. Văzu în stânga un bi- 
rou liber, cu uşa deschisă. Intră şi închise ușa, regretând 
că-şi ieşise din fire. Încă o dată, nu numărase până la zece 
înainte de a vorbi, aşa cum o sfătuia tot timpul Viktor. 
Infigându-şi ochelarii în buzunarul de la piept, se apro- 
pie de ferestrele înalte până la tavan și se uită la terenuri- 
le de antrenament goale. Ce ştia ea despre opt milioane 
de dolari şi despre mijlocaşii ofensivi? Putea conversa 
despre artă în patru limbi străine, dar la ce-i folosea 
acum? Uşa se deschise în spatele ei. 

- Eşti bine? o întrebă Ron cu blândeţe. 

- Da. Întorcându-se, văzu preocuparea sinceră din 
ochii lui. 

- Trebuie să-i înţelegi. Trebuie să înţelegi fotbalul. 

- Urăsc jocul acesta şi nu vreau să-l înțeleg. 

- Mi-e teamă că eşti obligată, dacă vrei să faci parte 
din povestea asta. O privi cu tristeţe. Noi nu luăm prizo- 
nieri. Lumea fotbalului profesionist e îngrozitor de dură 
şi de exclusivistă. 

- Ce vrei să spui? 

- Străinii sunt excluşi. Au parole secrete și ritualuri 
elaborate pe care numai ei le înţeleg. Regulile nu sunt 
scrise nicăieri; dacă trebuie să întrebi care sunt acelea, 
atunci nu faci parte din club. Este o societate închisă în 
care femeile nu sunt primite, la fel ca bărbaţii care nu se 
ridică la înălțime. 

Phoebe se îndepărtă de fereastră şi se apropie de el. 

- Vorbeşti despre tine? 

- Este atât de evident? răspunse bărbatul cu un râs 
nervos. Am treizeci şi patru de ani, mint că am un me- 
tru şaptezeci şi şapte, dar, de fapt, am un metru șapte- 
zeci şi cinci, şi încă mai încerc să intru în echipă. Așa 
am fost toată viața. 

- Cum de reuşeşti să rămâi pasionat? 

- Nu ştiu. A fost visul meu cel mai mare încă din 
copilărie. Citeam despre fotbal, visam despre fotbal, 
mergeam la orice meci puteam - amatori, licee, profe- 
sioniști, nu conta. lubeam tiparele jocului, ritmurile și 
absenţa ambiguităţii morale. Imi plăcea chiar și violența 
lui, pentru că părea cumva lipsită de pericol. Când se 
termină, nu vezi ciuperci nucleare şi nici mormane de 
cadavre. Făceam orice legat de fotbal, dar nu jucam. 
Eram prea mic, prea neîndemânatic. Oricât mi-am do- 
rit, n-am reuşit niciodată să controlez mingea. În ultimul 
an de liceu am fost acceptat la Universitatea Yale cu o 
bursă de merit, dar, dacă aş fi putut juca, aș fi renunţat 
imediat la facultate. Dacă, măcar o dată, aş fi putut duce 
mingea în zona de finiş. 

li înţelegea patima, deși nu-i putea înțelege pasiunea 
pentru fotbal. Cum putea un bărbat atât de drăguţ, de 
amabil, să dezvolte o pasiune atât de nesănătoasă? 

- Vrei să semnez alea, nu-i aşa? îl întrebă arătând din 
cap spre hârtiile cu care Ronald intrase în birou. 

-Nu pot decât să-ți dau sfaturi, dar cred că echipa 
asta are un viitor strălucit. Dan este temperamental și 
ambițios. Uneori se poartă dur cu jucătorii, însă rămâ- 
ne un antrenor de excepţie. De asemenea, avem multe 
tinere talente. Ştiu că aceste contracte reprezintă o gră- 
madă de bani, dar, în fotbal, titlurile aduc bani. Cred că 
sunt o bună investiţie pe termen lung. 

li smulse dosarul și își mâzgāli rapid numele în lo 
curile indicate. Când termină, simţi că o lua amețeala. 
Tocmai cheltuise milioane de dolari. Cu toate acestea, 
de ce să-i pese, până la urmă avea să fie problema lui 
Reed, nu a ei. Dan intră pe ușă. Văzu pixul din mâna 

ei şi se uită întrebător la Ron, care îi confirmă scurt din 
cap. Antrenorul se relaxă brusc. 

- Ce-ar fi să te întorci cu contractele la Steve, Ronald? 

Ron încuviință și părăsi încăperea înainte ca ea să-l 
poată opri. Uşa se închise din nou, şi camera păru din- 
tr-odată mai mică. Se simţise în siguranţă cu Don; acum 
însă, ceva periculos plutea în aer. 

Când Dan ocoli masa de lucru şi se aşeză pe scau- 
nul din spatele acesteia, Phoebe înțelese că intrase din 
întâmplare chiar în biroul lui. Spre deosebire de restul 
clădirii, această încăpere nu era decorată cu trofee şi cu 
fotografii de flatare a propriului ego. Etajere utilitare 
şi dulapuri metalice se aflau pe o latură, iar de cealaltă 
parte trona o canapea uzată. Biroul şi măsuţa din late- 
ral erau încărcate, dar nu dezorganizate. Un televizor 
ocupa capătul opus, alături de un videorecorder. Îşi feri 
ochii de la o gaură urâtă din perete, ce părea să aibă for- 
ma unui pumn. Se aștepta să-l vadă scoțând din sertare 
cutii goale de bere şi strivindu-le în mâini; în loc de asta, 
el o invită să se aşeze pe unul dintre scaunele metalice. 
Preferă canapeaua ce se afla la o distanţă mai sigură. 

- Am mâncat deja de prânz, deci nu trebuie să tre- 
muri aşa. Sunt sătul. 

- Păcat, domnule antrenor. Speram să fiți flămând, 
răspunse ea ridicând îndrăzneț bărbia şi adresându-i un 
zâmbet provocator. 

- Mă bucur că te-am întâlnit acum, când am treizeci 
şi şapte de ani, şi nu când aveam șaptesprezece. 

- De ce? 

- Pentru că acum sunt ceva mai deştept decât eram 
atunci, iar tu eşti exact genul de femeie de care mama 
mi-a spus să mă feresc. 

- Inţeleaptă mamă. 

- Ai fost toată viaţa o devoratoare de bărbați, sau e o 
îndeletnicire recentă? 

- Mi-am sedus prima victimă când aveam opt ani. Un 
cercetaş pe nume Kenny. 

- La opt ani, zise el fluierând admirativ. Nici nu vreau 
să mă gândesc ce ravagii ai făcut în populaţia masculină 
până la șaptesprezece. 

- Nu ţi-ar fi plăcut să vezi ce-am lăsat în urmă. Jocuri- 
le cu acel macho o călcau pe nervi, aşa că simți nevoia 
să schimbe subiectul. Amintindu-şi de terenurile pustii, 
arătă spre fereastră. 

- De ce nu se antrenează nimeni? 

- E marţi, singura zi liberă a jucătorilor. Mulţi din- 
tre ei profită pentru acţiuni de caritate, discursuri pe 
la recepții, vizite în comunități defavorizate, chestii din 
astea. E valabil și pentru antrenori. Marţea trecută, de 
exemplu, mi-am petrecut după-amiaza înregistrând un 
mesaj video pentru fundaţia United Way, la o grădiniță 
de stat. 

- Înţeleg. 

Conversaţia de politețe luase sfârșit. Cu o atitudine 
profesională, îi întinse un plic elegant. 

- Aici sunt CV-urile celor trei oameni pe care Steve 
Kovak îi consideră cel mai bine calificați pentru funcția 
de director general al clubului, alături de observaţiile 
noastre. Poate arunci o privire în seara asta? Ne poţi lăsa 
pe noi să alegem sau poţi discuta cu Reed. 

- Câtă vreme sunt proprietara acestui club, voi lua 
singură deciziile. 

- Bine. Dar decizia asta trebuie să o iei rapid. 

- Cum rămâne cu actualul director general, a fost dat 
afară? întrebă Phoebe luând plicul. 

- Nu încă. 

Dan nu continuă, iar ea simţi cum i se strângea stoma- 
cul. Nu-şi putea imagina nimic mai crud decât să concedi- 
ezi pe cineva, chiar și pe un om pe care nu-l cunoştea. 

- Nu-l voi concedia! Dar vreau ca oamenii mei să fie 
în formă și capabili. 

- În mod normal, asta este treaba proprietarului, dar 
m-am gândit că vei avea reţineri, aşa că l-am rugat pe 
Steve să se ocupe. Probabil că discută cu el chiar acum. 

Phoebe suspină uşurată. Dan insistă să-i arate clădi- 
rea, așa că mare parte din următoarea oră o petrecură 
străbătând culoarele lungi. Îşi exprimă surprinderea 
față de numeroasele săli de curs. 

- Cursurile şi vizionările fac parte din antrenamentul 
zilnic, îi explică el. Jucătorii trebuie să învețe planul de 
joc. Sunt testați sistematic la partea teoretică. Fotbalul 
american nu înseamnă numai transpiraţie. 

- Te voi crede pe cuvânt. 

Sala de reuniune a antrenorilor avea o tablă nea- 
gră pe care erau scrise cuvinte precum King, Joker, 
Jay-Hawk şi erau desenate diagrame. Sala de forţă mirosea 
a cauciuc și avea un cântar de dimensiuni industriale, 
pe când micul laborator video conţinea rafturi până la 
tavan încărcate cu echipament audio-video scump, de 
înaltă fidelitate. 

- La ce vă trebuie atâtea aparate video? 

- O mare parte din pregătire se bazează pe vizionarea 
unor înregistrări. Avem propria echipă de filmare, care 
înregistrează fiecare meci din trei unghiuri diferite. In 
Liga Naţională de Fotbal, fiecare echipă are obligaţia să 
trimită echipei adverse înregistrarea ultimelor trei me- 
ciuri, cu cel puţin o săptămână înainte de a se întâlni 
pe teren. 

Phoebe se uită pe geam în sala de antrenament, sin- 
gura zonă în perfectă ordine pe care o văzuse în cursul 
turului. Pe lângă pereţi erau aliniate fişete, în centru 
erau bănci de lemn, un distribuitor automat de Gato- 
rade, un bidon de plastic marcat „deşeuri periculoase“ 
şi o masă pe care se vedeau zeci de role de bandă adezivă 
albă, în stive înalte. 

- Ce faceţi cu atât de multă bandă? întrebă ea. 

- Jucătorii sunt împachetaţi în ea de două ori pe zi, 
înainte de fiecare antrenament. 

- Probabil că durează foarte mult. 

- Avem cinci oameni care se ocupă de asta la baza de 
antrenament și trei pe durata sezonului. 

Trecură mai departe. Observă că puţinele femei 
întâlnite se însuflețeau vizibil când îl vedeau pe Dan, 
în timp ce bărbaţii îl salutau cu diferite grade de defe- 
rență. Îşi aminti ceea ce-i spusese Ron despre clubul 
exclusivist al bărbaților şi înţelese că Dan era un fel de 
preşedinte al acestuia. 

In vestiarul veteranilor, dulapurile deschise erau pli- 
ne cu pantofi de sport, şosete, tricouri şi pernuţe de 
protecţie. Unii jucători lipiseră pe uşi fotografii cu fami- 
lia. Intr-un colţ se afla un automat de băuturi răcoritoa- 
re, alături de câteva cutii poştale cu corespondenţă de 
la fani. 

După ce-i promise lui Dan că avea să revină la zece 
dimineața a doua zi, rămase singură în zona de recepţie. 
Era atât de mulţumită că scăpase cu bine și de data asta, 
încât scosese deja cheile de la Cadillacul lui Bert, pe care 
i le dăduse Annette Miles, când îşi aminti că nu-i mulţu- 
mise lui Ron pentru ajutorul acordat. Avea nevoie și de 
opinia lui pentru alegerea unui nou director general. Pe 
când se îndrepta înapoi către aripa administrativă, dădu 
peste un angajat care căra niște camere video. 

- Mă scuzaţi, unde este biroul lui Ron? 

- Care Ron! întrebă acesta uluit. 

- Ron McDermitt. 

- Aha, vreţi să spuneţi Ronald. Ultima ușă din capă- 
tul culoarului. 

Făcu aşa cum i se spusese, dar, când ajunse în capăt, 
hotărî că se rătăcise, deoarece pe singura ușă de acolo 
stătea scris „Director general“. Brusc, inima i-o luă raz 
na. Intră într-o mică anticameră unde se aflau biroul 
unei secretare şi câteva scaune. Telefonul suna şi lică- 
rea din toate luminiţele, dar nu era nimeni care să răs- 
pundă. Timp de câteva secunde speră că Ron era un fel 
de asistent, dar iluzia i se spulberă când intră în biroul 
principal. Ron stătea la birou, întors cu spatele la ușă, 
privind pe fereastră. Era în cămașă, cu coatele sprijinite 
pe braţele fotoliului. 

- Ron? întrebă ea timid. 

- Bună, Phoebe, răspunse bărbatul întorcându-se. 

- Ai vorbit deja cu Steve Kovak? Inima ei aproape se 
frânse la vederea zâmbetului său resemnat. În pofida ati- 
tudinii bărbatului, își permise un licăr de speranţă. 

- Vrei să ştii dacă m-a concediat? Da, a făcut-o. 

- N-am ştiut că tu erai directorul general. De ce nu 
mi-ai spus? 

- Credeam că ştii. 

- Dacă aş fi ştiut, n-aş fi permis să se întâmple asta. 
Imediat îi reveni în minte înţelegerea făcută cu Dan, 
care includea demiterea directorului general actual. 

- Nu e nici o problemă. Era inevitabil. 

- Dar, Ron... 

- Stai liniştită. Am obţinut funcţia asta pentru că ta- 
tăl meu şi Bert erau buni prieteni. Tatăl tău nu mă sim- 
patiza în mod deosebit și m-ar fi concediat probabil după 
şase luni, dacă nu intervenea Carl Pogue pentru mine. 

-Cel puţin aveai pe cineva de partea ta, spuse ea așe- 
zându-se într-un fotoliu. 

- Îmi plăcea să lucrez cu Carl. Ne completam foarte 
bine, de aceea nu voia ca Bert să mă dea afară. 

- Ce vrei să spui! 

- Carl are instincte bune de fotbalist şi este un lider 
puternic, însă nu este deosebit de inteligent. Eu aveam 
calităţile care lui îi lipseau - abilităţi organizatorice, 
atenţie la detalii -, dar sunt un dezastru ca lider. Carl 
și cu mine aveam o înţelegere, eu făceam planificarea şi 
gândirea strategică, iar el le punea în aplicare. 

- Adică tu erai cel care conducea cu adevărat echipa? 

- Ah, nu. Carl era la comenzi. 

- Punând în practică ideile tale. 

- Da. 

- E teribil, spuse Phoebe frecându-și fruntea. 

- Dacă te consolează cumva, concedierea mea e deci- 
zia corectă. In fotbalul profesional, un director general 
capabil trebuie să fie temut, oricât de puţin, de către 
toți cei din subordinea lui - de la funcţionari până la 
antrenori. Eu nu sunt nici măcar respectat de către 

angajaţii clubului. Am destulă minte, însă nu am destu- 
lă personalitate sau poate pur şi simplu nu am curaj. 

- Eu am! Se surprinse singură rostind cu voce tare 
ceea ce gândea. 

- Scuză-mă, nu înțeleg ce vrei să spul. 

Mintea ei lucra la capacitate maximă. Bert ar fi 
vrut să facă din ea un om de paie care-şi petrecea zile 
lungi în vechiul lui birou, semnând automat orice i se 
punea în faţă şi făcând ceea ce i se spunea. Nu-i trecuse 
niciodată prin minte că Phoebe putea învăţa meseria. 
Pe de altă parte, își jurase că nu va juca niciodată rolul 
în care o distribuise tatăl ei, iar acum întrevedea o mo 
dalitate de a respecta contractul fără să-și piardă stima 
de sine. 

- Eu am curajul necesar, repetă ea, dar nu am 
cunoştinţele. 

- Cum adică? 

- Până acum, singurul lucru pe care-l ştiu despre fot- 
bal este că-l detest. Dacă tatăl meu ar fi avut cea mai 
vagă bănuială că Carl Pogue vrea să plece, nu m-ar fi 
lăsat niciodată în preajma echipei, nici măcar pentru 
câteva luni. Am fost obligată să vin aici, întâi de Bert, 
apoi de Dan Calebow, dar asta nu înseamnă că trebuie 
să fac totul așa cum vor ei. 

- Mi-e teamă că tot nu înțeleg... 

- Trebuie să învăţ cum se conduce o echipă de fotbal 
din liga profesionistă. Chiar dacă n-o voi face decât pen- 
tru câteva luni. Vreau să pot lua decizii singură. Dar nu 
pot face asta dacă nu am pe cineva de încredere care să 
mă sfătuiască. De exemplu, nu ştiu nimic despre acești 
oameni, adăugă ea fluturând plicul cu CV-uri pe care 
încă îl ţinea în mână. 

- Candidaţii pentru postul meu? 

Phoebe aprobă din cap. 

- Sunt sigur că Dan şi Steve i-au ales pe cei mai buni, 
poţi avea încredere în ei. 

- Cum pot fi sigură? 

- Poate că vărul tău, Reed, ar putea să te sfătuiască... 

- Nu. Se strădui să-şi păstreze calmul. Reed şi cu mine 
nu prea ne înțelegem. Nu m-aş duce cu nici un preț la 
el. Am nevoie de ajutorul tău. 

- Nici nu-ţi pot spune cât de mult înseamnă pentru 
mine încrederea pe care mi-o acorzi. 

- Din păcate, i-am promis lui Dan că te concediez. 

- Cererea lui nu e greşită. Nu-mi fac prea bine treaba. 

- Asta numai pentru că nu înţelege de ce eşti capabil. 
Nu te cunoaşte aşa cum te cunosc eu. 

- Il cunosc pe Dan de câţiva ani, în timp ce noi abia 
ne-am întâlnit. 

- Nu timpul contează, am mână bună la oameni. 

- Dan Calebow nu e genul de om pe care să-l păcă- 
leşti, iar acum ai mai multă nevoie de el decât de mine. 
Singurul lucru care contează în viaţa lui este să câștige 
meciuri. Ştiam asta atunci când l-am convins pe Carl 
să-l preia de la echipa rivală, Chicago Bears. 

- Tu l-ai angajat! 

Il cunoştea deja destul de bine pe Ron ca să-i prevadă 
răspunsul. 

- Ah, nu. Bert şi Carl au luat decizia finală. 

- Am nevoie de timp de gândire. 

- Nu cred că e mare lucru de gândit. l-ai promis lui 
Dan, nu-i așa! 

- Da, dar... 

- Atunci, asta este. 

Ron avea dreptate într-o privinţă, se gândi ea moho- 
râtă: nu-i surâdea câtuși de puţin ideea de a-l fenta pe 


Dan Calebow. 


capitolul 7 


Molly stătea într-un balansoar lângă fereastra din 
dormitor și citea Rebecca de Daphne du Maurier. Bri- 
za umedă ridică perdelele şi-i ciufuli părul negru lu- 
cios. Deşi nu avea veleități de critic literar, se gândi că 
Daphne du Maurier era un scriitor mai bun decât 

Fiodor Dostoievski. Şi Danielle Steel îi plăcea mai mult 
decât Dostoievski, mai ales pentru că eroinele din căr- 
ţile ei supravieţuiau unor încercări supraomeneşti, ceea 
ce-i dădea curaj. Ştia că, în viaţa reală, Danielle Steel 
avea mulți copii, iar odată, când răcise şi făcuse febră, 
Molly visase că era şi mama ei. Şi imagina adesea pe 
scriitoare stând pe marginea patului ei, mângâindu-i pă- 
rul şi citindu-i dintr-o carte scrisă chiar de ea. Ştia că era 
o copilărie, dar nu se putea abține. Se întinse după un 
şervețel şi îşi suflă nasul. Răceala îi trecuse, dar lăsase 
în urmă o mică sensibilitate respiratorie. Drept rezultat, 
directoarea de la Crayton nu-i permisese să se bucure de 
privilegiile sosirii timpurii la internat. Phoebe fusese no- 
tificată, iar Molly, obligată să se întoarcă acasă la numai 
câteva zile după ce sora ei vitregă revenise de la Chicago. 
Dacă putea numi acest loc „acasă“. 

Si-ar fi dorit ca Phoebe să o lase în pace. li tot propu- 
nea să închirieze împreună filme sau să joace cărți, însă 
Molly ştia că nu o făcea decât din datorie. O detesta, 
nu numai pentru felul în care se îmbrăca, ci și pentru 
faptul că tatăl lor o iubise, pe când pe ea n-o suporta. Îi 
spusese de mai multe ori că-i dădea frisoane de spaimă. 
„Cel puţin sora ta are curajul să mă înfrunte! Tu parcă 
eşti pe punctul să leşini de câte ori vorbesc cu tine.“ li 
repeta acest lucru ori de câte ori venea acasă. li critica 
atitudinea placidă, aspectul exterior, totul. lar Molly 
ştia că era comparată în permanenţă cu frumoasa și 
încrezătoarea ei soră mai mare. De-a lungul anilor, ura 
pentru Phoebe se întărise într-o carapace solidă în jurul 
inimii sale. 

Sunetul grav, distant, al pendulei ce anunţa ora nouă 
făcea parcă să pară şi mai goală vechea reședință. Se în- 
dreptă către o latură a patului şi se aşeză în genunchi ca 
să scoată un obiect ascuns acolo. Era vorba de o mai- 
muţă de pluș năpârlită și cu un ochi lipsă, pe care fata 
o strângea acum la piept. Îşi sprijini capul pe creştetul 
chel al maimuţei şi îi şopti în ureche: 

- Sunt speriată, domnule Brown. Ce se va întâmpla 
cu noi acum? 

- Molly? 

La auzul vocii surorii ei, vâri repede jucăria la loc sub 
pat, luă în mână Fraţii Karamazov, o ascunse pe Rebecca 
sub pernă şi se aruncă la loc în balansoar. 

- Molly eşti acolo? 

Dădu pagina. 

- Nu mă auzi? se răsti Phoebe intrând în cameră. 

Molly își ascunse cu greu gelozia la vederea blugilor 
roz-prăfuit mulaţi şi a bluzei croşetate asortate pe care 
le purta. Bluza avea un decolteu adânc în formă de V, a 
cărui margine festonată îi punea în evidenţă sânii. Lui 
Molly îi venea să şi-l pună pe Dostoievski pe piept ca 
să ascundă lipsa de formă şi de consistenţă a sânilor ei. 
Nu era cinstit. Phoebe era bătrână, nu mai avea nevoie 
să arate bine. Nu avea nevoie de părul acela blond și 
de ochii migdalaţi. De ce Molly nu putea fi la fel de 
frumoasă, în loc să arate ca o mătură cu un ciuf de păr 
negru, banal? 

- Citeam. 

- Văd. 

- Mi-e teamă că nu sunt dispusă la conversaţie. 

- Nu te rețin mult. În curând începe şcoala și avem 
unele lucruri de discutat. 

Pudelul lui Phoebe se repezi în cameră și sări la 
Molly, care dădu înapoi speriată. 

- De unde a apărut şi câinele ăsta? 

- Se pare că voi sta mai mult aici, așa că l-am rugat pe 
Viktor să mi-l pună pe avion. 

Molly îşi trase picioarele sub scaun, ferindu-se de pu- 
delul care începuse să-i atace papucii galbeni, diformi. 

- Ți-aş fi recunoscătoare dacă nu i-ai mai permite ac- 
cesul în camera mea. Sunt foarte alergică. 

- Pudelii nu năpârlesc, sunt perfecţi pentru oamenii 
alergici, răspunse Phoebe, după care bătu din palme 
pentru a chema cățelușa lângă ea. 

- Nu vreau animale în camera mea. 

- Eşti aşa de urâcioasă tot timpul sau o faci special 
pentru mine? 

- Sunt obosită, vreau să mă culc, răspunse Molly 
strângându-și buzele într-o linie încăpăţânată. 

- Dar nu este decât nouă seara. 

- Am fost bolnavă. 

Phoebe rămase cu gura căscată când fata îşi aplecă pri- 
virea asupra cărții din poală, concediind-o fără drept de 
apel. Din nou, simţi combinaţia familiară de frustrare 
şi simpatie care o copleşea de câte ori încerca să discute 
cu sora ei. Nu se întorsese nici măcar de o săptămână 
când Molly fusese trimisă acasă din tabără, pentru că 
se îmbolnăvise. Relaţia dintre ele parcă se deteriorase 
în ultimele zile, în loc să se îmbunătățească. Jumuli o 
scamă de pe cuvertura patului și spuse: 

- Această casă trebuie scoasă cât mai curând la vânza- 
re. Din păcate, se pare că voi fi blocată aici pentru câte- 
va luni, aşa că am decis să locuiesc într-un apartament 
de-al lui Bert, nu departe de club. Avocaţii spun că pot 
rămâne acolo până în ianuarie, anul viitor. 

| se oferise şi o alocaţie lunară, pentru a-și acoperi 
cheltuielile curente, ceea ce-i pica foarte bine, având în 
vedere ritmul în care i se subţia contul din bancă. 

- Mă voi întoarce la Crayton, deci nu văd de ce m-ar 
interesa aranjamentele tale locative. 

- Nu te invidiez că te întorci acolo, detestam locul 
acela, zise Phoebe încercând să treacă peste răutatea fetei. 

- Nu am de ales, nu? 

Phoebe rămase perfect nemișcată, dar un freamăt 
nervos îi urca pe şira spinării. Chipul lui Molly era ţea- 
păn, inexpresiv, cu excepţia unui MIC tremurat într-un 
colț al gurii. Recunoştea acea expresie închisă, refuzul 
de a cere ajutor sau de a dezvălui cea mai mică slăbiciu- 
ne. Adoptase aceleași strategii pentru a supravieţui în 
propria copilărie, tristă şi singuratică. Privind-o, deveni 
tot mai convinsă că ideea pe care o cocea de două zile 
era bună. 

- Crayton este o şcoală mică, începu ea cu pruden- 
tă. Intotdeauna m-am gândit că aş fi fost mai fericită 
într-o şcoală mare, cu un amestec mai divers de elevi. 
Poate şi ţie ţi-ar prinde bine, poate ai vrea să mergi la o 
școală adevărată. 

-Să merg la o şcoală unde sunt și băieţi? tresări Molly. 

- Nu văd de ce nu. 

- Nici nu-mi pot imagina cum este să fie și băieţi în 
clasă. Nu sunt zgomotoși? 

- Nici eu n-am frecventat o şcoală mixtă, aşa că n-am 
idee. Probabil, râse Phoebe. Pentru prima dată, Molly 
manifestase interes pentru ceva, așa că merse mai depar- 
te, cu aceeaşi prudenţă. Sunt câteva şcoli de stat bune 
în regiunea asta. 

-O școală publică? pufni adolescenta. Calitatea edu- 
caţiei este inevitabil inferioară. 

-Nu neapărat. În plus, o persoană cu coeficientul 
tău de inteligenţă se poate educa şi singură, deci care ar 
fi diferența? Mi se pare că e mai important acum să-ți 
faci câţiva prieteni și să trăieşti o viaţă normală de ado- 
lescent decât să înveţi intensiv calculul diferenţial. 

- Am zeci de prieteni, zeci, iar matematica îmi place. 
Nu mă voi expune unei educaţii inferioare doar pen- 
tru a fi alături de nişte băieți prostuţi, fără îndoială mai 
imaturi decât toate prietenele mele din Connecticut. 

Cochilia de resentimente din inima ei se închisese 
brusc la loc. 

Phoebe trebui să admită în sinea ei că puştoaica nu se 
lăsa. Era obligată să lupte până la capăt. 

- Oricum, tu nu ai înţelege pentru că nu eşti suprado- 
tată, adăugă fata cu buza de sus răsfrântă dispreţuitor. 

- Nu vreau să te dezamăgesc, Mol, dar IQ-ul meu nu 
este departe de al tău. 

- Nu te cred. 

- Scoate o foaie de hârtie şi hai să rezolvăm niște in- 
tegrale împreună. 

- Nu, nu am ajuns încă la integrale, zise Molly înghi- 
tind cu dificultate. 

Phoebe îşi ascunse cu greu ușurarea. Nu mai exer- 
sase la matematică de ani întregi, așa că nu-și amintea 
mai nimic. 

- Nu judeca o carte după copertă, surioară. De pil- 
dă, dacă oamenii te-ar judeca pe tine după aparenţe, ar 
putea hotări că ești duşmănoasă şi puţin snoabă. Dar 
ştim amândouă că nu eşti aşa, de acord? Incerca să o 
facă să se gândească, nu s-o antagonizeze, aşa că încercă 
să-şi împacheteze cuvintele sub un zâmbet larg. Efortul 
se dovedi inutil. 

- Nu sunt o snoabă. Sunt un persoană perfect norma- 
lä, cu o mulţime de prieteni și... scoase un uşor țipăt. 

Phoebe îi urmări privirea şi o văzu pe Pooh trăgând 
de sub pat o maimuţică de pluş uzată. Eliberă rapid ju- 
căria din botul cățeluşei. 

- E în regulă, Pooh nu l-a rănit deloc, vezi? 

Chipul fetei era roşu ca focul. 

- Nu vreau să mai văd câinele acesta în camera mea 
niciodată! Niciodată! lar maimuța nu este a mea. Eu 
nu mă mai joc cu jucării, nu ştiu cum a ajuns acolo. 
E stupid! Arunc-o imediat la gunoi! 

Phoebe avusese întotdeauna o slăbiciune pentru su- 
fletele pierdute, iar respingerea jucăriei de pluş, pe care 
era evident că Molly o iubea de fapt, o înduioşă la cul- 
me. În acea clipă nimic n-ar fi putut-o determina să o 
alunge pe această biată fetiță speriată. Sprijini maimuţo- 
iul de piciorul patului şi spuse pe un ton hotărât: 

- Am decis să nu te mai trimit înapoi la Crayton. Vei 
rămâne aici şi, din toamnă, vei merge la o școală publică. 

- Cum? Nu poţi face asta! 

- Sunt tutorele tău, aşa că pot. O culese pe Pooh şi se 
îndreptă spre uşă. Ne mutăm în apartament săptămâna 
viitoare. Dacă nu-ţi merge bine la școală, te poţi întoar- 
ce la Crayton în semestrul al doilea. 

- De ce îmi faci asta? De ce mă urăști atât de mult? 

Stia că n-ar fi crezut-o în ruptul capului dacă i-ar fi 
spus adevărul, aşa că ridică din umeri. 

- Disperarea e mai suportabilă în doi. Dacă tot trebu- 
ie să rămân aici, de ce nu te-aș ține și pe tine? 

Abia la capătul scărilor o loviră în plin implicaţiile 
deciziei pe care tocmai o luase. Era deja îngropată în 
probleme pe care nu ştia cum să le rezolve, și acum toc- 
mai adăugase una nouă. Când va învăța să nu mai fie 
atât de impulsivă? 

Încercând să-şi liniştească gândurile, se îndreptă către 
uşa din spatele casei şi ieși în curte. Noaptea era liniș- 
tită, aerul mirosea a trandafiri şi a pini. Reflectoarele 
luminau liziera pădurii adânci ce începea la capătul pa- 
jiștii. Se vedea bătrânul arțar ce fusese refugiul ei pre- 
ferat în copilărie. Apropiindu-se de copac, constată că 
fusese tuns, iar acum nu mai ajungea la ramurile de jos. 
Sprijinită de trunchi, admiră casa de la distanţă. 

In ciuda liniştii nocturne, continua să fie îngrijorată. 
Nu ştia nimic despre creşterea unei adolescente. Cum 
va trece peste ostilitatea fetiţei? Îşi înfipse degetele în 
buzunarele pantalonilor de vară. Nu doar problemele 
cu sora ei vitregă o țineau trează. li lipseau Viktor și 

ceilalți prieteni. Se simţise ca o intrusă în complexul 
administrativ al echipei Chicago Stars; pe de altă parte, 
se gândea mult prea mult la Dan Calebow. De ce era 
atât de pornit împotriva lui Ron? Oftă din rărunchi. Nu 
era vorba doar despre atitudinea antrenorului față de 
directorul general. Era prea conştientă de prezenţa lui 
de fiecare dată când acesta se găsea în preajmă. Simţea, 
inevitabil, o emoție puternică, vecină cu panica. Inima 
îi bătea mai tare, pulsul i se accelera şi simţea că tot 
corpul îi ieșea parcă dintr-o lungă, prea lungă, hiber- 
nare. Era o prostie, fără îndoială. Ştia că relaţia ei cu 
bărbaţii era iremediabil distrusă. 

Deşi noaptea era caldă, scoase mâinile din buzunare 
şi le frecă una de cealaltă ca să se încălzească sub efectul 
unui frison brusc. Amintirile o copleşiră şi, pe măsură 
ce sunetele nopţii o strângeau în hora lor misterioasă, 
se simţi târâtă înapoi în acele prime luni petrecute la 
Paris. Când sosise se cazase în apartamentul modest, 

de la etajul trei, al unei prietene de la Crayton. Casa 
era plasată la intersecţia bulevardelor Montparnasse și 
Raspail. Timp de săptămâni întregi nu se dăduse jos din 
pat. Stând cu ochii într-un punct fix din tavan, reuşise 
să se convingă că violul fusese exclusiv vina ei. Nimeni 
nu o obligase să danseze cu Craig. Nimeni nu o forțase să 
râdă la glumele lui nesărate şi să flirteze cu el. Făcuse 
tot ce-i stătea în puteri să-l vrăjească. Încetul cu încetul, 
începuse să creadă că era vina ei. Colega ei de cameră, 
alarmată de starea în care o găsea, o implora zi de zi să 
iasă din casă şi, până la urmă, cedase acestor rugămințţi 
care deveniseră tot mai greu de suportat. Incepuse să-și 
petreacă serile bând vin ieftin şi fumând droguri cu o 
gaşcă veselă de studenţi ce-şi făcea veacul prin braseriile 
din cartier. Depresia îi anulase pofta de mâncare, din 
fericire pentru toată lumea, aşa că grăsimea copilăriei 
de pe pulpe şi de pe burtă se topise, iar pomeţii obraji- 
lor i se accentuaseră. Dar sânii îi rămăseseră surprinză- 
tor de mari, ceea ce băieții observau fără greş, în pofida 
hainelor largi în care încerca să-i mascheze. Atenţia lor îi 
adâncise ura de sine. Ei ştiau ce fel de fată era, de aceea 
n-o lăsau în pace. 

Fără să înțeleagă prea bine motivul, sfârşise prin a 
se culca cu unul dintre ei, un student german care ve- 
nise la Paris cu o bursă de practică la UNESCO. Apoi 
primi în aşternut un suedez bărbos şi, imediat după 
acesta, un rocker britanic din Liverpool. Stând pe spa- 
te, îi lăsa să-şi facă mendrele cu trupul ei, ştiind că nu 
merita nimic mai bun. Se ura pe sine mai puternic 
decât le detesta mâinile cercetătoare ca nişte tentacule 
şi trupurile transpirate. 

Încetul cu încetul îşi dăduse seama unde greşea. În- 
prozită de ceea ce lăsase să i se întâmple, se hotări să 
găsească un mod de a se apăra. Bărbaţii erau dușmanii 
ei. Prefăcându-se că ignora acest adevăr fundamental se 
pusese în mare pericol. Începu să urmărească tinerele 
femei care se plimbau pe bulevardul Montparnasse. Stă- 
tea prin baruri și le privea cum îşi apropiau chipurile 

de cele ale amanţilor lor, cum îi seduceau cu gesturi 
mieroase. Văzu cât erau de sigure pe ele, în blugii lor 
strâmți, cum îşi unduiau fesele şi își scoteau în evidenţă 
sânii. Într-o noapte, studie cu atenţie modul în care o 
fată de o frumuseţe vulgară îşi rotunjea buzele în jurul 
unei scoici, sorbindu-i cu zgomot conţinutul. Atunci, 
adevărul i se revelă cu claritate de cristal. Tinerele fran- 
țuzoaice își foloseau sexul pentru a-i controla pe bărbaţi, 
iar aceștia din urmă nu aveau nici o şansă. În acea clipă 
începuse propria ei transformare. 

Atunci când o găsise Arturo Flores, Phoebe lucra 
într-un magazin de materiale pentru pictură de lângă 
piaţa Madeleine. Înlocuise hainele largi cu blugi supra- 
elastici și cămăși mulate care-i evidenţiau sânii. Şuvițele 
de culoarea platinei din păr conduceau privirea bărba- 
ților către umerii pe care se odihneau şi apoi mai jos, 
către piept. Ochii îi străluceau îndrăzneţi, măsurând 
fără milă fiecare bărbat ce intra în micul magazin. „Poţi 
privi cât vrei, mon chéri, dar nu eşti suficient de bun ca să 
pui mâna.“ Sentimentul de putere pe care-l trăia atunci 
când flirta cu ei şi le dădea rapid papucii îi aducea o 
enormă satisfacţie. In sfârşit, găsise o metodă de a se 
simți în siguranţă. 

Pe de altă parte, Arturo Flores nu era ca toţi ceilalți 
pictori care-i treceau pragul. Era mult mai în vârstă, era 
amabil, inteligent și nu căuta altceva decât prietenia ei. 
Când o întrebase dacă era de acord să-i pozeze, accepta- 
se fără ezitare, negândindu-se nici o clipă că va rămâne 
alături de el pentru următorii şapte ani. Arturo făcea 
parte dintr-un cerc închis de bogătaşi europeni care îm- 
părtăşeau un secret: erau homosexuali. Progresiv, pri- 
etenii lui aleși pe sprânceană deveniseră şi ai ei. Erau 
spirituali, cultivați, adeseori răutăcioşi, dar în general 
amabili, iar pretenţiile lor nu erau niciodată de ordin 
trupesc. li căutau atenţia, simpatia şi afecțiunea. În 
schimb, o învățau despre artă, muzică, istorie şi politică. 
Anturajul de homosexuali al lui Arturo îi oferise o edu- 
caţie mai bună decât cea pe care o căpătase la pension. 

Cu toate acestea, noii ei prieteni n-o puteau ajuta să 
uite. Continua să se răzbune pe bărbaţii heterosexuali 
cu mici cruzimi: un zâmbet provocator, o promisiune ce 
nu urma să se realizeze niciodată, un flirt fără viitor. In- 
văţase să-i controleze fără greș, folosindu-și doar corpul. 
„Imi pare atât de rău, Monsieur, Sir, Herr, dar nu eşti 
îndeajuns de bărbat ca să pui mâna.“ Acum se plimba 
pe străzi arcuindu-și crupa la fel ca fetele de pe bulevar- 
dul Montparnasse: 


Hot cha cha 

Hot cha cha 

Hot hot 

Cha cha cha cha. 


Abia la douăzeci şi şase de ani îi permisese unui 
bărbat s-o atingă. Era vorba de tânărul doctor care îl 
îngrijea pe Arturo. Era drăguţ şi atent, iar mâinile lui 
pricepute, de medic, îi alinaseră cumva suferinţa. Phoe- 
be se bucurase de această apropiere, dar, de fiecare dată 
când lucrurile mergeau prea departe, se retrăgea într-o 
armură de gheață. Bărbatul tot încerca plin de răbdare, 
însă de fiecare dată când mâinile lui îi alunecau sub hai- 
ne, în minte îi revenea scena cu ea pe spate, în magazia 
de tablă din fundul curţii. Doctorul era prea gentleman 
ca să-i spună ce credea cu adevărat despre caracterul ei, 
aşa că, la un moment dat, se retrăsese fără consecinţe 
din peisaj. Forţându-se să accepte faptul că era ceva pro- 
fund în neregulă cu ea în ce priveşte sexul, se decisese să 
nu se lase doborâtă de acest lucru. 

In Manhattan se înconjurase de bărbaţi drăguțţi şi ho- 
mosexuali, pe unii ţinându-i la piept pe când îşi dădeau 
ultima suflare. Aceştia erau oamenii demni de preapli- 
nul ei de afecțiune. Aceştia erau oamenii care-i ţineau 
loc de amanţii ce i-ar fi amintit că nu era pe de-a-ntre- 
gul femeie. 

- Bună, verişoară! 

[cni scurt şi se întoarse să-l vadă pe Reed Chan- 
dler, aflat într-o rază de lumină, la numai câțiva metri 
distanţă. 

- Incă te mai ascunzi prin tufişuri, burtică fierbinte? 

- Ce cauţi aici? 

- Am venit să-mi aduc ultimul omagiu. 

Cum nu mai era un copil, Phoebe se opuse fricii ca- 
re-i dădea târcoale de câte ori îl întâlnea. La înmormân- 
tare fusese prea ocupată pentru a-l studia cu atenție, dar 
acum observă că, deși se maturizase, vărul ei îşi păstrase 
înfățișarea din liceu. Se gândi că, probabil, femeile încă 
mai cădeau sub farmecul lui de băiat rău: părul negru 
lucios, pielea măslinie şi trupul puternic. Dar buzele lui 
pline, pe care altele le găseau senzuale, ei i se păreau 
doar lacome. Pe moment, îi aminteau cât de multe își 
dorea Reed de la viaţă și câte dintre lucrurile pe care 
şi le dorea el îi aparțineau ei acum. Mai observă și că 
începuse să se îmbrace mai curând ca un bancher decât 
ca un gangster. Ținuta lui, alcătuită dintr-o cămaşă Ox- 
ford, albă cu dungulițe albastre, şi pantaloni marină- 
rești, părea făcută la comandă, iar la încheietură avea 
un ceas scump. Își aminti că, din ce-i spusese tatăl ei, 
Reed lucra la o firmă de tranzacţii imobiliare. În primul 
moment, fusese surprinsă că nu se angajase la echipa de 
fotbal, însă apoi înţelesese că era prea inteligent ca să-i 
dea bătrânului Bert atât de mult control asupra vieţii lui. 

- De unde ştiai că sunt aici? 

- Eu te voi găsi întotdeauna, burtică fierbinte. Coama 
ta blondă este greu de ratat chiar şi la miezul nopții. 

- Te rog să nu-mi mai spui aşa. 

- Mi s-a părut o poreclă nostimă, dar, dacă te deran- 
jează, promit să mă corectez. Pot să-ţi spun Phoebe, sau 
simți nevoia unei adresări mai formale? 

- Phoebe e foarte bine, zise ea, hotărând să lase garda 
mai jos în fața acestei mici tachinări. 

Bărbatul zâmbi și-i întinse pachetul de ţigări, pe care 
ea îl refuză scurt. 

- Ar trebui să te laşi de acest obicei scârbos. 

- M-am lăsat. De mai multe ori, chiar. Inhală cu poftă 
fumul, făcând-o să-i remarce din nou gura puhavă. 

- Cum merge treaba? Băieţii se poartă frumos cu tine? 

- Sunt politicoşi. 

- Dacă ai probleme, te rog să-mi spui. 

- Sunt sigură că totul va fi în regulă. Nu era deloc 
convinsă, dar era ultimul om în fața căruia şi-ar fi des- 
tăinuit incertitudinile. 

- Plecarea lui Carl Pogue a picat cum nu se poate 
mai prost. Dacă Bert ar fi trăit, sunt sigur că ar fi găsit 
o soluţie să-l păstreze. Ai reușit să angajezi un alt direc- 
tor general? 

- Nu încă. 

- Nu aştepta prea mult. McDermitt e băiat bun, însă 
n-are experienţă. Poate ar fi o idee bună să-l lași pe Steve 
Kovak să ia o decizie. Dacă doreşti, te pot ajuta şi eu. 

- Mulţumesc, voi ţine minte. Vocea îi era intenţionat 
cât mai neutră. 

- Lui Bert îi plăcea să manipuleze oamenii. Nu ne-a 
lăsat o moştenire ușoară, nu-i aşa? 

- Aici trebuie să-ți dau dreptate. 

Bărbatul vâri o mână în buzunar, apoi o scoase brusc, 
părând că nu-și găseşte locul. Tăcerea se prelungea ne- 
firesc. Îşi schimbă centrul de greutate de pe un picior 
pe celălalt, trase iarăși din ţigară şi lăsă fumul să iasă 
într-un fuior subţire. 

- Ascultă, Phoebe, am ceva să-ți spun de mai multă 
vreme, dar nu am reuşit să mă hotărăsc. Reed își mută 
privirea undeva în lateralul ei şi continuă: La vreo doi 
ani după finalul liceului, eram la o petrecere împreună 
cu Craig Jenkins. 

Phoebe simţi cum i se încorda fiecare muşchi din 
corp. Noaptea părea brusc mult mai rece. 

- Craig s-a îmbătat odată şi mi-a povestit ce s-a întâm- 
plat în acea noapte. Mi-a spus că te-a violat. 

Lăsă să-i scape un mic strigăt de surpriză. In loc de 
satisfacţie pentru recunoaşterea, fie şi tardivă, a faptei, 
se simţi parcă şi mai expusă, mai fragilă. 


Trebuia să fu tu 101 


- Îmi pare rău că nu te-am crezut, adăugă el dre- 
gându-și vocea. Am crezut sincer că mințeai. Imediat 
ce am aflat adevărul, m-am dus la Bert, dar nu aveam cu 
cine să stau de vorbă. Acum, îmi spun că poate ar fi 
trebuit să insist, dar ştii cum era bătrânul... 

Phoebe nu-și găsea cuvintele. Oare îi spunea adevă- 
rul? Nu avea cum să-și dea seama dacă era sincer sau în- 
cerca numai să-i câștige încrederea, astfel încât să-i poată 
influenţa deciziile în ce privea echipa. Nu-i venea să 
creadă că tatăl ei aflase adevărul, însă nu-și recunoscuse 
niciodată greşeala. Fu copleşită de vechile sentimente 
de durere și trădare. 

- M-am gândit că trebuie să-ţi cer iertare și să te asigur 
că sunt alături de tine acum. În ceea ce mă priveşte, îţi 
sunt dator şi aş face orice ca să te ajut. Promite-mi că-mi 
vei spune cum îţi pot fi de folos. 

- Îţi mulțumesc, Reed. Așa voi face. Cuvintele ei su- 
nau aspru, lipsite de naturaleţe. Era atât de încordată, 
încât se temea că, dacă nu se îndepărta imediat, avea 
să explodeze în mii de cioburi. În pofida eforturilor lui 
de a părea simpatic, nu putea să aibă încredere în el. 
Acum, mi-e teamă că trebuie să plec. Nu vreau s-o las 
prea multă vreme singură pe Molly. 

- Cum doreşti. 

Inaintară în tăcere către casă. Când ajunseră la mar- 
ginea pajiştii, Reed se opri şi o privi în ochi. 

- Suntem amândoi băgaţi în chestia asta, verișoară. 
Ţi-o spun cu toată sinceritatea. 

Aplecându-se, îşi flutură buzele lacome peste obrazul 
ei și se îndepărtă în noapte. 


capitolul 8 


O venă se zbătea violent pe tâmpla lui Dan în timp 
ce urla: 

- Fenster! La treizeci şi doi fugi la stânga, mijlocaşul 
de deschidere stânga se duce la stânga, altfel ți-aş fi spus 

naibii să te duci la dreapta! Trânti de pământ mapa cu 
documente pe care o ţinea în mână. 

Cineva se apropiase de el, însă era atât de concen- 
trat să-l boscorodească pe mijlocaşul la deschidere, încât 
trecură câteva minute bune până se întoarse, iar apoi îi 
trebui ceva timp ca să-l recunoască pe nou-venit. 

- Ronald? 

- Domnule antrenor. 

Puştiul arăta ciudat, parcă se deghizase în gigolo sud-a- 
merican. Părul îi era lins pe spate şi purta ochelari de 
soare complet opaci, cu un tricou negru, pantaloni largi 
şi un sacou european din acela cu guler răsfrânt şi mâ- 
neci suflecate până peste coate. 

- Dumnezeule, Ronald! Ce s-a întâmplat cu tine? 

- Sunt în şomaj, aşa că nu mai trebuie să umblu la 
costum, răspunse acesta aprinzându-şi o ţigară. 

- De când fumezi? 

- Mă las, mă apuc din nou. Fireşte, am evitat să fu- 
mez în preajma băieților, preciză el trăgând un fum şi 
arătând nonșalant spre teren cu capul. Văd că mergi 
pe varianta de atac cu mijlocaşul. 

- Incerc, dacă reuşesc să-l învăţ pe Fenster unde este 
stânga şi unde dreapta. 

- Bucker pare în formă. 

- Da, începe să se integreze. Dan era încă şocat de 
transformarea suferită de Ronald, nu doar la haine, ci 
şi ca atitudine. 

- Phoebe a ales un nou director general? 

- Pe naiba! 

- Aşa mă temeam şi eu. 

Dan scoase un plescăit de dezgust. Femeia primise o 
listă de candidaţi încă din prima zi în care pusese picio- 
rul la club, cu o săptămână înainte, dar, în loc să alea- 
gă pe cineva, începuse să insiste ca Ronald să fie adus 
înapoi. Fusese obligat să-i aducă aminte că aveau o în- 
țelegere şi că era gata să părăsească funcţia de antrenor 
principal dacă ea nu-şi respecta promisiunile. Phoebe 
oprise discuţia când înţelesese că vorbea foarte serios, 

dar nu chemase la interviu nici unul dintre candidaţi. 
Între timp, echipa pierduse ultimul meci de pregătire, 
în weekendul precedent, şi nu era bine poziționată pen- 
tru meciul de deschidere a sezonului în care urmau să-i 
înfrunte pe cei de la Broncos, duminica următoare. 

În loc să lucreze, pipița stătea în fostul birou al lui 
Ron şi frunzărea reviste de modă. Nu voia să folosească 
biroul ce-i aparținuse lui Bert, sub pretextul că nu-i plă- 
cea decorul. Când cineva îi supunea atenţiei o proble- 
mă de rezolvat, promitea invariabil că se ocupă, fără a se 
ține niciodată de cuvânt. Reușise cumva să întârzie pla- 
ta salariilor, iar luni dimineaţă, când Dan dăduse buzna 
peste ea, cu cecurile în mână, o găsise făcându-şi unghi- 
ile! Îşi pierduse cumpătul şi începuse să ţipe la ea până 
când femeia, căreia începuse să-i tremure periculos buza 
inferioară, îi spusese să nu-i vorbească pe tonul acesta, 
fiindcă suferea de sindrom premenstrual. Reuşise să-l 
enerveze aproape la fel de tare ca Valerie, ceea ce era o 
performanţă în sine. Se presupunea că proprietarii de 
echipe din liga profesionistă generează sentimente 
de respect, admiraţie şi teamă printre angajaţi şi jucă- 
tori. Până şi antrenorii principali cu multă experienţă 
mergeau pe vârfuri în preajma unui om ca Al Davis, pu- 
ternicul patron al echipei Riders. Dan ştia că nu va mai 
putea scoate capul în lume dacă se afla că proprietarul 
pentru care lucra nu suporta zgomotele puternice din 
cauza stresului premenstrual. Era, fără îndoială, fiinţa 
umană cea mai inutilă, mai lipsită de voinţă şi de coloa- 
nă vertebrală din câte păşiseră pe fața pământului. La 
început se întrebase dacă nu cumva era mai deşteaptă 
decât lăsa să se vadă, dar acum îi era clar că lucrurile 
stăteau exact invers: era cu mult mai proastă decât părea, 
o piţipoancă de primă mână care îi distrugea echipa. 

Totul ar fi fost mai simplu dacă n-ar fi avut acel corp 
de vis. Era greu să nu o bagi în seamă, chiar și pentru 
unul ca el, care primise tot ce putea primi un bărbat 
de la femei înainte să împlinească douăzeci şi unu de 
ani. Ştia că în opinia publică predomina, nu tocmai fără 

temei, imaginea jucătorilor de fotbal angajaţi într-o or- 
gie permanentă. Chiar în această epocă, în care sexul 
era presărat cu riscuri de sănătate, femeile se aliniau în 
recepţiile hotelurilor şi prin parcările de lângă stadioa- 
ne, oferindu-şi gratis serviciile vedetelor de pe teren, 
ridicându-şi bluzele şi chiar fustele, uneori. Își aminti 
de zilele lui de glorie, când sălta o animatoare sau două 
şi se scufunda în lungi nopţi de whisky Cutty Sark și 
sex sălbatic. Făcuse lucruri la care majoritatea bărbaţilor 
nici nu îndrăzneau să viseze, însă noutatea se banaliza- 
se, iar aceste întâlniri începură să i se pară de-a dreptul 
ridicole. Pe la vârsta de treizeci de ani le înlocuise pe 
pasionatele de fotbal cu femei ceva mai inteligente, iar 
sexul redevenise agreabil. Ulterior, o întâlnise pe Valerie 
şi viața lui o luase pe o pantă descendentă. Spera că va 
reveni la normal cu ajutorul tinerei Sharon Anderson, 
care tocmai intrase în sfera lui de interes. 

Marţi după-amiază reuşise să se oprească pe la gră- 
diniță, unde o privise jucându-se cu copiii și apoi o 
invitase la o cafea. Fata avea pe haine nişte pete care-l 
înduioşaseră până la lacrimi: suc de struguri și puţin 
noroi de la nisipar. Era tăcută şi delicată, exact aşa cum 
își dorea să fie o femeie, ceea ce o plasa într-un contrast 
puternic cu jocurile stranii în care îl târa Valerie. Aia era 
o femeie făcută pentru cizme de motociclist şi curele din 
piele, nu ca să stea în preajma copiilor. 

Ronald își urcă piciorul drept pe o bancă şi scrută 
terenul de antrenament. 

- Phoebe mă tot întreabă care este cel mai bun candi- 
dat pentru funcţia de director general. 

- V-aţi întâlnit de curând? întrebă antrenorul arun- 
cându-i o privire bănuitoare. 

- Ştii, ah, cum să spun, de fapt petrecem destul de 
mult timp împreună. 

- De ce? 

- Are încredere în mine, zise Ronald ridicând din umeri. 

- Nu mi-am dat seama că sunteți prieteni. Dan era 
obișnuit să-şi ascundă cu grijă cărţile, aşa că nu lăsă 

să transpară nimic din neliniştea ce pusese stăpânire pe 
el. Oare Phoebe era responsabilă pentru schimbările 
suferite de Ronald? 

- Nu tocmai prieteni. Femeile sunt ciudate în privin- 
ta mea, iar Phoebe nu pare să facă excepţie. 

- Ce vrei să spui prin ciudate? 

- Este efectul Tom Cruise. Majoritatea bărbaţilor nu 
sesizează nimic, dar femeile sunt convinse că semăn leit 
cu el. 

Dan lăsă să-i scape un pufnet dezgustat. După ce 
Bobby Tom hotărâse că semăna cu nu știu ce figură 
hollywoodiană, acum era rândul lui Ronald. Dar, la 
o privire mai atentă, trebuia să admită că existau une- 
le apropieri. 

- Da, acum că mă uit mai bine, aşa este. Nici nu bă- 
gasem de seamă. 

- De aceea femeile au impresia că pot avea încredere 
în mine, pe lângă alte impresii. Îmi folosește în viaţa 
amoroasă, nu mă pot plânge, adăugă Ronald trăgând cu 
sete din ţigară. 

Instinctele de luptător ale lui Dan se puseră instan- 
taneu în alertă, iar părul de pe ceafă i se ridică aproape 
vizibil. 

- Ce vrei să spui cu asta? 

- Femeile pot fi destul de pretenţioase, uneori. 

- Abia acum înțeleg că am de-a face cu un fin cunos- 
cător al doamnelor. 

- Mă descurc. Trebuie să plec. Mult noroc cu şefa, 
este o adevărată mâţă sălbatică, iar tu vei avea cel mai 
mult de tras cu ea. Aruncă ţigara şi o stinse grăbit cu 
vârful pantofului. i 

Dan nu mai suportă. Intinse braţul și-l trase pe Ro- 
nald de umăr, aproape punându-l la pământ. 

- Auzi, gata cu diplomaţia! Ce naiba se întâmplă? 

- Ce să se întâmple? 

- Între tine și Phoebe. 

- Este o fiinţă neobişnuită, după cum îţi ziceam. 

- Ce i-ai spus despre candidaţii la postul de director 
general? 

In ciuda prizei solide a lui Dan, privirea lui Ronald 
era sigură şi surprinzător de încrezătoare. 

- O să-ţi spun ce nu i-am spus. De exemplu, nu i-am 
spus că Andy Carruthers ar fi cel mai potrivit pen- 
tru slujbă. 

- Dar ştii foarte bine că aşa este. 

- Nu, dacă nu o poate gestiona pe Phoebe. 

- Mai exact, ce sugerezi? îl întrebă antrenorul princi- 
pal dându-i drumul încet şi privindu-l intens. 

- Vreau să spun că eşti la mâna mea, Dan. Sunt singu- 
ra persoană care se pricepe cât de cât la fotbal și în care 
Phoebe are încredere, însă tocmai am fost concediat. 

- Meritai să fii concediat. Nu-ţi făceai datoria. 

- Am convins-o să semneze contractele alea, nu? 
Dacă nu eram eu, nici acum n-ai fi avut jucătorii cei noi 
în teren. 

- Ai avut timp suficient să-ți demonstrezi valoarea 
după moartea lui Bert, dar n-ai făcut nimic. 

- Nu aveam autoritatea să acţionez, pentru că noua 
proprietară nici nu-mi răspundea la telefon. Dar garan- 
tez că acum răspunde, surâse Ronald aprinzându-șşi o 
nouă țigară. 

- Nenorocitule, te culci cu ea, recunoaște! strigă Dan. 
Pierzându-și complet cumpătul, îl apucă de elegantele 
revere europene pe fostul director general. Trebui totuși 
să admită că tipul, care doar devenise imperceptibil mai 
palid, se ţinea bine. 

- Asta nu este treaba ta. 

- Gata cu șmecheriile! Spune-mi, ce vrei de fapt? 

- Ai destulă minte ca să-ţi dai seama şi singur, Dan. 

- Nu-ţi vei primi jobul înapoi. 

- Atunci, vei avea mari probleme, deoarece Phoebe 
nu face decât ceea ce-i spun eu. 

- Ar trebui să-ți pocesc mutra. 

- N-ar fi o idee bună, se pare că e înnebunită după 
faţa mea. 

Dan se gândea intens, însă nu putea găsi nici O ieşire. 
Ronald îl prinsese în spatele liniei de bătaie şi nu se 
vedea nicăieri vreo deschidere. Trebuia să abandoneze 
mingea, ceea ce venea împotriva tuturor instinctelor lui 
de fotbalist profesionist, dar nu avea de ales. 

- Bine, pentru moment îţi iei slujba înapoi. Dar ai 
face bine să o controlezi, altfel te voi spânzura de un 
duş la vestiare, îl ameninţă Dan dându-i încet drumul 
la revere. 

- Mă mai gândesc, replică Ronald aranjându-şi calm 
sacoul şi aruncând cu un bobârnac îndemânatic ţigara. 

Uluit, incapabil să mai deschidă gura, antrenorul îl 
urmări îndepărtându-se. 

Ronald ajunse la maşină leoarcă de transpiraţie. 
Dan! li spusese „Dan“ şi încă era în viaţă. Dumnezeule, 
cât sânge-rece îi trebuise, Dumnezeule! Intre alte două 
țigări și cu inima bătând să-i spargă pieptul, începu să se 
hiperventileze. In acelaşi timp, niciodată în viaţa lui nu 
se simţise atât de bine. Se așeză în scaunul şoferului şi 
începu să bâjbâie la tastele telefonului căutând numărul 
lui Phoebe. 

- Am făcut-o. 

- Glumeşti? Ron îi putea vizualiza zâmbetul larg, 
generos. 

- Am procedat exact cum mi-ai spus, și a mers. Doar 
că în momentul ăsta cred că fac un atac de cord. 

- Respiră adânc. Nu vreau să te pierd chiar acum, 
râse Phoebe. Nu pot să cred că ai reuşit. 

- Nici mie nu-mi vine să cred. Incepea să se simtă 
deja mai bine. Dă-mi voie să mă schimb şi să-mi spăl 
gelul din păr, apoi ne vedem la birou. 

- Abia aştept. Avem foarte mult de lucru şi n-am idee 
nici măcar de unde să încep. Hopa, aud niște paşi ame- 
nințători pe coridor. Trebuie să închid. 

Cu o mână tremurătoare, ridică rapid de pe masa de 
lucru o oglinjoară de machiaj şi începu să-și examineze 
absorbită o sprânceană când Dan dădu buzna în biroul 
ei. Apucă să zărească chipul şocat al secretarei înainte 

ca el să trântească ușa la loc. Ferestrele ei dădeau spre 
terenul de antrenament, aşa că era obişnuită de acum 
cu ieșirile lui de furie. Il vedea zilnic dând cu clipboar- 
dul de pământ și repezindu-se pe iarbă când nu-i plăcea 
prestația unui jucător. Il văzuse izbindu-se fără protec- 
ţie în armura completă a unui om din teren pentru a 
demonstra o misterioasă figură de joc. Dar îl văzuse şi 
seara târziu, după încheierea pregătirilor, cum alerga 
în jurul terenului într-un tricou ponosit şi un şort 
gri ce-i punea în evidenţă pulpele musculoase. Inghiţind 
în sec, se întoarse cu scaunul către ușă. 

- Ah, lupul cel mare şi rău tocmai mi-a dărâmat uşa. 
Ce-am mai făcut de data asta? 

- Ai câştigat. 

- Mă bucur. Care e premiul? 

- Ronald. Bărbatul scrâşni din dinţi. Am decis să 
nu-ți mai stau în cale, dacă doreşti să-l angajezi înapoi. 

- E minunat. 

- Nu şi din punctul meu de vedere. 

- Dar nu este atât de incompetent pe cât îl crezi tu. 

- E un fătălău. 

- lar tu eşti un macho, aşa că ar trebui să vă comple- 
taţi bine. 

Dan pufni dispreţuitor şi-şi lăsă ochii să parcurgă 
trupul femeii într-un fel cum nu o mai făcuse până 
atunci. 

- Sunt sigur că Ronald a găsit metoda potrivită să 
obţină tot ce vrea de la tine, dar ai făcut o greşeală ele- 
mentară: femeile de afaceri inteligente nu se culcă cu 
angajaţii lor. 

Deşi era pe deplin nevinovată, acuzaţia o răni. Se for- 
tă să-i răspundă pe un ton glumeţ. 

- Eşti gelos că l-am ales pe el în locul tău? 

- Nu, doar că mi-e teamă să nu te dai și la jucătorii mei. 

Phoebe îşi încordă mușchii, dar antrenorul ieşise din 
birou înainte ca ea să-i poată răspunde. 


* 


Trebuia să fii tu 109 


Ray Hardesty se opri în umbra pinilor ce înconjurau 
gardul de sârmă ghimpată ca să-l urmărească pe Dan 
Calebow, care tocmai intra înapoi pe terenul de antre- 
nament. Ray trebuia să ajungă rapid la locul de muncă, 
însă nu se hotăra să plece. Tuşind, îşi aprinse încă o 
țigară şi se mută de pe un picior pe celălalt, deranjând 
mucurile ce se aflau deja pe jos, unele mai recente, 
altele aproape dezintegrate, după ploile puternice de 
săptămâna trecută. In fiecare zi îşi jura că nu va mai 
veni acolo, dar nu se putea abţine. De fiecare dată când 
soția îl întreba unde se ducea, îi răspundea că mergea 
la magazinul de produse electrocasnice True Value. Nu 
cumpărase niciodată nimic, însă ea se încăpăţâna să-l 
întrebe, iar el cu greu mai suporta să o vadă. 

Ray își frecă obrazul nebărbierit cu dosul mâinii şi 
constată, fără surprindere, că nu simţea nimic. Din ziua 
în care poliţia îl informase că fiul lor murise într-un ac- 
cident de maşină, nu mai era capabil să facă diferenţa 
dintre rece şi cald. Soţia îl asigurase că era doar o reac- 
ție temporară, dar el știa în sinea lui că nu era așa, la 
fel cum ştia că nu avea să-şi mai vadă niciodată feciorul 
jucând fotbal pentru Chicago Stars. Din ziua aceea, sim- 
țurile nu-l mai ajutau. Se uita la televizor cu orele, fără 
să-şi dea seama că nu pornise volumul. Își punea sare în 
cafea, în loc de zahăr, şi nu observa diferenţa nici când 
ajungea aproape de fundul cănii. Nimic nu mai era cum 
trebuie. Fusese pe cai mari când Ray Junior juca pentru 
Stars. Foştii colegi, vecinii, amicii de la bar, toţi cunos- 
cuţii îl tratau cu cel mai mare respect. Acum îl priveau 
cu milă. Acum, viaţa lui nu mai însemna nimic, şi sin- 
gurul vinovat pentru această situaţie era Dan Calebow. 
Dacă Ray Junior n-ar fi fost dat afară din echipă, nu s-ar 
fi înfipt cu maşina în parapet, iar Ray Senior ar fi putut 
ieși pe stradă cu fruntea sus, ca întotdeauna. 

Luni în şir, tânărul Ray îi povestise despre ostilitatea 
pe care i-o arăta antrenorul, acuzându-l că exagera cu bă- 
utura şi că era drogat până în albul ochilor, doar fiindcă 
luase nişte steroizi, aşa cum făceau toţi jucătorii din Liga 

Naţională Profesionistă. Poate că Ray Junior nu era cel 
mai disciplinat sportiv, dar tocmai asta îl făcea să fie 
bun pe teren. În nici un caz nu era un drogat. Hale 
Brewster, fostul antrenor principal de la Chicago Stars, 
nu se plânsese niciodată. Problemele începuseră numai 
după venirea lui Dan Calebow. Toţi cunoscuții comen- 
tau cât de bine îi semăna fiul său, care avea același chip 
de luptător, cu un nas mare, ochi mici și sprâncene stu- 
foase. Dar juniorul murise înainte de a apuca să pună 
un strat de grăsime în jurul taliei şi fusese înmormântat 
fără nici un fir de păr alb în cap. Viaţa lui Ray Senior 
fusese marcată de dezamăgiri. Îşi aminti că încercase să 
se angajeze în poliţie, dar erau preferați bărbaţii de cu- 
loare. Sperase la o nevastă superbă, dar sfârșise alături 
de Ellen. La început, chiar şi băiatul fusese o dezamăgi- 
re. Dar se ocupase de el şi-l transformase într-un bărbat 
adevărat, iar când puştiul ajunsese în ultimul an de cole- 
giu, Ray putuse să se bucure din tribună privindu-l cum 
juca fotbal. Acum redevenise un anonim. 

ncepu să tuşească violent și îi trebui aproape un 
minut ca să-şi calmeze spasmele. Doctorii îi spusese- 
ră cu un an în urmă că era imperativ să renunţe la ți- 
gări, pentru că avea probleme cu inima şi cu plămânii. 
Nu avuseseră curajul să-i spună că era pe moarte, însă 
înțelesese singur, iar gândul nu-l deranja. Obsesia lui 
era să-și regleze conturile cu Dan Calebow. Înfrângeri- 
le suferite de Chicago Stars îi făceau mare plăcere lui 
Ray Senior, deoarece demonstrau că echipa nu mai era 
bună de nimic în lipsa fiului său. Se hotărâse să rămână 
în viață până în ziua în care toată lumea avea să priceapă 
ce greşeală uriașă fusese concedierea acestuia, iar Dan 
avea să muște ţărâna aşa cum merita. 


Mirosul de scotch și de trabucuri scumpe o învă- 
lui pe Phoebe la intrarea în loja proprietarului. Făcea 
ceea ce-și promisese că nu va face niciodată - urma să 
asiste la un meci de fotbal american. Ron o convinsese 

că patronul echipei nu putea lipsi de la partida de des- 
chidere a sezonului. 

Midwest Sports Dome fusese construit pe locul unei 
cariere de piatră abandonate ce se afla în centrul unui 
teren viran la nord de autostradă. Când echipa Stars nu 
juca, frumoasa cupolă de oțel și sticlă adăpostea diferite 
evenimente, de la manifestări religioase până la curse 
de tractoare. Avea facilităţi şi pentru banchete, un res- 
taurant elegant și locuri pentru optzeci şi cinci de mii 
de spectatori. 

- lată o proprietate imobiliară exorbitantă, îi strecură 
lui Ron în timp ce se obișnuia cu fereastra uriașă ce sur- 
plomba terenul de joc şi cu cele două televizoare supra- 
dimensionate plasate pe pereţii laterali. Aflase că lojile 
speciale de la Midwest Sports Dome se puteau închiria 
cu optzeci de mii de dolari pe an. 

- Lojile sunt unul dintre puţinele lucruri ce aduc pro- 
fit din mizeria de contract pe care l-a semnat Bert, iar 
aici sunt de fapt două unite într-una singură. 

Aruncă o privire prin fumul gros de ţigară către interi- 
orul decorat luxos, în auriu și albastru: mochetă groasă, 
fotolii confortabile şi un bar de mahon bine garnisit. In 
cameră se mai aflau nouă sau zece bărbaţi, apropiaţi ai 
răposatului ei tată sau deținători ai celor cincisprezece 
procente din echipă pe care Bert le vânduse cu câţiva 
ani înainte, când avea nevoie urgentă de bani. 

- Ron, observi ceva ciudat aici? 

- Ce anume? 

- Pe mine. Sunt singura femeie. Bărbaţii aceştia nu 
au neveste? 

- Bert nu accepta femeile în loja lui în timpul meciu- 
rilor, răspunse directorul general cu o lucire jucăuşă în 
ochi. Spuneau că trăncănesc prea mult. 

- Cred că glumesti. 

- Câtuşi de puţin. Soţiile au locuri rezervate în exterior. 

- Clubul băieţilor. 


- Exact. 

Un bărbat supraponderal pe care şi-l amintea vag de 
la înmormântare se holba la ea. Era îmbrăcată cu ceea ce 
Simone numea hainele de „spălătoreasă auto“, cu o ro- 
chie roz, mulată, decupată în panglici late ce începeau 
de la nivelul coapsei şi se terminau la glezne. La fiecare 
pas, picioarele ei se jucau de-a v-aţi ascunselea cu fâşiile 
de un roz aprins, în timp ce corsajul fără mâneci, cu de- 
colteu larg, îi scotea sânii în evidenţă. Bărbatul ținea în 
mână un pahar de whisky plin ochi, iar după saluturile 
entuziaste pe care le împărțea, nu era la primul. 

- Sper să ne aduceţi noroc, domnişoară! Se holbă vră- 
jit la sânii ei. Am avut un sezon greu anul trecut, și unii 
dintre noi se întreabă dacă Dan se ridică la înălțimea 
misiunii. A fost un mijlocaş ofensiv pe cinste, dar asta 
nu-l face și un antrenor potrivit. De ce nu-ţi foloseşti 
mutra ta drăguță ca să-l faci să iasă mai mult pe atac? 
Cu o aripă ca Bobby Tom, trebuie să arunci departe. 
Ah, și ar trebui să-l înlocuiască pe Reynolds cu Bryzski. 
Așa să-i spui, auzi? 

Omul era insuportabil, așa că se apropie de el şi-i 
şușoti la ureche: 

- Asta îi voi spune când pune capul pe pernă, în 
fiecare noapte. 

Ronald o trase înainte ca interlocutorul să poată reac- 
ționa și le-o prezentă celorlalți. Majoritatea aveau pro 
puneri de ameliorare a jocului echipei, ceea ce o făcu să 
se întrebe dacă nu cumva visul lor secret era să devină 
antrenori de fotbal. Flirtă puţin cu ei, apoi se îndreptă 
spre fereastra ce dădea spre stadion. În mai puţin de 
zece minute urma să fie dată lovitura de începere, dar 
stadionul era mai mult gol, în ciuda faptului că jucau 
împotriva echipei Denver Broncos, care era extrem de 
populară. Nu trebuia să se mire că echipa avea aseme- 
nea probleme financiare. Dacă nu intervenea rapid o 
schimbare, concedierile despre care vorbise Dan deve- 
neau inevitabile. 

Bărbaţii din lojă se uitau la picioarele ei, în timp ce ea 
se uita la unul dintre televizoare, unde un comentator 

explica savant de ce şi cum aveau să-i bată cei de la 
Broncos pe Chicago Stars. Ronald veni lângă ea. Se foia 
nervos dintr-o parte în alta, aşa că se simţi obligată să-l 
întrebe dacă se întâmplase deva, 

- Vrei să vii cu mine, te rog! 

- Spune-mi, e ceva arav? Îşi recuperă poșeta şi-l urmă 
în afara lojii. 

- Nu tocmai... doar că nu ştiu cum să-ți explic. O di- 
rijă către lifturi şi apăsă pe buton. Phoebe, asta chiar va 
fi amuzant. După cum ştii probabil, sportivii sunt deo- 
sebit de superstiţioşi. Unii dintre ei insistă să poarte la 
fiecare meci aceeaşi pereche de şosete, alții țin neapărat 
să-şi pună echipamentul întotdeauna în exact aceeaşi 
ordine. Mulți au ritualuri elaborate înainte de fiecare 
partidă - pe ce uşă să intre, cum să se apropie de teren și 
aşa mai departe. Își ascund amulete prin tricouri şi alte 
astfel de prostioare nevinovate. Câtă vreme îi fac să se 
simtă mai încrezători în propriile forţe, nimeni nu are 
nimic de obiectat. 

- Şi ce legătură au toate aceste superstiții cu mine? îl 
întrebă ea bănuitoare. 

- Nu chiar cu tine, ci cu Bert, ca să fiu mai precis. Și 
cu unii membri ai echipei, nu cu toţi. Sunt implicaţi 
şi cei de la Chicago Bears, mai precis, Mike McCaskey. 

McCaskey era nepotul lui George Halas, legendarul 
fondator al echipei. Era, de asemenea, controversatul 
preşedinte şi director general executiv al clubului Chica- 
go Bears. Însă, spre deosebire de ea, McCaskey chiar se 
pricepea la fotbal, aşa că Phoebe nu vedea legătura. 

Uşile se deschiseră şi, spre mirarea ei, văzu lumina 
soarelui, deşi ştia că se află sub stadion. Înţelese că se 
găseau pe un hol ce se încheia cu tunelul larg ce ducea 
in teren. 

- Ron, ce căutăm aici! Incep să fiu foarte îngrijorată. 

Bărbatul scoase o batistă albă din buzunarul de piept 
şi îşi tamponă fruntea. 

- La fiecare meci al celor de la Chicago Bears, Mike 
McCaskey petrece primul sfert de oră la marginea 

terenului, pe o bancă. Nu intervine în nici un fel, dar e 
întotdeauna acolo, ceea ce a devenit un ritual. Evident 
că lui Bert nu-i plăcea deloc să-l vadă pe Mike acolo, în 
timp ce el era sus, în loja oficială, așa că, acum câțiva 
ani, a început să facă acelaşi lucru. A devenit un fel de 
rutină, iar jucătorii au făcut rapid o superstiție din pre- 
zenţa proprietarului la marginea terenului. 

- Ron... O teamă difuză i se strecura în măruntaie. 

- Trebuie să fii alături de echipă în primul sfert al 
partidei, rosti el dintr-o suflare. 

- Nici gând! Nu voiam să fiu nici măcar în lojă, cu 
atât mai puţin pe teren! 

- Nu ai încotro. Echipa te aşteaptă. Jim Biederot, mij- 
locașul tău ofensiv și liderul echipei, e unul dintre cei 
mai superstiţioși jucători dintre câți am cunoscut. Mai 
mult, mijlocașii sunt ca primadonele, se simt jigniți din 
te miri ce. La fel și cu Bobby Tom, care se plângea că 
absenţa ta îi va tulbura karma. 

- Puțin îmi pasă mie de karma lui! 

- Dar de cele opt milioane de dolari pe care le-ai plă- 
tit îţi pasă? 

- Nu ies în teren şi basta! 

- Dacă nu o faci, înseamnă că te eschivezi de la respon- 
sabilități, așadar nu eşti persoana în care am crezut. 

Ultimele cuvinte o puseră puţin pe gânduri. Cu toate 
acestea, ideea de a se afla acolo, singură în fața tuturor, 
era de neconceput. Căută panicată o scuză onorabilă. 

- Nu știam despre acest obicei, așa că nu mi-am ales 
ținuta potrivită. 

-Dar arăţi magnific. Ochii bărbatului străluceau 
admirativ. 

Genunchiul ei şi o bucată de pulpă se iţiră printre 
panglicile roz de la baza rochiei mulate când ridică 
un călcâi pentru a-i arăta lui Ron o sanda cu toc de 
zece centimetri. , 

- Mike McCaskey nu ar veni la meci îmbrăcat aşa. În 
plus, mă voi scufunda în gazon. 

- Este un gazon artificial, numit astroturf, în care nu 
se afundă nimic. Phoebe, cauţi pretexte copilăreşti. Sin- 
cer, mă aşteptam la mai mult din partea ta. 

- Pe undeva te distrează toată situaţia asta, fii sincer! 

- Trebuie să recunosc că atunci când te-am văzut 
m-am gândit că vei face să crească exponențial vân- 
zarea de bilete. Ce-ar fi să saluţi spectatorii, să le faci 
cu mâna! 

Phoebe mormăi un cuvânt pe care-l utiliza extrem de 
rar, numai în situații speciale. Ron îi aruncă o privire 
de reproş voalat. 

- Permite-mi să-ți amintesc înţelegerea noastră iniția- 
lă. Eu furnizam cunoaşterea, iar tu furnizai tupeul. La 
ora actuală, nu-ţi onorezi partea ta din acord. 

- Nu vreau să merg pe teren! se răsti ea exasperată. 

- Te înţeleg. Din păcate, n-ai încotro. Apucând-o ușu- 
rel de umăr, începu să o ghideze către panta ascendentă 
a tunelului. 

- Acum două săptămâni erai un tip de treabă, dar 
complet lipsit de calităţi de lider, comentă ea sarcastic. 

- Încă sunt un tip de treabă, iar tu mă ajuţi să-mi 
descopăr capacitatea de a-i conduce pe alţii. 

leşiră în lumina puternică a soarelui, străbătură o 
porțiune betonată şi ajunseră la teren. Ron o ghida dis- 
cret printre jucătorii aflați la încălzire către un loc aflat 
chiar la capătul băncilor dinspre centrul terenului. Sim- 
tea cum o năclăia transpiraţia, alături de un val de ură 
față de răposatul ei tată. Echipa era a lui, nu a ei. Inima i 
se strânse când îi văzu pe jucătorii cu staturi aparent su- 
praomeneşti, din cauza echipamentului. Razele puterni- 
ce ale soarelui, care treceau prin hexagonul din centrul 
cupolei, făcură să-i strălucească rochia roz; dintr-odată 
îşi auzi numele strigat de câteva persoane din tribună. 
Fu surprinsă că ştiau cine era până își aminti că povestea 
testamentului lui Bert devenise publică de ceva vreme. 
Refuzase deja câteva zeci de solicitări de interviuri, de 
la posturile şi ziarele locale până la NBC. Se forță să-și 
imprime un zâmbet pe chip, sperând că nimeni nu avea 


116 Susan Elizabeth Phillips 


să-i observe teama. Îşi dădu seama că Ron încerca să se 
îndepărteze de ea şi-l apucă de braţ. 

- Nu pleca! 

- Trebuie să plec. Jucătorii mă consideră piază rea. 
li strecură un obiect în mână. Te aştept în loja oficială 
când se termină primul sfert. Vei fi bine, nu-ţi face griji! 
Ah, era să uit - Bert avea obiceiul să-i déa întotdeauna o 
palmă peste fund lui Bobby Tom ca încurajare. 

Inainte să poată asimila această ultimă informație 
nedorită, Ronald ieșise de pe teren, lăsând-o singură 
în mijlocul unor bărbaţi care bombăneau și înjurau, 
hotărâți să dezlănţuie iadul pe teren. Deschise pumnul 
și descoperi un pachet de gumă Wrigley's. Oare de ce i-l 
dăduse Ron? Dan apăru brusc lângă ea, şi trebui să se 
lupte cu dorinţa de a-i sări în braţe ca o fetiță speriată 
până când îi întâlni privirea severă. 

- Nu te mişti de aici până la finalul primului sfert de 
partidă, da? 

Nu putu decât să dea aprobator din cap. 

-Şi n-o da în bară, te rog! Vorbesc foarte serios, Phoebe. 
Ca proprietar de club trebuie să te achiţi onorabil de 
toate responsabilitățile ce-ţi revin. Poate îţi închipui că 
jucătorii sunt ridicoli cu superstiţiile lor, dar nu sunt. 
Fără alte explicaţii, se îndepărtă de ea şi dispăru în mij- 
locul echipei. 

Întâlnirea abia dacă durase câteva secunde, dar se 
simţea istovită. Inainte de a-şi putea reveni, unul dintre 
atleți se repezi în fugă spre ea, cu casca atârnându-i în 
mână. Deși se ţinuse departe de echipă, îl recunoscu pe 
Bobby Tom Denton din fotografiile văzute prin presă: 
păr blond, pomeţi proeminenţi, gură lată. Părea extrem 
de încordat. 

- Doamnă Somerville, nu cred că am avut onoarea 
să facem cunoștință, dar trebuie să-mi daţi o palmă 
peste fund. 

- Ah, tu eşti Bobby Tom, nu-i aşa? „Un Bobby Tom 
foarte bogat“, adăugă în sinea ei. 

- Da, doamnă. 

În nici un caz nu putea face ce-i cerea puştiul. Poate 
că unele femei era predispuse la astfel de gesturi vulgare, 
dar nu ea. Ridicând repede mâna, își sărută vârfurile 
degetelor şi le lipi pe buzele lui Bobby Tom. 

- Ce-ar fi să inaugurăm o nouă tradiție? 

Aşteptă îngrijorată, temându-se că-i tulburase karma 
în mod ireversibil şi aruncase pe fereastră opt milioane 
de dolari. Jucătorul se încruntă şi, înainte să-și dea sea- 
ma ce se întâmpla, Phoebe se trezi luată în braţe, ridica- 
tă şi sărutată apăsat pe buze. Masivul jucător rânji şi o 
aşeză la loc pe pământ. 

- Asta e o tradiţie chiar mai bună. 

Spectatorii care urmăriseră scena izbucniră în râs. 
Dan văzuse şi el sărutul, dar nu părea să se amuze deloc. 

Un alt monstru se îndrepta către ea. La un moment 
dat se răsuci să latre un ordin scurt către cineva din 
spate, permițându-i lui Phoebe să-i citească numele pe 
tricou: Biederot. Așadar, acesta era temperamentalul ei 
mijlocaş ofensiv. li remarcă părul negru-închis, nasul 
coroiat şi gura mică, aproape feminină. 

- Doamnă Somerville, trebuie să... tatăl dumneavoas- 
tră... îşi pironi privirea undeva în stânga ei și continuă 
repede pe o voce joasă: Tatăl dumneavoastră îmi spu- 
nea înainte de fiecare meci: „Du-te şi mănâncă rahat, 
gorilă uriaşă!“ 

- N-aş putea să-ți dau, mai bine, o palmă peste fund? 
întrebă Phoebe profund dezgustată. 

Colosul scutură din cap cu o expresie feroce. 

Resemnată, Phoebe se ridică pe vârfuri şi rosti cuvin- 
tele cât de repede putu. 

- Mulţumesc, doamnă Somerville, spuse mijlocașul 
ofensiv rânjind cu un aer satisfăcut, după care o luă la 
fugă spre colegii lui. 

Cei de la Chicago Stars fuseseră norocoşi la tragerea la 
sorţi, aşa că aveau lovitura de deschidere. Spre surprinde- 
rea ei, Dan începu să alerge într-un mod ciudat către ea, 
fără a-şi desprinde privirea de la teren. Trăgea după el firul 

de la căştile pe care le purta pe cap, dar nu părea să-l 
deranjeze. Se opri lângă ea, tot cu ochii lipiţi de teren. 

- Ai guma de mestecat? 

- Guma de mestecat? 

- Da, guma! 

Îşi aminti brusc pachetul de Wrigley's pe care i-l stre- 
curase în palmă Ron McDermitt și pe care continua să-l 
strângă în pumn. 

- Uite, aici este. 

- Mi-o vei da exact în clipa când kickerul va lovi min- 
gea cu mâna dreaptă, pe la spate. Ai înțeles? Mâna dreap- 
tă, pe la spate, când kickerul loveşte mingea. E clar? 

-Care este kickerul? întrebă Phoebe holbându-se la el. 

- Tipul mic din mijlocul terenului! Nu înţelegi chiar 
nimic? Să nu cumva s-o dai în bară și de data asta. Dan 
părea în pragul unei crize grave de nervi. 

- N-o voi da în bară! 

Ochii îi brăzdau frenetic terenul în încercarea de a 
identifica kickerul. Îl găsi pe cel mai mic jucător şi speră 
din tot sufletul că nu se înşela. Când acesta se aplecă 
să poziționeze mingea, își trecu mâna dreaptă la spate 
și trânti pachetul de gumă în palma deschisă a lui Dan. 
Antrenorul îl puse în buzunar, emise un mormăit şi o 
zbughi din nou la fugă fără a-i adresa nici cel mai mic 
semn de mulţumire. Îşi aminti că, doar cu câteva minu- 
te mai devreme, Dan calificase superstițiile jucătorilor 
drept ridicole. 

După câteva secunde, mingea descrise un arc prin 
aer, şi în jurul ei se dezlănţui iadul. Nimic nu o pregăti- 
se pentru sunetele de groază pe care le emiteau douăzeci 
și doi de bărbaţi în armură ce căutau parcă să se 
omoare cu orice preţ. Cășrile de protecţie se crăpau, 
apărătorile pentru umeri se ciocneau violent, totul con- 
dimentat cu gemete, urlete și blesteme. Îşi apăsă mâinile 
pe urechi și ţipă speriată când văzu că un pluton întreg 
se îndrepta în fugă spre ea. Rămase complet blocată la 
vederea unui jucător de la Stars care, cu mingea în mână, 
părea pata să o strivească de parcă ar fi fost o furnică. 

Deschise gura să strige, dar nu ieşi nici un sunet. Mul- 
țimea din tribune parcă îşi ieşise din minţi pe când ju- 
cătorul fugea spre capătul terenului, urmărit de o haită 
de monştri în armuri albe-portocalii parcă ieşiţi din iad. 
Văzu că jucătorul nu se mai putea opri - era clar că va 
da peste ea - dar nu se putea feri, pentru că genunchii îi 
îngheţaseră. In ultimul moment însă, bolidul viră şi se pră- 
buşi peste coechipierii lui de la marginea terenului. 

Inima i se suise în gât şi se gândi că avea să leșine. 
Bâjbâind la închizătoarea micuţei poşete cu care venise, 
era cât pe ce să scape ochelarii de soare cu strasuri pe 
care încerca să şi-i pună spre a se proteja de agresiunea 
lumii înconjurătoare. Primul sfert din joc se scurse cu 
o lentoare inimapinabilă. Putea mirosi transpiraţia jucă- 
torilor, le putea vedea expresiile, uneori uluite, alteori 
pline de furie, le auzea obscenităţile, repetarea la nesfâr- 
şit a insultelor golind de sens până şi cele mai murdare 
cuvinte. La un moment dat înţelese că nu mai stătea 
acolo pentru că aşa i se spusese, ci pentru că dorea să-şi 
demonstreze că putea, era un fel de a-şi câştiga medalia 
de onoare. Poate că dacă reușea să treacă această probă, 
avea să reuşească şi să-și pună ordine în viață. 

Niciodată nu avusese impresia atât de pregnantă că 
secundele sunt mai lungi ca minutele, iar minutele du- 
rează mai mult ca orele. Cu coada ochiului le urmărea 
pe majoretele echipei, îmbrăcate în vulgarele lor costu- 
me aurii cu dungi albastre, și începu să aplaude atunci 
când le vedea şi pe ele făcând-o. Îşi izbi palmele cu sete 
în timp ce Bobby Tom primea o pasă după alta fără să 
se lase stingherit de ceea ce avea să afle mai târziu că era 
descris drept „apărarea de nepătruns a celor de la Bron- 
cos“. Descoperi şi că ochii îi fugeau mai frecvent decât 
şi-ar fi dorit către Dan Calebow. 

Antrenorul principal se învârtea pe margine ca un 
leu în cușcă, cu razele ce treceau prin domul de sticlă 
jucându-se în părul lui șaten-deschis. Bicepşii îi tensio- 
nau mânecile scurte ale tricoului şi venele îi palpitau pe 
ceafa puternică pe când își răcnea ordinele. Nu stătea 

pe loc nici o clipă, fugea, striga, lovea aerul cu pumnii. 
La un moment dat, spre finalul primului sfert, după o 
decizie controversată a arbitrului, Dan îşi smulse cas- 
ca şi porni hotărât către acesta. Trei dintre jucătorii lui 
săriră instantaneu de pe bancă şi îl puseră la pământ. 
Răspunsul lor rapid şi perfect coordonat îi sugeră lui 
Phoebe că nu era prima dată când salvau un arbitru de 
furia lui necontrolată. Deşi echipa îi aparţinea, pe hâr- 
tie, pentru următoarele câteva luni, în realitate era a lui. 
Personajul o speria şi o fascina în acelaşi timp. Ar fi dat 
orice ca să capete, ca prin minune, curajul lui. 

Fluierul sună în sfârşit, marcând finalul sfertului. 
Spre surpriza generală, cei de la Chicago Stars erau la 
egalitate cu Broncos, 7 la 7. Bobby Tom se repezi către 
ea cu o expresie atât de fericită, încât nu se putu abţine 
şi-i întoarse zâmbetul. 

- Sper să fiți tot aici, unde pot pune mâna pe dum- 
neavoastră, şi săptămâna viitoare, când jucăm contra 
celor de la Chargers. E clar că îmi aduceţi noroc. 

- Cred că numai talentul tău îți aduce noroc. 

- Denton, vino imediat aici! se auzi urletul feroce al 
antrenorului. Mai avem încă trei sferturi de meci, sau 
poate ai uitat? 

Bobby Tom îi făcu poznaș cu ochiul şi se îndepărtă 
în fugă. 


capitolul 9 


Phoebe stătea în umbrele jucăuşe ale torţelor ce fu- 
seseră plasate la intervale egale în jurul piscinei de la 
reşedinţa Somerville şi-l privea pe Bobby Tom Denton, 
care flirta vesel cu cinci admiratoare. Nimeni din mana- 
gementul echipei nu considerase moartea lui Bert sau 
faptul că ea urma să se mute în casa răposatului drept 
un motiv valabil pentru anularea petrecerii anuale de la 
deschiderea sezonului competiţional. Cât fusese la meci, 
secretara ei supraveghease atent personalul de la firmele 

de catering care se ocupase de pregătiri. Phoebe schim- 
base ţinuta de spălătoreasă auto cu ceva mai puţin 
bătător la ochi, o rochie tricotată fără mâneci de culoa- 
rea piersicii. 

Infrângerea în meciul cu Broncos marcase primele 
ore ale petrecerii, dar pe măsură ce băutura se scurgea 
pe gâturi, atmosfera se însuflețea. Acum era aproape 
miezul nopţii, iar platourile cu fripturi, şuncă și cozi de 
homari fuseseră golite. Phoebe făcuse cunoştinţă cu toţi 
jucătorii, cu soțiile şi cu prietenele lor, pe măsură ce 
soseau. Membrii echipei erau deosebit de politicoşi cu 
noua patroană, dar prezenţa atâtor sportivi în jur îi îm- 
prospătase amintiri care ar fi preferat să rămână îngropa- 
te cât mai adânc, aşa că se îndepărtă de grupul principal 
şi îşi găsi refugiu pe o bancă de lemn plasată lângă niște 
tufe de camelii, la distanţă sigură de piscină. 

Auzi o voce familiară şi simţi un val de bucurie când 
îl văzu pe Dan în patio. Ron îi spusese că duminica sea- 
ra era unul dintre momentele cele mai ocupate pentru 
antrenori, obligaţi să le dea calificative jucătorilor în 
funcţie de performanţa realizată în weekend și să facă 
planul de bătălie pentru următoarea săptămână. Chiar 
și în aceste condiţii, îl căutase din ochi toată seara, îşi 
dădu ea seama nu fără o doză de surprindere. Il urmări 
din penumbră cum se deplasa de la un grup la altul, 
constatând că se apropia progresiv de ea. Purta o pere- 
che de ochelari cu ramă subţire, metalică, iar contras- 
tul dintre acest accesoriu care-i dădea un aer studios şi 
aspectul general de băiat dur îi provocă niște senzaţii 
deopotrivă plăcute și stranii. 

-Nu ştiam că porţi ochelari, îi zise, așezându-se pi- 
Clor peste picior. 

- Lentilele de contact încep să mă jeneze dacă le port 
mai mult de paisprezece ore. Sorbi lacom din cutia de 
bere pe care o avea în mână și-și sprijini talpa piciorului 
drept de banca de lângă ea. 

„Parcă e coborât dintr-o piesă de Tennessee Wil- 
liams“, se gândi Phoebe în timp ce o bandă desenată 

i se derula în faţa ochilor: îl văzu în biblioteca prăfuită a 
unei ferme părăginite din sud, cu cămaşa albă umedă 
de transpiraţie după ce făcuse sex într-un pat metalic cu 
tânăra Elizabeth ce locuia la etaj. Învârtea între dinți o 
țigară de foi şi răsfoia cu gesturi grăbite un jurnal îngăl- 
benit de vreme, încercând să afle unde ascunsese buni- 
ca lui argintăria familiei. 

Îşi simţea trupul cald şi moale; era cât pe-aci să încea- 
pă să se frece de el ca o pisică în călduri, însă accesul 
de râs sănătos ce se auzi dinspre piscină rupse vraja şi o 
aduse la realitate. Îşi îndreptă privirea într-acolo la timp 
pentru a le vedea pe cele cinci prietene ale lui Bobby 
Tom Denton împingându-l pe acesta în piscină cu toate 
hainele pe el. Cum nu părea să mai iasă de sub apă, 
Phoebe mormăi printre dinţi că se ducea să-l scoată 
chiar ea. 

- Stai liniştită. Ai investit mai mulți bani în Jim Bie- 
derot decât în Bobby Tom, iar pe Jim tocmai l-am văzut 
cum încerca să se urce pe casă cu ajutorul unui lasou 
înfășurat pe un horn, îi răspunse Dan râzând. 

- E clar că nu sunt făcută pentru slujba asta. 

Bobby Tom ieși la suprafaţă lângă marginea bazinului 
şi trase în apă două dintre fetele care-l aruncaseră. Phoe- 
be se gândi că, din fericire, fereastra lui Molly dădea 
înspre partea din faţă a casei, aşa că nu putea să asiste 
la spectacol. 

- Tully mi-a spus că Jim se suie pe casă în fiecare an. 
Altfel, n-ar fi o petrecere reuşită, se pare. 

- N-ar putea să se limiteze la un abajur vesel, ca toată 
lumea? 

- E mândru de originalitatea lui. 

Un apărător voinic se întinse pe cimentul de lângă 
piscină şi începu să facă flotări deasupra unei tinere ce 
ţipa ascuţit de fiecare dată. Dan arătă cu berea spre ciu- 
datul cuplu. 

- De acolo s-ar putea să apară problemele. 

- Sper să n-o rănească, spuse Phoebe schimbându-și 
poziţia pentru a vedea mai bine, apoi îşi dori să nu fi 
văzut NIMIC. 

- Nu asta e important, ci faptul că fata nu-i nevasta lui. 

Exact în acel moment, un mic meteorit cu părul de 
foc, cam ca al Dianei Ross, se repezi din partea din spate 
a patioului către Webster Greer, talonerul defensiv de o 
sută patruzeci de kilograme. 

- Priveşte şi învaţă, Phoebe, chicoti Dan. 

Cu un scârțâit al tocurilor metalice de zece centime- 
tri pe gresia ce mărginea piscina, racheta balistică ros- 
cată se opri chiar lângă cuplul ce părea să se simtă tot 
mai bine. 

- Webster Greer, dacă nu-ţi iei imediat labele de pe 
fată vei regreta toată viaţa. 

- Ah, iubito, nu găsi altceva de spus împricinatul. 

- Nici o iubită, ţipă partenera legitimă. Dacă vrei să 
dormi pe pista de bowling pe care ţi-ai construit-o la 
subsol, n-ai decât! In orice caz, în patul meu nu mai 
pui piciorul. 

- Ah, iubito... 

-Şi să nu te aud apoi că vrei să-mi plângi pe umăr, 
după ce intentez divorţ şi te las sărac lipit pământului. 

- Krystal, iubito, doar ne jucam, nu era nimic serios. 

- Vă jucaţi! Lasă că-ţi arăt eu joacă! Trăgându-şi bra- 
tul înapoi, îl lovi pe bărbat în plex cu toată puterea. 

- lubito, de ce faci asta? reacționă masa de muşchi 
încruntându-se. Doar ştii că ultima dată când ai încer- 
cat ţi-ai sucit încheietura. 

Krystal îşi freca deja mâna îndurerată, dar asta nu-i 
stânjenea deloc debitul verbal. 

- Nu-ţi face griji pentru mine, ci pentru fundul tău! 
Şi dacă o să te mai las sau nu să-ţi vezi copiii! 

- Haide, iubito, lasă-mă să-ţi pun nişte gheață, să nu 
se umfle. 

- Mai bine ţi-ai pune niște gheață pe mădularul ăla 
inconștient! 

Cu o smucire dramatică a coamei roşcate, femeia 
puse capăt disputei și se îndreptă direct spre locul unde 
stăteau Phoebe și antrenorul principal, ceea ce nu părea 
să-l deranjeze câtuşi de puţin pe acesta din urmă. 

- Este încă rece, ar trebui să te ajute, i se adresă 
Dan nou-venitei punându-i cutia lui de bere în mâna 
suferindă. 

- Mulţumesc. 

- N-ar trebui să-l mai loveşti, draga mea. Chiar rişti 
să-ți faci rău. 

- Nici el n-ar trebui să mă mai enerveze. 

- Fătuca aia i-a dat târcoale toată noaptea. Ştii că Web- 
ster e ultimul om din echipă care şi-ar înşela nevasta. 

- Asta pentru că ştiu cum să-l ţin din scurt. 

O spusese pe un ton atât de calm, încât Phoebe nu-și 
putu reprima un zâmbet. In loc să se simtă ofensată, 
Krystal îi întoarse zâmbetul. 

- Nu-ţi lăsa niciodată bărbatul să ştie că este mai pu- 
ternic. lată secretul unei căsnicii fericite. 

- Voi ţine minte sfatul tău. 

Dan clătină înţelept din cap şi se întoarse către 
Phoebe. 

- Partea cu adevărat șocantă este că Webster și 
Krystal formează unul dintre cele mai reușite cupluri 
din echipă. 

- Ar fi mai bine să mă duc să-l calmez înainte de a 
se încăiera cu cineva. Pot păstra berea ta, pe post de 
tratament? 

- Nici o problemă. 

li zâmbi lui Phoebe, apoi se ridică pe vârfuri și depu- 
se un sărut cast pe obrazul lui Dan. 

- Mulţumesc, amice. Treci pe la noi într-o zi, să-ţi frig 
un hamburger. 

- Promit. 

Dan se așeză pe bancă lângă Phoebe, care încerca din 
răsputeri să pună cât mai mult spaţiu între ei. 

-O cunoşti de multă vreme pe Krystal? 


Trebuia Să fii tu 125 


- Eu şi cu Webster am fost colegi de echipă chiar îna- 
inte să mă retrag, şi aveam o gaşcă destul de unită. Nici 
unul dintre ei nu o înghiţea pe fosta mea nevastă, decât 
poate ca om politic, iar Krystal mi-a adus acasă lapte şi 
prăjituri cât am trecut prin divorț. Nu prea ne-am mai 
văzut de când am ajuns la Chicago Stars. 

- De ce! 

- Vezi tu, acum sunt antrenorul lui Webster. 

- Şi asta ce importanţă are? 

- Jucătorii mai vin şi mai pleacă, antrenorul decide 
cine intră în teren şi cine rămâne pe banca de rezerve, 
trebuie să existe o anumită distanţă. 

- Ciudat mod de a avea prieteni. 

- Aşa merge treaba. Toată lumea înţelege. 

Deşi ceilalți erau în raza lor vizuală, banca era atât de 
bine ascunsă în tufișuri încât păreau să fie singuri, iar 
prezenţa lui o făcea să se înfioreze ca o școlăriță. Auzi 
chiotele unei fete care tocmai își scotea sutienul, ceea ce 
stârni un asemenea val de urlete animalice din partea 
asistenţei masculine, încât se temu că o vor speria pe 
Molly, de cealaltă parte a casei. 

- Petrecerea începe să o ia razna. 

- Nu este chiar aşa. Băieţii vor să arate cât sunt de 
bine-crescuţi pentru că se ştiu urmăriţi. 

- Urmăriţi de cine? 

- De tine şi de mine. N-au nici un interes să facă 
tâmpenii sub ochii proprietarului și ai antrenorului lor 
principal, mai ales că astăzi am mâncat bătaie. Pe când 
eram jucător, îmi aduc aminte de petreceri care durau 
de duminică până marţi. 

- Pari nostalgic. 

- Mi-am avut şi eu partea mea de distracţie. 

- Ai fost aruncat în piscină şi ai jurizat concursuri de 
tricouri ude? 

- Sper că n-ai nimic împotrivă. Concursurile de tri- 
couri ude sunt singura manifestare culturală la care au 
acces jucătorii. 

Izbucni în râs, însă veselia o părăsi rapid când văzu 
modul în care o privea. Prin lentilele ochelarilor, în 
ochii săi enigmatici, de un verde-smarald, scânteia o lu- 
miniţă, un curent electric ce nu-şi avea locul acolo. Era 
speriată, îngrozită. Aplecând capul, luă o înghiţitură 
zdravănă de vin ca să-şi dea curaj. 

- Pentru o femeie care flirtează cu tot ce umblă în 
pantaloni, ești cam încordată când suntem numai 
noi doi. 

- Ba nu sunt! 

- Nu ştii să minţi, păpuşă. Mai ai puţin şi plesneşti 
de încordare. i 

In pofida vinului, își simţea gura uscată. Incercă să-şi 
compună un zâmbet viclean. 

- Numai în visurile tale, scumpule. Aplecându-se 
către el, îi simți mirosul aspru de after-shave. Devorez 
bărbaţi ca tine dimineaţa, după care mănânc un prânz 
cu patru feluri şi desert. 

- La naiba, Phoebe! Dacă ne-am fi plăcut cu adevărat, 
am fi putut petrece clipe minunate împreună. 

Ea zâmbi, însă descoperi cu surprindere că nu se pu- 
tea gândi la nimic, că nu găsea nimic sexy sau ironic de 
spus. În mintea ei, arcurile patului cu decoraţiuni 
de bronz începeau să scârțâie periculos, dar acum ea se 
afla întinsă pe spate, în locul tinerei Elizabeth. Ea era 
cea din furoul de mătase, cu o bretea atârnându-i ațâță- 
tor pe lângă umăr. Îşi imagină că-l vedea sub ventilatorul 
obosit ce mai mult încălzea aerul în loc să-l răcorească, 
cu cămaşa deschisă la nasturi. 

- La naiba! Injurătura bărbatului, sunând mai mult 
ca un suspin înciudat, o smulse din reverie. 

Sub privirea lui pătrunzătoare, simți cum trupul i se 
scutura de nenumărate pânze de păianjen, devenind 
umed şi primitor. Senzaţia era atât de neașteptată în- 
cât își dori să o alunge, dar, în același timp, ar fi vrut 
să nu dispară niciodată. Era copleşită de dorinţa de a se 
apleca asupra lui și de a-i atinge buzele cu ale ei. De 
ce nu? La urma urmei, se prezentase ca o mâncătoare 

de bărbaţi. Nu avea de unde să ştie cât de departe ar fi 
fost un astfel de gest de adevăratul ei caracter. Doar o 
dată, de ce să nu încerce? 

- Phoebe, în sfârşit te-am păsit! 

Capetele le zvâcniră instantaneu la auzul vocii lui 
Ron, care se strecura printre tufele de camelii. Tânăra 
femeie trase cu lăcomie aer în piept. 

De când fusese reangajat, Ron se ţinuse departe de 
Dan, evitând scandalurile. Phoebe spera că situaţia nu 
era pe punctul să se schimbe. 

Ron îl salută scurt din cap pe antrenor, apoi i se 
adresă ei: 

- Mai stau puţin şi plec. Am aranjat cu o firmă să 
vină de dimineaţă şi să facă curat. 

Dan se uită preocupat la ceas şi se ridică. 

- Trebuie să plec şi eu. Mi-a adus Paul înregistrările 
acelea? 

- Nu l-am văzut. 

- Chiar voiam să mă uit la ele înainte de culcare. 

- Dan e celebru pentru capacitatea de a supravieţui 
cu numai patru ore de somn pe noapte, îi zâmbi Ron 
lui Phoebe. E un adevărat cal de povară. 

Timpul petrecut în apropierea antrenorului o tulbu- 
rase, căci simțea că-i dezvăluise prea mult din eul ei as- 
cuns. Ridicându-se, își trecu mâna prin păr. 

- E plăcut să vezi că oamenii tăi muncesc pe măsura 
salariului. 

- Vrei să-l caut pe Paul şi să-ți aduc filmul acasă? îl 
întrebă Ron pe antrenor. 

- Nu, nu-ţi bate capul. Dar spune-i să mi-l lase neapă- 
rat pe birou mâine de dimineaţă la ora șapte. Vreau să 
arunc o privire înainte de întâlnirea cu echipa tehnică. 
Se întoarse către Phoebe. Trebuie să vorbesc cu cineva, 
aş putea folosi telefonul din casă? 

Atitudinea lui era atât de profesională, încât Phoebe 
se întrebă dacă nu cumva momentul fierbinte prin care 
trecuseră cu numai câteva clipe în urmă nu fusese doar 
o iluzie. Nu voia să-l lase să observe ce efect produsese 

asupra ei, aşa că alese să-l întrebe pe un ton înţepat dacă 
nu avea telefon în maşină. 

- Nu suport telefoanele în două locuri: în mașină şi 
în dormitor. 

Câştigase această rundă, așa că-i răspunse pe un ton 
de mare patroană, indicându-i direcția cu mâna. 

- Cel mai apropiat telefon este în salon. 

- Mulţumesc, dulceaţă. 

- N-ar trebui să-i permiţi să ți se adreseze atât de ne- 
politicos. Eşti proprietara echipei, totuşi, se încruntă 
Ron după ce se asigurase că era suficient de departe. 

- Spune-mi tu, cum să procedez cu el? Şi să nu mă iei 
cu ce-ar fi făcut Al Davis sau Eddie nu-știu-cum... 

- Edward de Bartolo Jr., îi răspunse el cu răbdare, 
proprietarul echipei San Francisco Forty-Niners. 

- Nu e cel care le oferă jucătorilor şi nevestelor lor 
cadouri extravagante? 

- Chiar el. Excursii în Hawaii şi cecuri-cadou sucu- 
lente la Nieman Marcus. 

- Îl detest pe Dan Calebow din tot sufletul. 

- Stai liniştită, lucrurile se vor aranja cumva de la 
sine. Ne vedem de dimineaţă. 

Rămasă singură, se uită către casă, în direcţia în care 
dispăruse antrenorul. Dintre toţi bărbaţii care trecuseră 
prin viaţa ei, de ce trebuia să se simtă atrasă tocmai de 
acesta? Nu era ironic că se simţea atât de atrasă tocmai 
de ceea ce o speria mai tare, un bărbat puternic fizic şi 
psihic? Un bărbat care era cu atât mai periculos, îşi atra- 
se singură atenţia, din cauza inteligenţei şi a simțului 
umorului cu care fusese înzestrat din plin. 

Ce bine ar fi fost dacă ar mai fi rămas puţin la petre- 
cere. De când ajunsese la Chicago se simţise ca într-o 
țară străină, ale cărei obiceiuri nu le cunoştea, iar ulti- 
ma discuţie cu el parcă-i întărise această senzaţie. Era 
confuză, dar şi pătrunsă de un sentiment al anticipa- 
tiei, acela că, dacă ar mai fi rămas, ceva minunat s-ar fi 
putut întâmpla. 

Molly își ridică genunchii şi-i acoperi cu cămaşa de 
noapte lungă, din bumbac. Stătea ghemuită în imensa 
cameră de zi şi se uita pe fereastră, unde petrecerea con- 
tinua. Peg, menajera, o trimisese la culcare de o oră, dar 
zgomotul o împiedicase să adoarmă. Era îngrijorată şi 
pentru ziua de miercuri, când urma să înceapă cursurile 
la școala publică, unde nu cunoștea pe nimeni, dar era 
sigură că toţi copiii o vor urî. Ceva rece şi umed i se lipi 
de picior. Era Pooh. Se aplecă s-o mângâie, iar cățeluşa 
se ridică pe labele din spate şi i se urcă pe picior. Molly 
o luă în brațe și își apropie capul de urechea ei. 

- Eşti o fetiță bună, nu-i aşa, Pooh? O căţelușă cumin- 
te și drăguță. Îți place de Molly? Lui Molly îi place de 
tine, să ştii. 

Șuviţe negre din părul ei se amestecau cu blana per- 
fect albă a animalului. Când își frecă obrazul de blana 
curată și mătăsoasă de pe capul acestuia, se trezi linsă 
cu dragoste pe bărbie. Îşi menţinu chipul în aceeași 
poziție. Nici nu-și mai amintea când o sărutase cineva 
ultima dată. 

Ușa din dreapta se deschise brusc. Un bărbat masiv 
își făcu apariţia, iar Molly îi dădu repede drumul jos că- 
țelușei. Camera era slab luminată, astfel încât intrusul, 
care se apropia cu paşi mari de telefon, n-o putea vedea. 
Cu toate acestea, înainte să apuce să formeze numărul, 
Pooh se repezi să-l întâmpine. 

- La naiba! Jos, potaie, jos! 

Pentru a evita un moment de stânjeneală, Molly îşi 
drese uşor vocea. 

- Nu mușcă, să ştiţi, îl informă cu politețe. 

Bărbatul puse receptorul înapoi în furcă şi se uită la 
ea. Molly îi remarcă zâmbetul binevoitor. 

- Eşti sigură? Mie mi se pare cam periculoasă. 

- Numele ei este Pooh. 

- De fapt, am întâlnit-o deja, dar noi nu cred că am 
făcut cunoștință. Se îndreptă spre fetiță. Mă numesc 
Dan Calebow. 

- Încântată de cunoştinţă, domnule Calebow. Eu 
sunt Molly Somerville. li întinse mâna şi o scutură vi- 
guros pe a lui. 

- De asemenea, domnişoară Molly. Trebuie să fii sora 
lui Phoebe. 

- Suntem surori numai pe jumătate. Avem mame di- 
ferite şi nu semănăm deloc, sublinie ea pedant. 

- Asta pot vedea şi eu. De ce nu dormi la ora asta? 

- Nu am reuşit să adorm. 

- E cam zgomot, într-adevăr. l-ai întâlnit pe jucători 
şi familiile lor? 

- Phoebe nu mi-ar da voie. Nu ar fi putut preciza de 
ce se simţise obligată să mintă, dar nu-i venea să recu- 
noască faptul că refuzase să iasă din casă. 

- De ce? i 

- E foarte aspră cu mine. In plus, nu sunt genul care 
se omoară după petreceri. Din contră, aș putea spu- 
ne sunt o fiinţă solitară. Când mă fac mare, vreau să 
fiu scriitoare. 

- Chiar aşa? 

- Acum citesc Dostoievski. 

- l-auzi! 

Conversaţia lâncezea, aşa că încercă să-i rețină atenţia 
cu un alt subiect. 

- Nu-mi imaginez că la noua mea școală se studiază 
Dostoievski. Voi începe miercuri. E o şcoală publică 
unde merg şi băieţi. 

- N-ai mai fost la şcoli mixte până acum? 

- Nu. 

- O fetiță drăguță ca tine ar trebui să se descurce fără 
probleme. 

- Vă mulțumesc, dar eu nu sunt atât de frumoasă ca 
Phoebe. 

- Sigur că nu eşti ca ea. Dar eşti frumoasă în felul tău. 
Aşa sunt femeile, fiecare are ceva ce o face specială. 

O numise femeie! şi propuse să rețină acest compli- 
ment minunat pentru a-l savura mai târziu, în singurătate. 

- Sunteţi foarte amabil, dar îmi cunosc propriile 
limite. 

- Sunt un fel de expert în femei, domnişoară Molly, 
ar trebui să iei în serios ce spun. 

Ar fi vrut să-l creadă, dar nu putea. 

- Sunteţi jucător de fotbal, domnule Calebow? 

- Am fost, acum sunt antrenorul echipei Chicago 
Stars. 

- Mi-e teamă că nu mă pricep deloc la fotbal. 

- E o trăsătură comună a părţii feminine din familia 
ta. Işi încrucișă braţele pe piept. Sora ta nu te-a luat la 
meciul de azi? 

- Nu. 

- Mare păcat, ar fi trebuit să te aducă şi pe tine. 

Se gândi că detectează dezaprobare în vocea lui, ceea 
ce o făcu să-şi închipuie că nici lui nu-i plăcea de Phoe- 
be. Hotări să-l tatoneze. 

- Sora mea vitregă nu vrea să-şi bată capul cu mine. 
Sunt în grija ei pentru că am rămas orfană de ambii 
părinți. Dar, de fapt, nu mă vrea. Ultima parte, cel pu- 
țin, era adevărată. li obținuse toată atenţia şi, cum nu 
voia s-o piardă, începu să inventeze: Nu vrea să mă lase 
înapoi la școala unde învăţam înainte şi-mi ascunde scri- 
sorile pe care le primesc de la prietene. 

- De ce ar face aşa ceva? 

- Din cruzime, presupun. Imaginaţia îi lucra la tura- 
ție maximă. Ştii, aşa sunt născuţi unii oameni. Nu mă 
lasă să ies din casă, iar dacă o supăr, mă hrăneşte numai 
cu pâine și apă zile în șir. Câteodată mă și pălmuieşte, 
completă ea într-un acces de inspiraţie. 

- Ce? 

- Dar nu doare, se grăbi Molly să adauge, speriată că 
mersese prea departe. 

- Mie greu să mi-o imaginez pe sora ta făcând așa ceva. 

- Sunteţi un bărbat puternic, e normal ca aspectul ei 
fizic să vă întunece judecata, trecu fata la ofensivă, căci 
nu voia să-l audă luându-i apărarea lui Phoebe. 

- N-ai vrea să-mi explici cum vine chestia asta? chicoti 
Dan surprins. 

Conştiinţa o îndemna să se oprească, dar bărbatul 
era atât de drăguţ şi îşi dorea atât de mult s-o îndrăgeas- 
că, încât nu se putu abţine. 

- Când este cu bărbaţi acţionează altfel decât atunci 
când suntem numai noi două. Este ca Rebecca, prima 
Lady de Winter. Bărbaţii o adoră, dar în ea se ascunde o 
ființă răzbunătoare. Incă o dată, se temu că mersese prea 
departe. Ín fine, nu e neapărat rea, doar puţin perversă. 

- Să-ţi spun ceva, domnişoară Molly, zise Dan frecân- 
du-şi gânditor bărbia. Echipa este parte și din moşte- 
nirea ta, deci trebuie s-o cunoşti. O să-i cer lui Phoebe să 
te aducă să asişti la un antrenament săptămâna viitoare, 
într-o zi după şcoală. 

- Veţi face asta pentru mine? 

- Sigur. 

- Vă mulțumesc. Mi-ar plăcea foarte tare să văd cum 
se antrenează jucătorii. Gratitudinea pe care o resimțea 
era mai puternică decât vinovăția. 

In acel moment, Peg strecură capul pe ușă şi începu 
s-o certe pe Molly că nu era în pat, aşa că se grăbi să-i 
ureze lui Dan noapte bună şi să se întoarcă în camera 
ei. După plecarea menajerei, îl scoase pe domnul Brown 
din ascunzătoare și-l strânse la piept sub așternuturi, 
deşi ştia că era mult prea mare ca să mai doarmă cu un 
animăluț de pluș. Pe când se scufunda în somn, auzi 
zpârieturi uşoare la ușă. Nu deschise, pentru că nu voia 
ca Phoebe să afle că o lăsase pe Pooh în dormitorul ei. 
Era şi acesta un mod de a se face dorită. 


capitolul 10 


Phoebe aruncă o privire la caseta video de pe locul 
pasagerului şi-şi spuse că o vizită neanunţată acasă la 
Dan Calebow era probabil cea mai proastă idee din 
lume. Dar, în loc să întoarcă luxoasa limuzină Cadillac 

a răposatului ei tată şi să se ducă acasă, se holbă la drum 
în lumina farurilor, încercând să identifice cutia de scri- 
sori din lemn pe care i-o indicase ca reper Krystal Greer. 
Repetă în gând ce urma să povestească odată ajunsă la 
destinaţie. 

Se hotărâse să se poarte foarte relaxat şi să-i spună că 
Paul apăruse cu caseta buclucașă la scurt timp după ce el 
plecase de la petrecere. Auzind că îşi dorea să urmăreas- 
că înregistrarea cât mai repede, înainte de a se duce la 
culcare, se gândise să i-o livreze chiar ea, mai ales într-o 
noapte atât de liniştită, când era o plăcere să conduci. 
Se încruntă. Era totuși ora unu, aşa că mai bine nu 
menţiona ultima parte. Mai bine îi spunea că nu putuse 
să adoarmă și că ieşise cu maşina ca să se relaxeze. 

In realitate, nu mai suporta să stea departe de el. 
Fusese profund zguduită de momentul când simţise 
acel îndemn lăuntric şi copleşitor de a-l săruta. Acum 
avea nevoie să-l întâlnească singură, într-un loc unde 
nu puteau fi întrerupţi, pentru a estima valoarea reală 
sentimentelor care o încercau. Putea păsi un milion de 
motive pentru care nu trebuia să se simtă atrasă de el, 
dar nici unul nu oferea o explicaţie plauzibilă pentru 
ceea ce simţise pe bancă mai devreme, acea senzaţie că 
trupul îi revenea la viață. Era o trăire care o speria şi o 
bucura concomitent. Bărbatul nu făcuse un secret din 
faptul că n-o plăcea, dar, în acelaşi timp, era limpede că 
exercita o anumită atracție asupra lui. 

Fără nici un avertisment, simți cum ochii i se um- 
pleau de lacrimi. Ani şi ani în şir nu-şi permisese nici 
măcar să viseze că așa ceva s-ar fi putut întâmpla. Era 
nebună de legat, sau chiar apăruse o şansă de a-şi primi 
înapoi feminitatea samavolnic răpită? 

Farurile se opriră fulgurant asupra cutiei poştale din 
lemn. Nu apărea înscris nici un nume, dar numărul era 
cel corect, aşa că frână uşor şi se înscrise pe aleea îngustă 
cu pietriș. Cerul era înnorat, luna abia putea dezvălui 
O livadă bătrână. Zări luminile casei abia după ce trecu 
peste un podeţ de lemn şi luă o curbă uşoară. 

Ferma ce-i apăru în faţa ochilor nu semăna deloc cu 
vizuina de burlac pe care şi-o imaginase. Construită din 
lemn şi piatră, avea trei coşuri şi o aripă separată. Câteva 
trepte conduceau la o verandă de modă veche, înconju- 
rată cu o balustradă de fier forjat. În lumina blândă ce 
trecea prin geamurile din față, văzu că ușa de la intrare şi 
obloanele erau pictate într-un gri perlat. Rotile mușcară 
din pietriş când luă curba și frână în faţa casei. Brusc, lu- 
minile exterioare se stinseră, urmate aproape imediat de 
cele interioare. Din depărtare se auzi o cucuvea, iar su- 
netul rău prevestitor o făcu să se simtă și mai nesigură. 

Luând caseta de pe scaunul de alături, deschise por- 
tiera şi părăsi interiorul protector păşind în noapte. 
Inaintă cu atenţie spre intrare, dorindu-și din toată ini- 
ma ceva mai multă lumină. Cu mâna sprijinită pe ba- 
lustrada rece, urcă cele patru trepte. În beznă, cântecul 
greierilor părea sinistru, nu prietenos, precum scârțâitul 
lemnăriei vechi dintr-o casă bântuită. Negăsind o sone- 
rie electrică, lovi în uşă cu mânerul greu de oţel prevă- 
zut în acest scop. Íl ridică, apoi îl împinse înapoi cu un 
zgomot înfundat. Secundele se scurgeau inexorabil. Tot 
mai neliniștită, lovi din nou, apoi îşi dori să n-o fi făcut, 
căci totul i se părea a fi o greşeală fatală. Era de-a dreptul 
penibil. Cum își putea explica prezenţa acolo? La ce nai- 
ba se gândise? Era gata să se strecoare înapoi... 
= O mână puternică i se lipi peste gură, pe la spate. 
Incercă disperată să mai tragă o pură de aer, când se trezi 
apucată de talie și ridicată. Sângele îi părăsi creierul, iar 
picioarele i se înmuiară instantaneu. Auzi o voce şuie- 
rând ameninţător: 

- Te voi duce în pădure. 

Era paralizată de spaimă. Încercă să ţipe, dar nu 
putea scoate nici un sunet. Se simţea ca în noaptea 
aceea pe când avea numai optsprezece ani. Pierdu con- 
tactul cu solul, iar bărbatul o purtă în jos pe scări ca şi 
când n-ar fi cântărit nimic. Întunericul şi panica o sufo- 
cau. O târî spre copaci cu gura apăsată la urechea ei. 

- Încearcă să scapi, îi șopti. Zbate-te puternic, deşi eşti 
conştientă că n-ai nici O şansă. 

Accentul familiar o lovi ca o descărcare electrică. Cel 
care o ţinea captivă era chiar Dan! Mintea îi lucra fre- 
netic. O păţea din nou! Se simţise atrasă de el, flirtase 
cu el, și acum urma să fie violată sălbatic în pădure! leşi 
cumva din paralizie. Nu putea permite să i se facă asta 
a doua oară. 

Incepu să se lupte straşnic ca să se elibereze, lovindu-l 
și încercând să-l împungă cu coatele, dar era mai puter- 
nic decât ea, cu mușchi de oţel antrenați ani în şir în 
cele mai dure condiţii. O căra printre copaci ca pe un 
copil. Incercă din nou să ţipe, dar apăsarea mâinii sale 
pe gura ei era nemiloasă. 

- Așa, e bine. Ai făcut ceva mişcare, iubito. Mă faci 
să-mi merit premiul. 

Se arcui în braţele lui şi încercă să ţipe pe sub mâna 
ce-i strivea buzele, dar orice efort era inutil. Văzu la 
mică distanţă o structură din lemn şi, pe măsură ce se 
apropiau, înţelese că era un foişor de grădină. 

-O să ţi-o trag amarnic, şuieră bărbatul. Aşa cum îţi 
place ţie, tare și îndesat până te doare. O puse pe umăr, 
urcă treptele ce duceau în micul adăpost acoperit cu ie- 
deră şi intră. Nici măcar nu respira greu. 

- Vei fi complet neajutorată. Pot să-ţi fac ce vreau, şi 
n-ai cum să mă opreşti. 

O târî în beznă, iar teroarea puse complet stăpânire 
pe ea, ca atunci, demult, în blestemata magazie de ta- 
blă de lângă piscină. Sufocând-o în continuare cu mâna 
stângă, cu dreapta începu să-i umble pe sub bluză, lăr- 
gindu-i elasticul de la pantaloni. 

- Mai întâi voi rupe chestiile astea... 

Sunetele oribile ce răzbăteau din gâtlejul lui Phoebe 
semănau acum cu urletele unui animal prins în capca- 
nă. Nu dorise asta. „Dumnezeule mare, nu mă părăsi!“ 
Auzi din nou acea voce sinistră în ureche. 

- Poate ar fi mai bine să încep de aici. Cum preferi? 

De data asta, mâna lui stângă îi eliberă gura și i se 
înfipse viguros în decolteu, rupându-i bluza dintr-o sin- 
gură mișcare violentă. În acea clipă se întâmplară simul- 
tan două lucruri. Un țipăt violent ieşi de pe buzele lui 
Phoebe, iar mâna ce-i tortura sânul înțepeni brusc. 

- Val? 

O pipăi mai cu atenţie, apoi, pentru o fracțiune de 
secundă, rămase blocat. In cele din urmă sări de lângă 
ea de parcă ar fi fost radioactivă. 

Phoebe începu să plângă în hohote. Lumina palidă a 
unei veioze cu picior umplu dintr-odată interiorul, dez- 
văluind câteva mobile de exterior, un covoraș și pe Dan 
Calebow care o privea uluit. 

- Phoebe, Dumnezeule! Dumnezeule, ce-am făcut? 
Phoebe, îmi cer iertare, n-am ştiut că erai tu. Eu și Val 
aveam întâlnire... 

Dinţii îi clănțăneau în gură şi tremura din tot corpul. 
Cum bluza ruptă lăsa să i se vadă sânul, încercă să și-l 
acopere cu materialul ce atârna și făcu un pas în spate, 
cu lacrimile scurgându.-i-se pe chip. 

- Phoebe... 

Se repezi către ea, dar tânăra femeie sări înapoi, încer- 
când frenetic să se acopere. 

- Nu mă atinge! 

Bărbatul se retrase ţinându-și mâinile ridicate, cu pal- 
mele la vedere, într-o poziţie defensivă. 

- Nu-ţi fac nimic. Lasă-mă să-ți explic. A fost o con- 
fuzie, o greşeală. Nu ştim că ești tu. Credeam că e fosta 
mea soţie. Trebuia să ne întâlnim aici. 

-Şi asta crezi că mă consolează cumva? Dinţii i se 
ciocneau în continuare şi trupul îi tremura necontrolat 
între suspine. 

Dan făcu încă un pas în faţă, provocând aceeași retra- 
gere din partea ei. 

- Nu înţelegi. 

- Ba înţeleg foarte bine, pervers nenorocit! 

- Dan! 


Amândoi îngheţară auzind o voce feminină. 

- Dan! Unde eşti? 

O cuprinse ușurarea când înţelese că nu erau singuri. 
Apoi văzu expresia rugătoare din ochii lui şi degetul ară- 
tător dus la buze, prin care îi cerea să tacă. 

- Aici! strigă ea. Suntem înăuntru. 

- La naiba, mormăi el plecându-şi fruntea. 

O femeie slabă și atrăgătoare, îmbrăcată într-o rochie 
simplă de bumbac cu motive florale, apăru în foişor. 

- Dan? Am auzit o voce şi... Se blocă la vederea celei- 
lalte femei. Ce se întâmplă aici? 

-Ce se întâmplă aici este un caz clasic de confuzie 
asupra identităţii unei persoane, răspunse el abătut. 

- Dumnezeule, exclamă Val contemplând starea jal- 
nică în care se păsea Phoebe. 

Pe măsură ce spaima i se disipa, patroana echipei de 
fotbal începea să priceapă că lucrurile erau mult mai 
complexe decât păreau la prima vedere. 

- Era întuneric beznă şi am crezut că eşti tu. 

- E discretă? întrebă femeia apăsându-și tâmpla cu 
degetele. 

- Discretă pe dracu’! Nu vezi ce i-am făcut? 

- Cine este? 

Vocea femeii devenise dintr-odată atât de rece şi de 
profesională, încât Phoebe o detestă instantaneu. 

- Domnişoara Somerville, răspunse Dan, intuind că 
ea nu era în stare încă să se exprime. 

- Proprietara echipei tale? 

- In carne şi oase. Dan se întoarse și făcu prezentările 
cu o voce joasă: Phoebe, ea este Valerie Calebow. Fosta 
mea soţie, în prezent politician, membru al Congresu- 
lui Statelor Unite. Cu toate acestea, poţi avea încredere 
în ea. Acum, Valerie îţi va explica ce urma să se petreacă 
aici şi va confirma că nu voiam să-ți fac nici un rău. 

- Dan, nici prin gând nu-mi trece să... începu Valerie 
ridicând bărbia sfidător. 

- O vei face! Nu înţelegi că pe mine nu mă poate 
asculta? 

Își alese cuvintele cu grijă, chipul împietrindu-i într-o 
expresie neutră. 

- Domnişoară Somerville, deşi suntem divorţaţi, am 
ales să ne continuăm raporturile intime. Suntem niște 
amanți mai curând aventuroşi, aşadar... 

- Nu mă băga și pe mine în categoria asta, Val. În ce 
mă priveşte, aş fi mulţumit cu un pat dublu și muzica 
lui Johnny Mathis. 

- Dai vina pe mine pentru toată tărășenia! 

- Nu, oftă Dan. A fost greşeala mea. Amândouă sun- 
teţi blonde şi aveţi cam aceeaşi înălțime, era întuneric... 

- Dan şi cu mine aveam întâlnire aici, în seara asta. 
A trebuit să particip la un eveniment oficial, aşa că am 
ajuns cu întârziere. Din păcate, domnişoară Somerville, 
fostul meu soţ v-a confundat cu mine. 

Incetul cu încetul, Phoebe începea să înţeleagă în ce 
companie ajunsese, dar nu putea decât să se holbeze 
uluită la femeia din faţa ei. 

- Adică, vreți să spuneţi că vă place când se poartă aşa 
cu dumneavoastră? 

- Mi-e teamă că trebuie să plec, răspunse cealaltă refu- 
zând s-o privească în ochi. Îmi pare rău că aţi trecut prin 
așa O spaimă. Sper că înţelegeţi cât de delicată este pro- 
blema. Ca oficial ales al Statelor Unite, pentru mine ar 
fi extrem de penibil dacă s-ar afla. 

- Pentru numele Domnului, Val... 

- Mai taci din gură, Dan! Un astfel de zvon mi-ar pu- 
tea distruge toată cariera. Vreau promisiunea ei că nu va 
scoate un cuvânt. 

-Cui i-aş putea spune? Oricum nu m-ar crede ni- 
meni, suspină Phoebe. 

- Încă o dată, îmi pare rău, mai rosti politiciana, după 
care ieși grăbită din foişor. 

Nu dorea să rămână din nou singură cu el. Se simțea 
strivită de masa lui opresivă, cu bicepşii stând să rupă 
mânecile prea înguste ale tricoului. 

- Te rog, stai puţin jos, îi spuse pe o voce calmă. Nu-ţi 
voi face nimic, nu mă voi apropia de tine, dar trebuie să 
discutăm ceva. 

- E doar un joc între voi doi, nu? Aşa vă excitaţi? 

- Da. 

- Mie nu mi s-a părut deloc o joacă. 

- Ştiu şi regret. 

- Cum poţi să-i faci aşa ceva? 

- Dacă asta îi place... 

- Bine, dar de ce? 

- Este o femeie puternică, obișnuită să domine. Câte- 
odată vrea să mai iasă din această rutină. 

- E bolnavă şi tu eşti la fel! 

- Nu ne judeca, Phoebe. Nu este bolnavă şi, până 
în noaptea asta, ceea ce se întâmpla între noi rămânea 
intre noi. 

- Dar dacă nu te opreai? îngăimă Phoebe, începând 
să tremure din nou. 

- Îţi garantez că m-aş fi oprit. Aşa am și făcut, în mo- 
mentul în care ţi-am simțit... Își drese glasul, apoi expli- 
că: Valerie are un piept mai plat decât al tău. 

Sub povara atâtor emoţii, îşi simţea genunchii de 
cârpă, așa că se lăsă să cadă într-un fotoliu. Dan se apro- 
pie de ea tiptil, ca şi cum s-ar fi temut că va începe din 
nou să țipe. 

- De ce ai venit la mine? 

- Imediat după ce ai plecat, la petrecere a apărut 
Paul. Ți-am adus caseta pe care îți doreai atât de mult să 
o vezi. Făcu un gest neajutorat, amintindu-și că o lăsase 
să cadă pe undeva când era târâtă în pădure. 

- Dar i-am spus lui Ronald să nu trimită pe nimeni 
in noaptea asta. 

- Am crezut că... nici nu-mi era somn... în fine, a fost 
o idee proastă. 

- Aici suntem de acord. 

- Plec. Phoebe reuşi să se ridice din fotoliu împingân- 
du-se în mâini. 

- Ai nevoie să-ți recapeţi puterile înainte să te sui din 
nou la volan. N-am mâncat nimic la petrecere şi sunt 
mort de foame. Hai să facem nişte sandviciuri, ce părere 
ai? Expresia de pe chipul lui arăta că-şi dorea din toată 
inima să-i facă plăcere, însă rămânea prea mare, prea pu- 
ternic, iar ea nu-și revenise încă din momentele acelea 
când trecutul păruse să se repete. 

- Mai bine plec. 

- [i-e teamă să rămâi singură cu mine, nu-i aşa? 

- Sunt doar obosită. 

- Eşti speriată. 

- Cum altfel? Am fost complet neajutorată. Eşti un 
bărbat puternic. Nici n-ai idee ce-am simţit în acele clipe. 

- Nu, nici n-aş avea cum. Dar coşmarul s-a încheiat. 
Nu ţi-aș face niciodată rău, ştii asta, nu-i aşa? 

Aprobă din cap încet. O ştia, dar îi era încă dificil să 
se relaxeze. 

- Știu de ce te grăbești să ajungi acasă. Abia aştepţi 
să-ţi trezeşti sora mai mică şi s-o pălmuieşti zdravăn, zise 
el cu un zâmbet ghiduş pe chip. 

- Nu înţeleg ce vrei să spui, îi răspunse ea uimită. 

- Domnișoara Molly și cu mine am avut o discuţie 
foarte interesantă. Dar nu-ţi voi povesti nimic dacă nu 
accepţi să mâncăm ceva împreună. 

li citi în ochi o sclipire provocatoare. El era acum 
antrenorul şi îi punea la încercare curajul, aşa cum îşi 
testa oamenii. Ştia că nu avea s-o rănească. Dacă fugea și 
de data asta, avea să se mai poată opri vreodată? 

- Bine, doar o gustare. 

Se împiedică pe cărarea nefamiliară şi denivelată, 
însă el nu schiță nici un gest ca s-o ajute. Se întrebă 
dacă ştia că orice atingere în întuneric ar fi făcut-o să-şi 
piardă cumpătul. Pe măsură ce se apropiau, încercă să o 
facă să se relaxeze povestindu-i despre casă. 

- Am cumpărat ferma anul trecut şi am renovat-o in- 
tegral. Am o livadă și un grajd unde aş putea creşte fără 
probleme doi cai, dacă aş avea pasiunea asta. Am desco- 
perit pe proprietate copaci ce au peste o sută de ani. 

Ajunseră în sfârşit la intrare. Dan se aplecă şi cule- 
se de pe jos caseta video, apoi deschise uşa principală 
şi aprinse o lumină înainte de a o lăsa să pătrundă în 
interior. În partea stângă văzu o scară ce ducea la etaj, 
iar în dreapta, un pasaj cu boltă rotundă conducea la 
aripa laterală a casei. [l urmă docilă într-un salon spaţios 
şi primitor, decorat în stil rustic. 

Piatra aparentă de pe peretele cel mai lung strălucea 
palid în lumina lămpilor. Pe două niveluri, salonul cu- 
prindea o zonă de living şi o bucătărie retro, cu un pod 
comod retras sub cornişă. Pe podeaua lucioasă de pin se 
odihneau o canapea verde-închis, cu accente galbene şi 
roşii, nişte fotolii moi şi o bancă de lemn scrijelită din 
abundență ce ţinea loc de măsuţă de cafea; pe aceasta se 
aflau o tablă de şah şi un teanc de cărţi. Sfeşnice masive 
din lemn, vase din piatră şi câteva obiecte de decor me- 
talice se înșirau pe şemineul masiv din piatră. Se aştep- 
tase să găsească statui din marmură reprezentând femei 
goale în posturi erotice, nu la acest decor rural conforta- 
bil ce părea desprins din preria statului Illinois. 

- Pune-ţi asta pe tine! Poţi folosi baia de lângă bucătă- 
rie, îi spuse Dan întinzându-i o cămaşă de blugi moale. 

Inţelese că încă strângea la piept resturile bluzei rup 
te. Luă cămașa, se scuză şi se îndreptă spre baie. Privin- 
du-și imaginea din oglindă fu şocată de ochii mari şi 
vulnerabili, două ferestre ce lăsau să i se vadă cele mai 
bine ascunse secrete. și netezi părul cu mâna şi îşi şterse 
urmele de mascara cu un şerveţel. Părăsi baia numai 
după ce se calmase complet. 

Cămașa îi atârna până pe la jumătatea coapsei, şi 
simţi nevoia să-i suflece mânecile. In bucătărie, Dan își 
făcea de lucru cu o felie de pâine integrală și un pachet 
de carne de vită pentru sandviciuri. 

- [ți place rosbiful? 

- Carnea de vită nu prea e genul meu. 

- Am şi salam de porc şi piept de curcan. 

- Nişte brânză simplă îmi ajunge. 

- Brânză la grătar? [mi iese foarte bine. 

Işi dorea să lase complet în urmă momentul în care 
crezuse că va fi violată, aşa că acceptă cu un zâmbet 
timid. 

- Vin sau bere? Dar am şi ceai rece. 

- Ceai, mulţumesc. Se aşeză la o masă veche din lemn 
de nuc. 

Dan turnă câte un pahar de ceai pentru fiecare şi în- 
cepu să asambleze sandviciurile. Pe masă trona deschis 
un exemplar din cartea lui Stephen Hawking, Scurtă is- 
torie a timpului. Phoebe profită ca să instaureze printr-o 
glumă atmosfera normală. 

-O lectură destul de grea pentru un fotbalist. 

- Dacă reuşesc să pronunţ toate cuvintele, sunt 
mulțumit. 

Phoebe zâmbi. 

- E o carte interesantă. Te pune pe gânduri: particule 
subatomice, unde gravitaționale, găuri negre. În şcoală 
eram pasionat de ştiinţă. 

- Cred că voi aştepta să iasă filmul, zise ea împin- 
gând cartea deoparte. Acum spune-mi, ce-ai discutat cu 
Molly? 

- Am întâlnit-o când m-am dus să dau telefon din 
salonul reședinței. Fetiţa este isteaţă foc. Mi-a povestit 
însă nişte lucruri teribile despre tine, spuse Dan spriji- 
nindu-se cu şoldul de marginea cuptorului. 

- Ca de pildă? 

- Că o ţii prizonieră în casă, că îi rupi scrisorile de la 
prietene, că nu-i dai decât pâine şi apă când eşti supăra- 
tă pe ea. Ah, şi că o pălmuieşti frecvent. 

- Poftim? 

- Dar m-a asigurat că nu o doare prea tare. 

- De ce ar spune aşa ceva? bolborosi Phoebe complet 
şocată. 

- S-ar părea că nu te are la suflet. 

- Ştiu. Se poartă cu mine ca o mătuşă rămasă fată 
bătrână. Nu-i place cum mă îmbrac, nu râde la glumele 
mele, nu-i place nici măcar de Pooh! 

- S-ar putea să aibă dreptate. Când ea îi aruncă o 
privire înciudată, Dan adăugă: În realitate, câinele tău 
i s-a foit printre picioare tot timpul cât am stat de vorbă, 
păreau să fie buni prieteni. 

- Nu cred. 

- Mă rog, poate că mă înșel. 

- Chiar ţi-a spus că o lovesc? 

- Da. Dar a precizat că nu ești rea, ci numai puţin 
perversă. Cred că te-a comparat cu o femeie pe nume 
Rebecca, prima Lady de Winter. 

- Rebecca? În mintea ei se făcu dintr-odată lumină. 
Mie îmi povestea despre Dostoievski, iar ea citea Daphne 
du Maurier, de fapt. Rămase o clipă pe gânduri. Dar 
cum îți dai seama că nu spune adevărul? La urma urmei, 
adulţii își pălmuiesc frecvent copiii. 

- Phoebe, te-am urmărit când stăteai pe marginea te- 
renului. Erai pe punctul să leşini de fiecare dată când 
un jucător încasa o lovitură mai puternică. În plus, 
nu ai instinct de ucigaș. De exemplu, și te rog să mă 
corectezi dacă greşesc, nu doar lipsa poftei de mânca- 
re te-a făcut să refuzi friptura lui Viktor în ziua aceea 
când am mâncat la tine în bucătărie, ca să nu mai pome- 
nesc excelenta friptură pentru sandviciuri pe care o am 
în frigider. 

- Prea mulți nitrați sunt nesănătoşi. 

Bărbatul acesta înţelegea prea multe, se gândi Phoebe. 

- Da, sigur. Haide, draga mea, poţi recunoaşte în faţa 
tăticului Dan că eşti vegetariană, nu-i așa! 

-Mulți oameni nu se ating de carne, răspunse ea 
defensiv. 

- Este adevărat, dar majoritatea se laudă cu asta, pe 
când tu nu spui nimic. 

- Nu e treaba altora. Pur şi simplu încerc să-mi păs- 
trez arterele necolmatate. 

- Haide, Phoebe, iar eviţi să-mi spui adevărul. Am 
impresia că obiceiurile tale alimentare nu au nici o legă- 
tură cu sănătatea sistemului circulator. 

- N-am idee despre ce vorbeşti. 

- Te rog, spune-mi adevărul. i 

- Bine! Iubesc animalele. Nu e o crimă! Incă de când 
eram mică nu suportam ideea de a mânca un animal. 

- Atunci, de ce eşti atât de secretoasă? 

- Nu sunt secretoasă, dar nici nu merg până la capăt 
în convingerile mele. Nu port haine de blană, însă am 
un dulap plin de pantofi croiţi din pielea unor animale, 
fără a mai aminti curelele, fustele şi pantalonii. Detest 
discuţiile aberante în care eşti antrenat fără să vrei atunci 
când spui că eşti vegetarian. Pe de altă parte, presupun 
că reticența mea vine şi dintr-o obişnuință. Doica de la 
internatul unde mi-am petrecut o parte din copilărie 
încerca tot timpul să mă forțeze să mănânc carne. 

- Cum adică? 

- De exemplu, într-o seară ne-am certat la cuțite pen- 
tru că nu voiam să mănânc o friptură de porc. Am rămas 
la masă, cu farfuria în faţă, aproape până dimineață. 

- Gândindu-te la purceluşul ce apare în desenele ani- 
mate cu Winnie de Pluş, pun pariu. 

- De unde ştii? 

- E destul de evident, scumpa mea. Ochii îi strălu- 
ceau amuzaţi. Continuă, ce s-a întâmplat după aceea? 

- Doica l-a sunat pe Bert, Bert a ţipat la mine, dar 
degeaba, n-am putut mânca friptura. După tot specta- 
colul, colegele de la internat au început să mă ajute, 
luându-mi pe furiş carnea din farfurie. 

- Înţeleg, dar asta tot nu explică de ce eşti atât de 
discretă. 

- Mulţi oameni cred că vegetarianismul este o for- 
mă de aroganță, iar unii mă consideră oricum îngrozitor 
de arogantă. 

- N-am mai întâlnit până acum o persoană care să 
facă atâtea eforturi pentru a părea dură. Poate cu excep- 
ţia fotbaliştilor profesionişti. 

- Dar sunt dură. 

- Sigur că eşti. 

Rânjetul lui batjocoritor începea s-o enerveze. 

- Faptul că n-am reușit să scap din mâinile tale nu 
înseamnă că sunt slabă. 

Chipul lui se întristă în așa măsură, încât își dori să-şi 
fi muşcat limba înainte de a pronunţa ultima propoziţie. 

- Încă o dată, îmi pare foarte rău pentru ce s-a întâm- 
plat. Nu am lovit niciodată o femeie, în afară de Valerie, 
dar cu ea e altceva... 

- Nu vreau să aud detalii. 

Porni aparatul de făcut sandviciuri şi se apropie cu 
două farfurii. 

- Ți-am explicat ce s-a întâmplat și mi-am cerut scuze 
cum am ştiut mai bine. Vrei să lăsăm în urmă tot inci- 
dentul sau îl vei aduce în discuţie ori de câte ori vom 
fi împreună! 

Ochii lui erau atât de plini de îngrijorare, că-i venea 
să-l ia în braţe şi să-l roage doar să o ţină strâns la piept 
câteva minute. 

- Îţi accept scuzele, subiectul e închis. 

- Este o acceptare onestă sau un truc femeiesc, ur- 
mând să inventezi nenumărate modalități de a mă face 
să mă simt vinovat toată viața? 

- Aşa face Valerie! 

- Toate femeile de care am fost apropiat m-au tratat așa. 

- Viaţa e prea când sexul opus te găseşte irezistibil, 
spuse ea, încercând să-şi reintre în rol. 

- Deci ştii despre ce e vorba, nu-i aşa! 

Vru să plaseze o replică lejeră și ironică, însă desco- 
peri surprinsă că nu mai avea inspiraţie pentru jocul în 
care se băgase singură. 

- Cred că sandviciurile sunt gata. 

Dan verifică dacă pâinea era suficient de prăjită, apoi 
scoase sandviciurile din aparat. Le tăie atent în jumătăţi 
egale, le puse în farfurii și se așeză la masă. Se apucară 
să mănânce în tăcere. 

- Nu vrei să-mi spui ce impresie ţi-a făcut meciul de 
astăzi? relansă el conversaţia. 

- Nu prea. 

- Nu-mi vei contesta decizia aceea de dublu revers? 
Jurnaliștii sportivi mă vor trage pe roată pentru asta. 

- Ce este un dublu revers? 

- Încep să constat că sunt și avantaje când lucrez pen- 
tru tine. 

- Te bucuri că nu am ambiția să antrenez echipa chiar 
eu, cum mai fac alți patroni? 

Aprobă din cap amuzat și luă o mușcătură din 
sandvici. 

- Nu aş face asta niciodată. Deși cred că te-ai putea 
gândi să deschizi mai mult ofensiva şi să-l pui pe Bryzski 
în locul lui Reynolds. 

Se uită mirat la ea. 

- l-am cunoscut pe unii dintre prietenii răposatului 
Bert în loja de protocol. 

- Reporterii erau revoltați că nu te-ai prezentat la con- 
ferința de presă de după meci. Oamenii sunt CUrioşi, nu 
ai ce să le faci, spuse el zâmbind. 

- Atunci, n-au decât să rămână aşa. Am văzut câteva 
astfel de conferinţe de presă şi am rămas cu impresia 
că trebuie să te pricepi puţin la fotbal ca să răspunzi la 
întrebări. 

- Mai devreme sau mai târziu, va trebui să discuți cu 
presa. Ronald te poate ajuta. 

- Mi-aș dori să-l judeci mai puţin negativ. Face treabă 
bună și, cu siguranță, nu m-aş descurca fără el, îi răs- 
punse Phoebe, amintindu-și că Dan credea că între ea și 
Ron exista o legătură intimă. 

- Chiar aşa? 

- Da. Este o persoană minunată. 

- Sunt convins că este. O femeie ca tine nu duce lipsă 
de pretendenți. Privirea lui o scruta intens în timp ce se 
ștergea la gură cu un şerveţel. 

Phoebe se mulțumi să dea din umeri şi să se joace 
distrată cu sandviciul din farfurie. 

- La naiba, degeaba fac eforturi să te înveselesc. Tot 
ca un catâr bătut arăţi. 

- Mulţumesc, eşti prea amabil! 

Mototoli şerveţelul şi-l aruncă într-un coș de gunoi. 

- Totuşi, e ceva ce nu-mi dă pace. Cum am putut să-ţi 
fac aşa ceva, Phoebe? Unde este femeia care m-a şantajat 
să-l aduc înapoi pe Ron? Unde ţi-e curajul? 

- Nu ştiu despre ce vorbeşti, se încordă ea. 

-Sunt sigur că ştii. M-aţi lucrat pe la spate. Mi-au 
trebuit câteva zile să înțeleg, dar acum mi-e clar. Ronald 
a reuşit să mă convingă că sunteți amanți, iar tu ai făcut 
restul. 

- Nu ştiu de ce este atât de greu de crezut. Este un 
bărbat foarte atrăgător. In realitate, era fericită văzând 
că Dan era mai mult amuzat de micul lor complot 
decât supărat. 

- Te cred pe cuvânt, dar ştiu că nu sunteţi împreună. 

- De unde ştii? 

- Pur şi simplu. Am remarcat modul în care te porţi 
cu el când ştii că vă urmăresc: îl devorezi din ochi, îţi 
mușşti buza inferioară, chicoteşti. 

- Nu aşa se poartă femeile cu iubitul lor? 

- Tocmai aici este problema. Tu te porți aşa și cu 
portarul. 

- Nu e adevărat. 

- Ba da, te porţi aşa cu toţi bărbaţii cu care te 
întâlneşti. | 

- Şi ce dacă? i 

-Cu toţi în afară de mine. Incerci să mă copleșești 
cu reputaţia ta de mâncătoare de bărbaţi, dar nu-ţi iese 
prea bine, aşa că începi să te uiţi în podea sau să te joci 
cu unghiile. Lăsându-se pe spate în fotoliu, Dan conti- 
nuă: Mai mult, am observat cum îţi bombezi pieptul în 
fața oricui poartă pantaloni, dar, în ultima vreme, nici nu 
apuc să scot o vorbă şi îţi laşi umerii în față. De ce oare? 

- Suferi de un exces de imaginaţie. 

- Nu cred. 

- E târziu, trebuie să plec, spuse Phoebe ridicându-se. 
Sandviciul ei rămăsese neatins. 

Se ridică la rândul lui şi se apropie de ea, ocolind 
masa. O atinse uşor, pentru prima dată de la incident. 

Fu bucuros când văzu că nu tresări, dar stomacul încă îi 
era strâns după ceea ce-i făcuse. În cămaşa lui lungă de 
blugi, era frumoasă și fragilă în același timp. Nu întâlni- 
se niciodată o femeie atât de plină de contradicții. Nu 
voia să se ataşeze de ea, însă rezistența părea inutilă. 

- Încă îţi mai este frică de mine? o întrebă strângând-o 
ușor de umăr. 

- Sigur că nu. 

„Poate că nu-i mai era, însă continua să fie nervoasă. 
Işi cobori mâna şi începu să o mângâie încet pe braț, 
prin mâneca fină. 

- Din păcate, cred că încă ţi-e frică. Cred că eşti speri- 
ată de moarte că mă voi transforma într-o bestie perver- 
să şi te voi ataca din nou. 

- Nu sunt, câtuși de puţin. 

- Eşti sigură? 

- Sigur că sunt sigură. 

- Dovedeşte-mi. 

- Cum aș putea? i 

Nu ştia nici el ce diavol îl împingea s-o tachineze. li 
făcea însă plăcere să vadă că funcționa. Ochii femeii 
erau încreţiți de amuzament la colţuri. Cu un zâmbet 
jucăuş îi propuse: 

- Dă-mi un pupic! Chiar acum. Așa, un pupic pe 
obraz cum își dau prietenii vechi. 

- Nu fi ridicol! 

Nu se putu abține să n-o aţâţe în continuare, deși jo- 
cul nu era tocmai inocent, de vreme ce-şi imagina cum 
ar fi arătat trupul acela superb strivit de al lui, gând care 
nu-i prea făcea cinste, ținând cont de ceea ce făcuse mai 
devreme. 

- Haide, te provoc! Nu-ţi cer unul dintre acele săru- 
turi pe gură, cu totul nesănătoase, ci doar un pupic prie- 
tenos pe obraz. 

- Nu vreau să te pup. 

Observă că așteptase câteva secunde în plus înainte 
să protesteze și că ochii ei aurii îi erau la fel de umezi 

ca și buzele. Nu mai avea chef să se joace cu ea, treaba 
devenea serioasă. 

- Minţi. Toată căldura asta nu vine numai de la mine, 
ti spuse cu o voce spartă. 

Işi aplecă fruntea şi, înainte ca Phoebe să înțeleagă 
ce se petrece, o sărută pe gât, undeva în spatele ure- 
chii. Nu se retrase din îmbrăţțișarea lui, iar sfârcurile 
i se întăriră. 

- Nu ne plăcem unul pe celălalt, suspină ea. 

- Nici nu trebuie, iubito. Asta nu este o relaţie per- 
manentă, ci doar atracţie animalică. li sărută aluniţa 
din colțul ochiului. Şi e minunat. Tu eşti minunată. 

Cu un geamăt, se lipi cu totul de el. Săruturile lui se 
apropiau cu tandreţe de gură. 

Buzele ei erau fragede, nici total deschise, dar nici 
încordate, exact cum trebuia. Avea gust bun și mirosea 
bine, ca un melanj de pudră de talc și flori proaspete. 
Se simţea ca un pușştan de şaisprezece ani hiperexcitat. 
Pe când limba lui îi cerceta interiorul buzei inferioare, îşi 
aminti că hotărâse, cu ani în urmă, că nu-i mai trebuia 
penul acesta de femeie. Din păcate, trupul lui părea că 
uitase această decizie înţeleaptă. 

Își adânci sărutul, spunându-și că, deşi îi plăcea de 
ea, nu o respecta, nu avea încredere în ea. Pe de altă 
parte, dacă nu-i atingea imediat sânii aceia superbi, avea 
să explodeze. După ceea ce se întâmplase în foişor însă, 
trebuia s-o ia cu uşurelul. 

Când Phoebe se apăsă de trupul lui şi scoase un gea- 
măt ce făcu să-i fiarbă sângele în vene, uită orice pruden- 
tă. Uită orice, cu excepţia acestei fiinţe atât de fragile 
şi de fierbinţi, cu un trup atât de apetisant. Deschise 
buzele mai larg şi plonjă practic în gura ei caldă, dar 
voia mai mult. O prinse cu putere în braţe şi simţi cum 
sânii ei i se striveau la piept, ceea ce-i produse o mică 
explozie nucleară în creier. Apoi se trezi că punea mâna 
pe fundul cel mai frumos arcuit din câte văzuse, dar nici 
asta nu-i era suficient, căci dorea să-i lingă sfârcurile, să 
coboare între picioarele ei şi să-i guste sucurile secrete 

direct de la sursă. Simţea în pantaloni o erectie nebu- 
nească. Mâinile îi explorau acum tot corpul, în timp ce 
ea îi alimenta excitaţia cu gemete guturale şi cambrări 
ritmice ale bazinului. Voia ca ea să-l atingă, o dorea la 
picioarele sale, în genunchi, pe spate, crucificată, cu 
coapsele desfăcute larg, chiar acolo, în faţa şemineu- 
lui, unde căldura trupurilor lor ar fi aprins scânduri- 
le duşumelei și i-ar fi trimis direct în focul veşnic din 
inima pământului. 

Putea simți că Phoebe era la fel de sălbatică; mâinile 
ei febrile îi săpau în umerii musculoşi, şoldurile ei îm- 
pingeau energic, frecându-se de el. Era la fel de nebună 
şi de flămândă ca și el. Şi sunetele pe care le emitea, 
aproape de spaimă, aproape... 

Dintr-odată se retrase, înțelegând că, de fapt, ea se 
zbătea să scape de el şi că o ţinea cu forţa. Sări în spate 
atât de panicat, că răsturnă un scaun. 

- La naiba! 

Gura ei era umflată și însângerată. Sânii îi atârnau 
pe dinafară, iar părul îi era într-o dezordine totală, de 
parcă şi-ar fi înfipt mâinile în el fără să se mai contro- 
leze. Simţi că i se face rău când îi întâlni privirea şocată. 
Se culcase cu sute de femei şi niciodată nu confundase 
un „nu“ cu un „da“. Acuzaţia mută din ochii aceia 
mari îl făcea să se simtă ca un criminal violent, însă 
nu era corect. Era profund convins că ea acceptase şi 
chiar îl îndemnase. 

- N-am de gând să-mi mai cer iertare o dată! Dacă 
nu voiai să te sărut, n-aveai decât să-mi spui! strigă 
el furios. 

- Îmi pare rău, spuse ea pe o voce pierită şi ridică 
o mână moale, împăciuitoare, care îl făcu să se simtă ca o 
bestie detestabilă. 

- Phoebe... 

Iși luă grăbită poşeta şi ieși fugind din acea casă, de 
acel om, de febra periculoasă ce-i cuprindea când erau 
impreună. 

Phoebe îşi bea prima cafea de dimineaţă, simțindu-se 
confuză şi deprimată. Legănându-se leneș pe fotoliul 
directorial, privea pe fereastra biroului către terenul de 
antrenament pustiu. Era luni, „ziua fracturilor și a vână- 
tăilor“, când jucătorii aflau evaluările primite de la 
antrenori, efectuau controale medicale şi se uitau la în- 
registrări. Nu se mai antrenau până miercuri, și se sim- 
tea oarecum recunoscătoare că nu trebuia să-l mai vadă 
pe Dan arând terenul în sus şi în jos și aruncând cu 
clipboardul ca şi cum i-ar fi putut face să joace mai bine 
doar cu puterea voinţei sale neîmblânzite. 

De ce se lăsase sărutată noaptea trecută, pe deplin 
conştientă că nu era destul de femeie pentru a rezista 
asaltului lui fierbinte? Nu-l condamna pentru furia pe 
care i-o arătase; amândoi ştiau că se aruncase în braţele 
lui din proprie voinţă. Dar când îi auzise respiraţia sa- 
cadată, când îi simţise dorinţa și forţa, înţelesese că nu-l 
putea controla și intrase în panică. 

Aruncă o privire în jos, examinând trupul care o fă- 
cea să pară ceea ce nu era. Dacă exteriorul i s-ar fi potri- 
vit cu interiorul, ar fi avut sânii mici şi uscați. La ce erau 
bune şoldurile lascive şi ţâţele frumoase dacă bărbaţii 
nu le puteau atinge, dacă nu aveau să aducă niciodată 
pe lume și n-aveau să alăpteze un copil? Nu mai voia să 
fie așa. Îşi dorea să revină la clipa dinaintea sărutului 
lui Dan, înainte de instalarea panicii. Își dorea momen- 
tul acela în care se simţise din nou tânără și nespus de 
feminină. Auzi un ciocănit la ușă şi se întoarse. Era 
Ron, care se îndreptă spre biroul ei cu un teanc de ziare 
in mână. 

- Phoebe, sper să nu te superi. 

- Un început promiţător, ce să zic... i 

-O poţi lua şi aşa, depinde de starea ta de spirit. In- 
tinse ziarele pe birou în faţa ei. 


- Ah, nu! 

Paginile erau pline de fotografii color cu ea în ţinu- 
ta de spălătoreasă auto, cu ochii acoperiți de ochelarii 
de soare cu strasuri. Intr-una dintre imagini apărea cu 
pumnii strânşi la gură. Într-o alta, stătea cu mâna în 
şold şi pieptul înainte, arătând ca un fotomodel Playboy 
din epoca celui de-al Doilea Război Mondial. Majori- 
tatea ilustraţiilor însă o înfățișau sărutându-l pe Bobby 
Tom Denton. 

- Cel mai mult îmi plac titlurile, zise Ron învârtind 
cuțitul în rana deschisă. „Patroana echipei Chicago 
Stars reuşeşte pasa înainte.“ „Bobby își mozoleşte bossul 
sexy“ - asta chiar are o anumită sonoritate poetică. 

- Mă fac să par complet nebună, mormăi Phoebe. 

- Depinde cum vrei să iei lucrurile. Pe de altă parte... 

- E bine pentru vânzările de bilete. li citea deja gân- 
durile cu uşurinţă. 

- Phoebe, poate nu-ţi dai seama în ce situaţie financi- 
ară gravă ne aflăm. Această publicitate, oricât ar părea 
de jenantă, va umple stadionul. Trebuie să facem tot 
ce ne stă în putinţă ca să ne sporim încasările imediat. 
Avem un contract foarte costisitor cu stadionul... 

- Tot pomenești despre acest contract. Ar fi cazul să 
mă pui şi pe mine la curent. 

-Să începem cu începutul. Probabil ştii că epoca 
echipelor deţinute integral de o familie aproape a apus. 

- Câte au mai rămas? 

- Numai două. Pittsburgh Steelers, în proprietatea 
familiei Rooney, şi Phoenix Cardinals, deţinută de fa- 
milia Bidwell. Sportul acesta a ajuns prea scump pentru 
proprietarii individuali. Tim Mara a vândut jumătate 
din acţiunile de la Giants la sfârşitul anilor optzeci, fa- 
milia McCaskey a renunţat complet la Bears și, desigur, 
Bert a vândut cincisprezece la sută din Chicago Stars 
unor amici de-ai lui. 

- Cei care lasă mesaje pe telefon la care nu răspund 
niciodată? 

- Exact. Regulile NFL interzic, deocamdată, ca echi- 
pele să fie deţinute de corporaţii, dar aceasta e direcţia 

în care ne îndreptăm. Cum ar putea, de exemplu, Green 
Bay Packers, echipă ce aparţine municipalităţii, să con- 
cureze cu adevărat echipe aflate în proprietatea unor 
baroni ai petrolului, ai industriei auto sau din agricultu- 
ră, cum sunt Chiefs, Cowboys, Lions, Saints şi aşa mai 
departe? Ron se opri să-şi tragă răsuflarea şi clătină trist 
din cap, apoi continuă: Echipele generează cheltuieli as- 
tronomice, dar au modalități limitate de a produce veni- 
turi. E vorba de contractele de transmitere a meciurilor 
la televiziune, vânzarea de bilete şi de produse sub li- 
cență şi, pentru unele dintre ele, încasările stadionului. 
Noi nu luăm nici un sfanț din vânzarea de mâncare și 
băutură de la stadion. Nu primim nimic de la firmele de 
publicitate, deşi acestea plătesc sume astronomice pen- 
tru a-și instala panourile pe stadion. Mai mult, suntem 
obligaţi să plătim pentru securitate și curăţenie. 

- Cum a putut Bert să accepte așa ceva! 

- Mi-e teamă că nu a gândit cu capul, ci cu inima. La 
începutul anilor optzeci, când a fost scoasă la vânzare 
franciza Stars, Bert şi-a dorit atât de mult să o cumpere, 
încât nu a negociat suficient de dur cu grupul de afaceri 
ce controlează stadionul. S-a gândit că va renegocia ul- 
terior contractul, aruncând niște ameninţări şi arătân- 
du-și muşchii. 

- Se pare că s-a gândit greșit. 

- Consorţiul ce deţine stadionul e condus de Jason 
Keane, un om de afaceri foarte dificil. 

- Am auzit de el. Vine frecvent prin cluburile din 
Manhattan. 

- Nu te lăsa păcălită de aparențele lui de băiat de bani 
pata. Keane este foarte isteţ şi nu are câtuși de puţin 
intenţia să renunţe la înţelegerea fructuoasă încheiată 
cu echipa noastră. Contractul trebuie reînnoit în decem- 
brie anul acesta, iar până acum n-am făcut nimic pentru 
a-l ameliora. 

Sprijinindu-și cotul pe birou, își trecu mâna prin păr 
şi îndepărtă șuviţele ce-i veneau pe obraz. Cei de la Chi- 
cago Stars pierduseră trei meciuri de pregătire şi partida 

de deschidere a campionatului, așa că aveau şanse mini- 
me să se califice în campionatul AFC. Toţi comentatorii 
sportivi îi dădeau drept favoriţi în Super Bowl pe cei de 
la Portland Sabers, și nu-i scăpase detaliul că echipa din 
Portland îi învinsese în primul meci pe cei de la Buffalo 
Bills cu 25 la 10. 

Contractul pentru stadion urma să fie problema lui 
Reed și nu avea nici un motiv să-și bată capul, cu excep- 
ţia ambiţiei de a realiza ceva de care tatăl ei se dovedise 
incapabil. Dar cum putea rezolva o problemă pe care 
Bert o lăsase să treneze, atunci când nu se pricepea de- 
loc la afaceri? 

Reed o sunase de mai multe ori în ultimele zile. li 
trimisese chiar flori în ziua meciului. De fiecare dată 
când discutaseră, se dovedise perfect manierat, deși nu-i 
convenea contractul pe zece ani prin care-l angajase pe 
Ron ca director general. Işi dădea seama că bărbatul 
se temea să nu distrugă echipa înainte ca el să apuce să o 
preia. Era incapabil să înţeleagă că voinţa lui Phoebe 
de a fi mai mult decât omul de paie imaginat de tatăl ei 
depășea de departe dorinţa de a se răzbuna pe el pentru 
toate răutăţile din copilărie. 

- Poţi să-mi găseşti pe cineva care să mă înveţe cum 
funcționează chestia asta? îl întrebă pe Ron arătând spre 
computerul ce stătea neutilizat într-un colț. 

- Vrei să înveţi să lucrezi la computer? i 

- De ce nu? Sunt gata să încerc orice nu îngraşă. În 
plus, va fi amuzant să-mi pun creierul la contribuţie 
din nou. 

- O să-ţi trimit un specialist. Phoebe, eşti sigură că nu 
vrei să te muţi în biroul tatălui tău? Mă simt vinovat că 
ţin atâta spaţiu pentru mine. 

- Ai mai multă nevoie de el decât mine. 

După plecarea lui Ron, examină gânditoare pereţii 
pri-albăstrui, biroul de oţel cromat şi decoraţiunile cu 
teme fotbalistice. Hotărâse că nu va face suficient de 
mulți purici încât să merite să redecoreze fostul birou 
al directorului general. Mobilierul strict utilitar venea 

într-un contrast interesant cu apartamentul luxos în 
care se mutase împreună cu Molly. Una dintre aman- 
tele lui Bert fusese binecuvântată cu bun-gust măcar la 
decoraţiuni interioare, dacă nu şi la bărbaţi. 

Peg Kowalski, fosta menajeră a răposatului ei tată, 
supraveghea mutarea hainelor şi a obiectelor lor perso- 
nale; prea în vârstă pentru a mai avea grijă de o casă 
mare, acceptase cu plăcere să le ajute cu curăţenia, spăla- 
tul şi cumpărăturile, dar și să aibă grijă de Molly atunci 
când Phoebe lipsea din oraș. 

Molly se arătase complet dezinteresată de mutare. 
Refuzase şi oferta de a merge împreună la cumpărături, 
unde şi-ar fi putut înlocui garderoba exasperant de ter- 
nă înainte de începerea şcolii. Phoebe hotărâse că nu 
avea nici un rost să-i ceară explicaţii pentru minciunile 
pe care i le spusese lui Dan. N-ar fi făcut decât să înrău- 
tățească situaţia. 

Avea rapoarte de citit, telefoane de dat, dar preferă 
să-şi întoarcă scaunul și să se uite pe geam. Manipula- 
se atâția bărbaţi, încât uitase cum se procedează atunci 
când vrei să arăţi că eşti atrasă cu adevărat de unul din- 
tre ei. Poate că dacă ar fi fost suficient de femeie pentru 
a se lăsa iubită de Dan Calebow s-ar fi vindecat. 


Când intră în biroul din blocul de oţel şi sticlă pe 
care fosta lui soţie îl închiria în oraş, Dan văzu că Va- 
lerie îl privea cu suspiciune. li făcu semn să se așeze 
pe unul dintre scaunele roz dispuse în jurul mesei 
de ședințe. 

- Vrei cafea! 

- Nu, mulțumesc. 

Se aşeză şi-şi împinse scaunul cu rotile în spate pen- 
tru a-şi întinde picioarele. Valerie se ridică şi se apropie 
de el, expunând o ţinută profesională, cu un costum 
bleumarin şi o bluză de mătase albă, închisă până la 
ultimul nasture de la gât. O cunoştea însă suficient de 
bine pentru a-și imagina că sub pantalonii drepţi purta 
chiloţi tanga. 

-Am auzit că ați pierdut din nou duminică. Îmi 
pare rău. 

- Se mai întâmplă. Voia să clarifice situaţia, aşa că-i 
spusese că trebuia să stea serios de vorbă şi o invitase la 
unul dintre restaurantele ei preferate. Când îl refuzase, 
propunându-i să vină la birou, înțelesese că Valerie știa 
ce avea pe suflet, așa că intenţiona să termine cât mai 
repede discuţia. 

- Incidentul cu femeia aceea de la tine de acasă a fost 
de groază. Sper că-și ţine gura, începu ea aprinzându-și 
O țigară. 

- Probabil că nu va vorbi. 

- Toată viața mi-a defilat prin faţa ochilor când am 
văzut-o în chioşcul acela, râse Valerie cinic. 

-Cred că şi ea a trăit acelaşi sentiment pe când o 
târam pe sus în pădure. Spre deosebire de tine, nu ştia 
că n-aveam de gând să o rănesc. 

- Ai reuşit s-o calmezi? 

- Am stat puţin de vorbă. 

Valerie trase un fum adânc în piept şi atinse subiectul 
sensibil într-un mod destul de brutal. 

- Presupun că planurile tale de a o seduce au luat 
O pauză. 

- Crede-mă, singurul meu plan în ce o priveşte pe 
Phoebe este să stau cât de departe de ea posibil. 

Vorbea cât se poate de serios. Era supărat pe el însuși 
că se lăsase dus de val. N-ar fi trebuit s-o sărute nicioda- 
tă, Şi-şi promisese să se cuminţească. În fine, îşi stabilise 
priorităţile în viață. 

- Atunci, despre ce voiai să vorbim? 

Ştia că fostei lui soţii n-avea să-i facă plăcere ce urma 
să audă, aşa că începu pe un ton molcom. 

- Ei bine, am întâlnit pe cineva. 

- O cunosc? 

Își controla foarte bine nervii; dacă n-ar fi cunos- 
cut-o, ar fi putut jura că nu era câtuşi de puțin afectată 
de cuvintele lui. 

- Nu, este o educatoare de la grădiniță. Val n-ar fi 
înţeles dacă i-ar fi mărturisit că nici măcar nu o invitase 
la o întâlnire galantă pe Sharon, dar, după incidentul de 
noaptea trecută, ştia că nu se va mai angaja niciodată în 
jocuri sexuale dubioase cu fosta nevastă. Era pregătit 
să intre într-o relaţie serioasă. 

- De când vă vedeţi? 

- Nu de mult. 

- Presupun că-ţi oferă tot ceea ce eu nu ţi-am putut 
asigura. 

Buzele i se strânseră într-o linie aspră când strivi ţigara 
în scrumieră. Valerie avea un ego supradimensionat și 
nu se lăsa antrenată în sentimentalisme. Aceste cuvinte 
arătau că o făcuse cu adevărat să sufere. 

- În realitate, nu este la fel de frumoasă ca tine, nici 
la fel de inteligentă. Pe de altă parte, ştie să se poarte 
cu copiii. i 

- Înţeleg. A câștigat concursul de cântat „In căsuţa 
din pădure“. li aruncă un zâmbet superior. Mă bucur că 
mi-ai spus, Dan, pentru că şi eu voiam să-ţi fac un anunţ 
similar. Aranjamentul nostru nu mai poate continua 
din punctul meu de vedere. 

- Vrei să-i punem capăt! se prefăcu el surprins. 

- Cu părere de rău, da. Nu ştiam cum să te informez 
ca să nu te superi. 

- Cine este? Umbli deja cu un alt bărbat, Val? 

Dan ţâșni din scaun și începu să facă circul pe care 
ştia că ea îl aștepta. 

- Era inevitabil, Dan. Aş prefera să nu-mi faci o scenă. 

-La naiba, Valerie! Te pricepi să rănești un bărbat. 
Nici măcar nu ştiu ce mi-a trecut prin cap când ţi-am ce- 
rut să ne întâlnim. Voiam să pun capăt relaţiei noastre 
și, când colo, simt că-mi fuge pământul de sub picioare. 

|| privi suspicioasă, încercând să-și dea seama dacă nu 
cumva juca teatru cu ea, dar chipul lui îşi păstra aceeași 
expresie, îndelung exersată la conferințele de presă de 
după meciurile pierdute, când era obligat să povestească 

despre calitatea jocului echipei adverse, care îi adusese o 
victorie binemeritată. 

- Ei bine, cred că nu mai avem ce să ne spunem. Bătu 
nervoasă cu unghiile în masă, indicând finalul întâlnirii. 

- Așa este. 

Privind-o, simţi cum îl copleşeau amintirile plăcute 
din timpul petrecut împreună. Majoritatea erau de na- 
tură sexuală, dar tot era mai mult decât putea spune 
cea mai mare parte a cuplurilor divorțate. Fără să-şi dea 
seama, se trezi îmbrățișat. 

- Ai grijă de tine, Val. 

- Fă-ţi o viaţă așa cum trebuie, Dan. 

Douăzeci de minute mai târziu, pe când intra în par- 
carea de la grădiniţa de stat Sunny Days, fosta soţie îi 
ieşise complet din minte. Observă în oglinda retrovizoa- 
re un microbuz gri pe care avea impresia că-l mai văzuse 
cu o săptămână înainte. Avea aripa dreaptă înfundată. 
Dacă era un reporter, atunci de ce simţea nevoia să se 
ascundă? Incercă să vadă cine se afla înăuntru, dar gea- 
murile erau fumurii. 

Decise să uite incidentul, parcă Ferrariul şi se îndrep- 
tă către micuța clădire de cărămidă, zâmbind la auzul 
zgomotelor familiare ce răzbăteau din grădiniță: cân- 
tecele pițigăiate, râsete și ţipete, scaune târâte pe jos. 
Trebuia să ajungă la Wheaton într-o jumătate de oră, 
pentru a ţine un discurs pentru clubul Rotary local, dar 
nu se putuse abține să nu treacă s-o vadă măcar cinci mi- 
nute. Spera că-i va limpezi confuzia în care plutea după 
incidentele cu Phoebe din noaptea trecută. 

Uşa de la clasa educatoarei Sharon era deschisă, iar 
inima i se umplu de bucurie când văzu ce se petrecea 
înăuntru. Făceau prăjituri! Era pe punctul să cadă în 
genunchi și să-i ceară mâna. Ar fi dat orice, în copilărie, 
să facă prăjituri împreună cu mama lui. Din păcate, ea 
era prea ocupată să se îmbete zdravăn. Nu că n-ar fi avut 
motive. Viaţa alături de un monstru ca tatăl lui ar fi 
condus pe oricine la alcoolism. 

Când ridică privirea din bolul în care mixa compo- 
ziția şi-l văzu, Sharon lăsă să-i scape lingura din mână. 
Faţa i se înroşi. Dan îi surâse larg, amuzându-se de în- 
curcătura fetei. În păr avea făină și o dâră de vopsea ali- 
mentară îi împodobea obrazul. Dacă ar fi deţinut revista 
Cosmopolitan ar fi pus-o pe copertă exact așa. În mintea 
lui, Sharon, cu chipul ei de spiriduș și nasul pistruiat, 
era mult mai frumoasă decât blondele cu sâni enormi 
mulate în spandex. Imaginea lui Phoebe Somerville îi 
trecu rapid prin faţa ochilor, dar o alungă rapid. Nu 
avea de gând ca poftele senzuale să interfereze cu proce- 
sul de căutare a unei mame potrivite. 

- Ah, bună, intră te rog! 

Nervozitatea ei îi plăcea. Era interesant să se afle 
în preajma unei femei care se simţea stânjenită de pre- 
zenţa lui. 

- Am trecut doar un minut, să văd cum se descurcă 
prietenul meu Robert cu mânuţa ruptă. 

- Robert, te caută cineva. 

Un băieţel simpatic, de culoare, îmbrăcat cu panta- 
loni scurţi şi un tricou, se repezi către el să-i arate ghip- 
sul. Era plin de semnături, inclusiv a lui. 

- Îl cunoşti pe Michael? întrebă copilul. 

Într-un oraş ca Chicago, nu era nevoie să precizezi 
despre care Michael este vorba. 

- Sigur. Din când în când jucăm baschet împreună, 
la el acasă. 

- Sunt sigur că te bate măr. 

- Da de unde! Se teme de mine. 

- Michael nu se teme de nimeni, rosti puştiul 
sentenţios. 

- Ai dreptate, mă bate de mă usucă întotdeauna. Nu 
avea nici o şansă să facă glume despre Michael Jordan, 
chiar dacă marele sportiv se retrăsese din activitate. 

Robert îl conduse la o măsuţă ca să-i admire prăji- 
turile. În scurt timp, atrăsese atenţia mai multor pri- 
chindei. Erau atât de simpatici, încât nu se mai putea 
desprinde de ei. Adora copiii, poate pentru că aveau 

aceleaşi plăceri: să mănânce dulciuri, să se uite la de- 
sene animate şi, în general, să se joace. Deşi era târziu, 
nu se putea hotări să plece. Între timp, Sharon vărsase 
o linguriţă de zahăr şi scăpase un ou. Dan se repezi să o 
ajute cu un şerveţel de hârtie, moment în care observă 
că fata se îmbujora din nou. Îi plăcea părul ei roșcat 
care plutea liber peste tot. 

- Se pare că nu pot să ţin nimic în mână astăzi. 

- Acesta este coşmarul oricărui fundaş, chiar şi al 
unuia devenit antrenor. 

li luă câteva secunde să înţeleagă gluma, apoi începu 
să râdă. 

- Ai vopsea pe obraz. 

-Sunt atât de neatentă. Se aplecă şi se şterse cu gu- 
lerul tricoului, întinzând vopseaua peste tot. Crede-mă, 
de obicei arăt mai bine. 

- N-ai de ce să-ţi ceri scuze, arăţi minunat. 

- Ethan mi-a luat bomboanele, se plânse o fetiță. 

Sharon se întoarse imediat către micuța care o trăgea 
de pantalonii largi cu mânuţele murdare. Era încă un 
lucru care-i plăcea la ea. Chiar dacă vorbea cu un adult, 
copiii erau prima ei prioritate. O urmări admirativ în 
timp ce aplana criza cu un talent ce ar fi dat clasă unui 
diplomat experimentat. 

- Te-ar putea coopta în echipa de negociatori din Ori- 
entul Mijlociu. 

- Cred că este mai prudent să rămân la împărţirea 
bomboanelor. 

- Trebuie să plec, spuse Dan consultându-și ceasul de 
la mână. Aveam de ţinut un discurs acum cinci minute. 
Programul meu e cam încărcat zilele astea, dar când se 
mai aeriseşte mi-ar face plăcere să mâncăm împreună. 
Îţi place bucătăria italiană? 

- Da, cum să nu? Tânăra roşise din nou. 

- Bine. Te sun. 

- Sigur. Părea complet debusolată. 

Fără să stea prea mult pe gânduri, se aplecă și o sărută 
rapid pe gură. În drum spre parcare zâmbi şi își linse bu- 
zele. Poate era doar o iluzie, dar simţea gust de vanilie. 


capitolul 12 


Sâmbătă seară, la ora opt şi jumătate, Phoebe se cioc- 
ni de Bobby Tom Denton în holul hotelului. Deși ea 
abia ajunsese la Portland, cu un zbor de linie, echipa 
Chicago Stars sosise încă de la prânz, deoarece preve- 
derile regulamentului NFL impuneau ca echipa în de- 
plasare să se găsească în orașul unde urma să joace cu 
douăzeci și patru de ore înainte de lovitura de start. Stia 
din programul peste care aruncase o privire că jucătorii 
avuseseră o ședință la opt și acum erau liberi până la 
stingerea de la ora unsprezece. 

- Bună seara, domnişoară Somerville. Omul ei de opt 
milioane de dolari îi aruncă un zâmbet aproape la fel de 
mare ca pălăria Stetson pe care o purta pe cap. Blugii 
rupţi şi uzaţi cu model îi stăteau strânşi pe picioarele 
musculoase, iar cizmele de cowboy din piele de şarpe 
nu erau nici prea noi şi nici prea uzate, doar cât să pară 
purtate. Viktor ar fi fost impresionat, fără îndoială. 

- Mi-era teamă că nu veniţi. 

- Dar ţi-am spus că voi veni, Bobby Tom. 

- Sper că veţi fi pe marginea terenului la meciul de 
mâine, da? 

- Ca să fiu cinstită, Bobby Tom, am unele ezitări. 

- Staţi puţin, cred că noi doi trebuie să avem o dis- 
cuie serioasă. Mâna lui îndemânatică de prinzător de 
pase o apucă de braţ și o îndrumă către bar. li trecu prin 
cap să protesteze, dar era singură, într-o cameră de ho- 
tel, fără a o avea nici măcar pe Pooh să-i ţină companie. 
Barul hotelului era liniştit şi întunecos. Aleseră o ban- 
chetă discretă dintr-un colț, iar fotbalistul îşi comandă 
o bere. 

- Păreţi mai curând genul care bea vin. Ce-aţi spune 
de un chardonnay din acela bun? 

Phoebe ar fi băut cu plăcere un pahar de vin, dar 
nu-i plăcea să fie categorisită, așa că ceru o margarita. 
Chelneriţa, care îl devorase din priviri pe Bobby Tom 
cât timp le luase comanda, plecă să le aducă băuturile. 

- Aveţi voie să beţi în seara dinaintea unui meci? 

- Putem face orice avem chef atâta vreme cât suntem 
capabili să dăm totul din noi a doua zi. Băutura şi ora 
de culcare sunt singurele lucruri cu care antrenorul nu 
este foarte sever. Teoretic, la unsprezece, cel târziu, tre- 
buie să fim în camere, dar cum a fost el însuşi destul 
de chefliu în tinereţe, ştie că fiecare are propria moda- 
litate de a se elibera de stres. Este un fel de legendă, 
chicoti sportivul. 

- Ce vrei să spui? De ce este o legendă? nu se putu 
abține Phoebe să nu întrebe. 

- Ei bine, unele dintre poveştile cu el nu sunt potrivi- 
te pentru urechile unei doamne, dar toată lumea știe cât 
de tare detesta ora stingerii. Vedeţi dumneavoastră, an- 
trenorul nu are nevoie de mai mult de două ore de somn 
pe noapte şi, pe când era jucător, nu suporta ideea să fie 
închis în cameră de la ora unsprezece. Spunea că-l enerva 
atât de tare, încât nu mai era bun de joc a doua zi. Prin 
urmare, imediat ce prindea o ocazie, se strecura afară și 
chefuia zdravăn. Fireşte, antrenorii aflau imediat. L-au 
amendat, l-au ţinut pe banca de rezerve, dar nimic nu 
funcţiona, pe la ore mici îl găseau tot în cârciumă. Până 
la urmă, le-a spus că, dacă nu le plăcea stilul lui de viață, 
nu aveau decât să-l împuşte sau să-l vândă la altă echipă, 
dar el nu se putea schimba. A jucat prost o singură dată 
din întregul sezon, când i-au pus paznic la ușă. După 
aceea, antrenorii s-au lăsat păgubași. Mă rog, de când a 
mai înaintat în vârstă s-a mai liniștit. 

- Nu prea mult, sunt sigură, murmură ea când sosiră 
băuturile. 

- Noroc! Sper să le dăm o lecţie zdravănă mâine celor 


de la Saber. 

- Să dea Domnul! 

- Domnişoară Somerville... 

- Poţi să-mi spui doar Phoebe. Luă o înghiţitură din 
pahar conştientă că, mai târziu, avea să regrete caloriile. 

- Cred că atunci când suntem numai noi doi vă pot 
numi așa, dar când sunt şi alții de față nu ştiu dacă e 
cazul. Sunteţi proprietara echipei. 

- După fotografiile acelea din presă, cred că nu trebu- 
ie să ne mai batem capul cu respectabilitatea. 

- Nu-i așa că sunt frumoase? M-au prins dintr-un 
unghi foarte avantajos. Sper că nu vorbeai serios când 
ai zis că s-ar putea să nu vii mâine la meci. Zâmbetul 
satisfăcut îi dispăruse. 

- Nu ştiu dacă e o idee bună. Ar trebui să inventăm 
un alt ritual de noroc. 

- Ah, nu, asta nu se poate. Chiar dacă echipa a pier- 
dut, eu am avut unul dintre cele mai bune meciuri din 
carieră. Joc fotbal de când mă ştiu şi nu înţeleg de ce aș 
schimba ceva ce dă rezultate. Vezi tu, imediat ce fac o 
schimbare, nu mi-o pot scoate din cap. Nu mă mai pot 
concentra la meci. Intelegi? 

- Bobby Tom, aş prefera să nu văd fotografii cu noi 
doi sărutându-ne în fiecare ziar de luni dimineaţa. 

- [mi pare rău că trebuie să-ți amintesc, Phoebe, dar 
mâine jucăm cu Sabers, şi victoria este mult mai im- 
portantă decât nişte poze dintr-un ziar. Anul trecut au 
câştigat cupa Super Bowl, iar despre noi toată lumea 
crede că suntem terminaţi sezonul acesta. Trebuie să le 
arătăm că avem stofă de campioni. 

- De ce? 

- De ce, ce? 

- De ce trebuie să fiți campioni? Dacă te gândești mai 
bine, ce sens are? Nu e ca şi cum ai descoperi leacul 
pentru cancer. 

- Ai dreptate, nu este. E mult mai mult. Vezi tu, exis- 
tă cei buni şi cei răi. Despre asta este vorba, de aceea 
este important. 

- Nu prea te înțeleg, Bobby Tom. 


164 Susan Elizabeth Phillips 


Fotbalistul ridică două degete şi-i făcu semn chelneri- 
tei să le mai aducă două rânduri. Phoebe își dădu seama 
că aproape își golise paharul. Nu rezista bine la alcool şi 
era conştientă că ar fi trebuit să-l refuze pe următorul, 
dar Bobby Tom era o companie simpatică și se simţea 
bine. În plus, el făcea cinste. 

- Specia umană este agresivă de la natură, nu-i așa? 

- Poate partea ei bărbătească, nu și cea femeiască. 

Bobby Tom nu dădea doi bani pe teoriile feministe, 
aşa că observaţia ei trecu neobservată. 

- Fotbalul eliberează agresivitatea naturală din om. 
Fără regulamentul ligii, probabil că am fi început vreo 
şase războaie cu Rusia în ultimii patruzeci de ani. Înţe- 
legi, aşa suntem noi, americanii. Când suntem călcaţi 
pe bătături, dăm la oase. Scuză-mi limbajul, Phoebe, dar 
bătaia face parte din conştiinţa noastră naţională. Fot- 
balul ne dă, cum să spun, o supapă sigură. 

Ceea ce spunea avea sens, oarecum, deşi într-un mod 
destul de nebulos. Prima margarita începea să i se urce 
la cap când o începu pe a doua. 

- Pe scurt, vei fi acolo mâine? Sunt sigur că eşti o fe- 
meie bună, care n-ar putea trăi cu o înfrângere pe suflet, 
îi spuse el cu o voce rugătoare. 

- Voi fi acolo, acceptă ea oftând. 

- Ştiam că pot conta pe tine. li zâmbi fericit. Ştii, 
Phoebe, îmi place de tine. Chiar foarte mult. Dacă nu 
am fi într-o relaţie de afaceri, chiar m-aș da la tine. 

Era atât de entuziast şi de ataşant, încât îi zâmbi la 
rândul ei. 

- Viaţa e nedreaptă, nu-i aşa? 

- Așa este. 

Chiar şi fără margarita, Bobby Tom era o companie 
foarte plăcută. Discutară despre mâncarea mexicană, 
analizară dacă n-ar fi mai bine ca echipele de fotbal ame- 
rican să fie denumite, toate, după numele unor triburi 
de indieni şi comentară asemănarea dintre fotbalist şi 
actorul Christian Slater. Bău mai încet a doua margari- 
ta, dar, chiar şi aşa, se simțea ameţită când el se aplecă 

către ea şi o sărută uşor pe gură. Era un sărut politicos, 
prietenesc. Un semn de respect şi camaraderie. Sărutul 
pe care un băiat de douăzeci şi cinci de ani i-l oferă unei 
femei de treizeci şi trei cu care ar vrea să se culce, dar 
ştie că nu este cazul pentru că nu vrea să strice o prie- 
tenie. Phoebe înţelegea foarte bine gestul. Nu şi Dan, 
din păcate. 

- Denton! Vocea lui tunătoare se auzi în barul pustiu 
ca o lovitură de tun pe câmpul de luptă. Ce-ar fi să te 
uiţi la ceasul acela scump de la mână? Vei vedea că mai 
ai fix trei minute şi jumătate ca să ajungi în cameră. Se 
aplecă peste masa lor, îmbrăcat în blugi şi cu o cămașă 
din acelaşi material deschisă larg la gât. 

- Bună seara şi dumneavoastră, domnule antrenor. 
Vrei să auzi cea mai tare poantă? Tocmai îi povesteam 
lui Phoebe cum că ai fost întotdeauna mai flexibil cu 
ora stingerii. Nu e ciudat că... 

- Mai ai două minute și patruzeci şi cinci de secunde 
să ajungi în camera ta! Amenda pentru fiecare minut de 
întârziere este de cinci sute de dolari. 

- Fir-ar să fie, domnule antrenor! De ce sunteţi așa de 
pornit pe mine? mormăi Bobby Tom ridicându-se cu un 
aer profund jignit. 

- Să încep cu faptul că ai ratat trei scheme în meciul 
de vineri? E suficient? 

Bobby Tom scoase trei bancnote din buzunar şi le 
trânti pe masă. Apoi îi aruncă lui Dan o privire lungă, 
răutăcioasă. 

- Nu cred că are legătură cu schemele greşite. Ne ve- 
dem mâine, pe marginea terenului, domnişoară Somer- 
ville. Salută ducând două degete la borul pălăriei Stetson 
şi se pregăti să plece. 

- La revedere, Bobby Tom. 

- În camera mea. Acum! lătră Dan către Phoebe după 
ce jucătorul se îndepărtă. 

- Ştii ceva, cred că n-am chef. 

- Ai depăşit o limită foarte periculoasă când te-ai 
apucat să flirtezi cu cea mai bună aripă din ligă. Dacă 

nu vrei să-ți vezi rufele murdare expuse în public, îţi su- 
gerez să te ridici şi să mă urmezi. 

Phoebe se ridică şi-l însoţi fără voia ei către recepţie. 
Stia că ar fi trebuit să-l pună la punct, să-i amintească 
cine era șeful, dar, când pășiră în lift şi începură să urce 
spre etajul şapte, constată că nu avea energia necesară. 
Bărbatul, pe de altă parte, era un pachet de nervi. Din 
fericire, nu-i păsa. Cele două cocktailuri îi aduseseră 
o stare de bine care o împingea să-şi umfle buzele și 
să-i spună să nu mai fie supărăcios ca un plutonier ieşit 
la pensie. Văzu că ușile apartamentelor ce le fuseseră 
rezervate se aflau practic faţă în față. Dan o deschise 
pe a lui şi o împinse fără mari fasoane înăuntru, apoi îi 
arătă cu degetul arătător întins şi pumnul strâns să ia loc 
pe canapea. 

- Stai jos! 

Deşi creierul ei începuse să lanseze semnale frenetice 
de pericol, valul de tequila în care plutea o făcea insen- 
sibilă, aşa că-i adresă un salut batjocoritor. 

- Am înțeles, să trăiţi! 

- Nu te răsfăţa cu mine! Își înfipse o mână în şold. 
Stai departe de jucătorii mei, auzi? Rolul lor este acela 
de a câştiga meciuri. Ei nu sunt jucăriile tale sexuale, și 
nu vreau să mai asist vreodată la o scenă precum cea pe 
care am văzut-o la bar. 

lar acesta nu era decât începutul. Plimbându-se ca 
un leu în cușcă, tună şi fulgeră până se înroși la față 
ca atunci când striga la jucători pe teren. În sfârşit, la un 
moment dat se opri să respire. 

- Ce se întâmplă cu tine, iubire? N-ai sărutat nicio- 
dată o fată într-un bar? îl întrebă Phoebe cu un zâmbet 
nevinovat, strecurându-şi vârful arătătorului între buze. 

Bărbatul părea complet şocat, ca și cum n-ar fi fost ni- 
ciodată tachinat de o femeie. „Dumnezeule, cât de dră- 
guţ e! Mare, rău şi puternic. Mrrr, Grrr... Doar o femeie 
adevărat ar putea îmblânzi un asemenea animal.“ 

Își desfăcu picioarele. Ar mai fi nevoie de un pat și 
de mirosul îmbătător de iasomie prin fereastra deschisă. 

Alături de scârțâitul discret al bătrânului ventilator din 
tavanul fermei. Se ridică dreaptă în faţa lui. Tânăra Eli- 
zabeth îl putea îmblânzi cu ochii ei violet arzători şi cu 
sânii perfect albi ce se revărsau din corset ca pudingul 
de vanilie. Nebunul se întorsese la ea. Era beat, miro- 
sea a whisky şi a parfumul ieftin al unei fete numite 
Lulabelle. Dar tot nu era sătul. O singură femeie îl pu- 
tea satisface. „Hai la mine, iubitule; te pot face atât de 
fericit. Sunt o femeie în toată firea şi ştiu cum să-mi 
cuminţesc bărbatul.“ 

Se apropie de el, cu buzele umede întredeschise, cu 
O şuviţă de păr jucându-se de-a v-aţi ascunselea printre 
gene, cu fiecare por al pielii dilatat spre a-i sorbi căldura 
și a-l topi cu fierbinţeala trupului ei. Era o panteră peri- 
culoasă, pregătită de orice. De ce s-ar fi temut de el? Il va 
lăsa să vadă cu ce fel de femeie avea de-a face. Il va lăsa 
să-i simtă puterea. 

- Phoebe? 

Se opri în fața lui şi-i luă palmele aspre în mâinile 
ei moi. Uitându-se adânc în ochii lui verzi, înţelese că 
nu trebuia să-i fie frică de el, căci era mult mai puter- 
nică. Își arcui trupul şi se aplecă spre el. Ca o pisică în 
călduri, îl sărută cu buzele larg deschise, abandonând 
concomitent o sanda pentru a-şi freca piciorul gol de 
glezna lui. Când bărbatul îi acceptă limba în gura lui, fu 
cuprinsă de un val de bucurie, alimentat de conştienti- 
zarea propriei forţe. De ce se temuse de sex, când totul 
venea atât de uşor, de firesc? 

Din gâtul lui se auzea un sunet aspru, ori poate că 
era ea. Gurile lor erau lipite, mâinile încleştate pe lân- 
gă trupuri, iar panica era ţinută la distanță. Limba lui 
plonjă în ea. Îşi spuse că era destul de versată pentru a-i 
accepta patima şi suficient de ameţită ca să meargă până 
la capăt. Apoi poate că avea să fie, în sfârşit, liberă. 

- Phoebe... îi șopti numele în gura ei umedă şi primi- 
toare. Mâinile lui mari o mângâiau pe șolduri şi urcau; 
îi simţea degetele groase pe coaste. Într-o clipă aveau 

să ajunge sub sâni, trezindu-i din letargie, aducându-i la 
viață. Deja îi simțea vibrând, așteptând. 

- Nu te opri, îl rugă fără a-şi dezlipi gura de a lui. 
Orice aş spune, nu te opri. 

- Vorbeşti serios? se miră el. 

- Da. 

Secundele treceau. Cuvintele ei începeau să producă 
efecte în creierul suprasolicitat al lui Dan. Il cuprinse 
dezamăgirea, urmată de dezgust şi cinism. De ce era sur- 
prins? Ar fi trebuit să-și înveţe lecţia de la Valerie și să în- 
țeleagă mai repede ce urmărea cu adevărat Phoebe. Nu 
era altceva decât încă o femeie dependentă de jocurile 
ce mimau supunerea. Toate refuzurile ei din noaptea 
precedentă nu erau altceva decât invitaţii. Il manipula- 
se, iar el se lăsase antrenat în uneltirile ei. Cu o privire 
obosită admiră genele ce-i adumbreau ochii mari şi mig- 
dalaţi, buzele umede şi ațâţătoare. Cerea oare prea mult 
dacă nu-și dorea decât o partidă de sex simplă, clasică şi 
odihnitoare? Fără jocuri mentale. Nimic pervers. Doar 
câteva râsete și o călăreală sănătoasă. 

Dintr-odată, simţi cum îl cuprindea furia, ca atunci 
când o văzuse la bar cu Bobby Tom. Probabil că tocmai 
îl pipăia pe sub masă pe tânărul lui jucător. Poate că-i 
freca mădularul cu acele picioare lungi şi mătăsoase. 
Poate că-l împunsese cu sânii şi-i şoptise la ureche: „Nu 
te opri, indiferent ce voi spune, Bobby Tom“. 

Poate că Valerie îl scârbise, dar avea senzaţia că toate 
femeile din America o luaseră razna în materie de sex. 
Ba voiau să se suie cu cizmele pe pieptul tău, ba îți ce- 
reau să le legi cu cătuşe de pat. Normalitatea părea să fi 
dispărut din inventarul lor sexual. Pe de altă parte, ştia 
ce avea de făcut. După tot ce îndurase, poate că puţin 
sex sălbatic cu Phoebe Somerville l-ar fi ajutat să sca- 
pe de imaginile obsesive cu fosta nevastă ce-i veneau în 
minte în cele mai nepotrivite clipe. În noaptea asta avea 
să pună capăt obsesiei. 

- Cum spui tu, iubito. 

Phoebe sesiză o nuanţă amenințătoare în cuvintele 
lui, dar se simţea prea bine ca să se oprească. Bărbatul 
o apucă de păr pe la spate şi i-l prinse într-o încleştare 
de fier, puţin cam dureroasă. Cu cealaltă mână începu 
să lucreze la nasturii cămășii, astfel că dosul mâinii lui îi 
mângâia sfârcurile. In clipa următoare pufni la vederea 
sutienului alb. Desigur, era obișnuit cu lenjeria intimă 
de lux, care pe ea o irita. Aerul condiționat îi mângâia 
umerii dezgoliți făcând-o să se înfioare, pe când el îi îm- 
pingea bluza peste umeri, imobilizându-i braţele la spate 
cu mânecile. Desfăcu cu ușurință cele trei copci care-i 
țineau sutienul. 

- Ai sâni mari, iubito, dar nu eşti Dolly Parton. Un 
sutien din acela micuţ de la Victoria's Secret ti-ar prin- 
de bine. 

Ironia din vocea lui trecu prin vălul alcoolului, pu- 
nându-i la încercare sentimentul de putere. Incercă 
să-şi elibereze braţele, dar, chiar în acel moment, sutie- 
nul căzu, eliberându-i pieptul. 

- Să fiu al naibii. Cuvintele lui sunau ca un compli- 
ment, nu ca o înjurătură. 

Nu apucă să-și dea seama bine ce se întâmpla, dar 
mâinile ei erau prinse împreună, la spate, în pumnul 
lui puternic. O trăgea spre spate, obligând-o să scoa- 
tă pieptul înainte, ceea ce o făcu să se simtă din nou 
neajutorată. Panica începea să-i dea târcoale. Se aplecă 
asupra ei, făcând-o să-i simtă pe piele respiraţia fier- 
binte şi firele aspre de barbă. li linse un sfârc, apoi îl 
luă cu totul în gură și începu să-l sugă. Senzaţia era atât 
de copleșitoare, încât uită de mâinile blocate la spate. 
Bărbatul își îndreptă atenţia către celălalt sân, căruia 
îi aplică un tratament similar. Când mâna lui se stre- 
cură sub fusta scurtă şi-i mângâie pulpa, panica reveni. 
Trebuia să-și elibereze braţele cu orice preţ. Degetele lui 
înaintau inexorabil. i 

- Aşteaptă, şuieră Phoebe. Incercă să se retragă, dar 
mâna lui antrenată o ținea bine. 

- Dă-mi drumul! 

- Nici gând. 

- Vorbesc serios. 

- Da, cum să nu? 

- Dan! 

- Cum doreşte doamna. O eliberă, dar numai cât să-i 
poată trage fusta în jos. Sutienul alunecă şi el, lăsând-o 
în mijlocul camerei doar cu o sanda într-un picior, o 
brățară de gleznă şi o pereche de chiloţi din bumbac cu 
elastic lat. 

- Văd că nu arunci banii pe lenjerie de lux. 

Increderea i se dizolvă instantaneu sub efectul aces- 
tor cuvinte, iar vechile frici o năpădiră violent. Se aplecă 
să-şi culeagă hainele, dar, înainte să poată ajunge la ele, 
se trezi ridicată în braţe şi dusă în dormitor. Sandaua 
singuratică îi zbură din picior când Dan o trânti pe pat 
şi se aplecă deasupra ei. Nu mai era o figură fantastică, 
ci un bărbat în carne şi oase care tocmai își dădea jos 
cămaşa, scoțând la iveală un piept păros şi puternic, cu 
pectorali fermi, bicepşi proeminenţi şi vene ca odgoa- 
nele încordate pe antebraţe. Ştia că trăgea de fiare în 
fiecare zi şi-l văzuse făcând ture de stadion dimineaţa, 
dar tot nu era pregătită pentru acest trup blindat de 
mușchi. Toate visurile despre tânăra Elizabeth îşi luară 
zborul. Se simţea ca o virgină de optsprezece ani, nu o 
femeie de treizeci şi trei de ani ce-şi avusese porţia de 
amanți până atunci. Acceptase să joace cu un profesio- 
nist, deşi încă o intimidau amatorii. Ochii lui nu-i pără- 
seau sânii dezpoliți în timp ce-și desfăcea cureaua, aşa că 
Phoebe se agăță cu ambele mâini de cuvertura aspră a 
patului matrimonial. 

- Dă-i drumul! 

- Nu, nu vreau. Îşi trase pânza grea până sub bărbie 
şi se rostogoli într-o singură mișcare fluidă de cealaltă 
parte a patului. 

- Exact cum mă aşteptam. Bărbatul se aplecă puţin, o 
apucă de gleznă şi o răsuci înapoi fără efort. i 

Phoebe lăsă să-i scape o exclamaţie de spaimă. În 
ochii lui verzui se citea o hotărâre ce-i îngheţa sângele 

în vene. Amintindu-și puterea lui supraomenească din 
noaptea când o cărase în grădină, se apăţă din nou de 
cuvertură ca şi cum ar fi putut-o salva. 

- Te rog, Dan... Vocea ei suna rugător. Pierduse com- 
plet controlul asupra situaţiei. 

- Tu m-ai atras în jocuri periculoase. 

- Nu, eu doar... . 

- Taci din gură! Își desfăcu fermoarul de la blugi. 
Acum, fă bine şi arată-mi din nou țâţele alea. 

Vulgaritatea lui îi dădu o nouă energie. Fugi în par- 
tea opusă a patului, apoi se repezi către uşă. Ca într-un 
film de groază prost, îl auzi mârâind în spatele ei. 

- Sunt prea bătrân pentru sportul ăsta. 

Phoebe luă în fugă prosopul pe care el îl aruncase pe 
un fotoliu şi ajunse, în sfârşit, în salon, la uşa principa- 
lä. Exact când începea s-o deschidă, mâna lui enormă o 
trânti la loc. 

- Eşti chiar mai nebună decât Val! O întoarse cu faţa 
spre el. Eşti în pielea goală. Unde te duci așa? Vrei să 
apari mâine prin ziare? 

- Nu-mi pasă. Vreau să scap de aici. Ți-am spus să 
te opreşti. 

- Dar tot tu mi-ai spus să nu te ascult, şi exact 
asta fac. 

O ridică din nou ca și cum n-ar fi cântărit nimic și o 
cără înapoi în dormitor şi în pat. 

- Nu te voi lovi. Dacă asta îţi doreşti, te sfătuiesc să 
cauţi alt armăsar. 

În acel moment, Phoebe începu să țipe. Fără folos. 
Intr-o secundă mâna lui îi astupă gura, în timp ce cu 
cealaltă îi prindea mâinile. 

- Dumnezeule! Nu aşa de tare. Stofa aspră a blugilor 
lui i se frecă de picioare în timp ce se străduia să și-i 
scoată privind-o mai mult dezgustat decât furios. 

Pretenţia bărbatului să tacă din gură în timp ce era 
violată o înnebuni. Ochii i se umplură de lacrimi pe 
când se zbătea sub el, încercând să se elibereze. Îl mușcă 

puternic de mână, iar el şi-o retrase brusc cu un strigăt 
de furie. 

- Gata! Se rostogoli pe marginea patului strângân- 
du-şi degetele rănite. Am încercat să fiu modern și des- 
chis, dar asta e prea de tot. Nu mai suport! 

Phoebe fu atât de şocată, încât uită să se mai zbată. 

- Mai bine mă duc la baie cu revista Penthouse decât să 
mai continui jocurile astea de-a omul cavernelor. Nu-mi 
pasă că mi-ai spus să nu mă opresc. Gata, m-am oprit! 
M-am săturat să mă simt ca un pervers care nu poate 
face sex decât dacă-şi bate femeia. În opinia mea, vasta 
ta experienţă ar fi trebuit să te înveţe să fii mai deli- 
cată cu bărbaţii. Îşi puse mâinile în şolduri și se uită la 
ea. De acum înainte, când o femeie îmi spune să mă 
opresc, mă opresc, chiar dacă cu câteva minute înainte 
îmi spusese să n-o ascult. 

Continua să-l privească uluită. 

- Poate că şi mie mi-ar plăcea să fiu agresat puţin. 
Poate că mi-aş dori să fiu atât de irezistibil de sexy încât 
femeile să trebuiască să mă lege de pat! Oare cer prea 
mult de la viaţă? 

Incepu să priceapă. Îşi aminti că-i șoptise să nu se 
oprească indiferent cât l-ar fi rugat. Îşi aminti relaţia lui 
stranie cu Valerie, iar uşurarea pe care o resimţi făcu să 
i se ridice un nod dureros în gât. 

- Poate că aşa arată justiția divină. Când aveam douăzeci 
de ani am făcut atâtea chestii bizare cu admiratoarele, încât 
acum nu mai pot obține ceva simplu, fără complicaţii. 

- Dan, pot vorbi? murmură ea trăgându-și înapoi cu- 
vertura sub bărbie. 

- Sper că nu vrei bice și o zpardă de piele cu ţinte. Sau 
mai mult de doi bărbaţi deodată. 

- Nu, îngăimă ea tot mai ruşinată. 

- Bine. 

Işi alese cuvintele cu grijă, privindu-i spinarea arcuită 
la marginea patului. 

- Nu asta voiam să spun. Când ţi-am zis să nu te 
oprești, mă refeream la sărut. Eşti foarte bun la asta, 

să ştii. Respiră adânc şi continuă, ştiind că se afunda tot 
mai adânc în minciuni. Ei bine, am trecut printr-o serie 
de șocuri. Nu chiar şocuri, e un cuvânt prea puternic. 
Mai mult o alergie. In orice caz, câteodată, când sărut 
un bărbat, am acest gen de reacţie. 

Bărbatul se întoarce spre ea, şi Phoebe înțelese din 
privirea lui că bătea câmpii rău de tot. Pieptul lui îi dis- 
trase din nou atenţia. l-ar fi adus o avere dacă l-ar fi 
turnat în bronz și l-ar fi expus în viitoarea ei galerie de 
artă. Înghiţi cu dificultate. 

- Incerc să-ți spun că, dacă am acest gen de reacţie, 
atunci ai putea să... 

- S-o ignor? 

- Da. Dar cealaltă, când nu ne sărutam, ca atunci 
când mă atingeai. Atunci chiar am vrut să te opreşti. 
Nodul din gât i se dizolvă. 

- Phoebe... Ochii i se întunecară de tristeţe. 

- Dacă îți spun stop, vreau să te oprești. Întotdeau- 
na. Fără întrebări. Fără dubii. Nu sunt fosta ta soție, iar 
sexul violent nu m-a atras niciodată. Când spun stop, 
exact asta inseamnă. 

- Ințeleg și îmi pare rău. 

Îşi dădu seama că dacă-l mai auzea o dată cerându-și 
iertare avea să izbucnească în lacrimi. Scuzele lui nu fă- 
ceau decât să-i amintească de propria ei incapacitate. 

- Apropo de această alergie la sărut. Îşi frecă bărbia, 
şi lui Phoebe i se păru că detecta o anumită ironie în 
ochii lui. Să spunem că luăm hotărârea să ne sărutăm 
din nou. Tu ai reacţia alerpică şi îmi spui să încetez. 
Atunci, eu ce trebuie să fac? 

- Să te opreşti. De acum înainte nu-ți voi mai trans- 
mite decât mesaje limpezi. 

- Imi promiţi? Se întinse spre ea și o mângâie pe 
obraz. 

- Îți promit. 

Intenţionase să-și ia hainele şi să plece, dar atinge- 
rea lui era atât de tandră, încât nu se putea mișca. |i 
simţi din nou căldura trupului și înţelese că se pregătea 

să o sărute. Nu se mai temea, ci simţea cum dorinţa se 
reaprinde - nu ca un incendiu devastator, ci ca un foc 
molcom, prietenos. 

- Nu-ţi place lenjeria mea, îi şopti. 

- Nu. Dar îmi place foarte mult ce am găsit în ea. De- 
getele sale îi aruncau descărcări electrice pe şira spinării, 
în timp ce buzele li se întâlneau. 

Sărutul fu deopotrivă tandru şi pasional, umplând-o 
de o plăcere nerăbdătoare. In acel moment şi-ar fi dorit 
să facă dragoste cu el mai mult decât orice pe lume. 
Limba lui îi invadă gura. Mâinile ei îi coborâră pe braţe, 
dar o regretă instantaneu, căci nu dorea să-i simtă din 
nou puterea, ci numai sensibilitatea. De unde putea şti 
dacă avea să rămână tandru cu ea? 

- Dan? 

- Ştiu că nu vrei nici un fel de chestii ciudate. 

Il simţi încordându-se şi aproape că-şi pierdu curajul 
când el se îndepărtă din nou. Sprijinindu-se pe pernele 
de la căpătâiul patului, cu cuvertura trasă până la gât, 
vorbi repede. 

- Asta nu a fost deloc ciudat, chiar deloc. 

- Poate ar trebui să mă laşi pe mine să judec. Te aver- 
tizez, însă: devin din ce în ce mai conservator în pat. 

- Las-o baltă! Curajul o părăsise. 

- Am ajuns prea departe. Poate ar fi momentul să-ţi 
iei o povară de pe suflet, să-mi spui ce te frământă. 

- Voiam doar... nu contează. 

- Phoebe, dacă vom continua în ritmul acesta, avem 
mari şanse să întreţinem relaţii intime înainte de venirea 
zorilor, aşa că ar fi mai bine să-mi spui ce este în capul tău. 
Altfel, în timp ce facem dragoste mă voi teme că începi să 
latri ca un câine sau că-mi ceri să-ţi spun Howard. 

- Nu am atâta imaginaţie, zâmbi ea timid. Vreau să te 
întreb ce părere ai avea dacă ne-am preface că sunt... 

- O dresoare de lei? Un paznic de închisoare? 

- Virgină. Obrajii i se împurpurară instantaneu. 

- Virgină? Era rândul lui să fie şocat. 


Trebuia să fii tu 175 


- Las-o baltă! N-am vrut să spun nimic. Hai s-o facem 
şi gata! murmură ea, ruşinată de ceea ce tocmai rostise. 

- Phoebe, draga mea, ce se întâmplă cu tine? 

- Nimic. 

- Haide, mie îmi poţi spune orice. Sunt un fel de 
preot de așternut, am auzit cam tot ce se putea auzi în 
domeniu. Ai mers prea departe și ai vrea să dăm puţin 
kilometrajul înapoi? 

- Cam aşa ceva. 

-Nu am prea multă experiență cu virginele, recu- 
nosc. De fapt, nu am deloc. Va trebui să mă bazez pe 
imaginaţie. Dintr-odată, ochii i si îngustară. Sper că nu 
trebuie să mă prefac că eşti minoră. Genul ăsta de sce- 
nariu mă scârbeşte. 

- Am treizeci şi trei de ani. 

-Atât de mult? 

- De ce nu! Poate că sunt una dintre acele femei usca- 
te care, în secret, se tem de bărbaţi. 

- Devine interesant. Degetele lui îi alunecară spre 
sâni, îndepărtând ușor cuvertura. Presupun că o astfel 
de femeie nu m-ar lăsa să mai arunc o privire la ce se 
ascunde acolo... 

- Doar dacă nu spui iarăşi ceva urâcios despre ei. 

- Nu mai fac. 

Lăsă încet cuvertura să alunece până la nivelul taliei. 

- Orice bărbat ar fi în al nouălea cer dacă ar ve- 
dea ce văd eu. In ciuda cuvintelor, ochii lui îi studiau 
atent chipul. 

In scurt timp, ea era cea care-l atingea cu lăcomie. Pal- 
mele ei șerpuiau pe umerii și pe braţele lui puternice. 
Era electrizată de contrastul dintre acestea şi delicatețea 
cu care o săruta pe ceafă, apoi pe maxilar, pe bărbie şi pe 
colţul gurii. În sfârşit, Dan se ridică şi se uită la sânii ei. 
Fuseseră pictaţi de Flores și văzuți de nenumărați băr- 
baţi, dar Phoebe se simţea ca şi cum i-ar fi arătat cuiva 
pentru prima dată. Când îi atinse vârfurile sfârcurilor 
cu buricele degetelor, dorinţa o străbătu din creștetul 
capului până în vârfurile degetelor de la picioare. 

- Întinde-te pe spate, şuieră el. 

Se afundă între perne. Dan continuă să o atingă doar 
pe vârfurile sânilor până ce simţi că nu mai poate supor- 
ta. Nu trăise niciodată o dorință atât de intensă, atât de 
fierbinte şi de fluidă, fără nici un loc secret unde să se 
ascundă teama. Mâna lui i se strecură în chiloti. 

- Stop! 

Se retrase instantaneu, iar ea îi zâmbi. 

- Vreau să-ţi văd membrul. Se aşeză în genunchi, se 
întinse către fermoarul lui şi găsi suficient curaj pentru 
a-l cobori peste umflătura ce forţa materialul. 

- Doar o secundă, iubito. Dispăru rapid în baie şi rea- 
păru cu un pumn de prezervative. 

- Ce încrezător eşti! 

- De unde ştie o virgină ca tine ce sunt astea? 

- Am văzut la televiziunea publică. 

Era rândul lui să izbucnească în râs, iar Phoebe avu 
revelația că era pentru prima dată când se afla în pat cu 
un bărbat şi râdea. Până acum nu s-ar fi gândit nicioda- 
tă că râsul şi sexul se potriveau. 

- Unde rămăseserăm? 

-Chiar aici. Surprinsă de propria îndrăzneală, îşi 
vâri mâna în despicătura şlițului desfăcut. Nu-i venea 
să creadă cât de dornică era să-i vadă sexul. Simţea un 
amestec năucitor de dorinţă și curiozitate. 

- Ai grijă să nu leşini. 

- Încerc. li îndepărtă pantalonii și chiloţii, înghițind 
în sec când membrul umflat îşi făcu apariţia ca declan- 
şat de un resort. 

- Dumnezeule! 

- Respiră adânc, chicoti el. 

- Poate e contrastul cu şoldurile, care sunt atât de 
înguste. 

-Ține de perspectivă. Zâmbi şi îşi scoase restul de 
haine, rămânând complet gol în faţa ei. 

Nu-şi putea lua ochii de la trupul lui. Avea ume- 
rii laţi şi puternici, şoldurile înguste şi abdomenul 

aproape concav. Un genunchi purta o cicatrice, ca şi 
coapsa cealaltă. 

- Spectacolul nostru funcţionează în ambele sensuri, 
dacă înţelegi ce vreau să spun... Dan făcu un semn cu 
capul spre partea de jos a corpului ei, ce rămânea ascun- 
să sub pătură. 

- Sunt prea ruşinoasă. 

- Cred că pot înţelege asta, având în vedere lipsa ta 
de experiență. Salteaua scârţâi sub greutatea lui. Uite 
ce-ţi propun. Cum eşti o adevărată doamnă din înalta 
societate, poate ar fi mai simplu să bagi mâna sub pătu- 
ră şi să scoţi ce haine i-au mai rămas pe acolo. 

Coborând ochii, făcu aşa cum îi sugera el, controlân- 
du-şi cu greu excitaţia. Se aşeză într-o rână lângă ea şi 
strecură o mână sub cuvertură. 

- Îmi spui dacă vrei să mă opresc, da? 

O emoție profundă o învălui. li era atât de recunos- 
cătoare. Nici nu-şi dădea seama cât de mult însemnau 
pentru ea aceste cuvinte aruncate în glumă. Aplecân- 
du-se peste ea, începu s-o sărute din nou pe tot corpul. 
Buzele lui îi ardeau pielea, iar mâna îi avansa încet, 
oprindu-se în partea interioară a coapselor. 

- Vrei să-ţi desfaci puţin picioarele pentru mine? 

Cuvertura căzu, cu excepţia unui colţ care i se agăţase 
între pulpe. Dan mătură într-o parte acest ultim obsta- 
col. Se aştepta să audă vreo glumă cum că nimerise o 
blondă naturală, dar el nu scoase o vorbă, ci începu să-i 
exploreze zona intimă. 

- Îţi place? 

- Da. O, da. 

- Mă bucur. 

- Te-ai mai opri acum! 

Îşi retrase mâna. Phoebe constată cu bucurie că este 
ascultată cu adevărat, ceea ce îi dădea curaj. Se mută 
deasupra lui, cu sânii frecându-i-se de părul cârlionțat 
care-i acoperea pectoralii. l[i urmări privirea în timp ce-și 
începea propria misiune senzuală, coborându-și mâna pe 
pieptul şi apoi pe abdomenul lui umezit de transpiraţie. 

Continuă şi îi atinse vârful penisului. Îl simți tare, 
pulsându-i în mână ca un animal sălbatic, cerând să fie 
eliberat. Din nou, i se făcu frică. Dar, de data aceasta, 
dorinţa era mai puternică. 

- Ne apropiem periculos de punctul din care nu mai 
există întoarcere. 

- Mi-ai promis, răspunse ea mângâindu-l energic. 

- Stop, gemu el. 

Se opri. Dan se rostogoli, aducând-o din nou sub el. 

- Hai să te pregătim, doamnă nevinovată, pentru că 
nu ştiu dacă mai rezist mult și ar fi păcat. 

Nu avea să uite niciodată ceea ce urmă. Degetele 
lui experte îi trimiteau valuri de plăcere. Respirația lui 
se accelerase. Oprindu-se, luă de pe noptieră un pre- 
zervativ, îl instală cu gesturi precise și se întoarse la ce 
făcea înainte. 

- Eşti atât de îngustă, şopti în timp ce se poziţiona 
între coapsele ei, gata să o penetreze. E ca şi cum... 

- Opreşte-te, se auzi Phoebe spunând, deşi era pe de- 
plin conștientă că trecuseră de punctul fără intoarcere. 

Spre surpriza ei, Dan se rostogoli pe spate. Sudoarea 
îi curgea pe tot trupul. 

- Vrei să mă omori cu zile? Pieptul i se ridica şi cobo- 
ra rapid. 

Nu-i venea să creadă că-și ţinuse promisiunea, iar în 
acea clipă începu să-l iubească. Îşi spuse că nu era vorba 
de dragoste adevărată, eternă, ci doar de un sentiment 
efemer, născut din recunoștință. Împreună cu inima ei, 
întregul trup i se dărui, cerându-i să o pătrundă fără să o 
rănească. Se agăță de umerii lui, trăgându-l în spate. 

- Incet, îl rugă. Nu vreau să mă doară. 

- Nu te teme, nu te va durea. Nu ţi-aş face rău pentru 
nimic în lume. 

O pătrunse lent, cu nespusă tandreţe, urmărindu-i 
reacţiile în permanenţă. Phoebe îi putea simţi autocon- 
trolul de oţel, în timp ce vaginul i se lărgea spre a-l cu- 
prinde cu totul. Începu să se mişte ritmic în ea. 

- E bine, iubito, o încurajă el în timp ce capul îi 
urca şi cobora pe pernă şi printre buze îi ieşeau mici 
gemete. Fă puţin zgomot pentru mine. Fă cât de mult 
zgomot vrei. 

O pătrunse adânc, şi ea se mișcă odată cu el. Senzația 
era minunată. Incepu să plutească. Acum nu-i mai era 
teamă de lipsa lui de control, ci de a ei. Işi înfipse dege- 
tele în fâşiile de oțel de pe umerii antrenorului. Dacă-și 
pierdea controlul, ceva teribil se putea întâmpla... 

- Stop! 

Sunetul ce ieşi din pieptul lui era aproape inuman. 
De data asta însă, ştia că nu va fi ascultată. Mersese prea 
departe, iar cererea ei nu mai era îndreptăţită. 

Cu toate acestea, Dan se retrase. Acest bărbat cu vo- 
inţă de oţel ar fi putut face ce dorea cu ea; cu toate as- 
tea, alesese să se arunce pe spate, cu respiraţia sacadată, 
pielea roşie şi leoarcă de sudoare. Această recunoaştere 
a puterii ei rupse dintr-odată toate lanţurile ce o fere- 
cau în interior, lăsând în loc bucurie. Se prăbuși peste 
el sărutându-l cu limba, îşi trecu mâinile prin părul lui 
ud şi îşi revendică din toate puterile feminitatea pier- 
dută. I se păru firesc să se urce deasupra și să se înfigă 
în mădularul lui, mai încet decât îşi dorise, pentru a-l 
putea primi cu totul. Când se trăsese complet în ţeapă, 
își îndreptă privirea în jos, spre chipul lui. Ochii îi erau 
larg deschişi, iar buzele lipite. Incepu să se miște ritmat, 
și el îi cuprinse fesele fixând-o mai bine, cu degetele 
atingându-i punctul unde acestea se uneau. Își înfipse 
mâinile în părul de pe pieptul lui, își arcui spatele și îl 
călări tot mai energic. Părul începu să-i salte pe umeri. 
Se simţea ca o amazoană care adusese la supunere cel 
mai puternic dintre bărbaţi. Dan se lupta, dar rămânea 
lipit de ea, în timp ce coapsele ei îi strângeau şoldurile 
de oțel. 

Dan respira tot mai greu, ca un atlet adus la limitele 
rezistenţei. Inţelese că o aştepta pe ea să termine pri- 
ma. Ei bine, asta nu avea să se întâmple. Era un bărbat 
hrănit din competiţie, iar la sportul pe care-l practicau 

acum se câştiga de pe locul al doilea. Dar nu o cunoştea. 
Nu ştia cu cine are de a face. i 

Cu toate acestea, nici ea nu știa de ce era capabil. Îşi 
dorea atât de mult victoria, încât nu se dădea în lături 
să trișeze. Degetele lui îi găsiră rapid punctul cel mai 
sensibil oferindu-i o atingere pe cât de plăcută, pe atât 
de incorectă. Dintr-odată, Phoebe îşi pierdu suflul. Ca- 
mera se învârtea tot mai repede în jurul ei, iar granițele 
dintre trupurile lor se dizolvau. Nu se putea, nu i se 
întâmplase niciodată aşa ceva... 

Un strigăt puternic îi scăpă din adâncul trupului. 
Auzi imediat apoi un geamăt şi-l simţi sub ea cum se 
zguduia în spasmele orgasmului. Eliberându-se de gravi- 
taţie, se lansară împreună în extaz. 

Stătea cu obrazul lipit de pieptul lui păros și cu pi- 
ciorul îndoit într-un unghi incomod, dar nu-i păsa. 
Ghemuită în brațele lui, se simţea plină de recunoştinţă 
față de luptătorul ei tandru, care reușise să-i alunge dus- 
manii din trecut. Aerul condiţionat şuiera furios. Pe hol, 
cineva trânti O ușă. Aşteptă să vorbească el primul, pen- 
tru că nu ştia ce-ar fi putut să spună. Dan se rostogoli 
pe o parte, îşi scoase braţul de sub ea şi se aşeză pe mar- 
ginea patului, cu spatele. Neliniştea îi dădea târcoale. 
Oare ce părere îi făcuse? 

- Ai fost minunată, Phoebe. 

Se întoarse spre ea şi îi aruncă un zâmbet larg, pre- 
făcut. Simţind un fior rece, se întrebă dacă tot așa își 
felicita și admiratoarele când termina cu ele. 

- M-am simţit foarte bine. Pe cuvânt. Îşi adună blugii 
de pe jos. Mâine însă este o zi mare, trebuie să mă tre- 
zesc devreme. 

- Sigur, e târziu, eu tocmai plecam. Se lăsă să alunece 
de cealaltă parte a patului. Dă-mi doar câteva secunde, 
să-mi găsesc hainele. 

- Phoebe... 

- Gata, le-am adunat pe toate. 

Se repezi către baie. Obrajii îi ardeau de rușine și 
frustrare în timp ce se îmbrăca. Cum se putea ca un 
lucru extraordinar pentru ea să nu reprezinte cine știe 
ce pentru el? Incercă să respire adânc, simțind că era pe 
punctul să izbucnească în lacrimi. Dinţii îi clănțăneau, 
dar era hotărâtă să nu-i dea satisfacție. Avea să se contro- 
leze până când rămânea în sfârşit singură. 

- Vrei să bei ceva? o întrebă când ieşi din baie. Işi 
pusese pantalonii și avea un aer vinovat. 

Adunându-şi ultimele puteri, îi aruncă la picioare 
sutienul. 

- Pune şi asta la colecţia de amintiri, antrenorule! 
N-aș vrea să pierzi şirul. Apoi părăsi apartamentul. 

Dan înjură printre dinţi. Oricâte scuze ar fi încercat 
să-şi păsească, ştia că se purtase ca un ticălos fără pe- 
reche. Totuşi, încercă să se convingă că nu fusese atât 
de rău. Phoebe era adultă, știa cum merg lucrurile as- 
tea, aşadar, unde era problema? Problema era că nu-și 
amintea când se bucurase de o asemenea experienţă 
sexuală intensă, iar asta îl speria, pentru că era cu to- 
tul neașteptat. Inocenţa ei îl excitase peste măsură. Era 
sălbatică şi supusă în acelaşi timp. Numai amintirea ace- 
lui corp plin de curbe pingaşe îl făcea să i se întărească 
din nou. 

Aruncă cu piciorul sutienul mai încolo și se repezi 
la minibar, de unde scoase o bere rece. In timp ce o 
deschidea, înţelese de ce se purtase atât de urât. Chiar 
se simţea vinovat. Din clipa în care o văzuse sărutân- 
du-l pe Bobby Tom Denton la bar și până în momentul 
în care superba blondă îl adusese pe culmile extazului, 
uitase complet de Sharon Anderson. La naiba! Işi pro- 
misese că nu va mai face chestii din astea necugetate. 
Nu mai fusese cu altă femeie de când o cunoscuse pe 
Valerie, cu aproape cinci ani înainte. Sharon ar fi trebu- 
it să fie prima, nu Phoebe. Acum, când ajungeau în pat, 

nu se va putea împiedica să o compare pe micuța educa- 
toare cu această atletă a sexului. 

Cu toate astea, n-ar fi trebuit să o alunge așa. Era ros 
de vinovăţie. In pofida defectelor de caracter, se simțea 
atras iremediabil de ea şi era aproape sigur că-i rănise 
sentimentele, deşi avea atâta tupeu încât nu putea fi 
sigur de nimic. Femeia asta îl cucerise încă de la pri- 
ma întâlnire. Dacă nu era atent, îi putea arunca în aer 
frumoasa relaţie cu Sharon la care lucra intens. În acel 
moment își mai făcu o promisiune: nu avea s-o lase 
pe bomba sexy să-şi înfigă ghearele în el mai mult de- 
cât o făcuse deja. Probabil că îi datora nişte scuze, dar 
nimic mai mult. De acum înainte era bărbatul unei 
singure femei. 


„Proastă! Cretină! Idioată!“ Phoebe se îndrepta spre 
teren înaintea meciului dintre Stars şi Sabers cu aceste 
gânduri furioase în minte. Dintre toate greşelile pros- 
teşti pe care le putea face, o făcuse pe cea mai mare. 
Plânsese toată noaptea şi se simţea încă ameţită. Abia la 
patru dimineaţa îndrăznise să nu-și mai plângă de milă 
şi să se analizeze serios, constatând că nu exista decât o 
singură explicaţie: îşi permisese să se îndrăgostească de 
Dan Calebow. 

Pieptul îi tresări dureros. Temându-se că va începe 
să plângă din nou, îşi înfipse unghiile în podul palme- 
lor şi încercă să găsească o explicaţie rațională pentru 
dezastrul pe care-l provocase. Nu era nici prima şi nici 
ultima femeie care se lăsa vrăjită de o pereche de bicepşi 
frumoși. Un dezechilibru hormonal şi o dorinţă nesă- 
nătoasă de autodistrugere o aruncaseră prea aproape de 
soarele arzător. Dar cât de puternic arsese acest soare în 
noaptea precedentă! Nu-şi imapinase niciodată că sexul 
putea fi aşa de amuzant, de tandru şi de plăcut. Inima i 
se opri o clipă când înţelese că ea făcuse dragoste, pe când 
el făcuse sex. Era din nou pe punctul să izbucnească în 
lacrimi, ceea ce nu-şi putea permite cu nici un chip. Îşi 
lipi un zâmbet larg pe buze şi păşi în soarele Oregonului 

plănuind să folosească fiecare secundă ca să se răzbune 
pentru cele petrecute în braţele lui trădătoare. 

Fotografii o detectară înaintea spectatorilor. Din di- 
fuzoare începu să se audă cântecul clasic Ain't She Sweet? 
Ințelese că aceasta era surpriza despre care Ron refu- 
zase să-i vorbească. Urma să fie singurul proprietar de 
echipă care intra pe teren în acordurile melodiei pre- 
ferate. În larma de fluierături şi complimente, poză ca 
O divă, trimise câteva bezele galeriei și se îndreptă către 
banca ce-i era rezervată legănându-şi şoldurile în ritmul 
muzicii. Fotografii nu se mai săturau să-i imortalizeze 
blugii colorați în roşu şi negru, cu motiv de piele de 
şarpe, care îi îmbrăţişau fiecare curbă, completaţi cu 
sacoul strâmt, bărbătesc, ce-i punea sânii în evidenţă. 
Patronul buticului cu haine de lux de lângă hotel se lă- 
sase convins să deschidă magazinul la prima oră, când 
Phoebe se decisese că hainele clasice pe care le pregă- 
tise nu-i mai conveneau. li propusese să-și completeze 
ținuta cu un papion, dar ea preferase o panglică de 
mătase neagră, mult mai feminină, în timp ce culorile 
echipei i se lepănau la urechi sub forma cerceilor de- 
coraţi cu steluțe argintii. Tinuta era costisitoare şi cu 
totul nepotrivită. Un semnal pe care Dan nu avea cum 
să-l rateze. 

Știu cum avea să reacționeze încă înainte de a-l vedea 
întorcându-și încet capul către ea. Mai întâi păru șocat, 
apoi de-a dreptul furios. Ochii li se întâlniră o clipă. Ar 
fi vrut să-l bage în pământ cu privirea ei cea mai dură, 
dar nu reuşi. Inainte ca el să-i poată citi în suflet, se 
întoarse către reporterii care-i cerşeau atenţia. Pe când 
aceştia îi filmau şi îi fotoprafiau fiecare detaliu al corpu- 
lui, înţelese că niciodată nu se simţise mai puţin femi- 
nină. Cum îi trecuse prin cap că un om ca Dan putea 
vedea în ea altceva decât un trup apetisant? 

- Am sentimentul că-mi vei purta noroc astăzi, spuse 
Bobby Tom plin de entuziasm. 

- Fac tot posibilul. 

Îl sărută fără grabă şi salută cu mâna mulțimea in- 
trată în delir. Jim Biederot se prezentă şi el ca să-şi pri- 
mească înjurătura rituală. Alți jucători se înghesuiau pe 
lângă ea, și le ură tuturor noroc. Ron îi strecură în mână 
pachetul cu gumă de mestecat, însă Dan nu se apropie 
să i-l ceară la lovitura de debut. 

Mingea descrise un cerc în aer, iar Phoebe reuşi să 
nu-și mai acopere ochii cu palmele când trupurile ma- 
sive ale jucătorilor începură să se ciocnească cu forță pe 
teren. O speria în continuare să se afle atât de aproape 
de haosul din arenă, dar observă că era mai calmă de- 
cât data trecută. Ron o învățase regulile elementare ale 
jocului, aşa că în scurt timp se trezi prinsă de actiune. 
Mai târziu, din loja ei privată, urmări cu satisfacție cum 
Dan era scos cu forţa de pe teren, după ce insultase un 
arbitru. Inspirat de sărutul ei, fără îndoială, Bobby Tom 
valorificase cinci pase, dar nu era suficient pentru a le 
aduce victoria în fața unei echipe atât de puternice ca 
Sabers, care se distanţase în final la optsprezece puncte. 

Alese să se întoarcă cu charterul echipei, după ce 
pantalonii cu model reptilian fuseseră înlocuiţi cu un 
pulover de bumbac roşu ce-i acoperea coapsele până 
la jumătate. Dan, aflat în primul rând, studia planul 
meciului de săptămâna următoare cu Gary Hewitt, co- 
ordonatorul ofensiv. Se văzu obligată să treacă pe lângă 
el, sperând că nu va fi observată. Când văzu că nu era 
posibil, se proțăpi în faţa lui şi-i aruncă pachetul de 
gumă în poală. 

- Ar trebui să-ţi controlezi mai bine nervii, domnule 
antrenor. 

Bărbatul îi aruncă o privire ce ar fi putut sfredeli 
oţelul. 

După decolare, își părăsi locul de la clasa întâi şi se 
duse să stea de vorbă cu jucătorii. Fu şocată să vadă cât 
de răniţi erau. Medicul echipei îi administra unui vete- 
ran o injecție într-un genunchi, în timp ce asistentul lui 
avea grijă de un altul. Mulţi dintre ei îşi apăsau pungi cu 
gheață pe diferite părţi ale corpului. Păreau să aprecieze 

prezența ei, după o înfrângere jenantă. Remarcă faptul 
că şi în avion se aşezau într-o anumită ordine ierarhică. 
Antrenorii, directorul general şi presa ocupau scaune- 
le de la clasa întâi, urmaţi de personalul administrativ 
şi de cameramani. Nou-veniţii stăteau pe locurile din 
față de la clasa economică, iar cele din spate erau re- 
zervate veteranilor. Mai târziu, Dan avea să-i explice 
că aceştia din urmă preferau să stea cât mai departe 
posibil de antrenori. 

Era epuizată când aterizaseră pe aeroportul O'Hare, 
la ora unu noaptea. Ron urma s-o conducă acasă cu ma- 
sina. Ín timp ce se strecura în maşina acestuia, auzi un 
zgomot de pași rapizi în apropiere. 

- Trebuie să discutăm, Phoebe. Te rog, vino cu mine! 

Ridică capul şi-l văzu pe Dan cu mâna sprijinită pe 
capotă, aplecat spre ea. Purta ochelarii cu ramă metalică 
subțire şi arăta mai serios decât un director de liceu. 

- Putem discuta şi mâine-dimineaţă, îi răspunse în- 
cercând să-şi prindă centura de siguranță. 

Ron, care încărcase bagajele, se pregătea să se aşeze 
pe locul şoferului. 

- Am ceva de vorbit cu Phoebe, Ronald. Ne putem 
recupera maşinile mâine, la birou. In ciuda protestelor 
ei, se aşeză autoritar la volan şi-i aruncă un set de chei 
directorului general. 

- Mă laşi să-ți conduc Ferrariul? 

- Să nu laşi urme de bale pe pielea tapiţeriei, te rog! 

Ron îşi luă înapoi bagajul şi-i dădu cheia lui de la 
mașină, atât de bucuros că urma să conducă Ferrariul 
înregistrat „ICE 11“, încât uită să-și mai ia la revedere 
de la Phoebe. 

Dan ieşi din parcare fără ca vreunul dintre ei să rupă 
tăcerea. În câteva minute, se îndreptau către sud, pe au- 
tostradă. In luminile fulgurante ale reclamelor la pos- 
turi de radio şi la mărci de bere, văzu că bărbatul avea o 
expresie de suferinţă, ca şi cum el ar fi fost cel jignit. Se 
hotări că nu-l va lăsa să vadă cât de mult o rănise. 

- Sper că îţi dai seama că te-ai făcut de râs prezentân- 
du-te îmbrăcată aşa la meci. 

- Eu m-am făcut de râs? Dacă nu mă înşală memoria, 
tu ai fost cel gonit de pe teren. 

- Am fost sancţionat, nu gonit. Vorbim despre fotbal, 
nu despre o conferință a fermierilor. Îi aruncă o privire 
în oglinda retrovizoare. Până la urmă, ce încercai să de- 
monstrezi?! Eşti conștientă că, dacă porţi astfel de haine, 
e ca și cum ţi-ai lipi pe piept un afiş pe care scrie mare 
„De vânzare“? 

- Sigur că sunt, tu ce părere ai? 

- Cred că încerci să mă scoţi din pepeni. Mâinile lui 
strângeau tot mai tare volanul. 

- Nu este treaba ta cum mă îmbrac. 

- Ba este, atunci când se reflectă asupra întregii 
echipe. 

- Nu crezi că ieșirile tale nervoase, de copil răsfățat, 
au şi ele un impact asupra imaginii echipei? 

- Fac parte din joc. E cu totul altceva. 

Speră că tăcerea este suficient de elocventă pentru a-l 
face să înţeleagă ce părere avea despre logica lui. Parcur- 
seră câteva mile în tăcere, iar tristeţea i se adânci. Obo- 
sise să se tot prefacă, dar nu mai ştia cum să se poarte 
normal. Poate că, în alte circumstanțe, cuplul lor ar fi 
avut o şansă. Furia lui Dan se mai stinsese când deschise 
gura din nou. 

- Ascultă-mă, Phoebe, îmi pare rău pentru seara tre- 
cută şi vreau să-mi cer iertare. M-am simţit foarte bine 
cu tine şi n-am vrut să fiu nepoliticos. Dar se făcuse 
târziu, a doua zi aveam un meci important... scuzele lui 
se stinseră într-o tăcere stânjenitoare. 

Phoebe simţi cum i se punea un nod în gât. Mobili- 
zându-şi toată voinţa de care era capabilă, îi răspunse pe 
cel mai aristocratic ton: 

- Pe cuvânt de onoare, Dan, dacă aş fi ştiut că te vei 
purta atât de copilăreşte, n-aş fi acceptat niciodată să mă 
culc cu tine. 

- Cum aşa? Ochii i se înpustară. 

- Îmi aminteşti de adolescenţii care tocmai s-au dez- 
virginat pe bancheta din spate a mașinii şi au crize de 
conștiință. Sincer, sunt obișnuită cu amanți mai rafi- 
nați. În orice caz, mă aşteptam la o rundă dublă. Nu me- 
rită tot efortul dacă e s-o faci numai O dată, nu crezi? 

Cu scrâşnet de frâne, mașina se înscrise pe prima 
bandă. Continuă să-l atace, profitând de faptul că n-o 
putea vedea şi că începuse să se poarte defensiv, aşa cum 
era de aşteptat. 

- Nu cred că sunt foarte pretențioasă, dar le cer trei 
lucruri amanţilor mei: politeţe, rezistenţă și capacitatea 
de a-şi reveni rapid pentru o nouă partidă de sex. Mi-e 
teamă că ai ratat toate probele. 

- Nu vrei să-mi critici şi tehnica, dacă tot ai început? 
Vocea lui era suspect de calmă. 

- Dacă tot întrebi, aş zice că tehnica este... adecvată. 

- Adecvată? 

- Ai citit multe cărți de specialitate, se vede, dar... 
mai bine nu continuăm. Poate cer eu prea mult. 

- Nu, te rog, continuă! Chiar vreau să-ţi cunosc 
părerea. 

- Îmi închipui că n-ai mai trecut prin atâtea întreru- 
peri, Dan. Eşti un amant prea direct. Ar trebui să te mai 
relaxezi, să nu mai iei sexul atât de în serios. Pe de altă 
parte, înţeleg că erai stresat. Câţi bărbaţi sunt chemaţi 
să o satisfacă pe cea care le semnează cecul de salariu în 
fiecare lună? 

Spre oroarea ei, dinspre scaunul din faţă se auzi un 
chicotit amuzat. 

- Phoebe, dragă, mă lași fără replică. 

- În locul tău, nu m-aş gândi prea mult la povestea 
asta. Un caz de nepotrivire. Se mai întâmplă. 

În lumina farurilor de pe sensul opus, putea vedea 
că bărbatul acum rânjea de-a binelea, cu gura până 
la urechi. 

- Draga mea, sunt multe lucruri pe lume despre care 
mă simt nesigur: religia, politica economică a guvernu- 
lui sau ce şosete să asortez la un costum albastru, dar 

performanţa mea din acea cameră de hotel nu-mi ridică 
nici un fel de semne de întrebare. 

- Cu egoul tău supradimensionat, nici nu mă mir. 

- Phoebe, ţi-am spus că-mi pare rău pentru atitudi- 
nea mea. 

- Scuzele au fost acceptate. Acum, dacă nu te superi, 
aş vrea să mă odihnesc. Sunt foarte obosită. Îşi sprijini 
capul de fereastră și închise ochii. 

Se dovedi că era la fel de bun ca ea la comunicarea 
nonverbală. După numai câteva secunde, aprinsese 
radioul şi umpluse interiorul maşinii cu sonorităţile 
ostile ale trupei de heavy metal Megadeth. Nu rezolva- 
seră nimic. 


Phoebe nu-l văzu pe Dan decât sporadic în săptămâna 
următoare. Zilele sale păreau să se împartă între viziona- 
rea unor kilometri întregi de înregistrări, participarea 
la nenumărate întâlniri cu antrenorii şi jucătorii, şi pre- 
zenţa pe terenul de antrenament. Spre surprinderea ei, 
Molly acceptă s-o însoţească la meciul de duminică îm- 
potriva celor de la Detroit Lions, deşi când Phoebe îi su- 
gerase să vină cu o prietenă, o refuzase pe motiv că toate 
colegele ei erau infecte. Chicago Stars câştigă meciul la 
o diferență mică, dar la finalul săptămânii următoare 
pierdu pe stadionul Three Rivers din Pittsburgh, din 
cauza unei serii de greşeli. Intrau în ultima parte a sezo- 
nului. Pe aeroportul din Pittsburgh, Phoebe se întâlni 
întâmplător cu Reed. Atitudinea acestuia, compătimi- 
toare şi subtil critică în acelaşi timp, o făcu să scurteze 
cât mai mult întrevederea. 

A doua zi, când ajunse la birou, secretara îi înmână 
o notă de corespondență de la Ronald, care-i cerea să 
vină imediat în sala de ședințe de la etajul al doilea. 
In timp ce înainta cu cana de cafea în mână, remar- 
că faptul că toate telefoanele sunau disperate. Oare ce 
catastrofă îi lovise? In sală, Dan urmărea ceva pe ecra- 
nul televizorului plasat pe o măsuță mobilă, alături de 
un videorecorder. Stătea sprijinit de lambriul negru 

al peretelui, cu picioarele și braţele încrucișate, iar gri- 
masa de pe chipul lui nu prevestea nimic bun. Ron era 
aşezat pe un fotoliu rotativ, la masa de conferinţe. Se 
strecură pe locul liber de lângă el, iar directorul general 
pivotă către ea. 

- Avem aici înregistrarea popularei emisiuni Sports in 
Chicago, care a fost difuzată noaptea trecută, în timp ce 
noi ne întorceam de la Pittsburgh. Mi-e teamă că trebu- 
ie să O vezi. 

Îşi îndreptă atenţia către televizor și văzu un bărbat 
arătos, brunet, având în spate un peisaj cu turnurile de 
afaceri ale oraşului. Povestea ceva uitându-se fix în came- 
ra de filmat, cu intensitatea cu care Peter Jenkins ar fi 
transmis în direct din mijlocul unui război devastator. 

„- Printr-o politică de achiziţii înţeleaptă și o serie de 
alegeri inspirate în teren, Bert Somerville și Carl Pogue 
au reuşit să adune cel mai talentat grup de jucători din 
ligă. Dar, pentru a aduce victorii, talentul nu este sufici- 
ent. Echipa are nevoie de o conducere capabilă, iar cea 
actuală este departe de acest deziderat, când nu lipsește 
cu desăvârşire. Cuvintele prezentatorului erau ilustrate 
acum cu secvențele cu rateurile şi greșelile din meciul 
de duminică. Managerul general, Ronald McDermitt, 
nu este un vizionar al fotbalului - nici măcar nu a jucat 
vreodată - şi nu are capacitatea de a ţine sub control un 
antrenor uns cu toate alifiile ca Dan Calebow. Pe de altă 
parte, acesta din urmă ar trebui să se concentreze mai 
mult asupra elementelor fundamentale pe care tinerii 
săi jucători au nevoie să şi le însușească și mai puţin pe 
scandalurile cu arbitrii. Chicago Stars este o echipă ce 
alunecă în haos, afectată de un management inept, 
de antrenamente dezordonate, de o situaţie financiară 
proastă şi de un proprietar care face de ruşine întreaga 
Ligă Naţională de Fotbal.“ 

Phoebe se încordă când pe ecran începură să defileze 
fotografii cu ea făcute de-a lungul timpului. Prezentato- 
rul schiță pe scurt prevederile testamentului lui Bert. 

„- Comportamentul mondenei Phoebe Somerville 
transformă un sport nobil și serios într-un circ. Nu înțe- 
lege regulile și nu pare să fi gestionat în viaţa ei ceva mai 
complicat decât propriul carnet de cecuri. Ținutele ei 
provocatoare, atitudinea arogantă și refuzul de a acorda 
interviuri presei de specialitate spun totul despre lipsa 
de respect cu care tratează această echipă talentată şi iu- 
bită de noi toţi.“ 

Camera se mută pe un interviu cu Reed. 

„— Sunt sigur că Phoebe face tot ce poate. Din păcate, 
ea este mai obişnuită cu cercurile artistice decât cu cele 
sportive. Odată îndeplinite prevederile testamentare lă- 
sate de regretatul Bert Somerville, sunt convins că voi 
reuși să aduc rapid echipa înapoi pe linia de plutire.“ 

Phoebe strânse din dinţi în timp ce Reed continua 
să peroreze, construindu-și imaginea de gentleman res- 
ponsabil, în contrast cu o fătucă fără prea multă minte. 
Camera reveni asupra prezentatorului din studio. 

„— In ciuda atitudinii cavalereşti a lui Reed Chandler 
față de verișoara sa, până în luna ianuarie mai e mult. 
Va reuși domnișoara Somerville să-i arate direcţia co- 
rectă directorului ei general? Mai mult, cum se va putea 
impune în fața antrenorului principal, cunoscut pentru 
temperamentul său exploziv, în condiţiile în care există 
zvonuri ciudate despre relația dintre cei doi? În mod 
normal nu am relata astfel de bârfe, dar considerăm că 
publicul are dreptul să afle. O sursă de încredere a vă- 
zut-o pe proprietara clubului ieșind din apartamentul 
lui Dan Calebow de la un hotel din Portland, la primele 
ore ale dimineţii, în urmă cu două săptămâni.“ 

Dan trânti o înjurătură deosebit de obscenă, iar 
Phoebe își strânse mâinile ca într-o rugăciune mută. 
Prezentatorul se încruntă grav către camera de filmat. 

»— Poate că întâlnirea celor doi a fost complet ne- 
vinovată, dar, dacă nu a fost, atunci viitorul Chicago 
Stars nu arată deloc bine. Suntem obligaţi să ne amin- 
tim că extravaganţele domnişoarei Somerville nu se 
opresc aici.“ 

Ridică o ediţie a revistei glossy Beau Monde, o publica- 
ție cu distribuţie similară celei pe care o avea Vanity Fair. 
Phoebe lăsă să-i scape o exclamaţie surprinsă. Avusese 
atât de multe pe cap în ultima vreme, încât uitase com- 
plet de Beau Monde. 

„- Noul comisar al Ligii Naţionale de Fotbal, Boyd 
Randolph, ar face bine să studieze ultimul număr al re- 
vistei Beau Monde, care va ajunge mâine la standurile de 
presă şi unde domnişoara Somerville ni se arată în toa- 
tă splendoarea. Poate că aceste fotografii, pe care Legea 
audiovizualului nu-mi permite să le prezint la cameră, 
îl vor determina pe domnul comisar să aibă o discuţie 
serioasă cu domnişoara Somerville, legată de responsa- 
bilităţile ei în raport cu liga.“ 

Sprâncenele i se apropiară în atitudinea de indigna- 
re exersată a ziaristului de televiziune care doreşte să-și 
crească ratingul cu orice preţ. 

„— Fotbalul profesionist a evoluat mult încercând să-și 
spele imaginea pătată de scandalurile cu droguri şi pari- 
uri din trecut. Acum însă, o tânără inconștientă doreşte 
să-l tragă înapoi în mocirlă. Să sperăm că responsabilul 
ligii, comisarul Randolph, nu va permite acest lucru.“ 

- Nevăstuica asta veninoasă nu este unul dintre amicii 
lui Reed? întrebă Dan arătând cu degetul spre ecran. 

- Ba da, aşa cred. 

Cum înregistrarea ajunsese la sfârșit, Ron stinse 
televizorul. 

- Chandler este un mare prinţ, mormăi Dan scârbit. 
Luă un plic mare de pe masă, iar Phoebe simţi cum 
revolta i se transforma în groază. 

- Tocmai mi l-a adus secretara, spuse Ron arătând 
spre plic. N-am avut timp să mă uit. 

Dan extrase revista. Phoebe ar fi vrut să i-o smulgă 
din mână, însă era limpede că asta nu ar fi făcut de- 
cât să amâne inevitabilul. O pagină se rupse în timp ce 
mâinile lui neîndemânatice răsfoiau febril, în căutarea 
fotografiilor incriminante. 

- De ce te mai obosești? Oricum, ai văzut tot ce era 
de văzut. 

- Cum, este adevărat? Chiar ați fost amândoi în acea 
cameră de hotel? sări ca ars Ron. 

- Nu vrei să închiriezi balonul publicitar de la Good- 
year, ca să afle toată lumea? o întrebă ironic Dan. 

- Te asigur că nu se va repeta, Ron, dar trebuie să ştii 
adevărul. Mâinile ei tremurau pe cana de cafea. 

- Eu sunt de vină. Nu te-am avertizat asupra riscuri- 
lor pe care le presupune o relație cu Dan. Ar fi trebuit să 
înțeleg. Povestea asta, împreună cu fotografiile, sunt o 
combinaţie explozivă pentru imaginea noastră. Nu i-ai 
dat seama că fotografiile nud, chiar dacă sunt publica- 
te într-o revistă respectabilă, pun echipa într-o situaţie 
jenantă? Tonul lui Ron era cel al unui tată îngrijorat 
pentru viitorul unei fiice nesăbuite. 

- Am pozat pentru revistă în iunie, cu o lună înainte 
să moştenesc echipa. Cu tot ce s-a petrecut de atunci, 
am uitat complet. 

- ţi spun doar atât, Ronald, dacă primeşti un telefon 
de la Playboy, leag-o și pune.-i căluș, altfel într-o secundă 
va fi goală și imprimată pe copertă. 

Dan se opri brusc din răsfoit şi începu să înjure. 
Phoebe detesta să se apere, dar nu avea încotro. 

- Fotografiile sunt făcute de Asha Belchoir, una din- 
tre cele mai respectate profesioniste în domeniu din 
lume. Este și o bună prietenă de-a mea. 

- Eşti pictată! strigă Dan lovind imaginea cu palma. 

-Imi dai voie să văd şi eu? zise Ron întinzându-se 
curios. 

Dan aruncă revista pe masă cu o silă nedisimulată. 
Ateriză deschisă la o pagină dublă ce o înfăţişa lăsân- 
du-se pe spate în faţa pânzei lui Flores intitulată „Nude 
+28“, un portret suprarealist pe care i-l făcuse înainte 
să moară. Pe corpul ei gol era suprapus detaliul din 
tablou care altfel n-ar fi fost vizibil, din cauza poziţiei 
sale uşor înclinate. Efectul era superb, aerian şi erotic. 
Ron dădu pagina, scoțând la iveală o imagine cu un sân 

al lui Phoebe fotografiat de aproape, cu sfârcul pictat 
cu cretă albă. Pielea ei devenise pânza suprarealistă pe 
care se desfăşurau mici siluete ale altor sâni pictați de 
Flores în maniera lui inconfundabilă. Ultima fotografie 
o înfățișa complet goală, din spate. Îşi ridica podoaba 
capilară cu mâinile şi avea un genunchi parţial îndoit, 
cu şoldul lansat puţin în lateral. De data asta, pielea 
constituia pânza pentru o serie de palme bărbătești, ne- 
gre şi roşii, plasate strategic între omoplați, pe fund şi în 
interiorul genunchiului. Dan arătă acuzator cu degetul 
spre fotografie. 

- Probabil că un bărbat s-a amuzat foarte bine făcân- 
du-ţi asta! 

- Au fost doi, de fapt. Unul pentru fiecare culoare. 
Era o minciună. Palmele fuseseră imprimate pe corpul 
ei de o femeie în vârstă, dar nu trebuia să ştie asta. In 
orice caz, reacţia lui era ciudată pentru cineva care încer- 
ca s-o ţină la distanţă. 

Ron ridică un creion şi bătu cu el în masă. 

- Phoebe, am programat o conferinţă de presă comu- 
nă la ora unu. Wally Hampton, de la departamentul 
nostru de relaţii publice, te va pune la curent. Dan, aş 
vrea să stai deoparte până mâine. Când presa va reuși 
să ajungă la tine, nu comenta altceva decât meciurile, 
despre care ştii ce ai de spus. Ține-ţi pumnii în buzu- 
nare atunci când reporterii te vor întreba despre inci- 
dentul de la hotel, dacă nu vrei ca povestea să ajungă pe 
prima pagină. 

- Nu vreau nici o conferință de presă, Ron. Ți-am 
spus de la început că nu voi face asta. 

- Pune-o să vină dezbrăcată, va accepta cu plăcere, 
comentă Dan. 

- Ajunge! Îmi pare rău pentru conferința de presă, 
adăugă Ron întorcându-se către Phoebe. 

- Aşa, fii dur, Ron! Se vede că ştii să dai milităria jos 
din pod. 

Ron se prefăcu că nu-l aude. 

- Din păcate, nu poţi continua să ignori presa ca până 
acum fără să dai impresia că ai avea ceva de ascuns. 

- Nu știu ce-ar mai avea de ascuns, chicoti Dan. 

Phoebe își ținu respiraţia. Ron se ridică fără grabă 
din fotoliu şi se întoarse către antrenor. 

- Comentariile tale sunt complet deplasate. Ar trebui 
să-i ceri iertare lui Phoebe. 

- Nici nu-mi trece prin cap. Chipul lui exprima 
incăpățânarea. 

- Nu te preface nevinovat. Înţeleg că în camera aceea 
era doi oameni, nu unul singur. lar dacă nu am fi pier- 
dut atâtea meciuri, nimeni n-ar fi observat nimic. În loc 
s-o tot insulți pe Phoebe, ai face bine să te ocupi cum 
trebuie de echipă. 

- Vrei să spui că nu eşti de acord cu metodele mele 
de antrenament? Lui Dan parcă nu-i venea să creadă că 
auzise bine. 

- Cred că am fost foarte limpede. Eşti nepoliticos 
și agresiv la adresa ei. Phoebe nu este numai patroana 
echipei și angajatoarea ta, ci şi o ființă umană demnă 
de respect. 

Tânăra femeie nu avu timp să-i mulţumească pentru 
cuvintele frumoase. Era prea speriată de cutele pericu- 
loase ce se formau în jurul gurii lui Dan. Îşi aminti, prea 
târziu, că acest om fusese antrenat să răspundă oricărui 
atac cu un contraatac mult mai violent. 

- Ascultă la mine, papagalule! Este treaba mea cum 
mă port cu Phoebe, şi n-ai decât să-ți bagi undeva lecţiile 
de etichetă! 

- Acum nu vreau să mai aud nici un cuvânt, îl aver- 
tiză Ron. 

Dar furia era singura cale de exprimare a emoțiilor și 
a adrenalinei ce clocoteau în Dan. 

- Eu decid când mă opresc! Dacă nu vrei să primeşti 
o găleată de rahat în cap, ai face bine să ţii minte că eu 
sunt antrenorul acestei echipe. În ce te priveşte, văd că 
nu eşti în stare să ai grijă nici măcar de o pipiță fără 

creier. Imediat ce încheie fraza, mâna dreaptă îi cobori 
pe lângă corp într-un gest fără sens, aproape neajutorat. 

In sală se aşternu o tăcere de plumb. Chipul lui Phoe- 
be era livid. Niciodată nu fusese umilită în felul acesta. 

- Eşti suspendat pentru o săptămână, rupse Ron tăce- 
rea pe un ton calm. 

-Nu mă poţi suspenda. Eu sunt antrenorul, nu 
vreunul dintre jucători. Buza de sus îi era răsfrântă 
într-o grimasă dispreţuitoare. 

- Nu are importanţă. Eşti suspendat. 

Speriată, Phoebe făcu un pas înainte. 

- Ron... 

- Te rog, nu te băga, Phoebe. Am o treabă de termi- 
nat şi O voi face aşa cum înțeleg eu că trebuie făcută. 

Dan se apropie de directorul general atât de amenin- 
țător, încât Phoebe simţi cum i se strângea stomacul. 

- Îmi vei plăti scump pentru asta, anunţă el pe un 
ton veninos. 

Pielea lui Ron căpătase accente verzui, dar, spre meri- 
tul lui, reuşi să-şi menţină vocea aproape neschimbată. 

- Vreau să ieşi din clădire imediat. Nu ai dreptul să 
iei legătura cu ceilalţi antrenori sau cu jucătorii până 
la finalul suspendării, care va avea loc după meciul de 
duminica viitoare. 

- Voi ieși când am eu chef! 

- Pentru binele lui Phoebe, nu înrăutăţi o situaţie 
deja extrem de dificilă. 

- Va veni o zi în care vei regreta decizia de azi, răspun- 
se antrenorul cu o furie greu stăpânită. 

- Sunt convins că aşa va fi. Cu toate astea, trebuie să 
fac ceea ce consider că este bine. 

Dan îi mai aruncă o privire ucigaşă şi părăsi în trom- 
bă încăperea. 

Phoebe rămăsese năucă, cu mâna la gură. Ron o 
strânse încurajator de umăr. 

- Conferinţa de presă va avea loc la ora unu, pe tere- 
nul de antrenament. Trec să te iau de la birou, şi cobo- 
râm împreună. 

- Ron, eu chiar nu... 

- Scuză-mă, dar acum mă duc să vomit. 

leşi în fugă pe culoar, lăsând-o singură în mijlocul 
sălii de şedinţe. 

Paşii lui Dan bubuiau furios pe scări în timp ce co- 
bora la parter. Odată ajuns, deschise ușa metalică de la 
intrare cu un șut năprasnic. Afară, blânda vară indiană 
ce se instalase peste oraş nu-i amelioră deloc starea de 
spirit. Se îndreptă spre maşină, plănuindu-şi următoa- 
rele mișcări. Avea să-i sucească gâtul acelei nevăstuici 
trădătoare. Avea să-i scoată maţele. Contractul pe care 
îl semnase cu clubul nu prevedea nici un fel de suspen- 
dare. Avocaţii lui de-abia aşteptau s-o facă jumări pe 
Phoebe, cu tot cu închipuitul ei de director general. Nu 
era obligat să le accepte toate rahaturile. Avea să... Avea 
să... Avea să înceteze să se poarte aşa. 

Se sprijini cu mâna de plafonul maşinii şi trase adânc 
aer în piept. Era jenat şi furios în același timp pe el în- 
suşi. Cum putuse să o insulte în așa hal? În viaţa lui nu 
se purtase atât de urât cu o femeie, nici chiar cu Valerie. 
Phoebe nu merita acest tratament. Îl scosese din sărite, 
dar nu avea nimic rău în ea. Era simpatică, sexy şi nos- 
timă în felul ei foarte special. Când îl auzise pe reporter 
anunțând că Phoebe fusese în camera lui de hotel, îi 
venise să spargă televizorul de furie față de încălcarea 
propriei intimități. Cunoștea destul de bine presa ca 
să-și dea seama că ea va avea cel mai mult de suferit de 
pe urma greșelii lui. Ar fi trebuit să discute amândoi 
rațional, nu s-o insulte fără motiv. Mai ştia şi că ar fi 
făcut față altfel situaţiei dacă nu apăreau nenorocite- 
le acelea de fotografii. Ideea că nişte străini o puteau 
vedea în pielea goală îl înnebunea. Reacţia lui fusese 
complet ilogică, dacă se gândea că nudurile ei decora- 
seră pereţii atâtor galerii de artă din întreaga lume. Mai 
mult, picturile abstracte nu trebuiau confundate cu por- 
nografia. Imaginile publicate în Beau Monde erau mici 
opere de artă, însă lumea era plină de excitaţi inculți 
care nu aveau cum să înţeleagă arta. Gândul la cum vor 

admira aceştia fotografiile, cu bale la gură, îl făcuse să-și 
piardă cumpătul. 

El şi temperamentul lui păcătos. Când avea să se ma- 
turizeze, când avea să înveţe să se stăpânească! Nu avea 
nevoie de un doctorat în psihologie ca să înțeleagă de 
unde veneau ieşirile de furie. Din fragedă pruncie, tatăl 
său îl bătuse dacă plângea sau se lamenta de spaimă ori 
de durere. După atâţia ani, încă îi putea auzi vocea tă- 
răgănată, de alcoolic: „Adu-mi cureaua, ca să-ţi dau un 
motiv adevărat de plâns!“ Cu timpul, descoperise că sin- 
gura emoție pe care o putea afişa în preajma tatălui său 
era furia, fie cu pumnii, fie pe terenul de joc. La naiba! 
Era un bărbat în toată firea, de treizeci şi șapte de ani, 
care încă se purta ca un bătăuş din curtea școlii. Numai 
că de data asta bătăuşul primise ce meritase. Fusese pus 
la punct de puştiul slăbuţ care nu reuşise nici măcar să 
fie acceptat într-o echipă de fotbal. 

Furia îi reveni pentru o clipă, dar acum avu puterea 
de a admite, în sinea lui, că nu era decât un camuflaj 
pentru ruşine. Ruşine pentru că Ronald fusese cel care 
o apărase pe Phoebe; ruşine pentru că trebuise s-o apere 
tocmai de el. Dacă n-ar fi fost atât de supărat pe el în- 
suşi, s-ar fi putut bucura de faptul că, în sfârșit, Ronald 
McDermitt se dovedise bun la ceva. Dacă n-ar fi fost 
atât de supărat pe el însuşi, s-ar fi gândit că echipa încă 
putea spera. 


capitolul 14 


Ron îşi drese glasul. 

- Domnișoara Somerville a pozat pentru revista Beau 
Monde înainte de a moşteni Chicago Stars. Nu avea în 
nici un caz intenţia de a aduce daune imaginii echipei 
sau a Ligii Naţionale de Fotbal. 

- Este adevărat că i-a fost transmis un avertisment al 
comisarului? 

- Nu este adevărat, nu a discutat cu comisarul. 


198 Susan Elizabeth Phillips 


„Doar pentru că nu lam sunat înapoi“, se gândi 
sumbru Phoebe, care stătea tăcută între Ron şi Wally 
Hampton, responsabilul cu comunicarea. Conferinţa 
de presă mergea chiar mai rău decât se așteptase. Nu se 
prezentase doar presa locală, ci și cea naţională, adul- 
mecând potenţialul de scandal. Veniseră atât de mulți 
reporteri, încât se văzuseră obligaţi să folosească terenul 
de antrenament. Ea cu Ron şi cu Wally se aflau undeva 
lângă linia de cincizeci de yarzi, în spatele unei măsuțe 
acoperite cu un material albastru decorat cu emblema 
echipei. Unii jurnalişti stăteau în picioare, în timp ce al- 
ţii se așezaseră pe băncile din lemn pregătite pentru ei. 

La început, întrebările se concentraseră asupra tes- 
tamentului lui Bert, dar avansaseră rapid. Puseseră sub 
semnul întrebării calitățile de manager ale lui Ron, pe 
cele de antrenor ale lui Dan și moralitatea ei. Ron și 
Wally Hampton răspundeau la toate întrebările, inclu- 
siv la cele care îi erau adresate direct. Un reporter gras, 
cu o piele bolnavă şi o barbă încâlcită, se ridică. Wally o 
avertiză discret că reprezenta un tabloid scârbos. 

- Phoebe, o să mai pozezi în pielea poală? 

- Doamna Somerville este foarte ocupată cu echipa şi 
nu are timp de alte activităţi, răspunse W/ally. 

- Nu este prima dată când vă dezbrăcaţi în public, 
nu-i aşa! continuă reporterul scărpinându-şi bărbia. 

- Doamna Somerville a lucrat cu marele artist Arturo 
Flores, răspunse ferm Ron. 

Reporterul de scandal fu întrerupt de comentatorul 
sportiv al unui ziar local. 

- Au apărut numeroase critici la adresa activităţii an- 
trenorului principal Calebow în ultima vreme, mai ales 
după înfrângerile suferite. Se spune că-i face pe atacanţi 
să alerge prea mult. Jucătorii se plâng că sunt extenuați 
şi că nu mai găsesc nici o bucurie în joc. Indiferent de 
motive, echipa a avut un sezon slab. Aveţi în vedere o 
schimbare? 

- Nu. Mai avem timp de ajustări, răspunse Ron. Con- 
tinuă cu laude la adresa competenţelor lui Dan, iar 

Phoebe nu se putu abtine să nu se întrebe ce avea să 
se întâmple când se va afla că antrenorul tocmai fusese 
suspendat pentru o săptămână. Ron spera să-i scuze ab- 
senţa printr-o răceală sau alt pretext, însă ea avea unele 
bănuieli că nu va fi atât de simplu. Decizia lui Ron era 
complet ilegală, iar Dan discutase deja, probabil, cu avo- 
caţii lui. 

Îşi impuse să nu se mai gândească la insultele şi 
glumele lui nesărate, dar îi venea greu să şi le scoată 
din cap. Poate că tot răul era spre bine, acum ajunsese 
să-l cunoască. Era obligată să admită că se îndrăpostise 
de bărbatul nepotrivit. 

Enervantul reporter de tabloid luă cuvântul din nou, 
cu un rânjet libidinos pe chip. 

- Dar ce spui despre performanţa antrenorului Cale- 
bow în afara terenului, Phoebe? Aceea te satisface? 

Confraţii lui îl priviră cu dezgust, însă Phoebe nu se 
lăsă păcălită. In scurtă vreme, şi ei urmau să-i pună ace- 
leaşi întrebări, dar împachetate mai diplomatic. 

- Antrenorul Calebow este... 

Nemaiputându-se abţine, Phoebe îl trase de mânecă 
pe Ron. 

- Răspund eu. Vreţi să-i dau un calificativ antrenoru- 
lui ca amant! La asta vă referiţi? 

- Desigur, Phoebe, povesteşte-ne cum este, răspunse 
obraznic reporterul, luat iniţial prin surprindere de ata- 
cul direct. 

- Foarte bine. Vreau să se ştie că este extraordinar în 
pat. Făcu o pauză, lăsându-i pe toţi cu pura căscată. La 
fel cum este şi antrenorul Tally Archer, alături de jucă- 
torii Bobby Tom Denton, Jim Biederot, Webster Greer, 
toţi fundaşii, atacanţii şi cea mai mare parte dintre apă- 
rători. Sper că i-am inclus pe toţi cei cu care se spune că 
m-am culcat. N-aş vrea să jignesc pe nimeni prin omi- 
siune. Jurnaliştii râseră, dar ea încă nu terminase. Ui- 
tându-se fix în ochii reporterului de tabloid, îi aruncă 
pe un ton nevinovat: Apropo, dacă îmi amintesc bine, 
dumneata ai fost o mică dezamăgire. 

De data asta, tot grupul se tăvălea pe jos de râs. Dacă 
nu putuse să-i cucerească, măcar să le arate că nu era 
atât de proastă pe cât credeau ei. 


Apartamentul pe care Bert îl păstra pentru amante 
se afla într-un cartier format din douăzeci de imobile de 
lux, construite într-o zonă împădurită din partea vestică 
a ținutului DuPage. Decorată cu cărămizi aparente bej, 
clădirea avea un etaj şi o mansardă din lemn. O pere- 
che de ferestre înalte în stil palladian străjuia intrarea 
impresionantă ale cărei uși aveau vitralii ovale. Lămpi 
de bronz completau decorul aruncând scânteieri galbe- 
ne în lumina soarelui pe cale să apună. Phoebe parcă 
mașina în garaj și intră în casă. Interiorul era amena- 
jat plăcut, în nuanţe de albastru, gri perlat şi alb, dând 
camerelor un aspect relaxat, tropical. Bucătăria se des- 
chidea către o terasă unde se putea lua masa într-un ca- 
dru intim, iar tavanul boltit făcea ca sufrageria mică să 
pară spațioasă. 

- Molly? Peg? Phoebe se aplecă s-o mângâie pe Pooh, 
care era în delir de bucurie că îşi revedea stăpâna. 
Cum nu auzi nici un răspuns, urcă la etaj urmată de 
cățelușă. 

Dormitorul ei în acvamarin și alb avea mobilă de ste- 
jar decolorat şi o mulțime de ferestre. Încă de la înce- 
put se simţise prost în patul uriaş din mijlocul camerei, 
aşa că-l înlocuise cu unul mai mic dintr-o cameră de 
oaspeţi de la reşedinţă. Işi aruncă jacheta pe cuvertura 
pufoasă și se schimbă într-o pereche de blugi şi un tri- 
cou cu însemnele clubului. 

Cum nici Molly şi nici Peg nu reveniseră, Phoebe 
duse bolul de salată de paste găsit în frigider pe tera- 
sa însorită. Păşi pe dalele de gresie în şosete şi se aşeză 
pe unul dintre scaunele de grădină metalice ce se odih- 
neau în fața măsuței de sticlă din acelaşi set. O mângâie 
pe Pooh cu degetele de la picioare în timp ce-și ames- 
teca salata. Pentru prima dată în viață scăpase cu uşu- 
rință de cele trei kilograme în plus care i se așezau atât 

de urât pe șolduri. Poate pentru că se simţea tot mai tristă 
pe zi ce trecea? [i era dor de Viktor și de prietenii lui. Li 
lipseau vernisajele şi deschiderile de galerii. Și-ar fi dorit 
un piept plat şi o copilărie fericită. Şi-ar fi dorit un soț 
şi un copil. Şi l-ar fi dorit pe Dan Calebow. Nu pe cel 
adevărat, care o jignise în dimineaţa aceea, ci pe cel glu- 
met şi tandru cu care crezuse că face dragoste. 

Accesul de autocompătimire, care nu-i stătea în fire, 
fu întrerupt de sunetul uşii de la intrare care se deschise 
şi se închise la loc. Pooh începu să latre și fugi să vadă 
despre ce era vorba. Phoebe auzi foşnet de pachete urmat 
de zgomot de paşi pe treptele ce duceau la etaj. Dădu sa- 
lata într-o parte şi ajunse în hol la timp pentru a vedea 
mașina menajerei, Peg Kowalski, ieşind de pe alee. Urcă 
la rândul ei şi ciocăni la uşa camerei lui Molly. Cum nu 
auzi nici un răspuns, intră fără să mai aștepte. 

Patul era plin de pungi de la magazinele la care vi- 
sau toţi adolescenţii: The Gap, Benetton, The Limited. 
Pooh, în mijlocul grămezii, o urmărea atent pe sora ei 
vitregă în timp ce extrăgea hainele. Molly ridică ochii şi 
o privi o secundă. Lui Phoebe i se păru că citise vino- 
văție pe micul ei chip, dar imediat aceasta fu înlocuită 
de obişnuita expresie plictisită. 

- Doamna Kowalski m-a luat cu ea să cumpărăm hai- 
ne de şcoală. Are o nepoată de vârsta mea care cunoaște 
cele mai bune magazine. 

Nici Phoebe nu era străină de magazinele de hai- 
ne, dar propunerile ei se loviseră întotdeauna de un 
zid de refuzuri. Inghiţindu-şi dezamăgirea, se așeză pe 
marginea patului. 

- Văd că se pricepe bine la cumpărături. 

Molly se aplecă să mângâie căţelușa. Aici, Dan avuse- 
se dreptate, cele două se împăcau de minune. 

- Lasă-mă să văd ce ţi-ai luat. 

O vreme, micuța se purtă ca o adolescentă autenti- 
că. Ochii îi străluceau de bucurie când îi arăta gecile 
de blugi, pantalonii prespălaţi, bluzele și tricourile pe 
care le alesese. Phoebe nu avea nimic de obiectat, Peg 

o ajutase să-şi alcătuiască garderoba perfectă pentru 
vârsta el. 

- Te-ai gândit la găurile pentru cercei? 

- Am voie? 

- De ce nu? 

- Aș vrea, răspunse fata fără ezitare. 

- Bine, mergem să le facem vineri. Impături la loc o 
pereche de blugi şi o întrebă cu delicateţe cum mergea 
şcoala. De câte ori încercase până atunci, Molly refuzase 
să răspundă. Acum, se încruntă. 

-Ce părere ai? O detest. Chiar şi clasele avansate 
sunt nule. 

- Oricum, pentru tine erau ușoare și la Crayton, 
nu doar aici. 

- Sistemul educaţional public e plin de cretini. 

- Când te-ai înscris, mentorul tău a menţionat că de- 
partamentul de engleză are nevoie de elevi buni pentru 
laboratorul de literatură. De ce nu te înscrii? 

- De ce aş face-o? 

- Uneori face bine să ajuţi alți oameni. Cum Molly 
nu-i răspunse, consideră că putea să continue: Cel pu- 
ţin, acum mergi la o școală unde sunt şi băieţi. 

Molly deveni brusc foarte ocupată de smulgerea unei 
etichete mai încăpăţânate. 

- Cum este! insistă sora ei mai mare. 

- Ce să fie? 

- Să mergi la o școală mixtă... 

- Sunt nişte lăudăroşi şi se poartă dezgustător la 
cantină. 

- Dar băieţii din clasele avansate, şi ei sunt lăudăroși? 

- Unii dintre ei, da. Deşi majoritatea sunt tocilari. 

- Mi-au plăcut întotdeauna tocilarii, zise Phoebe re- 
primându-și un zâmbet. Nimic nu este mai frumos la 
un bărbat decât inteligența. Desigur, nici cei drăguţi 
şi proşti nu sunt de lepădat. 

Molly chicoti şi, pentru o clipă, barierele dintre ele 
dispărură. 

- Băiatul al cărui dulap se învecinează cu al meu are 
părul lung și scoate mereu sunete de chitară. E zgomo- 
tos, dar este și drăguţ. 

- Chiar așa? 

- Suntem colegi în clasa avansată de engleză, dar are 
dificultăţi să se menţină la nivel. 

- De ce nu-l ajuţi? 

- Pentru că nici nu ştie că exist. Nimănui nu-i pasă de 
mine. Fetele sunt nişte javre. Dacă nu ești majoretă și 
nu ai hainele potrivite, nici nu te salută măcar. 

- Sunt sigură că nu toate fetele sunt așa. Trebuie 
să-ți găseşti grupul potrivit, ceea ce poate dura. Acum, 
Phoebe îi înţelegea mai bine pasiunea bruscă pentru 
cumpărături. 

- Nu-mi pasă, nu vreau să am de-a face cu ele! Ai spus 
că nu trebuie să stau decât un semestru și că apoi mă 
pot muta. 

Infrântă, Phoebe se ridică să plece. 

- Poartă-le cu plăcere. Mi-ar fi plăcut să mergem la 
cumpărături împreună. Chiar foarte mult. 

Poate că imaginaţia îi juca feste, dar văzu o umbră de 
incertitudine pe chipul surorii sale mai mici. 


Ataşă de zparda căţeluşei o lesă fucsia şi o scoase 
la plimbare. După pericolele din Manhattan, se bucura 
de această zonă liniştită, unde se putea plimba la orice 
oră, fără teama de a se transforma într-o cifră din statis- 
ticile poliţiei. Casele se opreau brusc într-un parc împă- 
durit înconjurat de un drum pentru biciclişti, luminat 
din loc în loc. Adora liniştea aproape palpabilă, mirosul 
pădurii și aerul tot mai rece prevestind încheierea verii. 
Pooh țopăia fericită în faţa ei, oprindu-se din când în 
când să-şi bage nasul într-o grămăjoară de frunze sau să 
însemne anumite locuri mai interesante. Pantofii sport 
ai lui Phoebe scârţâiau pe vopseaua de pe alee, iar pu- 
loverul de lână pe care-l purta era moale şi cald. Pentru 
câteva minute își permise luxul de a alunga orice gând 
negativ, savurând tihna nopţii. 

Senzaţia de bine îi fu tulburată de motorul unei ma- 
sini ce întorcea în curtea ei. O văzu dând cu spatele pe 
alee şi oprindu-se brusc când farurile o luminară. Ştiu 
cine era la volan înainte ca autovehiculul să fie parcat 
lângă drum. Se încordă când Dan cobori din mașină şi 
începu să pășească spre ea. Purta ochelarii şi îşi arunca- 
se pe umeri O geacă de vânt în culorile echipei, peste un 
tricou vişiniu şi blugi. Pooh începu să se smucească în 
lesă fericită că îl vede. Phoebe încercă să se pregătească 
psihologic pentru ceea ce ştia că va fi o conversaţie ten- 
sionată, dar ziua fusese extrem de grea, aşa că nu prea 
mai avea resurse de rezistență. 

- Salut, potaie! Dan se aplecă asupra căţeluşei care 
încerca să-i lege gleznele cu lesa. 

- Numele ei este Pooh’. 

- Ah, tot timpul uit. Cred că este un cuvânt pe care 
nu-mi place să-l folosesc prea des. Briza îi ciufuli cla- 
ia de păr blond în timp ce o examina din cap până 
în picioare. 

- Arăţi diferit. Eşti drăguță. 

- Ce doreşti? Fusese numită în fel şi chip, dar nicio- 
dată așa. 

- Ce părere ai de o conversaţie lejeră, pentru început? 
E o seară foarte plăcută, nu? 

Nu avea intenţia să se lase antrenată în cine ştie ce 
joc psihologic, aşa că trase de lesă şi mări pasul. Dan își 
potrivi imediat viteza cu a ei, ajustându-și paşii uriași. 

- Este chiar foarte plăcută perioada asta. Zilele sunt 
încă prea călduroase, dar când cade noaptea simţi 
clar diferența. 

Phoebe rămase tăcută. 

- Şi zona asta e foarte frumoasă. 

Continuă să înainteze fără a-i acorda atenţie. 

- Stii, ai putea să participi şi tu cu ceva la conversaţie. 

- Noi, pipiţele, nu gândim. 


! Expresie de scârbă, de respingere (fam., n.tr.) 

- Phoebe, îmi pare rău. Firea mea păcătoasă a luat-o 
înaintea rațiunii. Nu am nici o scuză, știu. Dar acesta 
este purul adevăr. Dacă cineva merită să fie numit pi- 
piţă, acela sunt eu. 

Se așteptase la o nouă ieşire din partea lui, nu la 
reprete, dar atacul din aceeaşi dimineaţă o afectase pro- 
fund. Nu spuse nimic. 

- Am impresia că, de când ne-am cunoscut, nu fac 
decât să-mi cer iertare. 

- Cred că suntem ca apa și uleiul. 

- Eu aş fi spus că suntem ca benzina şi bricheta, răs- 
punse Dan aplecându-se ca să evite o creangă ce atârna 
prea Jos. 

-Oricum ar fi, cred că este mai înţelept să stăm de- 
parte unul de celălalt, zise ea oprindu-se lângă un feli- 
nar. Cât despre suspendare, nu pot face nimic. li respect 
decizia lui Ron şi nu voi interveni. 

- Ştii că-mi încălcați contractul. 

- Ştiu. 

- Ultimul lucru de care are nevoie clubul acum este 
un proces. 

- Ştiu şi asta. 

- Dar dacă ţi-aș propune un aranjament? 

- Ce fel de aranjament? 

- Tu îmi ţii companie sâmbătă seară, iar eu îi țin pe 
avocaţi departe de tine. 

Nu era tocmai ce se aşteptase. 

- Voi pleca spre sud, la Gulf Shores, pentru două zile. 
Oamenii îi spun riviera ţărănoilor, am o bucată de pla- 
jă acolo. Când mă întorc, nu voi fi foarte ocupat. Mă 
gândesc la casa aceea uriașă, la plictiseala pe care o voi 
avea de îndurat. Sâmbătă se deschide o expoziţie de artă 
locală și, cum ştiu că ești pasionată, m-am gândit că am 
putea merge împreună. 

- Vrei să spui că nu te vei opune suspendării? 


- Exact. 
- De ce? 

- Am propriile mele motive, însă nu sunt pregătit să 
ţi le dezvălui. 

- Promit să nu spun nimănui. 

- Nu-ţi forţa norocul, Phoebe. 

- le rog, vreau să ştiu. 

Oftă şi i se păru că vede în ochii lui umbra vinovăţiei. 

- Dacă spui cuiva, nu voi mai avea niciodată încrede- 
re în tine. 

- Nu o voi face. | 

- Suspendarea va dăuna echipei, ceea ce nu-mi convi- 
ne. Victoria din partida de duminica asta ar fi un ade- 
vărat miracol, iar recuperarea după patru înfrângeri va 
fi extrem de dificilă. Dar nu mă opun, pentru că Ron 
a făcut ceea ce trebuia să facă. Am depăşit orice limită. 
Nu mă aşteptam de la el să mă pună la punct. 

- Nu pot să cred. Pentru prima dată, l-ai numit Ron. 

- Mi-a scăpat. Nu ştiu dacă o să se repete. Să nu crezi 
că mi-am schimbat părerea în ceea ce îl priveşte doar 
pentru că a demonstrat puţin curaj, în sfârşit. Nu este 
suficient pentru o judecată definitivă. Dar, să revenim, 
cum rămâne pentru sâmbătă? 

- De ce, Dan? Parcă am hotărât că nu ne potrivim. 

- Nu-mi asmut avocaţii pe tine. Nu este un motiv 
suficient? 

Ajunseseră la capătul aleii. 

- Să ştii că nu sunt o jucărie. Nu poţi să te dis- 
trezi cu mine şi apoi să mă arunci, când te-ai plictisit. 
Simţi că aceste câteva cuvinte o costaseră resurse uriaşe 
de curaj. 

- Atunci, de ce te porţi ca şi cum ai fi? veni răspunsul 
lui surprinzător de tranşant. 

Deşi părea mai mult curios decât vindicativ, Phoebe 
o luă ca pe o lovitură şi iuți pasul. Dan o urmă fără 
dificultate. 

- Nu le poţi avea pe amândouă. Nu poţi să flirtezi 
cu orice bărbat din preajmă, să porţi haine ce par lipite 
la cald de corpul tău, dar să te aştepţi ca oamenii să te 
trateze ca pe Maica Tereza. 

Ştia că vorbele lui ascundeau un sâmbure de adevăr, 
aşa că alese să-l înfrunte. 

- N-am nevoie de lecţii de morală de la tine. Dacă tot 
eşti la capitolul analiză psihologică, de ce nu te uiţi în 
oglindă şi nu înveți să-ți controlezi ieșirile nervoase? 

- Ştiu foarte bine care este cauza, răspunse băgân- 
du-şi mâinile în buzunare. Din păcate, nu-ţi pot vorbi 
despre asta, așadar nu te obosi să întrebi. 

- Atunci, nici tu nu ar trebui să mă întrebi de ce mă 
port ca O... aşa cum mă port. 

li aruncă o privire lungă, cercetătoare. 

- Nu te înţeleg. Nu semeni cu nici o femeie din câte 
am întâlnit, dar nu mă pot împiedica să cred că eşti la 
fel ca toate celelalte femei cu care am umblat, şi din 
acest moment încep necazurile. 

Privindu-l în lumina reflectoarelor, cu vântul flutu- 
rându-i prin pletele blonde, aproape că putu auzi scârţâ- 
itul bătrânului ventilator din tavan. 

- Nu voi mai face dragoste cu tine niciodată. A fost 
o greşeală. 

- Ştiu. 

Si-ar fi dorit să n-o aprobe atât de repede. 

- Nu ştiu dacă sâmbătă este o idee bună. 

- Din contră, este o idee excelentă. Ţie îți place arta, 
eu voi avea un pretext să ies din casă, deci vom avea 
ocazia să ne cunoaştem mai bine. 

- Nu asta voiam să spun! 

Chicoti şi o gâdilă sub bărbie arătând mult prea mul- 
tumit de el însuși. 

- Vin să te iau la prânz, dulceaţă. 

- Să nu mă mai numeşti niciodată dulceaţă! apucă să 
strige în timp ce bărbatul se îndepărta către maşină. 

- Scuze, doamnă dulceaţă! Deschise uşa și se strecură 
inăuntru. 

Rămase pe loc, privindu-l cum se îndepărtează. Nu 
era decât un târg de artă, ce s-ar fi putut întâmpla? 


* 

Din punctul de observaţie pe care-l alesese, aflat pe 
dealurile din spatele cartierului de lux, Ray Hardesty 
putea vedea părul blond al lui Phoebe, luminat de re- 
flectoare. Își parcase microbuzul pe o alee îngustă ce du- 
cea la o mică zonă de dezvoltare imobiliară. Zvonurile se 
adevereau, Calebow și noua proprietară a echipei Chi- 
cago Stars erau angajaţi într-o relaţie specială, îşi spuse 
așezând binoclul pe locul din dreapta. 


capitolul 15 


Sâmbătă, fix la ora douăsprezece, Phoebe trase la loc 
perdeaua de la fereastra prin care îl spiona pe Dan, care 
parca Ferrariul pe aleea din faţa casei. Stomacul i se 
strânsese ca unei adolescente la prima întâlnire. Cobori 
la parter și o strigă pe Molly. 

- A venit Dan, hai să mergem! 

- Nu vreau. 

- Înţeleg, dar tot vii cu noi. Am nevoie de cineva să 
se ocupe de cățelușşă. 

- Asta nu este decât o scuză, recunoaşte. Ai putea s-o 
lași pe Pooh acasă, cu mine. 

- Are nevoie de exercițiu. Nu te mai opune, Molly! 
Dă-mi o şansă! Este o zi superbă și ne vom amuza copi- 
OS. Ar fi vrut să creadă ea însăşi în aceste cuvinte, însă 
de fapt spera ca Molly să funcţioneze ca un amortizor în 
cazul în care ea şi Dan s-ar fi certat. 

Povestea suspendării ajunsese în ziare marți dimi- 
neață, iar ea şi Ron fuseseră vânaţi de reporteri toată 
săptămâna. Unii jurnaliști reușiseră chiar să-l găsească 
pe antrenor la casa lui de vacanţă din Alabama. Dan şi 
directorul general dăduseră publicităţii comunicate de 
presă, ambele la fel de găunoase, iar ea se văzuse obliga- 
tă să-i telefoneze comisarului de la NFL. Fireşte, nu era 
deloc mulţumit de atitudinea ei. Ca veste bună, suspen- 
darea lui Dan sufocase în fașă zvonurile despre relația 
lor intimă. 

Molly îşi făcu până la urmă apariţia, purtând una 
dintre noile perechi de blugi, o bluză simplă pe gât și 
o privire furioasă. Phoebe se gândise să-l avertizeze în 
prealabil asupra prezenţei surorii ei vitrege, dar ceva 
o făcuse să se răzpândească. Poate chiar puterea propriei 
dorinţe de a-i auzi vocea. 

Molly îşi strânsese părul la spate pentru a pune în 
evidenţă o pereche de cercei din aur, în lobii urechilor 
proaspăt perforați. Phoebe era fericită că reuşise cineva 
să o convingă, în sfârșit, să aleagă o coafură mai scur- 
tă, mai sportivă, care nu-i mai strivea trăsăturile oricum 
meschine. Acum sora ei mai mică arăta superb, însă ori- 
ce compliment îi era respins fără drept de apel. 

- Nu e corect. Nu înţeleg de ce mă pui să fac asta! 

- Pentru că sunt rea şi complet lipsită de inimă. 

Pentru acea zi călduroasă Phoebe alesese o pereche de 
pantaloni kaki simpli şi o bluză galbenă, şosete asortate 
și espadrile Keds. Inainte de a o lua pe Pooh, își îndesă 
o pălărie de pai pe cap, poziţionând fix pe mijloc pan- 
glica de mătase roz ce menținea borurile ridicate. 

- Arată stupid. 

- Mulţumesc că-mi dai încredere în mine, Molly. 
O doamnă trebuie să fie întotdeauna sigură pe aspectul 
ei exterior. 

- Voiam să spun doar că ar trebui să te îmbraci potri- 
vit pentru vârsta ta. 

Alese să ignore ultima observaţie amabilă şi deschise 
ușa. Dan apăruse într-o pereche de blugi prespălaţi, un 
tricou alb şi o șapcă Chicago Bulls. Phoebe își spuse 
în sinea ei că întâlnise și bărbaţi care arătau mult mai 
bine decât el. Avea nasul cam strâmb, maxilarul prea 
pătrăţos şi era exagerat de musculos. Cu toate acestea, 
ceva vibra înăuntrul ei ori de câte ori îl vedea. Respin- 
se tentaţia de a număra de câte ori se gândise la el în 
ultima săptămână. 

O salută cu acel rânjet ucigaş ce-l prindea atât de 
bine şi intră, în timp ce ea îşi făcu de lucru certând-o pe 
Pooh, care fusese cuprinsă de entuziasmul obișnuit. 

- Cuminte, Pooh! Eşti de-a dreptul insuportabilă. 
Molly, aduci tu lesa? 

Limba căţelușei atârna pofticios şi ochii ei îl fixau 
cu adorațţie. 

- Spune-mi că e doar un coșmar şi că nu vrei să iei cu 
tine această sursă permanentă de penibil. 

- Molly va avea grijă de ea. Putem merge cu maşina 
mea. Sper că nu te superi. 

- Nu, câtuși de puțin, spuse el zâmbindu-i larg fetei. 

Ușşurată, Phoebe ieşi din casă. Expresia de pe chipul 
surorii ei vitrege arăta exact contrariul, însă Dan se pre- 
făcu că nu observă. 

- Mă bucur că vii cu noi, domnişoară Molly. Mă vei 
ajuta să scap de această pustare chinezească. 

- Nu-ţi place de Pooh? întrebă ea, uitând să mai fie 
botoasă. 

- Nu o suport. Le conduse pe amândouă la Cadilla- 
cul lui Phoebe. 

Molly era atât de şocată, încât făcea eforturi să ţină 
pasul cu el. 

- De ce, nu-ţi plac câinii? 

- Ba da, ciobăneşti, labradori, collie. Câinii demni 
de acest nume. 

- Pooh este un câine adevărat. 

- E un căţel pentru domnișoare, asta e. Dacă petrec 
prea mult timp lângă o asemenea creatură, bărbaţii în- 
cep să cânte ca o soprană și să mănânce sparanghel. 

- Glumeşti, nu-i aşa? 

- Nu glumesc deloc. Ochii lui sclipeau jucăuș. Cum 
poţi să crezi că aş putea glumi cu ceva atât de serios? 
Dă-mi cheile, iubito, spuse întorcându-se către Phoebe. 
Există încă lucruri pe care bărbaţii le fac mai bine, iar 
șofatul este unul dintre ele. 

Dând ochii peste cap, Phoebe îi întinse cheile. 

- Fii atentă, Molly! Vei asista la o lecţie de istorie des- 
pre cum se trăia în anii cincizeci. Avem aici un bărbat 
care a reușit să rateze o întreagă mișcare socială. 

- Urcaţi, doamnelor, le invită Dan intrând în maşină 
şi deblocând manual portierele. Nu vreau să fiu acuzat 
că stau în calea cuiva. 

Fără a-şi putea reţine un zâmbet, Phoebe se strecură 
pe locul din dreapta şoferului. 

- Dacă ne duce la restaurant, comandă ce vezi mai 
scump în meniu. Ştii, în anii cincizeci bărbaţii făceau 
cinste întotdeauna, spuse ea întorcându-se către Molly. 

Naperville era un vechi oraş de fermieri din Illinois 
care se transformase de-a lungul timpului în cea mai 
mare aglomerare urbană din comitatul DuPage, cu o 
populaţie de peste nouăzeci de mii de persoane. Plani- 
ficarea urbană inteligentă îşi dăduse toată măsura. Ora- 
şul era presărat cu parcuri, cu vechi străzi umbrite, bine 
întreţinute, cu grădini şi case vechi. Mica bijuterie a co- 
roanei era însă Riverwalk, un parc construit pe malul 
porțiunii din râul DuPage ce îmbrăţişa centrul orașului. 
Avea poteci de cărămidă, un pod acoperit, un mic amfi- 
teatru pentru spectacole în aer liber şi un iaz de pescuit. 
Într-unul dintre capete, o porţiune largă cu pietriș alb 
fusese transformată în plajă publică. 

Dan lăsă maşina în mica parcare de la marginea festi- 
vităţilor, şi cei trei porniseră pe cărarea cărămizie către 
mulțimea ce se aduna printre copaci. In fiecare an, în 
septembrie, parcul servea drept decor pitoresc pentru 
artiştii din regiune, un loc unde pictorii, sculptorii, bi- 
jutierii şi sticlarii îşi puteau expune lucrările. Drapele 
viu colorate fluturau sub briza caldă, iar standurile de 
pictură, ceramică şi sticlărie dădeau culoare peluzei. 

Era o mulțime prosperă. Cupluri tinere împingeau 
cărucioare scumpe sau cărau copilaşi bine hrăniţi în ha- 
muri rezistente, în timp ce adulţi mai în vârstă se pre- 
zentau în hainele vesele de la partida matinală de golf. 
Chipurile adolescenților, tratate de cei mai buni der- 
matologi, arătau impecabil, iar când râdeau se vedeau 
capodopere de ortodonţie, în valoare de mii de dolari. 
Din loc în loc, afro-americani, hispanici şi asiatici bine 
îmbrăcaţi se amestecau în mulțime. 

Phoebe se simţea ca şi cum ar fi ajuns în inima visului 
american, un loc de unde sărăcia și tensiunile interetni- 
ce dispăruseră. Ştia că oraşul avea probleme, dar pentru 
cineva care își petrecuse ultimii șapte ani în Manhattan, 
acestea păreau nesemnificative. Aici erau numai burți 
pline și un sentiment de solidaritate comunitară ce dis- 
păruse în multe alte părţi ale țării. Era greșit, se întrebă 
ea, să-ţi doreşti ca fiecare comunitate din America să se 
bucure de străzi curate și sigure, de o rată a natalității 
ridicată și de o diversitate de SUV-uri? 

- Cred că mai bine de atât nu se poate, spuse Dan, 
care parcă îi ghicise gândurile. 

- Așa s-ar părea. 

- Destul de diferit față de locul unde am crescut. 

- Imi pot imagina. 

Molly o luase înainte cu Pooh, care smucea sălbatic 
de lesă ca să facă impresie. Dan își puse o pereche de 
ochelari de soare Ray Ban și-și cobori pe frunte şapca. 

- Nu ştiu ce-aș mai putea face ca să mă deghizez. De 
altfel, ar fi inutil, cu tine purtând pălăria aia. 

- Ce are pălăria mea? întrebă Phoebe ridicând mâna 
la panglica roz ce ţinea ridicate borurile moi. 

- Nimic. Chiar îmi plac, dar dacă ne-ar fi fost ori- 
cum dificil să trecem neobservaţi, acum ne este complet 
imposibil. 

- Poate că n-a fost o idee așa de bună să ieşim îm- 
preună, prinse ea din zbor momentul pentru o replică 
inţepătoare. 

- A fost o idee excelentă. Acum, presa nu va mai ști 
ce să creadă despre noi. Pe mine mă distrează să le râd 
în față. 

In faţa lor, Molly smuci scurt de lesa lui Pooh şi se 
opri brusc. 

- Vreau să ne întoarcem. 

- Dar abia am ajuns. 

- Nu-mi pasă. Ți-am spus că nu vreau să vin. 

li urmări privirea către un grup de fete aşezate în iar- 
bă pe o pantă lină chiar în faţa lor. 

- Sunt prietenele tale? 

- Nişte jipodii. Toate se cred superioare fiindcă sunt 
majorete. Le urăsc. 

-Un motiv în plus să ţii capul sus. Dan își scoase 
ochelarii şi analiză grupul pentru un moment. Să mer- 
gem, domnişoară Molly. Să le arătăm din ce ești făcu- 
tă. Phoebe, ţine-ţi șobolanul! Domnișoara Molly și cu 
mine avem treabă. 

Era atât de îngrijorată, încât nici nu auzi insulta la 
adresa cățeluşei. Rămase pe loc uitându-se cum pro- 
tejata ei era târâtă, vizibil împotriva voinţei ei, către 
grupul de colege. Abia când Dan își scoase șapca înţelese 
ce avea cu adevărat de gând. Alături de Bobby Tom și 
de Jim Biederot, era cea mai cunoscută figură din oraș. 
Intenţiona să se folosească de celebritatea lui pentru a le 
impresiona pe colegele lui Molly. Pe măsură ce se apro- 
pia, observa că strategia băiatului frumos dăduse greş. 
Dacă bărbaţii l-ar fi recunoscut imediat, fetele nu erau 
deloc pasionate de fotbalul american. 

- Tatăl tău nu este Tim Reynolds, dezvoltatorul imo- 
biliar? o întrebă Dan pe o nimfetă cu gura plină de gumă 
de mestecat şi cu părul lung coafat permanent. 

- Îhî, replică fetiţa, mai preocupată de conţinutul 
propriei poşete decât de dialogul cu teroarea terenului 
de fotbal. 

- Bună încercare, murmură Phoebe apărută în spate- 
le lor. Bună, fetelor, eu sunt sora lui Molly. 

- Credeam că e maică-ta, se auzi vocea unei roşcate 
machiate excesiv. 

Dan râdea pe înfundate. 

Fără să-l bage în seamă, căută rapid un subiect de 
conversaţie. 

- Cum merge școala? 

- OK, mormăi una dintre ele. O alta își puse căştile 
walkmanului pe urechi, în timp ce toate o ignorau expli- 
cit pe Molly, căutând cu privirea colegi mai de soi. 

- Am auzit că profesorii sunt de treabă, făcu încă o 
încercare Phoebe. 

- Mda. 

- Aşa cred. Roşcata se ridică în picioare. Hai să mer- 
gem, Kelly! Aici e plicticos. 

Phoebe se uită disperată la Dan. Ideea lui se transfor- 
mase într-un dezastru. Surprinzător, în loc de regrete, 
chipul său exprima satisfacţie. 

- Mi-a făcut plăcere să stăm de vorbă, fetelor. Acum 
trebuie să mergem. Distraţi-vă bine, da? 

Grupul se uită la el ca la un extraterestru şi se înde- 
părtă în direcţia unor băieți care veneau spre ei. 

- Nu prea le-ai impresionat, observă Phoebe. 

- Ai răbdare, mieluşico! Am impresionat femeile toa- 
tă viaţa, așa că ştiu ce fac. 

In contrast cu siguranţa lui, chipul lui Molly exprima 
disperare. Era pe punctul să izbucnească în lacrimi. 

- Ţi-am spus că nu voiam să vin! Te urăsc! Incercă să 
se îndepărteze în goană, însă Dan o apucă de mână şi o 
trase lângă el. 

- Nu așa de repede, domnişoară. Imediat ajungem la 
partea bună. 

Phoebe văzu imediat cauza panicii lui Molly. Se apro- 
pia un grup de patru băieţi, cu șepcile puse cu cozorocul 
la spate, cu tricouri ce le atârnau până sub genunchi şi 
cu adidaşi negri din care ieșeau limbi enorme. 

- Te rog, las-o în pace! E suficient de umilită. 

- Nu sunt atât de crud încât să vă las să suferiți în 
continuare, deşi mi-a trecut prin cap. 

Fetele strigau numele băieţilor, încercând simultan să 
pară dezinteresate. Băieții îşi dădeau coate. Unul dintre 
ei emise o râgâială zgomotoasă. Apoi îl văzură pe Dan. 
Feţele le căzură și, pentru câteva secunde, părură să-şi fi 
pierdut capacităţile motrice. Fetele îi înconjurară sporo- 
văind şi fluturându-şi pletele, dar nu reuşiră să le distra- 
gă atenţia de la antrenorul echipei Chicago Stars. Ochii 
lui Dan, în schimb, erau aţintiţi asupra lui Molly. 

- Acum, zâmbeşte şi poartă-te ca şi cum nu ţi-ar păsa 
de nimic pe lume. li cunoşti? 

- Doar pe cel cu părul lung. Dulăpiorul lui este lipit 
de al meu. 

Phoebe îşi aminti că sora ei menţionase un băiat dră- 
guţ ce imita sunete de chitară. 

- E bine. Acum, ridică puţin mâna şi salută-l. 

- Nu pot să fac asta. Molly era complet panicată. 

- În clipa asta e mult mai nervos decât tine. Fă ce 
te-am rugat! 

De când pasase prima dată mingea, Dan se obișnuise 
să conducă bărbaţi, aşa că o fetiță speriată nu avea nici o 
şansă în faţa lui. Molly schiţă un salut rapid, apoi braţul 
îi căzu moale pe lângă corp, şi obrajii îi luară foc. 

Băieții nu aveau nevoie de mai mult. Conduşi de ve- 
cinul ei, se repeziră înainte. 

- Sunt impresionată, şuşoti Phoebe. 

- Era şi timpul să-mi acorzi ceva respect. 

Când ajunseră în dreptul lui Molly, chipul liderului 
lor era şi el roşu. Era un băiat înalt, făcut parcă numai 
din genunchi şi coate colțuroase, dar îngrijit, bine hră- 
nit şi cu părul curat şi strălucitor. Băieții se foiau pe 
picioare de parcă s-ar fi apărat de furnici. Braţul lui Dan 
rămăsese aşezat protector pe umerii lui Molly, dar capul 
îi era întors către Phoebe, ceea ce îi punea în dificultate 
pe nou-veniţi. 

- Frumoasă vreme. 

- Superbă, răspunse ea intrând în joc. Sper doar să 
nu plouă. 

- Am auzit la starea vremii că va fi soare toată 
săptămâna. 

- Ce bine ar fi. Băieţii păreau să înţeleagă că nu pu- 
teau ajunge la antrenor decât prin Molly. Ochii le jucau 
neliniştiți de la unul la celălalt. 

- Ne ştim de la școală, nu-i așa? îndrăzni şeful diii 

- Îhî, răspunse Molly. 

- Cred că dulăpioarele noastre sunt vecine. 

- Aşa cred. 

După părerea lui Phoebe, cineva cu IQ-ul astronomic 
al surorii ei ar fi putut găsi un răspuns mai inteligent. 

Unde era acel citat deştept din Dostoievski atunci când 
aveai nevoie de el? 

- Mă cheamă Jeff. 

- Pe mine Molly. 

In timp ce Jeff îi prezenta pe ceilalți colegi, Dan îi 
arătă lui Phoebe împrejurimile. Comentară copacii, 
florile, rațele de pe râu. Insă nu-şi luă nici o clipă bra- 
tul protector de pe umerii fetei, iar căldura pe care o 
simţise pentru el când îi deschisese uşa o cuprinse din 
nou. Conversaţia tinerei generaţii se anima progresiv. 
Majoretele se apropiau şi ele, cu o curiozitate intensă în 
ochii daţi cu rimel. 

- Pline de pene creaturile astea, nu? comentă Dan cu 
ochii spre râu. 

- Mai ales maro, deşi cea din mijloc parcă are o pată 
albastră. 

- Cred că este verde. 

- Verde? Da, cred că ai dreptate. 

Prezenţa lui Dan era ca un magnet. Alţi băieţi se opri- 
ră și pătrunseră prin zidul majoretelor pentru a-l vedea 
mai îndeaproape. 

- Salut, Jeff, ce faci omule? 

- Salut, Mark, salut, Rob. Ea este Molly. E nouă. 

Mai schimbară câteva impresii despre floră şi faună 
până când Dan catadicsi să se întoarcă spre băieți. 

- Hei, salut! Sunteţi prietenii lui Molly? 

Toţi îşi declarară entuziaşti prietenia. Treptat, renun- 
țară la timiditate şi începură să pună întrebări despre 
echipă. Majoretele, care se alăturaseră grupului, o pri- 
veau pe Molly cu interes renăscut. Unii băieţi anun- 
țară că se duceau să cumpere îngheţată și o invitară 
să-i însoţească. 

- Pot să merg? o întrebă rugător pe sora ei. 

- Sigur. Se înţeleseră să se întâlnească la fântâna în 
formă de păpădie peste o oră. 

Dan însă nu terminase. 

- Molly, invită-ţi prietenii la meci duminica asta. Poa- 
te le fac cunoştinţă cu câţiva jucători. 

- Da! se auzi un urlet entuziast. 

- Molly, chiar îl cunoşti pe Bobby Tom? 

- Da, l-am întâlnit de câteva ori. 

- Mamă, ce norocoasă ești! 

- Asta a fost oferire de mită în toată regula, îi spuse 
Phoebe când grupul se îndepărtase la o distanţă sigură. 

- Stiu, zâmbi el. 

- Cu toate astea, fetele nu mi-au făcut o impresie prea 
bună. Unele par pata să-şi vândă cea mai bună prietenă 
pentru un prânz. 

- Nu are importanţă. l-am oferit lui Molly şanse ega- 
le. Acum e rândul ei să aleagă. 

Pooh, nerăbdătoare să-şi facă nevoile, începu să tragă 
din nou de lesă. Coborâră panta înverzită şi ajunseră 
la standurile de artă. Cu toate că Dan îşi pusese la loc 
sapca și ochelarii, mulţi dintre cei prezenţi îl recunoscu- 
seră şi acum îi adresau saluturi în timp ce o examinau 
lacom pe Phoebe. 

- Nu te opri, dacă te opreşti suntem terminaţi, îi stre- 
cură el printre dinţi. lar tu ai face mai bine să mergi fie 
în spatele, fie în faţa mea, se răsti către Pooh. N-aş vrea 
să se creadă că... 

- Stai liniştit! Imaginea ta de macho nu are de suferit 
prin asocierea cu un cățeluș. Dumnezeule, dacă faci atâ- 
ta caz pentru un pudel, mă întreb ce-ai fi făcut dacă era 
și Viktor cu noi. 

- Nu am nici o problemă cu Viktor. Dar de ce a trebu- 
it să-i pui o fundă roşie acestei ruşini cu patru lăbuţe? 

- Nu este roşie, ci mov. Ai fost atât de nesigur pe pro- 
pria identitate toată viaţa, sau e doar un simptom al 
crizei bărbatului la patruzeci de ani? 

- Nu eu am fost confundat cu mama surorii mele mai 
tinere. 

- Norocul tău. La cum ţi se prăbuşeşte masculinita- 
tea, asta sigur te-ar fi împins în tabăra cealaltă. 

Continuară să se tachineze, fiecare atac verbal fiind 
contracarat imediat, dar fără lovituri dure și fără izbuc- 
niri vizibile. 

Dan îi cumpără un bol handmade verde cu roz, de 
pus în dreptul unei ferestre însorite, iar ea îi oferi o fo- 
tografie retro a zgârie-norilor din Chicago, cu luna plină 
pe fundal. 

- O voi agăța în birou. De multă vreme caut ceva 
deosebit. 

Din păcate, poza îi aminti fără voia ei de un alt set 
de imagini, şi o parte din bucuria acelei zile se evaporă. 
Se surprinse jumulind în mână punga de plastic în care 
ducea bolul colorat. Se întrebă dacă avea curajul, măcar 
O dată, să fie onestă cu un bărbat, în loc să se ascundă 
Şi să joace teatru. 

- Dan, începu ea cu o voce blândă, încă mă întris- 
tează reacţia ta la fotografiile din Beau Monde. Eu sunt 
mândră de ele. 

- După-amiaza plăcută tocmai s-a încheiat. 

- Mi-aş dori să nu reacţionezi de parcă ar fi porno- 
grafice. Fac parte din cele mai reuşite serii ale Ashei 
Belchoir. 

- Sunt poze cu o femeie poală, atâta tot. 

- Nu-mi vine să cred că eşti atât de îngust la min- 
te. Se mira singură că încercase să-l ridice din noaptea 
ignoranței. 

- lar mie nu-mi vine să cred că o exhibiţionistă de 
profesie are tupeul să mă judece. 

- Nu sunt o exhibiţionistă! 

-Nu te supăra, Phoebe, dar te-ai dezbrăcat pentru 
mult prea mulți oameni. 

- Ţărănoi idiot! N-ai fi în stare să recunosti arta nici 
dacă te-ar lovi în cap. Ai capacitatea de judecată estetică 
a... a... 

- A unui jucător de fotbal? 

- Nu! A unei mingi de fotbal. 

- Sunt profund convins că femeile cumsecade ar tre- 
bui să rămână îmbrăcate în public, ceea ce nu înseamnă 
că nu apreciez arta! 

- Săptămâna trecută eram o pipiţă, iar acum sunt o 
femeie cumsecade. Ce-ar fi să te hotărăşti? 

După expresia lui, era clar că atinsese un punct 
sensibil, dar nu asta dorea. Nu-și dorea să marcheze 
puncte pe o tabelă de scor imaginară, ci voia să-l facă 
să înțeleagă. 

- Mă doare că încerci să-mi transformi fotografiile în 
ceva sordid. Chiar nu sunt. 

- Nu mă pot abţine. Vocea lui îşi pierduse agresivitatea. 

|| privi încercând să-l înţeleagă. 

- Atunci, de ce? De ce contează atât de mult pen- 
tru tine? 

- Nu ştiu. 

- Pentru că afectează imaginea echipei! 

- Nu poţi nega asta. 

- Imi pare rău că au apărut tocmai acum. 

- Ştiu. Se întoarse către ea cu o expresie surprinzător 
de tandră. Fotografiile sunt superbe, Phoebe. O ştim 
amândoi. Dar nu sunt atât de frumoase ca tine. 

Se opriră o clipă, față în față. Se uită în ochii lui și 
i se păru că o trăgea într-o îmbrăţişare. Simţea cum se 
apleca în faţă şi vedea că Dan făcea la fel. Apoi Pooh 
se puse pe lătrat, stricând atmosfera. El o prinse de braţ 
şi o aduse înapoi în poziţie verticală. 

-Să mergem, îţi voi cumpăra o minunată chiflă de 
hotdog. Cu puţin muştar și castraveți muraţi, nici nu-ţi 
vei da seama că partea cea mai bună lipsește. 

- Ai idee ce pun fabricanţii în crenvurşti? replică ea 
intrând în joc. 

- Nu, şi nici nu vreau să ştiu. Sau, poate - hei, Pooh, 
n-ai vrea să încerci O carieră în industria cărnii! 

- Nu e amuzant. Nu-l băga în seamă, Pooh! 

Cinci minute mai târziu, ea ronţăia cartofi prăjiţi, iar 
el devora al doilea hotdog. O notă veselă se strecură în 
vocea el. 

- Există vreo şansă să câştigăm campionatul! 

- [mi propun la începutul fiecărui sezon să câştigăm. 

- Nu mă refeream la vise. 

- Vom face tot posibilul, Phoebe. Depinde mult de sta- 
rea fizică a jucătorilor. Mulţi dintre ei se accidentează. 

De exemplu, anul trecut cei de la Cowboys aveau o echi- 
pă mai bună decât Sabers, dar au pierdut cupa fiindcă 
aproape toţi atacanţii lor se accidentaseră. Încă nu ju- 
căm la înălțimea potenţialului echipei, dar, în curând, 
lucrurile vor începe să se aşeze. 

- Duminică? 

- Probabil nu atât de repede, îi răspunse el cu un 
zâmbet trist. 

- Toată lumea îmi spune că băieţii sunt nemulțumiți. 
Li se pare că-i forţezi prea tare. 

- Asta e meseria mea. 

- Ştiu că abia aștepți să lucrezi pentru Reed şi nu te 
condamn, oftă Phoebe. 

Se aștepta la o glumă răutăcioasă, dar bărbatul părea 
gânditor. 

- In realitate, vărul tău nu mi-a plăcut niciodată. Nu 
pot scăpa de bănuiala că el este în spatele scandalurilor 
din presă. A avut întotdeauna grijă să-şi facă prieteni în 
mass-media. 

Phoebe bănuia același lucru, dar simţea nevoia să ob- 
țină mai multe garanţii. 

- Cel puţin, el se pricepe la fotbal. 

- E adevărat, dar cine ar vrea să-l vadă sărutându-se 
cu Bobby Tom la începutul fiecărei partide? o întrebă 
Dan trecându-şi tandru mâna peste umerii ei. 


capitolul 16 


Din loja oficială, Ron urmărea evoluţiile din teren. 

- Când l-am suspendat, ştiam că asta se va întâmpla, 
dar nu mi-am închipuit că va fi atât de rău. 

Cei de la Chicago Stars jucaseră foarte slab împotriva 
mult mai agresivilor jucători de la Los Angeles Raiders. 
Jim Biederot fusese interceptat de patru ori, Bobby Tom 
nu-și putuse păstra echilibrul, iar apărarea nu fusese la 
înălţime. Phoebe aruncă o ultimă privire către tabela de 
marcaj: Raiders 34, Stars 3. 

- N-are nimic. Va fi mai bine săptămâna viitoare. 

- Vom juca cu cei de la Giants, care n-au pierdut de- 
cât o singură dată, contra celor de la Sabers. 

Unul dintre amicii lui Bert se băgă în vorbă înainte 
de a-i putea răspunde. 

Dimineaţa următoare, conducând spre birou pentru 
şedinţa convocată de Ron la ora opt, se trezi că visa cu 
ochii deschişi la seara de sâmbătă. De la târgul de artă 
se duseseră la un restaurant, iar Dan dovedise că știa să 
asculte pe cât de bine ştia să povestească. [| invitase apoi 
la ea acasă, unde reuşise să o convingă pe Molly să pro- 
beze toate hainele pe care le cumpărase. Complimentele 
lui, atent alese, avuseseră efectul scontat asupra fetei, 
întărindu-i încrederea în sine. Dan plecase puţin după 
ora opt seara, iar Phoebe îşi petrecuse restul serii tortu- 
rându-se cu imaginea lui în pat cu fosta nevastă. 

Aplomeraţia neobişnuită de pe Naper Boulevard o 
menţinu alertă. Cu puţin înainte de ora opt, când ajun- 
se în biroul lui Ron, Dan era deja acolo. Le aruncă un 
salut optimist şi se aşeză la masa de conferințe, sperând 
că nu-i puteau ghici gândurile jucăușe la adresa antreno- 
rului. Ron deschise discuţiile, fără introduceri inutile. 

- Suspendarea ta a luat sfârșit, şi am vrut să ne întâl- 
nim pentru a vedea unde ne aflăm şi ce avem de făcut în 
continuare. După cum ştiţi, am încasat câteva lovituri 
dure în presă în ultima vreme. Ziarele din dimineaţa 
asta sunt încă și mai rele. Aseară am primit un telefon 
acasă de la noul comisar. In termenii cei mai clari, mi-a 
explicat că suntem o rușine pentru ligă. 

- Nu e puţin cam mult? întrebă Dan. 

- A menţionat fotografiile din Beau Monde, suspenda- 
rea ta, ținutele lui Phoebe și, desigur, relaţia voastră, des- 
pre care vorbeşte toată lumea. A mai spus ceva despre o 
conversaţie telefonică pe care ar fi avut-o cu proprietara 
clubului săptămâna trecută. De ce nu ştiu nimic despre 
asta, Phoebe? 

Foindu-se în scaun, decise că Ron era mai simpatic 
când nu era bun de nimic. 

- Am uitat să-ţi spun. 

- Cam greu de crezut, interveni Dan. 

- Comisarul este încă foarte supărat după convorbi- 
rea aceea. 

- Eu sunt cea care ar trebui să fie supărată. 

- Binevoieşti să ne spui şi nouă de ce? 

Căută o modalitate de a le prezenta lucrurile fără să 
provoace o explozie nucleară. 

- Şi-a asumat postura de tată cu mine. Mi-a spus că, 
uneori, un om poate ajunge într-o funcţie care îl depă- 
şeşte, mai ales dacă e vorba de cineva ca mine, o creatu- 
ră dulce care încearcă să facă treaba unui bărbat. Mi-a 
spus că nu sunt corectă faţă de Reed. A înșirat toate lu- 
crurile pe care ţi le-a zis şi ție, la care a adăugat un zvon 
cum că aş avea o relaţie şi cu Bobby Tom. A sugerat că 
anumite fluctuații hormonale fireşti ar putea sta la baza 
problemelor prin care trec. 

- Ce i-ai răspuns? întrebă Ron, care o cunoştea destul 
de bine pentru a-şi închipui reacţia ei. 

- Mă rog, nu are importanţă... 

- Phoebe... 

- Lam spus că trebuie să închid pentru că aveam un 
apel de la Playboy pe cealaltă linie. 

Dan izbucni într-un râs sănătos, iar Ron se înnegri şi 
mai rău la față. 

- N-o încuraja. Directorul general îşi pierdea vizibil 
calmul. Știi foarte bine că, dacă echipa câştiga, nimic 
din toate acestea nu s-ar fi întâmplat. 

- Am fost suspendat săptămâna trecută! E greu să câş- 
tigi un meci atunci când nu-ţi antrenezi echipa. 

- Acesta este unul dintre motivele pentru care ţi-am 
cerut să vii. În ceea ce mă priveşte, trecutul e trecut. 
Nu putem retrage fotografiile, iar ţinuta de pe marginea 
terenului nu este treaba comisarului. 

- Nici nu-mi pot imagina ce sentimente i-a produs 
tatuajul cu Chicago Stars pe care îl afișa ieri pe umăr. 
Sunt sigur că a dat foarte bine pe sticlă. 

- Poate fi şters. Ar trebui să-mi admiri spiritul de 
echipă. 

- Arătai mai mult decât spiritul de echipă. 

- Mai umple din locurile goale, oftă Ron. Culmea 
e că vin tot mai multe femei. Il privi în ochi pe Dan. 
Suspendarea a fost exclusiv decizia mea și-mi asum răs- 
punderea pentru înfrângerea de ieri. Vă dau însă un 
avertisment. Nu ştiu ce se petrece între voi, dar nu vreau 
să mai fiu prins la mijloc. Aţi înţeles? 

- Am înţeles, răspunse Dan milităreşte. 

- Nu este nimic între noi. Privirea fixă a antrenorului 
o făcea să se simtă prost. Fu nevoită să-şi amintească - 
încă o dată - că cei doi bărbaţi lucrau pentru ea. Se ri- 
dică. Acum, domnilor, dacă vreţi să mă scuzaţi, trebuie 
să plec. 

- Salută prietenele de la Playboy din partea mea, îi 
aruncă Dan zâmbind. 

leşi din sala de şedinţe şi se îndreptă spre biroul ei, 
unde petrecu restul zilei citind rapoarte și studiind fi- 
nanţele clubului pe computer. Notă o serie de inadver- 
tenţe pe carnețelul de lângă tastatură, hotărând că nu 
era rău să-ți mai foloseşti şi creierul din când în când. 
Următoarea partidă urma să aibă loc pe stadionul Giants 
din Meadowlands şi era transmisă pe ABC la Monday 
Night Football. Cum nici o echipă nu dorea să piardă 
în fața unei asemenea audienţe, meciurile de luni seara 
erau considerate printre cele mai importante din sezon. 
Pe măsură ce trecea timpul, atmosfera deja tensionată 
din complexul echipei Stars devenise atât de explo- 
zivă, încât jucătorii se băteau între ei, administratorii 
strigau unul la celălalt, iar Dan urla la toată lumea. 
Phoebe nu se mai putea ascunde de presă, însă emo- 
tiile nu făcură decât să se agraveze când fu obligată să 
accepte un interviu pentru ABC la pauza dintre reprize. 
In charterul ce-i ducea duminică seară de la O'Hare la 
Newark domnea tăcerea, nervii jucătorilor fiind întinși 
la maximum. 

- Parcă am fi la morgă, încercă Phoebe să glumească 
în timp ce stewarzii le aduceau băuturile cerute: bere 
pentru Ron, suc de roșii pentru ea. Nu cred că e o stare 
de spirit bună pentru jucători. 

- Dan i-a muncit ca pe hoţii de cai săptămâna asta 
şi sunt conştienţi care este miza. Totul depinde de me- 
ciul acesta. 

In cursul săptămânii ce tocmai se încheia făcuse și 
altceva decât să stea cu nasul în contabilitate: citise 
arhiva pe un an al celor mai populare ziare şi reviste 
sportive şi trăsese anumite concluzii, printre care aceea 
că jucătorii ei erau mult prea încordaţi şi că stresul le 
afecta performanţa. 

- Singurul lucru care-i poate relaxa este o victorie. 

- Dacă nu se relaxează, nici victoria nu va veni. 

- Sper din toată inima că te înşeli. 

Ron își întoarse atenţia la revista Forbes. Phoebe ezi- 
tă pentru o clipă, apoi, nevăzută de nimeni, deschise 
micul zăvor de la cuşca de călătorie în care se afla închi- 
să Pooh, plasată sub picioarele ei. Câteva secunde mai 
târziu, avionul se cutremura de strigăte și încurajări, 
căţeluşa luând-o la goană pe culoarul dintre rândurile 
de scaune. 

- La naiba, Phoebe! Ai luat animalul cu tine, mârâi 
Dan întorcându-se furibund către ea. 

- Ups! Buzele ei formară un oval roz perfect. Ea se 
ridică şi trecu peste Ron. Scuză-mă, am impresia că mi-a 
scăpat câinele! 

Işi croi drum spre partea din spate a avionului, de 
unde se auzeau râsete bărbătești. După cum se aştepta- 
se, jucătorii se bucurau de distracţia gratuită pe care le-o 
furniza Pooh. Căţeluşa li se strecura printre picioare, 
le sărea în poală, îşi băga nasul în bagaje şi lingea orice 
bucăţică de piele neacoperită la care avea acces. 

Bobby Tom se aplecă să o prindă, dar Pooh se eschi- 
vă şi îşi găsi refugiu între picioarele lui Webster Greer. 
Phoebe izbucni în râs văzându-și căţeluşa, cu funda 
mov în vârful capului pufos, suită cu totul pe pantofii 

mărimea patruzeci și opt ai jucătorului. Îşi urmărea în- 
grijorată stăpâna, încercând să-și dea seama cât de tare 
o încurcase. 

- Cred că nu vrea să vină la tine, observă Webster. 

- Nu-i place deloc cuşca de călătorie. 

Cum Pooh părea să se descurce foarte bine singură, 
Phoebe începu să se întreţină cu jucătorii de lângă ea, 
întrebându-i de familii, cărți preferate, muzică şi alte 
lucruri ce dau conţinut vieţii umane şi ne diferenția- 
ză. Pooh se mutase acum lângă preţiosul picior drept 
al şutorului echipei, dar când stăpâna ei se apropie, o 
luă la sănătoasa și ajunse în brațele puternicului taloner 
ofensiv Darnell Pruitt. 

- Asta căutați, domnişoară Somerville? 

Phoebe ezită. Dintre toți jucătorii, Darnell Pruitt o 
intimida cel mai tare cu statura lui gigantică. Un din- 
te de aur bătut cu un diamant de un carat îi strălucea 
printre buzele răsfrânte şi mai multe lanţuri grele de aur 
masiv îi atârnau pe vesta din piele neagră pe sub care 
nu purta nimic. Pieptul puternic şi antebraţele muscu- 
loase se expuneau în toată gloria. Ochii îi erau ascunși 
de ochelari complet negri, ameninţători, nasul îi era lat 
şi turtit, și o cicatrice veche îi brăzda un umăr. Citise 
recent un articol în Sports Illustrated în care era enume- 
rat printre primii cinci cei mai răi bărbaţi din NFL, iar 
aparențele nu contraziceau această concluzie. Remarca- 
se că nici coechipierii nu se aşezau lângă el în avion. 
Până şi Pooh era speriată, ceea ce nu prevestea nimic 
bun. Ajunse la rândul de scaune pe care se afla Pruitt 
şi-l privi cu teamă. 

- Poate ar fi mai bine să mi-o daţi mie. 

- Stai jos, lătră colosul. 

Era un ordin, nu o invitaţie, aşa că se lăsă să cadă în 
scaunul liber de lângă el. 

Lanţurile de la gâtul bărbatului zdrăngăniră, Pooh 
începu să tremure, iar Phoebe îşi găsi cel mai nepotri- 
vit moment pentru a-și aminti un fragment dintr-un 
interviu mai vechi al lui Darnell Pruitt: „Ceea ce ador 


226 Susan Elizabeth Phillips 


la sportul ăsta este să-mi văd adversarul scos de pe teren 
cu ambulanţa“. Îşi drese glasul şi spuse: 

- Ştiţi, nu e bine dacă se enervează. 

-Chiar aşa? Luând căţeluşa într-o mână de mărimea 
unei uși de cuptor, o ridică la nivelul ochilor. Se înfrun- 
tau din priviri, ochişorii căprui ai lui Pooh reflectân- 
du-se în ochelarii negri ai colosului. Phoebe nu avea 
curaj nici să respire, aşteptând catastrofa. Pudelul scoa- 
se o limbă lungă și îl linse pe jucător pe obraz. 

- Îmi place acest câine, rânji larg Darnell. 

- Nici nu pot să-ţi spun cât de bucuroasă sunt că vă 
înţelegeți, îi răspunse dintr-o suflare. 

- Mama nu mă lasă să am un câine, zice că nu vrea 
purici în casă, se confesă el mângâind-o pe Pooh pe creş- 
tetul de unde panglica mov se desfăcuse, ca de obicei. 

-Nu toți căţeii au purici, protestă Phoebe. Pooh 
nu are. 

- O să-i spun mamei. Poate se răzpândește. 

- Locuieşti cu mama ta, Darnell? 

- Da, doamnă, rânji larg jucătorul afro-american. 
Mă tot ameninţă că mă dă afară, dar ştiu că n-o va face 
până mă însor. Zice că n-are încredere că m-aş putea 
descurca singurel. 

- Înţeleg. Plănuieşti să te însori curând? 

- Ah, nu. Nu că nu aş vrea, dar viața e complicată 
uneori, înţelegeţi? 

- Şi încă cum. 

-Se pare că fetele care-ţi plac nu sunt atrase de tine 
sau viceversa. 

- La tine care este situaţia! 

- Cum adică? 

- Vice sau versa? Domnişoara te place, dar tu nu o 
placi, ori.. 

a Duete Îmi place, dar ea nu se dă în vânt după 
mine. 

- Cum aşa? Credeam că voi, jucătorii de fotbal, puteţi 
avea orice femeie doriţi. 

- Încercați să-i explicaţi asta domnișoarei Charmaine 
Dodd. i 

Phoebe adora să asculte poveşti de dragoste. Își scoa- 
se espadrilele şi-şi ridică picioarele pe scaun, ghemuin- 
du-se comod. 

- Povesteşte-mi despre ea, dacă nu te deranjează, 
fireşte. 

- Ei bine, este o persoană cu adevărat încăpățânată. 
Și retrasă. Este organistă la biserica unde merge mama, 
iar în restul timpului e bibliotecară. Nici măcar nu 
ştie să se îmbrace. Poartă niște fuste pedante şi bluze în- 
chise până la ultimul nasture de la gât. E mereu cu nasul 
pe sus. 

- Dar tot îţi place de ea. 

- Să spunem că nu reușesc să mi-o scot din cap. Din 
păcate, domnişoara nu mă respectă, pentru că ea merge 
la școală, iar eu, nu. 

- Ai fost la colegiu. 

Tânărul rămase tăcut pentru o clipă, adunându-și 
gândurile. 

- Ştii ce înseamnă colegiul pentru unul ca mine? 

- Nu, nu ştiu. 

- Se ia un puști sărac de optsprezece ani şi i se spune: 
„Darnell, tu joci fotbal pentru noi, iar noi avem grijă 
de tine. Îți vom da o bursă şi - îţi plac maşinile, Dar- 
nell? Sigur că-ţi plac. Ei bine, unul dintre foştii noştri 
studenţi are un garaj Chevrolet şi-ţi oferă un Corvette 
roşu nou-nouț, ca semn de preţuire pentru că ai ales 
universitatea noastră. Ne vom ocupa de tine aşa cum 
trebuie, Darnell. Vei avea o slujbă de vară bine plătită, 
la care - surpriză! - nu trebuie să te prezinți niciodată. 
Nu trebuie să-ţi faci griji nici cu cursurile, pentru că te 
vom înscrie la forma de studiu independent“. Ştii ce 
înseamnă cursurile independente pentru unul ca mine? 
Inseamnă că dacă joc bine sâmbătă după-amiaza pri- 
mesc calificativul maxim când se anunță rezultatele, la 
toate materiile. N-am absolvit niciodată, şi acum fac o 
grămadă de bani. Dar nu mă pot împiedica să mă întreb 

la ce sunt buni banii când o fată ca Charmaine Dodd 
îți vorbeşte despre un poet alb care-i place la nebunie, 
dar tu nu ştii nimic nici despre poezie, nici despre lite- 
ratură şi, în general, despre nimic dintre lucrurile care-s 
importante pentru ea. 

Intre ei se aşternu tăcerea. Pooh sforăia ușor cu botul 
pe umărul lui Darnell, unde se cuibărise. 

- Ce te împiedică să te întorci la școală? 

- Eu? Nu, n-aş mai putea. Fotbalul îmi mănâncă prea 
mult timp. 

- Poate că ai putea încerca în afara sezoanelor com- 
petiţionale. li zâmbi. De ce n-o întrebi pe domnișoara 
Dodd ce părere are? 

- Ar râde de mine. 

- Dacă râde de tine, înseamnă că nu este femeia po- 
trivită să-ți fie nevastă. 

- N-am fost un student prea bun. 

- Pentru că nimeni nu se aștepta să fii. 

- Nu ştiu ce să zic. i 

- Haide, Darnell! Ţi-e frică? In clipa în care uriașul 
se aplecă deasupra ei, Phoebe spuse repede: Glumeam. 
Faptul că nu-ţi vine ușor să înveţi ar putea fi întors în 
avantajul tău. Ai putea fi obligat să ceri cursuri private, 
continuă ea zâmbind cu subînţeles. 

Darnell izbucni într-un râs zgomotos, și întregul avi- 
on se întoarse către ei. 

- Hei, ai de gând să monopolizezi cățelușa tot zborul? 
Mai dă-ne-o şi nouă! Şi mie îmi plac câinii, se auzi vocea 
lui Elvis Crenshaw. 

- De ce nu duci în... ah, scuze, mormăi Darnell dân- 
du-și seama la timp. 

Când jucătorii începură să râdă de ieșirea lui, cobo- 
ri privirea ruşinat. Apoi, dintr-odată, toți se liniştiră şi 
reveniră la ocupațiile dinainte sau închiseră ochii prefă- 
cându-se că dormeau, de parcă ar fi fost prinși fluierând 
în biserică. Dan îşi făcu apariţia pe culoarul central. Pu- 
terea lui asupra echipei nu înceta s-o uluiască. Auzise că 
toți îl respectau, deși detestau stilul lui de antrenament, 


Trebuia să fii tu 229 


mereu sub presiune. Ron spunea că forma fizică exce- 
lentă a antrenorului se datora faptului că nu le cerea 
niciodată ceva ce el însuşi n-ar fi putut face. Ochii 
i se măriră ușor la vederea cuplului format din Pooh și 
principalul lui taloner. li aruncă o privire suspicioasă 
lui Phoebe, schimbă câteva cuvinte cu secundul lui şi se 
întoarse la clasa business, spre ușurarea tuturor. 

- Ce om ursuz, bombăni tânăra femeie. 

- Domnul antrenor are multe probleme pe cap. 

Cum Pooh începuse să se foiască, Darnell i-o întinse 
fără voie lui Elvis Crenshaw. Phoebe se opri să-l întrebe 
pe Webster despre soţia lui, Krystal, şi copii, apoi Bobby 
Tom se interesă ce părere avea despre ideea de a lansa 
pe piaţă o marcă de salsa cu chipul lui. Il întrebă pe Jim 
Biederot dacă-l mai durea umărul şi se întreţinu cu câți- 
va boboci pe tema vieţii de noapte din Chicago. 

Când o recuperă în sfârşit pe Pooh, atmosfera era 
mult mai relaxată, însă era sigură că Dan nu avea să lase 
lucrurile așa. Nu-l putea condamna pentru dedicaţia pe 
care o demonstra, dar uneori se întreba în ce măsură 
cunoştea natura umană. 


Petrecu seara şi cea mai mare parte a zilei următoare 
cu Viktor. Conversară entuziast despre meci şi fu foarte 
măgulit de invitaţia ei de a o însoţi în loja oficială. O 
luă pe Pooh cu el la plecare, promițând s-o aducă înapoi 
la finalul partidei. Pentru prima dată de când preluase 
clubul, Phoebe se alătură echipei la cina din ajunul par- 
tidei. In loc să se aşeze între Ron şi Dan, preferă com- 
pania lui Darnell şi a lui Elvis Crenshaw, dar schimbă 
uriașa friptură ce-i apăruse în faţă pentru un cartof fiert 
şi nişte salată. Mâncară într-o atmosferă glacială, încor- 
dată. Un grup de fani ai formaţiei rivale, Giants, reuşise 
să se strecoare în recepţia hotelului şi să întindă câte- 
va drapele în culorile echipei preferate. Furia pe care o 
resimţi la vederea acestora o puse pe gânduri. Clubul 
Chicago Stars devenise important pentru ea. Emblema 
anonimă şi neinteresantă fusese înlocuită cu oameni 

de care chiar îi păsa. Pierdută în astfel de consideraţii, se 
îmbrăcă automat cu hainele pe care Simone, creatoarea 
de modă şi prietena ei, i le pregătise pe fugă. Îşi refăcu 
valiza pentru zborul de noapte ce-i aştepta după meci şi 
cobori înapoi la recepţie, unde îl întâlni pe Ron. 

- Perfect, îi zâmbi acesta admirându-i ţinuta. 

Era îmbrăcată într-o interpretare personală a unifor- 
mei echipei: pantaloni până sub genunchi din mătase 
bleu cu vipuşcă aurie, şosete albastru cu auriu, pan- 
tofi de sport bătuţi cu strasuri; cum serile de octom- 
brie puteau fi răcoroase, pentru partea de sus, Simone 
prevăzuse o peacă cu mâneci bufante şi strâmtă pe ta- 
lie în aceleaşi culori, cu o stea strălucitoare enormă pe 
spate şi mai multe mici răspândite pe piept. Părul 
blond îi cădea ondulat pe umeri şi era legat cu o pan- 
glică lată, de culoare albastră, ce forma o fundă chiar în 
creștetul capului. 

- Te reprezintă foarte bine, comentă Ron încântat. 
Presa o va lua razna. 

Nu schimbară prea multe cuvinte pe drumul către 
Meadowlands, unde se afla stadionul Giants. Inainte de 
a fi asanată, zona fusese o mlaştină unde erau aruncate 
maşini vechi şi cadavrele victimelor mafioţilor. Gurile 
rele spuneau că stadionul fusese construit pe nasul lui 
Jimmy Hoffa. Ajunseră la intrare cu patruzeci de minu- 
te înainte de lovitura de start. Ron se oferi să o conducă 
în loja de protocol înainte de a cobori, conform tradiţi- 
ei, la marginea terenului, însă ea avea alte intenţii. 

- Vin cu tine. 

- La vestiare? 

- La vestiare, îi răspunse ferm. 

Directorul general o privi neliniștit, dar nu comen- 
tă. Îşi făcură drum prin subteranele arenei şi intrară 
într-un vestiar suspect de tăcut. Cu excepţia cășştilor, 
jucătorii erau complet echipați, și Phoebe se simți de 
parcă ar fi aterizat pe planeta titanilor. Pe teren, îmbră- 
cați în armura completă, păreau oricum uriași, dar în 
acel spaţiu strâmt, impresia era copleșitoare. Unii dintre 

ei erau în picioare, în timp ce alţii stăteau pe bănci, cu 
mâinile atârnându-le între genunchi. Bobby Tom şi Jim 
Biederot se aflau într-o parte, aşezaţi la o masă lungă, cu 
spatele sprijinit de perete. Îl ascultau pe Dan cu expresii 
grave pe chipuri. 

- ... vom juca propriul joc în seara asta. Nu vom în- 
vinge cu field goals!, ci în zona roşie. Trebuie să-i batem 
la jocul pe distanţe scurte... 

Dan era atât de concentrat, încât le observă prezenţa 
abia după ce termină de vorbit. Ron îşi drese vocea. 

- Hm... domnişoara Somerville a ţinut neapărat să vă 
vadă şi să vă ureze succes. 

Sprâncenele tot mai încruntate ale antrenorului 
principal îi indicau că prezenţa ei nu era bine-venită. 
Hotări să treacă peste mândrie şi se aşeză într-o postură 
de reclamă la costume de baie, punându-și în eviden- 
tă ţinuta. 

- Salut, băieţi! Ce părere aveţi? Nu arată rău, nu-i așa? 

Unii dintre ei zâmbiră, dar era clar că un mic specta- 
col de modă nu era suficient pentru a-i destinde. Fără a 
se considera câtuşi de puţin un expert în fotbal, unele 
lucruri i se păreau evidente. Chicago Stars beneficia de 
jucători buni şi de o pregătire excelentă, dar, din motive 
obscure, nu reuşeau să spargă gheața. Ajunsese la con- 
cluzia că era vorba de o problemă de mentalitate, nu de 
una fizică. Incă de la zborul din seara precedentă, nu-și 
putea scoate din cap ideea că puţină detaşare i-ar fi aju- 
tat să fie mai buni pe teren. Se urcă pe o bancă spre a fi 
văzută de toți şi strigă: 

- Atenţie la mine, toată lumea! Acesta este primul și, 
sper, ultimul meu discurs la vestiare. Unii dintre ei zâm- 
biră din nou. Am toată încrederea în antrenorul Dan 
Calebow. Am auzit numai lucruri bune despre strategia 
şi capacitatea lui de a-şi motiva oamenii. Mai mult, este 
atât de drăguuuț! 


l În fotbalul american, modalitate de înscriere prin trecerea balonu- 
lui printre buturi, o lovitură reuşită valorând trei puncte (n.tr.) 

Efectul scontat nu se lăsă așteptat. Izbucniră toţi în 
hohote nestăpânite. Nu îndrăzni să se uite spre Dan, 
temându-se de ceea ce ar fi putut citi în ochii lui. 

- Acum, să nu credeți că voi nu sunteţi drăguţi. Toţi, 
cu excepția lui Webster. Am văzut-o pe Krystal în acțiu- 
ne şi, credeți-mă, nu vreau să am de-a face cu ea. 

Râsetele se înteţiră, iar Webster își plecă jenat capul. 
Zâmbetul ei se şterse însă când continuă pe un ton des- 
tul de serios: 

- Ceea ce vreau să vă spun este că, dacă veţi învinge 
în seara asta, îmi veți uşura relația cu presa. Lăsând glu- 
ma la o parte, victoria este mai importantă pentru voi 
decât pentru mine. Vreau să spun că eu pot fi târâtă în 
noroi pentru încă o înfrângere, n-am o problemă, dar... 

- Domnișoară Somerville... avertismentul din vocea 
lui Dan era lipsit de nuanţe. 

Se grăbi să vorbească mai departe. 

- Oricum, am ajuns să-i îndrăgesc pe unii dintre voi, 
brute supradimensionate. Dacă vă doriţi cu adevărat vic- 
toria în seara asta, ascultaţi-mă! Deși evita intenţionat să 
se uite la Dan, îi simţea ochii sfredelindu-i pielea. Cu 
toate că era proprietara clubului, vestiarul era regatul 
lui, iar ea tocmai îl invadase. Se decise să continue, cu 
orice risc. 

- Antrenorul principal Calebow are o uriaşă experi- 
ență în spate și sunt convinsă că-i sorbiți fiecare cuvințel, 
dar, dacă faceți ceea ce vă spun eu, vă promit victoria. 
Putea simţi furia ce se acumula în sufletul lui Dan. Pe- 
trecuse toată săptămâna aducând echipa în pragul isteri- 
ei ucigașe, iar acum venea ea şi-i anula tot efectul. 

- Astă-seară, domnilor, când vă aliniaţi pe teren îna- 
inte de lovitura de început, vreau să faceţi următorul 
lucru: vreau să vă imaginaţi că cei de la Giants sunt în 
pielea goală. 

Se uitau la ea de parcă şi-ar fi pierdut minţile, ceea ce 
nu era întru totul greşit. Auzind câteva chicote, îi privi 
pe autori cu falsă severitate. 

- Vorbesc cât se poate de serios. Când adversarii sunt 
şi ei aliniaţi, închipuiţi-vă că acela din faţa voastră, de 
dincolo de... cum se cheamă? îl întrebă ea pe Ron. 

- Linia de bătaie, o ajută acesta. 

- Așa. Închipuiţi-vă că cel de dincolo de linia de bă- 
taie e în pielea goală. Va funcţiona, vă garantez. Este un 
truc pe care l-am învățat la şcoală pentru a scăpa de trac. 
Cât de greu poate fi să baţi pe cineva care e în pielea 
goală, cu... chestia pe dinafară? Incheie cu un zâmbet 
larg: Astă-seară, pândiţi-vă la bărbaţi goi! 

De bine, de rău, tensiunea din vestiar dispăruse. 
Când văzu cum li se zguduiau de râs platoşele de pe 
umeri, ştiu că-și atinsese scopul şi permise propriului in- 
stinct de conservare să preia frâiele. Sări jos de pe bancă 
ȘI se repezi spre uşă. 

- Ne vedem pe teren! 

Ghinion, Dan o prinse înainte de ieşire, iar curajul o 
părăsi la vederea chipului său palid. 

- De data asta, chiar ai mers prea departe, Phoebe. 
Când se termină meciul, vom avea o ultimă discuție ce 
va clarifica situaţia dintre noi. 

Inghiţi cu dificultate şi se strecură pe lângă el. Ron 
O ajunse zece metri mai încolo, prăbuşită la picioarele 
unui stâlp. 


capitolul 17 


Apărătorii de la Giants fură şocaţi când, ocupân- 
du-şi poziţiile pe linia de bătaie, descoperiră că se uitau 
la unsprezece fețe zâmbitoare. Nici unul din ei nu-și då- 
dea seama de ce erau atât de veseli jucătorii unei echipe 
ce obținuse o singură victorie şi patru înfrângeri, doar 
dacă nu aveau în mânecă vreun as cu care să trişeze. 
Giants nu apreciau surprizele și, în mod clar, nu le plă- 
cea să-şi vadă adversarii zâmbind. 

Avu loc un schimb de cuvinte. 

Din nefericire pentru apărătorii de la Giants, unele 
dintre aceste cuvinte prezentau într-o lumină nefavora- 
bilă moravurile mamei lui Darnell Pruitt. La următorul 
lor atac, jucătorii de la Chicago Stars, furioși, placară 
doi adversari puternici și un fundaș considerat cel mai 
bun din campionat, obţinând câştig de cauză. 

Era superb. 

La sfârşitul primului sfert, Chicago Stars conducea 
cu trei puncte, şi Phoebe răguşise de atâta strigat. Deşi 
violenţa de pe teren o făcea să tresară, jocul o prinsese în 
aşa măsură, încât nu-şi aminti că trebuia să se întoarcă 
în lojă decât atunci când Ron veni s-o ia. Sub imperiul 
entuziasmului, se răsuci spre banca de rezerve, îşi duse 
mâinile la gură şi strigă: 

- Gândiţi-vă la bărbaţi în pielea goală! 

Se gândi prea târziu că se dădea în spectacol mai 
mult decât de obicei, dar jucătorii din apropiere rânjiră. 
Din fericire, Dan era prea absorbit de diagramele lui ca 
s-o observe. 

In al doilea sfert, Biederot declanşă o cursă spre 
touchdown care se termină cu o pasă spre mijlocaşul la 
deschidere debutant, în timp ce jucătorii de la Giants 
obţinură doar un field goal. Când sună fluierul, Chicago 
Stars conducea cu șapte puncte. 

Phoebe hotărâse deja că s-ar fi făcut de râs în timpul 
interviului de la pauză, cu redutabilul Al Michaels de la 
ABC, dacă-şi aroga nişte cunoştinţe pe care nu le avea, 
aşa că răspunse cinstit la toate întrebările şi mărturisi 
cât de greu îi era să facă faţă în condiţiile în care nu 
avea habar de regulile jocului. Se gândi că nu se descur- 
case prea rău din moment ce, la finalul spectacolului, 
Michaels îi spusese lui Frank Gifford că, în opinia lui, 
Phoebe Sommerville încerca să salveze situaţia foarte 
prea şi merita şansa de a-şi demonstra aptitudinile. Mi- 
chaels făcu unele comentarii înţepătoare despre testa- 
mentul bizar al tatălui ei, afirmând că Bert Somerville 
îi nedreptăţise pe toţi: pe Phoebe, pe Reed Chandler și 
echipa Chicago Stars. 

A doua jumătate a meciului fu o adevărată tortură. 
Muşchii gâtului o dureau de încordare când își răsuci 
capul dinspre teren spre televizorul din lojă. Ron își sco- 
sese sacoul şi-şi desfăcuse cravata. Jim Biederot fu inter- 
ceptat numai O dată şi-şi arătă întreaga măiestrie. Bobby 
Tom avu o prestație fără cusur, iar apărarea nu le lăsă 
adversarilor nici o şansă. 

La final, Phoebe se repezi la Viktor şi la Ron, în timp 
ce Pooh lătra mărunt la picioarele ei. Pe tabela de scor 
apăru rezultatul. Stars 24, Giants 10. i 

Refuză să-l însoţească pe Ron în vestiar. În loc de 
asta, rămase cu Viktor în lojă ca să urmărească interviu- 
rile de după meci. Dan reuşi să fie deopotrivă modest şi 
exuberant, acoperindu-şi jucătorii cu laude. Cuvintele 
lui ajungeau fragmentar până la ea. 

- Un joc excelent al apărării... o mulțime de pasatori 
mai spectaculoşi decât Jim Biederot, dar nici unul cu 
o inimă atât de mare... Am fost prinși pe picior greşit 
de vreo două ori, dar ne-am revenit imediat... Incheie 
interviul spunând: N-o să găsiţi un club de fotbal mai 
bun decât Giants. Ne bucurăm c-am fost pregătiţi să le 
ținem piept. 

Al Michael îl felicită pe Dan pentru victorie, apoi se 
îndreptă spre Bobby Tom, care-şi pusese pălăria Stetson 
peste părul încâlcit. 

- Bobby Tom, ai jucat excelent în seara asta. Cum 
se face? 

Texanul arătă spre cameră un zâmbet strălucitor. 

-Am muncit din greu toată săptămâna. Şi, Al, n-am 
destule cuvinte ca să laud pasele date de Jim... 

După alte câteva întrebări, Michaels se apropie de 
Webster Greer. 

- După tine, ce i-a ajutat pe cei de la Stars să câştige 
meciul ăsta? 

Webster își trase prosopul pe care-l ţinuse pe gâtul ud 
de sudoare. 

- Am fost buni tot sezonul, dar eram crispaţi. Dom- 
nișoara Somerville ne-a vorbit tuturor înainte de meci, 

ajutându-ne să ne mai relaxăm. Ne-am dus peste cei de 
la Giants şi i-am forţat să joace după regulile noastre. 
Asta a fost diferenţa. 

Al Michaels nu-şi câştigase reputaţia în branşa repor- 
terilor sportivi lăsând să-i scape asemenea mine de aur. 

- Ce v-a spus mai exact? 

Greer zâmbi şi se frecă pe ceafă cu prosopul. 

- Nu mare lucru. Vreo două glume. Este o doamnă 
extraordinară. 

Phoebe se îmbujoră. Se simţea de parcă ar fi primit o 
felicitare de Sfântul Valentin. 

Era aproape două dimineaţa când avionul decolă de 
la Newark spre O'Hare. Deşi victoria era proaspătă în 
minţile tuturor, Ron se gândea deja la meciul de săptă- 
mâna următoare. 

- În seara asta ne-am înscris pe o traiectorie ascen- 
dentă, spuse el când avionul ajunse la altitudinea de 
croazieră şi semnalul de legare a centurilor de siguranță 
se stinse. Sper s-o menţinem. 

- Încearcă să te relaxezi şi să te bucuri de victorie. Ei 
nu sunt îngrijoraţi. Phoebe îşi întoarse capul spre par- 
tea din spate a avionului, de unde se auzeau chiotele 
sărbătoreşti ale jucătorilor. 

- Cred că ai dreptate. 

La trei rânduri în faţa ei, îl auzi pe Dan râzând lao 
glumă de-a lui Tully. Până acum reușise să-l evite, dar 
nu-i uitase ameninţarea. Voia să creadă că el înţelegea ce 
încercase să facă înainte de meci, dar se îndoia că avea 
să fie la fel de politicos ca Webster. 

De parcă i-ar fi citit gândurile, Dan se răsuci spre 
ea încruntat. Neliniştită, văzu că începea să-și desfacă 
centura de siguranţă, aşa că sări în picioare, trecu peste 
Ron şi se duse în spatele avionului, unde jucătorii o 
întâmpinară cu urale. Stătu de vorbă cu ei, dar, când 
Darnell îi propuse s-o aducă pe Pooh, refuză. Se afla 
deja în zona de pericol şi nu vedea nici un motiv să-și 
agraveze situaţia. 

Ron dormea deja când Phoebe se întoarse la clasa 
întâi şi se strecură până la locul ei. Se sprijini de fereas- 
tră şi închise ochii, însă descoperi că toată apa gazoasă 
pe care o băuse îşi cerea tributul, aşa că ieşi din nou pe 
culoar și se duse la toaletă. 

Detesta toaletele din avion. Intotdeauna se temea că 
aeronava avea să se prăbuşească tocmai atunci când ea 
era lipsită de apărare, şi că avea să-și petreacă ultimele 
secunde din viaţă rotindu-se spre pământ cu fundul ex- 
pus întregii lumi. Drept urmare, se grăbi să termine şi 
să se spele pe mâini. Dădu să deschidă ușa, însă aceasta 
îi zbură din mână. Inainte ca Phoebe să poată reacționa, 
Dan se strecură lângă ea și trase la loc ivărul. 

- Ce-ţi închipui că faci? 

Corpul lui solid o lipi de chiuvetă. 

- Vreau să vorbim între patru ochi. 

Cabina era mult prea mică pentru ei amândoi. Un 
genunchi de-al lui i se proptise între coapse, iar pieptul 
lui lat îi strivea sânii. Abia mai putea să respire. 

- Nu vreau să vorbim acum. E limpede c-o să te înfu- 
rii, şi n-am acum dispoziţia să te ascult țipând la mine. 

- Poate că ar fi trebuit să te gândeşti la asta înainte de 
a da buzna în vestiar! 

- N-am dat buzna! 

- Ai fost pe punctul de a sabota munca unui sezon 
întreg! Ochii i se îngustară în acele fante amenințătoare 
care păsiseră punctul slab al celor mai redutabile apă- 
rări din fotbalul profesionist. Vreau ca jucătorii mei să 
fie concentrați înainte de meci, nu distrași de aiurelile 
îndrugate de tine! Dacă aveau nevoie de vreo dovadă 
că nu te pricepi deloc la jocul ăsta, au primit-o în seara 
asta. N-ai idee cu ce se confruntă acolo, pe teren. E o 
treabă serioasă, nu o glumă. 

Se strădui să treacă pe lângă el, însă n-avea nici o şan- 
să. Corpul lui o apăsă şi mai tare, iar vocea i se înăspri. 

- Să nu mai faci niciodată ce-ai făcut în seara asta, s-a 
înţeles? Stai departe de vestiar înainte de meci. Ai noroc 

că băieții sunt destul de disciplinaţi, așa că mica ta exhi- 
biţie nu i-a distras până acolo încât să piardă! 

Il privi uluită. 

- Habar n-ai de ce m-am dus acolo! Habar n-ai ce 
voiam să fac. Dumnezeule, chiar crezi că sunt o pipiţă 
fără creier! 

- După ce ţi-am ascultat teoriile idioate despre fotba- 
liştii în pielea goală, n-o să te contrazic. 

Nu se considera o persoană iute la mânie, dar acum 
pumnul îi ţâşni aproape fără voia ei, lovindu-l în coaste 
cu toată forța. 

Icni şi se uită la ea nevenindu-i să creadă. Phoebe 
era la fel de şocată. Deşi lovitura nu fusese foarte puter- 
nică, până atunci nu mai dăduse niciodată în cineva. 
Bărbatul acela o scotea din minţi, iar faptul că se lăsase 
împinsă până în acel punct nu făcea decât să-i amplifice 
furia. O pâclă roşie i se lăsă peste ochi. 

- Ticălos idiot, încăpățânat şi ignorant! O să-ţi spun eu 
care-i problema mea! M-am ales cu un antrenor care nu 
doar că-i dezvoltat emoţional cât un copil de șase ani, 
dar are şi mintea tot pe-acolo! 

- Ei, ascultă... bolborosi el. 

Umărul ei lovi oglinda din spate când, părăsită de ori- 
ce urmă de rațiune, îşi înfipse arătătorul în pieptul lui. 

- Ba nu! Tu să mă asculți pe mine, băiete, și să mă 
asculți cu mare atenţie. Eram în vestiarul ăla nu pentru 
că țineam morţiş, ci pentru că tu ai reușit să-mi aduci 
echipa mea la un asemenea hal de încordare, că nu mai 
erau capabili să ţină mingea. 

- Sugerezi cumva... 

- Oi fi tu mare strateg, dar cunoștințele tale despre 
firea umană sunt egale cu zero. 

- N-ai nici cea mai mică idee... 

- Oricând... Il împunse iarăși, punctându-și silabele 
prin lovituri de arătător. Oricând vreau să vorbesc cu 
jucătorii mei în vestiarul meu, o s-o fac, mă auzi? Oricând 
simt că-s prea încordaţi, prea iritabili, prea crispaţi ca să 
facă treaba pentru care le plătesc sume uriașe, o să mă duc 

în faţa lor şi-o să mă şi dezbrac, dacă vreau. O să fac tot 
ce consider că e necesar pentru ca Chicago Stars să-și în- 
deplinească misiunea. In caz că ai uitat, exact asta i-am 
ajutat să facă în meciul de azi. Să câştige! Eu, domnule 
creier de maimuţă, sunt proprietara acestei echipe, nu 
tu. S-a înţeles? 

Se lăsă o tăcere lungă. Obrajii i se înroşiseră, inima îi 
bătea gata să-i spargă pieptul. Ingrozită de felul în care-şi 
pierduse controlul, se pregăti pentru ripostă. Totuși, în 
loc să explodeze, Dan răspunse distrat: 

- lhiî. 

Phoebe înghiți anevoie. 

- Asta e tot ce ai de zis? 

Avionul intră într-o zonă de turbulenţe. Din cauza 
balansului, coapsele lui le apăsară și mai tare pe ale ei. 
Phoebe deschise ochii brusc, dându-și seama că era ex- 
citat la culme. 

Cu un aer vag stânjenit, Dan îşi ridică mâinile în 
semn de scuză. 

- N-a fost cu intenţie. Ştiu că încerci să-mi explici, şi 
am auzit fiecare cuvânt. Sincer. Dar te tot mişti în timp 
ce vorbeşti, şi avionul a început să se zguduie, şi... nu 
ştiu. Pur şi simplu s-a întâmplat. 

Furia ei reîncepu să clocotească. 

- N-am dispoziţia pentru aşa ceva. 

- Nici eu. Mental, cel puţin. Cât despre latura fizică... 

- Nu vreau să aud. 

Turbulenţele continuară, făcându-i să se lovească in- 
voluntar unul de celălalt. Dan își drese glasul și spuse: 

- Chiar vorbeşti serios când spui că... ăăă... datorită 
ție i-am bătut pe The Giants? 

Blândeţea tonului său și frecarea neîncetată dintre 
trupurile lor o făcură să se înmoaie. 

- Nu. Nu chiar... Sigur că nu. Ei bine, poate un pic... 
în parte. Da, în parte. 

- Înţeleg. 

Işi înclină capul şi-şi puse mâinile pe marginea chiu- 
vetei, de-o parte şi de alta a lui Phoebe. Părul lui mirosea 

a pin de la duşul de după meci. Tânăra femeie îi putea 
simți degetele mari pe șoldurile ei. La o nouă zguduitu- 
ră a avionului, se luptă să ignore senzaţia excitantă pe 
care i-o stârnea frecarea sânilor de pieptul lui. 

- Eşti imprevizibilă, şi mie nu-mi plac surprizele, 
murmură el. Dacă nu-ţi convenea ceva la stilul meu de 
antrenament, ar fi trebuit să-mi vorbeşti despre asta. 

- Ai dreptate. Teoretic. Vocea ei suna ca şi cum 
ar fi venit de undeva de departe. Dar poţi fi foarte 
intimidant. 

Simţi mângâierea bărbiei lui peste creştet. 

- Şi tu la fel. 

- Eu? Buzele i se curbară într-un zâmbet de satisfacție. 
Chiar? 

- Chiar. i 

Zâmbetul ei dispăru când observă cum o privea. Îşi 
linse buzele. 

- Sunt... 

- Fierbinte? Pronunţase cuvântul tărăgănat, făcându-l 
să dureze o veşnicie. 

Phoebe înghiţi în sec. 

- Incălzită. 

Pe chipul lui apăru zâmbetul uşor strâmb de sudist, 
invocând nopţi umede fără sfârşit. 

- Nu încălzită, scumpo. Fierbinte. 

- Poate că... 

-Şi eu. 

li putea simți fiecare părticică din corp prin haine. 
O fascina şi-o speria deopotrivă. O făcea să se simtă de 
parcă până se cunoscuseră nu-și trăise viața decât pe 
jumătate. 

Mâna lui îi cuprinse talia. 

- Tu şi cu mine. Noi doi suntem... 

- Fierbinţi, completă ea fără să vrea. 

- Da. Aplecându-și fruntea, o sărută. 

Ora târzie. Tensiunea meciului. Oricare ar fi fost mo- 
tivul, în momentul în care buzele lui le atinseră pe ale 
ei, Phoebe îşi pierdu toată stăpânirea de sine. 

Dan îi prinse şoldurile cu mâinile lui mari şi o ridică. 
Genunchiul ei se lovi de uşă, dar îşi trecu brațele pe 
după umerii lui şi se delectă cu senzaţia acelei apăsări 
delicioase. 

Sărutul lor se transformă într-o împreunare orală 
sălbatică, ceva primitiv, incontrolabil, hrănit de o pasi- 
une mistuitoare. 

Cu o exclamaţie răgușită, Dan o aşeză pe marginea 
blatului chiuvetei şi-i trase bluza şi sutienul, apoi, luân- 
du-i sânii în palme, îi duse la gură. Phoebe se luptă să-i 
descheie cureaua în timp ce, cu mâna cealaltă, îi explora 
pe sub cămaşă mușchii tari ai pieptului. 

Pe când îi lingea sfârcul, Dan își cobori mâna pe pân- 
tecul ei şi începu s-o maseze jos, prin pantaloni. 

- Să nu mai porţi chestiile astea niciodată, mur- 
mură el. 

- Nu... 

- Numai rochii pe care le pot scoate, adăugă el trăgân- 
du-i fermoarul de la pantaloni. 

- Da. Phoebe îi trase în sus cămaşa. 

- Și fără chiloţi. Gura lui se desprinse de pe sâni în 
timp ce mâna se strecura sub țesătura de bumbac. 

Umedă. Fierbinte. O găsise. 

Icnind, Phoebe își apăsă gura deschisă pe pieptul lui 
gol. Li simţi pe limbă părul mătăsos. 

- Aici, şopti el. Inăuntru... 

- Da. 

Se luptă cu fermoarul lui, dar stofa se prinsese în din- 
tii de metal la jumătatea drumului. Cu un geamăt de 
frustrare, îşi vâri mâna după elasticul chiloţilor ca să-l 
cuprindă în palmă. 

Dan scoase o exclamaţie gâtuită şi o ridică în timp ce 
Phoebe îşi continua mişcarea de du-te vino. Umărul lui 
se izbi de perete. Proptindu-şi piciorul stâng în masca 
chiuvetei, încercă să-i tragă pantalonii şi chiloţii, dar era 
o sarcină foarte grea din cauza spaţiului restrâns. Phoe- 
be simţea răceala chiuvetei pe fese şi fierbinţeala mem- 
brului din mână. După ce se mai lovi de pereţi de câteva 

ori, Dan trebui să-și folosească vârful pantofului ca să-i 
tragă hainele pentru a-i elibera gleznele. Sărutând-o pa- 
sional, începu s-o mângâie frenetic. 

Mâna ei tremură. Nu-i făcuse niciodată asta unui băr- 
bat, dar își dădea seama că nu era de ajuns. Era prea 
departe de inima ei. Il împinse cât de mult putu și se 
lăsă să alunece de pe marginea chiuvetei, apoi, aplecată 
într-o poziție imposibilă, îşi desfăcu buzele. Fu străbă- 
tută de un fior în momentul în care își pierdu o nouă 
virginitate în faţa lui. 

Era teribil de excitant să-i facă asta lui Dan. 

Pe fruntea lui apărură broboane de sudoare când 
îi simţi atingerea blândă a buzelor. Işi abandona toate 
principiile, toate hotărârile, însă în clipa aceea nu-i păsa. 
Singurul angajament pe care şi-l luase fusese față de sine 
însuși, iar asta putea rezolva mai târziu. 

li observă curba graţioasă, vulnerabilă a gâtului. Mul- 
te femei îi oferiseră asta, de ce acum i se părea diferit? 
Era diferit. Uşoara stângăcie a gesturilor ei îl încânta în 
aceeaşi măsură în care-l uimea. 

Când îi prinse fesele în palme, pasiunea lui atinse 
noi culmi. O voce lăuntrică îi șopti că Phoebe părea în- 
cepătoare în domeniu. Conform logicii, ar fi trebuit să 
fie profesionistă, dar nepriceperea acelor buze catifelate 
sfida orice logică. 

Străbătut de un val de tandreţe, îi mângâie părul. 
Fără să se gândească, o ridică spre el. Indiferent cum 
arăta, cum se îmbrăca sau cum se comporta, indiferent 
de ceea ce știa despre ea și oricât ar fi dorit-o, nu putea 
s-o aibă astfel. Merita mai mult decât o partidă rapidă 
în toaleta unui avion. 

- Nu, șopti ea, iar amestecul de dezamăgire şi de in- 
conştiență din ochii ei îl copleşi. 

O sărută pe buze şi se pierdu în gura aceea umflată. 
Phoebe îi murmură numele cutremurându-se, şi Dan 
înţelese că trecuse de limitele raţiunii. Lăsând la o parte 
nevoile violente ale propriului corp, începu s-o mângâie 

cu gesturi blânde, moment în care Phoebe își înfipse 
degetele în umerii lui gemând sacadat. 

- Mă omori, iubito! Cu un mârâit gutural, își vâri 
limba în gura ei ca să-i înghită ţipetele de extaz. 

Se prăbuşi peste el moale și vulnerabilă, cu ceafa udă 
de transpiraţie. Dan îi simţi pieptul umflându-se când 
se luptă să respire. Observând că încă se cutremura, 
Dan ştiu că nu terminase. Neputând s-o lase astfel, reîn- 
cepu s-o mângâie. 

Ajunse la orgasm aproape instantaneu, după care re- 
începu să tremure, semnalându-i că nevoile ei încă nu 
fuseseră satisfăcute. Dan îşi reluă mângâierile. 

- Nu... nu fără tine. 

Acea şoaptă tânguitoare îi aduse dorinţa la punc- 
tul de unde începea durerea. Nimic nu-l mai putea 
reține. In clipa aceea nici măcar nu-și putea imagina 
fața lui Sharon. lar Phoebe era o fată sexy, trecută prin 
lume, făcută anume pentru acest gen de distracţie. 
Dintre toate femeile cu care fusese, aceasta ar fi trebuit 
să fie ultima care să-i inducă scrupule. Şi totuși asta 
se întâmpla. 

Îşi strânse pleoapele şi se forță să accepte faptul că 
nu putea să termine. Phoebe era prea pierdută în ceața 
pasiunii ca să gândească rațional, așa că trebuia s-o facă 
în locul ei. 

- Nu am nimic la mine, minţi el. 

Işi trecu mâna peste coapsa lui, atingându-l. 

- Aș putea... Îşi ridică fruntea şi-l privi cu o ne- 
siguranță înduioșătoare. Aș putea face acelaşi lucru 
pentru tine. 

Ochii aceia de căprioară îl doborâră. Pur şi simplu 
nu putea să meargă mai departe. Cu gesturi nervoase, 
îşi încheie pantalonii. 

- E în regulă. Sunt bine. 

- Dar... 

Işi feri privirea de ochii ei răniţi. Cu mâini tremurân- 
de, Phoebe îşi cobori bluza peste sâni. 

- Toţi cei din partea din față ar trebui să doarmă, dar 
ar fi mai bine să ieși tu prima, de îndată ce reușeşti să te 
aranjezi puțin. 

Se luptă cu pantalonii, frecându-se de el la fiecare 
mișcare. Când termină să se îmbrace, îl întrebă: 

- Cum faci asta? 

- Ce anume? 

-Să începi așa de fierbinte și după aia să te răcești 
atât de brusc. 

Credea că fusese respinsă. Deşi încercase să n-o facă, 
știa că o rănise. 

- In momentul ăsta mai am puţin şi explodez. 

- Nu te cred. Cum îţi spune Tully? „Gheaţă”? 

Nu se putea certa cu ea, nu după ce văzuse cât era 
de vulnerabilă, însă nu-i venea în minte decât o singură 
modalitate de a-i ușura suferinţa. Scoase un oftat de- 
monstrativ şi-şi luă o expresie plictisită. 

-O iei de la capăt, nu-i așa? Singura situaţie în care 
nu ne certăm este aia în care ne sărutăm. Nu știu de 
ce mă mai străduiesc să mă port frumos cu tine, pentru că 
întotdeauna o încasez. 

Buzele ei încă erau umflate de la ultimul sărut. 

- Asta făceai? Te purtai frumos? 

- Cât de frumos am putut. Şi să ştii că nu e o treabă 
ușoară. Ştii ceva? Îmi eşti datoare pentru asta. 

- Poftim? Ochii aceia de culoarea chihlimbarului nu 
mai erau neajutoraţi. Exact aşa cum anticipase el, înce- 
puseră să lanseze fulgere de mânie. 

- Îmi ești datoare, Phoebe. Încercam să-ți arăt un 
anume respect. 

- Respect! Mă îndoiesc că se cheamă aşa. 

Cum sarcasmul din vocea ei nu reușea să-i ascundă 
suferința, Dan continuă în același stil: 

- Exact asta este. In ce mă priveşte, tocmai mi-ai dat 
în cap cu respectul ăsta. Ceea ce înseamnă că-mi da- 
torezi ceea ce n-am primit acum, şi am de gând să-mi 
revendic dreptul. 

- Şi cum plănuiești să faci asta? 

- Îți spun eu cum. Într-o zi, indiferent ce zi mi se în- 
tâmplă să aleg, la orice oră, în orice moment, în orice 
loc, o să mă uit la tine și-o să pronunţun singur cuvânt. 

- Un cuvânt? 

- O să-ţi spun „acum“. Doar atât. Acum. Şi când o 
să-l auzi, o să te opreşti din ceea ce faci, orice ar fi asta, 
şi-o să mă urmezi oriunde vreau eu să te duc. Și când 
ajungem acolo, corpul tău devine terenul meu de joacă. 
Intelegi ce vorbesc? 

Se aşteptă la o explozie de indignare, dar ar fi trebuit 
să ştie că nu putea scăpa atât de uşor. Phoebe stăpânea 
jocurile minţii aproape la fel de bine ca el. 

-Cred că da, zise ea gânditoare. Hai să văd totuşi 
dacă am înţeles bine. Imi spui că, întrucât n-ai ajuns pe 
culme, ca să mă exprim aşa, îţi sunt datoare. Când te 
uiţi la mine şi-mi spui „acum“, eu trebuie să mă trans- 
form în sclava ta sexuală. Corect? 

- Da. Tristeţea îi dispăruse din ochi; de acum începea 
să se distreze. 

- Indiferent ce fac. 

- Indiferent. 

- Oriunde alegi tu să mă duci. 

- Un dulap de mături, dacă vreau. Depinde exclusiv 
de mine. Se juca cu focul, așteptând momentul în care 
incendiul avea să scape de sub control. 

- Și dacă sunt la muncă? îl întrebă ea cu un calm 
remarcabil. 

- E o probabilitate de cincizeci la sută că vei fi acolo. 

- Intr-o şedinţă? 

- Îţi ridici fundul ăla drăguţ de pe scaun şi mă 
urmezi. 

- Intr-o şedinţă cu comisarul de la ligă? 

- li spui: „Vă rog să mă scuzaţi, domnule comisar, dar 
nu mă simt bine, aşa că trebuie să mă retrag. Domnule 
antrenor Calebow, mă puteţi însoţi, în caz că leşin și 
cineva trebuie să mă ridice?“ 

- Aha. Phoebe părea gânditoare. Și dacă sunt în plin 
interviu cu, să zicem, Frank Gifford? 

- Frank e un tip de treabă. Sunt sigur c-o să înţeleagă. 

Explozia era iminentă, Dan o ştia prea bine. 

Phoebe se încruntă. 

- Vreau doar să fiu sigură că am înţeles bine. Tu spui 
„acum , iar eu mă transform în... cum te-ai exprimat? 
Terenul tău de joacă? 

- Asta am spus, replică el încordat. 

- Teren de joacă. 

- Da. 

Phoebe trase aer în piept şi zâmbi. 

- Fain. 

Șocat, o urmări deschizând uşa și ieşind. Când ră- 
mase singur, își dădu capul pe spate și izbucni în râs. 
Phoebe reușise. Il păcălise din nou. 


capitolul 18 


A doua zi, Molly tocmai venise de la şcoală când sună 
telefonul. In timp ce-o auzea pe Peg făcându-și de lucru 
prin spălătorie, își puse geanta pe blat şi luă receptorul. 

- Alo? 

- Săru' mâna, domnişoară Molly. Aici Dan Calebow. 

- Bună ziua, domnule antrenor, spuse ea zâmbind. 

-Am o mică problemă aici, şi m-am gândit că ţi-ar 
plăcea să mă ajuţi. 

- Dacă pot. 

- Exact asta-mi place la tine, domnişoară Molly. Ai 
o fire cooperantă, spre deosebire de altă femeie pe care 
n-o numesc, a cărei menire în viaţă pare să fie să-i facă 
zile amare unui tip cumsecade. 

Molly hotări că se referea la Phoebe. 

- Mă gândeam să trec pe la voi în seara asta, cu niş- 
te cutii de pizza adevărată din Chicago. Dar ştii cum e 
Phoebe. Probabil că nu m-ar lăsa să intru dacă aș ruga-o, 
şi chiar dacă ar zice că-i OK, ai văzut cum îi place să 
se certe cu mine. Prin urmare, mă gândesc că lucrurile 

ar merge mult mai bine dacă m-ai invita tu. În felul ăsta, 
Phoebe ar trebui să fie măcar politicoasă. 

- Păi, nu ştiu. Phoebe şi cu mine... 

- Te mai plesneşte din când în când? Dacă da, o să-i 
spun eu vreo două. 

-Nu m-a mai lovit, murmură fata muşcându-și buza 
inferioară. 

- Zău! 

Se lăsă tăcerea. Molly ridică un caiet mov cu spirală 
care-i căzuse din ghiozdan. 

- Ştii că n-am spus adevărul în privinţa asta, nu? 

- Cum aşa! 

- Ea n-ar... Phoebe n-ar lovi pe nimeni în viaţa ei. 

Antrenorul mormăi ceva de genul: „Nu te baza pe 
asta“. 

- Poftim? 

- Nimic. Zi-i mai departe! 

Molly nu era pregătită să intre în detalii cu privire 
la relaţia dintre ea și Phoebe. Totul era prea derutant. 
Uneori Phoebe se purta de parcă ar fi ţinut la ea, dar 
cum ar fi fost posibil, din moment ce Molly se purta 
atât de urât? In ultima vreme îşi dorea tot mai mult să 
fie amabilă, dar îşi amintea imediat că tatăl ei o iubise 
numai pe Phoebe, și orice simpatie pentru sora ei mai 
mare dispărea ca prin farmec. Totuşi, îi plăcea de an- 
trenorul Calebow. Era haios şi de treabă şi-i făcuse pe 
puștii de la şcoală s-o bage în seamă. Ea și Jeff vorbeau 
acum în fiecare zi în faţa dulăpioarelor. 

- Mi-ar plăcea dacă ai trece pe-aici în seara asta, zise 
ea. Dar nu vreau să vă încurc. 

- Şi cum ar putea să încurce pe cineva o domnişoară 
aşa de drăguță ca tine? 

- Păi atunci, dacă eşti sigur... 

- Sunt foarte sigur. Când Phoebe ajunge acasă, spu- 
ne-i că trec pe-acolo îndată ce pot să scap. E bine așa? 

- Perfect. 

- Și dacă spune că nu mă lasă să intru, zi-i că tu m-ai 
invitat. In felul ăsta, n-are cum să se mai fofileze. Ne 
vedem diseară, domnişoară Molly. 

- Pe diseară. 

Cocoţat pe biroul lui Phoebe, Dan închise telefonul 
şi rânji la ea. 

- Diseară vin cu niște pizza. Soră-ta m-a invitat. 

-Nu poţi să faci nimic fără s-o iei pe după vişin? 
replică ea ascunzându-şi amuzamentul. Când ai intrat 
în biroul meu, acum mai puţin de trei minute, nu ţi-a 
dat prin cap să mă întrebi direct dacă poţi trece pe la 
mine în loc s-o suni pe Molly? 

- Ca să fiu sincer, nu mi-a dat prin cap. 

- Poate că nu vreau să te văd. 

- Sigur că vrei. Toată lumea ştie că-s un tip irezistibil. 

- Visezi, fraiere. 

- De ce eşti aşa de ţâfnoasă? 

-Ştii la cât a aterizat avionul. A trebuit să fiu aici 
la opt, pentru o ședință, şi n-am prins decât două ore 
de somn. 

- Somnul e lăudat cât nu face. 

- Pentru tine, poate, dar nu pentru aceia dintre noi 
care suntem fiinţe umane, nu androizi programaţi să 
stea treji tot timpul. 

In timp ce Dan râdea în hohote, Phoebe deschise 
sertarul ca să caute flaconul de aspirină pe care-l ţinea 
acolo. Tot nu-i venea să creadă ce se întâmplase între ei 
noaptea trecută, în avion. La sfârşit, când îi dăduse acel 
ultimatum prostesc, nu putuse rezista să nu-l contreze, 
deşi ar fi trebuit să ştie că nu era cazul să intre în jocurile 
lui, darămite să încerce să-l învingă. Cu toate astea, își 
păstra speranţa că noaptea precedentă schimbase ceva 
în relaţia lor. 

Dan nu avea să ştie niciodată ce dar preţios îi oferi- 
se. Nu se mai temea de intimitatea sexuală, cel puţin 
nu cu el. Cumva, tipul ăsta arătos, solid, plin de tupeu 
din Alabama o ajutase să-și recâștige feminitatea. Dacă 

nu s-ar fi temut că, în acelaşi timp, avea să-i spargă inima 
într-un milion de cioburi... 

El se mută de pe colțul biroului pe cel mai apropiat 
scaun. 

- Avem nişte treburi de pus la punct. Dacă ţii minte, 
azi-noapte ne-am luat cu altele înainte să ne terminăm 
discuţia. 

Phoebe se chinuia să deschidă flaconul de aspirină. 

- Of, nu reuşesc niciodată să deşurubez chestiile as- 
tea. Urăsc capacele cu sistem de siguranţă! 

- Nu te uita la mine. Ridic la sală o sută treizeci de 
kile, dar nu pot să scot porcăriile alea. 

Phoebe mai răsuci capacul câteva clipe, dar într-un 
târziu se resemnă. Dan avea dreptate. Trebuiau să stea 
de vorbă. Punând flaconul deoparte, îşi împreună mâi- 
nile pe birou şi spuse: 

- Vrei să începi tu? 

- Bine, zise el întinzându-şi picioarele și încruci- 
şându-le la glezne. Cred că e foarte simplu. Eu sunt 
antrenorul principal, iar tu eşti proprietara. Ți-aş fi re- 
cunoscător dacă nu mi-ai spune cum să-mi fac treaba, 
în aceeaşi măsură în care eu nu-ţi spun cum să ţi-o faci 
pe a ta. 

Phoebe îl privi lung. 

- În caz că ţi-a scăpat, îmi spui cum să-mi fac treaba 
din august, când ai intrat pe nepusă masă în apartamen- 
tul meu. 

- Credeam c-o să avem o discuţie, nu o ceartă, zise 
el cu un aer ofensat. Măcar o dată, Phoebe, fă şi tu un 
efort să-ți stăpânești nervii! 

Mâna ei se întinse spre flaconul de aspirină. Când 
vorbi, pronunţă cuvintele rar, cu blândeţe: 

- Continuaţi, domnule antrenor. 

Stilul ei protocolar nu-l descurajă. 

- Nu vreau să te mai amesteci în treburile echipei îna- 
inte de meci. 

- Ce consideraţi dumneavoastră un amestec! 

- Păi, nu mai trebuie să-ți explic că, în primul rând, 
nu trebuie să te mai arăţi la vestiar înaintea meciului. 
Dacă vrei să li se transmită ceva jucătorilor, îmi spui 
mie, şi le comunic eu. De asemenea, ţi-aş fi recunos- 
cător dacă nu te-ai așeza pe primul rând al avionului 
când avem deplasări. Singura excepţie ar fi zborul spre 
casă, dacă am câștigat. Atunci ar fi probabil în regulă 
să treci rapid pe la băieţi şi să-i feliciţi. Dar vreau s-o 
faci într-un stil sobru. Le strângi mâna, după care-i lași 
in pace. 

Phoebe își puse ochelarii cu model de leopard şi-i sus- 
ținu privirea. 

- Mă tem că ai impresia greșită că aseară eram în pli- 
nă criză de isterie când ţi-am amintit, cu o anume fermi- 
tate, că echipa e a mea şi nu a ta. 

- Sper că n-o iei de la capăt! 

- Dan, mi-am făcut temele și ştiu că o mulțime de 
oameni cu o experienţă impresionantă cred că vei deve- 
ni unul dintre cei mai buni antrenori din NFL. Ştiu că 
echipa e foarte norocoasă să te aibă. 

In pofida sincerității care-i răzbătea din glas, Dan o 
privi cu prudenţă. 

- Continuă! 

- Cei de la Chicago Stars au început sezonul ăsta pe 
fundalul unor aşteptări imense din partea fanilor şi a 
presei, iar după primele meciuri pierdute atmosfera s-a 
încins foarte repede. Articolele despre mine n-au fost 
de mare ajutor, recunosc. Toţi, de la antrenori până 
la debutanţi, au avut de suportat o tensiune uriașă, și 
asta te-a făcut să uiţi una dintre lecţiile fundamentale 
pe care le-ai învăţat pe când erai în activitate ca jucător. 
Ai uitat să te distrezi. 

- Acum nu sunt jucător, sunt antrenor! Şi crede-mă, 
dacă toți membrii echipei ar face nebuniile pe care le 
făceam eu, am retrograda urgent. 

Era adevărat, ținând seama de poveştile care circulau. 
Phoebe își dădu jos ochelarii. 

- Menţii o disciplină strictă, şi încep să-mi dau seama 
cât de important e lucrul ăsta. Dar cred că trebuie să 
descoperi când e cazul să măreşti ritmul și când s-o lași 
mai moale. 

- Nu începe! 

- Bine. Spune-mi tu de ce n-au fost în stare să ţină 
mingea până la meciul de aseară. 

- Este o chestie ciclică, atâta tot. Chestiile astea se 
întâmplă. 

- Dan, băieţii erau prea încordaţi. Ai pus presiune 
pe ei săptămâni în şir, i-ai pedepsit pentru cea mai mică 
greşeală. I-ai terorizat pe toți, de la personalul adminis- 
trativ până la Tully. Ai împins prea tare, și asta a afectat 
performanţele tuturor. 

La fel de bine ar fi putut să aprindă fitilul unei încăr- 
cături de dinamită, căci Dan sări de pe scaun. 

- Fir-ar a dracului de treabă, nu-mi vine să cred! Stai 
acolo, de parc-ai fi John Maddeni, nici mai mult, nici 
mai puţin, şi-mi spui cum să antrenez o nenorocită de 
echipă de fotbal! Habar n-ai nici cât negru sub unghie 
de fotbal! 

Injurăturile explodau deasupra ei ca un foc de arti- 
ficii, iar furia lui era atât de arzătoare, încât Phoebe se 
aştepta ca, dintr-o clipă în alta, vopseaua de pe pereţi 
să se lichefieze. Era zguduită, dar, în același timp, avea 
sentimentul ciudat că o punea la încercare, că urletele 
lui făceau parte dintr-un scenariu alcătuit cu atenție, 
astfel încât să vadă de ce era capabilă. Afişând un calm 
suveran, se lăsă pe spătar și începu să-și inspecteze oja 
de pe unghii. 

Mânia lui ajunse la paroxism. Venele de pe gât îi ie- 
seau în relief ca niște funii. 

- Uită-te la tine! Abia dacă faci deosebirea între o 
minge de fotbal şi una de baseball! Şi-ţi închipui că-mi 
poţi spune cum să antrenez! Îţi închipui că-mi poţi spu- 
ne că echipa mea e prea încordată, de parcă ai fi vreo 


' John Madden (n. 1936) - celebru antrenor de fotbal american, cu 
rezultate impresionante în NFL (n.tr.) 

afurisită de psiholoagă ori cine ştie ce mare expertă, 
când tu ştii un rahat! 

Făcu o pauză ca să răsufle. 

- Puteţi să înjurați cât vreţi, domnule antrenor, spuse 
ea pe un ton lipsit de expresie, dar asta nu schimbă fap- 
tul că eu sunt patroana clubului. Acum, de ce nu daţi o 
fugă până la dușuri să vă răcoriţi!? 

Preţ de o clipă crezu că avea să sară peste birou şi s-o 
strângă de gât. In loc de asta, îi aruncă o privire furioasă 
şi se îndreptă cu paşi mari spre ieşire. 

Peste o jumătate de oră, Ron îl găsi pe Dan în spatele 
clădirii, aruncând la coş o minge de baschet. Pe trico- 
ul lui se vedeau mari pete de sudoare, iar respiraţia îi 
era pâfâită. Bătu mingea de câteva ori pe ciment, apoi o 
aruncă din răsucire. 

- Tully mi-a zis că te găsesc aici, spuse Ron. Am nevo- 
ie de nişte informaţii despre Zeke Claxton. 

Inelul vibră când Dan trecu mingea prin el. 

- Phoebe nu e mulțumită de felul în care antrenez! 
se răsti el, apoi azvârli mingea spre pieptul lui Ron cu 
o asemenea forță, încât directorul general se împletici 
înapoi. la-o! 

Ron se uită la minge de parcă ar fi fost o grenadă 
căreia i se scosese deja cuiul. Observase că Dan făcea 
nişte partide unu la unu de-a dreptul ucigătoare când 
era supărat, şi n-avea nici o intenţie să se bage în aşa 
ceva. Luându-și o expresie de profund regret, arătă spre 
costumul său bleumarin impecabil. 

-Imi pare rău, Dan, dar am o întâlnire, şi nu-s îm- 
brăcat pentru... 

- la-o, fir-ar să fie! 

Ron luă mingea. 

Dan îl lăsă să arunce, însă Ron era atât de nervos, 
încât mingea lovi panoul mult deasupra inelului. Dan 
o prinse şi se îndreptă rapid, bătând-o energic, spre cen- 
trul terenului. Ron se frământa pe margine, căutând o 
modalitate de scăpare. 

- Apără, pentru numele lui Dumnezeu! 

- De fapt, n-am fost niciodată bun la baschet. 

- Apără! 

Ron făcu tot ce putu, dar Dan era cu aproape treizeci 
de centimetri mai înalt şi douăzeci de kilograme mai 
greu, ca să nu mai punem la socoteală faptul că era spor- 
tiv profesionist, nu un sedentar neîndemânatic. 

- Apropie-te! Foloseşte-ți umerii, ce naiba! Fă ce tre- 
buie să faci cu mingea aia nenorocită! 

- Păi... e contra regulamentului să foloseşti umerii, 
ŞI eu... 

Dan întinse piciorul şi-i puse piedică. 

În timp ce se prăbușea pe ciment, Ron auzi cum i se 
sfâşia stofa pantalonilor în genunchi. Simţind o ustu- 
rime insuportabilă în palme, ridică privirea în culmea 
indignării. 

- Ai făcut-o anume! 

Buzele lui Dan se întinseră într-un zâmbet. 

- Şi cum ai de gând să mă pedepsești, lașule? 

Furios, Ron se opinti să se ridice și-și scoase haina. 

- O să-ți vâr mingea asta pe gât, ticălos înfumurat 
ce ești! 

- Nu dacă respecţi regulamentul. 

Dan începu să dribleze, privindu-l batjocoritor. 

Ron se repezi la el, își împinse umărul în plexul lui și 
trase un pumn în minge, trimiţând-o în partea cealaltă 
a terenului. Fugi după ea, însă Dan ajunse mai repede 
şi-o recuperă. Când antrenorul se răsuci cu mingea în 
mână, Ron îl izbi în coaste, apoi îi trase un șut în ge- 
nunchi, dezechilibrându-l. Inainte ca Dan să-și revină, 
Ron aruncă la coș și înscrise. 

- Ai prins ideea, zise Dan luând mingea. 

Ron încercă să-i pună capac, însă nu reuși să-l împie- 
dice să tragă. Recuperă la rândul lui mingea, îi trase lui 
Dan un cap în piept și driblă până la marginea terenu- 
lui, dar rată aruncarea. 

Urmă o luptă aprigă în care pumnii zburau, umerii 
se năpusteau înainte, se puneau piedici, ba se și muşca. 

Toate acestea erau metodele folosite de Ron, căci Dan 
respecta regulamentul cu strictețe. 

La sfârșit, Ron examină pagubele. şi distrusese costu- 
mul, se rănise la mână şi pierduse la numai trei coşuri. 
Era cel mai glorios moment din viaţa sa. 

Soarele de toamnă tocmai ieşea de după un nor când 
cei doi se prăbușiră lângă teren, pe iarbă, ca să-și recape- 
te suflul. Ron își sprijini coatele pe genunchi şi inspiră 
adânc, privind cu profundă satisfacţie la cucuiul care se 
umfla deasupra sprâncenei lui Dan. 

- Mă tem că te-ai ales cu o vânătaie pe cinste, zise el, 
nereușind să-și ascundă încântarea. 

Dan râse şi-şi şterse fruntea cu mâneca tricoului. 

- Odată ce-ai renunţat să mai joci ca o domnişoară, 
te-ai descurcat bine. Trebuie să repetăm experienţa. 

„Da!“ Ron ar fi vrut să-și arunce braţele în aer ca 
Rocky pe treptele muzeului, dar se mulțumi să scoată 
un mormăit de macho. 

Dan își întinse picioarele în față şi se sprijini în pal- 
me pe iarbă. 

- Spune-mi ceva, Ron. Crezi că-i presez prea tare pe 
băieți? 

- Fizic, nu, răspunse Ron scoţându-şi cravata sfâșiată. 

- Nu asta întrebam. 

- Dacă vrei să ştii ce părere am despre ce-a făcut 
Phoebe în vestiar, află că nu sunt de acord. Ar fi trebuit 
să-ţi vorbească ţie despre nemulțumirile ei. 

- Spune că nu suport criticile. 

Arăta atât de indignat, încât Ron izbucni în râs. 

- Nu văd de ce e atât de amuzant, bombăni Dan. 

- Chiar nu suporţi criticile, şi, ca să fiu sincer, pe une- 
le le meriţi. Phoebe are dreptate. l-ai presat prea mult pe 
băieți, şi asta le afectează atitudinea mentală. 

Probabil că Ron n-ar fi fost atât de brutal dacă n-ar 
fi simţit încă efectele adrenalinei din timpul meciului. 
Spre uimirea lui, Dan nu explodă. In schimb, îşi luă un 
aer rănit. 

-Ca director general al echipei, ai fi putut să-ți 
aduni destul curaj ca să-mi vorbeşti tu însuţi despre 
problema asta, în loc să trimiţi o femeie care nu ştie 
nimic despre fotbal. 

- Exact asta mi-a spus și ea azi-dimineaţă. 

- S-a luat şi de tine? 

- Nu cred că-i place prea mult de vreunul din noi în 
momentul de faţă. 

Cei doi se uitară la terenul gol de baschet. Dan își 
mută greutatea, iar frunzele uscate foșniră sub el. 

- Aseară a fost o victorie grozavă. 

- Într-adevăr. 

- Discursul ei din vestiar o să intre în istoria fotbalului. 

- N-o să-l uit niciodată. 

- Sigur, nu ştie mare lucru despre fotbal. 

- În sfertul al treilea a aplaudat când eram în ofsaid. 

Dan chicoti, apoi scoase un oftat mulțumit. 

- Cred că, una peste alta, Phoebe se descurcă mai 
bine decât ne-am fi aşteptat. 


- Dan! După cearta lor de mai devreme, Phoebe era 
uluită să-l vadă pe antrenor în pragul ușii sale, cu o cutie 
mare de pizza. Era aproape zece, şi machiajul ei se şter- 
sese de mult. Era îmbrăcată comod, într-o pereche uzată 
de colanţi Pucci contrafăcuţi şi un tricou mov lălâu care 
abia-i acoperea fundul. Nu te aşteptam, zise ea ridicân- 
du-şi ochelarii de citit pe creştet şi dându-se la o parte ca 
să-l lase să intre. 

- Nu-mi dau seama de ce. Ţi-am spus că vin. 

- Asta a fost înainte de altercaţia noastră. 

- Altercaţie? N-a fost nimic mai mult decât o discuţie 
de afaceri. Te enervezi din te miri ce, spuse Dan închi- 
zând ușa. 

Phoebe nu trebui să caute un răspuns, căci Pooh se 
năpusti în hol tremurând de bucurie la vederea vizitato- 
rului. Tânăra femeie luă cutia de pizza și privi amuzată 
cum căţeluşa dădea ocol picioarelor lui Dan cu o aseme- 
nea viteză, încât derapa pe podeaua lucioasă. 

El se uită suspicios la patrupedul înnebunit de 
entuziasm. 

- N-o să facă pipi, nu? 

- Nu dac-o pupi și-i spui „scumpete“. 

Dan se aplecă s-o mângâie, dar Pooh se răsturnă ime- 
diat pe spate, oferindu-i acces la burtică. 

- Nu-ţi forţa norocul, câine! 

Fără să pară ofensat, pudelul îi urmă pe cei doi până 
în bucătărie. 

- Ce-ai pățit la ochi? 

- Care ochi? A, ăsta? Meci de baschet. Directorul tău 
general joacă foarte urât. 

Phoebe se opri uimită. 

- Ron ţi-a făcut asta? 

- Tipul e îngrozitor de ranchiunos. Te sfătuiesc să stai 
departe de el când e enervat. 

Phoebe n-ar fi crezut nici în ruptul capului că Ron 
putuse face aşa ceva, dar sclipirea din ochii lui Dan 
îi spuse că nu avea șanse să scoată mai multe detalii 
de la el. 

Chipul lui Molly se lumină când cei doi intrară în 
bucătărie. Se grăbi să se ridice de la masă, unde-și făcuse 
temele. 

- Dan! Phoebe mi-a zis că nu vii. 

- Dar Phoebe nu ştie totul pe lumea asta, nu? Scuze 
c-am ajuns aşa de târziu, dar zilele de luni sunt foarte 
lungi pentru antrenori. 

Phoebe ştia că Dan şi secunzii lui lucrau lunea până 
la miezul nopţii, şi bănuia că antrenorul avea să se în- 
toarcă la club după ce pleca de la ea. Aprecia faptul că-şi 
ţinuse promisiunea față de Molly. 

In timp ce ea așeza farfuriile și şervetelele pe masă, 
Dan spuse: 

- Sper că n-aţi mâncat atât de mult la cină încât să nu 
mai aveţi loc pentru o gustărică înainte de culcare. 

- Eu am loc, îl asigură Molly. 

-Şi eu. Phoebe îşi depășşise deja norma de calorii 
a zilei cu un ecler cu ciocolată; ce mai conta o felie 
de pizza? 

Dan se așeză la capătul mesei şi, în timp ce fiecare 
își lua câte un triunghi de aluat pufos, de pe care brân- 
za topită ameninţa să curgă, o întrebă pe Molly despre 
şcoală. Fata nu avu nevoie de încurajări suplimentare ca 
să se lanseze într-o poveste interminabilă despre noua 
ei cea mai bună prietenă, Lizzie, despre ore şi profesori, 
oferindu-i spontan toate informaţiile pe care Phoebe se 
chinuise zile întregi să le scoată de la ea. 

Molly se întinse după a doua felie de pizza. 

- Şi ghici ce? Doamna Genovese, vecina de alături, 
m-a angajat să stau cu gemenii ei marţea şi vinerea după 
şcoală, timp de câteva ore. Au trei ani şi jumătate şi-s 
nişte dulci, dar ea spune că are nevoie de o pauză din 
când în când, pentru că o epuizează. Mă plăteşte trei 
dolari pe oră. 

- Nu mi-ai pomenit despre asta, zise Phoebe punân- 
du-și jos furculița. 

Pe chipul fetei apăru o expresie de încăpățânare. 

- Peg a zis că pot s-o fac. Acum probabil c-o să-mi spui 
că nu pot. 

- Nu. Cred că va fi o experienţă foarte bună pen- 
tru tine. Mi-aş dori numai să-mi fi vorbit despre asta 
inainte. 

Dan le urmări schimbul de replici, însă nu făcu nici 
un comentariu. 

Peste o jumătate de oră, în timp ce-l conducea spre ie- 
sire, Phoebe îi mulțumi pentru vizită. Așa cum bănuise, 
se întorcea la club ca să termine planul de joc pentru me- 
ciul următor, în care jucătorii de la Chicago Stars aveau 
să înfrunte echipa rivală din oraş, Chicago Bears. 

El atinse mânerul rotund, dar nu-l răsuci. 

- Phoebe, nu spun că ai avut dreptate în discuţia de 
azi, şi în mod clar nu-mi place cum ai gestionat proble- 
ma, dar te asigur că sunt receptiv la observaţiile tale. 

- Deja e bine. 

- În schimb, vreau să-mi promiţi că-mi vei spune des- 
chis dacă te nemultumeste stilul meu de antrenament. 

- Ar trebui să-mi aduc un bodyguard, sau mi-ar fi 
de-ajuns un pistol încărcat? 

Dan oftă şi-şi luă degetele de pe mâner. 

- De-acum mă exasperezi. Nu ştiu de unde ţi-a venit 
ideea că nu se poate sta de vorbă cu mine. Sunt cel mai 
rezonabil om din lume. 

- Mă bucur să aud asta, pentru că voiam să-ţi supun 
atenţiei o chestiune. Aş vrea ca data viitoare să-l lași pe 
Jim Biederot pe bancă, astfel încât rezerva lui să apuce 
să joace puţin. 

Explozia se produse fără întârziere. 

- Poftim? Dintre toţi dobitocii, imbecilii... 

Expresia de pe faţa ei îl făcu să se oprească. Phoebe 
ridică o sprânceană şi rânji: 

- Era doar un mic test. 

Se revanșă măsurând-o cu privirea din cap până-n 
picioare şi vorbindu-i într-o şoaptă mătăsoasă care o 
făcu să se înfioare: 

- Fetițele care se apropie prea mult de zona periculoa- 
să pot da de mari necazuri. 

O sărută fugar pe buze, deschise ușa şi dispăru pe 
trotuar. 

Când se aşeză la volan, își dădu seama că regreta atât 
sărutul, cât şi cuvintele sugestive. „Nu mai fac dintr-as- 
tea“, îşi promise. În sfârşit, se hotărâse asupra modului 
în care avea să gestioneze acea relaţie, şi flirtul nu făcea 
parte din plan. 

Îşi petrecuse ultima parte a zborului din ajun între- 
bându-se cum o putea aduce pe Phoebe în patul lui în 
timp ce o curta pe Sharon Anderson. O dorea pe Phoe- 
be atât de intens, încât născocise tot felul de argumente 
pentru a se convinge că era posibil să aibă o scurtă aven- 
tură, dar, chiar înainte de aterizare, îşi dăduse seama 
că nu putea face asta. Viitorul cu Sharon era mult prea 
important ca să-l pericliteze doar pentru că nu-și putea 
controla dorinţa pentru Phoebe. 

Cu câteva zile în urmă, în cursul unei cine prăbite 
cu Sharon, avusese revelaţia că ea era femeia cu care 
voia să se însoare. Fusese cam agitată la început, dar 
până s-o conducă acasă se relaxase în oarecare măsură. 
O sărutase de noapte bună în faţa ușii, însă asta fusese 
tot. La un moment dat, nu ştia exact când, îi intrase în 
cap că el şi Sharon n-aveau să facă dragoste înainte de 
noaptea nunţii. 

Cât despre Phoebe, o dorea dureros de mult, dar mai 
cunoscuse asemenea situaţii şi era convins că, odată cu 
trecerea timpului, avea să-i treacă. Ştia că soluția cea mai 
sigură era să menţină relaţia lor la un nivel strict profe- 
sional, însă perspectiva asta îl deprima cumplit. li plăcea 
de ea, la naiba! Dacă ar fi fost bărbat, ar fi ajuns în cer- 
cul lui de amici. De ce s-o scoată din viaţa lui personală 
tocmai acum, când ea urma să se întoarcă în Manhattan 
la sfârşitul anului şi, după toate probabilitățile, n-avea 
s-o mai revadă niciodată? 

Nu intenţiona să mai flirteze cu ea. Nu, în nici un 
caz! Tot ce trebuia să facă era s-o trateze ca pe o prietenă. 
N-aveau să mai existe scăpări ca sărutul de mai devreme, 
nici provocări sexuale în toaletele avioanelor. Poate că 
pe moment ea era interesată să aprofundeze latura fizică 
a relaţiei lor, dar, din experienţa lui, femeile ca Phoebe 
erau foarte raţionale în această privinţă. Odată ce-i arăta 
că voia să schimbe regulile, ea avea să se plieze, ştiind că 
uneori lucrurile merg, alteori nu. Nimeni nu trebuia să 
i-o spună pe litere. 

Zâmbi pentru sine când răsuci cheia în contact. 
Phoebe era o tipă deşteaptă, într-adevăr. Fără să ştie 
exact cum se întâmplase asta, reuşise să-i câştige respec- 
tul. Dan nu se aşteptase s-o vadă luându-și în serios res- 
ponsabilitățile de proprietară a clubului, iar dedicarea 
ei era cu atât mai impresionantă cu cât era un dome- 
niu cu totul străin pentru ea. De asemenea, trebuia s-o 
admire pentru modul în care îl contra. Cumva reuşise 
să-i facă față purtându-se cu eleganţă, spre deosebire 

de Valerie, care se năpustea la el doar pentru că-i plăcea 
gustul sângelui. 

Relaţia cu Phoebe devenise importantă pentru el; 
atât timp cât nu ceda puternicei, dar neconvenabilei 
atracţii fizice dintre ei, nu vedea de ce n-ar fi putut fi pri- 
eteni. Nu că i-ar fi fost uşor să-şi ţină mâinile departe de 
ea. Mai devreme, noroc că stătuse jos în cea mai mare 
parte a timpului, deoarece vederea fundului aceluia în 
colanţi, abia acoperit de tricou, îl menţinuse permanent 
în erecție. 

Rânji când puse maşina în mişcare. Dacă ruşii ar fi 
fost deştepţi, ar fi luat în calcul trupul radioactiv al lui 
Phoebe înainte să semneze tratatul de neproliferare nu- 
cleară cu Statele Unite. 

Nu era decât un motiv în plus ca să se însoare cu Sha- 
ron. Ştia, dintr-o experienţă dureroasă, că relaţiile pe 
termen lung nu se bazează pe dorința fizică, ci pe valori 
împărtășite, şi asta aveau în comun el şi Sharon. 

Prin urmare, se hotărâse deja înainte ca avionul să 
aterizeze. La sfârșitul anului, când Phoebe pleca din 
oraș, avea să-i ceară mâna lui Sharon, dar deocamdată 
intenţiona să se distreze cu amândouă. Atâta timp cât 
îşi ținea şlițul încheiat, avea conștiința curată. In plus, 
gândul că nu avea să mai facă niciodată dragoste cu 
Phoebe îl deprima atât de rău, încât era un motiv su- 
plimentar să păstreze relaţia la un nivel platonic. Indi- 
ferent ce s-ar fi întâmplat, nu avea de gând să repete 
greşelile din prima căsătorie. 

Reflecţiile îi fură întrerupte de vederea unei camio- 
nete gri parcate pe o străduţă laterală, nu departe de 
imobilul lui Phoebe. Injurând, trecu Ferrariul în mar- 
șarier. Cauciucurile scrâşniră când vehiculul se întoarse 
cu o sută optzeci de grade. Trecu iarăşi în modul de 
conducere, iar motorul puternic răspunse instantaneu. 
Mașina țâşni pe străduță, ajungând la camionetă exact 
când şoferul începea să înainteze, şi Dan trase de volan, 
prinzând camioneta între Ferrari şi maşina parcată în 
spatele ei. 

Sări din maşină. Din patru paşi mari deschise fără 
menajamente portiera, îl luă pe șofer de guler şi-l trase 
afară. 

- De ce mă urmăreşti, nenorocitule? 

Bărbatul se împletici, aproape să cadă. şi dădu înapoi 
brațul ca să lovească, însă Dan îl trânti de camionetă. 

- Spune-mi! 

- Lasă-mă, idiotule! 

- Nu înainte să... Dan se opri când îşi dădu seama că 
bărbatul i se părea familiar. Supraponderal, față rume- 
nă, nas mare, păr cărunt. In clipa aceea îl recunoscu. 
Hardesty? 

- Da, pufni celălalt. Dar ce contează pentru tine, 
smecherule? 

Dan ar fi vrut să-i tragă un pumn în plex, dar își 
aminti de suferința lui Ray Senior la înmormântare și 
se stăpâni. Reduse puţin presiunea de pe pieptul indivi- 
dului, fără să-i dea totuşi drumul. 

- Mă urmăreşti de săptămâni întregi. Care-i treaba? 

- E o ţară liberă. Pot să merg oriunde am chef. 

- Legea are altă părere. Ceea ce faci tu se cheamă 
hărţuire. 

- Şi ce? Te apasă conştiinţa de nu-ţi place să mă ai pe 
urme? 

- De ce ar trebui să mă mustre conștiința? 

- Din cauză că mi-ai omorât băiatul, ticălosule! Ray 
Junior a murit din cauza ta. Dacă nu Lai fi scos din 
echipă, acum ar fi în viață. 

Dan avu senzaţia că tocmai primise un pumn în figu- 
ră, căci nu reuşise să-şi înlăture sentimentul de vinovă- 
ție. Dându-i drumul bărbatului, spuse: 

- N-am avut de ales, domnule Hardesty. L-am păstrat 
în echipă atât de mult cât am putut. 

Expresia înnebunită din ochii lui Hardesty îi dădu de 
înțeles că acesta nu mai judeca. 

- Ai nevoie de el, nemernicule! Numai printr-un no 
roc chior aţi câştigat meciul cu Giants fără el. Jucătorii 

de la Chicago Stars nu pot câştiga multă vreme fără băia- 
tul meu. Fără Ray Junior nu sunteţi decât nişte ratati! 

Dan fu năpădit de un val de compasiune. Ray fusese 
singur la părinţi, iar moartea lui îl adusese pe tată pe 
culmile disperării. 

- Ray a fost un jucător extraordinar, îi spuse, încer- 
când să-l liniştească. 

- Sigur c-a fost! Datorită lui, puteam să merg cu frun- 
tea sus oriunde în oraşul ăsta. Toată lumea ştia cine 
sunt. Toți voiau să stea de vorbă cu mine. Dar acum 
nimeni nu-mi ştie numele, şi asta din cauza ta. Dacă nu 
l-ai fi scos pe băiatul meu din echipă, oamenii m-ar trata 
in continuare cu respect. 

La colțurile gurii i se adunaseră bule de salivă. Mila 
lui Dan se topi ca prin farmec. Lui Hardesty nu-i era 
dor de băiat, ci îi lipsea popularitatea lui Ray, care se 
răsfrângea și asupra lui. Tatăl său murise cu cincispre- 
zece ani în urmă, dar acum, când se uita în ochii mici 
și răutăcioși ai lui Hardesty, avea impresia că se afla din 
nou în fața lui Harry Calebow. i 

Şi Harry își folosise fiul ca să devină cineva. În liceu, 
Dan se revoltase la neîncetata lăudăroşenie a tatălui 
său în public, cu atât mai paradoxală cu cât între patru 
ochi nu-i adresa decât critici. Îşi aducea aminte că, într-a 
zecea, Harry îl lovise cu o sticlă pentru că nu prinsese 
mingea în ultimele treizeci de secunde ale unui meci 
cu Talladega. 

Făcu un pas înapoi înainte să-l pedepsească pe acel 
bărbat pentru vina altuia. 

- Ține-te departe de mine, Hardesty. Dacă mai văd 
camioneta aia în spatele meu, o s-o regreți. 

- Da, marele om, rânji Hardesty când Dan se înde- 
părtă. Pe dracu ! Să te vedem cât de mare eşti săptămâ- 
na viitoare, când echipa ta o să piardă iar. Să te vedem 
cât de mare ești când terminaţi sezonul la coada clasa- 
mentului. Chicago Stars nu valorează nimic fără băiatul 
meu! Nimic! 

Dan trânti portiera ca să nu-i mai audă insulte- 
le. Lăsându-l pe Hardesty în urmă, se gândi că poate 
de asta voia atât de mult să devină tată. Poate simțea 
nevoia să-și dovedească sieşi că se putea achita bine de 
această sarcină. 


capitolul 19 


Phoebe îşi studia imaginea reflectată în oglinda lun- 
gă și îngustă din singura toaletă pentru femei de la Stars 
Complex. Bluza lejeră, gri, cu guler drapat pe care ale- 
sese s-o poarte în acea zi la muncă o acoperea de la gât 
până la coapse. Pe dedesubt, o fustă de lână asortată 
cădea în pliseuri moi până la jumătatea gambei, conti- 
nuându-se cu ciorapi gri opaci şi o pereche de escarpeni 
sobri. Îşi prinsese părul cu o bentiţă de catifea gri, și 
numai cerceii enormi din argint și brăţările late o îm- 
piedicau să semene cu președinta unui club de bridge 
dintr-un cartier rezidenţial. 

Bine că Viktor nu putea s-o vadă, căci ar fi murit de 
râs. Nu-i păsa. Pentru prima oară în viaţa ei, îi făcea plă- 
cere să se îmbrace diferit în funcţie de situaţie. Acum, 
dacă-şi punea o ţinută mai spectaculoasă, o alegea pen- 
tru că se potrivea cu starea ei de spirit, nu pentru că ar 
fi încercat să-şi remodeleze personalitatea. Spandexul și 
lameul auriu aveau să facă parte întotdeauna din garde- 
roba ei, dar nu se mai temea să poarte haine care să iasă 
mai puţin în evidenţă. 

Se întoarse într-o parte şi se încruntă când își trecu 
palmele peste şolduri. Oricâte eforturi de imaginaţie ar fi 
făcut, nu erau slabe. Poate că lui Dan i se părea grasă, 
şi de aceea nu arătase nici o dorință de a face dragoste 
cu ea după scena aceea din toaleta avionului, cu aproape 
două luni în urmă. Se întreba dacă avea să i se ivească 
vreodată ocazia de a-i cere să-şi respecte promisiunea. 

Pe coridor, Pooh înaintă veselă spre ea. Fundiţele 
roşu cu verde pe care Phoebe tocmai i le legase la urechi 

atârnau dezlegate. Personalul plecase de o oră, şi, după 
haosul din timpul zilei, clădirea părea nefiresc de linişti- 
tă. In timp ce Phoebe trecea pe lângă birourile decorate 
cu beteală aurie și ghivece de Steaua-Crăciunului, în an- 
ticiparea sărbătorii până la care mai era doar o săptămâ- 
nă, Pooh se duse în hol să-şi ocupe unul dintre locurile 
sale favorite, chiar lângă uşă. 

Dan prefera să-şi facă exerciţiile fizice la ora cinei, 
pentru că așa putea să aibă sala de greutăți numai pen- 
tru el, şi Phoebe își făcuse obiceiul de a trece pe acolo 
să schimbe câteva vorbe înainte de a pleca acasă. Li auzi 
gemetele ritmice încă de la uşă. Culcat pe o bancă, cu 
genunchii îndoiţi și picioarele pe podea, ţinea deasupra 
pieptului o cantitate alarmantă de greutăți. Muşchii lui 
păreau niște noduri uriaşe, iar venele de pe antebraţe 
ieșeau în relief ca nişte frânghii groase, întunecate, în 
timp ce ridica bara şi o cobora încet. Observându-i pec- 
toralii contractându-se sub tricoul ud de transpiraţie, 
Phoebe simţi că gura i se uscase complet. 

Incă n-o zărise, așa că nu trebuia să-şi ascundă dorin- 
ţa. Mușchii coapselor lui se întăriră, și ochii ei urcară 
spre marginea şortului larg. Preţuia prietenia lor tot mai 
strânsă, deși îi provoca o frustrare enervantă. Voia să 
fie iubita lui, nu o simplă prietenă, dar ajunsese la con- 
cluzia că la fel de bine şi-ar fi putut dori luna de pe cer. 
După ce zece ani îi respinsese pe toţi bărbaţii din viaţa 
ei, se temea că nu-i putea oferi ceea ce-şi dorea el de la o 
femeie, orice ar fi fost asta. 

Cu un mârâit sonor, Dan puse bara în suport şi se 
ridică în șezut. Când o observă, zâmbi. Părul umed îi 
era ciufulit, iar transpiraţia îi strălucea pe gât. 

- Când îţi pui un trening şi te apuci şi tu de sport? 

- O să-mi reiau cursurile de aerobic în curând, spuse 
ea fără mare entuziasm. În plus, Pooh şi cu mine ieşim 
la plimbare în fiecare seară. 

- Mare efort, n-am ce zice! 

- Nu fi aşa de îngâmfat. Nu toată lumea vrea muşchi 
de talie mondială. 

- Deci crezi că am mușchi de talie mondială? o între- 
bă el rânjind. 

- Pentru un tip de vârsta ta, cu siguranţă. 

Se ridică râzând în hohote şi merse spre o altă bancă 
unde se afla un cilindru căptușit cu burete. Când se 
întoarse cu spatele ca să-şi ajusteze greutăţile, Phoebe 
îşi azvârli pantofii din picioare şi păși pe cântarul imens 
de la capătul sălii. Dacă socotea cinci kilograme pentru 
haine, avea exact greutatea dorită. 

Ecranul era aproape cât un semn de circulație, aşa că 
se dădu jos înainte ca Dan să apuce să vadă ce indica. 
Se duse la banca de unde plecase el şi se aşeză, cu fusta 
căzându“i în pliuri elegante în jurul gambelor. La meciul 
din duminica precedentă purtase o rochie în stilul ani- 
lor 1920 care stârnise entuziasmul fanilor, dar arborarea 
unei ţinute noi în fiecare săptămână avea un impact se- 
rios asupra alocaţiei sale. 

- Azi a fost nebunie la biroul de relaţii cu publicul, 
zise ea. Cum The Bears au ieşit din cursă, tot orașul ne 
susţine cu frenezie. 

Dan îşi fixase gleznele sub cilindru, iar acum îşi 
îndrepta gambele ca să ridice o stivă impresionantă 
de greutăţi. 

- Locuitorii din Chicago sunt nişte împătimiţi ai 
sportului. 

Jucătorii de la Chicago Stars obţinuseră încă două 
victorii după ce-i bătuseră pe cei de la Giants, apoi, în 
ultimele săptămâni din noiembrie, pierduseră cu Saints 
şi cu Buffalo Bills. De atunci câştigaseră trei meciuri cu 
nişte adversari redutabili, ceea ce le dădea șanse pentru 
titlul de campioni ai Diviziei Centru din AFC. 

Cea mai surprinzătoare evoluţie avusese loc în Divi- 
zia Vest a AFC. Dan îi spusese ce efect devastator pot 
avea accidentările asupra unei echipe, dar acum văzuse 
asta în cazul celor de la Portland Sabers. Ceea ce înce- 
puse ca un sezon de excepţie se apropia de un sfârşit 
dezastruos după ce-și pierduseră talentatul fundaș şi alți 
trei jucători esenţiali. După un șir de cinci meciuri fără 

înfrângere, le pierduseră pe toate, în afară de unul. To- 
tuși, fundaşul respectiv se refăcuse, iar experţii le preve- 
deau o performanță remarcabilă în playoff-uri. 

- Hai să vedem dacă am înţeles bine, spuse ea balan- 
sându-și un pantof pe vârful piciorului. Brăţara de ar- 
gint de la gleznă, cu mărgeluşele ei din cristal, sclipea 
în lumina lămpilor fluorescente. Putem lua titlul Divi- 
ziei Centru dacă batem săptămâna asta şi dacă cei de la 
Houston pierd cu Redskins. Corect? 

- Numai dacă Bengals îi bat pe Steelers, mormăi el în 
plin efort. Și ţin să-ți amintesc că weekendul ăsta jucăm 
cu Chargers. La ultimul meci cu ei, apărarea lor i-a ţinut 
pe ai noştri de n-am putut să mișcăm nimic. 

- Bobby Tom mi-a zis că nu se teme de apărarea celor 
de la Chargers. 

- Bobby Tom o să-ţi spună că nu se teme nici de 
războiul nuclear, aşa că n-aş pune prea multă bază pe 
părerile lui. 

Sistemul de calcul al clasamentului era atât de com- 
plicat, încât lui Phoebe îi luase o veşnicie să se lămu- 
rească. Deși nu înţelegea pe deplin toate variabilele, 
știa că, dacă Stars câştiga campionatul Diviziei Centru, 
urma să joace două meciuri în playoff-ul AFC, culmi- 
nând cu Campionatul AFC în a treia săptămână din 
ianuarie. Dacă-l câştiga şi pe acesta, ea ar fi fost propri- 
etara incontestabilă a echipei, iar tatăl ei s-ar fi răsucit 
în mormânt. 

N-ar fi putut spune exact în ce moment ideea de a 
păstra echipa începuse să i se pară mult mai atrăgătoa- 
re decât întoarcerea la New York şi deschiderea unei 
galerii de artă. Nu era vorba doar de atracţia pentru Dan 
sau de o răzbunare postumă la adresa tatălui ei. Fiecare 
zi de lucru îi aducea noi provocări. li plăcea la nebunie să 
pornească computerul şi să mute cifrele de colo-colo în 
fişele de calcul, îi plăceau şedinţele, telefoanele, sarcina 
imposibilă de a îndeplini o misiune pentru care era atât 
de necalificată. Era de-a dreptul îngrozită la gândul că 
trebuia să-i predea echipa lui Reed. 

- Sincer, mi-aş dori să pari mai încrezător. Unde-s toa- 
te discursurile alea mobilizatoare pe care, din câte am 
auzit, le ţii în fața jucătorilor? 

- Acum suntem numai noi doi, zise el gâfâind. Nu 
vreau să-ți dau speranţe false. Avem o echipă grozavă, 
care joacă tot mai bine de la un meci la altul. Dintr-un 
motiv necunoscut, Dan se uita la ea cu o iritare cres- 
cândă. Nimeni n-a avut încredere în noi la începutul 
sezonului. Deşi băieţii noştri sunt inimoşi, încă sunt 
tineri şi fac prea multe greşeli. Cei de la Chargers au o 
echipă extraordinară, și cum Murdrey nu mai este 
pe lista accidentaţilor de la Sabers... Vrei să încetezi 
cu asta? se răsti el dintr-odată, lăsând greutăţile să cadă cu 
un zornăit. 

- Ce să încetez!? 

- Ce faci! 

Se holba la escarpenul gri pe care-l balansa pe vârful 
piciorului. Uimită, Phoebe se opri. 

- De ce eşti aşa de arțăgos? 

Dan se ridică de pe bancă. 

- Încerc să mă concentrez, atâta tot, şi tu stai acolo 
şi-ţi afişezi picioarele! 

Fusta ei se ridicase până la nivelul scandalos de șapte 
centimetri sub genunchi. 

- Glumeşti. Asta te deranjează? 

- Ți-am explicat deja, n-ai fost atentă? 

Se propti în faţa ei cu mâinile în șolduri şi cu acea 
expresie încăpăţânată care o informa că n-avea să dea 
înapoi, deşi ştia că era pe cale să se facă de râs. 

Phoebe se strădui să-şi reprime zâmbetul, dar înăun- 
trul ei se ridicau mici bule de fericire. 

- Îmi pare rău. Cu un aer spăsit, se ridică în picioare. 
N-aveam idee că eşti așa de sensibil. 

- Nu sunt sensibil. 

- Sigur că nu, zise ea apropiindu-se pe nesimţite. 

- Ai face bine să te ţii mai departe, spuse el prudent. 
Sunt destul de transpirat. 

- A, nici nu mai bag de seamă. Probabil că mi se 
trage de la faptul că petrec atâta timp în apropierea unei 
echipe de fotbal. 

- Da, păi... 

Cu acel curaj pe care-l dă numai disperarea, Phoe- 
be îşi așeză palma pe tricoul lui umed, chiar pe locul 
INIMII. 

- Ai lucrat din greu. 

Dan nu se mişcă. li putea simţi bătăile iuți ale inimii, 
dar spera că nu era doar efectul antrenamentului. În 
clipa când privirile li se întâlniră, Phoebe fu năpădită de 
o asemenea dorinţă, încât ştiu că i se vedea şi pe față. 

- Nu e o idee bună. Dan rostise aceste cuvinte de par- 
că ar fi avut un nod în gât, însă nu făcu nici o încercare 
să se retragă. 

- Nu te-a deranjat când te-am atins atunci, în avion, 
când ne întorceam din Meadowlands. 

- În noaptea aia nu pândeam raţional. 

- Atunci nu gândi raţional nici în momentul ăsta. 
Inchizând ochii, îl prinse de braţe şi-l sărută. Își lăsă bu- 
gelesa bora puțin pe ale lui, sperând să capete un 
răspuns înainte să-și piardă tot curajul. i 

Cu un geamăt, Dan îşi împinse limba în gura ei. [i 
puse o mână pe fund, iar cu cealaltă o apucă de ceafă, 
trăgând-o mai aproape. Gurile li se uniră, limbile îşi în- 
cepură explorarea. Mâinile ei umblau înnebunite peste 
corpul lui, atât de rău îl dorea. Il simţea tare, pulsând. 
Poate acum. 

O apucă de umeri și-o îndepărtă cu blândeţe, făcând 
eforturi vizibile de a se controla. 

- Nu trebuie să facem asta, Phoebe. 

- De ce nu? Năucită, se străduia să înțeleagă motivul 
respingerii. 

- Aici sunteţi! 

Phoebe se răsuci spre ușă când Reed intră. Haina lui 
neagră de lână era descheiată, lăsând să se vadă un fular 
alb de caşmir. Oare cât văzuse? 

Pe măsură ce jucătorii de la Chicago Stars adunau 
victorii, în atitudinea amicală a lui Reed începuseră să 
apară fisuri. Nu se așteptase să aibă nevoie de atât de 
mult timp ca să obţină controlul asupra echipei. Deși o 
trata cu deferenţă atunci când erau şi alții în preajmă, 
când erau doar ei doi Phoebe îl redescoperea pe tânărul 
agresiv care rupsese poza mamei sale. 

Îşi scoase mănușşile negre de piele. 

- Mă bucur că te-am prins, Dan. Vreau să ne vedem 
cât de curând ca să vorbim despre componenţa echipei. 
Am câteva idei pe care vreau să le discutăm. 

- Mi-ar face mare plăcere să stăm de vorbă, Reed, zise 
Dan pe un ton agreabil. Dar, până pierdem, mă tem că 
nu pot asculta decât ideile lui Phoebe. 

Tânăra femeie observă că lui Reed nu-i plăcuse repli- 
ca, dar era prea inteligent ca să-și dezvăluie nemulțumi- 
rea. În schimb, îi oferi un zâmbet superior care-i stârni 
lui Phoebe dorinţa de a-i scoate ochii cu ghearele. 

- Phoebe nu ştie nimic despre componenţa echipei. 

- Ai fi surprins de câte ştie Phoebe. De fapt, tocmai 
îmi spunea ce părere are despre Rich Ferguson de la 
Michigan State. Nu-i aşa, Phoebe? 

- Puştiul ăla e grozav, răspunse ea cu o convingere 
impresionantă, ţinând cont că nu auzise niciodată de 
Rich Ferguson. 

- E uimitor câte lucruri poate învăţa o femeie deş- 
teaptă în numai Câteva luni. Totuşi, asta nu înseamnă 
că-s de acord cu tine în privinţa lui Jenkins. 

- S-ar putea să ai dreptate. O să mă mai gândesc la 
asta. „Doamne, nu mă trăsni pentru că mint cu atâta 
neruşinare.“ Aprecia modul în care Dan îi lua apărarea, 
dar asta nu compensa faptul că o respinsese după ce 
practic sărise pe el. 

Nemulțumit, Reed sesizase complicitatea celor doi. 

- Până la urmă vei avea de-a face cu mine, spuse el 
rigid. Şi mă tem că stilul meu de management o să fie 
mai direct decât cel al lui Phoebe. 

- Mă aştept să ai metodele tale de lucru, răspunse 
Dan, refuzând să muşte momeala. 

Gary Hewitt, care lucra peste program aproape la fel 
de mult ca Dan, își vâri capul prin deschizătura uşii. 

- Scuze pentru întrerupere, Dan, dar am primit un 
film la care vreau să arunci o privire. S-ar putea să avem 
un răspuns la problema cu Collier. 

- Sigur, Gary. Se întoarse spre Phoebe şi, printr-o 
ridicare de sprânceană, o întrebă dacă avea nevoie de 
sprijinul lui moral în continuare. 

- Ne putem termina discuţia mâine, îi spuse ea 
zâmbind. 

El îşi trecu prosopul peste umeri și, după ce-i salută 
printr-o înclinare a capului, plecă. 

Reed își bătu mănușile de podul palmei într-un gest 
dominator. 

- Hai să luăm cina împreună! Aşa o să putem să stăm 
la poveşti, să aflăm ce-a mai făcut fiecare. 

- Imi pare rău, încerc să iau cina cu Molly în timpul 
săptămânii. 

Ochii lui se îngustară puţin. 

- Nu ţi-am spus cât de mult admir felul în care te 
ocupi de ea. Cum nu eşti deloc genul matern, ştiu că a 
fost un sacrificiu pentru tine. 

- Molly mi-e dragă, n-a fost nici un sacrificiu. 

- Mă bucur. Acum că Bert nu mai e, mă simt cumva 
răspunzător pentru voi. E firesc, până la urmă, din mo- 
ment ce-am rămas singurul bărbat din familie. 

- Îţi mulţumesc pentru grijă, dar mă descurc foarte 
bine. 

- Slavă Domnului că eşti o femeie umblată. Din ce-am 
văzut aici în seara asta, când am venit, este evident că 
rechinii au început să dea târcoale. 

- Rechinii? 

- E în regulă, Phoebe, zise el chicotind. Cu mine nu 
trebuie să te prefaci. Sunt sigur că eforturile lui Dan de 
a-ţi face curte ţi se par la fel de amuzante ca mie. Nimeni 
nu se aştepta ca Chicago Stars să ajungă atât de departe, 

nici măcar antrenorul lor. E firesc ca el să se protejeze 
punându-și ouăle în mai multe coșuri, deşi m-aş fi aştep- 
tat să dea dovadă de mai multă subtilitate. 

- Reed, n-am idee despre ce vorbeşti, replică ea cu 
asprime. 

Pe fruntea lui apărură riduri de îngrijorare. 

- Doamne, Phoebe, îmi pare rău! Am crezut... Tu ţii 
la el, aşa-i? Dumnezeule, mă simt ca un tâmpit. N-am 
vrut să fiu atât de lipsit de tact. 

- De ce nu spui pur şi simplu ce ai în minte? îl îndem- 
nă ea cu prefăcut calm. 

O privi ca şi când ar fi fost un unchi blajin. 

- Fotbalul este cel mai important lucru din viaţa lui 
Dan. Amândoi ştim asta. Cea mai mică şansă de a pune 
mâna pe Chicago Stars trebuie să-l înnebunească. Acum 
te foloseşte fără să se expună pe el însuşi nici unui risc. 
Dacă echipa pierde, el poate să-ţi dea papucii fără con- 
secinţe. Dar dacă nu pierde... Maxilarul lui Reed se în- 
cleştă când spuse: Te poţi aştepta ca antrenorul nostru 
principal să te ceară de nevastă cu o asemenea repeziciu- 
ne, încât n-o să ştii unde ţi-e capul. 

Dan avea păcatele lui, însă n-ar fi folosit-o pe ea ca să 
pună stăpânire pe echipă. Phoebe nu-l detestase nicio- 
dată pe Reed mai mult decât o făcea în acel moment. 
Era şiret şi unsuros, total lipsit de principii și îngrozitor 
de egoist. Chiar şi aşa, probabil era convins de teoria 
pe care tocmai o expusese, deoarece el asta ar fi făcut în 
locul lui Dan. 

- Îți mulțumesc pentru grija pe care mi-o porţi, dar 
cred că iei relaţia mea cu Dan mai în serios decât o iau 
eu. „Mincinoaso!“, îşi zise. 

- Mă bucur să aud asta. N-ar fi trebuit să aduc subiectul 
în discuţie. Oricum, n-are rost să vorbim până duminică. 
In meciul care urmează, jucătorii de la Chicago Stars n-au 
nici o şansă. Sper că eşti pregătită pentru o înfrângere. 

- O să vedem. 

După ce Reed plecă, Phoebe rămase în sala de for- 
tă gândindu-se că suspiciunile lui aveau o mare doză 

de ironie. Dacă Dan încerca să pună mâna pe echipă 
vrăjind-o pe ea, nu se descurca deloc bine. 


Ron trebuise să poarte o ultimă convorbire la tele- 
fonul din maşină, aşa că Phoebe intră singură în holul 
impresionant, în nuanţe de albastru şi argintiu, al celui 
mai nou şi mai prestigios country club din districtul 
DuPage. Era a treia zi de Crăciun, şi sala era încă de- 
corată cu rămurele verzi şi fundițe argintii. Cum Jason 
Keane era principalul sponsor al clubului, nu o mira că 
alesese ca întâlnirea solicitată de ea să se desfăşoare în 
sala privată de mese de acolo. 

Incă nu reușea să asimileze ideea că speranțele echi- 
pei rămâneau în picioare pentru încă o săptămână cel 
puțin. In pofida pronosticului dat de Reed, jucătorii de 
la Chicago Stars îi bătuseră pe cei de la Chargers la un 
punct diferenţă, într-un meci cu un final plin de suspans, 
reuşind să câştige titlul Diviziei Centru în faţa celor de 
la Steelers, care pierduseră meciul cu Bengals în prelun- 
giri. Acum mai aveau o şansă de a-i îndeplini visul. 

Se pregătea totuşi pentru un rezultat negativ al întâl- 
nirii. Bert se străduia în zadar, de ani întregi, să renego- 
cieze contractul pentru stadion cu Jason Keane, şi nu 
avea nici un motiv să creadă că putea rezolva o situaţie 
în care tatăl ei dăduse greș. După săptămâni întregi de 
studiu se lămurise în privinţa finanțelor echipei, dar nu 
avea nici o experienţă cu negocierile complexe. 

Logic ar fi fost să semneze pur şi simplu contractul 
pe care i-l trimiseseră avocaţii cu câteva zile în urmă. Nu 
avea să mai fie nici o amânare de ultimă clipă pentru 
Chicago Stars; următoarea înfrângere avea să-i scoată 
din joc pentru totdeauna. Dacă reuşea cumva să îm- 
bunătățească termenii contractului, nu făcea decât să-l 
ajute pe Reed. Pe de altă parte, până la primul meci 
pierdut, ea era încă proprietara clubului, şi intenționa 
să facă tot posibilul pentru a-l salva. 

Toate aceste gânduri îi puseseră un nod în stomac. 
Senzaţia i se accentuă când ușile de sticlă mată, purtând 

o inscripţie ce permitea accesul exclusiv al membrilor, 
se deschiseră în capătul opus al holului. Trase aer în 
piept când descoperi că bărbatul înalt, bine făcut, îm- 
brăcat în smochine, era Dan. 

Fusese prea ocupată cu planificarea acelei întâlniri 
ca să mai reflecteze la felul în care-i respinsese el sărutul 
în sala de forță. Acum, durerea îi reveni, făcând-o să-l 
întâmpine cu o mină încruntată. 

- Ce faci aici? 

- Sunt membru. Credeai c-o să mă bag din senin pes- 
te tine şi Keane! 

- De unde ştii că urmează să ne întâlnim? 

- De la Ron. 

- Era ceva confidenţial. 

- N-am spus nimănui. 

- Nu despre asta e vorba. Tu n-ar fi trebuit să ştii des- 
pre întâlnire. 

- N-are nici o logică, Phoebe. Cum ar fi putut Ron să 
mă invite dacă nu-mi spunea că aveţi o întâlnire? 

Ar fi fost destul de greu şi fără ca Dan să asiste la o 
discuţie care avea toate şansele să se transforme într-un 
dezastru. 

- Mă tem că trebuie să retrag invitaţia lui Ron. Am 
fost de acord că va fi o întâlnire privată între noi doi, 
Jason Keane şi câţiva consilieri de-ai lui. 

- Imi pare rău, Phoebe, dar Ron face urât când nu-i 
îndeplinesc ordinele. Mi-e frică să-l super de când mi-a 
făcut cucuiul ăla. 

- Nu ţi-a făcut nici un cucui! Eşti... E cea mai absurdă... 

Pe când ea tot mormăia furioasă, Dan abia se putea 
abţine să nu se aplece și să-i lingă buzele tremurânde. 
O doză de dorinţă pură îi fusese injectată în vene în 
clipa când o văzuse. In loc să se obișnuiască, îi era tot 
mai greu să se ţină departe de ea. Fiecare trăsătură a ei 
îl excita. Chiar acum, de exemplu. In general, atunci 
când femeile se îmbracă elegant, părul lor arată țeapăn 
de atâta fixativ. Al lui Phoebe dădea impresia că abia 
ieşise din aşternuturi. Cădea în valuri blonde mătăsoase 

până la umeri, încrețindu-se uşor la capete, de parcă un 
iubit tocmai și-ar fi trecut degetele prin el. Şi avea cel 
mai frumos pât pe care-l văzuse Dan vreodată, lung 
și plin de grație. 

Ar fi trebuit să fie recunoscător că restul trupului ei 
era acoperit de un mantou negru de seară. Nici măcar 
hainele comode pe care le purta în ultima vreme la 
muncă nu reuşeau să-i ascundă formele. Faptul că adop- 
tase o ţinută conservatoare, de femeie de afaceri, ar fi 
trebuit să-l bucure; în realitate, aştepta nerăbdător zilele 
când își afişa vechea ei personalitate. Nu că ar fi fost 
dispus să-i mărturisească asta. 

Cel mai greu lucru pe care-l făcuse în viață fusese 
să se abţină ultima dată. Deşi retrăgându-se intenţio- 
nase să se poarte ca un om de onoare, expresia dispera- 
tă de pe chipul ei îl făcuse să se simtă ca un ticălos. Cu 
excepţia celor două secunde când îşi pierduse controlul, 
în aproape două luni nu făcuse nici un gest senzual. 
Ar fi trebuit să fie mândru; în schimb, era în culmea 
nefericirii. Îşi tot spunea că Phoebe urma să se întoarcă 
în Manhattan curând şi că situaţia avea să se îmbunătă- 
țească, dar gândul acesta, în loc să-l învioreze, îl deprima 
şi mai mult. 

Crisparea lui Phoebe nu dispăruse. Ochii ei stră- 
lucitori aveau o nuanţă de coniac vechi în timp ce-l 
măsura din priviri, încercând să înțeleagă motivul pre- 
zenţei lui neaşteptate din acea seară. Dan şi-ar fi dorit 
ca Sharon să-i opună aceeași rezistență, dar Sharon 
era o ființă dulce, căreia impertinenţa lui Phoebe îi era 
complet necunoscută. 

Deşi se vedea cu Sharon cel puţin o dată pe săptămâ- 
nă, asta era prima oară când avea o relaţie cu o femeie 
timidă, şi încă nu reuşise să se adapteze. Uneori, firea 
blândă a lui Sharon îl irita, dar îşi amintea imediat de 
avantaje. Niciodată nu trebuia să se îngrijoreze că Sha- 
ron Anderson i-ar fi plesnit copiii când se enerva. Nu 
trebuia să se îngrijoreze că i-ar fi tratat copiii aşa cum îl 
tratase pe el mama lui. 

Phoebe bătea mărunt din pantoful cu toc înalt în 
timp ce cerceii strălucitori i se legănau prin păr. 

- De ce vrea Ron să participi şi tu? Nu mi-a spus 
nimic despre asta. 

- Trebuie să-l întrebi pe el. 

- Dă-mi o idee! 

- Păi, a spus că s-ar putea să aibă nevoie de un fundaș 
de rezervă. In caz că o iei razna. 

- Chiar aşa? 

- Ai obiceiul să mai faci asta, după cum ştii. 

- Ba nu! 

Phoebe îşi descheie nasturele mantoului. Când văzu 
ce purta dedesubt, amuzamentul lui Dan se evaporă. 

- S-a întâmplat ceva? Cu un zâmbet înnebunitor, îşi 
lăsă mantoul să-i alunece de pe umerii goi. 

Dan avu impresia că fusese lovit în moalele capului. 
Cum putea să facă aşa ceva! Fusese încordat prea multă 
vreme, aşa că acum explodă. 

- Pe toţi dracii! Tocmai când mă gândeam c-ai înce- 
put să înveţi ce înseamnă bunul-simţ, îmi demonstrezi 
că m-am înşelat! Credeam că te-ai prins cu ce se mă- 
nâncă toată afacerea asta, dar acum îmi dau seama că 
nu eşti nici măcar pe-aproape! 

- Vai, vai! Cineva e morocănos în seara asta. Poate că 
ar trebui să-ți vezi de treabă şi să te duci acasă. 

Phoebe îşi scoase mantoul şi porni spre garderobă 
cu un mers legănat care-i punea şoldurile în evidență. 
Când se întoarse la el, Dan simţi pulsul lovindu-i tâm- 
plele ca un ciocan. Cu câteva clipe în urmă se gândea 
cât de mult îi plăceau ţinutele ei exhibiţioniste, dar asta 
fusese înainte de a vedea ce alesese să poarte acum. 

Era îmbrăcată ca matroana unui bordel pentru pa- 
sionaţii de bondage. Rochia lungă şi mulată arăta mai 
mult ca un costum sado-maso decât ca o piesă de vesti- 
mentaţie. Partea de sus era făcută din plasă şi fâşii în- 
guste de țesătură neagră. O fâșie îi înconjura gâtul ca o 
zpardă, pe când altele, dispuse în formă de evantai, se 
uneau cu o fâşie ceva mai lată care-i trecea peste sâni, 

abia acoperindu-i sfârcurile. Prin plasa neagră, cu găuri 
de mărimea unor monede, se vedeau umflăturile sâni- 
lor presați la mijloc. 

La talie, plasa lăsa loc unei ţesături subţiri care se li- 
pea de fiecare curbă a şoldurilor ei. În zona coapselor, 
rochia avea niște ornamente aurii care semănau cu nişte 
jartiere, doar că jartierele ar fi trebuit să fie ascunse, 
în loc să fie expuse în văzul tuturor. Pe deasupra, şlițul 
lateral nu-i mai lăsa privitorului nici o iluzie. 

Dan ar fi vrut s-o acopere cu haina lui şi s-o ascundă 
de restul lumii, deoarece nu voia ca alți oameni să vadă 
atât de mult din trupul ei. Desigur, era o idee absurdă, 
ţinând cont de plăcerea cu care se dezbrăca ea. O luă de 
braţ şi-o duse într-o nișă, unde o putea boscorodi după 
bunul-plac. 

- Așa crezi tu că trebuie să te îmbraci pentru o întâl- 
nire de afaceri? Asta crezi tu că trebuie să porţi când ne- 
gociezi un contract! Nu pricepi că tot ce-o să nepociezi, 
îmbrăcată așa, este cât capeţi ca să biciuiești un tip peste 
fundul gol? 

- Cât ai plătit ultima dată? 

Inainte ca Dan să-și revină după această replică obraz- 
nică, Phoebe scăpă din strânsoare şi se îndepărtă. Dan îl 
văzu pe Ron intrând și, din expresia lui uluită, înțelese 
că era la fel de şocat de ţinuta tinerei femei. Când li se 
întâlniră privirile, Dan se întrebă dacă arăta la fel de ne- 
ajutorat ca directorul general. Oare nebuna nu-și dădea 
seama că erau în districtul DuPage? Pe toti dracii, feme- 
ile nu se îmbrăcau așa în districtul DuPage! Mergeau 
la biserică şi votau cu republicanii, așa cum le spuneau 
soţii lor. 

Se îndreptă spre ea cu vaga idee de a-i pune piedică 
şi de-a o lua pe umăr ca pe un sac de cartofi când apăru 
unul dintre oamenii lui Keane s-o conducă. 

Dan nu avea altă soluție decât să-i urmeze. Printr-o 
înțelegere tacită, el şi Ron grăbiră pașii până când reuşi- 
ră să-l îndepărteze pe bărbat, poziționându-se de o parte 
și de alta a lui Phoebe. La capătul holului cu oglinzi 

se afla o uşă care dădea în sala de mese privată a lui 
Jason Keane. 

Dan îl cunoştea pe Keane de aproape zece ani. Fu- 
seseră împreună la câteva petreceri și jucaseră golf din 
când în când. O dată fuseseră la pescuit în insulele Cay- 
man, într-un weekend stropit cu mult alcool, alături de 
nişte manechine superbe. Keane fusese un adevărat 
magnet pentru femei și, din câte auzise Dan, împlinirea 
vârstei de patruzeci de ani nu-l făcuse mai înţelept. 

Incăperea arăta ca biblioteca unui conac englezesc, 
cu covoare orientale, fotolii de piele și lambriuri întune- 
cate. Tavanul era împodobit cu medalioane de ipsos şi 
ghirlande care străluceau în umbra aruncată de flăcări- 
le buştenilor din şemineu. Draperiile groase de catifea 
acopereau geamurile, ascunzând vederii terenul de golf 
de afară. Masa lungă, acoperită cu damasc, era pregătită 
pentru şase persoane, cu argintărie şi porțelanuri deco- 
rate cu benzi roşu-închis și aurii. 

Jason Keane şi doi acoliţi de-ai săi stăteau lângă șemi- 
neu, ţinând în mâini pahare grele de cristal. Atmosfera 
era cât se poate de masculină. Când Dan intră împreună 
cu Phoebe îmbrăcată în ţinuta ei sado-maso, amintirea 
incomodă a uneia dintre cărțile pornografice favorite 
ale lui Valerie îi reveni în minte. Incercă să-şi alunge 
sentimentul neplăcut că Phoebe era O! şi că el urma s-o 
ofere pe tavă unui grup de bărbaţi. 

Keane veni spre ei cu mâna întinsă. Multimilionarul 
era un tip trecut prin viaţă, şi totuşi nu-şi putu ascunde 
uimirea la vederea rochiei lui Phoebe. Uimirea se schim- 
bă rapid într-o atitudine mai intimă, şi Dan abia se putu 
abtine să nu se posteze în faţa tinerei femei, spunându-i 
lui Jason să-şi pună ochii pe gagica altuia. 

Keane îi strânse mâna lui Dan. 

- Când facem un golf, amice? Ai timp să strecori o 
partidă între două călătorii? 

- Mă tem că nu. 


1 Histoire d'O, celebru roman erotic de Dominique Aury, publicat în 
1954 sub pseudonimul Pauline Reage (n.tr.) 

- De ce nu jucăm la Pebble săptămâna viitoare? 

- Sună bine. 

Keane îl salută pe Ron, care i-l prezentă lui Phoebe. 
Spre dezpustul lui Dan, ea făcu tot programul: voce uşor 
gâfâită, privire cu vino-ncoa, sâni zbătându-se parcă să 
scape din strânsoarea fâşiei d pânză. În timp ce-şi arăta 
marfa lui Keane și acoliților lui, nu se uită nici măcar o 
dată în direcţia lui. 

Dan privi cu un amestec de scârbă şi furie când gaz- 
da îşi puse mâna pe umărul lui Phoebe și o conduse 
spre şemineu. Keane era întruchiparea playboy-ului 
milionar în smochingul lui făcut la comandă și căma- 
şa imaculată, cu nasturi din diamant. De înălțime și 
corpolență medie, avea părul negru, drept, şi o frunte 
înaltă. Până în seara aceea, lui Dan i se păruse că arăta 
bine, dar acum hotărî că avea nasul prea mare și ochii 
prea șireţi. 

Antrenorul luă un pahar de la un chelner şi îi salută 
pe ceilalți bărbați prezenţi: Jeff O'Brian, asistentul ad- 
ministrativ al lui Jason, şi Chet Delahunty, avocatul său. 
De îndată ce termină, se grăbi spre şemineu ca să trapă 
cu urechea. Evident, Ron avusese aceeaşi idee, deoarece 
se apropiase şi el. 

Phoebe stătea cu spatele la ei, şi Dan era aproape si- 
gur că-i putea distinge linia dintre fese prin materialul 
mulat. Il mânca pe Jason din priviri şi se sprijinea de el 
de parcă ar fi fost un stâlp de lumină de la colțul străzii. 
Tensiunea arterială a lui Dan ar fi distrus orice aparat 
de măsură în acel moment. 

- Îţi pot spune Jason, nu-i aşa? gânguri ea. Mai ales că 
avem atâţia prieteni comuni. 

Dan se aştepta să vadă balele curgând din gura lui 
Keane. 

- Cum ar fi? i 

- Jumătate din Manhattan. şi aşeză o mână posesivă 
pe mâneca lui, unghiile ei roșii ieşind în evidenţă ca 
nişte picături de sânge după o lovitură de bici. [i ştii 

pe soţii Blackwell şi pe Miles Greig, desigur. Nu e un 
ticălos? Şi mai e şi Mitzi Wells, drăcuşorule. 

În mod limpede, Jason simţea efectele tuturor acelor 
raze gamma care se îndreptau asupra lui, căci zâmbetul 
i se lărgi. 

-O ştii pe Mitzi? 

- Sigur că da. Aproape că i-ai sfâşiat inima. 

- Nu eu. 

Phoebe își cobori vocea până la o şoaptă senzuală, 
apoi îşi supse buza inferioară într-un mod care-l făcu pe 
Dan să se teamă că avea să-i explodeze capul. 

- Dacă-ţi mărturisesc ceva, îmi promiţi că n-o să crezi 
că-s O fiinţă îngrozitoare! 

- Jur pe roșu. 

- Am rugat-o să ne facă cunoștință - asta era înainte 
ca voi doi să fiţi împreună -, şi ea a refuzat. Asta aproa- 
pe că ne-a distrus prietenia, dar acum înţeleg de ce era 
atât de protectoare. 

Dan observă că Jason încerca să identifice fermoarul 
sau copcile rochiei lui Phoebe, ca mai târziu să nu piar- 
dă timpul cu dezbrăcatul. Cu un mormăit dezgustat, 
își dădu capul pe spate şi-şi goli paharul. Keane avea să 
scoată rochia aceea numai dacă trecea de el. 

Cina era gata. Se aşezară, cu Jason în capul mesei 
şi Ron şi Phoebe de fiecare parte. Dan era în capătul 
opus, între Jeff O'Brian şi Chet Delahunty. Masa păru 
să dureze o veşnicie. Când se servi desertul, bărbaţii de 
la capătul mesei renunţaseră la orice încercare de con- 
versaţie ca să poată trage cu urechea mai bine. 

Dan o privi pe Phoebe vârând o căpşună în gura ei 
demnă de un film porno în timp ce se uita în ochii lui 
Keane şi îşi promise s-o ceară de nevastă pe Sharon An- 
derson chiar în acel weekend. 

Ron abia dacă-și ridicase privirea din farfurie până 
atunci, dar, când li se aduse cafeaua, păru să revină la 
viață, cam cu nouăzeci de minute prea târziu, în estima- 
rea lui Dan. 

- Scuză-mă că vă întrerup, Phoebe, dar cred că ar fi 
momentul să discutăm despre motivele care ne-au adus 
impreună în seara asta. 

Privirea inexpresivă a lui Phoebe îi stârni lui Dan 
dorința s-o zguduie. Voia atât de mult să-l adauge pe 
Keane la colecţia ei de scalpuri încât să uite de ce se 
aflau acolo? 

- Motive? întrebă ea. 

- Contractul pentru stadion, îi aminti Ron. 

- A, prostii! M-am răzgândit, Ronnie. Nu vreau să vor- 
bim acum despre asta. De ce nu te relaxezi și nu te simți 
bine? Jason și cu mine suntem prieteni acum, și toată 
lumea ştie că nu trebuie să faci afaceri cu prietenii. 

- lată o femeie pe gustul meu, chicoti Jason. 

- Ronnie nu se gândește decât la afaceri. E atât de 
plicticos! In viaţă sunt lucruri mai importante decât 
o prostie de contract vechi de când lumea. 

Dan își îndreptă spatele. Ceva nu era în regulă. Lui 
Phoebe îi păsa foarte mult de contract, şi niciodată nu-l 
numise „Ronnie“ pe directorul general. 

Keane îi adresă lui Ron un zâmbet arogant. 

- De ce nu mai bei un pahar de vin, McDermitt? 

- Nu, mulţumesc. 

-Nu te bosumfla, Ronnie. Poţi să-l suni pe Jason 
mâine şi să-i spui ce-am hotărât. 

- Ce e de hotărât? întrebă Kaene pe un ton calm. To- 
tul e stabilit. 

Din nou, degetele lui Phoebe se curbară pe mâne- 
ca lui. 

- Nu chiar, dar hai să nu ne stricăm seara vorbind 
despre afaceri. 

Keane deveni brusc mai atent. 

- i-am trimis un contract echitabil. Acelaşi pe care 
l-a semnat și tatăl tău. Sper că eşti mulţumită. 

- Eu nu sunt mulţumit, interveni Ron cu o duritate 
care-i stârni admiraţia lui Dan. Antrenorul aşteptă cu 
interes răspunsul lui Phoebe. 

- A, nici eu nu sunt mulţumită, chicoti ea. Ronnie 
atâta m-a bătut la cap cu condiţiile proaste pe care le 
obținem, încât m-a convins să iau măsuri. Ca o fetiță 
recitând o lecţie învățată pe de rost, adăugă: Ronnie îmi 
tot aduce aminte că acum sunt femeie de afaceri, Jason. 
Și, cu toate că o să mai am echipa doar puţin timp, tre- 
buie să gândesc ca un proprietar. 

Dan nu lăsă emoţiile să-i transpară pe chip când se 
aplecă în față să urmărească spectacolul. Oare ce punea 
la cale gagica aia deşteaptă foc? 

Ea îşi rostogoli ochii demonstrativ. 

- Ştiu la ce te gândești. Te gândeşti că Phoebe Somer- 
ville nu e cu adevărat o femeie de afaceri şi nu poate 
face alegeri dificile, dar te înşeli. 

-Nu mă gândeam deloc la asta. Zâmbetul leneș al 
lui Keane era în contradicţie cu intensitatea de șoim a 
privirii lui. Ce alegeri dificile ai în minte? Te-aş putea 
ajuta. Am multă experienţă în domeniu. 

Gura lui Ron se strâmbă în ceea ce, la orice alt băr- 
bat, ar fi fost un surâs batjocoritor. 

- Încearcă să te manipuleze, Phoebe. Ai grijă! 

Phoebe se încruntă ușor. 

- Nu fi nepoliticos, Ronnie! Jason n-ar face nimic de 
genul ăsta. 

Ochii lui Keane îi sfredeleau cutia craniană, de parcă 
ar fi vrut să afle dacă avea vreun neuron. 

- Sigur că nu. Cu toţii trebuie să facem alegeri dificile 
din când în când. 

Bosumflarea lui Phoebe se transformă în scâncet. 

- Dar asta a fost grea de tot, Jason. Ronnie n-a încetat 
să-mi spună c-o să te înfurii, dar nu sunt atât de convin- 
să. Nu văd de ce te-ar bucura să vezi echipa plecând. 

Jason se înecă cu cafeaua din care tocmai sorbea. 

- Să plece? Ceaşca lui ateriză pe farfurioară cu un zăn- 
gănit, şi orice aluzie erotică îi dispăru din glas. Despre 
ce naiba vorbeşti? Unde să plece? 

Dan observă că buza inferioară a lui Phoebe începuse 
să tremure. 

- Nu te înfuria. Ronnie mi-a explicat, şi totul va fi 
bine. O să folosim acea opţiune de un an trecută în 
contract, aşa că nu ne mutăm imediat, ci abia la anul. 
O să ai o grămadă de timp ca să găseşti altă echipă care 
să joace pe stadionul tău. 

Keane scrâşni din dinţi. 

- Şi unde, mai exact, te gândești să duci echipa? 

- Poate în Manhattan. N-ar fi grozav? Evident, nu 
sunt absolut sigură că vor fi de acord şi ceilalţi proprie- 
tari, dar Ronnie a angajat nişte tocilari să facă un studiu 
de piaţă, și ei i-au spus că la New York ar mai fi loc pen- 
tru o echipă de fotbal. 

Keane, crezând că ştia de-acum cine deţinea puterea 
în culise, îi aruncă lui Ron o privire furioasă. 

- E absurd! Chicago Stars n-o să poată juca pe Giants 
Stadium. Il folosesc deja două echipe. 

Phoebe încă nu era pregătită să-l lase pe directorul gene- 
ral în luminile rampei, așa că-l prinse pe Keane de braț. 

- Nu Giants Stadium. Asta este în New Jersey, pen- 
tru numele lui Dumnezeu, și eu nu merg în New Jer- 
sey decât dacă trec pe-acolo în drum spre Philadelphia. 
Chiar dacă n-o să mai fiu proprietara echipei, asta nu 
înseamnă că n-o să vreau să asist la toate meciurile. 
Sunt atât de pasionată de fotbal, încât ştiu numele tu- 
turor jucătorilor. 

- Nu poţi muta echipa decât dacă ai un stadion! stri- 
pă Keane. Nu ţi-a spus McDermitt? 

- Dar asta e partea cea mai bună! Donald tocmai şi-a 
revenit după toate chestiile alea oribile care i s-au în- 
tâmplat acum câţiva ani şi vrea să construiască un sta- 
dion acoperit pe terenul din West Side pe care-l deține. 
Sprâncenele ei se ridicară şi coborâră sugestiv. Suntem 
prieteni apropiați, ştii, şi mi-a zis c-o să-mi dea o lojă nu- 
mai pentru mine dacă semnez cu el înainte de a-i trans- 
fera echipa lui Reed. Cu ochii măriţi inocent, adăupă: 
Vai, Jason, nu trebuie să te înfurii! Trebuie să urmez 
indicaţiile lui Ronnie. Se supără foarte tare dacă nu mă 
comport ca o adevărată femeie de afaceri. 

Dan era mulţumit că nimeni nu-i acorda atenţie, 
pentru că scena îl ameţise de-a binelea. Trebuia să recu- 
noască talentul tipei, jos pălăria! Ron se lăsă pe spătarul 
scaunului cu aerul zeflemitor al unui mafiot care avea 
pachetul majoritar de acţiuni la o fabrică de ciment. 

Atitudinea lui Keane suferise o transformare subtilă; 
acum o privea pe Phoebe cu un amestec de dușmănie şi 
superioritate. Lui Dan îi trecu prin minte că, oricât ar 
fi fost de versat, Keane trebuia să fie foarte atent. Antre- 
norul știa din experienţă cât de uşor era să fii păcălit de 
cei doi artişti ai escrocheriei. 

- Trebuie să te avertizez că toată treaba mi se pare 
iluzorie. Mă îndoiesc foarte tare că liga o să aprobe pre- 
zenţa unei a treia echipe în zona New Yorkului. Dacă aş 
fi în locul tău, n-aş spera prea mult să-i mut pe Chicago 
Stars în Manhattan. 

Phoebe scoase acelaşi chicotit care, cu numai zece mi- 
nute mai devreme, îl scosese pe Dan din minţi. Acum 
i se părea la fel de muzical ca sunetul unor clopote de 
biserică. Oare cum se putuse îndoi de ea? Nu numai că 
era deşteaptă foc, dar avea şi un curaj nebun. 

- Exact asta a spus şi Ronnie, ciripi ea. Am însă un 
plan de rezervă. 

- Da! 

Se aplecă mai aproape de Keane. 

- N-o să crezi cât de mult vor cei din Baltimore să 
aibă o echipă în NFL. Incă de când... Se uită peste masă 
la Dan, care-i recunoscu licărirea din ochi. In timp ce-și 
menținea o expresie impenetrabilă, pieptul lui se umflă 
de mândrie. Cum se chema echipa aia care a plecat din 
Baltimore? îl întrebă ea. 

- The Colts. 

- Ei bine, încă de când au plecat The Colts, cei din 
Baltimore se dau de ceasul morţii să facă rost de altă 
echipă. Şi mai e și Orlando, spuse ea încântată. Tipii 
ăia sunt extraordinar de drăguţi. Săptămâna trecută, 
când am stat de vorbă, mi-au oferit un stilou Montblanc 
incredibil, cu urechiuşe de şoricel din aur. Imitând-o 

pe Minnie Mouse, scoase un mic țipăt, apoi oftă de plă- 
cere. O, îmi place la nebunie Orlando. Stadionul lor 
este chiar lângă Disney World. 

Keane se holba la ea uluit, incapabil să scoată o vor- 
bă. Peste câteva clipe, ea zise: 

- Prin urmare, vezi tu, nu știu cum să mă port ca o 
femeie de afaceri. Phoebe îşi puse şervetul pe masă şi se 
ridică. Acum, domnilor, vă rog să mă scuzaţi, trebuie să 
mă duc la toaletă. Ronnie, te rog să fii politicos cu Jason 
cât sunt plecată. Ai obținut tot ce-ai vrut, aşa că-ți poți 
permite să fii elegant. 

In timp ce se îndepărta de masă, ochii tuturor con- 

vivilor erau aţintiți asupra ei. În cele din urmă, ușa se 
închise. 
„_ Dan ar fi vrut să sară în picioare și s-o ovaţioneze. 
In acel moment știa fără pic de îndoială că nu se pu- 
tea însura cu Sharon Anderson, și se simţea de parcă 
O greutate uriașă i s-ar fi ridicat de pe umeri. Phoebe îi 
umplea inima, nu Sharon, și trebuia să-şi schimbe toate 
planurile. Viitorul de care fusese atât de sigur se vedea 
acum ca prin ceaţă, o constatare care ar fi trebuit să-l 
deprime. In loc de asta, era în culmea fericirii. 

Jason își aruncă șervetul pe masă şi se repezi spre Dan. 

- Credeam că suntem prieteni! Ce dracu' se întâm- 
plă aici? 

Dan își ascunse repede entuziasmul printr-o ridicare 
din umeri. 

- E treaba direcţiunii. Eu nu-s implicat. 

- Nici atunci când jucătorii tăi s-ar putea trezi cu 
urechi de şoarece pe câşti? 

Dan îşi puse pe masă ceaşca de cafea şi-şi şterse colţul 
gurii cu şervetul. 

- Ţinând cont de trecutul ei, Baltimore e varianta 
mai probabilă. E mai aproape de Manhattan. 

Jason își direcționă furia asupra lui Ron. 

- Asta-i lucrătura ta, McDermitt. Ai manipulat-o pe 
idioată! O tragi de sfori ca pe-o păpușă, fir-ar a dracului 
să fie! 

Zâmbetul lui Ron dezvălui nişte dinţi de rechin tânăr. 

- Am făcut ce trebuia, Keane. Ne-ai tras-o ani în şir, 
şi într-un final am găsit o cale să te opresc. Bert nu s-ar 
fi gândit niciodată să mute echipa, dar Phoebe nu este 
atât de ataşată de tradiţie, deşi nu mi-a fost ușor s-o con- 
ving să caute în altă parte. Are niște relații excepţionale, 
nu vreau să ştiu cum şi le-a făcut. Azi vorbeşte la tele- 
fon cu Trump, mâine, cu cei de la Disney. l-au promis 
chirii mici, procentaje mari din încasări. Ei plătesc pen- 
tru pază. Îmi dau seama că stadionul tău rămâne gol, 
dar poate că The Bears... 

- Să-i bag undeva! zbieră Keane. Crezi că vreau să-l simt 
pe McCaskey suflându-mi în ceafă? Ochii lui se plimba- 
ră de la Ron la Dan şi înapoi, îngustându-se bănuitor. Se 
întoarse spre avocatul lui. Du-te la ușă și ţine-o pe Phoe- 
be ocupată dacă se întoarce! O'Brian, fă-mi legătura 
cu Trump! 

Dan putu să vadă licărirea de alarmă din ochii lui 
Ron. La rândul lui, nu-şi putu înăbuși dezamăgirea. 
„Ai făcut tot ce-ai putut, Phoebe“, se gândi. Din păcate, 
Keane nu era la fel de uşor de păcălit cum fusese el. 

Se lăsă o tăcere grea câtă vreme bărbaţii aşteptară 
să se facă legătura telefonică. După câteva momente, 
O'Brian îi dădu receptorul patronului său. 

Keane vorbi cu o însufleţire mimată: 

- Donald, aici Jason Keane. Scuze că-ţi întrerup seara, 
dar sunt pe urmele unui zvon interesant. Indreptându-se 
spre şemineu, continuă: Umblă vorba pe-aici că ai de 
gând să construieşti un stadion pe un teren de-al tău din 
West Side. Dacă-i adevărat, m-aș băga și eu la investiţie. 
Cu condiţia să ai deja o echipă. 

Strânse mai tare receptorul în mână în timp ce asculta. 

- Chiar? Nu, înţeleg. Mă gândeam că poate The Jets... 
Adevărat? Ei, chestiile astea se mai întâmplă. Da, sigur. 
O, fără îndoială. 

Urmă o pauză lungă. 

- Așa o să fac. Bineînţeles. Și eu mă bucur mult că 
te-am auzit. 

Faţa lui era cenușie când trânti receptorul în furcă. 

- Nenorocitul vrea ca Chicago Stars să joace la el. 
Mi-a zis că i-a promis lui Phoebe o lojă din marmură 
roz. Ba ticălosul a avut și tupeul să râdă! 

In încăpere se lăsă tăcerea. 

Ron își drese glasul. 

- Vrei să-ți dau numele tipilor de la Orlando şi Balti- 
more cu care a vorbit? 

- Nu te deranja, se răsti Keane, în timp ce Dan aproa- 
pe că putea să-i vadă rotițele bine unse învârtindu-i-se 
în minte. Dan, țin minte că-mi admirai crosa de epocă, 
George Low Wizard. Este a ta dacă o scoţi pe Phoebe 
de-aici. 

- Mă bucur întotdeauna să pot ajuta un prieten, zise 
Dan încet. 

- Cât despre tine, mârâi Keane întinzându-și degetul 
spre Ron. Nu te duci nicăieri până nu întocmeşti un 
nou contract. 

Fără grabă, Ron îşi alese un trabuc din cutia care 
fusese adusă odată cu coniacul şi o răsuci tacticos în- 
tre degete. 

- Va trebui să fie o ofertă atractivă, Jason. Foarte 
atractivă. Ca să fiu sincer, mie-mi place la Orlando. 

- O să fie foarte atractivă, ticălos viclean ce eşti! 

-Atunci ne-am înţeles. Zâmbind, Ron își vâri trabu- 
cul în colțul gurii, apoi spuse: Şi, Keane, nu uita cine-l 
are pe Trump în buzunar! 


capitolul 20 


- Eşti sigur că mi-ai povestit tot ce s-a întâmplat după 
plecarea mea? 

Cum încălzirea Ferrariului mergea la turație maximă, 
dinţii lui Phoebe nu clănțăneau de la frig, ci din cauza 
supradozei de adrenalină. 

- Atât de fidel pe cât îmi pot aminti. 

Mintea ei încă nu putea cuprinde faptul uimitor că, 
în acel moment, Ron şi Jason Keane renegociau con- 
tractul de închiriere a stadionului. Gândindu-se la tatăl 
ei, avu o senzaţie nefamiliară de linişte când își dădu 
seama că niciodată nu trebuise să-i dovedească lui ceva, 
ci numai ei înseși. 

Ferrariul dădu peste o groapă din asfalt, ceea ce o 
făcu să observe brusc peisajul rural. 

- Credeam că mă duci acasă. 

- Te duc. Acasă la mine. 

- De ce? 

- Pentru că ultima dată când am trecut pe la tine, 
domnişoara Molly era acolo, împreună cu trei prietene 
de-ale ei. Până atunci n-am ştiut ce voci ascuțite pot să 
aibă patru adolescente. Aruncându-i o privire, adăugă: 
Am impresia că avem nevoie de puţină intimitate ca să 
discutăm câteva chestiuni. 

Phoebe nu-şi imagina care erau subiectele atât de ar- 
zătoare, încât să nu poată aştepta până a doua zi. După 
ce se întâmplase cu o săptămână în urmă în sala de for- 
tă, nu mai voia să fie respinsă, și ştia că n-ar fi trebuit să 
rămână singură cu el. Totuşi, cum intrase deja pe aleea 
casei lui, era cam târziu ca să-i ceară să se întoarcă. 

- Întâi o să vorbim, spuse el. După aia o să dăm foc 
chestiei ăleia pe care o porţi. 

Mânia lui îi dădu de înţeles că promisiunea nu avea 
nici o conotaţie sexuală. Cu toate astea, în timp ce 
Ferrariul gonea pe sub copacii dezgoliți, ale căror ramuri 
scheletice se profilau pe cerul nopţii, îşi dădu seama 
că palmele i se umeziseră. 

- E Versace. 

- Poftim? 

- Rochia. E Versace. Designerul. Sau cel puţin este 
copiată după un model Versace. Am o prietenă în Man- 
hattan care poate să reproducă orice haină. 

- Ce-ai păţit? Vocea ta sună bizar. 

- Dinţii îmi clănțănesc, murmură ea când mașina tre- 
cu peste o bordură. 

- Am dat drumul la căldură. 

- Nu mi-e frig. Cred că e o reacţie întârziată. Am fost 
destul de nervoasă în seara asta. 

- Așa și trebuia să fii. Phoebe, de când sunt pe lume 
n-am văzut ceva asemănător cu reprezentaţia de mai de- 
vreme. Totuși, Ron m-a cam dezamăgit nespunându-mi 
nimic de planurile voastre, mai ales că el m-a invitat. 

- Ron nu ştia precis ce aveam în minte. 

- Vrei să spui c-a improvizat? 

- Nu în întregime. l-am spus ce atitudine voiam să 
afișeze, dar nu i-am explicat în detaliu care erau pla- 
nurile mele. Are problema asta cu aritmia cardiacă. 
Se declanşează când e prea agitat, și mă temeam c-o să 
mă trădeze. Dar e un improvizator excelent, așa că nu 
mi-am făcut prea multe griji. 

- Respectul meu pentru bunul meu prieten Ron creş- 
te pe zi ce trece. 

Se opriră în faţa casei din piatră, ale cărei ferestre 
luminate răspândeau pete de lumină aurie pe verandă. 
Vițele uscate de aristolochia atârnau obosite pe spalier, 
dar tot erau frumoase în noaptea rece de decembrie. 
Phoebe aşteptă până când Dan îi deschise portiera, apoi 
ieși din Ferrari aruncându-şi picioarele înainte, deoare- 
ce rochia era îngrozitor de strâmtă. 

El întinse mâna s-o ajute. Când degetele lui le strân- 
seră pe-ale ei, Phoebe se strădui să-și reprime un fior de 
plăcere. O frunză trosni sub tocul ei negru, brodat cu 
perle, când urcară împreună treptele verandei. 

Dan descuie uşa şi-o invită să intre. 

- Credeam că totul s-a dus pe apa sâmbetei când 
Keane l-a sunat pe bunul tău prieten, Donald Trump. 

- Donald are un simț al umorului extraordinar. N-a 
trebuit să fac mari eforturi ca să-l conving să-mi confir- 
me povestea. 

Holul era luminat de o lampă din alamă cu abajur 
negru, aşezată pe un mic cufăr de epocă. Il urmă în su- 
fragerie, unde el apăsă pe întrerupător, scăldând încă- 
perea într-o lumină blândă, intimă. Incă o dată, o frapa 

aspectul confortabil al locuinţei lui. O jachetă bleuma- 
rin era aruncată peste braţul canapelei cu model ecosez 
roşu şi verde, în timp ce câteva ziare din Chicago, plus 
The Wall Street Journal erau răspândite pe podea lângă 
un fotoliu. Mirosea a cuişoare şi a scorţişoară. 

- E un loc atât de plăcut, murmură ea melancolică. 

Dan urmă direcţia privirii ei spre un coş cu conuri de 
brad aşezat pe cămin. 

- Îmi place să am în jur lucruri din natură. 

Îşi scoase haina şi-şi desfăcu papionul, apoi se aplecă 
să aprindă focul în şemineu. Când se asigură că flăcările 
erau destul de puternice, trase paravanul de protecţie și 
îşi îndreptă spatele. 

- Îţi scoţi mantoul? 

Poate că era rezultatul tuturor acelor săptămâni în 
care purtase numai perle şi bentiţe, dar nu voia să stea 
în faţa lui în acea rochie vulgară pe care o folosise ca să-l 
dezarmeze pe Jason Keane, nu atât timp cât în jurul lor 
domnea atmosfera intimă a acelei case minunate. 

- Încă mi-e puţin frig. 

Dacă-şi dădea seama că era o minciună, n-o arătă în 
nici un fel. 

- O să-mi iau o bere. Vrei ceva ca să te încălzeşti? 
Cafea? Ceai? 

- Nu, mulţumesc. 

Când el se duse în bucătăria deschisă din spate, Phoe- 
be îşi scoase mantoul şi-l înlocui cu jacheta pe care-o 
găsise pe braţul canapelei. Pe lângă mirosul proaspăt de 
detergent, putea simţi o aromă care nu era nici picantă, 
nici citrică, dar îi aparţinea indiscutabil lui Dan Cale- 
bow. Se aşeză la un capăt al canapelei exact în clipa în 
care el se întoarse cu o sticlă de Old Style în mână. 

Dan se așeză la celălalt capăt, picior peste picior, și se 
sprijini de braţul capitonat. 

- Tu şi cu Ron vă pricepeţi tot mai bine la păcălit oa- 
menii. Trucul de seara asta a fost chiar mai bun decât cel 
pe care mi l-aţi făcut mie. Apropo, sunt destul de matur 

ca să recunosc că ai avut dreptate în privinţa lui, iar eu 
m-am înşelat. 

- Mersi. 

- O să recunosc chiar şi că ai avut parţial dreptate 
în privinţa încordării pe care au manifestat-o jucătorii 
la începutul sezonului. 

- Numai parţial? 

- În cea mai mare parte, admise el. Dar asta nu în- 
seamnă că nu sper să-mi trăiesc restul vieţii fără să mai 
aud discursuri despre jucători în pielea poală. Cutremu- 
rându-se, adăugă peste câteva clipe: Crezi că tu şi Ron 
mă puteți informa dinainte când mai aveţi de gând să 
mai faceţi o asemenea înşelătorie? Sper că-ți dai seama 
că azi mai aveam puţin și săream la bătaie, deşi nu-s 
sigur pe cine aş fi bătut, pe Keane sau pe tine. 

- Probabil că pe Keane. Deşi faci atâta scandal, nu mi 
te pot imagina lovind o femeie. 

- Uiți de Valerie. 

- Ar trebui să i-o prezinţi lui Jason. Se potrivesc 
perfect. 

- De unde ştii? 

- Mi-o spune instinctul. Tipului i-ar plăcea la nebunie 
toate jocurile excentrice pe care le-ar putea inventa ea. 

- Nu ştiu. Unele dintre ele... 

- Las-o baltă! Am un stomac sensibil. Deşi Dan îi spu- 
sese că nu se mai vedea cu Valerie, imaginea celor doi 
făcând dragoste o împunse ca un pinten ascuţit, aşa că 
vocea îi sună mai înțepător decât ar fi vrut: Sunt sigură 
că toate celelalte femei ţi se par mult prea cuminţi după 
ce-ai fost însurat cu o tipă cu asemenea gusturi, pe lângă 
faptul că era membră a Congresului. 

- Eşti hotărâtă să te cerţi cu mine, așa-i? o întrebă el 
oftând. 

- Nici vorbă. i 

-Ba da, şi eu nu-s într-o dispoziție certăreață. Îşi 
întinse picioarele și-și puse berea pe covor. Ce-aş vrea 
acum e să găsesc o foarfecă şi să te scot din rochia aia. 

Phoebe îşi tinu răsuflarea. Căldura i se răspândi prin 
trup, urmată de incertitudine. 

- Dan, nu glumi pe tema asta. 

- Nu glumesc. Expresia lui era atât de solemnă, încât 
aproape c-o înfricoşă. Crede-mă, am încercat să mă ţin 
departe de tine, dar nu mai pot. 

- Acum e acum? îl întrebă ea în șoaptă. 

- Am spus eu „acum? 

- Nu. 

- Atunci nu e acum. E doar ce-am zis. 

- Aha, murmură ea trecându-şi limba peste buzele 
uscate. 

- Întâi aș vrea să-ți scoţi jacheta. Am aprins focul, şi 
e foarte cald. 

- Aș prefera s-o păstrez. 

- Adică nu vrei să faci dragoste? 

- Nu. Mustrându-se pentru că refuzase atât de prompt, 
încercă să vorbească pe un ton mai rezonabil: In clipa în 
care o să-mi vezi rochia, o să te pui iar pe ţipat. 

- Phoebe, orice femeie cu jumătate de creier şi-ar da 
seama că țipatul e ultimul lucru pe care am de gând să-l 
fac în momentul ăsta. 

- Asta spui acum, dar temperamentul tău e imprevi- 
zibil. N-ai înţeles că am făcut exact ce se aștepta echipa 
să fac. 

- Vrei s-o luăm de la capăt cu chestia asta? 

- Mi-am pus corpul la bătaie pentru binele echipei. 
Nu asta face toată lumea la fotbal! 

- Incepi să mă scoţi din minţi. Ştii asta, nu? 

Phoebe nu-i mai putu rezista când observă licăririle 
verzi de amuzament care-i dansau în ochi. 

- E o copcă la spatele gulerului. 

- Vino încoace şi arată-mi. 

Când ea se supuse, Dan o apăsă uşor pe umeri, su- 
perându-i să se aşeze cu faţa în jos în poala lui. Işi culcă 
obrazul pe genunchiul lui, astfel că sânul i se lipea de 
coapsa puternică. 

O mângâie pe păr, degajând șuviţele care se prinsese- 
ră sub jachetă. 

- Mă gândesc aşa: începem aici, pe canapea, şi cumva 
ne croim drum dintr-o cameră în alta. 

-Sună de parcă am face curăţenia de primăvară. 

li trase încet jacheta de pe umeri şi o aruncă pe podea. 
Degetele lui îi mângâiară spatele prin plasa rochiei. 

- Presupun că se pot face unele paralele. Mă pot gân- 
di la niște lucruri interesante pe care să le facem cu apă 
ŞI săpun. 

- Ținând cont de trecutul tău, probabil că ştii să faci 
lucruri interesante cu orice ai avea la dispoziţie, murmu- 
ră Phoebe ţinându-şi respiraţia când el îi atinse un loc 
deosebit de sensibil de la ceafă. 

Dan chicoti şi-i prinse fundul în palmă. 

- Eşti sigură că nu-ţi place să fii plesnită peste fund? 

- Sunt sigură, răspunse ea zâmbind. 

- Uite încă o chestie care-mi place la tine. 

O mângâie prin mătasea rochiei, urmărind cu degetul 
valea dintre fese până când ea nu mai suportă plăcerea. 
Își întoarse capul şi, când îşi apăsă buzele de fermoar, 
descoperi că era excitat la culme. 

- O să mă faci să termin înainte de a fi început, 
gemu el. 

O ridică de umeri și o luă în brațe. Când ochii li 
se întâlniră pentru o clipă, Phoebe crezu că avea să se 
retragă aşa cum o mai făcuse; în loc de astea, mâinile lui 
mari, de atlet, o traseră mai aproape. Buzele li se uniră, 
deschise, dornice de explorare, și trupurile lor înlănțui- 
te se adânciră în pernele canapelei. 

Prin plasa rochiei, îi putea simți mâinile atingând-o 
peste tot. În timp ce el își mută greutatea, trăgând ne- 
răbdător de materialul subțire ca să ajungă la corpul ei, 
Phoebe începu să-i descheie nasturii de la cămaşă. Nici 
unul nu-şi dădu seama cât de precară le era poziția până 
nu se treziră alunecând de pe canapea. În momentul în 
care ajunseră pe covor, Dan se răsuci astfel încât să n-o 
zdrobească cu greutatea lui. 

Chiar şi după ce aterizară, nu-şi întrerupseră sărutul. 
Când Phoebe deschise ochii ca să-l privească în sfârşit, 
el zâmbea. 

- Te distrezi la fel de bine ca mine? 

- Mai bine, chicoti ea, aplecându-se să-i sărute mica 
cicatrice din bărbie. 

- Phoebe, scumpo, trebuie să te scot din rochia aia. 

- Nu ţipa, şopti ea. 

- Credeam că deja ţi-am explicat... 

- N-am nimic pe dedesubt. 

Dan clipi şocat. 

- Nimic? Ştiu că ai dresuri. Am văzut... 

Phoebe clătină din cap. 

- N-am dresuri. N-am jartieră. Rochia e prea strâmtă. 

Dan se rostogoli mai departe de ea. 

- Phoebe Somerville, îmi spui că n-ai nici măcar 
chiloți? 

- S-ar vedea dunga. 

- Doar ciorapi cu bandă adezivă? 

- Și un strop de parfum White Diamonds. 

Dan se ridică dintr-un salt şi o trase în picioare fără 
prea multe menajamente. 

- Mergem direct în dormitor, scumpo. Cum e foarte 
probabil să am un atac de cord până la răsăritul soare- 
lui, vreau să mor în patul meu. 

Gluma lui o făcu să se simtă cea mai dorită femeie din 
lume. Cu trupurile lipite, se întoarseră în hol şi urcară 
la etaj. Când ajunseră pe palier, Dan o conduse într-un 
dormitor spaţios care arăta ca și cum ar fi fost obţinut 
prin unirea mai multor camere mai mici. Tavanul avea 
pantă dublă, iar peretele din dreapta era din piatră. La 
un capăt se afla un spaţiu confortabil pentru relaxare 
şi lectură, iar la celălalt un pat vechi, cu tăblii curbate, 
acoperit cu o pătură ţesută de indienii zuni în nuanţe 
de portocaliu stins, negru, verde și crem. 

Se opri în mijlocul încăperii și începu să-i descheie 
copca de la ceafă, care-i ținea panglica din jurul gâtului. 
Apoi mâinile lui pricepute coborâră până găsiră copcile 

fâșiei care-i ţinea atât de strâns sânii. Phoebe oftă de 
ușurare când presiunea dispăru, iar corsajul din plasă îi 
căzu pe şolduri. 

- Te doare? 

- Un pic. 

Dan întinse mâinile din spate şi o mângâie cu blân- 
deţe pe sâni. 

- Phoebe, promite-mi că n-o să te mai expui așa. 

Se răsuci în braţele lui și-l sărută în loc de răspuns, 
căci nu voia să-i facă nici o promisiune până nu căpăta 
altele în schimb. 

Mâinile mari ale lui Dan îi alunecară mai jos pe șira 
spinării. Ar fi vrut s-o sărute la nesfârşit. Nu se sătura de 
gura ei, de pielea ei, de mirosul ei dulce şi feminin. Dar 
nu așteptase atât de mult ca să termine atât de repede, 
așa că o eliberă. 

Phoebe scoase un geamăt dezamăgit când el făcu un 
pas înapoi. Încântat să constate că îl dorea, îşi scoase că- 
mașa din pantaloni și se așeză pe un scaun ca s-o poată 
privi mai bine. Fâşiile de material și plasa îi căzuseră în 
bucle mari în jurul taliei, iar sânii, rotunzi şi umflați, 
erau atât de frumoși, încât nu-şi putea lua ochii de la ei. 
Cum își putuse imagina o căsătorie cu Sharon când nu- 
trea aceste sentimente pentru Phoebe? Inima lui ştiuse 
adevărul cu mult înaintea minţii. 

Când ridică privirea, nesiguranța pe care o citi în 
ochii ei îl zgudui. Șănţuleţele minuscule dintre sprânce- 
ne, şovăiala din atitudine erau în totală contradicţie cu 
trupul ei de păcătoasă. Vulnerabilitatea aceasta îl speria. 
O parte din el o voia agresivă și experimentată, gata ca, 
la final, să-şi înfigă unghia lăcuită în stâlpul patului și să 
adauge inițialele lui la lista trofeelor. Dar inima lui nu 
voia deloc asta. Zâmbi ca să risipească tensiunea cres- 
cândă dintre ei şi spuse: 

- M-ai face fericit, scumpo, dacă ţi-ai scoate rochița 
aia încet, da încet de tot, ca să pot să văd dacă nu minţi 
în privinţa lenjeriei. 

Buzele ei se întredeschiseră, iar ochii i se măriră, ca 
și cum nu s-ar mai fi dezbrăcat niciodată în faţa unui 
bărbat. Vederea acelui aer de inocenţă sfioasă, combi- 
nat cu trupul demn de un reactor nuclear, îl aduse pe 
marginea prăpastiei. 

Cum ea nu se mişca, o întrebă: 

- Nu vrei s-o faci pe fecioara, nu? Mă tem că m-ai adus 
în starea în care-mi doresc ceva mai picant. 

-S-o fac pe fecioara? O, nu, murmură ea începând 
să-și îndepărteze fâșiile de material de la talie. 

- Stai, nu te prăbi. Am putea să ne prefacem - nu 
mi-o lua în nume de rău, nu vreau nicidecum să par 
lipsit de respect, dar am putea să ne prefacem că am de 
gând să las o bancnotă de o sută de dolari pe noptieră 
după ce terminăm şi că sper să obțin un spectacol de 
striptease demn de preţul ăsta? 

Colţurile gurii ei tremurară când schiţă un surâs. 

- Ceea ce e sub rochia asta merită mult mai mult de- 
cât o sută de dolari. 

- Atât timp cât accepţi cardurile American Express, 
n-ai decât să spui preţul. 

Phoebe se jucă alene cu panglicile rochiei. Deşi își 
trecuse degetele mari pe sub țesătură ca să se dezbrace, 
nu ajunsese mai jos de buric. 

- Credeam că te-ai pocăit. Că nu-ţi mai plac chestiile 
neconvenţionale. 

- Era înainte să te văd în rochia asta blestemată. 

- Nu-ţi scoţi mai întâi cămașa? Imi place să-ţi privesc 
pieptul. 

- Chiar! 

Nu era prima femeie care-i admira corpul, dar tot îi 
făcea plăcere s-o audă. Îşi scoase panglica papionului, 
apoi brâul de mătase. Fără să-și ia ochii de la ea, îşi des- 
făcu butonii din onix şi-şi scoase cămașa. 

Privirea ei lacomă îl făcu să se simtă încă şi mai 
bine. 

- E rândul tău, îi spuse. 

Phoebe își trase rochia mai jos pe coapse, dar, oprin- 
du-se chiar înainte de zona cu adevărat fierbinte, îi 
aruncă privirea jucăuşă pe care el o adora. 

- Care-i limita de credit pe cardul tău American 
Express? 

- Nu-ţi bate capul cu asta. Ar trebui să te îngrijoreze 
mai tare dacă o să mai fii în stare să mergi când termin 
cu tine. 

- Mă faci să tremur, durule. Cu buzele ţuguiate, co- 
bori materialul mulat centimetru cu centimetru, peste 
șoldurile rotunde, peste coapsele perfecte, într-o repre- 
zentaţie atât de sexy, încât Dan se temu că avea să ex- 
plodeze înainte s-o atingă. Atunci când ridică întâi un 
picior, apoi pe celălalt ca să iasă din încurcătura de plasă 
și fâșii, văzu că nu minţise în privinţa lenjeriei. 

O pereche de ciorapi negri cu bandă adezivă şi panto- 
fii cu tocuri foarte înalte erau tot ce purta. Era sălbatică 
și pusă pe rele, și era a lui pentru tot restul nopții. 

Voia să-şi treacă mâinile peste fiecare bucăţică a acelui 
trup, să-şi vâre degetele în fiecare adâncitură, dar pen- 
tru asta trebuia să se ridice, ceea ce însemna să piardă 
priveliştea de-a dreptul incredibilă. Prin urmare, rămase 
pe loc, mângâind-o cu privirea din cap până-n picioare, 
până se opri la punctul dintre coapse. 

Secundele treceau una după alta. Pe măsură ce tă- 
cerea se prelungea, nervozitatea o cuprinse iarăşi pe 
Phoebe. De ce Dan nu spunea nimic? Cu cât o privea 
mai mult, cu atât era mai sigură că-i păsise un defect. Fu- 
sese plină de încredere în puterile ei sexuale, însă acum 
își amintea că era departe de silueta unui manechin. 
Coapsele ei nu erau destul de slabe, şoldurile erau clar 
prea rotunde, iar abdomenul ei nu fusese cu adevărat 
concav decât atunci când avusese gripă. Cum el nu dă- 
dea nici un semn că ar fi vrut să rupă tăcerea, își pierdu 
cumpătul și se aplecă să-şi culeagă bretelele rochiei. 

Dan sări imediat în picioare, cu un aer îngrijorat. 

- Phoebe, scumpo, glumeam la faza cu striptease-ul 
şi cu banii. Ştii asta, nu? Li luă rochia dintre degete și o 
strânse în braţe. 

Pieptul lui cald se lipea de sânii ei. Phoebe își apăsă 
obrazul de pectoralul lui tare. Mintea îi spunea că nu 
era în siguranţă în braţele lui, dar inima avea senzaţia 
că-şi găsise căminul mult dorit. 

- Spune-mi ce-ai păţit, scumpo. Te-am tachinat prea 
mult? Ştii că n-am vrut să te jignesc. 

Fie se ascundea în spatele flirtului glumeţ, ca de obi- 
cei, fie era onestă. 

- Mă jenează să te uiţi la mine așa. 

- Aşa, cum? 

- Ştiu că ar trebui să slăbesc vreo cinci kile, dar nu 
pot ţine regim, şi tu eşti obişnuit cu femei mai slabe. 
Valerie este... 

- Ce are de-a face Valerie cu asta? 

- E slabă, şi eu sunt puţin... sunt prasă! 

- Of, Doamne! Să nu mai văd femei în viaţa mea. 
Gata, mă las de sportul ăsta! Pe când bombănea, înce- 
pu să-i mângâie şoldurile, şi Phoebe simţi furnicături 
în tâmple de la mişcarea blândă a buzelor lui. Ştiu că 
o mulţime de femei se simt nesigure pe corpurile lor şi 
ştiu că ar trebui să fiu drăguţ şi înţelegător. Dar, Phoe- 
be, scumpo, dacă tu te îngrijorezi că ești prea grasă e 
ca şi cum un miliardar s-ar îngrijora că banii lui sunt 
prea verzi. 

- Te uitai la mine. 

- Aici m-ai prins, dar mi-am învăţat lecţia. De acum 
înainte, o să-mi ţin ochii închiși. 

li luă ambii sâni în palme, își înclină fruntea și prinse 
un sfârc între buze. În timp ce-l sugea cu tandreţe, prin 
trupul ei se răspândiră valuri fierbinţi de plăcere. Nesi- 
guranţa ei se evaporă când se agăţă de umerii lui pentru 
a-i oferi un câmp mai larg de acţiune. 

Nu ştia cum ajunseseră lângă pat sau ce se întâmpla- 
se cu pantofii ei, dar Dan tocmai o așeza pe cuvertura 

moale, cu model colorat. Îl privi scoţându-și restul hai- 
nelor și venind să se culce lângă ea. 

- Încă am ciorapii. 

- Ştiu. Işi trecu mâna peste nailonul negru, fin, ur 
când până la pielea neprotejată a coapsei interioare, 
și Phoebe ştiu că ciorapii îl excitau. Desfă-ţi picioarele 
pentru mine, scumpo. 

Phoebe se supuse. 

- Mai larg, îi ceru el. Ridică-ţi genunchii. 

Se supuse și de data asta. 

- lar te uiţi, protestă ea. 

- Şi ești la fel de frumoasă aici ca în tot restul 
corpului. 

Abia mai putea respira când el îi trasă zona intimă cu 
vârful arătătorului. Fără grabă. Admirând-o pe îndelete. 
Uneori apăsându-şi buzele pe pielea fină din interiorul 
coapselor. Murmurând alinturi înăbușite. 

Degetul lui deveni alunecos pe măsură ce intră pu- 
țin şi se retrase, trasând cercuri cu o lentoare infinită. 
Phoebe începu să gâfâie. Trupul ei nu mai era în camera 
aceea, pe patul acela, ci în zbor spre cine ştie ce ținut 
fierbinte şi umed. 

Dan își înclină capul și o cuprinse în gură, făcând-o 
să se piardă în valurile de plăcere. Apoi Phoebe nu mai 
simți un deget, ci două. Alunecând. Pompând. 

Ştia că o urmărea cu privirea. O auzi lăudându-i 
abandonul. 

- E minunat, scumpo. Atât de bine. Lasă-te în voia 
plăcerii. Dă-i drumul, iubito! 

- Nu, icni ea, abia capabilă să vorbească. Nu. Te vreau 
pe tine. 

Degetele lui intrară mai adânc. 

- Mă vrei, iubito? Mă vrei? 

- Da, eu... 

Ochii i se deschiseră larg. Degetele acelea umblau 
acum peste tot! N-avea pic de ruşine. 

Dan scoase un hohot de râs diabolic şi senzual. 

- Relaxează-te, scumpo! Relaxează-te și lasă-mă să te 
simt! 

Gemu şi-l lăsă să facă ce voia, pentru că nimic n-ar fi 
putut-o determina să-i ceară să se oprească, nici măcar 
atunci când îi luă sfârcul în gură şi-l supse tare, arun- 
când-o de pe muntele extazului. 

Zbură prin spaţiu rotindu-se, se lovi de soare și apoi 
căzu pe pământ. Dan o prinse înainte de impactul cu 
solul. 

Trecură câteva clipe lungi până când reuși să deschi- 
dă ochii. 

- N-am putut să te aştept, șopti ea. 

-Nu te-am lăsat, replică el poziţionândusse între pi- 
cioarele ei. 

Era umedă și alunecoasă; cu toate astea, nu reușea 
să-l primească înăuntru. Își ridică şoldurile ca să-i facă 
loc, apoi gemu când el îşi forță drumul şi o pătrunse. 

Dan îngheţă. 

- Te-am rănit! 

- Nu, icni ea. E minunat. 

El își arcui spinarea ca o uriașă felină din junglă și-și 
împinse șoldurile, moment în care Phoebe avu un nou 
orgasm. 

Dan râse când îi simţi spasmele, apoi îi umplu gura 
cu limba lui şi îi răpi trupul, făcându-l al lui. Dulcea pra- 
dă de pe un câmp de bătălie mătăsos. Fiecare centime- 
tru îi aparţinea, şi-l putea stăpâni după bunul plac. Tare 
şi adânc, lăsând-o să simtă puterea crudă a unei forţe 
mult mai mari decât a ei. Folosind-o fără ruşine. Senzu- 
al. Făcând-o să strige iar și iar pe culmile pasiunii. 

Nu era destul! Voia mai mult. Mai mult din sexul ei. 
Din inima ei. Din sufletul ei. 

Phoebe scoase un țipăt slab, sfâşietor, şi ceva se trezi 
în el, ceva ce-ar fi trebuit să rămână ascuns, în siguranţă. 
Speriat de instinctele care i se dezvoltaseră în copilărie, 
instincte care-l avertizaseră să se ferească de durerea insu- 
portabilă a emoţiilor, o întoarse pe burtă ca pe o păpușă 
de cârpe. Sprijinindu-și o mână pe ceafa ei ca s-o ţină 

cu faţa lipită de cuvertură, îi ridică şoldurile şi-o aşe- 
ză pe genunchi. Părul ei blond se răspândi ca o pânză 
aurie pe pernă. Se împinse în ea din spate în timp ce-i 
luă sânul minunat în palmă şi-i răsuci sfârcul între de- 
gete, ducând-o în zona supremă a plăcerii, chiar la fron- 
tiera cu durerea. 

Phoebe îi strigă numele, implorându-l s-o ducă iarăși 
acolo, pe culme, și de data asta Dan ştiu că n-o putea 
trimite singură. 

Faţa ei era ascunsă, îi oferea sexul pentru a-l folosi 
cum credea de cuviinţă. El era ca un animal în călduri, 
așa că n-ar fi trebuit să simtă acea tandreţe copleșitoare, 
o senzaţie atât de caldă, încât aproape îl făcea să plângă. 
Își alungă acele sentimente blestemându-se, dar, când îi 
simţi un nou spasm de dorinţă, își dădu seama că ar fi 
murit pentru ea. 

Ferocitatea îi dispăruse. O întoarse pe spate ca să 
poată privi acel chip minunat, cu obrajii roşii şi bu- 
zele întredeschise. Trăgând-o la pieptul său, îşi strân- 
se pleoapele ca să oprească o emoție pe care refuza 
s-o identifice. 

Cu un strigăt răsunător, o inundă. 


capitolul 21 


Dan traversă dormitorul nepăsător la propria nudita- 
te. Pe când îi studia nenumăratele cicatrice de pe trup, 
Phoebe se gândi la toate loviturile pe care le încasase 
de-a lungul anilor. El scoase un halat alb din dulap 
şi-l îmbrăcă. 

- Trebuie să vorbim, Phoebe. 

Nu-l văzuse niciodată atât de serios, şi amintirea sce- 
nei din hotelul de la Portland, când făcuseră dragoste 
pentru prima dată, îi reveni în minte. 

- Mă tem că ne-am lăsat amândoi duși de val în seara 
asta, îi spuse el așezându-se pe marginea patului. N-am 
folosit nimic. Cum ea îl privea nedumerită, continuă: 

Nu ştiu ce s-a întâmplat. N-am fost niciodată atât de 
neglijent, nici măcar când eram mic. 

In sfârşit înţelese, moment în care simţi o dezamăgire 
iraţională la gândul că perspectiva de a o lăsa gravidă îl 
îngrijora atât de mult. 

- Stai liniştit, iau anticoncepţionale. 

Nu avea să ştie niciodată cât de recent începuse să le 
ia, abia după noaptea din avion. 

- Suntem în anii nouăzeci. Mă preocupă ceva mai 
mult decât contracepţia. A trecut un an de când am 
fost cu altcineva în afară de Valerie, iar contractul meu 
de la club impune controale fizice regulate. Ştiu că sunt 
sănătos, zise el privind-o în ochi. Dar nu ştiu nimic des- 
pre tine. 

Phoebe se holbă la el nevenindu-i să creadă. 

- Ai avut o viață agitată, continuă Dan. Nu te judec. 
Vreau doar să ştii cât de atentă ai fost şi cât timp a trecut 
de la ultimele tale analize. 

In sfârşit pricepu la ce se referea. Cum ar fi putut să 
recunoască față de acest tip trecut prin viață că SIDA 
fusese o problemă serioasă ultima dată când se culcase 
cu cineva? Se propti cu un cot în pernă şi-l privi printr-o 
buclă de păr care-i căzuse peste ochi. 

- Te pricepi de minune să faci o fată să se simtă 
bine. 

- Asta nu-i o glumă. 

- Nu, nu e. Își trecu picioarele peste cealaltă margine 
a patului şi se duse la scaunul unde-și lăsase el cămașa. 
Nu voia să poarte această conversaţie în pielea goală și 
nu suporta ideea de a se chinui să-și pună rochia sub 
ochii lui. N-ai nici un motiv de îngrijorare, îl asigură. 
Sănătatea mea e perfectă. 

- De unde ştii? 

- Pur şi simplu ştiu, zise ea trecându-şi braţele prin 
mânecile cămăşii lui. 

- Mă tem că nu e de ajuns. 

- N-ai nici un motiv de îngrijorare, crede-mă pe 
cuvânt. 

Cămașa nu mai avea nasturi, aşa că-și trecu brâul de 
două ori în jurul taliei și înnodă capetele. 

- Nici măcar nu te uiţi la mine. Ai ceva de ascuns? 

- Nu, minţi ea. 

- Atunci stai jos, ca să putem vorbi despre asta. 

- Nu mai am nimic de zis. Ar fi mai bine să mă duci 
acasă. 

- Nu până nu terminăm discuția, spuse el ridicân- 
du-se în picioare. Mă sperii. 

Nu părea speriat, ci furios. 

- Ultimul control mi-a ieșit bine, zise ea în timp ce-și 
încălța pantofii cu toc. 

- Când a fost asta? 

- În primăvară. 

- Cu câţi tipi ai mai fost de atunci? 

Intrebarea era de înţeles, dar tot îi făcea greață. 

- Zeci! Toată lumea ştie că mă culc cu oricine mi-o cere! 

Din doi paşi lungi fu lângă ea. 

- La naiba, nu face asta! Câţi au fost? 

- Vrei numele şi adresele? Phoebe îşi ridică bărbia în- 
tr-o atitudine sfidătoare. 

- Dă-mi numărul întâi! 

Ochii începură s-o usture. 

- Trebuie să ai încredere în mine. i-am spus că n-ai 
nici un motiv de îngrijorare. Trecutul meu sexual nu e 
treaba ta. 

- In momentul de față e fix treaba mea. O prinse de 
braţ, nu ca s-o rănească, ci ca să-i dea de înţeles că nu 
putea scăpa. Câţi? 

- Nu-mi face asta! 

- Câţi, fir-ar să fie? 

- N-a mai fost nimeni! Doar tu! 

- Da, sigur, mormăi el. 

Scepticismul lui fu picătura care umplu paharul 
în acea noapte de emoţii contradictorii. Cu lacrimi în 
ochi, Phoebe gemu: 

- Crezi ce vrei tu să crezi. 

Se smulse din strânsoare şi o luă spre ușă, însă el o 
prinse imediat și-o trase în brațele lui. 

- Nu plânge, îi spuse pe un ton îmblânzit. Nu trebuie 
să plângi, scumpo. Doar să-mi spui adevărul. 

- N-a fost nimeni de mult timp, oftă ea. De foarte 
mult timp. 

Dan se retrase cât s-o poată privi în ochi, iar Phoebe 
văzu că uimirea luase locul mâniei. 

- Spui adevărul, așa-i? 

Ea confirmă printr-un gest. 

Dan îşi trecu degetele prin părul ei şi o strânse mai 
tare la piept. 

- Nu te înţeleg deloc. 

- Stiu, şopti ea. 

O duse până la un fotoliu comod şi o aşeză în poa- 
la lui. 

- Ce-o să facem de acum înainte? M-ai întors cu susul 
în jos din ziua când ne-am cunoscut. Sprijinindu-și băr- 
bia de creştetul ei, o întrebă: Când spui că a trecut mult 
timp, asta înseamnă peste un an? 

Phoebe încuviinţă din cap. 

- Mai mult de doi? 

ÎIncuviinţă iarăşi. 

- Mult mai mult? 

O nouă încuviințare. 

- Încep să mă prind, zise el mângâindu-i părul. Chiar 
l-ai iubit pe Flores, aşa-i? 

- Mai mult decât pe oricine. „Până acum“, adăugă ea 
în gând. 

- Încerci să-mi spui că de atunci n-a mai fost nimeni 
în viaţa ta? Despre asta e vorba? Phoebe, dar el a murit 
acum şase sau şapte ani! 

Trebuia să facă asta. Nu puteau spera la un viitor 
comun dacă nu avea curajul să-i spună adevărul și să-l 
lase s-o vadă aşa cum era, cu toate cicatricele. Insă o 
speria de moarte gândul de a-şi dezvălui astfel cele mai 
intime secrete. 

Dan nu încercă s-o oprească atunci când se ridică 
din poala lui și se duse să se așeze pe marginea patului, 
cu genunchii apropiaţi şi mâinile crispate pe cape- 
tele brâului. : 

- Arturo era gay, Dan. Nu era iubitul meu. În toate 
privinţele, a fost pentru mine ca un tată. 

Nu-l văzuse niciodată atât de şocat. 

- Nu pricep nimic. 

Să aibă atâta încredere într-un om era cel mai greu 
lucru pe care-l făcuse vreodată, dar îl iubea şi nu mai pu- 
tea trăi în umbră. Adunându-și curajul, îi spuse despre 
viol, poticnindus-se și frământându-și mâinile în timp ce 
se străduia să-i explice. De-abia când îi văzu indignarea 
de pe chip îşi dădu seama că în subconștient se pregă- 
tise pentru alt gen de reacţie, mai curând dezgust, așa 
că vorbele începură să-i vină mai repede. În timp ce-i 
povestea despre acele luni îngrozitoare de la Paris, când 
se culcase cu atâţia bărbaţi, în ochii lui nu se citea con- 
damnarea, ci o compasiune care-i îmblânzea trăsăturile 
severe, făcând-o să-și dorească să i se arunce în brațe. 
Dar rămase pe loc, descriindu-i în pragul lacrimilor cât 
de îngheţată se simţise ani în şir, fiind incapabilă să aibă 
O relaţie intimă. 

La sfârşit, cu muşchii urlându-i de încordare, tăcu, 
aşteptându-l să asimileze informaţia că el era bărbatul cu 
care alesese să-și încheie lunga perioadă de celibat. Dan 
nu-i făcuse nici o promisiune; cu toate astea, îi dădea de 
înțeles, fără cuvinte, ce însemna pentru ea. Nu riscase 
niciodată atât de mult. 

Stând ţeapănă pe marginea patului, îl privi cum se 
ridică de pe fotoliu. În timp ce se apropia, îi remarcă 
muşchii umflați ai gâtului, semn al mâniei înăbușite, 
dar și ochii plini de compasiune, care-i spuneau că nu 
ea era ținta. 

O luă în braţe şi apoi îi spuse cu o voce îngroșată 
de emoție: 

- Îmi pare rău, iubito. Îmi pare atât de rău! 

Începu s-o sărute cu buzele lui calde, vindecătoare. 
În acel moment ar fi vrut să-i spună că-l iubea, dar să- 
rutul deveni mai pasional, și mâinile lui începură s-o 
dezmierde. Nu după mult timp era pierdută în plăcerile 
simțurilor, în timp ce el învingea urmele trecutului cu 
mișcările blânde ale trupului său. 

Era aproape trei dimineaţa când o conduse acasă. 
Phoebe îşi pusese rochia de scandal, peste care avea ja- 
cheta lui şi mantoul de seară. După furtuna emoţională 
din acea noapte, se simţea uimitor de liniştită. La rân- 
dul lui, Dan părea relaxat. 

- O să fii epuizat mâine, îi spuse ea lipindu-se de bra- 
tul lui. 

- N-am nevoie de mult somn. Chiar şi când eram 
mic, mă dădeam jos din pat şi mă strecuram afară. 

- Golanule! 

- Eram un puşti încăpățânat. Mama mă pocnea de 
fiecare dată, dar, oricât m-ar fi bătut, continuam s-o 
întind. 

Tonul lui fusese calm, dar Phoebe ridică alarmată 
capul. 

- Mama ta te bătea? 

Muşchiul maxilarului lui începu să pulseze. 

- Părinţii mei nu erau adepţii metodelor moderne 
de educaţie. Erau oameni de la ţară, se căsătoriseră în 
adolescenţă. Amândoi erau destul de nemulţumiţi că se 
treziseră cu un plod. 

- [mi pare rău. 

- Nu trebuie să te întristezi aşa. Lucrurile s-au îm- 
bunătățit când am mai crescut. Tata a fost cu adevărat 
mândru de mine odată ce-am început să joc fotbal. 

Phoebe nu-şi putu stăpâni revolta față de tatăl 
care avea nevoie de o tabelă de scor ca să-şi măsoare 
dragostea. 

- Și mama ta? 

- Era alcoolică. În zilele bune, și ea era mândră de 
mine. Au murit într-un accident de maşină când eram 
în primul an de facultate. 

Phoebe înţelegea cât de mult îl costa să-i facă nişte 
dezvăluiri atât de intime. Tăcu, pentru a-i permite să 
continue în ritmul ales de el: 

- Dacă vrei să ştii adevărul, am simţit că-i pierdusem 
cu mult timp înainte de asta. E ciudat. Acum două luni 
era un tip care mă tot urmărea cu mașina. li povesti 
despre Ray Hardesty, puştiul care fusese scos din echipă, 
și de vendeta tatălui său, apoi zise: Nu lam mai văzut 
pe Hardesty de atunci, presupun că şi-a băgat mințile în 
cap. Dar în ziua aia, când l-am lipit de camionetă, am 
avut impresia că mă uitam iarăși în ochii lui taică-meu. 
Era limpede că Hardesty nu făcuse nimic în viaţă şi că 
trăia prin intermediul fiului său. Nu-l jelea pe Ray, ci îşi 
jelea propria soartă. E oribil. 

Phoebe se cutremură la gândul că îl putuse cineva 
hărţui astfel pe Dan. 

Vocea lui se aspri. 

- De asta... e greu de explicat, dar familia e foarte im- 
portantă pentru mine. O familie adevărată, cu copii şi 
părinţi care ţin unii la alţii. 

- De asta s-a destrămat căsnicia ta? 

- Pe Val n-au interesat-o niciodată copiii. N-o con- 
damn pe ea pentru că relaţia noastră n-a mers; a fost mai 
mult vina mea decât a ei. Ar fi trebuit să-mi ordonez pri- 
orităţile înainte să ne căsătorim. Ea spunea întotdeau- 
na că eram gelos pe cariera ei, dar nu era nicidecum 
vorba de asta. Devotamentul lui Val pentru munca ei 
reprezenta o calitate pe care o admiram. Dar voiam să-i 
pese și de familie, și nu pot să mai fac greşeala asta cu 
o femeie. Nu vreau să-mi văd copiii crescând cu genul 
de părinţi pe care i-am avut eu. Nu vreau să fiu genul de 
tată care-și face copiii să simtă că trebuie să marcheze un 
touchdown înainte să poată primi puţină afecţiune. 
Și vreau ca ei să aibă o mamă adevărată. 

Se uită la el pe când vira pe alee, încercând să în- 
țeleagă la ce se referea. Oare pur şi simplu îi împărtă- 
șea trecutul lui pentru că ea o făcuse mai devreme, sau 
exista un mesaj ascuns în substratul acelei conversații? 

Intimitatea lor era prea recentă și fragilă ca să îndrăz- 
nească să-l întrebe. 

Veni s-o ajute să coboare, iar când ajunseră la ușă o 
sărută pe tâmplă, apoi pe buze. Trecură câteva minute 
până se desprinseră din îmbrăţișare. 

- O să-mi fie dor de tine. 

- Ne vedem în fiecare zi. 

- Știu, dar nu e același lucru, zise el îndepărtându-i o 
buclă de păr de pe faţă. Săptămâna asta o să fiu ocupat 
cu pregătirile pentru meciul cu The Bills, așa că nu in- 
terpreta în nici un fel dacă nu trec pe-aici. 

- N-o s-o fac, spuse ea zâmbind. 

- Ții bărbia sus, da? li mângâie părul privind-o cu o 
asemenea tandreţe, încât Phoebe simţi că făceau iarăşi 
dragoste. lubito, înţeleg perfect care-i miza meciului de 
sâmbătă. O să facem tot ce putem. 

- Ştiu. i 

Preţ de o clipă crezu că el avea să mai spună ceva. În 
loc de asta, o strânse de mână, o mai sărută o dată și 
se îndepărtă. 

- Dan? Când el se întoarse, vocea ei se transformă în 
şoaptă. Trage-le-o ălora din Buffalo pentru mine, da? 

Răspunsul lui fu la fel de blând ca briza din Alabama. 


- Așa o să fac, scumpo. 


Deşi ritmul de lucru era îngrozitor, Phoebe avu im- 
presia că săptămâna trecu în paşi de dans. Râdea fără 
motiv şi flirta cu toată lumea - bărbat, femeie, tânăr, 
bătrân, nu conta. Se descurcă de minune la interviurile 
cu presa, ba chiar reuși să fie politicoasă cu Reed când 
acesta sună să-i transmită nişte urări de succes foarte gă- 
unoase, din moment ce nu-şi putea ascunde frustrarea 
că-i lua atât de mult timp să pună mâna pe echipă. 

Cu cât reflecta mai mult la dezvăluirile lui Dan des- 
pre copilăria lui, cu atât mai mult voia să creadă că o 
sonda ca să-i afle sentimentele despre întemeierea unei 
familii. Pe de altă parte, dezvăluirile ei o ajutaseră să dez- 
groape toate acele visuri prețioase pe care le ţinuse sub 

cheie atâţia ani, visuri despre un soţ care s-o iubească 
şi o casă plină de copii care n-aveau să ştie niciodată ce 
înseamnă să crești fără dragoste. 

In puţinele rânduri când se întâlniseră în hol, simţise 
cum o căldură minunată trecea de la unul la celălalt. Cu 
toate astea, o speria gândul că se îndrăgostise. Cum avea 
să-și revină dacă el nu-i întorcea iubirea? După atâția 
ani petrecuţi în umbră, putea oare în sfârşit să iasă la 
lumina soarelui? 


Primul sfert al partidei dintre Stars şi Bills se încheia- 
se cu un scor nul. Când părăsi terenul pentru a merge 
în lojă, Phoebe era atât de încordată, încât ar fi vrut să 
poată petrece restul meciului ascunsă, uitându-se la un 
film vechi cu Doris Day. Luă de la bar un pahar cu suc 
de roșii și aruncă o privire spre cele două televizoare din 
lojă, pe care rula o reclamă la Nike. 

- Te tot plângi că trebuie să te uiţi la meci cu bărbaţii, 
așa că ţi-am adus companie. 

Când se răsuci, îl văzu pe Ron însoţit de o tânără cu 
păr roşu buclat și un zâmbet timid, dar prietenos. 

- Prietena mea era în loja VIP de alături, dar fumul 
de țigară o deranja. 

- Sper că nu te deranjează, spuse femeia. Fumul mă 
face să strănut, şi Ron a zis că aici nu permiţi nimănui 
să fumeze. 

-Nu mă deranjează deloc. Era ceva înduioșător la 
trăsăturile acelea fine, aproape de spiriduş, şi la nasul 
pistruiat. Phoebe decise că le era mult superioară tipe- 
lor elegante şi versate cu care ieşea Ron în ultima vreme, 
aşa că-i întoarse zâmbetul. 

Unul dintre asistenții lui Ron veni să-l cheme, așa că 
directorul general îşi ceru scuze și plecă. 

- Am senzația c-am dat buzna, spuse tânăra. 

- Prostii! Mă bucur să am companie. Ar fi grozav dacă 
mi-ai distrage atenţia. Tocmai mă întrebam cum o să 
rezist până la sfârşitul meciului fără să vomit ori să leșin. 
Intinzând mâna, se prezentă: Sunt Phoebe Somerville. 

- Sharon Anderson, zise femeia strângându-i mâna. 

- Dă-mi voie să-ţi aduc ceva de băut. Phoebe o condu- 
se la bar, unde Sharon ceru un Diet Pepsi. Eşti la fel de 
mare băutoare ca mine, remarcă ea. 

- Alcoolul îmi dă dureri de cap. Am fost aleasă cea 
mai plicticoasă fată în asociaţia de la facultate. 

Phoebe râse. li era dor de prietenele ei şi-i plăcea 
umorul autocritic al acestei fete. 

Al doilea sfert începea, așa că-și luară băuturile și se 
aşezară la geam. Phoebe îi aruncă o privire lui Dan, apoi 
se întoarse să-i vadă imaginea mărită pe ecran. Dadea 
ordine în microfon în timp ce stătea cu ochii pe apăra- 
rea echipei sale. 

Phoebe tresări când running back-ul de la Bills găsi un 
spaţiu larg în linia defensivă a celor de la Stars și câştigă 
cincisprezece yarzi înainte ca Webster să-l placheze. 

- Nu cred că mai rezist trei sferturi. Mi-aş dori să-mi 
dea cineva în cap, să mă trezesc abia la sfârşit. 

- Trebuie să fie greu să te uiţi la meci când ai o miză 
atât de mare. 

- Pe vremuri detestam fotbalul. Era... Icni dezamăgită 
şi sări în picioare când The Bills reuşiră o pasă de do- 
uăzeci şi unu de yarzi. Asta este! Trebuie să ies de aici. 
Rămâi, simte-te bine! O să dau o tură pe hol, să mă 
mai liniştesc. 

Sharon se ridică şi ea. 

- Vin cu tine! 

- Nu trebuie, serios. 

- Nu mă deranjează. Ca să fiu sinceră, nu mă pa- 
sionează fotbalul. Bineînţeles, asta dacă nu vrei să fii 
singură. 

- Mi-ar face mare plăcere compania ta. 

Holul acoperit cu mochetă era gol, dar zgomotul tele- 
vizoarelor, al ţipetelor şi al bombănelilor venite dinspre 
celelalte loji era ameţitor. Phoebe mergea cu braţele în- 
crucişate strâns la piept. Sperând să-şi distragă atenţia 
de la meci, ea o întrebă: 

- De când sunteţi împreună tu şi Ron? 

- A, nu suntem împreună. Azi ne-am cunoscut. To- 
tuși, e un tip drăguţ. 

- E foarte cumsecade, iar faptul că arată superb nu 
poate fi considerat un defect. 

- Recunosc, îmi place să fiu lângă un tip care nu mă 
domină. Sunt atât de scundă, încât așa mi se întâmplă 
cu cei mai mulți. Asta e unul dintre principalele avanta- 
je ale meseriei mele. Toţi sunt mai mici ca mine. 

- Cu ce te ocupi? 

- Sunt educatoare la grădiniță. 

- Îți place? 

- La nebunie! Nu că n-aş aştepta cu nerăbdare sfâr- 
șitul zilei de muncă. Sincer, copiii sunt drăgălași, dar 
foarte obositori. 

Ajunseseră la o cotitură a holului. Deşi nu voia să se 
uite la meci, Phoebe nu se putea îndepărta prea mult, 
așa că se întoarse spre loja ei. 

- Sora mea, Molly, face baby-sitting pentru gemenii 
unei vecine. Uneori îi aduce pe la noi, când sunt prea 
mofturoși și nu se mai descurcă în nici un chip cu ei. 
Sunt teribili, dar îmi place să mă joc cu ei. 

Sharon îi aruncă o privire plină de curiozitate. 

- Nu pari genul care... Întrerupându-se, îşi plecă ochii 
stânjenită. 

- Nu par genul de femeie căreia îi plac copiii? 

- Imi pare rău. A sunat ca o jignire, dar nu asta a fost 
intenția mea. Pur și simplu eşti atât de elegantă, atât 
de frumoasă! 

- Mulţumesc, dar nu ești prima persoană care gân- 
dește asta despre mine. Nici măcar cei cu o imaginație 
foarte dezvoltată nu par capabili să mă vadă în postura 
de mamă. Phoebe își mușcă buza simțind că toate teme- 
rile ei legate de Dan îi reveneau în minte. 

- S-a întâmplat ceva? 

Un geamăt colectiv răsună din lojile din apropiere, 
toate ocupate de fani ai echipei Stars, aşa că Phoebe 
grăbi pasul. 

- Copiii sunt foarte importanţi pentru tipul cu care 
am un fel de relație. Şi pentru mine sunt importanţi, 
dar el n-a descoperit asta încă. Zâmbind cu tristeţe, adă- 
ugă: Mă tem că m-ar vedea mai ușor țâșnind dintr-un 
tort la o petrecere a burlacilor decât având grijă maternă 
de copiii lui. Cum nu şi-a exprimat intenţiile deocam- 
dată, nu ştiu cum să-i sugerez că am aceeași opinie ca el 
despre întemeierea unei familii. 

- Crede-mă, te înţeleg din proprie experienţă. 

- Ai pe cineva? 

- Da. Tânăra se opri sfioasă, dar Phoebe o încurajă 
printr-un zâmbet. Oftând, Sharon continuă: E o relaţie 
stranie. De când mă ştiu am atras tipi obișnuiți - frații 
prietenelor mele, bărbați liniștiți şi cumsecade, fără să 
iasă cu nimic din comun. Apoi, acest zeu grec a apărut 
în viața mea din senin, genul de bărbat care nu bagă în 
seamă fetele banale ca mine, orientându-se spre cele pli- 
ne de strălucire ca tine. In mod subtil mă tatonează de 
câteva săptămâni, vorbindu-mi despre căsătorie și copii, 
și sunt sigură că o să-mi ceară mâna foarte curând, dar 
tot nu ştiu ce vede la mine. 

- Poate că vede acelaşi lucru pe care-l văd eu, o fată 
foarte drăguță care ar fi o soţie minunată. 

- Mulţumesc, Phoebe. Aș vrea să pot crede asta. Pur 
şi simplu mă înnebuneşte. In epoca noastră... dacă vrei 
să ceri o fată în căsătorie, nu te-ai aştepta... Sharon roși 
şi îngăimă: Mă tratează de parcă aş fi Fecioara Maria? 

- Nu faceţi sex! 

Sharon își aranjă părul cu un aer stânjenit. 

- Nu pot crede că purtăm conversaţia asta. Nu i-am 
spus nici măcar surorii mele și ei îi spun tot. 

- Ne-am cunoscut într-o situaţie de criză. Suntem ca 
doi străini care stau alături într-un avion sortit dezastru- 
lui. Din loji se auzi un alt cor de gemete, care o făcu pe 
Phoebe să tresară. Secretul tău e în siguranţă, îi zise ea 
tinerei. Ca să-ți spun adevărul, sunt puţin invidioasă. 
Măcar nu trebuie să te temi că te vrea numai pentru sex. 

- Presupun că ai dreptate. Și, ca să fiu sinceră, nu 
l-am încurajat deloc. E tipul cel mai pasionant pe care 
l-am cunoscut vreodată, dar nu pot să mă relaxez în pre- 
zența lui. E complicat. 

Phoebe își aminti că Ron spusese că Sharon fusese în 
loja de alături, cea destinată VIP-urilor care nu-şi găseau 
loc în altă parte. Pretendentul lui Sharon era fără îndo- 
ială o personalitate cunoscută. Curiozitatea o împinse 
să tatoneze: 

- N-am auzit nici o bârfă în ultima vreme. Înseamnă 
că tu și zeul tău grec păstraţi bine secretul. 

- Presa locală a făcut mare vâlvă cu divorțul lui, aşa că 
ne-am ferit să apărem împreună în public. ie e primul 
meci la care asist. De fapt, au fost mai multe zvonuri 
despre voi doi decât despre noi. Prietenia voastră pare 
să însemne foarte mult pentru el. 

Phoebe o privi nedumerită, apoi îngheţă. Din loji iz- 
bucniră urale, însă nu le auzi. Nu auzea nimic în afară 
de bătăile inimii sale. 

Sharon nu observă nimic. 

- Nu trebuie să mă mir că Dan nu ţi-a vorbit des- 
pre mine. 

- Nu. Nu, nu mi-a vorbit. Vocea lui Phoebe părea să 
vină de la mare depărtare. 

- E un tip foarte discret într-o mulțime de privinţe. 
Nu mă umilesc când spun asta, dar pur şi simplu nu-mi 
dau seama ce vede la mine. 

Phoebe își dădea seama. Sharon Anderson era fata 
drăguță, cumsecade de care bărbaţii se îndrăgosteau şi 
cu care se însurau. Phoebe era tipa sexy căruia un bărbat 
i-o trăgea, după care o dădea uitării. 

Izbucniră noi urale. Nu ştiu cum ajunsese în lojă sau 
cum reușise să treacă peste interviul de la jumătatea me- 
ciului. Din fericire, ovaţiile din al treilea şi al patrulea 
sfert făcură imposibilă orice conversaţie până la sfârșit, 
când abia putu să înțeleagă că jucătorii de la Chicago 
Stars obținuseră o victorie decisivă, cu 24 la 20. 

Pe cele două ecrane suspendate din tavan, comenta- 
torul explica evoluţia partidei. 

-The Bills au început să-şi piardă elanul în al doi- 
lea sfert şi nu şi l-au recăpătat până la final. Nu poţi 
să faci atâtea greșeli grave împotriva unei echipe atât 
de talentate şi atât de bine antrenate ca Chicago Stars. 
Echipa-gazdă și-a îmbunătăţit spectaculos jocul în cursul 
sezonului. Nu încape îndoială, echipa Chicago Stars 
este Cenușăreasa acestui sezon. 

Între timp, proprietara Cenuşăresei se alesese cu ini- 
ma zdrobită şi cu un pantof de cleştar spart în milioane 
de cioburi. Peste câteva ore, pe când stătea la fereastra 
dormitorului, cu ochii umflaţi și un junghi dureros în 
piept, se întrebă cum avea să-şi adune curajul să conti- 
nue. Suferise o trădare atât de profundă şi de chinuitoa- 
re, încât avea senzaţia că fusese sfâșiată în bucăţi. Pentru 
prima oară de când se ştia, îndrăznise să spere că era 
demnă de iubire, numai ca să descopere, încă o dată, 
că se înșelase. 

Nu-i mai rămăseseră lacrimi. Pe dinăuntru era la fel 
de goală ca un vas spart. „Te-am iubit atât de mult, Dan. 
De ce nu m-ai putut iubi şi tu?" 

Marţea următoare, Sharon punea în dulap ultima 
planşă cu desene când Dan intră în sala de clasă. Avea 
ținuta în dezordine, ca de obicei, și încercă să-și vâre 
repede cămaşa în pantaloni. De ce trebuia să arate atât 
de rău de câte ori trecea el pe acolo? 

- l-ai ratat pe copii. Au plecat acum o oră. 

- N-am putut scăpa mai devreme. 

- Mă mir că ai scăpat şi așa. Sharon îşi trase agitată 
mânecile cămăşii ca să le încheie. Când pleci la Miami? 

- În seara asta. Avem primul antrenament miercuri 
dimineață. 

- Încă o victorie, și intrați în campionatul AFC. 

- Partea proastă e că trebuie să-i batem pe cei de la 
Dolphins ca să ajungem acolo, zise el vârându-și mâini- 
le în buzunare. Trebuie să mă văd cu niște reporteri la 
cinci şi jumătate. Vrei să luăm repede o gustare? 

- Nu ştiam că treci pe-aici, şi i-am promis surorii mele 
că mergem la cumpărături. Observându-i iritarea, Sha- 
ron îl întrebă: S-a întâmplat ceva? 

- Poate să aştepte. 

- Eşti sigur? Ştiu că ai un program foarte strâns. N-am 
apucat să ne vedem nici după meciul de duminică. 

- Aș prefera să discutăm într-un loc mai intim decât 
ăsta. 

Ea nu era o persoană care să-și impună voinţa, mai 
ales față de el, dar voia să rezolve această problemă. In- 
dreptându-se spre una dintre mesele micuțe, își trase un 
scaun Şi se aşeză. 

- A plecat toată lumea, așa că n-o să ne întrerupă 
nimeni. Hai să vorbim acum! 

Dan ar fi trebuit să arate ridicol când îşi ghemui si- 
lueta impresionantă pe scăunelul de lângă ea, dar făcu 
această mișcare cu eleganța lui obişnuită. Simpla lui ve- 
dere o făcea să se simtă stingheră şi nesigură pe sine. 
Când avea să se simtă în largul ei cu tipul acela? 

El îi luă mâna şi i-o strânse. 

- Sharon, ești una dintre cele mai bune persoane pe 
care le-am întâlnit vreodată. 

Inima ei începu să bată nebuneşte. Aştepta momen- 
tul acesta de săptămâni întregi, dar acum că venise, des- 
coperea că nu era pregătită. 

- Imediat ce te-am cunoscut, mi-am dat seama că 
ești tot ceea ce admir la o femeie. Ai o fire blândă şi 
generoasă... 

li enumeră virtuțile, dar Sharon, în loc să se simtă 
flatată, voia să-i dea drumul la mână. Totul la Dan era 
prea mare pentru ea: corpul lui, reputaţia lui... Arăta 
prea bine, era prea puternic, prea bogat. De ce nu putea 
fi un tip banal, la fel ca ea? 

- De ceva timp cochetez cu ideea că noi doi am putea 
avea un viitor împreună, îi spuse el masându-i podul 
palmei. Presupun că ştii asta. 

Urma s-o ceară de soţie, iar ea trebuia să accepte, de- 
oarece numai o nebună ar fi refuzat un tip ca el. Viața 

se pregătea să-i ofere veripheta mult visată; de ce se 
simţea de parcă ar fi vrut să sară din carusel în timpul 
mersului? 

-... de asta mi-e foarte greu să-ți spun că am făcut o 
greşeală, continuă el privindu-i mâna. 

- O greşeală? 

- Te-am îndreptat spre o direcţie care mi se părea cea 
corectă, dar numai de curând am înțeles că nu e. 

Sharon se îndreptă pe scăunel şi-şi îngădui prima li- 
cărire de speranţă. 

- Nu e? 

- Sharon, îmi pare rău! M-am gândit mult la noi doi 
în ultimele câteva zile... 

- Si? 

- E vina mea. Sunt destul de matur ca să mă cunosc 
şi să nu fac o asemenea greşeală. 

Dacă nu ajungea la subiect, Sharon se temea să nu 
leşine de nerăbdare. 

- Oricât de deosebită ai fi, şi eşti deosebită... oricât de 
importantă ar fi relaţia asta pentru mine... 

Din nou, vocea lui se stinse. 

- Dan, mă părăsești! 

- Doamne, nu! strigă el îngrozit. Nu e nimic de genul 
ăsta. Suntem prieteni. Doar că... 

- Ba da! Mă părăseşti. 

Trăsăturile lui se schimonosiră într-o grimasă a 
disperării. 

- Mă simt cumplit pentru că te-am indus în eroare. 
M-am lăsat prins de povestea cu copiii și tot restul. Ar fi 
trebuit să știu până acum ce vreau de la viață. Imi pare 
rău că te-am făcut să-mi suporţi criza vârstei mijlocii. 

- Nu, nu, e în regulă! Serios, înţeleg. Sharon abia își 
putea reține bucuria. Cred că mi-am dat seama acum 
ceva timp că nu ne potrivim, dar n-am ştiut cum să ţi-o 
spun. Mă bucur că ai venit să mă vezi şi-ţi sunt recunos- 
cătoare pentru sinceritate. Majoritatea bărbaților n-ar fi 
vrut să-și asume o confruntare. Pur şi simplu ar fi înce- 
tat să mai sune. 


316 Susan Elizabeth Phillips 


- N-aş fi putut face asta. 

- Sigur că n-ai fi putut. 

Cum Sharon era incapabilă să-şi stăpânească zâmbe- 
tul care i se întindea pe față, Dan o întrebă amuzat: 

- Nu vrei să plângi ori să mă loveşti? 

Nu se prindea întotdeauna la glumele lui, dar pe asta 
o înţelese. i 

- Probabil ai sesizat că sunt ușurată. În ultimele săptă- 
mâni m-am simţit aiurea. Eşti visul oricărei femei, şi ştiu 
că ar fi trebuit să mă îndrăgostesc de tine. 

- Dar nu te-ai îndrăgostit. 

- Nu. 

- Sharon, nu pot crede c-o să fac asta, însă nu mă 
așteptam ca această discuţie să meargă atât de bine. Ieri, 
un prieten de-al meu m-a întrebat de tine. În primul 
moment am crezut că era doar curios, deoarece ştia că 
te invitasem la meciul de duminică, dar apoi mi-am dat 
seama că voia să te invite el însuşi în oraş. 

- Un lucru pe care l-am descoperit în ultimele luni e 
că nu mă simt în largul meu în compania sportivilor. 

- Perfect. Cu un zâmbet larg, Dan se ridică de pe 
scăunel şi zise: Prietenul meu nu e mare sportiv. Joacă 
baschet, dar, între noi fie vorba, e destul de jalnic. 

- Nu ştiu ce să spun. 

- E Ron McDermitt, directorul nostru general. 

- Ron? 

- Te deranjează dacă-i dau numărul tău de telefon? 

- Să mă deranjeze? O, nu! Nu, nu mă deranjează 
chiar deloc. 

Probabil că păruse prea dornică, deoarece el începu 
să râdă. Aplecându-se, o sărută pe obraz. 

- Presimt c-o să te văd pe la club. 

Clătina din cap amuzat pe când se îndrepta spre ma- 
şină. Işi lua viața de la capăt, iar viitorul nu mai era 
încețoşat, ci limpede precum cristalul. Acum că rezol- 
vase situația cu Sharon, putea să-i spună lui Phoebe cât 
de mult o iubea. Gândul acesta i se cuibărise în min- 
te de ceva vreme, dar fusese prea derutat de ecranul 

de erotism care o înconjura ca să-și dea seama. Gagica 
lui superbă, generoasă, deşteaptă, cu un tupeu cât carul. 
Nu avea să uite niciodată cum arătase când, aşezată pe 
marginea patului, îi dezvăluise secretele ei cele mai ih: 
time. Îl făcuse să trăiască niște senzații care-l speriaseră 
de moarte. 

Când ajunse la mașină, o parte din euforie i se evapo- 
rase. Supravieţuise copilăriei învățând să nu iubească pe 
nimeni prea mult, și profunzimea emoţiilor pe care le 
nutrea pentru ea îl îngrozea mult mai mult decât orice 
linie defensivă pe care o înfruntase în carieră. Întotdeau- 
na fusese reținut faţă de femei, dar asta nu era posibil 
cu Phoebe. Să-i spună cât de mult o iubea era cel mai 
mare risc pe care şi-l asumase vreodată, deoarece exista 
posibilitatea ca ea să şteargă pe jos cu sentimentele lui. 

Își aminti că, dincolo de îndrăzneala ei, Phoebe 
era cea mai cumsecade persoană pe care o cunoștea. 
Cu siguranţă, nu avea de ce să se teamă. Cu siguran- 
tă, inima lui avea să fie la adăpost odată ce încăpea pe 
mâinile ei. 


capitolul 22 


- Nu te mai strâmba, Darnell! Ìi sperii pe fotografi. 

Phoebe strânse braţul lui Darnell Pruitt ca să-l po- 
tolească, obţinând acelaşi rezultat ca în cazul în care 
ar fi vrut să îndoaie o bară de fier. li făcu semn din cap 
unui reporter. Toată săptămâna suferise cumplit, dar nu 
lăsase pe nimeni să-i vadă disperarea. li era recunoscă- 
toare lui Darnell pentru că acceptase s-o însoţească în- 
tr-un tur al apartamentelor pe care clubul le punea la 
dispoziţia oaspeţilor în ajunul meciului cu Dolphins. 

Ochii lui se îngustară până la dimensiunea unor fan- 
te când îi spuse în şoaptă lui Phoebe, în timp ce-l privea 
încruntat pe reporterul de la Associated Press: 

- Nu vreau ca apărătorii de la Dolphins să vadă vreo 
poză cu mine zâmbind. 

- Slavă Domnului că nu-s copii prin preajmă! 

- Nu ştiu de ce spui asta. Imi plac foarte mult copiii. 

Cum era aproape ora unsprezece, când pentru jucă- 
tori se dădea stingerea, plecară de la petrecere şi-și croiră 
drum spre lift. Darnell o curta de zor pe domnișoara 
Charmaine Dodd, dar lucrurile nu mergeau atât de re- 
pede pe cât ar fi dorit; prin urmare, spera ca în ziarele 
din Chicapo să apară o poză de-a lui cu Phoebe care să-i 
stârnească gelozia lui Charmaine. 

Phoebe îl evitase pe Dan rezervându-şi un loc în cursa 
de Miami de după-amiază. Abia avusese timp să se 
schimbe în rochia de seară, una veche, pe care o cum- 
părase pentru o petrecere de Crăciun cu câţiva ani în 
urmă. Era o rochie mulată, închisă la gât, din dantelă 
aurie strălucitoare, purtată peste un body de culoarea 
pielii. Darnell purta un smoching cu o cămaşă neagră 
de mătase și un papion auriu care se asorta cu dintele 
său împodobit cu diamante. 

Intrucât liftul era gol, Darnell putu să reia discuţia 
pe care o începuse când venise în camera ei, cu trei ore 
mai devreme. 

- Nu ştiu de ce toată lumea crede c-ar fi rău căpitanul 
Ahab. La naiba, dacă n-ar fi piciorul lui lipsă, mi l-aş 
dori în echipă la fiecare meci. Nimic nu-i stă în cale, te-ai 
prins? Tipii de genul ăsta câştigă meciurile de fotbal. 

Moby Dick era doar una dintre cărţile pe care Phoebe 
i le recomandase și pe care Darnell, dornic să-şi creas- 
că nivelul, le devorase în ultimele câteva luni. Poate că 
fotbalul îl îmbogăţise material, dar îl privase de şansa 
de a-și folosi intelectul. Cum era mare, negru și pu- 
ternic, nimeni nu se obosise să descopere că avea şi o 
minte ascuţită. 

Darnell continuă să-l laude pe căpitanul Ahab prin 
tot hotelul, până la ușa apartamentului ei. Phoebe se 
temea să rămână singură cu gândurile ei, aşa că ar fi 
vrut să-l invite înăuntru, dar regulile privind stingerea 
nu puteau fi încălcate. Prin urmare, îi ură noroc şi-l să- 
rută pe obraz. 

- Mâine să rupi nişte oase pentru mine, Darnell. 

Cu un rânjet larg, fotbalistul se îndepărtă păşind 
apăsat în pantofii lui mărimea 50. Phoebe închise ușa 
şi oftă. Charmaine Dodd era o proastă dacă nu punea 
mâna pe el. 

In acel moment sună telefonul. Phoebe îşi scoase 
cercelul de cristal şi se aşeză pe canapeaua tapiţată cu 
creton ca să răspundă. 

- Alo? 

- Unde naiba ai fost toată săptămâna? 

Când marginile ascuţite ale cristalului i se înfipseră 
în palmă, strânse pleoapele cât putu de tare ca să-și ab- 
soarbă durerea. 

- Bună seara, domnule antrenor. 

- Am trecut pe la tine marţi seară, ca să te văd înain- 
te de plecare, dar Molly mi-a spus că te culcaseşi deja. 
Daădeai interviuri când am sunat la birou joi şi vineri, 
iar aseară n-a răspuns nimeni acasă la tine. Vin în ca- 
mera ta. 

- Nu! Muşcându-şi buza, adăugă: Sunt obosită. A fost 
o săptămână grea. 

- Trebuie să te văd. 

Nu avea nevoie de un glob de cristal ca să ştie de ce. 
Voia sex, o partidă scurtă cu o piţipoancă în timp 
ce viitoarea lui mireasă rămânea neatinsă. 

- Nu în seara asta. 

- Hai, zi-mi numărul camerei, îi ceru el exasperat. 
Trebuie să vorbim. 

- Altă dată, Dan. Sunt epuizată. Răsuflă adânc, apoi 
spuse: Mult noroc mâine. Ne vedem la stadion. 

Lacrimile îi străluceau în colțurile ochilor când puse 
receptorul în furcă. Agăţă semnul cu „Nu deranjaţi pe 
uşă şi merse la fereastră, de unde contemplă luminile 
din jurul Golfului Biscayne. 

In ultimele luni învățase o mulțime de lucruri de la 
jucători. Invăţase că, dacă voiai să fii pe teren, trebuia să 
poţi încasa loviturile. Asta făcea acum. Incasa loviturile. 
Dan îi dăduse o lovitură de moarte, dar nu avea de gând 

să-l lase să vadă ce efecte produsese. A doua zi, când 
se intona Ain't She Sweet?, avea să-şi țină fruntea sus, să 
salute mulțimea și să-și ovaționeze echipa. Nimeni nu 
avea să știe că juca accidentată. 


În după-amiaza când jucătorii de la Chicago Stars îi 
bătură pe cei de la Dolphins în semifinalele AFC, Ray 
Hardesty era acasă, cu pistolul de calibrul 38 în poală, 
dorindu-și să aibă destul whisky ca să se îmbete. Peste o 
săptămână, jucătorii de la Chicago Stars aveau să joace 
cu Portland Sabers în campionatul AFC. Duse sticla la 
gură și sorbi ultimele picături, dar focul din gâtlejul lui 
nu era la fel de arzător ca furia care-l mistuia. Jucătorii 
de la Stars nu ajunseseră niciodată atât de departe când 
Ray Junior era în echipă, iar acum obțineau toate acele 
succese fără el. 

Cu un mârâit aproape neomenesc, azvârli sticla în 
partea cealaltă a încăperii. Se lovi de raftul cu trofee şi 
se sparse, dar zgomotul nu avea de ce să-l îngrijoreze, 
căci în preajmă nu era nimeni care să-l audă. După o 
căsnicie de treizeci de ani, Ellen îl părăsise. Îi spusese 
că se purta irațional și că trebuia să meargă la psihiatru. 
Pe dracu’! Nu avea nevoie de nici un psihiatru. Trebuia 
doar să regleze conturile cu Dan Calebow. 

După meciul cu Chargers, se gândise să-l omoare pe 
Calebow. Până la urmă renunţase, nu din prea multe 
scrupule, ci pentru că moartea lui Calebow n-ar fi asi- 
gurat o înfrângere pentru Stars. Avea nevoie de ceva 
care să funcţioneze garantat. Nu era destul de înstărit ca 
să mituiască pe cineva. În plus, jucătorii câştigau prea 
mulți bani ca să se lase corupți, iar majoritatea arbitrilor 
erau cinstiți. 

Phoebe Somerville apăru pe ecranul televizorului. 
Cu o săptămână în urmă, pândea în păduricea de lângă 
casa lui Calebow când antrenorul o adusese cu el. Lu- 
minile din dormitor se aprinseseră după nici o oră şi 
jumătate. li spiona de câteva luni, împrumutând maşini 
pentru ca antrenorul să nu-l observe, și ştia că relația 

lor trecuse la alt nivel. Reţinuse această informaţie, însă 
nu-i era clar cum s-o folosească. 

Ideea care i se conturase încet în minte era deopo- 
trivă complexă şi uimitor de simplă. Probabil că avea să 
fie prins, dar ar fi fost prea târziu; oricum, nu-i păsa de 
consecinţe. Un singur lucru conta, să împiedice echipa 
Stars să câştige campionatul AFC. 

La televizor, interviul cu Phoebe Somerville se înche- 
iase, iar camerele se întoarseră spre antrenorul echipei. 
Ray ridică pistolul şi trase în ecran. 


Dan suportase forfota presei, inevitabilă la meciurile 
din campionat, când era jucător, dar niciodată ca antre- 
nor, şi se felicită pentru faptul că învățase să supravieţu- 
iască fără somn. Chiar şi aşa, când se eliberă marţi seară, 
după victoria echipei sale cu Dolphins, era epuizat. De 
asemenea, era furios la culme pe Phoebe. 

Când intră pe aleea ei şi cobori din maşină, se gândi 
că primul lucru pe care avea să-l facă era s-o sărute. Apoi 
avea să-i spună vreo două. Ştia exact cât era de ocupată, 
dar și el era la fel de ocupat; în ultimele două zile ar fi 
putut să-şi găsească zece minute ca să stea de vorbă cu 
el. Amândoi avuseseră de îndurat o presiune extraordi- 
nară, însă asta nu însemna să nu se mai vadă. Nici mă- 
car nu fusese în acelaşi avion cu echipa duminică seară. 
Ultima dată când o văzuse fusese în vestiar, după meci, 
când Ron o adusese să felicite echipa. 

Menajera lui Phoebe, Peg, care se pregătea de pleca- 
re, îl invită înăuntru. Îşi aruncă haina peste balustradă, 
moment în care auzi din casă nişte ţipete ascuţite. Întâi 
nu le recunoscu, nu pentru c-ar fi fost neobișnuite, ci 
pentru că erau complet neaşteptate. 

Pooh veni să-l întâmpine. Cu pudelul lipit de glez- 
nă, se îndreptă spre camera de zi, oprindu-se brusc la 
arcada ce dădea spre bucătărie. Scena pe care o văzu îi 
tăie picioarele. 

- Vreau să fac asta, Phoebe! 

- E rândul meu! 

- Ba al meu! 

- Gura! Amândoi puteţi s-o faceţi, mucoșilor. Uite, 
vă dau un cuţit la fiecare. Aşa, Jared. Bravo, Jason. Încă 
puţină glazură pe margine. Nu, Jared, n-o linge până 
nu... A, bine, ce mare lucru niște microbi schimbaţi în- 
tre prieteni! Nu, amice? 

„Dumnezeule“, își zise Dan. Ochii îl usturau nu doar 
de la lipsa de somn, ci și de emoție. În viața lui nu vå- 
zuse ceva mai frumos decât pe Phoebe acoperind cu gla- 
zură acel tort nereușit, ajutată de doi băieţei fără stare. 

Nu arăta deloc ca mama din închipuirea lui. Unghii- 
le ei sexy erau lăcuite într-un roşu-vampir. Cerceii creoli 
se jucau de-a v-aţi ascunselea cu părul ei de manechin, și 
cel puţin trei brățări îi zăngăneau la fiecare încheietură. 
Purta un tricou prea mare inscripţionat The Stars - mă- 
car aici o nimerise -, dar, în loc să-l combine cu nişte 
jeans, cum ar fi făcut orice mamă normală, avea cea mai 
mulată pereche de colanţi aurii din câte se puteau găsi. 

Nu, nu arăta ca mama nimănui, dar băieţeii cu fe- 
tele mânjite de ciocolată o adorau. La fel și el, din tot 
sufletul. Și-o imagină apărând la ședința cu părinţii îm- 
brăcată în satin roșu și strasuri; ideea aceasta, în loc să-l 
deprime, îl umplu de plăcere. Avea să se mărite cu el. 
Fără nici o îndoială. In timp ce o privea, refuză să se 
lase descurajat de umbrele copilăriei sale. O femeie 
nu întrerupea o abstinenţă sexuală de cincisprezece ani 
cu un bărbat pe care nu-l iubea. 

- Mai cântă-ne o dată cântecul ăla, Phoebe, ceru unul 
din băieți în timp ce Pooh lingea bucăţelele de ciocolată 
de pe podea. 

- Care cântec? 

- Ala cu monştri. 

- Cântecul vârcolacului? 

Când puștii încuviinţară din cap, Phoebe se apucă să 
intoneze cu entuziasm Werewolves of London al lui War- 
ren Zevon, marcând ritmul printr-o legănare a şolduri- 
lor ei delicioase. Era superbă, se gândi Dan. Ciudata 
pace lăuntrică pe care o simţea îl făcu să-și dea seama 

că nimic nu i-ar fi plăcut mai mult decât să-și petreacă 
restul vieții cu ea. 

În continuare cu spatele la ușă, Phoebe îi dădu jos pe 
gemeni de pe scaune ca să danseze cu ei. Dan o urmări 
unduindu-se în ritm şi zâmbi când băieţii încercară s-o 
imite. Făcu o piruetă şi încremeni văzându-l. 

- Nu vreau să întrerup petrecerea, spuse el zâmbind. 

- Ce faci aici? 

- Peg m-a lăsat să intru, tocmai pleca. 

Cum gemenii începeau să se agite, Phoebe le dădu 
drumul. 

- Mă tem că m-ai prins într-un moment nepotrivit. 

Jason o trase de mână. 

- Glazura s-a întărit. Putem să luăm câte o felie? 

- Sigur. Stai să aduc nişte farfurii. 

Mâna îi tremură când puse farfuriile pe masă. Văzu că 
Dan îngenunchease în faţa băieţilor, ca să fie la acelaşi 
nivel. Pe chip îi apăruseră riduri de oboseală, dar Phoe- 
be îşi reprimă orice urmă de compasiune. Fără îndoială, 
era epuizant să jongleze cu două relații în același timp, 
se gândi ea, clipind repede ca să-și alunge lacrimile. 

- Tortul arată grozav, băieţi. Voi l-ați făcut? 

- Peg l-a făcut, răspunse Jared. 

- Dar Phoebe ne-a lăsat să punem glazura, completă 
fratele lui. 

- De ciocolată, explică Jared fără să fie nevoie, ţinând 
seama de cantitatea pe care o avea pe față. 

Dan chicoti, iar sunetul îi străpunse inima lui Phoebe. 
Puse câte o felie de tort pe farfurii și le puse pe masă. 

- Trebuie să fie delicios, le zise el băieţilor. 

Jared avea gura plină, însă asta nu-l împiedica să 
vorbească. 

- Tipul vrea şi el o felie, Phoebe. 

- Nu înghiţi bucăţi atât de mari, îi răspunse ea încer- 
când să păstreze un ton vesel. O să te îneci. 

În acea clipă, Molly dădu buzna în bucătărie. 

- Am venit! Salut, băieţi. Bună ziua, domnule antre- 
nor. li mângâie pe gemeni pe creştet, se aplecă s-o sărute 

pe Pooh, care sărise pe ea, apoi se uită la Phoebe. Ţi-a 
spus Peg ce s-a întâmplat? 

- A zis că ai o întâlnire. 

- A fost o problemă în laboratorul de creaţie lite- 
rară, şi doamna Miller a vrut să ne vorbească despre 
asta. Mersi c-ai stat cu băieții, spuse Molly fără mare 
entuziasm. 

Phoebe se spălă pe mâini și se şterse cu un prosop în 
timp ce Molly încerca să aranjeze ţinuta băieţilor. Dan 
veni în spatele ei. 

- Acum că poți să-i predai ștafeta domnişoarei Molly, 
ce părere ai de o plimbare? 

- E prea frig. 

- Ba e o vreme foarte bună pentru Chicago. 

Fără să-i lase timp să mai protesteze, o prinse de în- 
cheietură şi o trase afară din bucătărie. Phoebe nu vru 
să-i opună rezistenţă în fața copiilor, aşa că-l urmă până 
în hol, unde nu-i putea auzi nimeni. 

- Dă-mi drumul! 

Câteva clipe Dan nu spuse nimic; pur şi simplu o 
privi cu ochii mijiţi. 

- Am impresia că mă prind cam greu. Credeam că 
ești doar obosită, dar de fapt mă evitai. 

- Am fost ocupată. 

- Avem nevoie de intimitate ca să vorbim. [a-ți haina! 

- Nu. 

- Bine, mârâi el luând-o de braţ şi trăgând-o pe scări. 

- Opreşte-te! șuieră ea. Nu vreau să fac asta. 

- Ghinion. 

O duse în dormitor şi închise ușa. Numai atunci îi 
dădu drumul, punându-și mâinile pe şolduri ca atunci 
când stătea pe marginea terenului. Avea expresia înver- 
şunată a unui om care se pregătea de o bătălie grea. 

- În regulă, hai să vedem! Care-i motivul acestei răceli 
bruşte? o întrebă el. 

Phoebe încercase să amâne această întâlnire, spe- 
rase chiar s-o evite cu totul, dar ar fi trebuit să ştie că 
era imposibil. Dan nu era genul de om care să evite 

confruntările. Îşi muşcă obrazul pe interior deoarece, 
dacă ar fi început să plângă, n-ar mai fi putut să se opreas- 
că, şi nu voia ca el s-o vadă pierzându-și controlul. 

- Eşti supărată pentru că nu te-am sunat imediat 
după ce-am făcut dragoste? Ştii ce nebunie a fost săp- 
tămâna asta. Am crezut că înţelegi. Dan se uită la ceas. 
De fapt, chiar acum sunt în întârziere. La şase avem o 
şedinţă cu antrenorii. i 

- Atunci, grăbeşte-te să te dezbraci. Incercase să pară 
dură, dar o tristeţe sfâşietoare îi răzbătuse din voce. 

- Despre ce vorbeşti? 

- Despre sex. Nu de asta ai venit? Ca să faci o parti- 
dă scurtă înainte de şedinţă? Abia reuşise să pronunţe 
acele cuvinte. 

- La dracu. E o chestie dintr-aia femeiască, nu? Eşti 
supărată, eu o să te întreb de ce ești supărată, iar tu o 
să-mi spui că, dacă nu-mi pot da seama singur, n-o să-mi 
zici. Fir-ar să fie, nu vreau să mă joc de-a baba-oarba cu 
tine, se răsti el. 

- Scuze! Phoebe își smulse brăţările de la încheietură 
și le aruncă pe pat, ştiind că era mai simplu să-și mani- 
feste furia decât durerea. Să-i dăm drumul, atunci. Își 
scoase pantofii, azvârlindu-i în partea cealaltă a încăpe- 
rii. Grăbiţi-vă, domnule antrenor. Incă aveţi pantalonii 
pe dumneavoastră. 

Dan se apropie de ea şi o prinse de umeri, apăsându-și 
degetele în carnea ei. 

- Opreşte-te! Nu-mi vine să cred. Ce-ai păţit!? 

Phoebe, dându-și seama că-şi încălcase hotărârea de 
a-şi păstra demnitatea, încremeni în braţele lui. Inspi- 
rând profund, vorbi cât mai calm cu putinţă: 

- N-o să mă mai culc cu tine, Dan. A fost o greșeală, 
şi n-ar fi trebuit s-o fac niciodată. 

El se retrase, astfel că nu se mai atingeau. Deşi vo- 
cea lui îşi pierduse tonul războinic, în ochi i se citea 
exasperarea. 

- Ştiu că ţii la mine. Altfel n-ai fi acceptat să facem 
dragoste. 

- Am întâlnit-o pe Sharon la meciul cu Bills. Expresia 
de vinovăţie care apăru pe chipul lui Dan era edificatoa- 
re. E foarte drăguță, continuă ea. Ai gusturi bune. 

- Sharon n-are nimic de-a face cu noi doi. Dacă-ţi în- 
chipui că mă culcam cu voi în acelaşi timp, te înșeli. 

- Asta am înţeles. Ai avut ce-i mai bun din ambele 
lumi, nu-i aşa? Puteai să te descarci cu femeia ușuratică 
în timp ce-ţi păstrai viitoarea soție neprihănită. 

In loc să arate părere de rău, Dan se înfurie. 

- Crezi că sunt genul ăsta de bărbat? 

- Cum aş putea să cred altceva? 

Il văzu făcând eforturi uriaşe să se stăpânească. 

- O invitasem pe Sharon la meciul cu Bills acum câ- 
teva săptămâni, și n-am putut să anulez în ultima clipă. 
Dar nu mă mai văd cu ea. Crezusem că era femeia pe 
care mi-o doream, însă, după ultima noastră seară îm- 
preună, mi-am dat seama că mă înşelasem. 

Vestea că se despărţise de Sharon ar fi trebuit s-o 
bucure, dar nu se întâmplă aşa. Avea nevoie să-l audă 
spunând că n-o voia doar pentru sex, că voia dragoste. 
Până atunci nu putea fi nimic între ei. Cu o voce joasă, 
nesigură, îl întrebă: 

- Ai încetat s-o mai vezi pentru că nu era destul de 
sexy pentru tine? 

Mușchii gâtului lui se încordară când înghiți în sec. 

- Nu face asta, Phoebe. Nu pronunţa cuvinte care nu 
pot fi luate înapoi. i-am spus ce familie am avut. De 
mulți ani îmi doresc să am o căsnicie adevărată, nu doar 
o orgie continuă cum a fost cea cu Valerie. Vreau copii. 

- Prin urmare, ai organizat un concurs pentru a o găsi 
pe mama viitorilor tăi copii, iar Sharon a câştigat. 

- Nu e greu de explicat de ce m-a atras. Voiam o feme- 
ie căreia să-i placă mult copiii, care nu avea să-i plesneas- 
că imediat ce întorceam spatele. 

- Inţeleg. Şi a cui mamă trebuia să fie? A copiilor tăi 
sau a ta! 

Dan tresări ca lovit, însă Phoebe nu găsi nici o satis- 
facţie în faptul că-l rănise. Nu voia asta. Voia doar ca el 
să plece înainte de-a o vedea prăbuşindu-se. 

- Asta a fost o porcărie. 

- Probabil, dar presupun că e adevărat. 

- Ştii că, atunci când te-am văzut cu puștii în bucătă- 
rie, am fost cel mai fericit bărbat din lume? o întrebă el 
cu glasul înăsprit de emoție. Preţ de câteva minute, am 
crezut că astrele se aliniau în favoarea noastră. 

El ezită, şi dintr-odată Phoebe intui ce urma. Era ca şi 
cum pronunțase deja cuvintele; deşi în cameră era cald, 
simți un fior de gheaţă pe spinare. „N-o spune! În loc de 
asta, spune-mi că mă iubeşti. Spune-mi că vrei dragoste 
de la mine, nu doar copii.“ 

Dan îşi înfipse mâinile în buzunare. 

- Nu te-am văzut niciodată cu nişte copii. Aveam 
impresia că eşti la fel de nepăsătoare ca Valerie. Dar 
am observat cum te purtai cu gemenii, și nu mi-a fost 
preu să-mi dau seama că te iubesc la fel de mult cum îi 
iubeşti tu. 

O durea fiecare părticică a corpului. 

- Asta înseamnă că sunt o candidată valabilă, odată 
ce Sharon a ieşit din peisaj? 

- Nu ştiu de ce trebuie să formulezi aşa, dar da, cred 
că ai fi o mamă minunată. 

Phoebe simţi că i se pusese un nod în gât. 

- Spune-mi sunt pe primul loc, sau mai sunt și altele 
în faţa mea? 

- Nu mai e nici o femeie, zise el scrâșnind din dinţi. 

- Deci sunt singura candidată în momentul ăsta. 

- De când mă ştiu n-am dormit mai mult de două 
ore pe noapte, spuse Dan crispat. Funcţionez pe mân- 
care de fast-food şi adrenalină, şi n-o să-mi cer scuze 
pentru că vreau să mă însor cu tine. 

Sigur că voia să se însoare cu ea. Se potriveau per- 
fect în pat, ştia că Phoebe nu avea să-i maltrateze co- 
piii, ba existau şi şanse ca Chicago Stars să facă parte 
din zestrea ei. 

Până în acea clipă uitase de insinuarea lui Reed, 
dar acum îi reveni în minte cu toată forța. Camera 
începu să se învârtă. Abia capabilă să pronunţe cu- 
vintele, îngăimă: Ă 

- Această dorință bruscă de a te căsători cu mine... Își 
drese glasul. E doar pentru că m-ai văzut cu gemenii sau 
are legătură cu faptul că mă desparte doar un meci de 
ziua când voi fi proprietara echipei? 

Dan încremeni, iar faţa i se făcu albă ca varul. 

- Ce vrei să spui mai exact? 

- Ne cunoaștem de câteva luni, dar e prima dată când 
sugerezi că ai vrea de la mine mai mult decât o partidă 
de sex. Despre asta e vorba? Îţi pregăteșşti terenul pentru 
o cerere în căsătorie în caz că echipa bate duminică? 

- Nu-mi vine să cred că gândeşti aşa. 

Phoebe zâmbi cu tristețe. 

- Nu-mi dădusem seama ce partidă bună pot fi. Dacă 
Chicago Stars câștigă, tipul care se însoară cu mine ca- 
pătă nu doar nişte sâni superbi, ci şi o echipă de fotbal 
grozavă. Sunt fantezia oricărui bărbat. 

- Te rog să te opreşti aici, spuse el încordat. 

- Ai stârni invidia tuturor antrenorilor din ligă. 

- [e avertizez... 

- Ţi-ai mai dori să mă iei de nevastă dacă echipa 
pierde? 

Un mușchi începu să-i pulseze pe obraz. 

- Ceea ce se întâmplă în meciul de duminică n-are 
nici o legătură cu noi doi. 

- Dar dacă învingi n-o să fiu niciodată sigură de 
asta, aşa-i? N-o să pot şti că eşti sincer cu mine decât 
dacă pierzi şi în continuare vrei să te însori cu mine. 
„Spune-mi că mă iubeşti, Dan. Spune-mi că vrei să te 
însori cu mine pentru că mă iubeşti, nu pentru că sunt 
bună la pat ori pentru că visezi să-ţi fac copii ori speri să 
pui mâna pe echipa mea de fotbal. Spune-mi că mă iu- 
bești și înlătură toată mizeria asta din vieţile noastre.“ 

-O să câştig meciul de duminică. 

- Atunci n-avem nici O şansă, şopti ea. 

- Ce vrei să spui! 

Phoebe sângera pe dinăuntru. Gâtul i se uscase în așa 
măsură, încât nu mai putea vorbi. 

Dan o privea cu răceală. 

~- N-o să buşesc meciul. 

Întâi nu înţelese la ce se referea, dar expresia lui sum- 
bră o făcu să ameţească. 

Vocea lui era aspră, mânioasă. Phoebe îşi aminti că-şi 
ascundea emoţiile puternice în izbucnirile de furie. 

- Am jucat dur toată viaţa, dar am jucat cinstit, ori- 
câte tentaţii aş fi avut. Mi s-au oferit bani. Mi s-au oferit 
droguri şi femei. Dar nu bușesc meciuri. Pentru nimeni. 
Nici măcar pentru tine. 

- N-am vrut să spun... 

li aruncă o privire dispreţuitoare, apoi ieși cu pași 
mari din cameră. 


Nu ştia precis de când stătea pe marginea patului cu 
mâinile încleştate în poală. Auzi voci pe hol când Molly 
îi duse pe gemeni acasă, apoi o auzi întorcându-se. Pooh 
zgârie ușa, dar plecă văzând că nu-i deschidea nimeni. 
Incet, încet, Phoebe se strădui să-și revină. 

La ora zece auzi apa curgând în baia lui Molly. Cu 
gesturi mașinale, se dezbrăcă, apoi îşi puse halatul vechi 
şi comod, găsind alinare în țesătura pufoasă. Dintr-oda- 
tă, cineva bătu la uşă. 

- Eşti bine, Phoebe? 

In alte împrejurări ar fi fost mulțumită că Molly se 
gândise la ea, dar sufletul ei se golise de orice emoție. 

- Mă doare capul. Ne vedem mâine, înainte să pleci 
la şcoală. 

Se duse la fereastră şi trase draperiile ca să se uite 
la pădurea din spatele casei. Ochii i se umplură de 
lacrimi. 

- Phoebe? 

N-o auzise pe Molly intrând. Nu voia s-o vadă. Mai 
devreme sau mai târziu trebuia să-i spună că urmau să 
plece din Chicago, însă nu putea s-o facă în acea seară. 

- Uşa era închisă, îi spuse. 

- Ştiu. Dar... Eşti sigură că totul e în regulă? 

Se aprinse lumina. Phoebe rămase cu faţa la geam, 
deoarece nu voia ca Molly să observe că plânsese. Auzi 
paşii uşori ai lui Pooh pe covor. 

- E doar o durere de cap. 

- le-ai certat cu Dan, aşa-i? 

- Dan şi cu mine ne certăm tot timpul. 

- Vă tachinaţi, dar nu e o ceartă adevărată. 

- Asta n-a fost deloc tachinare, Molly. A fost ceartă 
pe bune. 

- [mi pare rău, zise Molly după o lungă tăcere. 

- N-ai de ce. Mă urăşti, ai uitat? 

Ştia că nu era corect să-și reverse nefericirea asupra 
fetei, dar nu-i mai păsa. Pooh o împunse în gleznă, ca și 
cum ar fi mustrat-o. 

- Nu te urăsc, Phoebe. 

- Am nevoie să fiu singură, nu înţelegi? spuse ea sim- 
tind că noi lacrimi îi înceţoşau ochii. 

- Plângi. 

- E doar o slăbiciune trecătoare. O să-mi revin. 

- Nu plânge. Dan ar suferi dacă ar şti că te-a supărat 
în halul ăsta. 

- Mă îndoiesc foarte tare. 

- Cred că eşti îndrăgostită de el. 

Cu lacrimile curgându-i pe obraji, Phoebe înghiţi 
anevoie. 

- O să-mi revin şi din asta. 

Când simţi atingerea blândă a unei mâini i se puse 
un nod în gât. Fără să-și dea seama cum se întâmplase, 
era în brațele lui Molly. 

- Nu plânge, Phoebe, murmură sora ei bătând-o uşor 
pe spate. Nu plânge, te rog! O să fie mai bine, îţi promit. 
Nu plânge! 

li vorbea pe același ton cântat pe care-l folosea cu 
Pooh. Întrucât era cu câţiva centimetri mai scundă, po- 
ziția lor era incomodă; cu toate astea, nu-și dădură dru- 
mul din îmbrăţișare. 

Phoebe n-avea idee cât stătuseră așa, însă nimic pe 
lume n-ar fi făcut-o să se desprindă de sora ei. In cele 
din urmă, Molly se retrase, numai pentru a se întoar- 
ce peste câteva clipe cu niște şerveţele pe care le luase 
din baie. 

Phoebe se aşeză pe marginea patului şi-şi suflă nasul. 

- O să fie mai bine mâine, dar acum dă-mi voie să-mi 
plâng de milă. 

Salteaua se lăsă când Molly veni să se aşeze lângă ea. 
După câteva secunde de tăcere, o întrebă: 

- Eşti gravidă? 

Phoebe o privi uimită. 

- De unde ţi-a venit ideea asta? 

- O fată din grupa mea de istorie antică e pravidă. 
Ştiu că se poate întâmpla, chiar şi adulţilor care ar trebui 
să ştie totul despre contracepţie şi tot restul. Dacă eşti, 
sunt sigură că Dan ar vrea să se însoare cu tine. Altfel, 
noi două... Continuă rostind cuvintele cu repeziciune: 
Te-aş ajuta să ai prijă de bebeluş. Nu va trebui să avortezi 
ori să-l dai spre adopţie, ori să-l creşti singură. 

Patima cu care vorbise sora ei o făcu pe Phoebe să 
zâmbească emoţionată. i 

- Nu sunt gravidă. lţi mulţumesc, totuşi. Îţi mulţu- 
mesc din suflet. 

- No să te pui iar pe plâns, nu? 

Phoebe clătină din cap şi-şi suflă nasul. 

- Nu mă pot abține. De când mă ştiu, e cel mai dră- 
puț lucru pe care s-a oferit cineva să-l facă pentru mine. 
Te iubesc, Mol. 

- Chiar? 

- Da, murmură Phoebe şterpgându-şi lacrimile. 

- Chiar dacă sunt insuportabilă? 

- Îngrozitor de insuportabilă, confirmă Phoebe cu 
un zâmbet slab. 

- Nimeni nu m-a mai iubit până acum. 

- Mama ta te-a iubit. 

- Da! 


- Te-a iubit enorm. 


332 Susan Elizabeth Phillips 


- Nu-mi aduc aminte de ea. Bert zicea că era o pipiță. 

Phoebe râse înăbuşit. 

- Era. La fel era şi mama mea. Ăsta era genul de fe- 
mei cu care se însura Bert. li plăceau tipele blonde, sexy 
și nu prea deştepte. Noi am moștenit inteligența de la 
el, Mol, nu de la mamele noastre. Dar mama ta a fost 
una dintre cele mai cumsecade femei pe care le-am cu- 
noscut şi te iubea foarte mult. Am fugit de-acasă când 
erai foarte mică, dar țin minte că te ținea în braţe ore în 
șir, chiar şi când dormeai, pur și simplu pentru că nu-i 
venea să creadă că te avea. 

- Aş vrea să mi-o amintesc. i 

- Era o doamnă foarte drăguță. Imi povestea adesea 
despre viața ei de artistă de cabaret. La fel făcea și Cooki, 
a doua soţie a lui Bert. Amândouă erau adorabile. 

Molly îi sorbea fiecare cuvânt. 

- Spune-mi despre ele. 

Phoebe își trase nasul şi-l tamponă cu batista. 

- Păi, Bert şi-a găsit toate cele trei soţii în Las Vegas. 
Nici una nu pornise în viaţă cu altceva în afară de un 
fizic perfect, dar erau nişte femei excepționale. Uneori 
mă gândesc că bărbaţii au inventat cuvinte precum „pi- 
piță“ ca să se simtă superiori faţă de femeile care sunt 
mai apte la supravieţuire decât ei. Când Pooh îi sări 
în poală, începu să-i mângâie blana. În loc să-și plângă 
de milă, continuă ea, toate soțiile lui Bert au muncit 
din greu ca să realizeze ceva în viață. Au avut parte 
de bărbaţi răi, condiţii de muncă mizerabile, bronşite 
cauzate de ținutele sumare, dar în tot acest timp și-au 
păstrat zâmbetul. Mama ta nu era ranchiunoasă, n-a 
manifestat resentimente nici măcar când și-a dat sea- 
ma ce fel de om era Bert. Cu un zâmbet nesigur, adău- 
gă: Ai în sânge paietele şi ciorapii de plasă, Mol. Să fii 
mândră de asta! 

Sora ei cea inteligentă și serioasă părea încântată 
de această idee. În timp ce-o privea, un gând oribil o 
frapă pe Phoebe, alungându-i nefericirea pentru pro- 
pria soartă. 

- Ai poze cu ea, nu? 

- Nu. l-am cerut lui Bert de câteva ori, dar mi-a spus 
că nu avea nici una. 

- Nu-mi vine să cred că nu m-am gândit să te în- 
treb! Phoebe se duse la şifonier, iar peste câteva clipe 
reveni cu una dintre cutiile pe care şi le trimisese de 
la New York. Sub ochii curioşi ai lui Molly, răsturnă 
conţinutul pe pat şi începu să caute. Știu că e pe aici. 
A, da, uite-o! Ridică o ramă ieftină cu o fotografie ce-o 
înfățișa pe Lara aşezată pe un şezlong, lângă piscină, ți- 
nând-o în poală pe Molly, în vârstă de câteva luni. Părul 
blond al Larei era acoperit cu o eșarfă inflorată, iar be- 
beluşul avea scutece roz. 

Tinându-și răsuflarea, îi dădu fotografia surorii sale. 

Molly o atinse cu prudenţă, de parcă s-ar fi temut să nu 
i se dezintegreze în mână, şi privi chipul mamei sale. 

- E superbă, murmură ea emoţionată. 

- L-ai moştenit ochii, spuse Phoebe încet. 

- Mi-aș dori s-o fi cunoscut. 

- Și eu. 

- Pot s-o păstrez! 

- Sigur. Am luat-o cu mine când am fugit. Obișnu- 
lam să spun că e mama mea. 

Gura lui Molly începu să tremure a plâns. De data 
asta fu rândul lui Phoebe s-o ia în braţe. 

- Îmi pare rău că m-am purtat urât. Eram geloasă pe 
tine pentru că Bert te iubea, în timp ce pe mine mă ura. 

Phoebe o mângâie tandru pe păr. 

- Nu te ura, după cum pe mine nu mă iubea. 

- Ba da. Întotdeauna mă compara cu tine. Molly 
se retrase ușor, astfel că Phoebe putu să-i vadă fața 
pătată de lacrimi. Imi zicea că-l sperii cu mutra mea, 
şi că arătam de parcă aș fi fost pe punctul să leşin ori de 
câte ori vorbea cu mine. Mi-a zis că tu întotdeauna îi 
țineai piept. 

Phoebe o trase din nou mai aproape. 

- Nu i-am ţinut piept decât la maturitate. Crede-mă, 
când eram de vârsta ta nu-mi doream decât să nu-i stau 
în cale. 

- Spui asta ca să mă consolezi. 

- Bert a fost un tip agresiv, Molly. Un dur în cel mai 
rău înțeles al cuvântului. Nu-i găsea nici o utilitate unei 
femei care nu-i făcea menajul ori nu se culca cu el. Asta 
ne excludea pe noi două. 

- Îl urăsc. 

- Pe bună dreptate. Dar, când o să mai crești, o să 
ajungi să-ţi fie milă de el. In timp ce vorbea, Phoebe sim- 
ți o eliberare lăuntrică şi-şi dădu seama că respingerea 
paternă nu mai avea nici o putere asupra ei. Continuă 
cu glas ferm: Bert a avut două fiice minunate şi nici 
măcar nu i-a păsat. E trist, nu? 

- Într-adevăr, zise Molly după o clipă de gândire. 

Iluminate de razele lunii ce intrau pe fereastră, de- 
getele lor se întâlniră şi se strânseră deasupra fundiţei 


lui Pooh. 


capitolul 23 


Fanfara intonă Ain't She Sweet?, iar majoretele din for- 
mația Star Girls alcătuiră pentru Phoebe un tunel din 
pompoane aurii şi albastre. Pentru acel meci din cam- 
pionatul AFC alesese o ţinută strălucitoare, compusă 
dintr-o jachetă de catifea scurtă, cu mii de paiete bleu, 
o bluză aurie, o fustă mini, ciorapi cu sclipici şi pantofi 
cu tocuri pătrate în vârful cărora licăreau steluțe aurii. 
Mulțimea o întâmpină cu chiote şi fluierături admirati- 
ve în timp ce majoretele își agitau pompoanele şi zvâc- 
neau din șolduri în ritmul muzicii. 

Pe când saluta și trimitea sărutări către public, pu- 
tea simţi tensiunea atât în rândul spectatorilor, cât şi 
pe chipurile sumbre ale jucătorilor, care se încălzeau pe 
marginea terenului. Evită să se uite la Dan când se îndrep- 
tă spre banca de rezerve pentru ritualul de dinaintea 

partidei. Mulţi jucători credeau că le purta noroc, aşa 
că, de nevoie, trebuia să îndure bătăile în căşti şi peste 
umeri şi strecurarea de bănuţi norocoși în încălțări. In 
ce-l privea, Bobby Tom insista să-și primească sărutul de 
bun augur. 

- O să reuşim azi, Phoebe. O sărută sonor pe buze, 
apoi O puse iarăşi cu picioarele pe pământ. 

- Ştiu. Vă ţin pumnii. 

li privi pe jucătorii de la Sabers intrând pe teren. Mij- 
locaşul lor ofensiv se accidentase iarăşi la ultimul meci, 
astfel că jucătorii de la Stars erau favoriți, însă Ron o 
prevenise că adversarii aveau să le pună mari probleme. 

Se apropia începutul partidei, aşa că nu mai putea 
să-l evite pe Dan multă vreme. li văzu tendoanele în- 
cordate pe gât când le dădu ordine antrenorilor prin 
microfon, apoi îi spuse câteva cuvinte lui Jim Biederot, 
care stătea lângă el. Se întoarse spre ea numai în mo 
mentul în care jucătorii se poziţionaseră pentru lovitura 
de începere. Ochii li se întâlniră, dar expresia lui era de 
necitit. Phoebe îşi căută guma de mestecat în buzunarul 
jachetei când îl zări apropiindu-se. 

Fanii învăţaseră repede ritualul celor de la Chicago 
Stars, aşa că acum așteptau clipa în care kickerul avea 
să așeze mingea, iar Phoebe avea să-i dea antrenorului 
guma Wrigley's. 

- N-am uitat de gumă, îi zise ea lui Dan cu un aer cât 
mai firesc cu putinţă. 

O studie câteva secunde cu buzele strânse. 

- Bobby Tom primeşte un sărut, iar eu, un pachet de 
gumă. Nu-i corect. 

Ochii ei se lărgiră când antrenorul își scoase casca 
şi microfonul. Inainte să poată reacţiona, o prinse în 
braţe şi o sărută îndelung, cu forță, de parcă ar fi vrut 
s-o pedepsească. 

Blitzurile se aprinseră, iar mulţimea izbucni în urale 
şi fluierături. Când Dan se retrase, Phoebe făcu un efort 
să zâmbească. Publicul credea că fusese o glumă, însă 

ea ştia adevărul. Sărutul lui fusese plin de furie, menit 
s-o rănească. li dădea de ştire că nu-i iertase insulta. 

Dan îşi concentră atenţia asupra terenului. Mingea 
zbură prin aer, iar un jucător de la Sabers o prinse în 
terenul celor de la Stars. 

In ciuda emoţiilor care o măcinau, Phoebe se lăsă 
prinsă în agitația meciului. Ştia de la Ron că strate- 
gia lui Dan era să-i aducă pe cei de la Sabers în situa- 
ţia de turnover’, iar apărarea, printr-un joc ofensiv, 
reuși asta la mai puţin de patru minute după lovitura 
de start, când Elvis Crenshaw îi smulse mingea mij- 
locașului la deschidere al echipei adverse. Jucătorii 
de la Chicago Stars dobândiră rapid controlul asu- 
pra partidei; la sfârșitul primului sfert aveau şapte 
puncte, pe când jucătorii de la Sabers nu obţinuseră 
nici unul. 

Își croi drum spre lojă, unde atmosfera era la fel de 
tensionată ca pe teren. Jucătorii de la Stars îşi consoli- 
dau ascendentul, în timp ce aceia de la Sabers se stră- 
duiau să recupereze, însă meciul nu era nici pe departe 
jucat. Peste zece minute, când jucătorii de la Stars in- 
terceptară o pasă de treizeci de yarzi, Phoebe îşi dădu 
seama că nu mai suporta suspansul. Jucau splendid, dar 
ce se întâmpla dacă cedau? 

li spuse lui Ron că se ducea să se plimbe, îşi luă poşeta 
și părăsi loja. Salutându-l pe agentul de securitate de la 
ușă, o luă pe coridor. Când un nou val de chiote se auzi 
din spatele ușilor închise, coti şi merse mai departe. 

Ar fi vrut ca Molly să fie acolo în loc să stea afară cu 
prietenele ei. Ultimele câteva zile fuseseră de-a dreptul 
magice: Molly sporovăise fără oprire, hotărâtă să-și in- 
formeze sora mai mare despre toate detaliile vieții sale. 
Phoebe zâmbi. Oricâte lucruri ar fi regretat din ultimele 
luni, nu avea să regrete niciodată decizia de a o lua pe 
Molly cu ea. 


! Turnover - recuperarea mingii de către o echipă în cazul în care 
adversarul, după patru încercări, n-a reușit să parcurgă distanța de 
10 yarzi. (n.tr.) 

Era atât de preocupată de aceste gânduri, încât nu 
observă cât de mult se îndepărtase decât atunci când 
uşa unei loji se deschise brusc, amplificând ovaţiile spec- 
tatorilor. Văzându-l pe Reed, degetele i se strânseră pe 
poşetă. Ultimul lucru pe care-l voia în acel moment era 
să stea de vorbă cu el, însă o zărise deja, aşa că nu putea 
bate în retragere. 

Ultima victorie a echipei pusese capăt prefăcutei lui 
afabilități. Acum nu mai rămăsese decât ostilitatea. 
Când ajunse la ea, îşi aprinse o ţigară cu o brichetă de 
aur şi miji ochii, iritat de fum. 

- Te-ai plictisit deja de meci? 

Phoebe ridică din umeri, nevrând să-l înfrunte și spu- 
se doar: 

- Nu, sunt doar agitată. Dar tu? 

- Am ieşit la o ţigară, atâta tot. 

Norul de fum care se răspândise în hol când Reed 
deschisese uşa lojii nu se risipise complet. 

- Nici tu nu suporţi să te uiţi. 

lşi dori să-şi fi ţinut gura. Deşi nu intenţionase să-l 
provoace prin acele vorbe, el reacționă imediat: 

- Nu este nici măcar la jumătate. Eu n-aş începe să 
sărbătoresc. 

- Nu fac asta. 

Se auzi un nou val de urale, şi Reed trase adânc din 
țigară. 

- Ai avut noroc toată viaţa. Dintre oamenii pe care-i 
Cunosc, eşti singura care, dacă ar călca într-un rahat, l-ar 
transforma în aur. 

- Intotdeauna m-am gândit că tu eşti cel norocos. 

Reed pufni dispreţuitor. 

- Mă urăşti chiar şi după toţi anii ăştia, nu-i aşa? îl în- 
trebă ea strângându-și cureaua poşetei. Când eram mică 
nu puteam înţelege de ce. Aveai tot ce-mi doream eu. 

- Sigur că da, pufni el. Am crescut într-un apartament 
vai de capul lui, cu o mamă nevrotică și fără tată. 

- Aveai un tată. Il aveai pe al meu. 

Buzele lui se strânseră într-un rânjet. 

- Da, îl aveam. Lui Bert i-a păsat de mine mai mult 
decât de tine până în ziua în care a murit. Voia doar 
să-ţi dea o lecţie. Nu contenea să repete că eşti singurul 
lui eşec şi se gândea c-o să-ți vină mintea la cap dacă 
reușea să te îndepărteze de poponarii cu care umblai. 
Reed îşi strivi ţigara într-una dintre scrumierele cu nisip 
înşirate pe lângă perete, apoi continuă: Bert nu voia ca 
lucrurile să ia turnura asta. Nimeni n-ar fi putut prezice 
accidentele petrecute în timpul sezonului. The Sabers 
i-au pierdut pe Simpson şi McGuire, The Chargers lau 
pierdut pe Wyzak, iar The Dolphins s-au destrămat pur 
şi simplu. Dumnezeule, dacă ar fi avut idee că cei de 
la Stars o să ajungă în playoff-uri, nu te-ar fi lăsat să te 
apropii de echipă nici măcar o zi. 

- Chicago Stars a ajuns în playoff-uri. Şi, dacă e să mă 
iau după urale, câştipă. 

Faţa lui se întunecă de furie. Omul de afaceri de suc- 
ces dispăruse, lăsând loc tipului dur din copilăria ei. 

- Fir-ar să fie, nu mai poţi de bucurie, aşa-i? 

- Nu... 

Negarea ei veni prea târziu, căci Reed se împinse în 
ea şi-o trânti de perete. Phoebe se cutremură când îşi 
lovi umerii de suprafaţa tare, iar poșeta îi căzu pe jos. 

- Ai distrus tot ce am! Intotdeauna ai făcut asta! 

Speriată, îi împinse pieptul cu palmele. 

- Dă-mi drumul, sau ţip! 

- Foarte bine! Dacă ne vede cineva, o să creadă că te 
dai la mine, aşa cum te dai la toată lumea. 

- Vorbesc serios, Reed! Dă-mi drumul! 

Phoebe încremeni când mâna lui i se aşeză pe un sân 
şi-l strânse. 

- Erai o bucăţică faină la optsprezece ani şi încă 
mai eşti. 

Șocul o împiedica să se miște. 

- la-ți mâinile de pe mine! 

- Când termin. 

Se luptă să scape de atingerea lui obscenă, însă trupul 
lui o ţintuia. Expresia de pe chipul lui îi trezea o spaimă 

cumplită. Se așteptase să vadă dorinţă, dar în loc de asta 
era ceva mult mai periculos: ură şi nevoia de a-și exercita 
puterea asupra ei aşa cum o făcuse întotdeauna. 

- Poate c-o să te alegi cu echipa, dar, înainte să te 
bucuri, e ceva ce-ar trebui să ştii. 

Zâmbetul lui triumfător îi răspândi frica prin vene 
ca pe o otravă. Era din nou copil, îl vedea ţinând o fo- 
toprafie de-a mamei ei cât mai departe, ca să n-o poată 
atinge. Chiar dacă erau înconjurați de optzeci de mii de 
oameni, nu se simţise niciodată atât de singură. 

Buza lui se răsfrânse. 

- În noaptea aceea, în adăpostul de lângă piscină... 

- Nu! Nu vreau să aud asta! Toate coşmarurile i se 
năpustiră în minte. Putea să audă tunetele, să simtă căl- 
dura fierbinte, lipicioasă. Incercă din nou să se elibere- 
ze, însă el era de neclintit. 

- Îţi aminteşti furtuna? Cât de întuneric era? 

- Opreşte-te! icni ea începând să plângă, dar el îi 
strânse sânul mai tare. 

- Era atât de întuneric, încât nu puteai să-ţi vezi mâna 
dacă o ţineai în faţa ochilor... 

- Nu face asta! 

- Noaptea aceea în care Craig ţi-a tras-o... 

- le rog... 

- Nu era Craig. 

Stomacul i se răscoli şi un geamăt îi ieși dintre 
buze când vorbele acelea o loviră ca un ciocan. Avea 
senzaţia că plămânii îi fuseseră zdrobiţi şi că urma să 
moară sufocată. 

- Eu sunt cel care te-a găsit în adăpost. 

Voma îi urcă în gât. Oare bănuise asta în cele mai as- 
cunse colțuri ale subconștientului, sau era o informaţie 
nouă! Mirosul coloniei lui îi făcea greață. 

li eliberă sânul şi începu să-i răsucească o şuviţă de 
păr pe după deget. Phoebe își muşcă buza pentru a se 
împiedica să ţipe când o trase cu toată forța. 

- Și partea cea mai bună e că nu poţi face nimic în 
privinţa asta, domnişoară Mare şi Tare, pentru că s-a 

întâmplat cu prea mult timp în urmă. Ar fi cuvântul 
tău contra cuvântului meu, şi, în timp ce tu călăreai tot 
ce purta pantaloni, eu am fost un model de moralitate. 
Prin urmare, ori de câte ori te bucuri pentru succesul 
echipei, să știi că ţin minte cum ai ţipat când ţi-am gă- 
urit păsărica. 

- Sunteţi bine, domnişoară Somerville? 

Reed sări înapoi când un agent de securitate se apro- 
pie de ei. Phoebe își apăsa buzele cu degetele. 

- Domnişoară Somerville? Totul e în regulă? 

- Nu, eu... bâigui ea. 

- Ne vedem mai târziu, Phoebe. Reed îşi îndreptă cra- 
vata și traversă holul spre loja lui, dar, înainte să intre, 
se răsuci ca să-i rânjească: Mersi pentru colivie! Deschise 
apoi ușa și dispăru înăuntru. 

Când Phoebe îşi duse mâna la pântec, paznicul se 
repezi s-o ia de braţ. 

- Totul o să fie bine, domnişoară. Lăsaţi-mă să vă 
ajut! 

Merse ca un robot, sprijinită de el, de-a lungul culoa- 
rului. Amintirile acelei nopţi cumplite îi reveneau cu o 
forţă insuportabilă. Adăpostul metalic, neavând feres- 
tre, acumulase o căldură apăsătoare. Când el deschisese 
ușa, ea nu văzuse decât o siluetă masculină masivă pe 
fundalul ploii torențiale. Crezuse că era Craig, dar nu-i 
zărise faţa. 

Sărise pe ea înainte să apuce să facă vreo mişcare, 
îi sfâșiase bluza și-o mușcase de sâni ca un animal. Îşi 
aminti cum betonul rugos îi julise fesele când el îi ridi- 
case fusta şi-i rupsese chiloţii. Se lovise cu ceafa de un 
butoi de metal când îi desfăcuse picioarele. Individul 
scosese un geamăt gutural când se împinsese în ea, dar 
după aceea singurele sunete pe care şi le amintea erau 
tipetele ei. 

Brusc, podeaua o luă în jos sub picioarele ei. Pentru 
o clipă fu dezorientată, apoi își dădu seama că agentul 
o condusese la lift. 

- Unde mergem? 

- La cabinetul medical. 

- Sunt bine, n-am nevoie de asistență medicală. 

- Sunteţi albă ca varul. Nu ştiu ce voia de la dumnea- 
voastră tipul ăla, dar ar trebui să staţi culcată o vreme, 
până vă reveniți. 

Vru să protesteze, însă își dădu seama că nu era în 
stare să se întoarcă în lojă. Câteva minute departe de 
ochii curioşilor i-ar fi dat prilejul să se refacă. 

- Bine, o să stau puţin. 

In timp ce liftul cobora, simţi mirosul de ţigară pe 
uniforma paznicului. Fu năpădită de un nou val de greață, 
pentru că-i amintea de Reed. Sentimentul de neajutorare 
o copleşea. Într-adevăr, nemernicul avea să scape. Trecu- 
se prea mult timp ca să-l mai poată acuza. 

Agentul începu să tuşească. La vreo cincizeci de ani, 
era obez, cu părul înspicat şi un ten rumen. Pe frunte 
îi apăruseră broboane de sudoare. Phoebe citi numele 
scris pe insigna din plastic. 

- Ar trebui să vă lăsați de fumat, domnule Hardesty. 

- Aşa-i. 

Uşile liftului se deschiseră. Văzând ţevile de deasu- 
pra, Phoebe îşi dădu seama că erau în subsolul clădirii. 

- Unde ne aflăm? i 

- E aici un post de prim ajutor pentru angajaţi. In 
felul ăsta o să fiţi ferită de ochii mulțimii. 

[l urmă pe un coridor îngust zugrăvit într-o nuanţă 
cenușie. Ţevile şuierau, iar dintr-odată se auzi un tunet 
îndepărtat. Erau urletele mulțimii de deasupra lor, se 
gândi Phoebe. 

Culoarul coti brusc. 

- Aici, zise el prinzând-o de umăr şi răsucind mânerul 
unei uşi pe care nu scria nimic. 

Străbătută de un fior de neliniște, ezită, însă agentul 
o împinse înăuntru. 

- Ce faceţi? icni ea. 

Ochii ei se măriră de groază când văzu că bărbatul 
îndrepta spre ea un pistol. Trebuia să fie un vis urât, se 
gândi. Reed era duşmanul ei, nu individul acela pe care 

nu-l mai întâlnise niciodată. Deasupra, mulțimea urla 
ca o fiară în cușcă, în timp ce ea era prinsă într-un coș- 
mar; de-abia scăpase de un moment de teroare, că dădu- 
se peste altul. 

Agentul trânti ușa. 

- Du-te acolo! 

- De ce faceți asta? 

- Mişcă! i 

Phoebe se împletici în spate. Încăperea era o combi- 
nație de oficiu al îngrijitorilor şi spaţiu de depozitare. 
Văzu un birou metalic cenușiu, un fişet și un perete 
acoperit cu rafturi pe care erau stivuite cutii şi piese de 
schimb. 

Bărbatul arătă cu pistolul spre un scaun fără braţe 
care avea o tăietură în formă de V în tapițeria neagră 
de vinil. 

- Stai jos! 

Se aşeză tremurând. Spătarul de formă ovală scârțâi 
și se înclină ușor când se sprijini de el. Privea fascinată 
arma neagră, urâtă, care era ațintită asupra inimii ei. 
Ţeava nu se clinti când individul se aplecă să scoată o 
frânghie de rufe din spatele unei cutii de pe raft. 

- Cine sunteţi! şopti ea. 

În loc să răspundă, el împinse scaunul cu piciorul, 
făcându-l să se învârtă. Phoebe ajunsese cu faţa la pere- 
te. Încercă mașinal să-şi ducă mâinile la faţă, însă el i le 
trase la spate, smulgându-i un țipăt. 

li legă încheieturile de bara verticală care susţinea 
spătarul. Când termină, împinse iar scaunul, trimițân- 
du-l în colțul încăperii. Phoebe îl opri cu piciorul îna- 
inte să se lovească de perete și apoi, panicată, se răsuci, 
ajungând față în față cu el. 

Ar fi trebuit să se bucure că nu-i legase şi picioarele, 
dar frânghia îi rodea încheieturile, trimițându-i fulgere 
de durere prin corp. Bărbatul luă pistolul de pe raftul 
unde-l lăsase când se apucase s-o lege şi-l vâri în tocul de 
piele de la şold. 

Cât avea să dureze până când Ron urma să îi observe 
dispariţia? Se strădui să-şi înăbușe panica, știind că, ori- 
ce se întâmpla, trebuia să-și păstreze cumpătul. Cum se 
auzea muzică din depărtare, îşi dădu seama că începuse 
spectacolul de la jumătatea partidei. Încercând să-şi igno- 
re durerea din brațe, se apucă să inventarieze obiectele 
din încăpere. 

Biroul era plin cu manuale, cataloage şi hârtii în de- 
zordine. Un mic televizor portabil, cu carcasa pătată 
de amprente, era aşezat pe un fișet cu patru sertare 
chiar în faţa ei. Pe peretele din spatele biroului erau 
atârnate în cârlige mai multe clipboarduri, precum și 
un calendar înfățişând o femeie goală ce ţinea o minge 
de plajă colorată. 

Paznicul îşi aprinse o ţigară şi o ţinu între degetele 
pătate de nicotină. 

- Uite cum o să fie, domnişoară. Atâta vreme cât 
iubitul matale face exact ce-i spun, n-ai de ce să te 
ingrijorezi. 

- Nu ştiu despre ce vorbiţi. 

- Ei, nici nu prea contează. Se duse la fișet şi aprinse 
televizorul. Pe ecranul alb-negru apărură comentatorii 
sportivi în cabina lor de la stadion. 

-... Jucătorii de la Stars au jucat extraordinar în pri- 
ma jumătate a meciului. Ofensiva a fost formidabilă. 
Au protejat mingea bine. Cei de la Sabers trebuie să fie 
mult mai agresivi dacă vor să recupereze diferenţa. 

Afişajul de la baza ecranului indica scorul: Stars 14, 
Sabers 3. 

Paznicul înjură cu sete şi dădu sonorul mai încet. 
Phoebe îl privi atent când se îndreptă spre capătul din- 
spre uşă al încăperii, trăgând furios din ţigară. Ochii îi 
căzură pe insigna din plastic. 

HARDESTY i 

In momentul acela înţelese. Își aminti că Dan îi vor- 
bise despre bărbatul care-l urmărea, tatăl unui fost jucă- 
tor de la Stars. Numele lui era Hardesty. 

O reclamă la bere clipea muteşte pe ecran. Phoebe îşi 
linse buzele uscate. 

- Mă dor braţele. Frânghia e prea strânsă. 

- Nu te dezleg. 

- Doar lărgiţi-o puţin. 

- Nu. 

Trebuia să-l facă să vorbească. Avea să-şi iasă din minţi 
dacă nu-i afla intenţiile. 

- E vorba de fiul dumneavoastră, nu? 

Hardesty gesticulă cu ţigara înspre ea. 

- Hai să-ți spun ceva, domnişoară. Ray Junior a fost 
cel mai bun jucător defensiv din câţi a avut echipa asta. 
Ticălosul n-avea nici un motiv să-l dea afară. 

- Antrenorul Calebow? 

- | se pusese pata pe Ray Junior. Nu i-a dat nici măcar 
O şansă. 

- Dan nu face așa ceva. 

Inconjurat de un nor de fum, nu părea s-o audă. 

- Uite ce cred eu. Cred că şi-a dat seama că Ray Ju- 
nior era un jucător mai bun decât fusese el. Cred că era 
invidios. Presa l-a lăudat în fel şi chip pe Calebow, dar el 
nu era nimic în comparaţie cu Ray al meu. 

Omul era nebun, se gândi Phoebe. Poate că era aşa 
de multă vreme, sau poate că moartea fiului său îi dădu- 
se lovitura de graţie. Incercă să-şi ascundă spaima. 

- O mulțime de jucători sunt scoşi din echipă într-un 
moment sau altul. Aşa e în sport. 

- Nu ştii cum e! Azi ești în atenţia tuturor şi mâine 
nu te cunoaşte nimeni. 

- Vorbiţi despre Ray sau despre dumneavoastră? 

- Gura! 

Ochii îi ieșiră din orbite, iar tenul lui căpătă o 
tentă vineţie. Phoebe, temându-se să nu-i provoace 
O Criză, tăcu. 

- Tu nu însemni nimic pentru mine, continuă el răs- 
tit. Nu vreau să te rănesc, dar o s-o fac dacă trebuie. 
Pentru că, orice-ar fi, n-o să îngădui ca Stars să câştige 
meciul ăsta. 

Ron ajunse la tunel chiar când jucătorii se întorceau 
pe teren. Îl îngrozea ceea ce trebuia să facă. Dan fusese 
morocănos toată săptămâna - temperamental, cu pre- 
tenții absurde și imposibil de împăcat - şi habar n-avea 
cum urma să reacționeze la vestea îngrijorătoare. 

In momentul în care Dan ieşi din vestiar, Ron porni 
pe urmele lui. 

- Mă tem că avem o problemă. 

- Descurcă-te. În caz că n-ai observat, încerc să câștig 
un meci, ŞI... 

Ron îşi tamponă fruntea cu batista. 

- Phoebe a dispărut. 

Dan se opri brusc, alb ca varul la față. 

- Despre ce vorbeşti acolo? 

- A plecat din lojă în timpul celui de-al doilea sfert 
si nu s-a mai întors. Cineva i-a găsit poșeta în hol. Am 
sunat-o acasă şi la birou. Am verificat la postul de prim 
ajutor și am trimis pe cineva să ia lojile la rând. A dispă- 
rut, Dan, şi trebuie să luăm în considerare o răpire. 

Ron îl văzuse pe Dan în situaţii stresante, dar nicio- 
dată nu zărise o asemenea panică în ochii lui. 

- Nu! Nu se poate... Dumnezeule! Ai sunat la poliţie? 

- Da, dar nu tratează dispariţia ei cu mare seriozitate, 
e încă prea devreme. lmi pare rău că trebuie să te deran- 
jez în timpul meciului, dar m-am gândit că ştii vreun loc 
unde s-o caut. Ai vreo idee? 

- Nu, zise Dan înşfăcându-l de braţ. Ai vorbit cu Mol- 
ly? Doamne! Vorbește cu Molly! Poate că Phoebe este 
cu ea. 

Ron nu-l văzuse niciodată într-o asemenea stare, şi 
îşi dădu seama că relaţia dintre proprietarul echipei 
şi antrenorul principal era mult mai apropiată decât bă- 
nuise el. 

- Molly a vorbit cu ea ultima dată înainte de înce- 
perea meciului. E foarte supărată. Soţia lui Tully stă 
cu ea. 

- Dacă Phoebe păţeşte ceva... 

- Dan? îl strigă un antrenor secund de la gura 
tunelului. 

Dan se răsuci spre el cu muşchii gâtului îngroșați ca 
niște odgoane. 

- Lasă-mă dracului în pace! 

Ron îl prinse şi de celălalt braţ și-l scutură. 

- Trebuie să te întorci pe teren! În clipa asta nu poţi 
face nimic pentru Phoebe. O să te informez imediat ce 
O găsim. 

In ochii lui Dan se citea o spaimă cumplită. 

- Nu lăsa să i se întâmple nimic, Ron. Pentru numele 
lui Dumnezeu, găseşte-o! 

- O să fac tot posibilul, răspunse Ron, dorindu-și să-i 
poată oferi o garanţie. 


În subteran, Hardesty scotoci prin buzunar după un 
nou pachet de țigări. Pe Phoebe o usturau ochii de la 
fum, de parcă n-ar fi fost de ajuns durerea din braţe 
şi încheieturi. Tăcerea dintre ei îi întinsese nervii în aşa 
măsură, încât hotări să vorbească. 

- Al cui e biroul ăsta? 

Pentru o clipă crezu că n-avea să-i răspundă, însă el 
ridică din umeri. 

- Al unui tehnician. Trebuie să fie la generatoare 
până se închid porţile, aşa că n-o să treacă pe-aici, dacă 
asta speri. 

Ecranul mut arăta lovitura de începere a celei de-a 
doua jumătăţi. Phoebe tresări când Hardesty dădu vo- 
lumul mai tare. 

- N-o să scăpaţi de consecinţe. 

- Ştii ceva? Nu-mi pasă. Atâta vreme cât jucătorii de 
la Stars pierd campionatul, nu-mi pasă nici cât negru 
sub unghie! 

Hardesty aruncă o privire la televizor, apoi se duse 
la birou, luă receptorul telefonului și formă patru cifre. 
Peste câteva secunde rosti: 

- Aici Bob Smith de la Stars. Phoebe Somerville e aici, 
lângă mine, şi vrea să vorbească urgent cu antrenorul 

Calebow. Fă-mi legătura cu banca de rezerve, te rog! As- 
cultă un moment, apoi zise: Nu-i trebuie nici o autoriza- 
ție. Spune că e important şi ea e şefa, dar e fundul tău 
la bătaie, aşa că faci cum vrei. 

Persoana de la celălalt capăt al firului hotărâse proba- 
bil să dea curs solicitării, căci Hardesty făcu să alunece 
telefonul spre capătul biroului, în dreptul locului unde 
stătea ea. Roţile scârțâiră când îi împinse scaunul mai 
aproape. Așteptă în tăcere, cu mâna strânsă pe receptor, 
apoi se încordă brusc. 

- Calebow? Am aici pe cineva care vrea să-ţi vor- 
bească, zise el împingând receptorul spre urechea lui 
Phoebe. 

- Dan? murmură ea cu vocea subțiată de frică. 

- Phoebe? Unde eşti? Dumnezeule, eşti bine? 

- Nu, eu... Țipă de durere când Hardesty îşi înfipse 
degetele în părul ei şi trase tare. 

Pe marginea terenului, Dan se crispă. 

- Phoebe! Ce s-a întâmplat? Eşti acolo? Vorbeşte cu 
mine! 

Inima lui bătea să-i spargă pieptul, şi o transpiraţie 
rece îi umezea fruntea. Phoebe era terorizată, iar el n-o 
putea ajuta în nici un fel. Cu o claritate zdrobitoare, frica 
paralizantă pătrunse prin toate straturile lui de autopro- 
tecție, făcându-l să înţeleagă cât de mult o iubea. Dacă 
Phoebe păţea ceva, viaţa lui nu mai merita trăită. O stri- 
pă pe nume, încercând să-i transmită tot ceea ce simţea 
pentru ea, dar nu fusese niciodată capabil să spună. 

O voce bărbătească hârşâită se auzi în cască. 

- Am pus mâna pe ea, Calebow. Dacă nu vrei să fie 
rănită, ascultă cu mare atenţie ce am de zis. 

- Cine e acolo? 

- Jucătorii de la Stars pierd azi. Ai priceput? Echipa ta 
nenorocită pierde, altfel domnişșoara moare. 

Dan percepu şuieratul din respiraţia individului şi fu 
lovit de o bănuială sinistră. 

- Hardesty? Tu eşti, nu-i așa, nebunul dracului! 

- Echipa ta n-o să câștige campionatul fără băiatul meu. 

Faptul că Hardesty nu încercase să-şi ascundă iden- 
titatea spori și mai mult teama lui Dan. Numai un om 
căruia nu-i păsa dacă trăieşte sau moare ar fi putut fi 
atât de neglijent. 

Conştient că nu avea mult timp, vorbi rapid, pe un 
ton poruncitor. 

- Ascultă-mă! Ray n-ar vrea ca tu să faci asta. 

- Erai invidios pe el. De asta l-ai scos din echipă. 

- Asta e între noi doi. Phoebe n-are nici o legătură. 
Dă-i drumul! 

- Nu suna la poliţie. Hardesty avu un acces de tuse 
uscată. Când se potoli, adăugă: Mă uit la televizor, 
și dacă văd că se întâmplă ceva neobișnuit, o să-ți 
pară rău. 

- Gândeşte-te, Hardesty! Ai o femeie nevinovată... 

- Dacă Stars mai marchează un singur punct, o să-ți 
rănesc iubita. 

- Hardesty! 

Convorbirea se întrerupse. 

Dan rămase nemișcat, de parc-ar fi fost lovit în moa- 
lele capului. Auzind uralele publicului, își aduse aminte 
de instrucţiunile pe care tocmai le dăduse jucătorilor 
și-l luă ameţeala. Terifiat, urmări mingea zburând și ate- 
rizând printre buturile adverse, ceea ce însemna un field 
goal, adică trei puncte. 

Când tabela de marcaj se modifică, Dan Calebow 
simţi o mână de gheață strângându-i inima. 

In subsolul stadionului, Ray înjură și dădu un șut în 
scaunul lui Phoebe. Cu un țipăt, tânăra femeie alunecă 
pe podea și se lovi de perete cu umărul. Din cauza impac- 
tului își mușcase limba, așa că avea un gust oribil de sânge 
in gură. 

Speriată de ceea ce putea urma, se strădui să nu bage 
în seamă durerea și-și roti scaunul, astfel încât să fie cu 
fața la Hardesty, însă acesta nu se uita la ea, ci la televi- 
zor, mormăind ca pentru sine. 

Chipul lui Dan umplu ecranul. Părea foarte agitat, 
ceea ce-i făcu pe comentatori să glumească, întrucât 

jucătorii de la Stars conduceau cu 17 la 3. La vederea lui, 
Phoebe fu copleşită de disperare. Poate că avea să moară 
în acea zi. Oare în momentul fatidic urma să-l aibă pe 
Dan în faţa ochilor? Ideea era insuportabilă. Cu gesturi 
frenetice, începu să pipăie nodurile sforii care o ţinea 
legată de scaun. În timp ce-și înghițea durerea pe care 
i-o provocau aceste mişcări, își aminti ultima lor discuţie 
şi convingerea de neclintit din glasul lui când îi spusese 
că niciodată n-ar fi buşit un meci. 

„Nu fac asta, Phoebe. Pentru nimeni. Nici măcar 
pentru tine.“ 


capitolul 24 


Pe marginea terenului, Dan îl chemă la el pe Jim 
Biederot. Spera că mijlocaşul ofensiv nu avea să-i simtă 
nesiguranța din voce. 

- O să facem unele schimbări la următoarea serie de 
pase, Jim. 

Când termină şirul de instrucţiuni, ochii lui Biederot 
ajunseseră nişte fante pline de indignare deasupra dun- 
gilor negre pe care şi le trasase pe obraji. 

- E o strategie de rahat! Eu îl lovesc pe fiecare receiver 
pe care-l văd. 

- Fă ce ţi-am spus sau rămâi pe bancă! se răsti Dan. 

Biederot îi aruncă o privire furioasă şi se duse la 
Charlie Cray, unul dintre secunzi. Peste câteva clipe în- 
şfă case casca lui Charlie şi răcnea în microfon. 

Dan ştia că Jim vorbea cu Gary Hewitt, coordonato- 
rul ofensivei, care stătea cu Tully în boxa antrenorilor, 
sus, în tribună. Aşteptându-se la o reacție indignată şi 
din partea lui Hewitt, încercă să profite de răgaz ca să-și 
pună gândurile în ordine. 

Hardesty spusese că se uita la televizor, ceea ce însem- 
na că orice mişcare neobișnuită pe marginea terenului 
sau oriunde pe stadion era în raza de acoperire a ca- 
merei de filmat. In consecinţă, Dan nu-și putea asuma 

riscul de a anunţa poliția. Odată ce-a fi aflat că Phoebe 
fusese răpită, ar fi început să mişune peste tot, inclusiv 
acolo, lângă el, pentru a-i pune întrebări. Mai mult, ar fi 
putut decide să oprească meciul, ceea ce ar fi putut să-l 
determine pe Hardesty să comită ireparabilul. 

Se gândi să ia legătura cu Ron prin stație, dar se temea 
ca Hardesty să nu-i asculte. Deşi nu înțelegea toate deta- 
liile sistemului intern de comunicaţii, ştia că Hardesty 
n-ar fi avut acces la el decât din interiorul stadionului. 
Era deci foarte posibil ca el să asculte discuţiile dintre 
banca de rezerve şi boxa antrenorilor. De asemenea, era 
foarte posibil ca Phoebe să fie undeva în apropiere. 

Îşi șterse fruntea cu mâneca, încercând să găsească o 
cale de a-i transmite un mesaj lui Ron. Cum nu-i putea 
explica prin staţie ce se întâmplase, îşi luă clipboardul 
şi mâzpăli un mesaj criptic, astfel încât nimeni altcineva 
nu l-ar fi putut înţelege. 


Am vorbit cu jucătorul despre care am discutat 
în pauză. Evaluarea ta negativă asupra situaţiei s-a 
dovedit corectă. E imperativ să nu iei nici o măsură. 
O să-ţi explic după meci. 


li dădu biletul unuia dintre responsabilii cu echipa- 
mentul și-și spuse că Phoebe avea să scape teafără din 
acest coşmar. Orice altă variantă era de neconceput. 

Pentru prima dată, își permise să reflecteze la modul 
în care acţiunile lui i-ar fi afectat dreptul de proprietate 
asupra echipei după ce întreaga poveste se termina şi ea 
era în siguranţă. Deşi nu exista nici un precedent, nu-şi 
putea imagina că NFL avea să omologheze meciul - cu 
excepţia cazului în care jucătorii de la Stars câștigau 
în pofida indicaţiilor sale, ceea ce nu avea să îngăduie să 
se întâmple. Odată ce conducerea NFL afla că el buşise 
meciul intenţionat, avea să-l reprogrameze, iar Phoebe 
îşi păstra șansa de a rămâne proprietara clubului. 

Dintr-odată îl lovi un gând sinistru. Cum ar fi fost 
dacă poliţiştii nu credeau că Phoebe fusese răpită? Dacă 

Hardesty scăpa, n-ar fi existat nici o probă tangibilă, 
doar mărturia ei. Dan era singurul care i-ar fi putut con- 
firma relatarea, însă n-ar fi fost credibil, având în vedere 
relaţia lor intimă. Ar fi putut fi acuzată că-şi înscenase 
răpirea pur şi simplu pentru că jucătorii de la Stars pier- 
duseră şi voia o altă şansă ca să păstreze echipa. NFL 
n-ar fi permis sub nici o formă rejucarea meciului. 

Se forță să accepte realitatea dureroasă că, dacă nu 
anunța poliția, Phoebe avea să-și piardă drepturile asu- 
pra echipei. Cu toate astea, nu avea alternativă. Pentru 
nimic în lume nu i-ar fi pus viaţa în primejdie. 

Vocea lui Gary Hewitt hârâi în cască. 

- Dan, ce se întâmplă? De ce i-ai zis lui Jim să slăbim 
ritmul? Nu ăsta era planul nostru. Niciodată n-a pasat 
mai bine. 

- Fac nişte modificări, lătră Dan. Conducem, așa că 
o să jucăm inteligent. 

- E abia al treilea sfert! E prea devreme ca să ne retra- 
gem în apărare. 

Dan era întru totul de acord; prin urmare, îşi scoase 
căştile şi se concentră asupra terenului. Indiferent ce-ar 
fi trebuit s-o facă, era hotărât s-o menţină pe Phoebe 
în siguranţă. 

Până la jumătatea reprizei, cei de la Sabers marcaseră 
primul touchdown, în timp ce jucătorii de la Stars nu 
reușiseră să ducă mingea destul de departe, astfel că-și 
reduseseră avansul la şapte puncte. Huiduielile fani- 
lor erau atât de puternice, încât jucătorii din atac nu 
auzeau bine indicaţiile lui Biederot. Secunzii lui Dan 
erau furioși, jucătorii erau livizi. La două minute de 
la începerea celui de-al patrulea sfert, când jucătorii de la 
Sabers epalară la şaptesprezece, comentatorul postului 
de televiziune îşi pierdu răbdarea. 

- Vă vine să credeți ce se întâmplă? strigă el în faţa 
camerelor. Tot sezonul, Dan Calebovw a fost unul dintre 
cei mai agresivi antrenori din NFL. E cumplit să-l vezi 
înmuindu-se aşa. Nu ăsta e genul de fotbal pe care vor 
să-l vadă fanii! 

Phoebe încercă să-şi blocheze creierul ca să nu audă 
evaluarea aspră a comentatorului, aşa cum se străduise 
să ignore huiduielile spectatorilor. Nu voia să se gân- 
dească la felul în care suporta el această umilire publică; 
în acel moment, ştiu că niciodată nu-l iubise mai mult. 

Incheieturile ei, roase în urma eforturilor de a scă- 
pa de frânghie, sângerau de acum. „Ignoră durerea, își 
spuse. Treci peste ea.“ Îşi repetă toate îndemnurile 
pe care le auzise de la jucători, dar începea să creadă 
că nodurile n-aveau să se slăbească niciodată. 

Hardesty îi trecuse frânghia peste încheieturi în for- 
ma cifrei opt, apoi legase capetele de bara verticală care 
susținea spătarul. Deşi degetele îi deveniseră lipicioase 
din cauza sângelui, nu avea să cedeze. „Joacă fără să 
simţi durerea. Scapă de ea!“ 

Cu ochii la ecran, Hardesty trase din ţigară şi începu 
să tuşească. Aerul era atât de plin de fum, că Phoebe 
abia mai putea să respire. Uneori se gândea că uitase 
de ea, dar apoi o privea cu nişte ochi atât de goi, lipsiţi de 
orice remuşcare, încât nu avea nici o îndoială că inten- 
ţiona s-o ucidă. 

La cinci minute după începutul celui de-al patrulea 
sfert, cei de la Sabers preluară conducerea. Pe marginea 
terenului, emoţiile jucătorilor și ale secunzilor cuprin- 
deau toată gama de sentimente, de la furie la deznădej- 
de, în timp ce mulțimea începuse să arunce în Dan cu 
gunoaie. Stătea deoparte, izolat de ceilalți membri ai 
echipei. Numai disciplina de fier pe care o instaurase 
împiedica izbucnirea unei revolte pe banca de rezerve. 

Sabers 24, Stars 17. 

Când cei de la Sabers marcară punctul suplimentar, 
Biederot își trânti cu o asemenea forță casca de bancă, 
încât viziera se crăpă. Dan ştia că era doar o chestiune 
de timp până când Jim, uitând de ameninţarea lui, avea 
să le transmită coechipierilor propriile indicaţii. Cum 
mai rămăseseră mai puţin de zece minute, iar publicul 
urla înnebunit, nu mai putea menţine strategia defensi- 
vă stabilită de Dan. 

Toată viaţa, Dan fusese un jucător de echipă, iar 
acum își asumase un risc enorm acţionând de unul sin- 
gur. Sperând că nu făcea o greşeală fatală, îi chemă la el 
pe Jim şi pe Bobby Tom chiar înainte ca atacanţii să-și 
ocupe poziţiile. 

Faţa lui Jim era schimonosită de furie, a lui Bobby 
Tom - o mască rigidă. Amândoi începură să înjure în 
gura mare. 

- Lasă-mă pe bancă, nenorocitule! Mă doare-n fund, 
pentru că nu vreau să particip la aşa ceva. 

- N-am muncit ca nişte ocnași ca să ne-o tragi tu în 
halul ăsta! 

O cameră de luat vederi focaliză imaginea asupra lor. 
Dan îl prinse de braţe şi-şi aplecă fruntea. Vocea lui era 
coborâtă şi înverșunată. 

- Tăceţi din gură şi ascultați! Phoebe a fost răpită. 
Individul e nebun. Spune c-o s-o omoare dacă batem 
în meciul ăsta. Le simţi muşchii încordându-se, dar nu 
ridică privirea, ca să nu fie surprins de camere. Conti- 
nuă: Nemernicul se uită la televizor. Nu pot să vă las să 
marcați nici măcar un field goal, pentru că a ameninţat 
c-o răneşte dacă adăugăm măcar un punct la scorul nos- 
tru. În cele din urmă, trase aer în piept şi se îndreptă. 
Cred c-o s-o facă. 

Biederot înjură în surdină, în timp ce Bobby Tom 
arăta ca un ucigaș. 

Dan îşi lăsă emoţiile să-i răzbată din privire când le 
dădu indicaţiile pentru următoarea secvenţă a jocului. 

- Faceţi cum vă spun eu, vă rog! Viața lui Phoebe de- 
pinde de asta. 

Vedea că aveau o mulţime de întrebări, dar nu era 
timp pentru asta. Spre meritul lor, cei doi nu-l contrazi- 
seră cu nimic. 

In subsol, Phoebe auzi uralele publicului. Degetele 
însângerate îi înțepeniră pe nod, iar ochii i se îndreptară 
spre televizor. I se opri răsuflarea când Jim îi dădu o pasă 
lungă, spre centrul terenului, lui Bobby Tom. Acesta 
îşi întinse corpul zvelt cu bine-cunoscuta lui eleganţă, 

surprinsă de atâtea ori de fotografi, lăsându-și toată gre- 
utatea pe vârfurile picioarelor. De câte ori nu-l văzuse 
prinzând mingea în aer exact din această poziție, sfi- 
dând gravitația cu aceeaşi uşurinţă ca un balerin? 

Nu și de data asta. Mulțimea gemu dezamăgită când 
mingea îi scăpă printre vârfurile degetelor. Bobby Tom 
căzu pe iarbă, moment în care Phoebe îşi aminti să res- 
pire din nou. 

Era prima pasă lungă pe care Biederot o dăduse după 
pauză, şi Phoebe se întreba dacă nu cumva Dan pierdu- 
se controlul asupra jucătorilor. Refuza să se pândească la 
ce însemna asta. Nu acum. Nu acum, când nodul care o 
ținea legată de scaun cedase în sfârşit. 

Fusese entuziasmată când îl simţise slăbindu-se, dar 
micul moment de triumf se evaporase când își dădu- 
se seama că nu era liberă. Deși nu mai era legată de 
scaun, încheieturile ei erau prinse cu un nod de care 
nu știuse până atunci, care ţinea bucla în formă de opt 
a frânghiei. Se putea ridica de pe scaun, dar asta nu era 
de ajuns când Hardesty avea o armă și ea nu-și putea 
folosi brațele. 

Camera de luat vederi îl arătă pe Bobby Tom în 
prim-plan. Durerea îi amorţise simţurile, așa că avu ne- 
voie de câteva secunde ca să se prindă că era ceva în nere- 
gulă. Când rata o pasă, Bobby Tom suferea teribil, se 
strâmba și se certa furios. Acum însă, chiar şi pe ecranul 
mic al televizorului, Phoebe observă că expresia lui era 
lipsită de orice emoție. 

„Ştie. Era sigură că Dan îi spusese ce se întâmpla- 
se. Știind cât de mult însemna acel meci pentru Bobby 
Tom, nici nu voia să-și imagineze cât îl costase să rateze 
intenţionat prinderea mingii. Arzând de furie, se uită 
fix la spinarea lui Hardesty. Nu avea nici un drept să le 
răpească acelor băieți momentul de glorie. 

Jucătorii de la Sabers preluară ofensiva, în timp ce 
secundele se scurgeau pe ceasul tabelei de scor. 


1:14... 7:13... 7:12... 

Adversarii începură să-și paseze. Phoebe se gândi la 
felul cum arătau jucătorii după meci: murdari, şchio- 
pătând, plini de sânge. li văzu cu ochii minţii în avion, 
după meci, cu genunchii înveliți în pungi cu gheaţă, cu 
umerii bandajaţi, înghițind analgezice cu pumnul ca să 
poată dormi. Bărbaţii aceia ar fi făcut orice pentru echi- 
pa lor. 

6:21... 6:20... 6:19... 

Cum rămăsese atât de puţin timp, nu era deloc si- 
gură că putea desface ultimul nod înainte de sfârşitul 
meciului. Se slăbea, dar nu destul de repede. Avea senti- 
mentul cumplit că trăda echipa, că nu se străduia destul 
de mult. 

5:43... 5:42... 5:41... 

Cei din Portland mai marcară un field goal. Sabers 27, 
Stars 17. Trebuia să ia o decizie. Putea să evite riscurile şi 
să rămână pe loc, sperând că Harvesty avea s-o elibereze 
la sfârşitul partidei. Sau putea să rişte totul pentru a-și 
câştiga libertatea. 

Când faţa lui Dan apăru pe ecran, se hotărî. Nu avea 
să-l piardă pe el sau echipa fără luptă. Rotiţele minţii i 
se învârteau nebunește. Avea o singură şansă, şi trebuia 
să-şi aleagă foarte bine momentul. 

5:07... 5:06... 5:05... 

Hardesty se aplecă în față, zguduit de un nou acces de 
tuse. Phoebe îşi înfipse picioarele în podea şi dădu un 
impuls scaunului, care zbură înainte. 

Bărbatul se răsuci greoi când auzi scârțâitul rotițelor. 
Cu o exclamaţie guturală, ridică pumnul ca s-o lovească, 
însă ea îşi strânse genunchii la piept și-i înfipse tocul 
în vintre. 

Harvesty scoase un urlet de durere şi se repezi spre ea. 
Phoebe sări în picioare, trecându-şi braţele peste spătar. 
Cu mâinile încă legate, alergă împleticit spre uşă, răsuci 
mânerul pe la spate şi o luă la fugă pe coridor. 

Gonea în direcţia liftului în timp ce continua să-și 
tragă mâinile. Deşi frânghia se slăbise, tot nu reuşea 

să se elibereze. Auzind un mârâit în spate, se uită peste 
umăr și-l văzu pe Hardesty clătinându-se în cadrul uşii. 

Se îndreptă spre o uşă metalică gri pe care scria 
„Scări“, dar se împiedică, reuşind să-şi recapete echili- 
brul în ultima clipă. Mai pierdu câteva secunde prețioa- 
se când se întoarse cu spatele ca să apese pe clanţă. O 
bucată de frânghie îi alunecase pe degete, îngreunându-i 
sarcina. Hardesty, îndoit de durere, se apropie de ea. 

- Ticăloaso, mârâi el. 

Spaima o străbătu ca un fulger când bărbatul întinse 
mâna spre pistolul de la șold. Chiar atunci, uşa casei 
scărilor se deschise. Phoebe se repezi înainte, însă ţipă 
şi-şi încovoie umerii când bucăţi de ciment săriră din 
zid, lovind-o cu forță. i 

Scoase un țipăt înăbușit. Inainte ca Harvesty să mai 
poată trage o dată, începu să urce pe scară, trăgând în- 
nebunită de frânghia care-i încurca mișcările. Aproa- 
pe ajunsese pe palier când reuşi să se elibereze. Chiar 
atunci auzi șuieratul cumplit, amplificat de spaţiul gol 
al casei scărilor. 

- Nenorocito! 

Se răsuci și-l văzu la baza treptelor, cu fața vânătă, chi- 
nuindu-se să respire de parcă s-ar fi sufocat. Paralizată, 
se holbă la arma aţintită asupra ei. 

- Nu... Se sprijini de perete, ducându-și mâna la piep- 
tul zguduit de spasme. N-o să... te las... 

Arma se clătină, scoțând-o din starea de perplexita- 
te. Phoebe alergă spre cotul palierului. Răsună o altă 
împușcătură care lovi peretele din spatele ei, însă nu 
îndrăzni să se oprească pentru a verifica dacă Harvesty 
o urmărea, ci zbură practic peste ultimele trepte. Când 
ajunse la ușă, auzi un urlet de durere aproape neome- 
nesc. Apăsă mânerul chiar în momentul în care zgo- 
motul unui corp greu care cade pe podea reverberă în 
casa scării. 

Se năpusti în hol, căutând disperată să se orien- 
teze. Auzind vuietul mulțimii, îşi dădu seama că era 
în capătul coridorului care ducea spre vestiarul celor 

de la Chicago Stars. Fără să piardă timpul, porni 
spre tunel, scoțându-şi din mers jacheta cu mânecile 
însângerate. 

La gura tunelului stătea un agent de securitate pe care 
țăcănitul pantofilor ei îl făcu să se răsucească alarmat. 
Rămase cu gura căscată când îi văzu părul în neorându- 
ială, ciorapii rupți şi încheieturile pline de sânge. 

- Unul dintre paznici a căzut la baza scărilor dinspre 
vestiar! bolborosi ea, chinuindu-se să-şi recapete suflul. 
Cred că a făcut un atac de cord. Ai grijă, e nebun şi are 
O armă. 

Bărbatul se holba la ea crezând probabil că-şi pier- 
duse minţile. Nu apucă să-i pună nici o întrebare, căci 
Phoebe trecu în goană pe lângă el în direcţia terenului. 
Agentul postat lângă gardul de protecţie o recunoscu şi 
se dădu în lături. Atacanţii de la The Sabers îşi ocupase- 
ră poziţiile. Se uită la tabela de scor. 

2:58... 

Și atunci, tot ce văzu fu spatele lui Dan. 

Toate problemele dintre ei se evaporară când Phoebe 
alergă spre banca de rezerve. Cum jucătorii îi blocau 
trecerea, îi trase de tricouri. 

- Lăsaţi-mă să trec! 

Se dădură deoparte unul câte unul, uluiţi s-o vadă 
acolo. Când o zăriră, Bobby Tom și Jim se apropiară 
în grabă. 

- Dan! 

El se răsuci brusc, iar chipul i se schimonosi în expre- 
sia unei emoţii profunde. Phoebe îi sări în braţe. 

- Phoebe! Slavă Domnului! O, mulțumescu-ți, Doam- 
ne, Phoebe!... 

Nu contenea să-i repete numele în timp ce o strângea 
la piept. i 

Camera de luat vederi se focaliză asupra lor. In loja 
proprietarului, Ron sări în picioare şi alergă spre uşă. 
In acest timp, în boxa jurnaliștilor, crainicii se între- 
bau unii pe alţii, în culmea confuziei, de ce proprietara 
echipei Chicago Stars îl îmbrăţișa pe antrenorul care 

petrecuse ultima jumătate a meciului ducându-și jucăto- 
rii spre dezastru. 

Phoebe își petrecu brațele pe după gâtul lui şi-l sărută 
pătimaș. Dan îi întoarse sărutul strânpând-o atât de tare 
încât aproape îi tăie răsuflarea. 

- Poţi să câştigi? îi şopti ea. 

- Atâta timp cât eşti teafără, nu contează. Nimic nu 
contează. Vocea lui era asprită de emoție, iar în ochi 
îi jucau lacrimile. Credeam că te-am pierdut. Te iubesc 
atât de mult! O, Doamne, te iubesc! 

Phoebe puse la păstrare acele cuvinte ca pe o comoa- 
ră pe care avea s-o contemple mai târziu. Deocamdată, 
nu se putea gândi decât la el şi la ceea ce făcuse pentru ea. 

- Vreau să câştigi. Ai muncit atât de mult ca să 
ajungi aici! 

- Nu e important. 

- Ba da. E foarte important, spuse ea, şi brusc îşi 
dădu seama că plângea. 

- Nu plânge, iubito, murmură el strângând-o mai 
tare. Să ne bucurăm că ai scăpat cu viață. 

Credea că voia victoria pentru ea însăşi, se gândi 
Phoebe. 

- Nu înţelegi. Nu vreau să câştigi pentru mine. Vreau 
s-o faci pentru tine însuți! 

- Suntem conduși cu zece puncte, scumpo. Nu mai 
avem nici trei minute de joc. 

- Atunci ar fi cazul să te pui pe treabă. 

Dan îi feri părul de pe față. Ochii lui erau atât de 
plini de dragoste, încât toate îndoielile pe care le mai 
avusese Phoebe cu privire la sentimentele lui dispărură 
ca prin farmec. 

- Trebuie să marcăm două touchdown-uri ca să câşti- 
găm, iar în momentul ăsta băieţii mă urăsc. 

- O să vorbesc eu cu ei. 

- Phoebe... 

- Te iubesc, domnule antrenor, spuse ea mângâindu-i 
obrazul. Acum, treci la treabă! E un ordin. 

Se desprinse cu greu din îmbrăţișare, lăsându-l năucit 
după declaraţia de dragoste. Abia făcuse doi pași când 
Bobby Tom și Jim veniră lângă ea. 

- Eşti bine? Faţa lui Bobby Tom era palidă de îngrijo- 
rare. La naiba, Phoebe, ne-ai speriat în ultimul hal! 

- Sunt bine. Prinzându-i de braţe, le spuse: Vreau să 
câştigaţi meciul ăsta. Vreau ca Dan să-l poată câştiga. 

- Dacă am avea mai mult timp... 

Phoebe îl întrerupse pe Jim. 

- Nu-mi pasă de asta. Nu-l pot lăsa să îndure așa ceva. 
Nu vă pot lăsa pe nici unul dintre voi. 

Se întoarse şi alergă spre Darnell. Cumva trebuia să 
refacă încrederea jucătorilor în antrenorul lor, dar avea 
atât de puţin timp! Alarmat de înfățișarea ei, Darnell îi 
veni în întâmpinare. 

- Ce-ai păţit, Phoebe? 

[l lămuri cât de repede putu. La sfârşit, abia trăgân- 
du-şi răsuflarea, îi zise: 

- Dan nu făcea decât să mă protejeze pe mine. Spu- 
ne-le asta şi celorlalți. Trebuie să câştigăm meciul ăsta. 

Inainte ca el să poată comenta, jucătorii care nu erau 
pe teren o înconjurară, şi Phoebe le repetă mesajul. In 
timp ce o asaltau cu întrebări, jucătorii de la Sabers de- 
gajară mingea departe în terenul advers. 

Dan îşi pusese casca la loc şi striga indicaţii. Jim îl 
bătu pe umăr, după care se năpusti pe teren împreună 
cu atacanţii. 

Se auzi semnalul indicând că mai rămâneau două mi- 
nute din meci. 

Dan se aplecă în faţă cu mâinile depărtate pe coap- 
se. Jucătorii de la Stars renunţară la obișnuita grupare 
pentru transmiterea instrucţiunilor. Phoebe își înfipse 
unghiile în palme când începu atacul. 

Jim trimise o pasă spre flancher, care o prinse. Data 
următoare îl rată foarte puţin pe alergător. Nici a treia 
pasă nu fu prinsă. 

Preparatorul fizic veni lângă ea şi începu să-i ban- 
dajeze încheieturile cu tifon. Intreaga echipă aflase 

ce se petrecuse, așa că Webster Greer se postă lângă ea 
ca un bodyguard. 

Când Jim preluă mingea la linia de treizeci şi opt de 
yarzi, cupola stadionului reverberă de urale. 

Apărarea adversarilor se adaptă lent la atacul necru- 
țător. Cu gura uscată, Phoebe îşi privi echipa înaintând 
spre linia de șaptesprezece yarzi. 

1:10 

Biederot îi pasă lui Collier Davies. Phoebe ţipă când 
Davis marcă un touchdown. 

Fanii erau înnebuniţi de entuziasm. 

Pe margine, Dan ţinea şedinţă cu echipa care urma să 
dea lovitura de reîncepere a jocului şi cu coordonatorul 
echipelor speciale. 

Jucătorii de la Stars marcară şi punctul suplimentar. 
Sabers 27, Stars 24. 

0:58 

In timp ce jucătorii de la Stars se pregăteau să repună 
mingea în joc, publicul anticipă o lovitură scurtă, ştiind 
că gazdele trebuiau să recupereze mingea. Dan îi forțase 
pe jucători să exerseze de sute de ori lovitura scurtă de 
pornire, până când o executaseră fără cusur. Dar acesta 
nu era un antrenament, și echipa adversă ştia la ce să se 
aştepte. 

Phoebe îi aruncă o privire lui Dan. Era minunat, cu 
aerul acela aprig şi hotărât. 

Mingea efectuă o rotaţie incredibilă când ţâşni din 
piciorul fotbalistului. Abia dacă străbătu cei zece yarzi 
prevăzuţi de regulament până ateriză în mâinile unui 
mijlocaș la deschidere de la Sabers. Acesta încercă s-o 
ţină, dar nu reuși, căci Elvis Crenshaw se năpustise asu- 
pra lui. 

Fu o aruncare liberă, și douăzeci şi doi de bărbaţi se 
repeziră să prindă mingea. În timp ce căştile se ciocneau, 
răcnetele jucătorilor se puteau auzi pe margine chiar şi 
peste urletele publicului. 

Sună fluierul, iar arbitrii începură să-i despartă pe ju- 
cători. Phoebe îşi înfipse degetele în brațul lui Webster. 

Unul câte unul, sportivii se ridicară, care de la Stars, 
care de la Sabers, până nu mai rămaseră decât doi ju- 
cători pe jos, unul în echipament roşu-aprins, celălalt 
în bleu. 

Dan scoase un răcnet triumfător. 

Fotbalistul de la Sabers se ridică încet, lăsându-l jos 
pe Darnell Pruitt, care strângea mingea la piept. 

Vuietul mulțimii era asurzitor. Darnell începu să ţo- 
păie cu mâinile în aer. Jucătorii de la Stars recuperaseră 
mingea la propria linie de patruzeci şi opt de yarzi. 

0:44 

Dan îl bătu pe Biederot pe spate, când jucătorul intră 
în goană pe teren. Aproape imediat, Jim prinse o pasă la 
linia de patruzeci şi doi de yarzi. 

0:38 

Apărarea adversă, anticipând continuarea atacului, 
se poziţionă în adâncime. În locul unei lovituri- bombă, 
fură păcăliţi de una dintre cele mai elegante manevre de 
ocolire din câte născocise Dan vreodată. Mingea ajunse 
la douăzeci şi doi de yarzi. 

0:25 

Cum următoarele două pase ale celor de la Stars 
fură ratate, Phoebe începu să se pregătească pentru 
înfrângere. 

0:14 

Biederot solicită ultimul time-out şi alergă spre Dan. 
După un dialog furios, Jim se întoarse în goană. 

Atmosfera de sub cupola stadionului era încărcată 
de electricitate. În timp ce echipele îşi ocupau poziţiile, 
Phoebe se uită la tabela de scor. Era a treia lovitură, și 
mai aveau douăzeci şi doi de yarzi. 

Jim aruncă, însă colegul său nu prinse mingea. 

0:08 

Dan gesticula frenetic în timp ce jucătorii refăceau în 
grabă formaţia. În loc să vizeze un field goal, care le-ar fi 
adus un scor egal şi prelungiri care s-ar fi încheiat când 
prima echipă marca, cei de la Stars voiau un touchdown. 
A patra lovitură şi încă douăzeci şi doi de yarzi de parcurs. 

Jim își căută ţinta favorită: prinzătorul rapid, cu de- 
gete agile, valorând opt milioane de dolari, din Tela- 
rosa, Texas. 

Bobby Tom făcu o fentă ca să-l păcălească pe adversarul 
care-l talona. Când mingea veni spre el răsucindu-se, 
sări şi o prinse din aer cu un gest atât de grațios, încât 
părea aproape feminin. 

Apărătorii se repeziră asupra lui. i 

El se răsuci spre linia de tuşă, dar se împiedică. În 
momentul în care-și relua alergarea, fu lovit dintr-o par- 
te. Încă o dată, reuși să se elibereze și să continue. 

Dar Brewer Gates, apărătorul-vedetă al celor de la Sa- 
bers, venea spre el cu toată viteza. 

Deşi ştia că urma să fie lovit, Bobby Tom îşi expuse 
corpul pentru a întinde mingea în faţă şi a se arunca 
spre linia de tuşă. 

Cu dinţii dezgoliţi şi un răcnet barbar, Gates se nă- 
pusti să-l prindă la linia de doi yarzi. 

Fu însă interceptat în aer de Darnell Pruitt. 

Bobby Tom se izbi de pământ cu fiecare muşchi din 
trup încordat la maximum. Capul îi vuia, şi privirea i se 
inceţoşase. 

0:01 

Prin vizieră, își privi linia braţelor până la mâini, care 
plantară mingea chiar pe linia de tuşă. 

Braţele arbitrului se ridicară brusc, semnalând touch- 
down-ul. Urletele mulțimii cutremurară pereţii curbați 
ai cupolei. 

Phoebe râdea și plângea în acelaşi timp. Webster o 
îmbrăţișă, apoi veni şi Elvis Crenshaw. Când se auzi 
semnalul ce marca finalul meciului, pe teren şi în tribu- 
ne se dezlănţui iadul. 

Incerca să-l găsească pe Dan, însă nu se putea mișca 
prin marea de tricouri albastre care o înconjurau. Se 
cocoţă pe bancă și-l zări croindu-și drum printre jucă- 
tori în direcţia ei. Pe fața lui trona un rânjet imens de 
satisfacție, observă Phoebe, care-şi flutură râzând mâna 
spre el. In spatele lui văzu câţiva jucători apropiindu-se 

cu un container din plastic verde şi râse şi mai tare când 
i-l răsturnară deasupra capului. 

Sub şuvoiul de Gatorade cu gheaţă, Dan își încovoie 
umerii şi strigă victorios. Primise botezul focului. 

Unii spectatori huiduiră. Neavând idee despre drama 
care se petrecuse în culise, îl condamnau pe Dan pentru 
că adusese meciul la un final atât de disperat. 

Antrenorul clătină din cap, răspândind în jur stropi 
de băutură energizantă, pentru a-şi limpezi privirea. 
Voia s-o vadă pe Phoebe. 

Bobby Tom îşi trecu brațul pe după umerii lui și-i 
dădu mingea. 

- Asta-i pentru tine, camarade. 

Bărbaţii se îmbrăţişară. Cu mingea la piept, Dan se 
întoarse din nou către Phoebe. 

Când îşi şterse faţa cu o bucată uscată din mânecă, 
văzu că era tot pe bancă, în picioare. Arăta ca o zeiță 
ieşind din marea de tricouri albastre, cu părul blond 
strălucind în lumina reflectoarelor. Era cea mai frumoa- 
să creatură din câte văzuse vreodată, și o iubea din tot 
sufletul. Forţa sentimentelor lui nu-l mai speria. După 
ce fusese atât de aproape s-o piardă, nu mai voia să-şi 
asume acest risc. 

Băieţii se pregăteau să-l ridice pe umeri, însă el nu 
voia să mearpă nicăieri fără Phoebe. Se întoarse spre ea, 
însă jucătorii îl înșfăcară şi începură să-l plimbe pe dea- 
supra mulțimii. Phoebe râdea. Râdea și el. Dintr-odată 
însă, simţurile îi intrară în alertă, căci o siluetă din pri- 
mul rând al tribunei îi atrăsese atenţia. 

In oceanul de fani bucuroşi de victorie, Ray Hardesty 
stătea nemișcat. Fiecare mușchi din trupul lui era în- 
țepenit de ură, iar privirea lui fixă era îndreptată spre 
antrenorul principal. Dan zări sclipirea armei înainte ca 
Hardesty să-și ridice braţul. 

Totul dură numai câteva secunde, dar fiecare mo- 
ment se imprimă în mintea lui ca un instantaneu al oro- 
rii. Dan, ţinut pe umerii jucătorilor, era o ţintă perfectă, 
însă Hardesty, cu mintea lui diabolică, găsise o cale mai 

bună de a-l distruge pe omul pe care-l ura. Orbit de lu- 
mina blitzurilor, asurzit de întrebările reporterilor, Dan 
privi cu teroare neputincioasă cum Hardesty orientă 
țeava armei spre ceafa lui Phoebe. 

Un grup numeros de agenţi de securitate îşi croiau 
drum printre spectatori în direcţia lui Hardesty. Cei 
din față văzură pistolul, dar nu-și puteau folosi propriile 
arme în mijlocul mulţimii. 

In prim-plan, Phoebe, neştiind în ce pericol se afla, 
râdea în continuare. Dan nu avea armă, nu avea nimic 
ca s-o protejeze pe femeia pe care o iubea. Nimic, în 
afară de mingea pe care o strângea la piept. 

Făcea parte din grupul exclusivist al celor mai buni 
pasatori din istorie, dar trecuse de mult de vârful de for- 
mă. Instinctiv, vârfurile degetelor se aşezară în poziția 
care i se părea mai familiară decât contururile propriu- 
lui chip. 

Numele nemuritorilor i se perindară prin minte: Bart 
Starr, Len Dawson, Namath şi Montana, marele Johnny 
U. Nici unul dintre ei nu avusese o miză atât de mare. 

Işi dădu braţul înapoi și lansă mingea. Aceasta ţâşni 
peste capetele mulțimii la mică înălțime, într-o spirală 
implacabilă, aruncată mai precis decât oricare alta din 
istoria fotbalului profesionist. 

In primul rând al tribunei, Hardesty se răsuci într-o 
parte când mingea îl izbi în umăr. Forţa impactului îl 
trânti pe scaun, iar pistolul îi zbură din mână. 

Phoebe, care în sfârşit își dăduse seama că nu era ceva 
în regulă, văzu un roi de agenţi de securitate apropiin- 
du-se în grabă de ea. Nu apucă să înțeleagă despre ce era 
vorba, că Bobby Tom și Webster o înșfăcară şi-o duseră 
în grabă spre tunel. 


capitolul 25 


Ron o întâmpină pe Phoebe în vestiar; după ce se asi- 
gură că era nevătămată, o conduse la mica estradă unde 

se desfăşurau interviurile de după meci şi prezentarea 
trofeului. 

- Am vorbit cu poliţiştii, strigă el ca să acopere vacar- 
mul. O să vină la tine îndată ce se termină ceremoniile. 
În viaţa mea n-am fost aşa de speriat. 

- Molly e bine? 

Jucătorii agitau sticle de şampanie, și Phoebe se feri 
de un duș cu bule. 

- A fost îngrijorată, dar acum e bine. 

Când ajunseră la estradă, Phoebe văzu că Dan îi 
dădea un interviu lui O.J. Simpson. Işi pusese o șapcă 
inscripționată Super Bowl peste părul ud şi tocmai evi- 
ta cu măiestrie întrebările lui O.J. despre evenimentele 
din a doua jumătate a meciului, promițând o conferinţă 
de presă când se linişteau lucrurile. Fără s-o privească, 
își puse mâna pe spatele ei într-un gest protector. 

In cele din urmă, Phoebe nu reuşi să scape de du- 
şul cu șampanie. Părul îi venea în ochi şi abia putea să 
vadă când preşedintele NFL îşi făcu apariţia cu trofeul 
campionatului AFC. Postat între Dan şi Phoebe, își în- 
cepu discursul. 

- În numele... 

- Vă rog să mă scuzaţi o clipă! Phoebe se duse repede 
la marginea estradei, îl luă de mână pe Ron şi-l trase 
alături de Dan şi de ea. 

Cu un zâmbet aprobator, Dan apucă o sticlă de șam- 
panie de la Collier Davis şi o goli peste capul lui Ron. În 
timp ce directorul general pufnea și împroşca, Phoebe 
se întoarse râzând spre oficialul de la NFL. 

- Puteţi continua. 

Bărbatul zâmbi. 

- În numele Ligii Naţionale de Fotbal, am marea plă- 
cere de a le acorda trofeul campionatului AFC propri- 
etarei Phoebe Somerville, antrenorului principal Dan 
Calebovw şi întregului club Chicago Stars. 

Jucătorii izbucniră în urale și lansară un nou şuvoi 
de șampanie. Phoebe vru să spună câteva cuvinte, dar 
se înecă de emoție, aşa că Ron trebui să-și asume această 

sarcină. O.J., care tot voia să se lămurească în privin- 
ţa evoluţiei ciudate a meciului, se duse să-l intervieve- 
ze pe Jim Biederot, în timp ce Phoebe îi dădu trofeul 
lui Ron. 

Dan o luă de mână şi-o conduse în spatele grupului 
de jucători exuberanți, astfel încât să nu fie văzuţi de 
reporteri. 

- Hai, avem doar câteva minute! 

Străbătură sala cu echipamente, trecură de sala de an- 
trenament, apoi ajunseră într-un coridor. Peste câteva 
clipe o împinse într-un mic spațiu de depozitare, nu cu 
mult mai mare decât un dulap. Îndată ce închise ușa în 
spatele lui, Dan o luă în braţe şi începu s-o sărute. 

Trupurile lor erau ude şi lipicioase de la Gatorade 
şi șampanie. Gustară cocktailul fiecare de pe buzele 
celuilalt. 

- Nu ştiam dac-o să te mai pot ţine aşa vreodată, spu- 
se el într-o șoaptă răgușşită. 

- Eram atât de speriată... 

- Te iubesc atât de mult! Doamne, te iubesc! 

-Mă temeam că nu mă iubeşti şi nu suportam gân- 
dul ăsta, mărturisi ea tremurând. Of, Dan, a fost o zi cu 
adevărat groaznică! 

- Mie-mi spui? 

- Nu doar răpirea, dar... Cutremurată de un fior, îi 
povesti despre Reed. 

li simţi muşchii încordându-se pe măsură ce vorbea şi 
aşteptă izbucnirea de mânie. Când Dan, în loc de asta, 
îi oferi alinare, îl iubi încă şi mai mult pentru că-i înţe- 
lesese atât de bine nevoile. i 

- [mi pare rău, zise el cu vocea asprită de emotie. Îmi 
pare atât de rău, iubito! 

Faptul că i se confesase o ajuta să suporte mai bine 
situația. Ascunzându-și chipul în gulerul ud al tricoului 
lui, murmură: 

- Aş vrea să putem sta aici pentru totdeauna. 

- Şi eu. Tot ce vreau e să te duc acasă şi să fac draposte 
cu tine. 

- Poliţiştii mă aşteaptă. 

- Şi eu o să trebuiască să le dau o declaraţie. Ca să nu 
mai vorbim de presă. 

- Şi trebuie s-o văd pe Molly. 

li prinse obrajii între palme şi-o mângâie cu tandrețe. 

- O să fii bine? 

- Da. Vreau numai să scap de toate astea. Ne putem 
întâlni diseară, la petrecerea dată de Ron. 

- Nu te gândi c-o să stai prea mult acolo, spuse el. 

După un ultim sărut, ieşiră pe coridor ţinându-se 
de mână. 

In spațiul de depozitare fu linişte câteva clipe, apoi se 
auzi o forfotă într-un colț întunecat. 

- Darnell? Din vocea blândă a femeii răzbătea oroa- 
rea. Ai auzit ce-a spus? Despre Reed Chandler? 

- Am auzit. 

Charmaine Dodd, care credea în fair-play cu toată 
tăria, era revoltată. 

- Nemernicul! N-ar trebui să scape nepedepsit după 
ce a făcut aşa ceva! 

-N-o să scape, scumpo. Îl cunosc pe antrenor, şi-ţi 
pot promite că Chandler n-o să scape. 

- Mă bucur. Charmaine prinse mâna rătăcitoare a 
lui Darnell, care începuse să-i mângâie sânul prin bluza 
albă, strictă, trezindu-i fiori de plăcere. O, nu, nu! Încă 
nu suntem căsătoriți. 

- Dar o să fim, şi atunci o să te ating în niște locuri pe 
care nici nu ştii că le ai. 

- N-am zis că mă mărit cu tine. Cuvintele ei erau înă- 
buşite, deoarece Darnell încerca s-o sărute în timp ce 
vorbea. Să îmbrăţişezi un jucător de fotbal care-și purta 
încă echipamentul ori un tanc era totuna. Chiar şi aşa, 
Charmaine ar fi vrut să continue. Desigur, nu se punea 
problema să-i uşureze sarcina mărturisindu-i cât de mult 
ajunsese să ţină la el. Era și-aşa destul de plin de sine. 

- Charmaine, scumpo, tocmai am ieșit de pe teren. 
N-am fost la duș, şi totuşi ai acceptat să intri în cămăruţa 

asta cu mine. Dacă ăsta nu-i un semn că eşti pata de 
căsătorie, nu ştiu care ar putea fi. 

- Poate că pur şi simplu mi-e milă de tine. 

Cu un chicotit, uriașul îşi strecură mâna sub fusta ei. 
Mângâierea lui era atât de pricepută, încât, timp de câ- 
teva secunde lungi, domnișoara Charmaine Dodd uită 
de principiile sale riguroase. În timp ce-și trecea limba 
peste diamantul incrustat în dintele lui, îşi zise că Dar- 
nell Pruitt avea să fie un soţ foarte bun. 


Se făcuse ora opt când Dan termină cu poliția, cu co- 
misarul de la NFL şi cu jurnaliștii. Conferinţa de presă, 
lungă și agitată, fusese greu de suportat mai ales pentru 
Phoebe, însă rezistase cu stoicism, iar la știrile de seară 
fusese acoperită cu laude. Lui Dan nu-i plăcea că presa 
voia să-l transforme într-un erou, dar ştia că poveştile 
de genul ăsta ies din atenţie după câteva săptămâni. 
Atunci, vieţile lor aveau să-și reia cursul firesc. 

Ray Hardesty, care suferise un atac de cord, era la 
spital, sub supravegherea poliției. Privind în jur în vesti- 
arul antrenorilor, unde ajunsese în sfârşit ca să se spele 
şi să se schimbe, Dan își zise că n-ar fi avut nici un regret 
dacă Hardesty nu-şi revenea. 

Toată lumea plecase deja la petrecerea dedicată victo- 
riei. Pe când își punea canadiana, rupt de oboseală, nu 
se putea gândi decât la Phoebe. Insă trebuia să rezolve o 
problemă mai întâi. 

Pe coridorul cufundat în tăcere, tresări când îi văzu 
pe Jim, Darnell, Webster şi Bobby Tom sprijiniți de pe- 
rete. Toţi erau îmbrăcaţi în haine de stradă. 

Se uită la ei nedumerit. 

- Credeam că sunteţi la petrecere. 

- Am hotărât să te aşteptăm, zise Jim. 

- Trebuie să mă opresc undeva. Ne vedem acolo. 

Bobby Tom își desprinse silueta prelungă de zid. 

- Şi noi ţinem la Phoebe. 

- Despre ce vorbeşti? 

Darnell făcu un pas înainte. 

- Eu şi logodnica mea ne aflam în cămăruţa unde-ați 
venit tu şi Phoebe după meci. Am auzit ce ţi-a spus des- 
pre Reed Chandler. La rândul meu, le-am transmis in- 
formaţia colegilor aici de faţă. 

Dan îi privi pe rând în tăcere. În cele din urmă 
spuse: 

- Mă descurc singur cu Reed. 

- Știm asta foarte bine. Vrem doar să-ţi asigurăm spri- 
jinul moral. 

Dan vru să se opună, dar se opri când își dădu seama 
că, din punctul lor de vedere, Phoebe devenise coechi- 
piera lor în acea zi. 


Peste douăzeci de minute se opriră în faţa casei cu 
etaj a lui Reed. Dan fu uşurat să constate că luminile 
erau aprinse. Reed era acasă, așa că nu trebuia să-și amâ- 
ne executarea planului. 

În timp ce mergeau pe alee, îşi vâri mănușile în buzu- 
nar şi se uită la însoțitorii lui. 

- Reed e al meu. Nimeni altcineva nu-l atinge. 

Bobby Tom încuviinţă din cap. 

- Doar să ne asigurăm că nu mai e nimeni pe-acolo. 

Reed deschise uşa. Când îl văzu pe Dan, clipi mirat, 
apoi ochii i se măriră de îngrijorare când observă micul 
grup din spatele lui. Incercă să trântească uşa, însă nu 
fu destul de rapid. Dan îşi împinse umărul în ea, trimi- 
țându-l pe Reed în vestibul. 

Reed se împletici până la arcada ce dădea spre came- 
ra de zi. Dan îi putea simţi frica. 

- Ce vrei? Pleacă de-aici! 

Dan făcu un pas înainte. 

- Cred că ştii ce vreau. Dacă eşti un tip religios, poţi 
începe să te rogi. 

- Nu ştiu despre ce vorbeşti? Ţi-a spus minciuni des- 
pre mine, aşa-i? Cine ştie ce ţi-a îndrugat! 

Dan îi trase un pumn în falcă, şi Reed zbură spre 
canapea. Cu un geamăt de durere, se opinti să se ridice 
gâfâind. 

- Vei pleca acum, Calebow. Sun la poliţie. O să... 

Webster smulse calm telefonul din perete. 

- Ghinion, Chandler. Telefonul nu funcţionează. 

- Dacă mă atingeți, o să pun să fiți arestaţi! 

- Şi cum o să faci asta? Bobby Tom își vâri o scobi- 
toare în colțul gurii. In clipa de față, antrenorul bea un 
pahar cu noi patru în apartamentul meu. Oricine spu- 
ne altceva e un mincinos. Corect? 

- Corect, Bobby Tom, zise Darnell ştergându-şi pan- 
toful de un scaun tapițat cu damasc alb. 

- Aţi luat-o razna! Sunteţi niște nebuni periculoși! 

- Nu suntem nebuni, spuse Dan. Pur şi simplu nu 
credem că un jeg ca tine are voie să scape după ce a 
comis un viol. 

- Asta ţi-a spus? N-am violato. Minte. Ea a vrut-o. Ea... 

Următoarea lovitură a lui Dan îi sparse nasul. Reed 
începu să scâncească în timp ce sângele îi inunda fața. 

- N-a fost vina mea, gemu el. Eram beat. N-am vrut 
să fac asta. 

Dan își puse canadiana pe spătarul canapelei. 

- Când termin cu tine în seara asta, n-o să mai simţi 
mare lucru. 

Reed încercă să se ridice în picioare. 

- Nu! Stai acolo! Nu mă bate! 

Dan înaintă spre el. 

-O să te bat, dar, dacă nu calculez greşit, o să scapi. 
Dacă vrei să trăieşti, nu te mai apropia de Phoebe. Dacă 
o ameninţi în vreun fel, pregăteşte-te să-ți petreci restul 
vieții într-un scaun cu rotile. 

- Nu! 

Fu ultimul cuvânt pe care-l îngăimă Reed înainte ca 
Dan să se năpustească asupra lui. 


Phoebe ajunse la petrecere abia pe la ora nouă. Eve- 
nimentele din ziua aceea, plus conferința de presă o 
epuizaseră. Când ajunsese acasă, Molly sărise pe ea ca 
o cloșcă și o obligase să se întindă. Era atât de obosită, 
încât adormise imediat. 

Peste câteva ore, când se trezise, primul ei gând se 
îndreptase spre Dan. Făcuse duș și sporovăise cu Molly 
în timp ce se îmbrăca. Sora ei fusese zguduită de întâm- 
plările din cursul după-amiezii, dar se înviorase când 
Phoebe îi propusese o petrecere în pijamale. Peg con- 
simți să stea peste noapte, iar atunci când Phoebe se 
prepătea de plecare, fetele îi invadaseră deja casa. 

Restaurantul pe care-l închiriase Ron era intim şi rus- 
tic, cu pardoseală din cărămidă şi vase de cupru atârnate 
de prinzi. Când intră, părul îi era încă umed de la duş, 
formând bucle rebele. Temperatura scăzuse odată cu lă- 
sarea serii, aşa că purta o bluză într-o nuanţă de fucsia 
comodă şi o fustă asortată de lână. Cu excepţia șlițului 
din faţă, care-i ajungea până deasupra genunchilor, era 
O ținută conservatoare, care se potrivea cu părul buclat 
şi clipsurile de argint. 

Tocmai își lăsase haina la garderobă când auzi un grup 
intrând în restaurant în spatele ei. Întorcându-se, îl zări 
pe Dan, însoţit de Jim, Darnell, Webster și Bobby Tom. 
Vederea lui îi umplu sufletul de căldură și emoție. 

- Credeam c-o să ajung ultima. 

Expresia lui era atât de tandră, încât îi făcu inima să-i 
bată mai tare. 

- Ne-a fost greu să ne urnim. 

Stăteau în mijlocul holului de la intrare, privindu-se 
în ochi, în timp ce jucătorii plecau să-și caute soțiile și 
iubitele. 

Bobby Tom tuşi demonstrativ. 

- Ar trebui să respiraţi ori să facem un semn, altfel 
careva o să vă ia drept cuiere. 

- N-ai un manual de studiat, Denton? mârâi Dan fără 
să-şi ia ochii de la Phoebe. 

- Am înţeles, să trăiţi! Chicotind, uriașul îi lăsă 
singuri. 

Phoebe s-ar fi putut uita la el o veșnicie, dar trebuiau 
să-și îndeplinească îndatoririle. Dan o luă de braț şi-o 
conduse spre sala restaurantului. 

- O jumătate de oră. După aia, eşti numai a mea. 

Ron îi întâmpină la intrare. Spre uimirea lui Phoebe, 
Sharon era alături de el şi-i salută pe amândoi cu un 
zâmbet plin de căldură. 

Dan nu se obosi să-și ascundă plăcerea de a o reve- 
dea. Trăgând-o într-o îmbrăţișare de urs, îi spuse: 

- Bună, scumpo? Cum se poartă Ron cu tine? Te-a 
cerut deja de nevastă? 

Phoebe încercă să-și ațâţe gelozia, dar afecțiunea lui 
pentru Sharon era atât de sinceră şi de fățişă, încât nu 
reuși. Dându-și seama că se purta cu Sharon la fel cum 
se purta cu Molly, se întrebă cum își putuse imagina 
Dan că ar fi putut fi fericiţi în cuplu. Era unul dintre 
cei mai inteligenţi tipi pe care-i cunoscuse, dar în unele 
privinţe era de-a dreptul neghiob. 

| se făcu milă de Sharon, a cărei roşeață se întinse- 
se de la rădăcinile părului pentru a-i cuprinde fiecare 
pistrui. 

- Nu-l lăsa să te tachineze, Sharon. Ideea lui despre 
bunele maniere este să-i bage în pământ de ruşine nu- 
mai pe oamenii care-i plac. 

-N-o băgam în pământ de ruşine, protestă Dan. 
Asta e prima mea tentativă de peţit, şi vreau să știu cum 
a mers. 

-Nu e treaba ta, interveni Ron. Acum, de ce nu-ți 
vezi de propria viaţă amoroasă și nu-i aduci lui Phoebe 
o băutură? Zâmbindu-și sfios unul altuia, el şi Sharon 
se îndepărtară. 

Phoebe chicoti când Dan înhăţă o bere pentru el şi 
un pahar de vin pentru ea de pe tava unui chelner, dar 
zâmbetul îi dispăru când îi văzu juliturile de pe mâini. 

- Ce-ai păţit la mână? 

- Păi, ăăă... Luă o gură de bere, apoi spuse: Mă bucur 
foarte mult că Ron a reușit să ascundă de presă adresa 
restaurantului. 

- Dan? Ce-ai păţit la mână? 

El ezită. Preţ de o clipă, Phoebe crezu că n-avea să-i 
răspundă, dar apoi îi dădu deoparte o şuviță de păr de 
pe obraz şi mormăi: 

- Am fost să-l văd pe Reed. Trebuia să avem o lămu- 
rire pe tema incidentului aceluia de demult. 

Îl cercetă rapid dar, în afară de mâini, nu părea să 
fie rănit. 

- Ce i-ai făcut? 

- Hai să spunem c-am făcut dreptate în spiritul jus- 
tițiarilor din Vestul Sălbatic. N-o să te mai deranjeze 
niciodată, iubito! 

Phoebe ar fi vrut să-l mai întrebe, însă expresia de pe 
chipul lui îi spuse că n-ar fi ajuns prea departe. Hotări 
că oricum nu voia să afle detaliile. 

Darnell se apropie ca să le-o prezinte pe logodnica 
lui. Phoebe o plăcu pe Charmaine Dodd de la prima 
vedere și-i felicită. Veniră și alți jucători cu soțiile lor, aşa 
că ea și Dan se separară. Mergea de la un grup la altul, 
salutând pe toată lumea. Din când în când arunca o 
privire spre Dan şi constata că şi el făcea același lucru. 

Stătea de vorbă cu Bobby Tom şi cu cele două roș- 
cate care i se apăţaseră de braţe când în sală răsună 
un strigăt. 

- Linişte, oameni buni! Linişte! 

Cu toţii tăcură ca prin farmec auzind glasul lui Ron. 
Acesta stătea în capătul sălii cu receptorul unui telefon, 
acoperind microfonul cu mâna. 

- Phoebe! strigă el întinzându-i receptorul. Phoebe, 
e pentru tine! 

Îl privi întrebător. 

- E preşedintele, şuieră el atât de tare, încât vorbele 
lui se auziseră probabil până afară. 

Vorbise cu preşedintele NFL cu doar câteva ore în 
urmă, aşa că nu înţelegea motivul agitaţiei lui Ron. 

- Credeam că totul e în ordine. 

- Preşedintele! Statelor Unite! Sună să te felicite! 

Inghiţi în sec şi-şi duse mâna la guler, căutând mai 
mult aer. Jucătorii râseră, apoi tăcură când se apropie 
să ia receptorul. 

O voce de femeie îi spuse: 

- Domnişoară Somerville, imediat vă fac legătura cu 
preşedintele. 

Chiar atunci, cineva o bătu pe umăr. Când se întoar- 
se, îl văzu pe Dan, cu un zâmbet de mărimea unui teren 
de fotbal. 

- Acum, Phoebe! 

Il privi fără să înțeleagă. 

- Poftim? 

- Acum. 

Pe măsură ce descifra mesajul, stupoarea i se accen- 
tua. Voia să spună acum! Îşi apăsă mâna pe microfonul 
receptorului. 

- Dan, e preşedintele! Nu pot... 

El își încrucișă mâinile pe piept într-o atitudine de 
o îngâmfare insuportabilă. Phoebe îşi dădu seama că 
așteptase exact un moment de genul acesta. Ticălosul! 
O prinsese în capcană, iar acum avea să-și petreacă 
restul vieţii tachinând-o nemilos pentru că nu avusese 
curajul să-i accepte provocarea. Ce tupeu! Cineva trebu- 
ia să-i dea peste nas odată şi-odată. 

Vocea preşedintelui răsună de la celălalt capăt al 
firului. 

- Felicitări, domnişoară Somerville. A fost un meci 
incredibil. 

- Vă rog să mă scuzaţi, domnule preşedinte, zise ea 
înghițind în sec. Domnișoara Somerville e chiar aici, 
lângă mine. li întinse receptorul lui Sharon Anderson, 
care se holba uimită. 

Dan izbucni în râs. Phoebe îl înşfăcă de braţ şi-l trase 
prin mulţime, vorbindu-i abia când ajunseră la ușă: 

- Sper să merite, armăsarule! 

In spate, Sharon Anderson, după o scurtă bâlbâială, 
îşi îndeplini misiunea cu brio. Spre stupefacţia lui, Ron 
o auzi spunând: 

- Sunt bine acum, domnule preşedinte. Da, a fost foar- 
te stresant. Apropo, domnule președinte, vreau să ştiţi că 
noi, toți membrii clubului Chicago Stars, vă împărtășim 
preocuparea pentru finanțarea educaţiei preşcolare... 

- Armăsar? Dan viră spre autostradă. M-ai numit 
armăsar! 

Phoebe încă nu-și reglase complet respiraţia. 

- Jocul ăsta merge în ambele sensuri, domnule antre- 
nor. Nu fi surprins dacă eşti în ultimele două minute de 
la Super Bowl... 

- N-ai face-o. 

- Aș putea. 

O privi zâmbind. 

- Că veni vorba despre Super Bowl. Te măriţi cu mine 
imediat ce se termină? 

- Ce părere ai de Valentine's Day? 

- E prea departe. 

- Ziua Cârtiţei!? 

- De acord. Ferrariul urcă în trombă panta spre Toll- 
way. Ştii că avem câteva probleme de discutat înainte 
de nuntă. 

- Nu renunţ la Pooh. 

- Vezi, ai început deja. Căsătoria înseamnă să înveţi 
să faci compromisuri. 

- N-am zis că mă opun oricărui compromis. Mă an- 
gajez să-i scot fundiţa de pe frunte când ieşi cu ea la 
plimbare. 

- Eşti generoasă. 

Zâmbetul lui Phoebe se stinse. 

- Şi eu vreau copii. Întotdeauna mi-am dorit asta. Vo- 
iam doar să știu că mă iubeşti. 

-Sper că te-ai lămurit. În viaţa mea n-am iubit pe 
nimeni aşa cum te iubesc pe tine. Vreau copii, dar nici 
pe departe atât de mult pe cât te vreau pe tine. 

-Mă bucur. Îşi prinse buza inferioară între dinți, 
apoi îi dădu drumul. Nu vreau s-o trimit pe Molly în 
altă parte. Vreau să stea cu noi. 

- Sigur c-o să stea cu noi. Unde să se ducă? 

- Credeam că vrei mai multă intimitate. 

- Odată ce uşa dormitorului e închisă, avem câtă in- 
timitate poftim. De fapt, când spuneam că avem niște 
chestiuni de discutat, mă refeream la Chicago Stars. 

- Știu că nu te însori cu mine de dragul echipei. N-ar 
fi trebuit niciodată să spun asta. Eram furioasă. 

- Mă bucur că ai înţeles. Dar, vezi tu, rămâne o pro- 
blemă. In general, proprietarul e bărbat, iar nevasta 
lui, de îndată ce are verigheta pe deget, își lasă slujba 
şi stă acasă. Nici unul din noi nu vrea asta, însă trebuie 
să-ți spun că mă îngrijorează perspectiva de a-mi petrece 
restul vieţii dormind lângă o persoană care are puterea 
să mă concedieze dacă nu-mi pun chiloţii murdari în 
coşul de rufe. 

Phoebe îşi stăpâni un zâmbet. 

- Pricep, dar n-o să vând echipa doar pentru ca tu să 
poţi fi leneşul casei. 

- Cumva nu mă aşteptam s-o faci. 

- Irăim în noua ordine mondială. Voi, bărbaţii, tre- 
buie să găsiţi o cale de a supravieţui. 

- Te distrezi de minune, aşa-i! 

- Sunt doar vag amuzată. 

In ciuda acelor tachinări, se gândise deja la modul 
în care avea să împace rolul de proprietar al echipei, 
presupunând cerinţe uriașe, cu căsnicia şi copiii pe care 
spera să-i aibă. Ă 

- De fapt, am câteva idei pe tema asta. Încă nu mi 
le-am clarificat, dar când o să se întâmple asta, o să fii 
primul care le află. 

-Atunci ar fi mai bine să te informez că n-am de gând 
să-i antrenez pe cei de la Stars tot restul vieţii. 

- Dan, nu poţi să lucrezi pentru altă echipă! Ar fi 
absurd! 

- Deocamdată nu mă duc nicăieri. Ai văzut însă ce 
viaţă duc în timpul sezonului. Vreau să fiu aproape de 
tine şi de copiii noştri, şi mă gândesc la asta de ceva vre- 
me. Am hotărât la un moment dat că, în ziua în care o 
să mă trezesc şi-o să-mi dau seama că nu ştiu cum arată 
nevasta şi copiii mei, O să renunţ să antrenez pentru 

liga profesionistă. O să-mi găsesc în zonă o echipă de co- 
legiu din divizia a treia şi acolo o să-mi închei cariera. 

- Divizia a treia! Nici nu ştiu ce înseamnă. 

- Sunt colegiile mici. Nu dau burse sportive, așa că 
profesioniștii nu vin acolo să caute talente. Puştii nu 
sunt solizi, n-au nici viteză şi nimeni nu le strecoară 
bani pe sub masă. Joacă fotbal dintr-un singur motiv, 
dragostea pentru sportul ăsta. Prin urmare, în timp ce 
tu o să tratezi cu boşii, eu o să fiu în campusul unui 
mic colegiu, amintindu-mi de ce m-am apucat de fotbal 
când eram tânăr. 

- Sună minunat. 

Dan semnaliză şi schimbă banda. 

- Eşarfa pe care o ai la gât. Te superi dacă te rog să te 
legi la ochi cu ea? 

- Poftim? 

- Acum. i 

- Of, Doamne! Îşi scoase eşarfa și şi-o legă la ochi. 
E ridicol! Nu plănuieşti nimic pervers, nu? 

Se lăsă o tăcere lungă. 

- Dan? 

- Păi, depinde cât de conservatoare sunt vederile 
tale. 

- Ai spus că toate astea-s de domeniul trecutului! Că 
vrei O viaţă sexuală cuminte, obișnuită. 

- Aha. 

- Nu pari foarte sigur. 

- Vezi tu, lucrurile stau cam aşa: după o viață de exci- 
taţii de tot felul, ar fi mai bine dacă aș renunţa treptat. 
În felul ăsta, organismul meu n-ar avea de îndurat un 
şoc. Şi e ceva la care mă gândesc de multă vreme. 

- Mă nelinişteşti. 

- Asta e bine, iubito. E foarte bine. 

Într-un limbaj foarte colorat, începu să-i spună ce 
avea de gând să-i facă până când Phoebe se înfierbântă 
atât de mult, încât trebui să-şi descheie haina. Dar tot 
nu aflase unde intenţiona s-o ducă. 

Atunci când, în sfârşit, opri maşina, Phoebe își dădu 
seama că monologul lui îi distrăsese atenţia, așa că nu 
se mai uitase la drum. Oare cauciucurile scrâşniseră pe 
pietriș? Ciuli urechile, însă, cu toate că nu se auzea zgo- 
motul traficului, nu-şi putu da seama dacă o adusese 
acasă la el sau nu. 

- Aşteaptă aici câteva minute până aranjez nişte ches- 
tii. Mă întorc imediat, n-ai de ce să te îngrijorezi, spuse 
el sărutând-o cu tandrete. Promite-mi că nu strici totul 
venind să spionezi. Ar fi un semn că n-ai încredere în 
mine, și în cazul ăsta cum ar arăta căsnicia noastră? 

- Mă aduci la capătul răbdării. Ştii asta, nu? 

- Ştiu, scumpo. Cât aştepţi, ce-ar fi să te gândeşti la 
toate chestiile alea pe care ţi-am promis că ţi le fac? În 
felul ăsta n-o să te plictisești. Cu un chicotit diabolic, își 
strecură mâna sub rochia ei, o strânse tare, apoi deschi- 
se portiera. 

Fusese un ticălos să-i sădească această idee, pentru 
că acum nu se mai putea gândi la nimic altceva. Când 
Dan se întoarse la mașină, ea tremura deja în anticipa- 
rea unor plăceri nebănuite. 

Simţi un curent de aer rece când el deschise portiera. 

- Totul e rezolvat. O să te duc în braţe. Îşi trecu mâini- 
le pe sub genunchii ei, dar în secunda următoare o așeză 
la loc. Phoebe, scumpo, încă porţi lenjeria! Ţin minte 
foarte clar că ţi-am spus să ţi-o scoţi până mă întorc. 

- Ba nu. 

-Sunt sigur c-am făcut-o. Asta e, o să ţi-o scot eu. 
Vârându-și mâinile pe sub rochia ei, îi trase dresurile 
şi chiloţii. 

-O să îngheţ. Cred că sunt minus cinci grade. 

- Nu trebuie să te preocupe asta. Dar de unde naiba 
ai chiloțeii ăştia? 

- Mi i-am cumpărat. 

- Nu-s decât două pănglicuţe şi-o bucată minuscu- 
lă de mătase. De dragul meu ai renunţat la lenjeria ta 
rezistentă! 

- De dragul tău. 

- Mă simt flatat, scumpo. Acum, pune-i la loc pan- 
tofii. Imi place cum îţi arată picioarele pe tocuri înalte. 
Imediat ce termină, o luă de sub genunchi şi o scoase 
din maşină. Aerul rece îi învălui fundul gol, expus în 
văzul întregii lumi. 

- [e rog să-mi spui că nu sunt vreo zece oameni care 
se holbează la mine. 

- Numai vreo cinci, iubito. Dar sunt prea ocupați cu 
carburatoarele motocicletelor ca să se uite. 

Phoebe îşi îngropă faţa în gulerul lui şi râse. Dan era 
revoltător, de-a dreptul imposibil, dar îi oferea cele mai 
minunate clipe din viaţă. Totuşi, unde o ducea? 

Dan se opri ca să deschidă o uşă. Fu uşurată să simtă 
un aer mai cald pe fese când intră într-un spaţiu închis. 

- Eşarfa stă bine pe ochi! 

- lhiî. 

- Asta este bine. Nu-ţi bate capul dacă auzi zgomote 
ciudate. 

- Ce fel de zgomote? 

- Râsete de beţivi. Sticlă spartă. Un tonomat. Chestii 
de genul ăsta. 

- N-o să acord nici cea mai mică atenţie. 

- Și dacă un tip pe nume Bubba te întreabă ce cauţi 
aici, spune-i că eşti cu mine. 

- Aşa o să fac. 

Incepu s-o sărute. Când se opri din mers, Phoebe îşi 
dădu seama că iarăşi îi distrăsese atenţia. Oare parcur- 
seseră o distanţă lungă? Dan nu răsufla greu, dar avea o 
formă fizică atât de bună, încât asta nu însemna nimic. 
Nu putea fi sigură nici măcar dacă urcaseră nişte trepte 
sau rămăseseră la acelaşi nivel. 

- Acum o să te las jos. Nu vreau să fii prea aproape de 
bar, acolo se petrec de obicei încăierările. 

- Pot să-mi scot eşarfa? 

- Mă tem că nu, scumpo. Incă ai hainele pe tine. 

- Trebuie să mă dezbrac!? 

- Îmi pare rău, iubito. Credeam că te-ai prins cum 
merge treaba. Scoţându-i haina, adăugă: Nu-ţi face griji, 
O să te ajut. 

- Eşti un gentleman desăvârșit. 

li scoase cerceii şi-i trase bluza peste cap. 

- Scumpo, nu vreau să te fac să te ruşinezi, dar ştiai că 
sutienul ăsta e transparent? 

- Da? 

-Mă tem că da. O să te rog să stai nemişcată un 
minut. 

Prin mătasea subțire a sutienului, Phoebe îi simți 
gura apucându-i un sfârc şi începând să-l sugă, trimi- 
ţându-i şuvoaie de excitație prin corp. Tortura senzuală 
continuă când Dan se mută la celălalt sân, lăsând sfâr- 
cul pe care-l abandonase să se profileze sub pata umedă 
de pe materialul fin. Genunchii i se înmuiară. Îl dorea 
atât de mult înăuntrul ei, încât îl prinse de umeri. 

- Te rog... mă înnebuneşti. 

- Ssst... Abia am început, și, ca să fiu sincer, mă aş- 
teptam la altă reacție din partea ta. Ai putea să reciţi 
statisticile aruncătorilor de baseball. 

„__Râse, apoi icni când el îi prinse sfârcul între dinți. 
In clipa următoare, sutienul căzu, aşa că era goală de la 
talie în sus. 

- Eşti superbă, iubito. Nu-i aşa, băieţi? 

Trebuia să-l pună la punct. Dădu să-și dezlege eșarfa, 
insă el o prinse de încheieturi. 

- Nu încă, scumpo. Mi-e sete rău. 

li luă sânii în palme și reîncepu să se ospăteze cu 
sfârcurile ei, de data asta neprotejate de bariera fragi- 
lă din mătase. Le supse până când Phoebe scoase un 
oftat prelung. 

Intinse mâinile, disperată să-l atingă. Își strecură de- 
getele pe sub puloverul lui și, trecând peste părul creț de 
pe piept, îi mângâie sfârcurile. 

Dan gemu. Scoţându-i fusta dintr-o mişcare, îi spuse 
cu glas răgușşit: 


Trebuia să fii tu 381 


- Nu vreau să te sperii, iubito, așa că mai bine îți spun 
ce am de gând să fac. 

Nu se temea deloc, şi el o ştia, însă Phoebe hotărî că 
ar fi fost nepoliticos să-l întrerupă. 

- Am făcut un culcuş din hainele noastre, iar acum 
O să te aşez pe el. Asta e. Culcă-te pe spate! Bine, foarte 
bine. Scumpo, nu ţin minte să-ţi fi spus că ai voie să-ți 
strângi picioarele. Aha, acum ridică genunchiul, ca să 
mă pot delecta cu priveliştea. Degetele lui îi găsiră pielea 
sensibilă de pe interiorul coapsei. 

- Pot să-mi scot eşarfa? 

- O, nici vorbă. N-are rost să te enervezi până nu ter- 
min cu tine. 

Avea să se răzbune crunt, dar nu înainte de a se des- 
făta în fiecare clipă a acestor manevre palpitante de 
seducţie. 

Auzi foșnetul hainelor lui căzând pe podea, şi inima 
i se umplu de iubire. În urmă cu şase luni nu și-ar fi 
imaginat că ar fi putut să îngăduie unui bărbat să-i facă 
asta, darămite unuia cu forţa fizică a lui Dan. Totuși, 
stătea goală în faţa lui, cu picioarele desfăcute. Deşi 
n-avea idee unde o dusese, niciodată nu se simţțise mai 
în siguranță; înţelese că, odată cu dragostea lui, Dan îi 
oferise şi eliberarea de frică. 

Se culcă lângă ea pe aşternutul de haine și o luă 
în brațe. 

-O să te sărut puţin. Dacă te plictisești, pot să-i rog 
pe băieţii din formaţie să cânte ceva. 

- Nu sunt deloc plictisită. 

Îi inspiră parfumul masculin şi-i atinse umărul cu 
vârful limbii. Muşchii i se încordară, iar erecţia începu 
să-i pulseze pe coapsă. Gura lui se închise peste a ei, 
limbile li se uniră şi orice altceva dispăru din mintea lui 
Phoebe, astfel că nu percepea decât senzațiile, gemetele 
lui, pielea lui umedă de transpiraţie în timp ce-și reținea 
propria plăcere ca să i-o ofere ei. Gura lui cobori de la 
sânii ei pe talie. Îi sărută interiorul coapselor, apoi o 
desfăcu pentru a-și putea revărsa pe deplin iubirea. 

Phoebe habar nu avea când își pierduse eşarfa. Nu 
știa dacă îi căzuse sau dacă el i-o scosese. Era conştientă 
doar de vuietul sângelui din tâmple, de extazul pe care 
i-l aducea bărbatul iubit, de pasiunea din cuvintele lui 
în vreme ce-i explora atât de intim trupul. 

- Toată viaţa... 

- Ştiu, iubita mea... 

- Intotdeauna... 

- O, da. Intotdeauna. 

Işi făcură jurăminte cu vorbele și cu trupurile, apoi 
strigară la unison când iubirea lor se scurse, caldă și 
densă, de la o inimă la cealaltă. 

La sfârşit, o strânse la pieptul lui de parcă n-ar mai fi 
vrut să-i dea drumul. Vocea lui era îngroşată de emoție. 

- Te iubesc atât de mult. Fără s-o știu, am tânjit după 
tine toată viața. 

In colţurile ochilor ei se iviră lacrimile. 

- Eşti cel mai grozav om din lume. 

| putea simţi zâmbind cu buzele lipite de fruntea ei. 

- Nu ești supărată? 

- De ce-aș fi! 

- Voiam să-ţi alung amintirile urâte, iubito. Am vrut 
să le înlocuiesc cu una frumoasă. 

Nu avea habar despre ce vorbea şi era prea moleşită 
ca să-i pună întrebări. Oftând de mulţumire, își dezlipi 
obrazul de gâtul lui și deschise ochii. Văzu stelele de pe 
cer, structura uriașă de oțel... 

Brusc, îşi înălță capul. 

- Sa întâmplat ceva, iubito? 

- Doamne, Dumnezeule! 

Stăteau goi pe linia de cincizeci de yarzi, chiar în cen- 
trul stadionului Midwest Sports. 


epilog 


În timp ce mergea pe alee, Dan inhală aerul proaspăt 
al serii de mai, bucurându-se de mirosul pământului 
reavăn și de parfumul liliacului pe care el şi Phoebe îl 
plantaseră la scurt timp după nuntă. Mulțumirea îi răz- 
bătea prin fiecare por al corpului, deși soţia lui era în 
plină criză de furie, şi știa că urma să încaseze consecin- 
tele în momentul în care-l prindea singur. 

Se înfuria din cele mai bizare motive. Doar pentru 
că-i pusese câteva întrebări absolut nevinovate despre 
sacul de hormoni clocotitori care o însoțea pe Molly la 
balul de absolvire a liceului, nu însemna că trebuia să-l 
acuze de o atitudine exagerat de protectoare. I se păru- 
se ciudat să-şi înceapă căsnicia ca tată-surogat pentru o 
adolescentă, dar ştia că făcea o treabă mult mai bună de- 
cât Bert Somerville. El şi Phoebe se bucuraseră în secret 
când Molly se hotărâse să meargă la Northwestern în 
locul unei facultăţi prestigioase din Ivy League. Preferau 
s-o ştie aproape de casă. 

Se întâmplaseră atât de multe în ultimii trei ani! Ray 
Hardesty suferise un atac de cord fatal înainte de înce- 
perea procesului. Reed Chandler înțelesese mesajul și 
plecase din oraș; potrivit ultimelor zvonuri, vindea apar- 
tamente ieftine în jurul unui teren de golf părăginit din 
Florida. Câteva cupluri se căsătoriseră, de exemplu Ron 
şi Sharon, Darnell şi Charmaine. Ar fi fost surprins 
dacă Valerie şi Jason Keane şi-ar fi pus pirostriile, dar, 
fără îndoială, alcătuiau o pereche interesantă. Avusese 
loc şi o înmormântare emoţionantă, când prietenul său 
Tully Archer murise de pneumonie. Jucătorii de la 
Chicago Stars pierduseră primele două finale de Super 
Bowl şi nu reușiseră să se califice în al treilea an. Anul 
acesta însă, reuşiseră să câştige trofeul Lombardi, care 

trona drept dovadă în holul clubului. Şi, cel mai bun 
lucru dintre toate, el însuşi devenise cap de familie. 

Zâmbi amintindu-și privirea pe care i-o aruncase 
Phoebe mai devreme, la cină, când începuse s-o piseze 
pe Molly în legătură cu viaţa ei amoroasă. Deşi încerca 
să păstreze secretul, îi făcea o plăcere nebună să-și scoată 
nevasta din fire. Avea o fire competitivă, și provocarea 
de a vedea cât timp dura de când începea să-l certe până 
reușea s-o dezbrace i se părea demnă de un campion ca 
el. Până acum, recordul lui era de opt minute, după o 
ciorovăială serioasă, în noaptea în care el și Ron o con- 
vinseseră să semneze noul contract al lui Bobby Tom, în 
valoare de zece milioane de dolari. 

Phoebe ţinea enorm la Bobby Tom - el şi Viktor erau 
nașii gemenelor -, dar era strânsă la pungă atunci când 
venea vorba de contracte pe bani mulți. Fusese o bătălie 
pe cinste, se gândi Dan. La naiba, ce mult îi plăcea să 
fie însurat cu ea! 

Cu puţin timp înainte de naşterea fetiţelor, Phoebe şi 
Ron semnaseră un acord vizând reorpanizarea clubului. 
Din păcate, acesta pusese capăt tuturor certurilor atât 
de agreabile. Ron era acum președintele clubului și per- 
soana responsabilă de funcţionarea de zi cu zi, pe când 
Phoebe vădea un talent incredibil în noua ei funcție de 
directoare a departamentului de buget și finanțe. 

Conform acordului, numai Ron avea dreptul să ia 
decizii legate de personal. Cedarea acestei responsabi- 
lități fusese o mișcare isteață din partea lui Phoebe. li 
plăcea enorm să se ocupe de finanţe, dar nu avea du- 
ritatea necesară pentru procesul dificil de selectare şi 
tranzacţionare a jucătorilor. Totuși, se amuza să-şi vâre 
nasul din când în când în treburile lui Dan, mai ales 
când vreun jucător venea la ea plângându-se că fusese 
trimis pe banca de rezerve. De fiecare dată însă, el îi 
amintea cu un zâmbet satisfăcut că dădea socoteală nu- 
mai în faţa lui Ron. 

Phoebe era mereu atât de binedispusă, încât toată 
lumea, cu excepţia agenţilor sportivi, adora să lucreze 

cu ea. Nu-şi scotea ghearele decât atunci când se nego- 
ciau salariile. Se dusese vestea despre inteligenţa ei, așa 
că nu-şi mai putea aplica vechile stratageme, pozân 
în pipiță; îşi făurise rapid o reputaţie excelentă, fiind 
considerată unul dintre cei mai competenţi directori de 
buget din NFL. Asta nu însemna că Dan nu plănuia s-o 
atace în toamnă, când îi expira lui contractul. Doamna 
Phoebe Somerville Calebow avea să plătească însutit 
zgarda cu diamante pe care plănuia să i-o pună pe gâtul 
superb la naşterea următorului lor copil. 

Deşi nu vorbiseră prea mult despre asta, amândoi 
ştiau că avea să fie ultimul lui contract cu Stars. Fetele 
creșteau, și Dan suporta tot mai greu săptămânile de lu- 
cru de şapte zile din timpul sezonului. Pusese deja ochii 
pe echipa de divizia a treia a unui colegiu situat chiar în 
districtul DuPage. 

Zâmbi amintindu-și cum o lăsase pe Phoebe când 
ieşise pentru această plimbare nocturnă. Așezată cu 
picioarele încrucişate în mijlocul camerei de zi, cu un 
tricou vechi de-al lui peste burta mare şi rotundă, făcea 
figurine de plastilină cu fetiţele, care nu conteneau să-i 
atingă brățările şi s-o tragă de păr. Mai târziu, Dan avea 
să-i ridice tricoul până la bărbie şi să-i șoptească o mul- 
time de drăgălășenii de fetițe făpturii din pântecele ei. 
Nu-i păsa de tachinările lui Phoebe. Ii plăcea să fie tată 
de fete şi spera să mai aibă una. 

Se opri să se uite spre casă. La doi ani şi jumătate, 
gemenele erau nişte îngerași blonzi şi obraznici care se 
vârau în necaz aproape la fel ca mama lor. Simţind un 
nod în gât, Dan se bucură că nu era nimeni prin preajmă 
să-i vadă lacrimile care i se adunau în ochi. Intotdeauna 
îi plăcuse locul acela, dar îi lipsise ceva până apăruse 
Phoebe cu ochelarii ei cu strasuri şi cerceii strălucitori. 

Inspiră adânc. Avea tot ce visase. O soţie pe care o 
iubea din toată inima. Nişte copii superbi. O casă la 
ţară. Și un câine. 

Fluieră încet şi spuse: 

- Hai, Pooh! Mergem acasă. 

